
CUVÂNI ÎNAINTE 


Cartea tradusă și comentată aici este una dintre cele mai 
celebre lucrări de filozofie morală. Cei ce se așteaptă ca o 
carte de filozofie morală să le ofere profitabile sfaturi de viață 
vor fi cu siguranţă dezamăgiţi de lucrarea lui Kant. Ei vor 
găsi, în locul unui îndrumar, o lucrare abstractă, exasperant 
de complicată și, până la urmă, chiar plictisitoare. Dar ci- 
titorul e bine să știe că nici una dintre marile lucrări de fi- 
lozofie morală nu garantează deliciile unei lecturi de 
călătorie, nu oferă sfaturi practice ori coduri de conduită, 
cu alte cuvinte nu moralizează, ci încearcă să analizeze, să 
înţeleagă și să explice fenomenul moral — altfel spus, filo- 
zofează cu privire la moralitate. Acest gen de interogaţie 
sistematică privitoare la fenomenul moral nu e însă com- 
plet lipsit de relevanţă în ceea ce privește interpretarea și 
evaluarea faptelor noastre cotidiene, a codurilor noastre mo- 
rale reale, a deciziilor morale în situaţii-limită, situaţii în care 
intuiţiile curente nu ne mai sunt de nici un folos. În fond, 
deliberarea și decizia în materie de moralitate, pentru a fi 
mature, sunt condiţionate întotdeauna de prezenţa a două 
componente: o componentă factuală cât mai amănunţită și 
mai adecvată cazului, respectiv o componentă teoretică pe 
cât se poate mai elaborată și mai subtilă. A judeca faptele, 
persoanele, instituţiile ori codurile de conduită numai în 
funcţie de bunul-simţ moral sau numai în funcție de pre- 
care conceptualizări ad boc înseamnă a ne condamna la su- 
perficialitate și a eterniza improvizaţia, fie ea și inteligentă. 

Cunoașterea complexităților și rafinamentelor argumenta- 
tive ale marilor teorii etice e singurul remediu în faţa aces- 
tei populare decăderi. Din acest punct de vedere, teoria lui 
Kant e utilă în cel mai direct sens al cuvântului. 

Despre Kant se spune că își avertiza studenții că îi va în- 
văţa nu filozofie, ci cum să filozofeze. Scopul comentariu- 
lui meu e asemănător: el nu urmărește să informeze cititorii 
cu privire la coordonatele generale ale filozofiei morale kan- 
tiene, ci să le sugereze o cale posibilă spre a învăţa singuri 
cum să înțeleagă filozofia morală a lui Kant. Pentru aceas- 
ta, cei interesaţi trebuie să citească atent și în mod repetat 
opera analizată aici: să caute principalele teze, adesea mas- 
cate de discurs sau prezentate necorespunzător în versiunea 
lor inițială, să evidenţieze marile articulaţii argumentative 
ale lucrării, să aprofundeze, clarifice, eventual să șlefuias- 
că ei înșiși noţiunile de bază, să identifice eventualele erori 
ori ambiguități și astfel să se poată bucura, în cele din urmă, 
de originalitatea soluţiilor propuse de autor. Totul trebuie 
făcut cu minuţie, paragraf cu paragraf, uneori rând cu rând, 
ca și cum siteul cărţii ne-ar deveni interlocutor peste vea- 
curi. Comentariul ca gen filozotic (alături de o traducere 
făcută cu profesionalism și lămurită prin note) este mijlocul 
ideal capabil să contribuie la împlinirea unui asemenea am- 
bițios obiectiv didactic. 

Întemeierea metafizicii moravurilor a mai fost tradusă 
în românește de 'T. Brăileanu, N. Bagdasar și |. Colin, toate 
aceste ediţii prezentând însă multe soluţii discutabile ori 
chiar greşeli flagrante, ceea ce le face improprii pentru o lec- 
tură pretențioasă. Traducerea de faţă a fost realizată după 
Immanuel Kant, Grandlegung zur Metaphysik der Sitten, 
în Kant” Gesammelte Schriften, Band 4, Kâniglich 
Preufiche Akademie der Wissenschaften, Berlin, 1903. Am 
inserat în text, în paranteze rotunde, paginaţia standard a 
ediţiei Academiei din Berlin, începând cu pagina 387. Am 
și numerotat paragrafele, deși din acest punct de vedere nu 

există o numerotare standard. Pentru a facilita urmărirea 
structurii argumentării, am considerat util din punct de ve- 
dere pedagogic să adaug în paranteze pătrate, în maniera 
lui H.]. Patoni, subtitluri pentru anumite grupuri de para- 
grafe care sugerează linia argumentativă acreditată de co- 
mentariul meu. Subtitlurile lui Kant sunt redate fără paranteze. 


Trebuie să recunosc maniera neobișnuită în care s-a rea- 
lizat traducerea de faţă ; ea nu a fost rezultatul unui program, 
ci al împrejurărilor. Intenţia iniţială a fost un comentariu 
la Întemeiere... Lovindu-mă de inadecvările traducerilor 
românești existente, am sugerat fostei mele doctorande, Miki 
Ota, să încerce o nouă traducere. Prima versiune a fost re- 
alizată în anul 2000. A urmat o revizuire prin discuţii re- 
petate pe text și consultarea altor traduceri: H.H. Paton, 
Mary Gregor, Vittorio Mathieu, Victor Delbos. Această pri- 
mă versiune revizuită a beneficiat apoi de o trecere în re- 
vistă generală întreprinsă de profesorul Ilie Pârvu, ca și de 
o amănunţită refrazare și corectură — mai ales a Prefeței și 
a unei părți din Secţiunea | — întreprinsă cu bunăvoință de 
profesorul Mircea Flonta. Mai târziu, am reluat de la zero 
discutarea acestei noi versiuni a traducerii — bazându-ne 
pe textul german, pe alte traduceri disponibile? și pe multele 
comentarii studiate pe parcurs (ceea ce a fost esenţial) — 
împreună cu doctoranda mea Filotheia Bogoiu și cu pro- 
fesorul Radu Gabriel Pârvu, de la Universitatea din Piteşti, 


1H.]. Paton, The Moral Law, Routledge, 1948. 

2 Am comparat în permanenţă traducerea noastră cu următoa- 
rele traduceri disponibile: H.]. Paton (7be Moral Law, Routledge, 
1948); V. Mathieu (1. Kant, Fondazione della metafisica dei costum, 
Rusconi Libri, 1994); A. Wood (1. Kant, Grozndwork for the 
Metaphysics of Morals, Yale University Press, 2002); V. Delbos (Fon- 
dements de la Metaphysique des moeurs, Delagrave, 1999); M. Gre- 
gor (Groundwork ofthe Metaphysics of Morals, în |. Kant, Practical 
Philosophy, Cambridge University Press, 1996). 

doctor în filozofie și traducător exersat al lui Kant”. Acest 
exerciţiu de revizie critică a durat mai bine de un an, prin 
întâlniri săptămânale. Tot acest proces de gestație s-a în- 
cheiat cu o nouă rundă de discuţii pe textul astfel obţinut, 
purtată în luna iunie 2004, de Mircea Flonta, Ilie Pârvu, Filo- 
theia Bogoiu, Radu Gabriel Pârvu și Valentin Mureșan. Pe 
parcurs, unele sugestii importante ne-au parvenit de la Jens 
Timmermann, St. Andrews University, Scoţia, autorul unui 
recent comentariu la Întemeiere...* Asupra unor soluții nu 
toţi traducătorii au căzut de acord; Valentin Mureșan și-a 
asumat riscul de a decide versiunea finală și, implicit, pe acela 
al eventualelor ei neajunsuri. Deși neobișnuită — și pentru 
mulți descurajantă — această istorie a traducerii noastre con- 
ţine totuși O învăţătură importantă: în cazul unor texte com- 
plexe, cum e cel de față, pentru a obține o traducere 
profesionistă, e nevoie de colaborarea specialiștilor. 

Ce înseamnă o traducere filozofică întreprinsă profesio- 
nist? E o traducere care, din punctul meu de vedere, satis- 
face următoarele criterii generale: 


1) Prioritatea sensului în raport cu scriitura. Prima con- 
diţie a unei bune traduceri filozofice — în particular a unei 
traduceri din Kant — este o cât mai profundă și detaliată 
înțelegere a textului. Există printre editori opinia eronată, 
întreţinută de filologi, că pentru a traduce o lucrare de fi- 
lozofie e suficientă buna cunoaștere a limbii din care se face 
traducerea, eventual o cultură filozofică generală (cel mult 


3 Între altele, e autorul traducerii lucrării lui Kant, Religia în li- 
mitele rațiunii pure, Humanitas, 2004. 

+1. Kant, Grundlegung zur Metapbysik der Sitten, Herausgege- 
ben von Jens Timmerman, Vandenhoeck & Ruprecht in Gâttingen, 
2004. 

5 S-ar putea ca acest lucru să nu fie valabil pentru Nietzsche sau 
Heidegger, în cazul cărora valenţele literare ale textului ridică pro- 
bleme suplimentare. 

la nivelul unei diplome minore în filozofie). Lucrurile nu 
stau nici pe departe așa, iar rezultatul acestei politici e o mul- 
țime de traduceri filozofice aflate în rafturile librăriilor dar 
care sunt pur și simplu înutilizabile. Din nefericire, filologii 
tind să transfere în domeniul traducerii filozofice standar- 
dele unei bune traduceri literare. În cazul acesteia din urmă, 
ceea ce contează în primul rând e Parul literar al traducăto- 
rului, abilitatea sa de a transfera în traducere eufonia versu- 
rilor unui poem, atmosfera emanată de text, sensul expresiv 
(nu literal) al cuvintelor folosite, emoția iniţiatică a operei. 
O mare operă literară, dacă e bine tradusă, trebuie să fie aptă 
să te transpună în starea de graţie pe care a intenţionat-o 
autorul; ea nu e menită să-ţi comunice cu precizie o idee, 
precum face o formulă matematică. Într-o traducere lite- 
rară, prioritară e așadar scriitura, nu sensul; mijloacele artis- 
tice, nu mesajul. Tocmai de aceea marii traducători de 
literatură nu pot fi decât oameni de mare talent literar. 
Spre deosebire de poezie, filozofia a fost, de la Socrate 
încoace, o disciplină raţională, argumentativă, chiar și 
atunci când a fost îmbrăcată într-un limbaj de inspiraţie li- 
terară (ceea ce nu e cazul la Kant). A traduce Critica rațiu- 
nii pure având ca principal obiectiv redarea în românește a 
eufoniei și topicii caracteristice limbii germane de secol opt- 
sprezece, cu trecerea în plan secund a sensului (cu alte cu- 
vinte, a-l face pe cititor să simtă că citește în germana lui 
Kant citind românește!) va fi socotit în cercurile de specia- 
liști o extravaganţă ridicolă. Ceea ce trebuie să redea un bun 
traducător e ceea ce a vrut să spună Kant — într-o formă, 
desigur, cât mai apropiată cu putinţă de felul cum a spus 
el. Dar a obscuriza sensul de dragul unei limbi române neu- 
zuale (de pildă limba română arhaică de acum trei secole 
sau un simulacru al acesteia) nu înseamnă altceva decât a 
condamna la arierare traducerile noastre filozofice de dragul 
unor exerciții stilistice pe care, altundeva, nici un profesio- 

nist nu și le va permite. Desigur, traducerea lui Nietzsche sau 
a lui Heidegger s-ar putea să ridice probleme aparte: o îm- 
binare de har literar și de capacitate de pătrundere a ideii 
par să fie indispensabile aici; dar nici în acest caz nu e sufi- 
cient doar harul literar. Numai un perfect cunoscător al fi- 
lozofiei acestor autori are șansa unei bune traduceri. 

Prin urmare, marea condiţie, condiţia sine qua non a unei 
bune traduceri filozofice e o atentă și profesionistă fami- 
liarizare cu opera autorului tradus — și mai ales cu opera 
tradusă. Acesta e un proces dificil și îndelungat ce presupune 
nu numai o cultură de fundal și posedarea unor abilităţi pro- 
fesionale specifice, ci și studierea prealabilă atentă a operei 
traduse în lumina celor mai importante comentarii și studii 
critice apărute în lume. Abia după un asemenea travaliu her- 
meneutic preliminar poate începe, în mod normal, tradu- 
cerea. La modul ideal, o traducere trebuie precedată de 
încercarea de a scrie un comentariu al ei! Rolul principal 
al traducătorului e să înțeleagă cât mai exact textul tradus 
și să redea sensul pe care crede că l-a intenționat autorul. 


* Unii spun că sensul care a stat în intenția autorului nu poate fi 
reconstituit de traducător, tot ceea ce poate face traducerea fiind să 
redea în limba română sensul textului. Nimic mai fals. Scopul ori- 
cărei traduceri bune e redarea a ceea ce a vrut să spună autorul. Acest 
lucru e evident atunci când autorul trăiește, iar traducătorul îl poate 
întreba în caz că a căzut într-o încurcătură: Ce ați vrut să spuneţi 
aici? Ar fi ridicol ca autorul să răspundă: Nu contează ce am vrut 
să spun eu, vedeți ce sensuri vă sugerează textul. Când autorul nu 
mai e în viață, traducătorul are la îndemână un ansamblu de mijloace 
prin care poate suplini parțial interogatoriul direct: compararea cu 
alte lucrări, cu notițele autorului, cu reflecțiile lui răzlețe, cu scriso- 
rile sau variantele de text; el poate să consulte diversele i interpre- 
tări și diversele traduceri. Sigur, nu putem ajunge în acest caz la 
certitudini cu privire la veritabilele intenții ale autorului, dar țelul 
bunei traduceri rămâne totuși identificarea celei mai probabile inten- 
ţii. Chiar aceasta ne îndeamnă să facem și Kant: într-un fragment 
în care se referă la înțelegerea textelor filozofice (fază preliminară a 

Absența acestui travaliu l-a făcut pe Bagdasar să nu sesizeze 
multe nuanţe ale textului lui Kant și să le redea greșit în limba 
„omână (vezi notele la traducere). Accentul pus pe scriitură, 
dle pildă pe redarea fidelă a topicii originale, atrage inevi- 
tabil întunecarea sensului, de unde imaginea unui Kant care 
se exprimă straniu, aproape excentric, O excentricitate îm- 
pinsă până la limita unei incomprehensibilităţi pe care tex- 
tul original s-ar putea să n-o aibă. 


2) Minimizarea interpretării. Din cele spuse mai sus re- 
zultă că nu există traducere fără interpretare, cu excepţia — 
eventual — a traducerii mecanice făcute de computer. Toată 
problema e aceea a dozajului. O bună traducere filozofică 
urmărește să reducă doza de interpretare la minimum, lă- 
sând cititorului plăcerea (sau povara) de a face hermeneu- 
tica textului. În orice caz, în traducerea de faţă noi nu am 
făcut, și credem că nici nu trebuie făcute, „îmbunătățiri“ ale 
originalului în lumina unei interpretări preferate. Din acest 
punct de vedere, ne-am păstrat cât mai aproape de litera tex- 
tului, singurul criteriu care ne-a ghidat fiind acela al senti- 
mentului că i-am înţeles mesajul. „Imbunătăţirile“ pot figura 
în comentarii, nu în traduceri. 


3) Acurateţea literală. O bună traducere filozofică tre- 
buie să redea cât mai fidel posibil ceea ce a vrut să spună 
autorul în felul în care a spus-o. Una dintre cele mai frec- 
vente erori în traducerile filozofice — o eroare fatală — e 
inconsecvenţa literală, așa-zisa „variere stilistică“: utiliza- 
rea în traducere a unor termeni diferiţi pentru același ter- 
men din textul tradus, de regulă din motive de eleganţă 


unei bune traduceri) el avertizează că mulți istorici ai filozofiei (și 
traducători, adaug eu) îi fac pe filozofii trecutului să spună doar non- 
sensuri deoarece ei „nu intuiesc intenţiile filozofilor, ... nu pot ve- 
dea, dincolo de ceea ce filozofii au spus, ceea ce ei realmente az vrut 
să spună (apud I. Pârvu, Posibilitatea experienței, Politeia, SNSPA, 
2004, p. 10). 

stilistică (sau de interpretare — ceea ce încalcă principiul an- 
terior). Aceasta induce modificări de sens sau obscurizări 
ale sensului, ceea ce face traducerea absolut inutilizabilă pen- 
tru o lectură filozofică propriu-zisă. Am în vedere în pri- 
mul rând termenii tehnici esențiali (iar la Kant aceștia 
abundă). Dar chiar și în cazul unor termeni folosiți în mod 
evident ca interschimbabili (cum sunt Al/ezt și Totalităt) 
nu am considerat că e bine să îi redăm cu același cuvânt ro- 
mânesc deoarece am apreciat că aceasta reprezintă o abuzi- 
vă intruziune interpretativă în textul lui Kant. În condiţiile 
priorităţii absolute a sensului, acuratețea literală a traduce- 
rii trebuie să precumpănească în raport cu raţiunile de cursi- 
vitate și frumuseţe stilistică. Stabilirea unui glosar kantian 
german-român — și agrearea lui de către comunitatea filo- 
zofică românească — este, de aceea, indispensabilă. Dar cri- 
teriul constituirii unui astfel de glosar nu ar trebui să fie în 
primul rând dicţionarul, ci jargonul kantian, sensurile (une- 
ori diferite de cele uzuale) ce rezultă din explorarea aten- 
tă a ansamblului limbajului filozofic szz generis al lui Kant. 
A spune că un anumit cuvânt german din textul lui Kant 
nu înseamnă (după dicţionar) cutare lucru în limba româ- 
nă nu e o dovadă de pricepere în ale traducerii: căci el poate 
însemna chiar acel lucru /a Kant. Unele opţiuni de tradu- 
cere trebuie să ţină cont de familiile de cuvinte din filo- 
zofia kantiană care trebuie redate cu familii de cuvinte 
românești (uneori greu de găsit în așa fel încât să satisfacă 
atât cerința preciziei cât și pe aceea a naturaleţei). Căci, până 
la urmă, ceea ce ni se cere e să construim în românește un 
jargon filozofic de tip kantian. În acest sens, mi se pare că 
trebuie să convenim nu numai asupra traducerii termeni- 
lor tehnici esenţial, ci și asupra unora banali și neproble- 
matici — sau aparent neproblematici — cum ar fi par și bloss. 
Dacă I. Kant a folosit două cuvinte germane, traducătorul 
român trebuie să folosească tot două cuvinte românești, 
chiar dacă dicţionarul îi dă, în ambele cazuri, neproblema- 
ticul doar. Același e cazul unor cuvinte altfel banale, cum 

este zugleich: în contexte netehnice și neproblematice el ar 
putea fi tradus fie prin totodată, fie prin în același timp, aşa 
cum ne spune dicţionarul. Dar când apare în expresii stan- 
dard (cum e formula imperativului categoric), expresii ce 
trebuie să aibă și în românește o formă lingvistică unică, va- 
rierea stilistică e interzisă și glosarul trebuie să indice op- 
ţiunea traducătorilor (în cazul nostru, totodată). Dacă nu 
respectăm aceste exigenţe de fidelitate literală a traducerii, 
vom putea, eventual, reda ceea ce a vrut să spună Kant, dar 
nu și cum 4 spus el — ceea ce nu înseamnă o traducere în- 
tru totul fidelă. 

O traducere filozofică ideală ar consta așadar într-o fi- 
delă redare a conţinutului ideatic intenţionat de autor, în- 
tr-o limbă cât mai apropiată de a originalului, cu o minimă 
intervenţie interpretativă din partea traducătorului. Pentru 
aceasta, prima condiție rămâne o bună înţelegere a operei 
traduse; a doua e o bună stăpânire a limbii române într-o 
formă adecvată tipului de operă filozofică tradusă; și abia 
a treia e o bună cunoașterea limbii din care se traduce. Arta 
armonizării acestor elemente presupune, desigur, un bar 
specific, nu mai puţin rar decât cel literar. 


Comentariul” pe care-l ofer aici este un exerciţiu de lec- 
tură atentă, detaliată, a Întemeierii metafizicii moravurilor. 
Scopul său fundamental este buna înțelegere a textului co- 
mentat prin introducerea cititorului în mecanismele interne 
ale construcţiei operei analizate, evidențierea incongruen- 
ţelor și ambiguităților, corectarea eventualelor erori și chiar 
completarea golurilor în argumentare. În acest sens, comen- 
tariul practicat aici nu e o simplă parafrazare a originalului, 
ci o recreare a lui. Dar chiar și atunci când recurge la meto- 
da „reconstrucției teoretice“ (evidențiind într-un limbaj 


7 Singura lucrare amplă consacrată până acum eticii lui Kant de 
un autor român este aceea semnată de N. Bellu, Etica /4 Kant, Edi- 
tura Științifică, București, 1976. 

contemporan teoriile subiacente operei analizate, teorii in- 
vizibile, dar încă viabile), scopul său este tot buna înţele- 
gere a ceea ce a vrut să spună Kant. Numai studierea unor 
asemenea comentarii poate feri studentul în filozofie de con- 
tactul superficial cu o operă. Textele banale nu au nevoie 
de nici un comentariu; iar textele importante trebuie feri- 
te de lecturi care le banalizează. Marile texte, celebre prin 
dificultatea și complexitatea lor, merită să fie comentate, au 
fost și vor mai fi comentate, mai ales pentru uzul specia- 
liștilor și al studenților pretenţioşi. Cartea lui Kant face par- 
te din această categorie. 

IMMANUEL KANT 


Intemeierea 
metafizicii moravurilor 


PREFAŢĂ 


[Diferitele ramuri ale filozofiei] 


1. (387) Filozofia greacă antică se diviza în trei științe: 
fizica, etica și logica. Această împărțire este pe deplin adec- 
vată naturii lucrurilor și nu există nimic de îmbunătățit la 
ea decât, poate, să adăugăm principiul acestei împărțiri pen- 
tru a ne asigura în acest fel că este completă, pe de o par- 
te, și pentru a putea determina în mod corect subdiviziunile 
necesare, pe de altă parte. 

2. Orice cunoaștere raţională este fie materială, și are 
în vedere un obiect ( Objekr) oarecare, fie formală, și se ocupă 
doar de forma însăși a intelectului și a raţiunii și de re- 
gulile universale ale gândirii în genere, fără deosebirea 
obiectelor (Objekte). Filozofia formală se numește logică, 
cea materială însă, care are de-a face cu obiecte (Ge- 
genstânde) determinate și cu legile cărora acestea le sunt su- 
puse, este la rândul ei de două feluri. Căci aceste legi sunt 
fie legi ale naturii, fie legi ale libertăţii. Știința despre pri- 
mele se numește fizică, iar cea despre celelalte etică; prima 
mai este numită doctrina naturii (Naturlebre), a doua doc- 
trina moravurilor (Sittenlehre). 

3. Logica nu poate avea o parte empirică, adică o parte 
în care legile universale și necesare ale gândirii s-ar sprijini 
pe temeiuri provenite din experienţă; căci atunci ea nu ar 
fi logică, adică un canon pentru intelect sau rațiune, va- 
labil pentru orice gândire și care trebuie să fie demonstrat. 
În schimb, atât înțelepciunea (Weltwe:sbeit) cu privire la 
natură cât și cea cu privire la moravuri pot avea fiecare partea 

ei empirică, deoarece prima trebuie să determine legile na- 
turii ca obiect (Gegenstand) al experienței, iar cea de-a doua 
trebuie să determine legile voinţei omului în măsura în care 
ea e afectată de natură, și anume pe primele ca legi conform 
cărora se întâmplă totul, (388) pe celelalte ca legi după care 
totul trebuie să se întâmple, dar luând totuși în considera- 
re și condiţiile în care adesea ceea ce trebuie să se întâmple 
nu se întâmplă. 

4. Putem numi empirică orice filozofie ( Pb:losopbze) în 
măsura în care ea se sprijină pe temeiuri din experiență, dar 
pură pe aceea care își expune doctrina plecând numai de la 
principii a priori. Cea din urmă, atunci când este doar for- 
mală, se numește logică; dacă se limitează însă la obiecte 
(Gegenstânde ) determinate ale intelectului, ea se numește 
metafizică. 

5. Astfel se naște ideea unei duble metafizici, a unei me- 
tafizici a naturii şi a unei metafizici a moravurilor. Fizica 
va avea, așadar, o parte empirică, dar și o parte rațională. 
Etica de asemenea, cu toate că aici partea empirică s-ar pu- 
tea numi în mod specific antropologie practică, iar cea ra- 
țională s-ar putea numi propriu-zis morală. 


[Nevora unei etic. pure] 


6. Toate profesiile, meșteșugurile și artele au avut de câș- 
tigat în urma diviziunii muncii; și aceasta pentru că acum 
fi i jegist Clesa catia scana toate, ci fiecare se limi- 
tează la o anumită muncă, al cărei mod de practicare dife- 
ră simţitor de al celorlalte, astfel încât s-o efectueze cât mai 
bine posibil și cu mai multă ușurință. Acolo unde munci- 
le nu sunt astfel diferențiate și divizate, unde fiecare om este 
bun la toate, acolo profesiile se află încă în cea mai mare 
barbarie. Dar deși n-ar fi în sine inutil să ne întrebăm dacă 
nu cumva filozofia pură ar cere câte un om anume dedicat 
fiecăreia din părțile sale și dacă n-ar fi spre avantajul știin- 

ței în ansamblu să-i avertizăm pe cei obișnuiți să vândă după 
pustul publicului un amestec de elemente empirice și raţio- 
nale în diverse proporții pe care nu le cunosc nici ei — nu- 
mindu-se pe ei înșiși gânditori independenți (Se/bstdenker) 
şi considerându-i pe cei ce se ocupă doar de partea rațio- 
nală niște vânători de himere (Grâbler) — să nu cultive în 
același timp două meserii care se deosebesc atât de mult în- 
ure ele în ceea ce privește practicarea lor, fiecare cerând, poa- 
te, un talent special și reunirea lor într-o singură persoană 
neputând da naștere decât unor cârpaci, totuși eu mă limi- 
tez aici să întreb doar dacă nu cumva natura științei cere ca 
partea ei empirică să fie despărțită întotdeauna cu grijă de 
cea raţională şi să se pună înaintea fizicii propriu-zise (em- 
pirice) o metafizică a naturii și înaintea antropologiei prac- 
tice o metafizică a moravurilor care ar trebui curățate cu 
grijă de toate elementele empirice pentru a se ști (389) cât 
de mult poate înfăptui raţiunea pură în ambele cazuri și din 
ce surse își trage ea însăși această învăţătură a priori, fie că 
această din urmă treabă va fi întreprinsă de toţi propovă- 
duitorii moravurilor (care sunt o întreagă legiune), fie nu- 
mai de unii care simt o vocaţie pentru ea. 

7. Deoarece aici pe mine mă preocupă de fapt înțelep- 
ciunea cu privire la moravuri, voi restrânge întrebarea pusă 
mai înainte doar la aceasta: oare nu este cazul să conside- 
răm că ar fi de cea mai mare necesitate să se elaboreze când- 
va o filozofie morală pură, care să fie curățată de tot ceea 
ce este empiric și aparţine antropologiei ? Că trebuie să exis- 
te așa ceva reiese de la sine din ideea comună a datoriei și 
a legilor moralității. Oricine trebuie să recunoască faptul 
că, pentru ca o lege să fie morală, adică să constituie temeiul 
unei obligaţii, ea trebuie să poarte cu sine necesitate abso- 
lută; că porunca „Să nu minţi“ nu este valabilă doar pen- 
tru oameni, ca și cum alte fiinţe raţionale n-ar trebui să se 
sinchisească de ea; și la fel se întâmplă cu toate celelalte legi 
morale propriu-zise; că, prin urmare, temeiul obligaţiei nu 

trebuie căutat în natura omului sau în circumstanţele lumii 
în care el e plasat, ci exclusiv a priori în conceptele raţiunii 
pure și că orice alt precept care se întemeiază doar pe prin- 
cipiile experienţei — chiar și un precept într-un anume sens 
universal — în măsura în care se sprijină oricât de puţin pe 
temeiuri empirice, poate doar în ce priveşte un singur mo- 
tiv, se poate numi ce-i drept regulă practică, dar niciodată 
lege morală. 

8. Așadar, nu numai că legile morale, împreună cu prin- 
cipiile lor, se deosebesc esenţial de toate celelalte tipuri de 
cunoaștere practică în care există ceva empiric, ci întreaga 
filozofie morală se bazează în întregime pe partea sa pură 
ȘI, atunci când e aplicată la om, ea nu împrumută nimic din 
cunoașterea lui (antropologie), ci îi dă omului, ca fiinţă ra- 
uonală, legi a pror:, care au nevoie fără îndoială de o pu- 
tere de judecare ascuţită prin experienţă, în parte pentru a 
putea distinge cazurile la care ele se aplică și în parte pen- 
tru a le procura acces la voinţa umană și a le da vigoare pen- 
tru punerea lor în practică, și aceasta deoarece omul este 
afectat de atâtea înclinații, încât, deși este capabil să aibă ideea 
unei raţiuni practice pure, el nu poate atât de ușor să o pună 
la lucru 27 concreto în conduita sa. 

9. O metafizică a moravurilor este deci absolut necesa- 
ră nu numai din motive speculative, adică pentru a cerceta 
sursa principiilor practice de bază (prakrischen Grundsătze) 
care se găsesc a priori în raţiunea noastră, (390) ci și pen- 
tru că moravurile însele rămân expuse coruperilor de tot 
felul atâta timp cât lipsește acest fir călăuzitor și această nor- 
mă supremă a judecării lor corecte. Căci pentru ca o acţiu- 
ne să fie bună din punct de vedere moral nu este de ajuns 
ca ea să fie conformă cu legea morală, ci trebuie făcută și 
de dragul legii morale; în caz contrar, acea conformitate nu 
este decât întâmplătoare și nesigură, deoarece un temei ne- 
moral va produce ce-i drept din când în când acţiuni con- 
forme cu legea, dar cel mai adesea el va produce acţiuni 

contrare legii. Însă legea morală în puritatea și autenticita- 
tea sa (care tocmai ea este lucrul cel mai important în do- 
meniul practicului) nu trebuie căutată altundeva decât într-o 
filozofie pură; de aceea trebuie să începem chiar cu aceas- 
ta (metafizica), și fără ea nu poate exista nicăieri o filozo- 
fie morală. Acea filozofie care amestecă principiile pure cu 
cele empirice nici nu merită numele de filozofie (căci filo- 
zofia se deosebește de cunoașterea raţională comună toc- 
mai prin faptul că prima expune sub forma unei științe 
separate ceea ce a doua înțelege doar ca amestecat) și cu atât 
mai puţin se poate ea numi filozofie morală, deoarece toc- 
mai prin acest amestec ea dăunează purității moravurilor 
și totodată își zădărnicește propriul scop. 


[Filozofia actului volitiv în genere] 


10. Să nu ne gândim totuși că ceea ce se cere aici s-ar 
găsi deja în propedeutica vestitului Wolff la filozofia sa mo- 
rală, anume în ceea ce el numește înțelepciunea practică uni- 
versală, şi că n-ar fi deci nevoie să inițiem aici un domeniu 
cu totul nou. Tocmai pentru că filozofia morală a lui Wolff 
s-a vrut a fi o înțelepciune practică universală (eine allge- 
meine praktische Weltweisbeit), ea nu a luat în considera- 
re o voinţă de un tip special, eventual una care să fie pe 
deplin determinată de principii 4 priori, independent de orice 
motive empirice, și pe care am putea-o numi voinţă pură, 
ci doar actul volitiv în genere (das Wollen), împreună cu 
toate acțiunile și condițiile care îi revin în această semni- 
ficație generală a sa, și prin aceasta ea se deosebește de o 
metafizică a moravurilor tot așa cum logica generală se de- 
osebește de filozofia transcendentală, prima expunând ac- 
ţiunile și regulile gândirii în genere, iar cea de a doua acţiunile 
Și regulile specifice gândirii pure, adică ale acelei gândiri prin 
care obiectele (Gegenstinde) sunt cunoscute complet a przori. 
Căci metafizica moravurilor trebuie să cerceteze ideea și 

principiile unei posibile voințe pure și nu acţiunile și con- 
dițiile actului volitiv uman în genere care sunt extrase, în 
cea mai mare parte, din psihologie. Nu constituie nici o 
obiecţie la ceea ce afirm eu faptul că în înţelepciunea prac- 
tică universală (391) se vorbește (deși fără nici o autorizare) 
despre legi morale și datorii. Căci autorii acelei științe ră- 
mân și aici credincioși ideii lor despre ea; ei nu fac diferen- 
ţa între motivele care sunt concepute complet a prior: doar 
de rațiune și care sunt propriu-zis morale și, respectiv, mo- 
tivele empirice, pe care intelectul le ridică la rangul de con- 
cepte generale doar prin compararea experienţelor, ci le 
consideră fără a ţine seama de deosebirile cu privire la ori- 
ginea lor, luându-le în seamă numai sub aspectul sumei lor 
mai mari sau mai mici (privindu-le pe toate ca fiind de ace- 
lași tip) și își creează, pe această bază, propriul lor concept 
de obhgaţie — care numai obligaţie morală nu este, dar care 
este, totuși, tot ceea ce se poate cere de la o filozofie care 
nu emite nici o judecată cu privire la originea (de Ursprung) 
tuturor conceptelor practice posibile, dacă ele sunt și a pri- 
Ori sau numai a posteriori. 


[Scopul Întemeierii] 


11. Intenţionând să public într-o zi o metafizică a mo- 
ravurilor, ofer în prealabil această întemeiere. Într-adevăr, 
nu există o altă fundamentare pentru o asemenea metafi- 
zică decât o critică a rațiunii practice pure, tot așa cum pen- 
tru metafizică nu există o altă fundamentare decât o critică 
a raţiunii speculative pure, care a fost deja publicată. Nu- 
mai că, în primul rând, prima nu este atât de necesară ca a 
doua, deoarece în chestiuni morale raţiunea umană poate 
ajunge destul de ușor la un înalt grad de corectitudine și 
completitudine, chiar în cazul celui mai comun intelect, în 
timp ce în folosirea ei teoretică, dar pură, ea este, din con- 

tră, cu totul și cu totul dialectică; în al doilea rând, pentru 
ca o critică a raţiunii practice pure să fie completă, pretind 
ca unitatea ei cu cea speculativă să poată fi totodată prezen- 
tată într-un principiu comun, deoarece, până la urmă, nu 
poate exista decât una și aceeași rațiune care trebuie să fie 
diferențiată numai în aplicarea ei. Dar deocamdată nu pot 
ajunge la o asemenea completitudine fără a aduce în discu- 
ţie consideraţii de cu totul alt tip și a produce confuzie ci- 
ctitorului. De aceea am intitulat această lucrare Întemeierea 
metafizicii moravurilor şi nu Critica rațiunii practice pure. 

12. Deoarece însă, în al treilea rând, chiar și o metafi- 
zică a moravurilor, în pofida titlului său înfricoșător, este 
capabilă de un înalt grad de popularitate și de adecvare la 
intelectul obișnuit, consider că este util să separ de ea aceas- 
tă elaborare preliminară (392) a fundamentelor ei, pentru 
a nu fi nevoiţi să adăugăm unei doctrine ulterioare, mai ușor 
de înțeles, subulităţi ce sunt inevitabile aici. 

13. Prezenta întemeiere nu vizează însă decât căutarea 
și stabilirea principiului suprem al moralității, iar aceasta sin- 
gură constituie, în intenţia sa, O sarcină completă și care tre- 
buie separată de orice altă cercetare morală. Fără îndoială, 
afirmaţiile mele în legătură cu această chestiune importan- 
tă, și până acum neanalizată satisfăcător, ar fi și mai bine 
clarificate prin aplicarea aceluiași principiu (Prinzzp) la în- 
tregul sistem și ar primi o solidă confirmare dacă acest 
principiu s-ar dovedi adecvat pretutindeni; dar a trebuit să 
renunţ la acest avantaj, care de fapt ar fi fost mai degrabă 
semn al amorului propriu și nu realmente folositor pentru 
alții, deoarece ușurința utilizării unui principiu și aparenta 
lui adecvare nu sunt o dovadă foarte sigură a corectitudi- 
nii sale, ci mai degrabă ele provoacă o anume părtinire care 
ne împiedică să-l cercetăm și să-l cântărim cu toată rigoa- 
rea pentru sine însuși și fără a ţine cont deloc de consecinţe. 

[Metoda întemeierii] 


14. În această lucrare am adoptat o metodă care, cred, 
este cea mai potrivită dacă vrem să pornim în mod analitic 
de la cunoașterea comună la determinarea principiului ei su- 
prem și apoi să procedăm sintetic, trecând de la examinarea 
acestui principiu și a originilor sale la cunoașterea comu- 
nă, unde el își găsește folosirea. De aici a rezultat următoa- 
rea diviziune a lucrării: 


1) Secţiunea întâi: Trecerea de la cunoașterea raţională 
comună a moravurilor la cea filozofică. 

2) Secţiunea a doua: Trecerea de la filozofia morală po- 
pulară la metafizica moravurilor. 

3) Secţiunea a treia: Pasul ulum, de la metafizica mora- 
vurilor la critica raţiunii practice pure. 


SECŢIUNEA ÎNTÂI 


Trecerea de la cunoașterea rațională 
comună a moravurilor la cea filozofică 


[Voința bună, nu fericirea, 
este unicul bine intrinsec] 


1. (393) Din tot ce poate fi gândit oriunde în lume, și 
chiar în afara ei, nu există nimic care să poată fi socotit ca 
bun fără restricţie decât numai o voinţă bună. Inteligen- 
ţa, isteţimea, puterea de judecare și oricum s-ar mai numi 
talentele spiritului, sau curajul, hotărârea, perseverenţa în 
decizii, ca însușiri ale temperamentului, sunt fără îndoială 
bune și dezirabile în multe privinţe; dar ele pot deveni de 
asemenea extrem de rele și dăunătoare atunci când voinţa, 
care trebuie să se folosească de aceste daruri ale naturii și 
a cărei constituţie specifică se numește de aceea caracter, nu 
este bună. La fel stau lucrurile în ceea ce privește darurile 
sorții prielnice (Gliicksgaben). Puterea, bogăţia, onorurile, 
sănătatea însăși și întreaga bunăstare și mulțumire cu situa- 
ţia în care ne aflăm, reunite sub numele de fericire, nasc în- 
drăzneală și, prin aceasta, de multe ori trufie, acolo unde 
nu există o voinţă bună care să corecteze influenţa lor asupra 
sufletului și, odată cu aceasta, să regleze întregul principiu 
al acţiunii și să-l facă în mod universal conform scopului 
(allgemein -zaveckmăssig mache); ca să nu mai amintim fap- 
tul că un spectator raţional imparțial nu poate fi niciodată 
satisfăcut văzând prosperitatea neîntreruptă a unei ființe care 
nu poartă nici una dintre podoabele unei voințe pure și 
bune, astfel încât se pare că voinţa bună este condiţia in- 
dispensabilă a însăși demnităţii de a fi fericit. 

2. Unele calităţi sunt chiar favorabile înseși acestei voin- 
ţe bune și îi pot ușura foarte mult acţiunea, dar în ciuda 

acestui fapt, ele nu au o valoare internă necondiționată, ci 
presupun întotdeauna și o voinţă bună care limitează înal- 
ta stimă (394) pe care de altfel le-o acordăm pe bună drep- 
tate, nelăsându-ne să le considerăm bune în mod absolut. 
Moderaţia în afecte și pasiuni, stăpânirea de sine și chib- 
zuinţa lucidă, nu numai că sunt bune în multe privințe, ci 
par a constitui chiar o parte a valorii interne a persoanei; 
totuși, chiar dacă anticii le preţuiau necondiţionat, le lip- 
seşte încă mult ca ele să fie declarate bune fără restricție. 
Căci fără principiile de bază (Grundsătze) ale unei voințe 
bune ele pot deveni rele în cel mai înalt grad, și sângele rece 
al unui răufăcător nu numai că îl face mult mai periculos, 
dar îl face de îndată și mai abominabil în ochii noștri decât 
în cazul că nu l-ar avea. 

3. Voința bună nu este bună prin ceea ce produce sau 
înfăptuieşte, nici prin aptitudinea sa de a atinge vreun scop 
(Zweck) prestabilit, ci numai prin actul volitiv (das Wollen), 
adică e bună în sine; și, considerată în sine, ea este incom- 
parabil mai demnă de stimă decât orice ar putea fi realizat 
de ea în favoarea vreunei înclinații sau, dacă vrem, a sumei 
tuturor înclinațiilor. Chiar dacă din cauza unei împotriviri 
deosebite a destinului sau a unei înzestrări precare confe- 
rite de o natură vitregă, acestei voințe i-ar lipsi total capa- 
citatea de a-și înfăptui țelul (seine Absicht), și chiar dacă în 
ciuda celei mai mari străduinţe ea nu ar reuși să înfăptuias- 
că nimic și nu ar rămâne decât voinţa bună (desigur, nu ca 
simplă năzuință (blofer Wunscb), ci ca întrebuințare a tutu- 
ror mijloacelor aflate sub controlul nostru), ea ar străluci, 
totuși, prin ea însăși, ca O piatră prețioasă, precum ceva care 
își are întreaga valoare în sine însuși. Uulitatea ori sterili- 
tatea nici nu sporesc cu ceva această valoare, nici nu o dimi- 
nuează. Ea ar fi, ca să spunem așa, doar montura care ne 
permite să o mânuim mai bine în comerţul obișnuit sau să 
atragem atenţia asupra ei celor ce nu sunt îndeajuns de cu- 

noscători, însă nu poate s-o recomande cunoscătorilor și 
să-i determine valoarea. 


[Suprema menire a rațiunii 
este de a întemeia o voință bună în sine) 


4. Totuși, există ceva atât de straniu în această idee a va- 
lorii absolute doar a voinţei, fără includerea nici unui con- 
siderent de utilitate în aprecierea (Schărzung) ei, încât, în 
ciuda aprobării totale de care se bucură ea chiar și din par- 
tea raţiunii comune, O suspiciune trebuie totuși să apară cum 
că la baza ei s-ar ascunde poate o simplă fantezie extrava- 
gantă și că n-ar fi fost bine înţeles țelul (Absicht) cu care 
natura a pus rațiunea să ne guverneze voinţa. (395) Prin ur- 
mare, vom examina această idee din acest punct de vedere. 

5. În constituţia naturală a unei ființe organizate, adică 
a unei fiinţe orientate spre scopul de a trăi, admitem ca prin- 
cipiu de bază că în ea nu se găseşte nici un organ pentru un 
scop oarecare care să nu fie în cel mai înalt grad potrivit și 
adaptat acelui scop. Dacă la o ființă care are rațiune și voinţă 
adevăratul scop al naturii ar fi fost conservarea şi bunăsta- 
rea sa, cu un cuvânt fericirea sa, atunci natura ar fi organi- 
zat foarte prost lucrurile alegând raţiunea acelei creaturi 
drept executant al acestui ţel al său. Căci toate acțiunile pe 
care creatura le are de îndeplinit în vederea acelui țel și în- 
treaga regulă a conduitei sale i-ar fi fost prescrise cu mult 
mai multă exactitate de instinct. Iar acel scop ar fi putut fi 
atins mult mai sigur prin instinct decât se poate întâmpla 
vreodată prin rațiune. Și dacă ar fi fost ca acestei creaturi 
favorizate să-i fie dată pe deasupra și raţiunea, aceasta ar fi 
trebuit să-i servească numai pentru a reflecta la constituția 
norocoasă a naturii sale, pentru a o admira, a se bucura de 
ea și a fi recunoscătoare cauzei binefăcătoare, dar nu pen- 
tru a-și supune capacitatea de a dori conducerii ei slabe și 
amăgitoare ori a se amesteca fără nici o pricepere în țelul 
naturii; într-un cuvânt, natura ar fi împiedicat raţiunea să 

ajungă la o folosire practică și să aibă orgoliul, cu slaba ei 
capacitate de pătrundere, de a concepe singură un plan al 
fericirii și al mijloacelor pentru a o atinge; natura și-ar fi 
asumat alegerea nu numai a scopurilor, ci și a mijloacelor 
și le-ar fi încredinţat pe amândouă, cu grijă înţeleaptă, doar 
instinctului. 

6. În fapt, noi de asemenea constatăm că, pe măsură ce 
o rațiune cultivată se dedică mai mult țelului savurării vieții 
și fericirii, omul se îndepărtează tot mai tare de la adevă- 
rata mulţumire, ceea ce, în cazul multora, și anume a celor 
mai experimentați în folosirea raţiunii, cu condiția ca ei să 
fie destul de cinstiţi ca s-o recunoască, are drept rezultat 
un anumit grad de misologie, adică de ură faţă de rațiune, 
fiindcă ei, cântărind toate avantajele pe care le obțin, să nu 
zic din inventarea tuturor artelor luxului comun, ci chiar 
și din științe (care până la urmă le par a fi și ele un lux al 
intelectului), constată totuși că, de fapt, (396) mai mult s-au 
legat la cap decât au câștigat în fericire și de aceea ajung până 
la urmă mai degrabă să invidieze decât să dispreţuiască ge- 
nul obișnuit de oameni care se lasă mai ușor conduși doar 
de instinctul natural și nu-i permit raţiunii să le influenţeze 
prea mult comportamentul. Și măcar atât trebuie să recu- 
noaștem.: că judecata celor care vor să minimalizeze sau chiar 
să reducă la zero laudele ce proslăvesc avantajele pe care ar 
trebui să ni le aducă raţiunea în privința fericirii și a mul- 
țumirii vieţii nu este în nici un caz cârtitoare sau nerecu- 
noscătoare faţă de bunătatea ocârmuirii lumii, ci la baza 
acestei judecăţi se ascunde ideea unui alt ţel mult mai onora- 
bil al existenţei lor, altul decât fericirea, acestuia și nu feri- 
cirii fiindu-i de fapt destinată rațiunea, și care trebuie considerat 
de aceea drept condiţia supremă la care ţelurile private ale 
omului trebuie să se subordoneze în cea mai mare parte. 

7. Deoarece raţiunea nu este îndeajuns de capabilă să 
conducă în mod sigur voinţa în privința obiectelor 
(Gegenstânde ) acesteia și a satisfacerii tuturor nevoilor noas- 

tre (pe care într-o oarecare măsură ea însăși le înmulțește), 
scop la care un instinct natural sădit în noi ar fi condus cu 
mult mai mare siguranță, și deoarece raţiunea ne este to- 
tuși dată drept capacitate practică, adică una care trebuie 
să aibă influenţă asupra voinței, adevărata ei menire trebuie 
să fie aceea de a da naștere unei voințe bune în sine iar nu 
ca mijloc pentru un alt ţel, lucrul pentru care e neapărat ne- 
voie de rațiune, căci Și aici, ca peste tot, natura procedează 
în distribuirea predispoziţiilor potrivit anumitor scopuri. 
O asemenea voinţă se poate să nu fie unicul și întregul bine, 
dar ea trebuie să fie binele suprem și condiţia oricărui al- 
tuia, chiar a oricărei aspirații spre fericire, caz în care ar fi 
cu totul în concordanță cu înțelepciunea naturii faptul că 
o cultivare a raţiunii, care este necesară ţelului prim și ne- 
condiționat, limitează în multe feluri — cel puţin în viaţa 
aceasta — atingerea celui de-al doilea, care este întotdeauna 
condiţionat, anume fericirea, și ar putea într-adevăr reduce 
fericirea la mai puţin decât nimic fără ca natura să acţione- 
ze prin aceasta contrar scopului, deoarece rațiunea, care își 
recunoaște suprema menire practică în întemeierea unei 
voințe bune, este capabilă, în atingerea acestui țel, doar de 
o mulțumire specifică ei, și anume cea rezultată din înde- 
plinirea unui scop care e de ceia at la rându-i tot doar de 
rațiune, chiar dacă acest lucru ar fi legat de numeroase pre- 
judicii aduse scopurilor înclinaţiei. 


[Conceptul de datorie] 


8. (397) Dar pentru a explicita conceptul de voinţă bună 
independent de un alt ţel și demnă în sine de o înaltă sti- 
mă — așa cum el se află deja în intelectul natural sănătos și 
are nevoie să fie nu atât învăţat cât poate doar clarificat, 
aflându-se întotdeauna pe primul loc în aprecierea întregii 
valori a acțiunilor noastre și constituind condiția tuturor 
celorlalte — vom aborda conceptul de datorie, care îl conţine 

pe cel al unei voințe bune chiar dacă supus anumitor limi- 
tări și obstacole subiective, care însă nu pot nici pe depar- 
te să-l ascundă și nici nu îl pot face de nerecunoscut, ci, 
dimpotrivă, îl înalță, prin contrast, și îl fac să strălucească 
cu atât mai puternic. 

9. Aici voi trece cu vederea toate acţiunile recunoscute 
deja ca fiind contrare datoriei, chiar dacă ele ar putea fi uti- 
le pentru un ţel sau altul; căci cu privire la aceste acţiuni 
nici măcar nu se pune problema dacă pot fi făcute din dato- 
rie, din moment ce ele chiar o contrazic. De asemenea, las 
la o parte acţiunile care sunt realmente conforme datoriei, 
dar pentru care oamenii nu au nici o înclinație nemijlocită 
și pe care ei le întreprind totuși fiind împinși de o altă încli- 
nație. Căci aici se poate distinge lesne dacă acțiunea con- 
formă datoriei este făcută din datorie sau cu un ţel egoist. 
Mult mai greu este să observăm această diferenţă acolo unde 
acţiunea este conformă datoriei și subiectul are, în plus, o 
înclinaţie nemijlocită pentru ea. De exemplu, este într-ade- 
văr conform datoriei ca băcanul să nu-i înșele la preț pe 
clienții neștiutori, și nici un negustor deștept nu face asta 
acolo unde afacerile merg bine, ci menţine același preţ sta- 
bilit pentru toată lumea, astfel încât un copil poate cum- 
păra de la el la fel de bine ca oricare altul. Adică toată lumea 
este servită cinstit; numai Că aceasta nu este nici pe depar- 
te de ajuns pentru a crede că negustorul a procedat astfel 
din datorie și din principiile de bază ale onestităţii; propriul 
său avantaj i-a cerut aceasta; iar aici nu putem presupune 
că negustorul ar avea în plus o înclinaţie nemijlocită pen- 
tru clienți care să-l facă să nu favorizeze, cum ar fi din dra- 
goste, pe vreunul în raport cu altul cu privire la preţ. Deci 
acțiunea nu a fost făcută nici din datorie, nici dintr-o în- 
clinaţie „nemijlocită, ci doar cu un ţel egoist. 

10. În schimb, a- ți conserva viaţa este o datorie și, în 
plus, orice om are o înclinaţie nemijlocită pentru aceasta. 
Dar grija, adesea plină de teamă, pe care majoritatea oame- 

nilor o au pentru acest lucru nu are totuși o valoare lăun- 
trică, iar maxima lor nu are nici un conţinut moral. (398) 
Ei își conservă viaţa ce-i drept conform datoriei, dar nu din 
datorie. În schimb, atunci când necazurile și o mâhnire fără 
speranţă i-au luat unui nefericit tot cheful de viață și când 
el, având un suflet puternic, se dovedește mai mult indig- 
nat de soarta sa decât descurajat sau resemnat și își doreș- 
te moartea, dar totuși își conservă viaţa fără a o iubi, nu din 
înclinaţie sau frică ci din datorie, abia atunci maxima sa are 
un conținut moral. 

11. A fi binefăcător atunci când poţi e o datorie; dar, 
pe lângă aceasta, există multe suflete atât de pline de com- 
pasiune încât, chiar fără a avea vreun alt motiv, al vanităţii 
sau interesului propriu, găsesc o plăcere interioară în a răs- 
pândi în jur bucurie și se desfată cu mulţumirea altora în 
măsura în care aceasta este produsă de ele. Eu susţin, totuși, 
că în acest caz, acţiunea, oricât de conformă ar fi cu datoria 
și oricât de demnă de a fi iubită ar fi, nu are o valoare mo- 
rală adevărată, ci se asociază cu alte înclinații, de exemplu 
cu înclinația pentru onoruri care, atunci când este în mod 
fericit de un real folos comunităţii și conformă cu datoria, 
este onorabilă și merită laudă și încurajare, dar nu înaltă sti- 
mă ; căci maximei îi lipsește conţinutul moral, anume acela 
de a întreprinde asemenea acţiuni nu din înclinaţie, ci din 
datorie. Să presupunem deci că sufletul acelui filantrop ar 
fi înnegurat de o supărare personală care ar stinge orice com- 
pasiune faţă de soarta altora, că el încă ar mai avea capaci- 
tatea de a face bine altor nevoiași dar că greutățile altora nu 
l-ar mișca, fiind îndeajuns de preocupat de ale sale, și, deși 
nu-l mai îmboldește nici o înclinație, el s-ar desprinde din 
această apatie de moarte și ar acţiona în absenţa oricărei 
înclinații, exclusiv din datorie: numai atunci acţiunea lui ar 
avea o valoare morală autentică. Mai mult: atunci când na- 
tura i-ar pune cuiva în inimă prea puţină simpatie și când aces- 
ta, un om altfel de ispravă, ar avea un temperament rece și 

ar fi indiferent faţă de suferinţele altora, poate pentru că el, 
fiind înzestrat cu darul aparte al răbdării și tenacităţii în faţa 
propriilor necazuri, presupune că și ceilalți sunt la fel sau 
chiar pretinde ca ei să fie astfel, atunci când natura nu l-ar 
fi plăsmuit chiar pentru filantropie pe un asemenea om (care, 
desigur, nu ar fi cel mai nereușit produs al ei), oare n-ar mai 
găsi el în sine o sursă pentru a-și conferi lui însuși o valoare 
mult mai înaltă decât ar putea fi aceea dată de un tempera- 
ment care predispune spre bine? Ba da! Tocmai aici apare 
valoarea caracterului, (399) valoare care este morală și in- 
comparabil cea mai înaltă: anume faptul că el face binele 
nu din înclinaţie, ci din datorie. 

12. Asigurarea propriei fericiri e o datorie (cel puţin în 
mod indirect), căci nemulțumirea cu propria situație, sub 
presiunea multor griji și în mijlocul unor nevoi nesatisfă- 
cute, ar putea deveni ușor o mare tentație de a încălca da- 
toriile. Dar și fără să ia seama la datorie toţi oamenii au deja 
de la sine cea mai puternică și intimă înclinaţie pentru fe- 
ricire, fiindcă tocmai în această idee toate înclinațiile se unesc 
într-o sumă. Numai că preceptul fericirii este deseori ast- 
fel constituit încât el contravine anumitor înclinații iar omul 
nu-și poate forma totuși, sub numele de „fericire“, un con- 
cept precis și sigur al sumei satisfacerii tuturor înclinațiilor; 
prin urmare, nu este de mirare că o singură înclinaţie, care 
e bine determinată sub aspectul a ceea ce promite și al mo- 
mentului satisfacerii sale, poate cântări mai mult decât o idee 
nesigură și că omul, de pildă unul care suferă de podagră, 
ar putea alege să se bucure de mâncărurile care îi plac și, în 
consecință, să sufere deoarece, după calculul său, în această 
situaţie cel puţin el nu a sacrificat plăcerea momentului pre- 
zent în favoarea speranței, poate fără temei, a unei fericiri 
pe care ar putea-o găsi în propria sănătate. Dar și în acest 
caz, când înclinația generală pentru fericire nu i-ar deter- 
mina voinţa și când sănătatea, cel puţin pentru el, nu ar in- 

tra cu necesitate în calculele sale, totuși aici, ca și în toate 
celelalte cazuri, rămâne o lege, și anume legea de a- ŞI pro- 
mova fericirea, nu din înclinaţie ci din datorie, și numai prin 
aceasta, înainte de toate, are conduita sa o valoare morală 
autentică. 

13. 'Tot așa trebuie înţelese fără îndoială pasajele din 
Scriptură, unde ni se poruncește să ne iubim aproapele, chiar 
și dușmanul. Căci iubirea ca înclinaţie nu poate fi porun- 
cită; dar binefacerea din datorie — spre care nu ne îndeam- 
nă nici o înclinație, ba chiar există o aversiune firească și 
irezistibilă care i se opune — este iubirea practică, nu patbo- 
logică (patbhologische), şi se găsește în voinţă și nu în pre- 
dilecţiile senzaţiei, în principiile de bază ale acțiunii și nu 
în compasiunea care înduioșează; dar numai prima poate 
fi poruncită. 


[Principiul formal al voinței și 
motivaţia acțiunii morale) 


14. A doua propoziţie este: o acţiune săvârșită din da- 
torie își are valoarea morală n în țelul (Absicht) care trebuie 
să fie atins prin ea, ci în maxima după care ea este hotărâ- 
tă; ea nu depinde așadar de realitatea obiectului (Gegen- 
stand) acţiunii, (400) ci numai de principiul actului volitiv 
conform căruia ea a avut loc, indiferent de orice obiecte (Ge- 
genstânde) ale capacităţii de a dori (Begehrungsvermâgen.). 
Este clar din cele de mai sus că ţelurile pe care le putem avea 
în acţiuni, ca și efectele lor în calitate de scopuri și mobi- 
luri ale voinţei, nu pot conferi acţiunilor nici o valoare ne- 
condiţionată și morală. Atunci în ce poate să rezide această 
valoare dacă ea nu rezidă în voinţa aflată în relație cu efec- 
tul scontat al acţiunilor sale? Ea nu poate să rezide altun- 
deva decât în principiul voinţei, indiferent de scopurile care 
pot fi realizate printr-o asemenea acţiune; căci voinţa se află 

parcă la o răspântie între principiul său a przor:, care este 
formal, și mobilul său a posterior:, care este material, și cum 
ea trebuie să fie totuși determinată cumva, ea va trebui să 
fie determinată de principiul formal al actului volitiv în ge- 
nere atunci când acţiunea este întreprinsă din datorie, caz 
în care ei i-a fost sustras orice principiu material. 

15. A treia propoziţie, care decurge din celelalte două 
de mai sus, aș exprima-o astfel: datoria este necesitatea unei 
acțiuni din respect pentru lege. Eu pot avea într-adevăr în- 
clinaţie pentru obiectele (Objekte) privite ca efect al acţiu- 
nii pe care o plănuiesc, dar niciodată respect, tocmai pentru 
că ele sunt doar efectul și nu activitatea unei voințe. Tot așa, 
nu pot avea respect pentru înclinaţie în genere, fie ea încli- 
naţia mea sau a altuia, cel mult o pot aproba, în primul caz, 
și câteodată chiar iubi, în al doilea caz, adică o pot consi- 
dera ca fiind în avantajul meu. Numai ceea ce este legat de 
voința mea doar ca temei, dar niciodată ca efect, numai ceea 
ce nu servește înclinației mele ci o domină sau cel puţin îi 
exclude orice predominanţă atunci când facem o alegere, 
prin urmare numai legea pentru sine poate fi obiect (Ge- 
genstand) al respectului și, în consecinţă, o poruncă. Acum, 
dacă o acţiune întreprinsă din datorie trebuie să lase com- 
plet la o parte influenţa înclinaţiei și odată cu ea orice 
obiect (Gegenstand) al voinţei, atunci nu mai rămâne ni- 
mic ce ar putea determina voinţa decât legea (din punct de 
vedere obiectiv) și respectul pur pentru această lege prac- 
tică (din punct de vedere subiectiv), deci maxima de a mă 
supune unei asemenea legi chiar împotriva tuturor în- 
clinaţiilor mele. (401) 


* Maxima este principiul subiectiv al actului volitiv; principiul 
obiectiv (adică acela care ar servi și în mod subiectiv ca principiu prac- 
tic pentru toate fiinţele raționale dacă raţiunea ar avea un control com- 
plet asupra capacităţii de a dori) este /egea practică. 

16. Astfel, valoarea morală a acţiunii nu rezidă în efec- 
tul ce se așteaptă de la ea și deci nici în vreun principiu al 
acţiunii care are nevoie să își împrumute motivul de la acest 
efect scontat. Căci toate aceste efecte (mulţumirea cu pro- 
pria situație și chiar promovarea fericirii altora) puteau fi 
produse și prin alte cauze și deci pentru aceasta nu era ne- 
voie de voinţa unei fiinţe raționale, singura, totuși, în care 
poate fi întâlnit binele suprem și necondiţionat. lată de ce 
nimic altceva decât reprezentarea legii în sine, care desigur 
nu poate avea loc decât într-o ființă rațională, în măsura în 
care această reprezentare și nu efectul scontat este temeiul 
determinant al voinţei, poate constitui acest bine atât de înalt 
pe care-l numim moral și care se află deja în însăși persoana 
ce acţionează conform ei, dar care nu poate fi așteptat întâi 
de toate de la efect”. 


? Mi s-ar putea reproșa că nu fac altceva decât să caut în spatele 
cuvântului respect refugiu într-un sentiment obscur în loc să prezint 
cu claritate problema printr-un concept al rațiunii. Însă chiar dacă 
respectul este un sentiment, totuși el nu este un sentiment primit prin 
influență, ci este un sentiment auto-zămislit printr-un concept al rați- 
unii și de aceea el se deosebește în mod specific de toate sentimentele 
de primul tip, care pot fi reduse la înclinaţie sau frică. Ceea ce recunosc 
în mod nemijlocit ca lege pentru mine, recunosc cu respect, care 
înseamnă doar conștiința subordonării voinţei mele unei legi fără 
mijlocirea altor influențe asupra simțului meu. Determinarea nemij- 
locită a voinţei de către lege și conștiința acestei determinări se 
numește respect, astfel că acesta e considerat ca efect al legii asupra 
subiectului și nu drept cauză a legii. De fapt, respectul este re- 
prezentarea unei valori care vine împotriva iubirii de sine. Deci este 
ceva care nu e considerat nici ca obiect al înclinației, nici ca obiect 
al fricii, chiar dacă are ceva analog cu ambele în același timp. Obiectul 
(Gegenstand) respectului este așadar exclusiv legea ș şi anume chiar 
acea lege pe care ne-o impunem nouă înșine și anume ca necesară în 
sine. Ca lege noi îi suntem subordonați fără a mai consulta iubirea 
de sine; ca impusă nouă de noi înșine, ea este totuși o urmare a voinţei 
noastre și are, sub primul aspect, analogie cu frica iar sub al doilea 
aspect, cu înclinația. Orice respect pentru o persoană nu este decât 
respect pentru legea (onestității etc.) pentru care ea constituie un exemplu. 

[Principiul suprem al moralității] 


17. Dar oare ce fel de lege poate fi aceea a cărei repre- 
zentare trebuie să determine voinţa, chiar și fără a (402) se 
lua în considerare efectul ei scontat, astfel încât această voin- 
ţă să poată fi numită bună în mod absolut și fără restricții? 
Deoarece am privat voinţa de orice impuls care ar fi putut 
apărea pentru ea din supunerea la o lege oarecare, singurul 
lucru care mai rămâne să slujească drept principiu pentru 
voinţă este conformitatea universală a acţiunii cu legea în 
genere, adică: eu nu trebuie niciodată să mă port decât ast- 
fel încât să pot voi de asemenea ca maxima mea să devină 
lege universală. Aici doar conformitatea cu legea în genere 
(fără a pune la baza anumitor acţiuni o lege determinată) 
este cea care servește voinţei ca principiu și care chiar tre- 
buie să-i servească astfel, dacă e ca datoria să nu fie pretu- 
tindeni o iluzie goală și un concepthimeric. Rațiunea umană 
comună este și ea în deplin acord cu aceasta în judecarea 
sa practică (praktischen Beurteilung) şi are de fiecare dată 
în faţa ochilor principiul de mai sus. 

18. Fie, de pildă, întrebarea: atunci când sunt la anan- 
ghie nu pot oare face o promisiune cu intenția (2 der Absicht) 
de a nu o respecta? Aici fac lesne diferenţa între două sen- 
suri pe care le poate avea întrebarea: dacă este prudent sau 
dacă este conform cu datoria să faci o promisiune înșelă- 
toare. Primul caz se poate întâmpla fără îndoială adesea. Ce-i 
drept, văd limpede că nu este de ajuns să ies dintr-o încurcă- 
tură prezentă prin intermediul acestui subterfugiu, ci că tre- 
buie să cântăresc bine dacă nu cumva din această minciună 


Deoarece considerăm de asemenea tot ca datorie dezvoltarea ta- 
lentelor noastre, ne reprezentăm o persoană care are aceste talente 
oarecum și ca exemplul unei legi (pentru a deveni asemănători per- 
soanei respective prin exerciţiu.) și în aceasta constă respectul nos- 
tru. Orice așa-zis interes moral constă exclusiv în respectul pentru 
lege. 

ar putea lua naștere ulterior dificultăţi mult mai mari decât 
cele de care mă eliberez acum, și deoarece, cu toată presupu- 
sa mea viclenie, urmările nu pot fi prevăzute atât de ușor 
şi, odată pierdută încrederea celorlalți, acest lucru mi-ar pu- 
tea fi mult mai dezavantajos decât orice rău pe care îmi pro- 
pun să-l evit acum, trebuie să văd dacă nu cumva ar fi ma: 
prudent dacă în acest caz aș proceda conform unei maxime 
universale și mi-aș face un obicei din a nu promite nimic 
fără intenţia de a respecta promisiunea. Dar îmi devine de 
îndată clar că totuși la baza unei asemenea maxime stau în- 
totdeauna numai urmările îngrijorătoare. Acum, una este 
să fii onest din datorie și cu totul alta să fii astfel din îngri- 
jorarea stârnită de urmările dezavantajoase; în primul caz, 
conceptul acţiunii în sine conţine deja în el însuși o lege pen- 
tru mine; în al doilea, trebuie să caut mai întâi în altă parte 
ca să văd ce efecte ar putea decurge pentru mine din acţiunea 
respectivă. Căci a mă îndepărta de principiul datoriei este 
în mod cert un lucru rău. (403) Dar dacă îmi reneg maxima 
prudenței, aceasta îmi poate fi câteodată foarte avantajos, 
deși este mai sigur, firește, să mă ţin de ea. Calea cea mai 
scurtă, și cu toate acestea cea mai neîndoielnică, de a mă lă- 
muri în privința răspunsului la problema dacă o promisiune 
mincinoasă este conformă cu datoria ar fi să mă întreb: aș 
fi oare mulțumit ca maxima mea (de a ieși din încurcătură 
printr-o promisiune neadevărată) să fie valabilă ca lege uni- 
versală (atât pentru mine cât și pentru alții) și mi-aș putea 
spune oare că oricine poate să facă o promisiune neadevă- 
rată atunci când se află într-o încurcătură și nu poate ieși 
alfel din ea? Îmi dau seama de îndată că pot voi ce-i drept 
minciuna, dar nu pot voi deloc o lege universală de a minți, 
căci după o astfel de lege nu ar mai exista de fapt nici o pro- 
misiune, deoarece ar fi zadarnic să mă prefac în faţa altora 
cu privire la ceea ce vreau în acţiunile mele viitoare, căci ei 
n-ar crede ceea ce pretind eu sau, dacă ar crede-o dintr-o 
pripeală, mi-ar plăti înapoi cu aceeași monedă; deci maxima 

mea ar trebui să se distrugă singură de îndată ce ar fi trans- 
formată în lege universală. 

19. Nici nu-mi trebuie prea multă agerime ca să văd ce 
am de făcut pentru ca actul meu volitiv să fie moralmente 
bun. Lipsit de experienţă cu privire la mersul lumii sau in- 
capabil de a face față tuturor evenimentelor ce se petrec în 
ea, mă întreb numai: Poţi voi de asemenea ca maxima ta să 
devină o lege universală ? Dacă nu, ea trebuie repudiată, iar 
aceasta ce-i drept nu din pricina unui dezavantaj iminent 
care ar putea rezulta pentru tine sau chiar pentru alții, ci 
deoarece ea nu-și poate găsi locul ca principiu într-o posi- 
bilă legislare viiivetsală: Peritriu ăceasta:din urmă, însă, ra- 
ţiunea mă constrânge să am un respect nemijlocit, deși acum 
nu pricep încă pe ce se întemeiază acest respect (aceasta poate 
fi obiect de studiu pentru filozof), dar cel puţin atâta înţe- 
leg: că respectul se întemeiază pe aprecierea unei valori care 
întrece cu mult valoarea a ceea ce este recomandat de că- 
tre înclinaţie și că necesitatea acţiunilor mele săvârșite din 
purul respect pentru legea practică este ceea ce constituie 
datoria, căreia trebuie să-i dea prioritate orice alt motiv, 
deoarece ea este condiţia unei voințe bune în sine, a cărei 
valoare e mai presus de orice. 


[Rațiunea morală comună şi principiul ei) 


20. Astfel am ajuns în cunoașterea morală a raţiunii uma- 
ne comune la principiul ei, pe care ea, ce-i drept, nu-l gân- 
deşte atât de abstract într-o formă universală, dar pe care 
totuși îl are efectiv în fata ochilor în orice moment și-l folo- 
seşte ca etalonal propriei judecări (Beurterlung )- (404) Aici 
ar fi uşor să arătăm cum știe ea să se orienteze foarte bine 
cu ajutorul acestei busole în toate cazurile apărute și să facă 
diferenţa între ce este bine și ce este rău, între ceea ce este 
conform datoriei și ceea ce e împotriva datoriei, atunci când, 
fără s-o învăţăm absolut nimic nou, îi atragem atenția, așa 

cum făcea Socrate, asupra principiului său propriu, și ar fi 
de asemenea ușor să arătăm că nu este nevoie de nici o ști- 
inţă sau filozofie ca să știm ce avem de făcut pentru a fi cin- 
stiți și buni, ba chiar înțelepți și virtuoși. S-ar putea 
presupune de la bun început că revine fiecărui om să cu- 
noască lucrurile pe care le are de făcut, și deci de știut, și 
că oricine, chiar și cel mai obișnuit om, se va ocupa de a- 
ceastă problemă. Aici nu putem privi fără admiraţie cât de 
avansată este în intelectul uman comun capacitatea de jude- 
care practică în comparaţie cu cea teoretică. În cazul celei 
din urmă, dacă raţiunea comună îndrăznește să se abată de 
la legile experienței și de la perceptiile simţurilor, ajunge pur 
și simplu la lucruri de neînțeles și la auto-contradicţie sau 
cel puţin la un haos al incertitudinii, obscurităţii și instabi- 
lităţii. În chestiunile practice însă, puterea de judecare în- 
cepe să-și arate cu adevărat avantajele mai cu seamă atunci 
când intelectul comun exclude din legile practice toate mobi- 
lunile sensibile. Atunci el devine chiar subtil, fie că vrea să-și 
șicaneze propria conștiință ori pretenţiile altora cu privire 
la ceea ce trebuie numit drept, fie că vrea să determine sincer 
pentru propria sa edificare valoarea acțiunilor, și mai ales 
în acest din urmă caz el poate spera să reușească tot atât de 
bine pe cât o poate promite orice filozof. Ba chiar aproape 
că este mai sigur în această chestiune decât acesta din urmă, 
deoarece filozoful nu poate avea alt principiu decât acela 
al intelectului comun, dar judecata lui poate fi ușor derutată 
de o mulțime de considerente ce nu ţin de problema în dis- 
cuţie și care-l îndepărtează de la calea cea bună. Prin urmare, 
nu ar fi oare mai indicat ca în chestiunile morale să ne mul- 
țumim cu judecata raţiunii comune și să lăsăm filozofiei cel 
mult sarcina de a înfățișa cât mai complet și mai inteligibil 
sistemul moravurilor precum și regulile acestora într-o for- 
mă mai lesne de folosit (dar și mai ușor de disputat), dar 
să nu abatem intelectul uman obișnuit, nici măcar sub aspect 

practic, de la simplitatea lui fericită plasându-l, prin inter- 
mediul filozofiei, pe un nou drum al cercetării și învăţăturii ? 


[Nevoia de filozofie] 


21. Inocenţa este un lucru minunat, în schimb e foarte 
rău că ea știe atât de puţin să se păzească și este sedusă cu ușu- 
rinţă. (405) De aceea chiar înţelepciunea — care altminteri 
constă mai mult în conduită decât în cunoaștere — are ne- 
voie de știință, nu atât pentru a învăţa ceva de la ea, ci pen- 
tru a-i conferi propriului precept accesibilitate și durabilitate. 
Omul simte în el însuși o contrapondere puternică la toa- 
te poruncile datoriei pe care raţiunea i le prezintă atât de 
demne de respect: această contrapondere rezidă în nevoi- 
le și înclinațiile sale, a căror satisfacere completă el o sin- 
tetizează sub numele de fericire. Dar raţiunea poruncește 
neabătut și fără a promite nimic înclinațiilor, deci umilind 
și desconsiderând întru câtva acele pretenţii atât de impe- 
tuoase ce par totodată atât de juste (care nu vor să se lase 
anulate prin nici o poruncă). De aici apare, însă, o dialec- 
tică naturală, adică o predilecție de a argumenta sofistic îm- 
potriva acestor legi stricte ale datoriei și de a pune la îndoială 
valabilitatea lor, sau cel puţin puritatea și rigoarea lor, și de 
a le adapta pe cât este posibil dorințelor și înclinațiilor noas- 
tre, adică de a le corupe în temeiul lor și a le răpi întreaga 
demnitate, ceea ce, până la urmă, nici raţiunea practică co- 
mună nu poate să încuviinţeze. 

22. Deci rațiunea umană comună este împinsă să iasă 
din cercul ei și să facă un pas în domeniul filozofiei prac- 
tice nu de vreo nevoie speculativă (de care nu este cuprin- 
să niciodată atâta timp cât se mulțumește să fie numai o 
rațiune sănătoasă), ci chiar din temeiuri practice, și aceas- 
ta pentru a obține informații și indicaţii clare cu privire la 
sursa principiului ei și la determinarea corectă a acestuia în 
opoziţie cu maximele care se sprijină pe nevoie și înclina- 

ţie, pentru a ieși din încurcătura generată de pretențiile ce- 
lor două părți și a nu risca să fie lipsită de adevăratele prin- 
cipii morale de bază din cauza acestei ambiguităţi în care 
ea cade atât de ușor. Astfel se dezvoltă pe neobservate și în 
raţiunea practică comună, atunci când ea se cultivă pe sine, 
o dialectică ce o constrânge să caute ajutor în filozofie, tot 
așa cum i se întâmplă raţiunii în folosirea ei teoretică; de 
aceea, în primul caz ea va fi probabil la fel de puţin capa- 
bilă ca și în al doilea să-și găsească liniștea în altă parte de- 
cât într-o critică completă a raţiunii noastre. 


SECŢIUNEA A DOUA 


Trecerea de la înțelepciunea 
morală populară la metafizica moravurilor 


[Datoria nu este un concept empiric] 


1. (406) Dacă până acum am scos conceptul nostru de 
datorie din folosirea comună a raţiunii noastre practice, nu 
trebuie nicidecum să se tragă concluzia că l-am fi conside- 
rat drept un concept al experienței. Dimpotrivă, atunci când 
luăm aminte la experienţa cu privire la actele și omisiunile 
oamenilor, întâlnim plângeri frecvente și, după cum noi în- 
șine recunoaștem, justificate, că nu putem deloc aduce exem- 
ple sigure ale intenţiei (Gesirnung) de a acționa din pura 
datorie și că, deși multe se pot întâmpla în conformitate cu 
ceea ce poruncește datoria, totuși ne putem întreba oricând 
dacă ele se întâmplă chiar din datorie și au așadar o valoare 
morală. De aceea, au existat în toate timpurile filozofi care 
au negat pur şi simplu realitatea acestei intenţii în acţiuni- 
le umane și care au atribuit totul unei iubiri de sine mai mult 
sau mai puţin rafinate, fără însă a pune la îndoială din aceas- 
tă cauză corectitudinea conceptului de moralitate; dimpo- 
trivă, ei au menţionat cu adâncă părere de rău fragilitatea 
și impuritatea naturii umane, natură care, deși destul de no- 
bilă pentru a face dintr-o idee atât de demnă de respect pre- 
ceptul ei, este totodată încă prea slabă pentru a-l urma și 
folosește raţiunea, care ar trebui să-i servească pentru le- 
gislare, numai pentru a se îngriji de interesul înclinațiilor, 
fie ele luate separat, fie, în cel mai fericit caz, considerate 
în cea mai mare compatibilitate reciprocă a lor. 

2. (407) În realitate, este absolut imposibil ca prin inter- 
mediul experienţei să stabilim cu deplină certitudine un sin- 
gur caz în care maxima unei acţiuni, altfel conformă datoriei, 
s-a bazat exclusiv pe temeiuri morale și pe reprezentarea 
datoriei. E adevărat că uneori, la o auto-examinare dintre 
cele mai riguroase, nu întâlnim nimic care să fi fost destul 
de puternic pentru a ne mișca în direcția cutărei sau cutărei 
acţiuni bune și a unui sacrificiu atât de mare, în afară de te- 
meiul moral al datoriei; de aici însă nu se poate conchide 
cu certitudine că, în realitate, adevărata cauză determinantă 
a voinţei n-ar fi fost vreun impuls al iubirii de sine, disirnu- 
lat doar sub iluzia acelei idei; căci ne place să ne măgulim 
arogându-ne în mod fals un motiv mai nobil, dar în reali- 
tate nu putem ajunge niciodată pe deplin, nici chiar prin cel 
mai riguros examen, dincolo de mobilurile secrete deoarece, 
atunci când e vorba de valoarea morală, nu ne referim la 
acţiunile care se văd, ci la principiile lor internecare nu se văd. 

3. Celor care iau în derâdere întreaga moralitate socotind-o 
o simplă himeră a unei imaginații umane care se supraesti- 
mează din înfumurare, nici nu le putem face un serviciu mai 
dorit decât concedându-le că conceptele datoriei (care, așa 
cum ne place să ne convingem din comoditate, ar fi aidoma 
cu toate celelalte concepte) trebuie să fi fost scoase exclu- 
siv din experienţă, căci atunci le pregătim acelora un triumf 
sigur. Din dragoste pentru oameni, voi admite că majori- 
tatea actiunilor noastre sunt totuși conforme datoriei; dacă 
privim însă mai îndeaproape cugetele ș și năzuinţele lor, dăm 
pretudindeni peste sinele cel iubit care iese mereu în faţă, 
acesta fiind cel pe care se sprijină țelul lor, iar nu pe po- 
runca severă a datoriei care ar cere de mule ori abnegație. 
Nu trebuie să fii un dușman al virtuţii, ci doar un obser- 
vator rece care nu ia numaidecât cea mai vie năzuinţă spre 
bine drept realitatea acestuia, pentru a te îndoi în anumite 
momente că poate exista realmente pe lume vreo adevărată 

virtute (mai cu seamă odată cu înaintarea în vârstă, când, 
datorită experienţei, judeci lucrurile, pe de o parte, cu mai 
multă cumpănire, iar pe de alta, cu mai acută putere de jude- 
cată agerime în ce privește capacitatea de observaţie). lar aici 
nimic nu ne poate feri de la prăbușirea totală a ideilor noas- 
tre cu privire la datorie și nimic nu poate conserva în su- 
fler respectul întemeiat faţă de legea ei, decât numai 
convingerea clară că, chiar dacă nu au existat niciodată ac- 
ţiuni care să se fi născut din asemenea surse pure, (408) aici 
nu intră deloc în discuţie dacă se întâmplă cutare sau cuta- 
re lucruri, ci raţiunea poruncește pentru sine și independent 
de orice fenomen ceea ce trebuie să se întâmple, că, prin ur- 
mare, acţiunile de felul cărora lumea nu a oferit poate nici 
un exemplu și în privința cărora cineva care ar întemeia to- 
tul pe experienţă ar avea mari îndoieli chiar că ele pot fi re- 
alizate, sunt totuși poruncite ferm de rațiune și că, de pildă, 
pura loialitate în prietenie poate fi nu mai puţin pretinsă 
de la fiecare om chiar dacă e posibil ca până acum să nu fi 
existat nici un prieten loial, deoarece această datorie, ca da- 
torie în genere, rezidă, înainte de orice experienţă, în ideea 
unei raţiuni care determină voinţa prin temeiuri 4 priori. 
4. Adăugând la toate acestea că, dacă nu vrem să tăgă- 
duim conceptului de moralitate orice adevăr și orice rapor- 
tare la vreun obiect (Objekr) posibil, atunci nu putem 
contesta faptul că legea lui are un sens atât de extins încât 
ea trebuie să fie valabilă nu doar pentru oameni, ci pentru 
toate ființele raționale în genere, nu doar în anumite con- 
diţii întâmplătoare și cu unele excepţii, ci în mod absolut 
necesar; deci este clar că nici o experienţă nu ne poate da 
prilejul de a conchide măcar asupra posibilităţii unor aseme- 
nea legi apodictice. Căci cu ce drept am putea noi investi 
cu respect nelimitat, în calitate de precept universal pentru 
orice natură raţională, ceva care poate că este valabil numai 
în condiţiile întâmplătoare ale umanităţii, și cum ar putea 
fi considerate legile determinării voinţei noastre drept legi 

ce determină voinţa unei fiinţe raţionale în genere — și numai 
în această măsură să fie socotite și legi ale noastre — dacă 
cle ar fi doar empirice și nu ar lua naștere complet a prior: 
din raţiunea pură, dar practică? 

5. Nici n-am putea aduce un deserviciu mai mare mora- 
lităţii decât dacă am vrea să o derivăm din exemple. Căci 
fiecare exemplu care îmi este prezentat trebuie să fie el în- 
suși judecat mai întâi după principiile moralității, pentru a 
se vedea dacă el este în același timp demn de a servi drept 
exemplu originar, adică drept model — dar în nici un caz 
el nu ne poate oferi cu autoritate conceptul ei. Chiar și Cel 
Sfânt din Evanghelii trebuie să fie comparat în prealabil cu 
idealul nostru de perfecţiune morală înainte de a-l recunoaș- 
te ca atare; chiar el spune despre sine: de ce mă numiţi voi 
pe mine (pe care mă vedeţi) bun? Nimeni nu este bun (pro- 
totipul binelui) decât unul Dumnezeu (pe care nu-l vedeţi). 
Dar de unde avem conceptul de Dumnezeu ca binele su- 
prem? Exclusiv din ideea pe care raţiunea (409) o concepe 
a priori despre perfecțiunea morală și pe care o leagă inse- 
parabil de conceptul unei voințe libere. Imitația nu-și găsește 
locul în domeniul moralității, iar exemplele servesc doar ca 
încurajare, adică ele pun în afara îndoielii posibilitatea de a 
realiza ceea ce poruncește legea și fac intuitiv ceea ce regula 
practică exprimă în mod mai general, dar ele nu ne pot în- 
dreptăți niciodată să dăm de-o parte originalul lor adevărat, 
care rezidă în rațiune, și să ne ghidăm după exemple. 

6. Dacă nu există deci nici un autentic principiu de bază 
suprem al moralității care să nu trebuiască să se întemeieze 
doar pe rațiunea pură, independent de orice experienţă, 
atunci cred că nu este nevoie nici măcar să ne mai întrebăm 
dacă e bine ca aceste concepte să fie expuse în universalita- 
tea lor (în abstracto), așa cum sunt fixate ele în mod a priori 
împreună cu principiile ce le aparţin, în cazul că această cu- 
noaștere trebuie să se deosebească de cea comună și să se 
numească filozofică. Dar în timpurile noastre așa ceva ar 

putea să fie necesar. Căci dacă am aduna voturile cu pri- 
vire la întrebarea dacă este de preferat o cunoaștere raţio- 
nală pură separată de orice este empiric — deci o metafizică 
a moravurilor — sau o filozofie practică populară, atunci 
ghicim de îndată de ce parte se va înclina balanța. 

7. Această coborâre la nivelul conceptelor populare este, 
fireşte, foarte lăudabilă dacă a fost precedată de înălţarea la 
principiile rațiunii pure într-un mod complet satisfăcător; 
adică, dacă doctrina moravurilor este întemezată mai întâi 
pe metafizică iar apoi, după ce a fost fundamentată solid, i 
se procură acces prin popularizare. Este însă cu totul ab- 
surd să vrem să fim pe placul popularizării în această primă 
cercetare de care depinde întreaga corectitudine a princi- 
piilor de bază. Nu numai că acest mod de a proceda nu poate 
pretinde niciodată meritul, foarte rar, al unei adevărate popu- 
larizări filozofice, întrucât nu este nici o ispravă să te faci 
înţeles de toată lumea atunci când renunţ la orice efort de 
scrutare temeinică, dar totodată el scoate la iveală un ames- 
tec dezgustător de observaţii compilate și de principii se- 
misofisticate, cu care se desfată capetele seci fiindcă aceasta 
este ceva foarte folositor pentru pălăvrăgeala lor zilnică, pe 
când cei cu mintea pătrunzătoare simt confuzia și își întorc 
privirea nemulţumiţi, fără să poată ieși din impas; deși fi- 
lozofii, care văd foarte bine dincolo de această iluzie, gă- 
sesc puţină ascultare atunci când ne abat (410) temporar de 
la așa-zisa popularizare pentru ca să putem deveni pe drept 
cuvânt populari abia după ce am dobândit o pătrundere pre- 
cisă a lucrurilor. 

8. Nu trebuie decât să privim eseurile despre moralitate 
alcătuite în acest stil îndrăgit pentru a întâlni când menirea 
(Bestimmung) specifică a naturii umane (dar uneori și ideea 
unei naturi raţionale în genere), când perfecțiunea, când fe- 
ricirea, aici i seritimentul mor al, colo frica de Dumnezeu, câte 
ceva și de ici și de colo într-un amestec uimitor, fără ca 
acelora care procedează astfel să le treacă prin minte să se 

întrebe dacă principiile moralității chiar trebuie să fie căutate 
întotdeauna în cunoașterea naturii umane (pe care o putem 
avea numai din experienţă), iar dacă lucrurile nu stau așa — 
aceste principii găsindu-se cu totul z prori, independent de 
tot ceea ce este empiric, doar în conceptele pure ale rațiu- 
nii și nicăieri altundeva, nici în cea mai mică măsură — dacă 
nu e cazulsă ia mai degrabă în considerare o separare com- 
pletă a acestei cercetări ca filozofie practică pură sau (dacă 
este îngăduit să folosim un nume atât de hulit) ca metafi- 
zică a moravurilor!€ și s-o desăvârșească pentru ea însăși, 
iar până la încheierea acestui demers să liniștească publicul 
care cere popularizare. 


[Necesitatea edificării unei metafizici 
a moravurilor] 


9. Dar o asemenea metafizică a moravurilor, complet se- 
parată, care nu este amestecată cu nici o antropologie, cu 
nici O teologie, cu nici o fizică sau hiperfizică și cu atât mai 
puţin cu niște calități ascunse (pe care le-am putea numi 
hipofizice), nu este numai un substrat indispensabil al ori- 
cărei cunoașteri teoretice, determinată cu certitudine, a da- 
toriilor, dar este totodată un deziderat de cea mai mare 
importanţă pentru înfăptuirea efectivă a preceptelor lor. 
Căci reprezentarea pură a datoriei și, în genere, a legii mo- 
rale, neamestecată cu nici un adaos străin generat de stimuli 
empirici, are asupra inimii omenești, numai prin interme- 


19 Dacă vrem, putem face o distincție între filozofia pură a mo- 
ravurilor (metafizică) și cea aplicată (anume la natura umană), (tot 
așa cum se face distincţia dintre matematica pură și cea aplicată sau 
dintre logica pură și cea aplicată). Aceste denumiri ne reamintesc ime- 
diat faptul că principiile morale nu se întemeiază pe particularitățile 
naturii umane, ci trebuie să subziste z priori pentru sine, dar ca unele 
din care trebuie să poată fi derivate reguli practice pentru orice natură 
rațională, deci de asemenea pentru cea umană. 

diul raţiunii (care abia acum își dă seama pentru prima oară 
că poate fi pentru sine practică), o influenţă mult mai pu- 
ternică decât toate celelalte mobiluri!! pe care le putem cu- 
lege (411) din sfera empirică, astfel încât ea, conștientă de 
demnitatea ei, le disprețuiește pe cele din urmă și încetul 
cu încetul poate deveni stăpâna lor; în absenţa acesteia, o 
doctrină mixtă a moravurilor, compusă din mobiluri pro- 
venite din sentimente și înclinații laolaltă cu concepte ale 
raţiunii, face ca sufletul să oscileze între niște motivații 
(Bewegursachen) ce nu se lasă subordonate nici unui prin- 
cipiu și care ne pot îndruma doar cu totul întâmplător spre 
bine, cel mai adesea conducându-ne însă spre rău. 

10. Din cele de mai sus reiese limpede că toate concep- 
tele morale își au sediul și originea în mod cu totul a przori 
în rațiune, și anume atât în raţiunea umană cea mai comună, 
cât și în cea speculativă în cel mai înalt grad; că ele nu pot 
fi abstrase din nici o cunoștință empirică și deci numai con- 
tingentă; că demnitatea lor rezidă tocmai în această puritate 
a originii lor, astfel încât să ne poată servi drept cele mai 
înalte principii practice; că ori de câte ori le adăugăm ceva 


!! De la eminentul Su/zer, răposat între timp, am primit o scrisoare 
în care el mă întreabă care ar fi cauza pentru care doctrinele virtuţii 
reușesc să facă atât de puţin, deși ele conţin elemente atât de convingă- 
toare pentru rațiune. Răspunsul meu a întârziat fiindcă m-am pregătit 
să i-l dau într-o formă completă. El nu este altul decât acela că dascălii 
înșiși nu și-au adus conceptele în forma lor pură și, în încercarea lor 
de a face numai bine vânând pretutindeni motive care conduc la 
binele moral, vrând să facă doctoria cât mai eficace, ei o distrug. Căci 
cea mai obișnuită observaţie ne arată că, dacă ne reprezentăm o acți- 
une onestă, făcută cu sufletul cel mai ferm, detașată de orice urmărire 
a unui avantaj în lumea aceasta sau în alta, în mijlocul celor mai mari 
tentaţii născute din nevoi sau din ispită, ea lasă mult în urmă și eclip- 
sează orice acțiune asemănătoare care a fost însă afectată cât de cât 
de un mobil străin, înălțând totodată sufletul şi trezind dorința de 
a putea acţiona în acest fel. Chiar și copiii de vârstă medie simt această 
impresie, și nu trebuie să le reprezentăm niciodată datoriile în alt fel. 

empiric într-o anumită măsură, de fiecare dată ne sustragem 
în aceeași măsură influenţei lor autentice și valorii nelimi- 
tate a acţiunilor; că o cere nu numai cea mai imperioasă ne- 
cesitate teoretică, atunci când e vorba doar de speculație, 
dar este și de cea mai mare importanţă practică de a deri- 
va aceste concepte și legi din raţiunea pură, de a le expune 
pur și neamestecat, ba chiar de a determina întreaga sferă 
a acestei cunoașteri raţionale practice, dar pure, adică în- 
treaga capacitate a raţiunii practice pure, dar fără ca sub acest 
aspect să facem principiile dependente de natura particula- 
ră a raţiunii umane, așa cum O mai permite poate filozofia 
speculativă și uneori chiar găsește că e necesar, ci dimpo- 
trivă, tocmai din cauză că legile morale trebuie să fie (412) 
valabile pentru orice fiinţă raţională în genere, ele trebuie 
deduse deja din conceptul universal al unei fiinţe raționale 
în genere astfel încât întreaga morală, care are nevoie de an- 
tropologie pentru aplicarea ei la oameni, să fie expusă mai 
întâi în mod complet, independent de aceasta, ca filozofie 
pură, altfel spus ca metafizică (ceea ce se poate face în cazul 
acestui tip de cunoaștere întru totul separat), conștienți fi- 
ind că, fără a fi în posesia ei, este — nu vreau să spun zadarnic 
să determinăm precis, pentru judecata speculativă, compo- 
nenta morală a datoriei în tot ceea ce este conform dato- 
riei, ci — chiar imposibil să întemeiem moravurile pe 
principiile lor autentice, fie și numai în folosirea lor comună 
ȘI practică, mai cu seamă în educaţia morală, și astfel să pro- 
ducem intenţii morale pure (reine moralische Gesinnungen) 
și să le inculcăm în suflete spre binele cel mai înalt al lumii. 

11. Darpentru a progresa în această lucrare parcurgând 
treptele firești, nu numai de la judecata morală comună (care 
este aici foarte respectabilă) la cea filozofică, așa cum am 
făcut deja mai înainte, ci de la o filozofie populară, care nu 
poate înainta mai mult decât îi permite bâjbâiala cu ajutorul 
exemplelor, la metafizică (ce nu se mai lasă oprită de nimic 
empiric, și care, trebuind să măsoare totalitatea cunoașterii 

raţionale de acest gen, se ridică dacă e cazul până la idei, 
unde chiar și exemplele ne părăsesc), trebuie să urmărim și 
să prezentăm clar capacitatea practică a rațiunii, începând 
cu regulile ei universale de determinare și mergând până la 
punctul unde din ea se naște conceptul de datorie. 


[Conceptele metafizicii moravurilor] 


12. Orice lucru în natură funcționează după legi. Numai 
o ființă rațională are capacitatea de a acționa după repre- 
zentarea legilor, adică după principii, alefel spus are o voinţă. 
Deoarece pentru derivarea acţiunilor din legi este nevoie de 
rațiune, voinţa nu este nimic altceva decât rațiune practică. 
Atunci când raţiunea determină fără excepţie voinţa, acţiu- 
nile unei asemenea fiinţe, care sunt recunoscute ca obiec- 
tiv necesare, sunt și subiectiv necesare, cu alte cuvinte voinţa 
este o capacitate de a alege numai ceea ce raţiunea, inde- 
pendent de înclinaţie, recunoaște ca fiind practic necesar, 
adică bun. Dacă însă raţiunea de una singură nu determi- 
nă suficient voinţa și dacă voinţa mai este supusă și unor 
condiţii subiective (anumitor mobiluri), care nu sunt întot- 
deauna în armonie cu cele obiective, într-un cuvânt, dacă 
voinţa nu este 7 sine pe deplin conformă raţiunii (413) (cum 
este în realitate cazul la oameni), atunci acţiunile care sunt 
recunoscute a fi obiectiv necesare sunt subiectiv contingente, 
iar determinarea unei asemenea voințe conform unor legi 
obiective este constrân gerea (N Stigung), altfel spus, relaţia 
legilor obiective cu o voinţă care nu este întru totul bună 
va fi reprezentată ca determinare a voinţei unei ființe ra- 
ționale prin temeiuri ale raţiunii — temeiuri cărora ce-i drept 
această voinţă, prin natura ei, nu li se supune în mod necesar. 

13. Reprezentarea unui principiu obiectiv, în măsura în 
care este constrângător pentru voință, se numește porun- 
că (a rațiunii), iar formula poruncii se numește imperativ. 

14. "Toate imperativele sunt exprimate printr-un trebuie 
(Sollen) şi indică prin aceasta raportul unei legi obiective a 
raţiunii cu O voinţă care, prin constituţia sa subiectivă, nu 
este determinată în mod necesar de această lege (o constrân- 
gere). Ele spun că ar fi bine să facem sau să nu facem ceva, 
dar o spun unei voințe care nu întotdeauna face ceva pen- 
tru că acel ceva i se reprezintă ca fiind bun de făcut. Prac- 
tic bun este însă ceea ce determină voinţa prin intermediul 
reprezentărilor rațiunii, deci nu din cauze subiective, ci în 
mod obiectiv, adică din temeiuri care sunt valabile pentru 
orice fiinţă rațională ca atare. El se distinge de ceea ce este 
plăcut, adică de ceea ceare influență asupra voinţei doar prin 
intermediul senzaţiei, doar din cauze subiective, care sunt 
valabile numai pentru simţul unuia sau al altuia și nu ca prin- 
cipiu al raţiunii, care e valabil pentru toți!? 

15. (414) O voință perfect bună s-ar subordona deci și 
ea legilor obiective (ale binelui), numai că în acest caz ea 
n-ar putea fi reprezentată ca fiind constrânsă la acţiuni 


1 Dependenţa capacităţii de a dori de senzaţii se numește încli- 
nație și aceasta indică, prin urmare, întotdeauna o nevoie. Pe de altă 
parte, dependența unei voințe, care poate fi determinată în mod con- 
tingent, de principii ale raţiunii se numește interes. Acesta se găsește 
deci numai i o voinţă dependentă, care nu se conformează de la sine 
de fiecare dată rațiunii; în cazul voinței divine nu putem gândi exis- 
tența vreunui interes. Dar chiar şi voinţa umană poate deveni intere- 
sată de ceva, fără ca prin aceasta să acționeze din interes. Prima expresie 
semnifică interesul practic pentru acţiune, a doua interesul patbolo- 
gic pentru obiectul acțiunii. Prima indică numai dependenţa voinței 
de principiile raţiunii în sine, a doua dependenţa voinței de principii 
ale raţiunii aflate în soiul înclinației, deoarece în acest caz rați- 
unea oferă numai regula practică în virtutea căreia se dă o mână de 
ajutor nevoilor înclinaţiei. În primul caz mă interesează acţiunea, în 
al doilea obiectul (Gegenstand) acțiunii (în măsura în care el îmi 
place). Am văzut în prima secțiune că, în ce privește acţiunea din 
datorie, nu trebuie să luăm în considerare interesul pentru obiect, 
ci doar interesul pentru acţiunea însăși și pentru principiul ei din raţi- 
une (legea). 

conforme (gesertzmă figen) legii, deoarece, prin constituţia 
sa subiectivă, ea s-ar putea determina de la sine numai prin 
reprezentarea binelui. De aceea imperativele nu sunt valabile 
pentru voinţa divină și, în genere, pentru o voinţă sfântă; 
„trebuie“ -le este aici la un loc nepotrivit, deoarece actul voli- 
tiv este deja de la sine în mod necesar în armonie (e:nstim- 
mig) cu legea. Prin urmare, imperativele sunt doar formule 
care exprimă raportul legilor obiective ale actului volitiv în 
genere cu imperfecțiunea subiectivă a voinţei unei fiinţe ra- 
ționale sau a alteia, de pildă a voinţei umane. 


[Clasificarea imperativelor] 


16. Acum, toate imperativele poruncesc fie zpotetic, fie 
categoric. Primele prezintă necesitatea practică a unei ac- 
țiuni posibile ca mijloc de a ajunge la un alt lucru pe care-l 
vrem (sau cel puţin e posibil să-l vrem). Imperativul cate- 
goric ar fi cel care reprezintă o acţiune ca fiind obiectiv ne- 
cesară pentru ea însăși, fără referire la vreun alt scop. 

17. Deoarece orice lege practică reprezintă o posibilă ac- 
iune ca fiind bună și deci ca fiind necesară pentru un su- 
biect ce poate fi determinat practic de către rațiune, toate 
imperativele sunt formule ale determinării acelei acţiuni care 
e necesară conform principiului unei voințe bune într-un 
fel sau altul. Or, dacă acţiunea ar fi bună doar ca mijloc pen- 
tru altceva, imperativul ar fi zpotetic; dacă ea este reprezen- 
tată ca fiind bună în sine, deci ca fiind necesară într-o voinţă 
care e conformă în sine raţiunii, ca principiu al acelei voințe, 
atunci el este categoric. 

18. Imperativul spune deci care din acţiunile mele posi- 
bile ar fi bune și reprezintă regula practică în relaţie cu o 
voinţă care nu săvârșește numaidecât o acţiune pentru că e 
bună, pe de-o parte fiindcă subiectul nu știe întotdeauna 

că ea este bună, pe de alta deoarece, chiar dacă ar ști, maxi- 
mele lui ar putea fi totuși în contradicţie cu principiile obiec- 
uive ale unei raţiuni practice. 

19. Imperativul ipotetic spune așadar numai că acţiunea 
este bună pentru un ţel oarecare, posibil sau real. În primul 
caz, el este un principiu practic problematic, (415) în al doilea, 
unul practic asertoric. Împerativul categoric, care declară 
acţiunea ca fiind pentru sine obiectiv necesară, fără referire 
la vreun ţel anume, cu alte cuvinte chiar independent de 
vreun scop, trece drept un principiu practic apodictic. 

20. Ceea ce este posibil numai prin puterile unei fiinţe 
raționale oarecare poate fi gândit și ca ţel posibil al unei 
voințe oarecare; prin urmare, principiile acţiunii, în măsura 
în care aceasta este reprezentată ca necesară pentru atingerea 
unui ţel posibil, realizabil prin ea, sunt în realitate infinit 
de multe. Toate științele au o parte practică, rezidând în sar- 
cini (Aufgaben), că un scop oarecare ar fi posibil pentru noi, 
și în imperative, cum ar putea fi el atins. De aceea, acestea 
din urmă pot fi numite în genere imperative ale abilității. 
Aici nici nu se pune problema dacă scopul este raţional și 
bun, ci doar ce trebuie să facem pentru a-l atinge. Precep- 
tele după care se ghidează medicul pentru a-și însănătoși 
temeinic pacientul și cele după care se ghidează un otrăvi- 
tor pentru a-l omori în mod sigur au aceeași valoare în mă- 
sura în care fiecare dintre ele servește la realizarea perfectă 
a ţelului lor. Deoarece, în fragedă tinereţe, noi nu știm ce 
scopuri ar putea surveni în viaţa noastră, părinții mai cu sea- 
mă sunt cei ce caută să-i înveţe pe copii cât mai multe lu- 
cruri și se îngrijesc ca ei să dobândească abilitatea necesară 
în folosirea mijloacelor pentru atingerea a tot felul de sco- 
puri arbitrare, fiindcă părinţii nu pot stabili cu privire la 
vreunul dintre ele dacă acela ar putea deveni efectiv în vi- 
itor un ţel al odraslei lor, cu toate că este totuși posibil ca 
aceasta să se întâmple cândva, iar grija aceasta este atât de 

mare încât ei neglijează de obicei să formeze și să îndrepte 
judecata copiilor lor cu privire la valoarea lucrurilor pe care 
ei și le-ar putea propune ca scopuri. 

21. Există totuși un scop pe care îl putem presupune ca 
fiind real la toate ființele raţionale (în măsura în care im- 
perativele li se aplică, anume ca fiinţe dependente), și deci 
un ţel pe care nu numai că îl pot avea, ci pe care putem cu 
siguranță presupune că îl a toate, datorită unei necesități 
naturale, iar acest ţel este fericirea. Imperativul ipotetic care 
reprezintă necesitatea practică a acţiunii ca mijloc pentru 
promovarea fericirii este asertoric. Nu trebuie să-l prezen- 
tăm ca fiind necesar doar în vederea unui ţel incert, „posibil 
numai, ci a unui ţel pe care îl putem presupune în mod 
Sigur și 4 priori în cazul fiecărui om, deoarece ţine de esenţa 
lui. (416) Acum, putem numi abilitatea în alegerea mijloa- 
celor păzit realizarea celei mai mari bunăstări proprii 
prudenţă! în sensul cel mai îngust. Deci imperativul care 
se referă la alegerea mijloacelor pentru fericirea proprie, adi- 
că preceptul prudenței, este tot zpotetic; acţiunea nu este po- 
runcită în mod absolut, ci numai ca mijloc pentru un alt ţel. 

22. În sfârșit, există un imperativ care, fără a pune drept 
condiţie vreun alt ţel care ar trebui realizat printr-o anume 
conduită, poruncește în mod nemijlocit acea conduită. Acest 
imperativ este categoric. El nu se referă la materia acţiunii 
și la ce trebuie să rezulte din ea, ci la forma și principiul din 
care acţiunea însăși rezultă, iar ceea ce, în esenţă, este bun 


5 Cuvântul „prudență“ (K/ugheit) este luat în două sensuri: pe de o 
parte el poate purta numele de prudenţă cu privire la lume (Weltk/ugbeit), 
pe de alta cel de prudenţă privată (Privatklugbeit). Prima este abi- 
litatea unui om de a avea influenţă asupra altora pentru a-i folosi în 
vederea ţelurilor sale. A doua este priceperea de a uni toate aceste 
țeluri în vederea propriului avantaj durabil. Cea din urmă este de fapt 
cea la care se reduce însăși valoarea primeia, iar despre cel ce este pru- 
dent în primul sens, dar nu în al doilea, am putea spune mai bine că 
e isteţ și viclean, deși totuși, pe ansamblu, imprudent. 

în ea constă în intenţie (în der Gesinnung), oricare ar fi 
rezultatul. Acest imperativ ar putea fi numit imperativul 
moralității. 

23. Actul volitiv care are loc după aceste trei feluri de 
principii se distinge clar și prin inegalitatea (Ungleichbeit) 
constrângerii voinţei. Acum, pentru a face și vizibilă această 
inegalitate, cred că procedeul cel mai potrivit ar fi să le nu- 
mim, în ordinea lor, astfel: ele sunt fie regu/: ale abilității, 
fie sfaturi ale prudenţei, fie porunci (legi) ale moralității. Căci 
numai legea aduce cu sine conceptul unei necesități necon- 
diționate, realmente obiective și, deci, universal valabile, iar 
poruncile sunt legi care trebuie ascultate, adică urmate chiar 
împotriva înclinaţiei. Sfatul conţine ce-i drept necesitate, 
care însă poate fi valabilă doar în condiţii subiective și în- 
tâmplătoare, dacă cutare sau cutare om socotește cutare sau 
cutare lucru ca o contribuţie la fericirea lui; dimpotrivă, im- 
perativul categoric nu este limitat de nici o condiţie și, cum 
el este în mod absolut necesar, deși în mod practic, poate 
fi numit propriu-zis o poruncă. Am putea să numim im- 
perativele de primul tip și tehnice (ţinând de artă), pe cele 
de al doilea tip pragmatice!* (ținând de bunăstare) și pe ul- 
timele morale (ţinând de conduita liberă (417) în genere, 
adică de moravuri). 


[Cum sunt posibile toate aceste imperative ?] 


24. Acum apare întrebarea: cum sunt posibile toate aces- 
te imperative? Această întrebare nu caută să afle cum ar 


1 Mi se pare că astfel adevăratul înțeles al cuvântului pragmatic ar 
putea fi definit în cel mai precis mod. Căci sunt numite pragmatice 
sancțiunile care nu decurg propriu-zis, ca legi necesare, din dreptul 
statelor, ci din grija pentru bunăstarea generală. O carte de ;storie 
este redactată pragmatic dacă ea îi învaţă pe oameni prudența, adică 
învață lumea cum să-și urmărească avantajul mai bine, sau cel puţin 
la fel de bine, ca înaintașii. 

putea fi gândită înfăptuirea acţiunii pe care o poruncește im- 
perativul, ci doar cum ar putea fi gândită constrângerea voin- 
ţei pe care imperativul o exprimă în sarcina trasată. 
Întrebarea cum este posibil un imperativ al abilității nu ne- 
cesită nici o discuţie specială. Cine vrea scopul, vrea (în mă- 
sura în care raţiunea are o influenţă hotărâtoare asupra 
acţiunilor sale) și mijlocul — aflat în puterea lui — care e 
indispensabil pentru a-l atinge. Această propoziție (Sarz) 
este, în ceea ce privește actul volitiv, analitică; căci în actul 
de a vrea un obiect (Obyek:) ca efect al meu este deja gân- 
dită cauzalitatea mea drept cauză activă, adică folosirea mij- 
loacelor, iar imperativul scoate conceptul acţiunilor necesare 
pentru acest scop chiar din conceptul unui act de a vrea (dem 
Begriff eines Wollens) acest scop (spre a determina mijloa- 
cele însele pentru un ţel propus este nevoie desigur de pro- 
poziţii sintetice, care însă nu se referă la temeiul realizării 
actului voinței (Actus des Willens), ci la cel al realizării obiec- 
tului (Objekr)). Că pentru a împărți o linie în două părți 
egale după un principiu sigur trebuie să duc de la capetele 
ei două arcuri care se întretaie, aceasta ne învaţă matema- 
tica — desigur numai prin propoziţii sintetice; dar dacă ştiu 
că numai printr-o asemenea acţiune se poate obţine efec- 
tul scontat, atunci este o propoziţie analitică aceea că dacă 
vreau obţinerea deplină a efectului, atunci vreau și acţiu- 
nea cerută de el; căci este unul și același lucru a reprezen- 
ta ceva ca efect pe care pot să-l realizez într-un anume fel, 
și a mă reprezenta pe mine ca acţionând în același fel în ve- 
derea obţinerii lui. 

25. Imperativele prudenței ar fi în totul identice cu cele 
ale abilității, și ar fi tot analitice, dacă ar fi atât de ușor să 
dăm un concept precis al fericirii. Căci atât în acest caz, cât 
și în celălalt, s-ar spune: cine vrea scopul, vrea (în mod ne- 
cesar conform rațiunii) și singurele mijloace care-i stau în 
putere spre a-l atinge. Din păcate, conceptul (418) de feri- 
cire este un concept atât de imprecis încât, deși orice om 

dorește să atingă fericirea, niciodată nu poate spune precis 
şi fără a se contrazice ce dorește și ce vrea de fapt. Cauza 
acestei situaţii stă în aceea că toate elementele ce aparţin con- 
ceptului de fericire sunt fără excepţie empirice, adică tre- 
buie împrumutate din experiență și că, totuși, pentru ideea 
de fericire este nevoie de un tot absolut, de un maximum 
al bunăstării în situaţia mea prezentă și în oricare situaţie 
viitoare. Or, pentru cea mai pătrunzătoare și totodată cea 
mai capabilă ființă, finită totuși, este imposibil să-și facă un 
concept precis despre ceea ce ea vrea de fapt aici. Dacă vrea 
bogăție, câte griji, câtă invidie și câte capcane nu-i vor da 
bătaie de cap! Dacă vrea multe cunoștințe și capacitate de 
pătrundere, ea ar putea dobândi eventual o privire încă și 
mai ageră, care i-ar arăta însă, într-un mod cu atât mai în- 
grozitor, relele care astăzi i se mai ascund și care nu pot fi 
totuși evitate, sau i-ar împovăra dorinţele, care îi dau deja 
destul de lucru, cu și mai multe nevoi. Dacă vrea viaţă lungă, 
cine îi garantează că ea nu va fi o lungă mizerie ? Dacă vrea 
măcar sănătate, de câte ori slăbiciunile trupului nu au ferit-o 
de desfrâul în care o sănătate perfectă ar fi lăsat-o să cadă 
ș.a.m.d. Pe scurt, ea nu este capabilă să determine cu o de- 
plină certitudine, după un principiu de bază oarecare, ceea 
ce ar face-o cu adevărat fericită, deoarece pentru aceasta ar 
avea nevoie de omniscienţă. Deci nu putem acţiona după 
anumite principii pentru a fi fericiți, ci numai după sfaturi 
empirice, de pildă unele referitoare la dietă, la economii, la 
politeţe, la reținere ș.a.m.d., despre care experienţa ne în- 
vaţă că favorizează, de obicei, cel mai mult bunăstarea. De 
aici rezultă că, la drept vorbind, imperativele prudenţei nu 
poruncesc nimic, adică ele nu pot prezenta acțiunile în mod 
obiectiv ca fiind practic necesare, că ele trebuie să fie con- 
siderate mai degrabă ca sfaturi (consilza) decât ca porunci 
(praecepta) ale raţiunii, că sarcina de a determina în mod 
sigur și universal ce acţiune va favoriza fericirea unei fiin- 
ţe raționale este complet nerezolvabilă și că, prin urmare, 

nu poate exista nici un imperativ referitor la ea, adică nici 
un imperativ care ar porunci în sensul strict să întreprinzi 
ceea cete face fericit, deoarece fericirea nu este un ideal al 
raţiunii, ci al imaginaţiei, care se bazează doar pe temeiuri 
empirice, de la care așteptăm în zadar să determine o acţiu- 
ne prin care să se realizeze totalitatea (419) unei serii de con- 
secinţe, de fapt infinită. Acest imperativ al prudenţei ar fi 
totuși o propoziţie practică analitică dacă am presupune că 
mijloacele pentru realizarea fericirii ar putea fi stabilite cu 
certitudine; căci el se deosebește de imperativul abilității nu- 
mai prin aceea că, la cel din urmă, scopul este doar posibil, 
pe când la cel dintâi el este dat; deoarece însă amândouă 
poruncesc doar mijloacele pentru ceea ce se presupune că 
vrem ca scop, imperativul care poruncește actul de a voi 
(Wollen) mijloacele celui ce voiește scopul este în ambele 
cazuri analitic. Prin urmare, nu există nici o dificultate cu 
privire la posibilitatea unui asemenea imperativ. 

26. În schimb, întrebarea cum este posibil imperativul 
moralității este fără îndoială singura care are nevoie de o 
rezolvare, deoarece el nu este deloc i ipotetic și deci necesi- 
tatea sa, reprezentată ca obiectivă, nu se poate sprijini pe 
nici o presupoziţie, ca în cazul imperativelor ipotetice. Nu- 
mai că aici nu trebuie să ne scape din vedere faptul că nu 
putem stabili prin nici un exemplu, prin urmare empiric, 
dacă există undeva un astfel de imperativ, iar lucrul care tre- 
buie să ne îngrijoreze este că toate imperativele care par a 
fi categorice ar putea fi totuși imperative ipotetice deghi- 
zate. De pildă, atunci când se spune: nu trebuie să faci nici 
o promisiune înșelătoare, și se presupune că necesitatea aces- 
tei abţineri nu este numai un sfat pentru evitarea vreunui 
alt rău — caz în care s-ar spune ceva de genul: nu trebuie 
să faci o promisiune mincinoasă pentru a nu pierde încre- 
derea oamenilor în tine atunci când se va descoperi că ai 
minţit — ci că o acţiune de acest fel trebuie considerată ca 
rea în sine și deci că imperativul interdicţiei ar fi, prin ur- 

mare, categoric, nu putem totuși dovedi cu certitudine, prin 
nici un exemplu, că voinţa ar fi determinată aici doar de lege, 
lără alte mobiluri, deși lucrurile par să stea astfel; căci este 
întotdeauna posibil ca, pe ascuns, frica de rușine, poate și 
teama nelămurită faţă de alte pericole, să fi avut o influenţă 
asupra voinţei. Cine poate oare demonstra pe baza expe- 
rienţei inexistența unei cauze când tot ceea ce ne învață ex- 
periența este că noi nu percepem acea cauză? Într-un 
asemenea caz, așa-numitul imperativ moral care, ca atare, 
apare drept categoric și necondiţionat, n-ar fi în realitate 
decât un precept pragmatic ce ne atrage atenția asupra a ceea 
ce e în avantajul nostru și ne învaţă doar să ţinem cont de 
acest lucru. 

27. Vom avea deci de cercetat posibilitatea unui impe- 
rativ categoric într-un mod cu totul a priori, deoarece aici 
nu avem avantajul (420) ca realitatea lui să fie dată în ex- 
perienţă așa încât cercetarea posibilităţii lui să fie necesară 
nu pentru stabilirea sa, ci doar pentru explicarea sa. Deo- 
camdată măcar de atâta lucru trebuie să ne dăm seama: că 
imperativul categoric e singurul care sună ca o lege practi- 
că; toate celelalte pot fi numite într-adevăr principii ale voin- 
ţei, dar nu legi, căci tot ceea ce este necesar să fie făcut doar 
în vederea atingerii unui ţel oarecare poate fi considerat în 
sine contingent, și ne putem debarasa oricând de un pre- 
cept dacă renunţăm la ţel; dimpotrivă, porunca necondi- 
ționată nu lasă nici o libertate voinţei de a opta pentru 
contrariu; așa încât numai aceasta poartă cu sine acea nece- 
sitate pe care o cerem legii. 

28. În al doilea rând, în cazul acestui imperativ categoric 
sau lege a moralității, cauza dificultății (de a înţelege posi- 
bilitatea acestuia) este de asemenea foarte serioasă. El este 
o propoziţie practică sintetică 4 priori, iar întrucât înţe- 


15 Eu leg în mod a priori și deci necesar fapta de voinţă, fără a 
presupune drept condiţie vreo înclinaţie, (deși numai în mod obiec- 

legerea posibilităţii propoziţiilor de acest gen ridică atâtea 
probleme în cunoașterea teoretică, putem deduce ușor că 
înţelegerea posibilității lor în cunoașterea practică nu va fi 
cu nimic mai ușoară. 


[Formula legii universale] 


29. În această chestiune, vom cerceta mai întâi dacă nu 
cumva doar conceptul unui imperativ categoric ne dă și for- 
mula acestuia, formulă care conține singura propoziție care 
poate fi un imperativ categoric; căci a lămuri cum este po- 
sibilă o asemenea poruncă absolută, chiar dacă știm cum 
sună ea, va pretinde încă un efort special și greu, pe care îl 
lăsăm însă pentru ultima secţiune. 

30. Când gândesc un imperativ ipotetic în genere, nu știu 
dinainte ce va conţine, până când nu-mi este dată condiţia. 
Dar când gândesc un imperativ categoric, știu de îndată ce 
conţine el. Căci, din moment ce imperativul nu conţine, în 
afară de lege, decât necesitatea ca maxima!€ (421) să fie con- 
formă cu această lege, legea neconținând însă nici o condi- 
ue de care să fie limitată, nu mai rămâne altceva decât 
universalitatea unei legi în genere cu care să se conformeze 
maxima acţiunii și doar această conformitate e ceea ce im- 
perativul prezintă propriu-zis ca fiind necesară. 


tiv, adică sub ideea unei raţiuni care ar avea control complet asupra 
tuturor motivaţiilor subiective). Aceasta este, deci, o propoziţie prac- 
tică ce nu derivă analitic actul volitiv al unei acţiuni dintr-un alt act 
volitiv deja presupus (căci noi nu avem o voinţă atât de perfectă), ci 
îl leagă nemijlocit de conceptul voinţei unei fiinţe raţionale, ca pe ceva 
care nu este conţinut în el. 

* Maxima este principiul subiectiv al acţiunii și trebuie să fie dis- 
tins de principiul obiectiv, anume de legea practică. Primul conţine 
regula practică pe care o determină rațiunea conform condițiilor 
subiectului (adesea conform ignoranței sale sau chiar înclinațiilor lui), 
şi este deci principiul de bază după care acționează subiectul; legea 
însă este principiul obiectiv valabil pentru orice fiinţă rațională și prin- 
cipiul de bază după care el trebue să acționeze, adică un imperativ. 

31. Există, prin urmare, un unic imperativ categoric și 
anume chiar acesta: acționează doar după acea maximă prin 
care poți voi totodată ca ea să devină o lege universală. 


[Canonul judecării morale] 


32. Acum, dacă din acest unic imperativ pot fi derivate, 
ca din principiul lor, toate imperativele datoriei, atunci chiar 
dacă lăsăm nelămurită problema dacă ceea ce numim da- 
torie nu este cumva pur și simplu un concept gol, totuși vom 
putea cel puţin arăta ce gândim prin el și ce vrea să spună 
acest concept. 


[Prima regulă de judecare: 
fertii legii naturii) 


33. Deoarece universalitatea legii după care se produc 
efecte constituie ceea ce se numește propriu-zis natură în 
înţelesul cel mai general (după formă) — adică existenţa lu- 
crurilor (Dinge) în măsura în care ea este determinată după 
legi universale — imperativul universal al datoriei ar putea 
suna și astfel: acționează ca și cum maxima acțiunii tale ar 
trebui să devină prin voinţa ta o lege universală a naturii. 


[/lustrăr) 


34. Vom enumera acum câteva datorii urmând clasifi- 
carea obișnuită a acestora în datorii faţă de noi înșine și faţă 
de alți oameni, în datorii perfecte și imperfecte!” 


17 Trebuie să observăm aici că eu las în întregime clasificarea da- 
toriilor pentru o viitoare metafizică a moravurilor şi că aceea adop- 
tată aici rămâne doar una aproximativă (utilă pentru a-mi ordona 
exemplele). În rest, înțeleg aici prin datorie perfectă pe aceea care nu 
admite nici o excepţie în avantajul înclinației și, prin urmare, avem 

35. 1) Un om caree dezgustat de viaţă din pricina unui 
șir de necazuri ce au sporit până la deznădejde se află încă 
într-atât de mult în posesia raţiunii sale (422) încât se poate 
întreba dacă nu cumva este împotriva datoriei faţă de sine 
să-și ia viaţa. În acest caz, el încearcă să vadă dacă maxima 
acţiunii sale ar putea deveni cumva o lege universală a na- 
turii. Dar iată maxima lui: din iubire de sine adopt princi- 
piul de a-mi scurta viaţa dacă, prelungind-o, ea mai mult 
ameninţă cu necazuri decât promite satisfacţii. Singura în- 
trebare care se mai pune este dacă acest principiu al iubirii 
de sine ar putea deveni o lege universală a naturii. Dar ob- 
servăm numaidecât că o natură a cărei lege ar fi să distru- 
gă viaţa însăși prin mijlocirea aceleiași senzaţii a cărei menire 
este să promoveze viaţa s-ar contrazice pe sine însăși și deci 
nu ar subzista ca natură; deci ar fi imposibil ca acea maxi- 
mă să ajungă să fie o lege universală a naturii și, în conse- 
cinţă, ea contrazice total principiul suprem al oricărei datorii. 

36. 2) Un altul, văzându-se la strâmtoare, se simte îm- 
pins să ia bani cu împrumut. El știe bine că nu va putea îna- 
poia banii, dar totodată își dă seama că nu va fi împrumutat 
cu nimic dacă nu promite ferm că-i va înapoia la un anu- 
mit termen. El ar fi dispus să facă o asemenea promisiune, 
dar mai are încă atâta conștiință încât să se întrebe: oare nu 
este nepermis și contrar datoriei să ieși în acest fel din strâm- 
toare? Presupunând că el se decide totuși să procedeze așa, 
atunci maxima acțiunii lui ar suna în felul următor: atunci 
când văd că duc lipsă de bani, voi împrumuta bani și voi 
promite să-i înapoiez, chiar dacă știu că acest lucru nu se 
va întâmpla niciodată. Desigur, acest principiu al iubirii de 


nu numai datorii perfecte externe, ci și datorii perfecte interne și, deși 
aceasta e contrar folosirii cuvintelor adoptate în școli, eu nu inten- 
ţionez s-o apăr aici, deoarece din punctul de vedere al i intenţiei mele 
îmi este egal dacă mi se concede acest lucru sau nu. 

sine sau al folosului propriu poate fi eventual compatibil 
cu întreaga mea bunăstare viitoare, numai că acum între- 
barea care se pune este dacă e drept. Eu transform deci pre- 
tenţia iubirii de sine într-o lege universală și reformulez 
întrebarea astfel: cum ar sta lucrurile dacă maxima mea ar 
deveni o lege universală? Atunci îmi dau imediat seama că 
ca nu poate fi niciodată valabilă ca lege universală a naturii 
și nu poate fi în armonie cu ea însăși, ci că trebuie în mod 
necesar să se contrazică. Căci universalitatea unei legi con- 
form căreia oricine se crede la strâmtoare poate promite ce-i 
trece prin cap, plănuind totodată să nu respecte promisiu- 
nea, ar face imposibile chiar promisiunea și scopul pe care 
și l-ar putea propune prin ea deoarece nimeni nu ar mai 
crede ceea ce i se promite, ci ar râde de orice asemenea de- 
claraţii ca de niște deșarte imposturi. 

37. 3) Unal treilea descoperă în sine un talent care, odată 
cultivat, l-ar putea face un om folositor (423) pentru tot fe- 
lul de țeluri. Dar, văzându-se într-o situaţie comodă, el pre- 
feră să se lase în voia plăcerilor decât să se străduiască să-și 
dezvolte și să-și îmbunătăţească fericitele predispoziții na- 
turale. Totuși, el se întreabă dacă maxima sa de a- și negli- 
ja darurile naturale, în afară de a fi în acord cu predilecția 
sa pentru distracţie, mai este în acord și cu ceea ce numim 
datorie. Atunci el își dă seama că o natură ar putea într-a- 
devăr să subziste foarte bine având o asemenea lege univer- 
sală, chiar dacă omul (asemenea locuitorilor insulelor mării 
de sud) și-ar lăsa talentul să ruginească și s-ar gândi să-și 
ducă viaţa numai în trândăvie, distracție și procreere, într-un 
cuvânt în plăceri; numai că lui îi este imposibil ca el să vrea 
ca aceasta să devină lege universală a naturii sau să fie să- 
dită în noi ca atare printr-un instinct natural. Căci, în ca- 
litate de ființă rațională, el vrea în mod necesar să-și dezvolte 
toate capacităţile deoarece ele îi servesc și îi sunt date pen- 
tru tot felul de țeluri posibile. 

38. 4) lar un al patrulea, căruia îi merge bine în timp ce 
vede că alţii (pe care i-ar putea foarte bine ajuta) au de lup- 
tat cu mari greutăți, gândește: ce-mi pasă mie? Să aibă fie- 
care fericirea pe care i-o hărăzește cerul sau pe care și-o 
poate face el însuși; nu-i voi lua nimic, ba nici măcar nu-l 
voi invidia; numai că n-am chef să contribui cu nimic la bu- 
năstarea lui sau să-l sprijin în caz că se află la strâmtoare! 
Acum, dacă un asemenea mod de gândire ar deveni o lege 
universală a naturii, specia umană ar putea ce-i drept să sub- 
ziste foarte bine și, fără îndoială, chiar mai bine decât atunci 
când fiecare pălăvrăgește despre simpatie și bunăvoință și 
chiar se străduiește ocazional să le practice, dar, pe de altă 
parte, înșală de câte ori are posibilitatea și trădează drep- 
tul oamenilor sau îl prejudiciază în alt mod. Dar deși este 
posibil ca o lege universală a naturii să subziste foarte bine 
după această maximă, este totuși imposibil să voim ca un 
asemenea principiu să fie valabil pretutindeni ca lege a na- 
turii. Căci o voinţă care ar decide un asemenea lucru s-ar 
contrazice pe sine însăși, deoarece ar putea apărea situații 
în care acest om să aibă nevoie de iubirea și compasiunea 
altora și în care el, printr-o asemenea lege a naturii născu- 
tă din propria sa voinţă, s-ar priva pe sine însuși de orice 
speranţă cu privire la sprijinul dorit. 


39. Acestea sunt doar câteva dintre numeroasele dato- 
rii reale, sau cel puţin considerate de noi ca fiind astfel, a 
căror derivare din principiul unic expus anterior apare cu 
claritate. Trebuie (424) să putem voi ca o maximă a acţiu- 
nii noastre să devină o lege universală: acesta este canonul 
judecării morale (moralischen Beurteilung) a acţiunii în ge- 
nere. Unele acţiuni sunt constituite astfel încât maxima lor 
nici nu poate fi gândită fără contradicție ca lege universală 
a naturii, necum să mai putem vo: ca ea să trebuiască să de- 
vină o asemenea lege. La altele, ce-i drept, nu întâlnim aceas- 
tă imposibilitate internă, dar este totuși imposibil să vrem 

ca maxima lor să fie ridicată la universalitatea unei legi a na- 
turii, deoarece o asemenea voinţă s-ar contrazice pe sine în- 
săşi. Vedem lesne că primele contrazic datoria strictă sau 
estrânsă (riguroasă), iar celelalte doar datoria mai largă (me- 
ritorie) și, astfel, prin aceste exemple, au fost prezentate 
complet — în ceea ce privește tipul obligaţiei (nu obiectul 
(Objekt) acţiunii lor) — toate datoriile, în dependenţa lor 
laţă de principiul unic. 

40. Dacă suntem însă atenţi la ceea ce se petrece cu noi 
de fiecare dată când încălcăm o datorie, constatăm că nu 
vrem realmente ca maxima noastră să devină o lege univer- 
sală, căci așa ceva ne este imposibil, ci tocmai contrara aces- 
tei maxime trebuie să rămână lege în mod universal, numai 
că ne luăm libertatea de a face excepţie de la ea pentru noi 
sau în avantajul înclinaţiei noastre (chiar dacă numai în acea 
împrejurare). Prin urmare, dacă am cântări totul din unul 
și același punct de vedere, anume cel al raţiunii, am întâlni 
în propria noastră voinţă o contradicţie, anume aceea că un 
anumit principiu ar fi, din punct de vedere obiectiv, nece- 
sar ca lege universală și, totuși, din punct de vedere subiec- 
tiv el nu ar fi valabil în mod universal, ci ar îngădui unele 
excepţii. Dar odată ce privim acţiunea noastră mai întâi din 
punctul de vedere al unei voințe total conforme cu raţiu- 
nea, iar apoi privim exact aceeași acţiune din punctul de ve- 
dere al unei voințe afectate de o înclinaţie, aici nu există în 
realitate nici o contradicţie, ci mai degrabă o împotrivire a 
înclinaţiei faţă de preceptul raţiunii (antagonismus), ceea ce 
face ca universalitatea principiului (4niversalitas) să fie trans- 
formată într-o simplă generalitate (generalitas), iar princi- 
piul raţional practic să se întâlnească cu maxima la jumătatea 
drumului. Chiar dacă acest lucru nu poate fi justificat de 
judecata noastră proprie, atunci când e imparțială, el demon- 
strează totuși că noi recunoaștem realmente valabilitatea 
imperativului categoric și că ne permitem (cu tot respectul 

pentru el) doar câteva excepţii, care ni se par neînsemnate 
și impuse de împrejurări. 

41. (425) Cel puţin am demonstrat atât: că, dacă dato- 
ria este un concept care e să conţină semnificaţie și o reală 
legislare pentru acțiunile noastre, ea nu poate fi exprimată 
decât prin imperative categorice și în nici un caz prin im- 
perative ipotetice; de asemenea, am expus clar și pentru uzul 
oricui — ceea ce e deja foarte mult — conţinutul imperati- 
vului categoric care ar trebui să cuprindă principiul oricărei 
datorii (dacă ar exista așa ceva). Dar încă nu am ajuns atât 
de departe încât să demonstrăm în mod apriori că ar exista 
realmente un asemenea imperativ, că ar exista o lege prac- 
tică ce poruncește prin sine în mod absolut și independent 
de vreun mobil, și că respectarea acestei legi ar fi datorie. 

42. Pentru a atinge acest ţel, este extrem de important 
să avem grijă ca nici prin gând să nu ne treacă să vrem să 
derivăm realitatea (Rea/ităt) acestui principiu din caracte- 
rul particular al naturii umane. Căci datoria trebuie să fie 
O necesitate practic-necondiţionată a acţiunii și ea trebuie 
deci să fie valabilă pentru toate fiinţele raționale (singurele 
cărora li se poate aplica un imperativ) și numai de aceea să 
fie lege și pentru toate voinţele umane. Pe de altă parte, ceea 
ce este derivat din predispoziția naturală particulară a uma- 
nităţii — ceea ce este derivat din anumite sentimente și pre- 
dilecţii și chiar, dacă se poate, dintr-o anume tendinţă 
proprie raţiunii umane care nu ar fi în mod necesar valabi- 
lă pentru voinţa oricărei fiinţe raţionale — poate da naștere 
ce-i drept unei maxime pentru noi, dar nu unei legi, poate 
da naștere unui principiu subiectiv pe baza căruia am putea 
acţiona dacă am avea predilecţia și înclinația necesare, dar 
nu unuia obiectiv, după care am fi îndemnați să acţionăm 
chiar dacă toate predilecțiile, înclinațiile și tendinţele noas- 
tre naturale ar fi împotrivă, ba chiar caracterul sublim și 
demnitatea internă a poruncii datoriei sunt cu atât mai ma- 

nifeste cu cât există mai puţine cauze subiective în favoarea 
acestei porunci și mai multe împotriva ei, fără ca prin aceas- 
ta să fie slăbită câtuși de puţin constrângerea impusă de lege 
sau să fie știrbită cu ceva valabilitatea ei. 

43. Aici vedem filozofia pusă în fapt într-o poziţie di- 
ficilă, care ar trebui să fie fermă în ciuda faptului că nici în 
cer și nici pe pământ nu există nimic de care să se agaţe sau 
pe care să se sprijine. Aici ea trebuie să-și dovedească pu- 
ritatea ca stăpână a propriilor sale legi, nu ca vestitoare a 
unor legi pe care i le-ar șopti un simţ înnăscut sau cine știe 
ce natură tutelară, legi care, în totalitatea lor, chiar dacă ar 
fi oricum mai bune decât nimic, nu ar putea oferi nicioda- 
tă principii de bază cum sunt cele pe care le dictează raţiu- 
nea și care ar trebui (426) să-și aibă sursa complet a priori 
Și Să-și tragă totodată de aici autoritatea lor poruncitoare, 
neașteptând nimic de la înclinațiile oamenilor, ci totul de 
la puterea supremă a legii și a respectului datorat ei sau, în 
caz contrar, condamnându-l pe om la dispreţ și la dezgust 
de sine. 

44. Prin urmare, tot ceea ce este empiric nu numai că este 
cu totul impropriu ca adaos ornamental la principiul mo- 
ralităţii, ci este chiar extrem de dăunător purității moravu- 
rilor, în cazul cărora autentica valoare a unei voințe absolut 
bune, aflată deasupra oricărui preţ, constă tocmai în faptul 
că principiul acțiunii este liber de orice influenţe ale unor 
temeiuri contingente pe care numai experiența le poate fur- 
niza. Împotriva acestei lejerităţi sau chiar mod meschin de 
a gândi, care își caută principiul printre motivele (Bewe- 
grusachen) şi legile empirice, avertismentele nu sunt nici- 
odată prea multe și prea dese, deoarece raţiunea umană, când 
este ostenită, se culcă bucuroasă pe această pernă și, purta- 
tă de visul unor dulci iluzii (în care, în locul lunonei, îmbră- 
țişează un nor), substituie moralității un bastard încropit 
din membre de origini total diferite care seamănă cu orice 

vrem să vedem în el, numai cu virtutea nu, pentru cel ce i-a 
văzut o dată adevăratul chip!8 

45. Deci întrebarea este aceasta: este oare o lege nece- 
sară pentru toate fiinţele raționale aceea de a-și judeca (beu- 
rteilen) acţiunile de fiecare dată după asemenea maxime 
despre care ele însele să poată voi ca acestea să servească 
drept legi universale ? Dacă există o asemenea lege, atunci 
ea trebuie să fie deja legată (complet a priori) de conceptul 
voinţei unei ființe raționale în genere. Dar pentru a desco- 
peri această legătură, trebuie, oricât de mult ne-am împo- 
trivi, să facem un pas în afară, anume spre metafizică, deși 
într-un domeniu al acesteia diferit de cel al filozofiei spe- 
culative, și anume în metafizica moravurilor. (427) Într-o 
filozofie practică — unde nu avem de stabilit temeiuri pen- 
tru ceea ce se întâmplă, ci legi pentru ceea ce trebuie să se 
întâmple, chiar dacă nu se întâmplă niciodată, adică legi 
practic-obiective — nu avem nevoie să cercetăm a 
pentru care ne place sau ne displace ceva, ori cum se deo- 
sebește plăcerea simplei senzații față de gust și dacă acesta 
diferă de o satisfacţie generală deplină a rațiunii, sau pe ce 
se bazează sentimentul de plăcere și neplăcere şi cum se nasc 
de aici dorințe și înclinații, iar din acestea, cu ajutorul ra- 
țiunii, maxime; căci toate acestea aparțin unei doctrine em- 
pirice a sufletului care ar constitui cea de-a doua parte a 
doctrinei naturii, dacă o privim ca pe o filozofie a naturii, 
în măsura în care ea e întemeiată pe Jeg: empirice. Aici însă 
este vorba de legi practic-obiective, deci de relația voinței 
cu ea însăși, în măsura în care se determină pe sine numai 
prin rațiune, caz în care tot ce se referă la ceva empiric cade 
de la sine, deoarece dacă raţiunea numai pentru sine deter- 


18 A vedea adevăratul chip al virtuţii nu este altceva decât a prezen- 
ta moralitatea despuiată de orice amestec al sensibilităţii și de orice 
false podoabe ale recompensei sau iubirii de sine. Graţie unui minim 
efort al rațiunii — dacă aceasta nu a devenit complet incapabilă de 
orice abstracţiune — oricine își poate da seama cu ușurință cât de 
mult eclipsează atunci virtutea toate celelalte lucruri care par atrăgă- 
toare pentru înclinaţie. 

mină conduita (fapt a cărui i posibilitate o vom cerceta chiar 
acum), ea trebuie necesarmente să facă acest lucru în mod 
« pFLOTI. 


[Formula eo ie în sine 
și regula ei de judecare] 


46. Voința este gândită ca o capacitate de a se determi- 
na pe sine însăși în vederea acţiunii conform reprezentării 
anumitor legi. lar o asemenea capacitate poate fi întâlnită 
numai la fiinţele raionale. Acum, ceea ce servește voinţei 
drept temei obiectiv al autodeterminării sale este scopul și 
acesta, dacă este dat doar prin rațiune, trebuie să aibă aceeași 
valabilitate pentru toate fiinţele raționale. Pe de altă parte, 
ceea ce conţine numai temeiul posibilităţii unei acţiuni al 
cărei efect este un scop, se numește mijloc. Temeiul subiec- 
tiv al dorinţei este mobilul; temeiul obiectiv al actului vo- 
litiv este motivul; de aici rezultă diferenţa dintre scopuri 
subiective, care se bazează pe mobiluri, și scopuri obiecti- 
ve, care depind de motive valabile pentru orice fiinţă raţio- 
nală. Principiile practice sunt formale dacă ele fac abstracţie 
de (428) orice scop subiectiv; ele sunt însă materiale dacă 
se bazează pe acesta, deci pe anumite mobiluri. Scopurile 
pe care și le propune după bunul plac o ființă raţională ca 
efecte ale acţiunilor sale (scopuri materiale) sunt toate doar 
relative; căci doar simpla lor relaţie cu constituţia specială 
a capacităţii de a dori a subiectului le conferă valoarea, re- 
laţie care nu poate furniza așadar nici un fel de principii uni- 
versale pentru toate fiinţele raţionale și de asemenea nici 
principii necesare valabile pentru orice act volitiv, adică legi 
practice. Deci toate aceste scopuri relative sunt doar temeiul 
imperativelor ipotetice. 

47. Dacă presupunem însă că ar exista ceva a cărui exis- 
tenţă în sine are o valoare absolută, ceva care ar putea fi, ca 
scop în sine, un temei al unor legi determinate, atunci în el 

și numai în el s-ar găsi temeiul unui posibil imperativ ca- 
tegoric, adică al unei legi practice. 

48. Acum cu spun: omul, și în genere orice fiinţă raţio- 
nală, există ca scop în sine, nu doar ca mijloc pentru a fi fo- 
losit de o voinţă sau alta după bunul său plac; el trebuie 
privit întotdeauna, în toate acţiunile sale, atât în cele ce-l 
privesc pe sine cât și în cele ce privesc alte fiinţe raționale, 
de fiecare dată totodată ca scop. Toate obiectele (Ge- 
genstânde) înclinațiilor au numai o valoare condiţionată, căci 
dacă n-ar exista înclinațiile, și nevoile întemeiate pe aces- 
tea, obiectul lor nu ar avea nici o valoare. Dar înclinațiile 
însele, ca surse ale nevoilor, au atât de puţin o valoare ab- 
solută, în măsură să le facă dorite pentru ele însele, încât 
năzuinţa universală a oricărei fiinţe raționale ar trebui să fie 
mai curând accea de a se elibera cu totul de ele. Deci valoa- 
rea oricăror obiecte (Gegenstânde) pe care le putem dobândi: 
prin acțiunea noastră este de fiecare dată condiţionată. În- 
tr-adevăr, fiinţele a căror existenţă nu depinde de voinţa 
noastră ci de natură, dacă sunt fiinţe lipsite de rațiune, au 
totuși numai O valoare relativă, ca mijloace, și sunt numi- 
te prin urmare obiecte (Sachen); în schimb, fiinţele rațio- 
nale sunt numite persoane, deoarece prin natura lor ele se 
disting deja ca scopuri în sine, cu alte cuvinte ele sunt ceva 
ce nu poate fi folosit puma: ca mijloc, deci care, ca atare, 
limitează orice capacitate de alegere (WJ/k;r) (și constituie 
obiect (Gegenstand) al respectului). Aceste scopuri nu sunt 
așadar numai subiective, a căror existenţă, ca efect al acţiu- 
nilor noastre, are o valoare pentru noi, ci sunt mai degra- 
bă scopuri obiective, adică lucruri (Dinge), a căror existență 
este în sine un scop și anume unul în locul căruia nu pu- 
tem pune nici un alt scop căruia să-i servească numai ca mij- 
loc, deoarece fără ele n-am întâlni nimic care să aibă valoare 
absolută; dacă însă orice valoare ar fi condiţionată, și deci 
contin gentă, atunci nu s-ar putea găsi pentru rațiune abso- 
lut nici un principiu practic suprem. 

49. Atunci, dacă trebuie să existe un principiu practic su- 
prem și, în raport cu voința umană, un imperativ catego- 
ric, el trebuie să fie unul care din reprezentarea a ceea ce 
este în mod necesar scop pentru fiecare deoarece este scop 
în sine, să facă un principiu obiectiv al voinței, și astfel să 
poată servi drept lege practică universală. Temeiul acestui 
principiu este: natura rațională există ca scop în sine. Aşa 
își reprezintă cu necesitate (429) omul propria sa existen- 
ţă; în această măsură, așadar, el este un principiu subiectiv 
al ae usa umane. Dar tot așa își reprezintă existența și 
orice altă ființă rațională, în virtutea aceluiași temei raţio- 
nal care este valabil și pentru mine!?; prin urmare, el este 
totodată un principiu obiectiv din care trebuie să poată fi 
derivate toate legile voinţei, ca dintr-un temei practic su- 
prem. Împerativul practic va fi așadar următorul: Acționează 
astfel încât să foloseşti umanitatea, atât din persoana ta cât 
și din persoana oricui altcuiva, de fiecare dată totodată ca 
scop, niciodată numai ca mijloc. Să vedem dacă acest lucru 
se poate realiza. 


[/lustrăr) 


50. Pentru a rămâne la exemplele precedente: 

51. În primul caz, după conceptul de datorie necesară 
faţă de sine însuși, acela pe care-l încearcă gândul de a-și 
lua singur viaţa se va întreba dacă acţiunea sa poate fi com- 
patibilă cu ideea umanității ca scop în sine. Dacă el se distru- 
ge pe sine pentru a scăpa deo situaţie dificilă, el se servește 
de o persoană numai ca mijloc pentru a face ca situația să 
rămână suportabilă până la sfârșitul vieţii. Omul însă nu este 
un obiect (Sacbe) și, prin urmare, nu este ceva care poate 
fi folosit numai ca mijloc, ci trebuie să fie privit în toate 


19 Aici eu avansez această propoziţie ca postulat. Temeiurile ei 
vor fi găsite în ultima secţiune. 

acţiunile sale, de fiecare dată, ca scop în sine. Deci nu pot 
dispune de omul din persoana mea, să-l mutilez, să-l degra- 
dez sau să-l ucid. (Aici trebuie să las la o parte determina- 
rea maiexactă a acestui principiu de bază menită să conducă 
la evitarea oricărei neînţelegeri, cum ar fi, de pildă, în cazul 
amputării membrelor pentru a mă conserva, al punerii vieții 
în pericol pentru a mi-o conserva etc.; această mai exactă 
determinare ţine de morala propriu-zisă.) 

52. În al doilea caz, în ceea ce priveşte datoria necesa- 
ră sau obligatorie faţă de alţii, cel care are de gând să facă 
acestora o promisiune mincinoasă își va da seama imediat 
că el vrea să se servească de o altă fiinţă umană numai ca 
mijloc în vederea unui scop pe care aceasta nu-l împărtă- 
șește totodată ea însăși. Căci acela pe care vreau să-l folo- 
sesc pentru ţelurile mele printr-o asemenea promisiune este 
imposibil să fie de acord (430) cu felul meu de a proceda 
faţă de el și deci nu poate avea totodată în el însuși scopul 
acestei acţiuni. Acest conflict cu principiul altor oameni 
apare mai evident atunci când dăm exemple de atentate la 
libertatea și proprietatea altora. Căci în acest caz se vede 
clar că acela care încalcă drepturile oamenilor este dispus 
să se servească de persoana altora numai ca mijloc, fără a 
lua în considerare faptul că ele, ca fiinţe raţionale, trebuie 
să fie stimate de fiecare dată totodată ca scopuri, adică nu- 
mai ca fiinţe care trebuie de asemenea să poată avea în ele 
însele scopul aceleiași acţiuni2. 


2 Să nu se creadă că banalul qrod tibi non vis fieri etc. ar putea 
servi aici drept îndreptar sau principiu. Căci el este doar derivat din 
acel principiu, deși cu diferite limitări; el nu poate fi o lege univer- 
sală, căci nu conţine nici temeiul datoriilor față de sine, nici pe cel 
al datoriilor iubirii faţă de alţii (căci mulți ar fi de acord ca alții să 
nu le facă bine cu condiţia ca ei înșiși să fie scutiţi să facă bine altora) 
și, în sfârșit, nici pe cel al datoriilor care ne leagă unii de alţii; căci 
criminalul ar argumenta pe acest temei împotriva judecătorului său 
care îl pedepsește ș.a.m.d. 

53. În al treilea caz, cu privire la datoria contingentă 
(meritorie) faţă de sine însuși, nu este de ajuns ca acţiunea 
să nu contrazică umanitatea din persoana noastră ca scop 
în sine, ci ea trebuie de asemenea să fie în armonie cu ea. 
Acum, există în umanitate predispoziţii spre o superioară 
perfecțiune, care aparţin scopului pe care-l are natura cu pri- 
vire la umanitatea din subiectul nostru; neglijarea acestora 
ar putea | fi eventual compatibilă cu conservarea umanităţii 
ca scop în sine, dar nu cu promovarea acestui scop. 

54. În alpatrulea caz, referitor la datoria meritorie față 
de alții, scopul natural pe care îl au toți oamenii este feri- 
cirea lor proprie. În acest caz, umanitatea ar subzista, ce-i 
drept, chiar dacă nimeni n-ar contribui la fericirea altora, 
dar nici n-ar priva-o de ceva în mod intenţionat; atâta doar 
că aceasta reprezintă numai un acord negativ, iar nu pozi- 
tiv, cu 4manitatea ca scop în sine, atâta vreme cât fiecare om 
nu tinde de asemenea să promoveze, pe cât este în stare, și 
scopurile altora. Căci scopurile unui subiect care e scop în 
sine trebuie să fie, pe cât posibil, și scopurile mele, dacă acea 
reprezentare trebuie să aibă un efect deplin asupra mea. 


[Principiul autonomiei voinței] 


55. Acest principiu al umanităţii și al oricărei naturi ra- 
ționale în genere ca scop în sine (aceasta fiind condiţia (431) 
supremă ce limitează libertatea acțiunilor oricărui om) nu 
este împrumutat din experienţă; în primul rând datorită uni- 
versalităţii lui, dat fiind că se aplică tuturor fiinţelor raţio- 
nale în genere, în legătură cu care nici o experienţă nu este 
suficientă pentru a determina ceva; în al doilea rând, pen- 
tru că în el umanitatea nu este reprezentată ca scop al oame- 
nilor (subiectiv), deci, altfel spus, ca un obiect (Gegenstand) 
pe care noi înșine ni-l propunem efectiv ca scop, ci ca scop 
obiectiv care, orice scopuri ne-am propune, trebuie să con- 
stituie, ca lege, condiţia supremă ce limitează toate scopurile 

subiective, așa încât trebuie să se nască din rațiunea pură. 
Aceasta înseamnă că temeiul oricărei legislări practice re- 
zidă din punct de vedere obiectiv în regula şi forma uni- 
versalităţii care o face aptă (după primul principiu) să fie 
o lege (fie și numai o lege a naturii), dar din punct de ve- 
dere subiectiv el rezidă în scop, însă subiectul tuturor sco- 
purilor este orice fiinţă raţională ca scop în sine (după cel 
de-al doilea principiu); de aici rezultă acum cel de-al treilea 
principiu practic al voinţei, ca supremă condiţie a armoniei 
acesteia cu raţiunea practică universală, ideea voinței ori- 
cărei ființe raționale ca voință universal legislatoare. 

56. Conform acestui principiu vor fi respinse toate ma- 
ximele care nu sunt compatibile cu propria legislare uni- 
versală a voinţei. Așadar, voinţa nu este doar supusă legii, 
ci e supusă astfel încât să trebuiască să fie privită și ca zuto- 
legislatoare, şi de-abia de aceea ca supusă legii (a cărei au- 
toare se poate considera pe sine). 

57. Din felul în care au fost reprezentate mai sus — anu- 
me în termeni de conformitate a acţiunilor cu legea univer- 
sală similară unei ordini a naturii, sau de universală prioritate 
ca scop a fiinţelor raţionale în sine — imperativele au exclus 
într-adevăr din autoritatea lor poruncitoare orice amestec 
al vreunui interes ca mobil, tocmai pentru că ele au fost re- 
prezentate ca fiind categorice; dar ele au fost admise drept 
categorice numai pentru că a trebuit să le admitem astfel 
atunci când am vrut să explicăm conceptul de datorie. Dar 
Că ar exista propoziţii practice care ar porunci categoric n-ar 
putea fi în sine demonstrat în genere și cu atât mai puţin 
în această secţiune; numai un lucru s-a putut face: anume 
să indicăm în imperativul însuși, prin vreo determinare pe 
care el o conţine, lepădarea de orice interes în actul de a vrea 
din datorie, ca semn distinctiv al diferenţei dintre impera- 
tivul categoric și cel ipotetic (432), iar acest lucru se întâm- 
plă în a treia formulă de faţă a principiului, anume cea a 

„deii voinţei oricărei fiinţe raţionale ca voință universal le- 
pislatoare. 

58. Căci dacă gândim o asemenea voinţă, este totuși im- 
posibil ca ea însăși, care e suprem legislatoare, să depindă, 
ca atare, de vreun interes, chiar dacă o voinţă care stă sub 
legi mai poate fi legată de ele prin intermediul unui interes; ; 
căci o voinţă astfel dependentă ar mai avea nevoie ea însăși 
de încă o altă lege care să limiteze interesul iubirii ei de sine 
la condiția unei valabilităţi pe care o are o lege universală. 

59, Deci principiul oricărei voințe umane ca voință uni- 
versal legislatoare prin toate maximele sale?!, dacă ar fi alt- 
[el corect, ar fi foarte potrivit să fie imperativ categoric prin 
aceea că, tocmai datorită ideii de legislare universală, pir 
se întemeiază pe nici un interes şi deci, dintre toate impe- 
rativele posibile, numai el poate fi necondiționat ; sau, mai 
bine zis, convertind propoziția, dacă există un imperativ ca- 
tegoric (adică o lege pentru orice voință a unei fiinţe raţio- 
nale), atunci el nu poate porunci decât ca totul să fie făcut 
din maxima voinţei proprii ca voinţă care s-ar putea avea 
totodată ca obiect (Gegenstand) pe sine însăși ca universal 
legislatoare; căci numai atunci este principiul practic necon- 
diționat, și nu mai puțin imperativul de care ascultă voința, 
deoarece el nu poate avea ca temei nici un interes. 

60. Dacă privim înapoi către toate eforturile ce s-au făcut 
vreodată pentru a descoperi principiul moralității, nu tre- 
buie să ne mirăm acum că toate au trebuit să dea greș. S-a 
considerat că omul este legat de legi prin datoria sa, dar nu 
i-a trecut nimănui prin minte că el este supus numa: pro- 
priei sale legislări, care este totuși universală, şi că el este 
obligat să acţioneze doar conform propriei sale voințe care, 
în acord cu scopul naturii, este însă universal legislatoare. 
Căci dacă l-am gândi doar ca supus unei legi (oricare ar fi 


21 Pot fi scutit aici de a prezenta exemple pentru elucidarea (Erlăute- 
ung) acestui principiu, căci cele care au elucidat mai devreme impera- 
tivul categoric și formula sa pot servi și aici aceluiași scop. 

ea), (433) atunci această lege ar trebui să aducă cu ea un in- 
teres oarecare, ca atracţie sau coerciţie, deoarece ea nu s-a 
născut ca lege din propria sa voinţă, ci voinţa a fost con- 
strânsă de altceva să acţioneze într-un anume fel, spre a fi 
conformă legii. Prin această consecinţă cu totul necesară s-a 
pierdut însă irecuperabil toată munca de a găsi temeiul su- 
prem al datoriei. Căci nu am ajuns nicidecum la datorie, ci 
la necesitatea acţiunii dintr-un anume interes. Acum, acesta 
ar putea fi un interes propriu sau unul străin. Dar atunci 
imperativul trebuia să apară întotdeauna ca unul condiţio- 
nat și nu putea fi deloc potrivit ca poruncă morală. Voi numi 
aşadar acest principiu de bază principiul autonomiei voin- 
ței, în opoziţie cu oricare altul, pe care îl trec de aceca în 
contul heteronomiei. 


[A treia regulă de judecare: 
Formula imperiului scopurilor] 


61. Conceptul oricărei ființe raţionale în genere, care prin 
toate maximele voinţei sale trebuie să se considere ca uni- 
versal legislatoare pentru a se judeca pe sine și acţiunile sale 
din acest punct de vedere, ne conduce la un concept 
foarte fructuos, atașat lui, anume acela al unui imperiu al 
scopurilor. 

62. Înţeleg prin imperiu unirea sistematică a diferitelor 
fiinţe raţionale prin legi comune. Și pentru că legile deter- 
mină scopurile după criteriul valabilităţii lor universale, 
atunci, dacă facem abstracție de diferenţele personale din- 
tre fiinţele raționale precum și de orice conţinut al scopuri- 
lor lor private, vom putea gândi un ansamblu al tuturor 
scopurilor în conexiune sistematică (un ansamblu atât al fi- 
ințelor raţionale ca scopuri în sine, cât și al scopurilor pro- 
prii pe care și le poate propune fiecare), adică un imperiu 
al scopurilor, care e posibil după principiile de mai sus. 

63. Căci toate fiinţele raţionale stau sub legea conform 
căreia fiecare dintre ele nu trebuie să se trateze pe sine și 
nu trebuie să-i trateze pe toţi ceilalți niciodată numai ca mij- 
loc, ci de fiecare dată totodată ca scop în sine. De aici se naște 
însă o unire sistematică a ființelor raționale prin legi obiec- 
uive comune, adică un imperiu care se poate numi imperiu 
al scopurilor (și care este, desigur, doar un ideal), deoarece 
aceste legi au ca finalitate tocmai relația reciprocă a aces- 
tor fiinţe ca scopuri și ca mijloace. 

64. O fiinţă raţională aparține imperiului scopurilor ca 
membru dacă, ea fiind în el universal legislatoare, este to- 
tuși supusă chiar acestor legi. Ea aparţine ca suveran atunci 
când, legislatoare fiind, nu este supusă voinţei nici unei alte 
funţe. 

65. Fiinţa raţională trebuie să se considere de fiecare dată 
ca legislatoare (434) într-un imperiu al scopurilor care e po- 
sibil prin libertatea voinţei, fie ca membră, fie ca suverană. 
Ea nu poate totuși deţine poziţia din urmă numai prin ma- 
xima voinţei ei, ci o poate pretinde doar dacă este o ființă 
total independentă a cărei capacitate conformă voinţei nu 
are lipsuri și limitări. 

66. Moralitatea constă așadar în raportul oricărei acţiuni 
cu legislarea care singură face posibil un imperiu al scopu- 
rilor. Această legislare trebuie să fie întâlnită în fiecare fiin- 
ță raţională și să se poată naște din voinţa ei, al cărei principiu 
este deci: să nu faci nici o acţiune după altă maximă decât: 
după una de așa fel încât a fi o lege universală e ceva com- 
patibil cu ea și deci doar astfel încât voința să se poată con- 
sidera pe sine totodată ca universal legislatoare prin maxima 
ei. Or, dacă maximele nu sunt deja prin natura lor în mod 
necesar în acord cu acest principiu obiectiv al fiinţelor ra- 
ționale ca universal legislatoare, necesitatea acţiunii după 
acel principiu se numește constrângere practică, adică dato- 
vie. Într-un imperiu al scopurilor datoria nu-i revine suvera- 
nului, ci fiecărui membru, și anume tuturor în egală măsură. 

67. Necesitatea practică de a acționa după acest princi- 
piu, adică datoria, nu se bazează deloc pe sentimente, im- 
pulsuri și înclinații, ci numai pe relaţia reciprocă dintre 
fiinţele raționale, relaţie în care voinţa unei fiinţe raţionale 
trebuie considerată întotdeauna ca fiind totodată leg:slatoare, 
deoarece altminteri ea nu ar putea fi gândită ca scop în sine. 
Prin urmare, raţiunea raportează fiecare maximă a voinţei 
ca universal legislatoare la orice altă voinţă și de asemenea 
la orice acţiune săvârșită în raport cu sine, și face aceasta 
nu datorită vreunui alt motiv practic sau vreunui avantaj 
viitor, ci în virtutea ideii demnității unei fiinţe raționale care 
nu ascultă de nici o altă lege în afara aceleia pe care și-o dă, 
totodată, sieși. 

68. În imperiul scopurilor totul are ori un preț, ori o 
demnitate. Ceea ce are un preţ poate fi înlocuit și cu alt- 
ceva, ca echivalentul său; în schimb, ceea ce este mai pre- 
sus de orice preţ, deci nu admite nici un echivalent, are o 
demnitate. 

69. Ceea ce se raportează la înclinațiile și nevoile umane 
generale are un preț de piată; ceea ce, chiar fără a presupu- 
ne vreo nevoie, este conform unui anumit gust, adică unei 
delectări produse de jocul pur gratuit al forțelor noastre su- 
fletești, (435) are un preț afectiv; ceea ce constituie însă sin- 
gura condiţie sub care ceva poate fi scop în sine nu are numai 
o valoare relativă, adică un preţ, ci are o valoare internă, adi- 
că o demnitate. 

70. Acum, moralitatea este singura condiție sub care o 
ființă raţională poate fi scop în sine, deoarece numai prin 
ea este posibil să fii membru legislator în imperiul scopu- 
rilor. Deci moralitatea — și umanitatea în măsura în care e 
capabilă de moralitate — sunt singurele lucruri care au dem- 
nitate. Iscusinţa și hărnicia în muncă au un preţ de piaţă; 
istețimea, imaginația vie și buna dispoziţie au un preț afec- 
tiv; în schimb, loialitatea în promisiuni și bunăvoința din 
principii de bază (nu din instinct) au o valoare internă. Nici 

natura, nici arta nu conțin nimic pe care, dacă acestea ar lipsi, 
să-l poată pune în locul lor; căci valoarea lor nu constă în 
cfectele care rezultă din ele, în avantajul și foloasele pe care 
le oferă, ci în intenţii (Gesinnungen), adică în maximele 
voinţei care sunt gata să se manifeste astfel prin acţiuni, chiar 
dacă succesul nu le-ar favoriza. Aceste acţiuni nici nu au 
nevoie de recomandare din partea vreunei dispoziţii (Dis- 
position) subiective sau vreunui gust subiectiv spre a fi pri- 
vite cu nemijlocită aprobare și deplină satisfacţie, nici de vreo 
predilecție nemijlocită pentru ele sau de vreun sentiment 
în favoarea lor; ele prezintă voinţa care le săvârșește ca pe 
un obiect (Gegenstand) al unui respect nemijlocit ș ȘI nu este 
nevoie decât de rațiune pentru a le impune voinţei și a nu 
le obţine de la ea prin lingașire, ceea ce ar fi de altfel o con- 
tradicţie î în cazul datoriilor. Prin urmare, această estimare 
ne face să recunoaștem valoarea unui asemenea mod de gân- 
dire ca demnitate și îl pune la o distanţă infinită deasupra 
oricărui preţ, cu care el nu poate fi pus deloc în balanţă sau 
comparat fără a atenta într-un fel la sfinţenia sa. 

71. Dar ce îndreptățește oare intenţia moralmente bună, 
sau virtutea, să emită asemenea înalte pretenţii ? Nimic alt- 
ceva decât participarea pe care ea o procură fiinţei raționale 
la legislarea universală prin care o face aptă de a fi mem- 
bră într-un posibil imperiu al scopurilor, statut căruia ea îi 
era deja destinată prin propria sa natură ca scop în sine și, 
tocmai de aceea, ca legislatoare în imperiul scopurilor, li- 
beră faţă de toate legile naturii, ascultând doar de acele legi 
pe care și le dă singură și conform cărora maximele sale pot 
aparţine unei legislări universale (căreia i se supune toto- 
dată ea însăși). Căci nimic nu are valoare (436) decât cea 
pe care i-o determină legea. Dar legislarea însăși, care de- 
termină orice valoare, trebuie tocmai de aceea să aibă o dem- 
nitate, adică o valoare necondiționată, incomparabilă, 
pentru care numai cuvântul respect exprimă cum se cuvi- 
ne stima pe care o ființă rațională trebuie s-o aibă pentru 

ea. Autonomia este deci temeiul demnităţii naturii umane 
și a oricărei naturi raţionale. 


[Întemeierea regulilor de judecare 
pe categoriile cantității] 


72. Cele trei moduri de a reprezenta principiul mora- 
lităţii pe care le-am expus nu sunt în fond decât tot atâtea 
formule ale uneia și aceleiași legi, una dintre ele unindu-le 
prin sine în ea pe celelalte două. Există totuși o deosebire 
între ele, o deosebire care este ce-i drept mai degrabă su- 
biectiv decât obiectiv practică, și care e menită să aducă o 
idee a raţiunii mai aproape de intuiţie (după o anumită ana- 
logie) și, prin aceasta, mai aproape de sentiment. Toate ma- 
ximele au, adică, 

1) o formă, care constă în universalitate, iar aici formu- 
la imperativului moral este exprimată astfel: maximele tre- 
buie să fie alese ca și cum ar trebui să fie valabile ca legi 
universale ale naturii; 

2) o materie, adică un scop, iar aici formula spune: 0 fi- 
ință raţională, ca scop prin natura ei, aşadar ca scop în sine, 
trebuie să servească în orice maximă drept condiţie limita- 
tivă a oricăror scopuri doar relative și arbitrare; 

3) o determinare completă a tuturor maximelor prin 
această formulă, anume: toate maximele din propria noas- 
tră legislare trebuie să se armonizeze între ele spre a forma 
un posibil imperiu al scopurilor, ca un imperiu al naturii”. 
Aici progresia are loc ca și prin categoriile prităţi: formei 


*2 Teleologia consideră natura ca un imperiu al scopurilor, morala 
consideră un posibil imperiu al scopurilor ca un imperiu al naturii. 
În primul caz, imperiul scopurilor este o dec teoretică menită să ex- 
plice ceea ce există. În al doilea caz, el este o idee practică menită să 
înfăptuiască, în conformitate cu chiar această idee, ceea ce nu există 
în fapt, dar care poate deveni real prin conduita noastră. 

voinţei (a universalităţii acesteia), pluralității materiei (a 
obiectelor (Objekte), adică a scopurilor) și integralității 
(Allbeit) sau totalităţii (Totalităt) sistemului acestora. Dar 
în judecarea morală (în der sittlichen Beurteilung) am face 
mai bine dacă am proceda întotdeauna după metoda stric- 
tă și dacă am pune la bază (437) formula universală a im- 
perativului categoric: acționează după maxima care se poate 
transforma ea însăși totodată în lege universală. Însă dacă 
vrem totodată să procurăm acces legii morale, este foarte 
folositor să trecem una și aceeași acţiune prin cele trei con- 
cepte menţionate și, în acest fel, s-o aducem, pe cât este po- 
sibil, mai aproape de intuiţie. 


[Recapitularea întregului argument] 


73. Acum, putem încheia acolo unde am și început, anu- 
me la conceptul unei voințe necondiționat bune. Absolut 
bună este acea voință care nu poate fi rea, deci a cărei ma- 
ximă nu se poate contrazice niciodată pe sine atunci când 
e transformată în lege universală. Acest principiu este deci 
și legea ei supremă: acţionează întotdeauna după acea ma- 
ximă a cărei universalitate ca lege s-o poți voi totodată; 
aceasta este singura condiţie sub care o voință nu poate fi 
niciodată în contradicţie cu sine însăși, iar un asemenea im- 
perativ este categoric. Deoarece valabilitatea voinţei ca lege 
universală a acţiunilor posibile are analogie cu conexiunea 
universală a existenţei lucrurilor după legi universale — ceea 
ce este doar aspectul formal al naturii în genere — impera- 
tivul categoric poate fi exprimat și astfel: Acţionează după 
maxime care se pot avea totodată ca obiect (Gegenstand) 
pe ele însele în calitate de legi universale ale naturii. Aşa- 
dar, astfel e constituită formula unei voințe absolut bune. 

74. Natura raţională se distinge de celelalte prin faptul 
că își stabilește singură un scop. Acesta ar fi materia oricărei 

voințe bune. Dar deoarece în ideca unei voințe absolut bune, 
lipsite de orice condiţie limitativă (cum ar fi atingerea unui 
scop sau altuia), trebuie să facem totală abstracţie de orice 
scop de realizat (care ar face ca orice voinţă să fie doar re- 
lativ bună), aici scopul trebuie gândit nu ca unul de realizat, 
ci ca un scop care există prin sine (selbststândig), deci tre- 
buie gândit numai în mod negativ, adică drept ceva împo- 
triva căruia nu trebuie niciodată să acționăm și pe care deci 
nu trebuie să-l considerăm nicicând doar ca mijloc, ci de 
fiecare dată totodată ca scop, în fiecare act volitiv. Or, acest 
scop nu poate fi decât subiectul însuși al tuturor scopurilor 
posibile, deoarece el este totodată subiectul unei posibile 
voințe absolut bune, căci aceasta nu poate fi subordonată 
fără contradicţie nici unui alt obiect (Gegenstand). Prin ur- 
mare, principiul: acţionează în raport cu orice fiinţă rațio- 
nală (în raport cu tine însuţi și cu alţii) astfel încât ca să 
conteze în maxima ta totodată ca scop în sine este, în fond, 
totuna cu principiul de bază: acţionează după o maximă care 
conţine (438) în sine totodată propria sa valabilitate univer- 
sală pentru orice fiinţă raţională. Căci a spune că, în folo- 
sirea mijloacelor pentru orice scop, eu trebuie să limitez 
maxima mea la condiţia valabilităţii ei universale ca lege pen- 
tru orice subiect, este același lucru cu a spune că subiectul 
scopurilor, adică fiinţa raţională însăși, trebuie să fie pus 
ca temei al tuturor maximelor acțiunii, dar niciodată nu- 
mai ca mijloc, ci ca o condiţie supremă ce limitează folo- 
sirea oricăror mijloace, adică de fiecare dată totodată ca scop. 

75. De aici rezultă incontestabil că orice fiinţă raţională 
ca scop în sine trebuie să se poată considera pe sine toto- 
dată ca universal legislatoare cu privire la toate legile cărora 
le-ar putea fi supusă, deoarece tocmai această aptitudine a 
maximelor sale de a constitui o legislaţie universală o dis- 
tinge ca scop în sine; mai urmează și că această demnitate 
(prerogativă) a sa în raport cu toate ființele doar naturale 
face astfel ca ea să trebuiască să considere întotdeauna ma- 

ximele sale din punctul de vedere al ei însăși, dar totodată 
şi din punctul de vedere al oricărei alte ființe raționale ca 
funţă legislatoare (care de aceea se numește și persoană). 
Acum, în acest fel este posibilă o lume a ființelor raționale 
CR intelhgibils) ca imperiu al scopurilor și și anume prin 
legislarea proprie a tuturor persoanelor care sunt membre. 
Prin urmare, orice fiinţă rațională trebuie să acţioneze ca 
și cum ar fi, prin maximele ei, de fiecare dată un membru 
legislator în imperiul universal al scopurilor. Principiul for- 
mal al acestor maxime este: acţionează ca și cum maxima 
ta ar servi totodată ca lege universală (pentru toate fiinţele 
raţionale). Un imperiu al scopurilor este deci posibil numai 
prin analogie cu un imperiu al naturii, primul însă doar după 
maxime, adică după niște reguli autoimpuse, al doilea doar 
după legi ale cauzelor eficiente impuse din exterior. Cu toate 
acestea, noi dăm și ansamblului naturii, chiar dacă este pri- 
vit ca un mecanism, numele de imperiu al naturii, în mă- 
sura în care el se referă la fiinţe raționale ca scopuri ale sale. 
Un asemenea imperiu al scopurilor ar lua fiinţă efectiv prin 
maxime a căror regulă imperativul categoric o prescrie tu- 
turor fiinţelor raționale, dacă ele ar fi urmate în mod uni- 
versal. Și cu toate că o ființă rațională nu poate conta pe 
faptul că, fie și în condiţiile în care ea însăși ar urma cu stric- 
teţe o anumită maximă, acesta ar fi un motiv ca și ceilalți 
să fie fideli aceleiași maxime, după cum nu poate conta nici 
pe faptul că imperiul naturii și rânduiala sa finalistă s-ar ar- 
moniza cu ea — ca membră potrivită a sa — spre a consti- 
tui un imperiu al scopurilor pe care chiar ca îl face posibil, 
adică i-ar încuraja așteptarea fericirii, totuși această lege care 
spune să acţionezi după maximele (439) unui membru ce 
legislează universal într-un imperiu doar posibil al scopu- 
rilor își păstrează întreaga forţă, deoarece ea poruncește ca- 
tegoric. Şi tocmai aici este paradoxul, că numai demnitatea 
umanităţii ca natură raţională, fără nici un alt scop sau avan- 
taj ce ar putea fi atins prin ea, deci numai respectul pentru 

o idee, trebuie să servească totuși ca precept inflexibil al 
voinţei și că tocmai în această independenţă a maximei faţă 
de orice asemenea mobiluri constă măreţia acesteia și dem- 
nitatea oricărui subiect raţional de a fi membru legislator 
în imperiul scopurilor; căci altminteri el ar trebui să fie re- 
prezentat doar ca supus legii naturale a nevoilor sale. Chiar 
dacă imperiul naturii, ca și imperiul scopurilor, ar fi gân- 
dite ca fiind reunite sub un singur suveran, și prin aceasta 
cel din urmă n-ar mai rămâne numai o idee ci ar dobândi 
o veritabilă realitate, el ar beneficia, ce-i drept, de adaosul 
unui puternic mobil, dar în nici un caz de o sporire a valo- 
rii sale interne; căci, în ciuda acestui fapt, chiar și acest unic 
legislator nelimitat ar trebui totuși reprezentat întotdeauna 
ca judecând valoarea fiinţelor raţionale numai după com- 
portamentul lor dezinteresat, prescris lor înșile doar de acea 
idee. Esenţa lucrurilor nu se schimbă din cauza raporturilor 
lor exterioare și, ceea ce, fără a lua în considerare aceste ra- 
porturi, singur constituie valoarea absolută a omului, este 
acel ceva în termenii căruia el însuși trebuie să fie judecat, 
indiferent de cine, fie acesta și fiinţa supremă. Moralitatea 
este deci relaţia acţiunilor cu autonomia voinţei, altfel spus, 
cu o posibilă legislare universală prin maximele acesteia. Ac- 
țiunea care poate coexista cu autonomia voinţei este per- 
misă; cea care nu este în armonie cu ea € interzisă. Voința 
ale cărei maxime sunt în mod necesar în armonie cu legile 
autonomiei este o voinţă sfântă, absolut bună. Dependenţa 
unei voințe care nu este absolut bună de principiul autono- 
miei (constrângere morală) este obligație. Deci aceasta nu 
poate fi aplicată unei fiinţe sfinte. Necesitatea obiectivă a 
acţiunii săvârșite din obligaţie se numește datorie. 

76. Din cele spuse mai sus se explică ușor cum se face 
că, deși prin conceptul de datorie noi gândim o supunere la 
lege, totuși prin el ne reprezentăm totodată o anumită mă- 
reție (440) și demnitate la acea persoană care își îndeplinește 
toate datoriile. Căci, într-adevăr, nu există nici o măreție 

în ca în măsura în care este supusă legii morale, dar ea are 
măreție în măsura în care este totodată tocmai legislatoarea 
acesteia și numai de aceea îi este subordonată. Am arătat 
de asemenea mai sus cum nici frica, nici înclinația, ci ex- 
clusiv respectul pentru lege este acel mobil care poate con- 
feri acţiunii O valoare morală. Propria noastră voință, în 
măsura în care ar acţiona numai sub condiţia unei legislări 
universale posibile prin maximele sale — această voinţă po- 
sibilă pentru noi ca idee — este obiectul (Gegenstand) pro- 
priu-zis al respectului, iar demnitatea umanităţii constă 
tocmai în capacitatea ei de a fi universal legislatoare, chiar 
dacă o face sub condiția de a fi totodată supusă ea însăși 
chiar acestei legislări. 


AUTONOMIA VOINȚEI 
CA PRINCIPIU SUPREM AL MORALITĂȚII 


77. Autonomia voinţei este acea constituţie a voinţei prin 
care ea își este sieși lege (independent de orice constituţie 
a obiectelor (Gegenstânde) actului volitiv). Principiul au- 
tonomiei este deci: a nu alege decât astfel încât maximele 
alegerii tale să fie totodată cuprinse în același act volitiv ca 
lege universală. Că această regulă practică este un impera- 
tiv, altfel spus, că voinţa oricărei fiinţe raţionale este legată 
în mod necesar de ea în calitate de condiţie, nu poate fi de- 
monstrat prin simpla descompunere a conceptelor ce apar 
în el, deoarece el este o propoziţie sintetică; ar trebui să tre- 
cem dincolo de cunoașterea obiectelor (Objekte) la o critică 
a subiectului, adică a raţiunii practice pure, deoarece aceas- 
tă propoziţie sintetică, ce poruncește apodictic, trebuie să 
poată fi cunoscută complet a priori; această problemă nu 
ţine însă de secțiunea de faţă. Dar că principiul autonomiei 
așa cum l-am gândit este unicul principiu al moralei poate 
fi foarte bine dovedit prin simpla descompunere a conceptelor 

moralității. Căci prin aceasta descoperim că principiul ei tre- 
buie să fie un imperativ categoric, dar și că acesta nu po- 
runcește nici mai mult nici mai puţin decât tocmai această 
autonomie. 


HETERONOMIA VOINȚEI 
CA SURSĂ A TUTUROR PRINCIPIILOR FALSE 
ALE MORALITĂȚII (441) 


78. Dacă voinţa caută legea care trebuie s-o determine 
altundeva decât în aptitudinea maximelor sale de a contri- 
bui la propria sa legislare universală — deci dacă ea, trecând 
dincolo de sine, caută această lege în constituţia vreunuia 
dintre obiectele (Objekte) sale — rezultă întotdeauna o Pete- 
ronomie. Atunci, voinţa nu-și dă sieși legea, ci doar obiec- 
tul (Obyekr) i-o dă prin relaţia lui faţă de voinţă. Această 
relaţie, fie că se bazează pe înclinaţie, fie pe reprezentări ale 
rațiunii, face posibile numai imperative ipotetice: trebuie 
să fac ceva fiindcă vreau altceva. În schimb, imperativul mo- 
ral, deci categoric, spune: trebuie să acţionez într-un fel sau 
altul chiar dacă nu vreau nimic altceva. De exemplu, cel din- 
tâi spune: nu trebuie să mint dacă vreau să-mi păstrez bu- 
nul renume; dar cel de-al doilea spune: nu trebuie să mint, 
chiar dacă aceasta nu mi-ar aduce nici cea mai mică rușine. 
Cel din urmă trebuie deci să facă abstracţie de orice obiect 
(Gegenstand ), în așa măsură încât acest obiect să nu aibă 
nici O influență asupra voinţei, astfel încât rațiunea practi- 
că (voinţa) să nu se mărginească doar la a administra un in- 
teres străin, ci să-și dovedească numai propria autoritate 
poruncitoare ca supremă legislare. Așadar, trebuie să caut, 
de pildă, să promovez fericirea altora, nu ca și cum exis- 
tenţa ei m-ar avantaja cu ceva (fie prin înclinație nemijloci- 
tă, fic, indirect, prin vreo satisfacţie mediată de rațiune), ci 

doar pentru că maxima care exclude acest lucru nu poate 
fi cuprinsă ca lege universală în unul și același act volitiv. 


CLASIFICAREA 
TUTUROR PRINCIPIILOR POSIBILE 
ALE MORALITĂȚII DUPĂ 
CONCEPTUL FUNDAMENTAL AL HETERONOMIEI 
PE CARE L-AM PRESUPUS 


79. Atâta timp câti-a lipsit critica, raţiunea umană în fo- 
losirea ei pură a încercat aici, ca pretutindeni, mai întâi toate 
căile greșite posibile, înainte de a reuși să nimerească sin- 
gura cale adevărată. 

80. "Toate principiile pe care le-am putea obţine, din acest 
punct de vedere, sunt fie empirice, fie raționale. Primele, 
obținute din principiul fericirii, (442) sunt clădite pe sen- 
timentul fizic sau moral; celelalte, obţinute din principiul 
perfecțiunii, sunt clădite fie pe conceptul rațional al aces- 
teia ca efect posibil, fie pe conceptul unei perfecțiuni care 
există de sine stătător (voinţa lui Dumnezeu) drept cauză 
determinantă a voinţei noastre. 


[Principiile empirice ale beteronomiei] 


81. Principiile empirice nu sunt niciodată apte să înte- 
meieze legi morale. Căci universalitatea cu care ele trebuie 
să fie valabile pentru toate fiinţele raționale fără deosebire 
și necesitatea practică necondiționată pe care ele o impun 
astfel dispar atunci când temeiul lor este luat din confor- 
maţia particulară a naturii umane sau din circumstanţele 
contingente în care ea este plasată. Dar principiul fericiri 
proprii este condamnabil în cel mai înalt grad nu atât pen- 
tru că este fals, iar experienţa contrazice pretenţia că bu- 
năstarea urmează întotdeauna bunei conduite, nu atât pentru 

că el nu contribuie cu nimic la întemeierea moralității — căci 
a face un om fericit este cu totul altceva decât a-l face bun, 
iar a-l face prudent sau vigilent cu privire la avantajul său 
este cu totul altceva decât a-l face virtuos —, ci pentru că 
pune la baza moralității mobiluri care mai degr abă o sub- 
minează, distrugându-i întreaga măreție, prin aceea că pla- 
sează motivele virtuții în aceeași categorie cu cele ale viciului 
și nu ne învață decât să calculăm mai bine, dar șterg cu to- 
tul diferenţa lor specifică; în schimb, sentimentul moral, 
acest așa-zis simţ special? (oricât de superficial ar fi să re- 
curgem la el — fiindcă cei care nu pot gând: cred că pot ieși 
din încurcătură cu ajutorul simţirii chiar și atunci când e 
vorba numai de legi universale —, oricât de puţin ar putea 
sentimentele, care prin natura lor se deosebesc între ele în 
mod gradual la infinit, să ofere un etalon unic al binelui și 
al răului și oricât de puţin ar putea judeca cineva în mod 
valabil pentru altul pe baza propriului său sentiment) ră- 
mâne totuși mai aproape de moralitate și de demnitatea ei 
prin faptul că el îi face virtuţii onoarea de a-i atribui în mod 
nemijlocit deplina satisfacţie și înalta stimă pe care le avem 
faţă de ea, (443) și nu-i spune în față, cum s-ar zice, că nu 
Fii cefeă ei este ceea ce ne leagă de ea, ci doar anca ul 


[Principiile raționale ale heteronomiei] 


82. Dintre temeiurile raționale ale moralității, concep- 
tul ontologic al perfecțiunii (oricât de gol, oricât de nede- 
terminat și deci de inutilizabil ar fi pentru a descoperi, în 
spaţiul nemăsurat al realităţii posibile, cea mai mare sumă 


* Subsumez principiul sentimentului moral principiului fericirii, 
deoarece orice interes empiric promite să contribuie la bunăstarea noas- 
tră prin delectarea pe care o oferă un lucru, fie în mod nemijlocit și 
fără a urmări niște avantaje, fie ţinând seama de acestea. De asemenea, 
împreună cu Hutcheson, trebuie să subsumăm principiul participării 
la fericirea altora chiar principiului simțului moral presupus de cl. 

accesibilă nouă și oricât de mult ar avea el tendinţa inevi- 
tabilă de a se învârti în cerc în tentativa de a face o distinc- 
ţie specifică între realitatea de care este vorba aici și oricare 
alta, neputând evita să presupună tacit moralitatea pe care 
trebuie s-o explice) este totuși mai bun decât conceptul teo- 
logic care derivă moralitatea dintr-o voinţă divină, absolut 
perfectă, și aceasta nu atât fiindcă noi nu intuim perfecțiu- 
nea acestei voințe, ci o putem doar deriva din conceptele 
noastre, dintre care cel al moralității este cel mai important, 
cât pentru că, dacă nu facem acest lucru (iar a-l face ar în- 
semna să comitem un cerc grosolan în explicație), atunci 
singurul concept de voinţă divină care ne mai rămâne, for- 
mat din atributele dorinţei de glorie și de dominație și com- 
binat cu reprezentările teribile ale puterii și setei de răzbunare, 
ar trebui să constituie baza unui sistem al moravurilor care 
ar fi tocmai opusul moralității. 

83. Dar dacă ar trebui să aleg între conceptul de simţ 
moral și cel de perfecţiune în genere (cel puţin acestea două 
nu dăunează moralității, deși nu sunt deloc apte s-o spri- 
jine în calitate de temeiuri), atunci m-aș hotărî pentru ul- 
timul, căci — cum acesta face cel puţin ca decizia în această 
chestiune să fie retrasă sensibilităţii și adusă în faţa tribuna- 
lului rațiunii pure — chiar dacă el nu decide nimic nici aici, 
totuși menţine nefalsificată ideea nedeterminată (a unei voințe 
bune în sine) în vederea unei determinări mai precise. 


[Eșecul beteronomiei) 


84. În rest, cred că pot fi scutit de o combatere amănun- 
țită a tuturor acestor doctrine. Ea este atât de facilă, și pro- 
babil atât de bine înţeleasă chiar de cei cărora funcţia le cere 
să se declare pentru una dintre aceste teorii (căci cei ce-i as- 
cultă nu prea suportă suspendarea judecății), încât proce- 
dând la o asemenea combatere aș face o muncă de prisos. 
Ceea ce ne interesează însă mai mult aici este să ştim că 

aceste principii nu stabilesc nimic altceva decât heterono- 
mia voinţei ca prim temei al moralității și că tocmai de aceea 
ele trebuie cu necesitate să- și rateze scopul. 

85. Pretutindeni unde un obiect (Objekt) al voinţei tre- 
buie pus la bază (444) pentru a prescrie regula care s-o de- 
termine, regula nu este nimic altceva decât heteronomie; 
imperativul este condiţionat, anume astfel: dacă sau pen- 
tru că vrem acest obiect (Objekt), trebuie să acţionăm în- 
tr-un fel sau altul; deci el nu poate porunci niciodată moral, 
altfel spus categoric. Atunci, fie că obiectul (Objekz) de- 
termină voinţa prin intermediul înclinaţiei, cum e cazul prin- 
cipiului fericirii proprii, fie că o determină prin intermediul 
rațiunii orientate spre niște obiecte (Gegenstânde ) ale posi- 
bilului nostru act volitiv în genere, ca în cazul principiului 
perfecțiunii, în nici unul dintre cazuri voinţa nu se deter- 
mină pe sine însăși în mod nemijlocit, doar prin reprezen- 
tarea acţiunii, ci numai prin mobilul constituit de efectul 
anticipat al acţiunii asupra voinţei: trebuie să fac ceva deoa- 
rece vreau altceva; şi aici trebuie ca o altă lege să fie pusă 
ca temei în subiectul meu, conform căreia eu vreau în mod 
necesar acest altceva, lege care, la rândul ei, are nevoie de 
un imperativ care să limiteze această maximă. Căci întrucât 
impulsul pe care reprezentarea unui obiect (Objekt) posi- 
bil prin faptele noastre trebuie să-l exercite, potrivit con- 
stituţiei naturale a subiectului, asupra voinţei lui, aparține 
naturii subiectului — fie sensibilităţii sale (înclinației sau gus- 
tului), fie intelectului și rațiunii, care după organizarea par- 
ticulară a naturii lor se aplică cu deplină satisfacţie asupra 
unui obiect (Obyekt) —, ar rezulta că natura este cea care, 
la drept vorbind, ar oferi legea care, ca atare, nu numai că 
ar trebui să fie cunoscută și demonstrată prin experienţă — 
fiind deci în sine contingentă și astfel nepotrivită ca regu- 
lă practică apodictică, așa cum trebuie să fie de altfel o re- 
gulă morală — ci ar fi întotdeauna numai beteronomie a 
voinţei, voinţa nedându-și sieși legea, ci un impuls străin 


ÎNTEMEIEREA METAFIZICII MORAVURILOR 95 


dându-i-o, prin intermediul unei naturi a subiectului dis- 
pusă să o recepteze. 


[Țelul ar gumentării] 


86. Voința absolut bună, al cărei principiu trebuie să fie 
un imperativ categoric, va conţine prin urmare, fiind ne- 
determinată în raport cu orice obiect (Obyekt), doar forma 
actului volitiv în genere, şi anume ca autonomie; altfel spus, 
aptitudinea maximei oricărei voințe bune de a se transfor- 
ma într-o lege universală este ea însăși singura lege pe care 
voinţa oricărei fiinţe raționale și-o impune sieși, fără să-i 
pună ca temei vreun mobil sau vreun interes al ei propriu. 

87. Cum este posibilă în mod a priori o asemenea pro- 
pozitie sintetică practică şi de ce este ea necesară, aceasta este 
o problemă a cărei soluţie nu-și găsește locul între grani- 
țele metafizicii moravurilor (445), nici n-am presupus aici 
adevărul ei, cu atât mai puţin nu am pretins că dispunem 
de o demonstraţie a sa. Am arătat doar, prin dezvoltarea 
conceptului moralității odinioară acceptat de toţi că o auto- 
nomie a voinţei este legată inevitabil de el sau, mai degra- 
bă, îi stă la bază. Deci cel ce ia moralitatea ca fiind realmente 
ceva și nu o privește doar ca pe o idee himerică lipsită de 
orice adevăr, trebuie să recunoască totodată și principiul ei 
pe care l-am expus mai sus. Această secțiune a fost, deci, 
ca și prima, doar analitică. Or, a arăta că moralitatea nu este 
o himeră — ceea ce și rezultă dacă imperativul categoric și, 
odată cu el, autonomia voinţei sunt adevărate și absolut ne- 
cesare ca principiu a priori — reclamă o posibilă folosire sin- 
tetică a rațiunii practice pure, folosire pe care însă nu îndrăznim 
să o prezentăm fără a o prefața cu o critică a însăși acestei 
capacităţi a raţiunii, ale cărei trăsături principale, suficien- 
te pentru țelul nostru, le vom expune în ultima secțiune. 


SECŢIUNEA A TREIA 


Trecerea de la metafizica moravurilor la critica 
rațiunii pure practice 


CONCEPTUL DE LIBERTATE 
ESTE CHEIA EXPLICĂRII AUTONOMIEI VOINȚEI 


1. (446) Voinza este un fel de cauzalitate a fiinţelor vii, 
în măsura în care ele sunt raţionale, iar libertatea ar fi acea 
proprietate a acestei cauzalităţi de a putea acţiona indepen- 
dent de cauze determinante străine, tot așa cum necesitatea 
naturală este proprietatea cauzalităţii tuturor fiinţelor lip- 
site de rațiune de a fi determinate să activeze de influenţa 
unor cauze străine. 

2. Explicaţia dată mai sus libertăţii este negativă și, de 
aceea, sterilă dacă vrem să surprindem esenţa acesteia; dar 
din ea decurge un concept pozitiv al libertăţii, care este cu 
atât mai bogat și mai fructuos. Căci conceptul cauzalităţii 
aduce cu sine pe cel al unor legi după care, prin ceva ce nu- 
mim cauză, trebuie să fie pus altceva, anume efectul, așa în- 
cât libertatea, deși cc-i drept nu este o proprietate a voinţei 
după legi ale naturii, nu este totuși de aceea cu totul lipsi- 
tă de legi, ci trebuie să fie mai degrabă o cauzalitate după 
legi imuabile, dar de un fel special; căci altminteri o voinţă 
liberă ar fi o absurditate. Necesitatea naturală era o hetero- 
nomie a cauzelor eficiente — căci fiecare efect era posibil 
numai după legea potrivit căreia altceva determină cauza efi- 
cientă să cauzeze (zur Causalităt); atunci ce altceva poate 
fi libertatea voinţei decât autonomie, (447) adică proprie- 
tatea voinţei de a-și fi sieși lege? Dar propoziţia: voința își 
este sieși lege în toate acţiunile, desemnează doar principiul 
de a nu acţiona după nici o altă maximă decât aceea care se 

poate avea pe ea însăși drept obiect (Gegenstand) şi ca lege 
universală. Aceasta este însă chiar formula imperativului ca- 
Legoric și principiul moralității; deci o voinţă liberă și o voinţă 
aflată sub legi morale sunt totuna. 


[Deducta principiului moralității 
pentru o voinţă sfântă] 


3. Așadar, dacă presupunem libertatea voinţei, atunci 
moralitatea, î împreună cu principiul ei, decurge din ea prin 
simpla descompunere a acestui concept. Totuși, acest princi- 
piu este întotdeauna o propoziţie sintetică: o voință absolut 
bună este aceea a cărei maximă, privită ca lege universală, 
se poate conţine de fiecare dată pe sine, căci prin deseăna 
punerea conceptului unei voințe absolut bune nu poate fi 
găsită această proprietate a maximei. Asemenea propoziţii 
sintetice sunt însă posibile numai prin aceea că ambele cu- 
noștinţe (Erkenntnisse) sunt unite între ele prin legătura pe 
care O au cu o atreia, în care se găsesc amândouă. Concep- 
tul poz:t:v de libertate furnizează acest al treilea ceva, care 
nu poate fi, ca în cazul cauzelor fizice, natura lumii simţu- 
rilor (în conceptul căreia se reunesc conceptul a ceva, con- 
siderat drept cauză, în relaţie cu altceva, considerat drept 
efect). Aici încă nu putem indica numaidecât ce este acest 
al treilea ceva spre care ne îndrumă libertatea și despre care 
avem în mod a priori o idee, și nici nu putem încă face inte- 
ligibilă deducţia conceptului de libertate din rațiunea 
practică pură și, odată cu ea, posibilitatea unui imperativ 
categoric, ci pentru aceasta mai este încă nevoie de o oare- 
care pregătire. 

LIBERTATEA TREBUIE PRESUPUSĂ 
CA PROPRIETATE A VOINŢEI TUTUROR 
FIINȚELOR RAŢIONALE 


4. Nu este de ajuns să atribuim, indiferent pe ce temei, 
libertate voinţei noastre, dacă nu avem un temei suficient 
pentru a o atribui de asemenea tuturor ființelor raționale. 
Căci, întrucât moralitatea ne servește ca lege numai în ca- 
litatea noastră de fiinţe raţionale, ea trebuie de asemenea să 
fie valabilă pentru toate fiinţele raţionale, și cum ea trebuie 
să fie derivată exclusiv din proprietatea libertăţii, libertatea 
trebuie să fie și ca demonstrată (beweisen) ca proprietate a 
voinţei tuturor fiinţelor raţionale; dar nu este de ajuns să 
o dovedim (darzutun) din unele pretinse experienţe ale na- 
turii umane (ceea ce de altfel este absolut imposibil, ea putând 
fi (448) dovedită exclusiv a priori), ci trebuie s-o demon- 
străm ca aparţinând activităţii ființelor raţionale în genere, 
care sunt înzestrate cu voinţă. Or, eu spun: fiecare ființă 
care nu poate acţiona altfel decât sub ideea libertății este 
tocmai de aceea realmente liberă sub aspect practic, adică 
toate legile care sunt inseparabil legate de libertate sunt vala- 
bile pentru ea ca și cum voinţa sa ar fi fost declarată liberă 
atât în sine cât și pe temeiuri valabile în filozofia teoretică?4 
Acum afirm că fiecărei fiinţe raționale care are o voinţă tre- 
buie să-i atribuim în mod necesar și ideea de libertate, sin- 
gura sub care ea poate acţiona. Căci într-o asemenea ființă 
noi gândim o rațiune care este practică, altfel spus are cau- 


21 Urmez această cale — aceea de a presupune libertatea doar ca 
idee pe care fiinţele raţionale o pun la baza acţiunilor lor, ceea ce e 
suficient pentru intenţia noastră — pentru a nu fi obligat să demon- 
strez libertatea și în aspectul ei teoretic. Căci chiar dacă cea din urmă 
chestiune este lăsată neclarificată, totuși aceleași legi care sunt vala- 
bile pentru o fiinţă ce nu poate acţiona altfel decât sub ideea pro- 
priei sale libertăţi ar obliga o fiinţă care ar fi realmente liberă. Astfel 
ne putem elibera de povara care apasă asupra teoriei. 

zalitate cu privire la obiectele (Objekte) sale. Acum, ne este 
imposibil să gândim o rațiune care ar primi în mod con- 
şuient din altă parte îndrumare cu privire la judecățile ei, căci 
atunci subiectul n-ar atribui rațiunii lui determinarea pu- 
terii sale de judecare, ci unui impuls. Rațiunea trebuie să 
se considere pe sine însăși ca autoarea principiilor sale in- 
dependent de influenţele străine, prin urmare, ca rațiune prac- 
uică sau ca voinţă a unei fiinţe raționale, ea trebuie să se 
considere pe sine ca fiind liberă, ceea ce înseamnă că voinţa 
unei asemenea fiinţe nu poate fi pusă în ultimă instanţă de- 
cât sub semnul ideii de libertate; această idee am putut însă 
s-o atribuim sub aspect practic tuturor fiinţelor raţionale. 


DESPRE INTERESUL 
ATAȘAT IDEILOR MORALITĂȚII 


[Presupoziția necesară 
a libertăţii şi cercul vicios] 


5. Am redus în cele din urmă conceptul determinat al 
moralității la ideea de libertate; dar nu am putut demonstra 
realitatea acesteia nici măcar în noi înșine și în natura uma- 
nă ; (449) am văzut numai că trebuie să o presupunem dacă 
vrem să gândim o fiinţă ca raţională și conștientă de cauza- 
litatea ei cu privire la acţiuni, altfel spus, înzestrată cu o voin- 
tă, și astfel descoperim că tocmai pe același temei trebuie 
să atribuim fiecărei fiinţe dotate cu rațiune și voinţă aceas- 
tă proprietate de a se determina pe sine la acţiune sub ideea 
libertăţii sale. 

6. Dar din presupunerea acestor idei a decurs, de aseme- 
nea, conștiința unei legi pentru a acţiona: că principiile de 
bază subiective ale acţiunilor, adică maximele, e necesar (miis- 
sen) să fie alese întotdeauna astfel încât ele să fie valabile 
de asemenea în mod obiectiv, adică să fie valabile în mod 

universal ca principii de bază, deci să poată servi la propria 
noastră legislare universală. Dar de ce trebuie eu să mă su- 
pun acestui principiu, și anume în calitate de ființă rațio- 
nală în genere, și odată cu mine, prin aceasta, toate celelalte 
fiinţe înzestrate cu rațiune ? Sunt gata să admit că nici un 
interes nu mă impulsionează (treibt) către aceasta, căci dacă 
ar fi așa, nu ar exista un imperativ categoric; totuși eu tre- 
buie cu necesitate să fiu interesat de acest lucru și să înțeleg 
cum se întâmplă el, căci acest „trebuie“ este propriu-zis un 
„vreau“ valabil pentru orice fiinţă raţională cu condiţia ca 
în ea raţiunea să fie nestânjenit practică; pentru fiinţe ca noi 
— care sunt afectate și de sensibilitate ca de niște mobiluri 
de un alt gen și în cazul cărora nu se întâmplă întotdeau- 
na ceea ce s-ar întâmpla dacă rațiunea ar proceda de una sin- 
gură — acea necesitate a acţiunii e numai un „trebuie“, iar 
necesitatea subiectivă este diferită de cea obiectivă. 

7. Aşadar, se pare că noi de fapt doar am presupus, în 
ideea libertăţii, legea morală, adică însuși principiul auto- 
nomicei voinţei, fără a fi putut demonstra prin sine realita- 
tea și necesitatea lui obiectivă; în felul acesta am câștigat, 
totuși, ceva cu totul considerabil prin faptul că cel puţin am 
determinat principiul autentic într-un mod mai „precis de- 
cât s-a făcut înainte, dar nu am avansat cu nimic în privința 
valabilităţii sale și a necesităţii practice de a i ne supune; căci 
dacă cineva ne-ar întreba de ce valabilitatea universală a ma- 
ximei noastre ca lege trebuie să fie condiţia limitativă a acţiu- 
nilor noastre, și pe ce întemeiem valoarea pe care o atribuim 
acestui mod de a acţiona — valoare care trebuie să fie atât 
de mare încât nu poate exista nicăieri vreun interes mai înalt 
decât acela pentru ea —, și cum se face că omul crede că nu- 
mai prin aceasta își simte valoarea sa personală (persânlzs- 
chen Wert), în comparaţie cu (450) care valoarea unei stări 
(Zustandes) plăcute sau neplăcute nu ar însemna nimic, ei 
bine la toate acestea noi nu putem da nici un răspuns sa- 
tisfăcător. 

8. Într-adevăr, descoperim că ne poate interesa o con- 
stituţie personală ( persânlische Beschaffenbeit) care nu aduce 
cu sine absolut nici un interes pentru starea (Zustandes) în 
care ne aflăm, cu condiţia doar ca acea constituţie să ne facă 
apți de a deveni părtași la starea respectivă în caz că raţiu- 
nea ar efectua distribuirea acesteia, altfel spus, descoperim 
că doar demnitatea de a fi fericiţi ar putea să ne intereseze 
prin sine, chiar și în absenţa motivului (Bewegungsgrund) 
de a deveni părtași la acea fericire; însă această judecată nu 
este de fapt decât efectul importanţei deja presupuse a legi- 
lor morale (când, prin ideea de libertate, ne detașăm de ori- 
ce interes empiric) ; dar în acest fel noi încă nu putem pricepe 
că trebuie să ne detașăm de un asemenea interes, adică să 
ne considerăm liberi în acţiune și astfel să rămânem totuși 
supuși anumitor legi pentru a găsi numai în persoana noas- 
tră o valoare care ne-ar putea despăgubi pentru pierderea 
tuturor acelor lucruri care conferă valoare stării noastre, 
după cum nu putem pricepe cum este posibil acest lucru și, 
prin urmare, de snde-și trage obligativitatea legea morală. 

d, Ticbuieisă recunoaștem sincer că aici apare un fel de 
cerc din care se pare că nu putem ieși. Ne presupunen a fi 
liberi în ordinea cauzelor eficiente pentru a ne gândi în or- 
dinea scopurilor ca aflându-ne sub legi morale, iar apoi ne 
gândim ca fiind supuși acestor legi pentru că ne-am atri- 
buit nouă înșine libertatea voinţei; căci libertatea și propria 
legislare a voinţei sunt, ambele, autonomie și, prin urma- 
re, concepte reciproce (Wecbselbegr:ffe), şi tocmai din acest 
motiv nici unul dintre ele nu poate fi folosit pentru a-l ex- 
plica pe celălalt și a-i servi drept temei, ci poate, cel mult, 
să fie folosit în scopul logic de a reduce reprezentările doar 
aparent deoscbite ale aceluiași obiect (Gegenstand) la un 
singur concept (așa cum reducem diferitele fracţii de aceeași 
valoare la forma lor ireductibilă). 

[Soluţia impasului: 
cele două puncte de vedere) 


10. Ne mai rămâne însă o cale de ieșire, și anume să cer- 
cetăm dacă nu cumva, atunci când ne gândim (denken) pe 
noi înșine, prin libertate, drept cauze eficiente a priori, nu 
adoptăm cumva un alt punct de vedere decât atunci când 
ne reprezentăm (vorstellen) pe noi înșine prin prisma ac- 
țiunilor noastre ca efecte pe care le vedem în faţa ochilor. 

11. Nu e nevoie de vreo reflecţie subtilă pentru a face 
O remarcă, pe care putem presupune că e în stare să o facă 
intelectul cel mai comun, deși numai în felul lui, printr-o 
obscură distingere a puterii de judecare pe care el o numește 
sentiment (Gef;bl): că toate (451) reprezentările care ne vin 
independent de alegerea noastră (ohne unsere Willkir) (cum 
ar fi cele ale simţurilor) nu ne permit să cunoaștem obiec- 
tele (Gegenstânde) decât așa cum ne afectează ele, deci ne 
rămâne necunoscut ceea ce ar putea fi ele în sine, așa încât, 
în privinţa acestui fel de reprezentări, trebuie spus că, în ciuda 
celei mai încordate atenţii și clarităţi pe care intelectul le poate 
furniza, noi nu putem ajunge prin ele decât la cunoașterea 
fenomenelor (Erscheinungen) și niciodată la cea a lucruri- 
lor în sine (Dinge an sich). Odată făcută această distincţie 
(fie și numai prin diferenţa menţionată între reprezentările 
care ne sunt date din altă parte, la care suntem pasivi, și cele 
pe care le producem exclusiv din noi înșine și în care ne ma- 
nifestăm propria noastră activitate), rezultă de la sine că în 
spatele fenomenelor trebuie să admitem și să presupunem 
altceva ce nu este fenomen, și anume lucrurile în sine, chiar 
dacă ne resemnăm din capul locului că nu ne putem apropia 
de ele, și nu putem ști niciodată ce sunt ele în sine deoarece 
noi nu putem să le cunoaștem niciodată pe ele, ci numai mo- 
dul în care ne afectează. Aceasta furnizează cu necesitate o 
distincţie, ce-i drept grosolană, între o lume a simţurilor 
(Sinnenwelt) și o lume a intelectului (Verstandeswelt), prima 

putând fi foarte felurită, în funcţie de diferenţele de sensi- 
bilitate ale diferiților observatori ai lumii, în timp ce a doua, 
care îi stă la bază, rămâne mereu aceeași. Nici măcar pe sine 
însuși, și anume după cunoașterea pe care o are despre sine 
prin simţul i intern, omului nu-i este îngăduit să pretindă că 
s-ar cunoaște așa cum este el în sine. Căci de vreme ce to- 
Luși el nu se creează, cum s-ar zice, pe sine însuși și nu-și 
primește propriul concept în mod a apriori, ci în mod em- 
piric, este firesc ca el să poată lua cunoștință chiar şi de sine 
însuși prin simţul intern, așadar doar prin fenomenul na- 
Lurii sale și prin felul în care conștiința sa e afectată — deși, 

dincolo de această constituţie a subiectului său, compusă 
doar din fenomene, el trebuie să presupună în mod nece- 
sar şi altceva care îi stă la bază, și anume Eul său (sein Ich), 

oricum ar fi el constituit în sine; astfel, privit numai din per- 
spectiva percepţiei și a receptivităţii la senzații, el trebuie 
să se considere ca aparţinând lumii simţurilor, dar din per- 
spectiva a ceea ce ar putea fi în el activitate pură (a ceea ce 
ajunge la conștiință nemijlocit și nu prin afectarea simţu- 
rilor) el trebuie să se considere ca aparţinând lumi: intelec- 
tuale (intellektuellen Welt), lume pe care el totuși nu o 
cunoaște mai departe. 

12. Aceeași concluzie ar trebui trasă, de către orice om 
care gândește, cu privire la orice lucru care i-ar ieși în cale; 
c o concluzie ce poate fi întâlnită probabil (452) și în cel 
mai comun intelect care, așa cum se știe, e foarte înclinat 
să se aștepte ca, în spatele obiectelor simţurilor (der Ge- 
genstănde der Sinne), să se mai găsească întotdeauna ceva, 
invizibil și activ prin el însuși, pe care el însă îl alterează nu- 
maidecât prin aceea că-și face din nou sensibil acest invi- 
zibil, adică încearcă să-l transforme în obiect al intuiţiei, fără 
a face prin aceasta nici un pas înainte. 

13. Acum, omul găsește realmente în sine o capacitate 
prin care se distinge de toate celelalte lucruri (Dige), chiar 
și de sine însuși în măsura în care e afectat de obiecte 

(Gegenstânde), iar aceasta este rațiunea. Ca pură auto-ac- 
tivitate (Se/bsttătigkeit), aceasta se înalță chiar deasupra în- 
telectului prin aceea că, deși acesta este și el auto-activitate 
și nu conţine, precum simţurile, numai reprezentări care se 
nasc doar atunci când suntem afectaţi de lucruri (Dinge) 
(deci pasivi), totuși el nu poate produce prin activitatea sa 
nici unalt concept decât cele care servesc numai la aducerea 
reprezentărilor sensibile sub reguli şi, prin aceasta, la reuni- 
rea lor într-o conștiință, fără o atare folosire a sensibilită- 
ţii el neputând gândi nimic; în schimb, rațiunea vădește, prin 
ceea ce numim „idei“, o spontaneitate (Spontaneităt) atât 
de pură, încât ea depășește astfel tot ceea ce-i poate furniza 
sensibilitatea și își dovedește aici funcția sa cea mai însem- 
nată prin distingerea pe care o face între lumea simţurilor 
și lumea intelectului, trasând însă prin aceasta intelectului 
însuși limitele sale. 

14. lată de ce o fiinţă raţională, ca inteligență (als In- 
telligenz) (adică nu sub aspectul puterilor (răfte) sale infe- 
rioare), trebuie să se privească pe sine ca aparţinând nu lumii 
simţurilor, ci lumii intelectului; deci ea are două puncte de 
vedere din care poate să se privească pe sine și să cunoască 
legile folosirii puterilor ei și, prin urmare, ale tuturor acţiu- 
nilor sale: pe de o parte, în măsura în care aparţine lumii 
simţurilor, sub legile naturii (heteronomie), pe de altă parte, 
ca aparținând lumii inteligibile (întelligibile Welt), sub legi 
care, fiind independente de natură, nu sunt empirice, ci sunt 
întemeiate numai în rațiune. 

15. Ca fiinţă raţională, deci aparţinând lumii inteligibile, 
omul nu-și poate gândi niciodată cauzalitatea propriei sale 
voințe altfel decât sub ideea de libertate; căci independenţa 
faţă de cauzele determinante ale lumii simţurilor (pe care 
raţiunea trebuie să și-o atribuie de fiecare dată) este libertate. 
Or, de ideea de libertate este inseparabil legat conceptul de 
autonomie şi de acesta principiul universal al moralității care, 

in idee, stă la baza tuturor acţiunilor ființelor raționale, tot 
așa cum legea naturii stă la baza (453) tuturor fenomenelor. 

16. Astfel este înlăturată suspiciunea pe care am trezit-o 
mai sus, cum că raţionamentul nostru — prin care am de- 
dus autonomia din libertate și din aceasta legea morală — 
ar conţine un cerc ascuns, și anume că noi am fi pus, poate, 
la bază ideea de libertate numai de dragul legii morale, pen- 
tru ca apoi să o deducem pe aceasta la rândul ei din liberta- 
te, deci că nu am fi putut indica nici un temei al legii morale, 
ci am fi stabilit această lege numai printr-un petzizo prin- 
apti pe care suțletele binevoitoare ni l-ar concede din toată 
inima, dar nu o vom putea stabili niciodată ca pe o propo- 
ziție demonstrabilă. Căci vedem acum că atunci când ne 
gândim pe noi înșine ca liberi, ne transpunem în lumea in- 
telectului ca membri ai ei și cunoaștem autonomia voinţei 
împreună cu consecinţa ei, moralitatea; dar dacă ne gândim 
pe noi înșine ca fiind supuși datoriei (a/s verpflichtet), atunci 
ne privim ca aparţinând lumii simţurilor și, totuși, toto- 
dată, lumii intelectului. 


CUM ESTE POSIBIL 
UN IMPERATIV CATEGORIC? 


17. Fiinţa raţională se consideră pe sine, în calitate de 
inteligenţă, ca aparţinând lumii intelectului, și numai în ca- 
litate de cauză eficientă care aparţine acestei lumi numește 
ea cauzalitatea sa voinţă. Pe de altă parte, ea este de asemenea 
conștientă de sine ca parte a lumii simţurilor, în care găsim 
acţiunile sale numai ca fenomene ale sus-numitei cauzali- 
tăţi, acţiuni a căror posibilitate nu poate fi însă înţeleasă dacă 
pornim de la respectiva cauzalitate, pe care noi n-o cunoaș- 
tem, ceea ce face ca, în absenţa acesteia, acţiunile ce aparţin 
lumii simţurilor să trebuiască să fie înţelese ca determinate 
de alte fenomene, anume de dorinţe și de înclinații. Ca 

membru doar al lumii intelectului, toate acţiunile mele vor 
fi pe deplin conforme cu principiul autonomiei voinței pure; 
iar ca membru doar al lumii simţurilor ele trebuie socoti- 
te ca fiind pe deplin conforme cu legea naturală a dorinţe- 
lor și înclinațiilor, deci cu heteronomia naturii. (Primele s-ar 
baza pe principiul suprem al moralității, ultimele pe acela 
al fericirii.) Dar întrucât lumea intelectului conține temeiul 
lumii simţurilor, prin urmare și al legilor acesteza, şi deci e 
nemijlocit legislatoare în privinţa voinţei mele (care apar- 
ține cu totul lumii intelectului) și trebuie, așadar, să fie și 
gândită ca atare, rezultă că eu mă voi cunoaște ca inteligen- 
ţă, chiar dacă pe de altă parte ca fiinţă ce aparține lumii sim- 
țurilor, ca fiind totuși supusă legii primeia (454), adică a 
raţiunii, care conţine această lege în ideea de libertate și deci 
mă voi cunoaște ca supus autonomiei voinţei; prin urmare 
va trebui să consider legile lumii intelectului ca imperative 
pentru mine, iar acţiunile conforme cu acest principiu ca fi- 
ind datorii. 


[Deducţia imperativului categoric) 


18. Și astfel, imperativele categorice sunt posibile prin 
faptul că ideea ie ibertatei a face aqeabntatal unea ai aa 
celigibile, drept pentru care, dacă aș fi doar atât, toate acţiu- 
nile mele ar fî întotdeauna conforme cu autonomia voinţei; 
dar deoarece mă consider totodată ca membru al lumii sim- 
țurilor, ele trebuse să fie conforme cu autonomia voinţei, 
iar acest trebuie categoric reprezintă o propoziţie sintetică 
a priori, întrucât voinţei mele afectate de dorinţe sensibile 
1 se adaugă ideea aceleiași voințe ce aparține de astă dată lu- 
mii intelectului, o voință pură și pentru sine practică ce con- 
ține suprema condiţie a primei voințe potrivit rațiunii; cam 
în același fel, la intuiţiile lumii simţurilor se adaugă concepte 
ale intelectului — care nu înseamnă nimic prin ele însele 
decât o formă legică în genere — și fac prin aceasta posibi- 

I« propoziţiile sintetice a priori pe care se bazează orice cu- 
noaștere a naturii. 

19. Folosirea practică a rațiunii umane comune confir- 
mă corectitudinea acestei deducţii. Nu există nimeni — nici 
cel mai înrăit răufăcător, dacă obișnuiește să-și folosească 
iaţiunea — care, atunci când i se înfățișează exemple de ones- 
Uitate în intenţii, de perseverenţă în urmărirea maximelor 
Lune, de simpatie și de bunăvoință generală (chiar dacă sunt 
legate de mari sacrificii în ce privește avantajele și confor- 
tul) să nu dorească să fie și el dispus în acest sens. Doar că, 
din cauza înclinațiilor și impulsurilor sale, el nu poate să 
realizeze ușor acest lucru cu sine, deși năzuiește (20inscht) 
Lotodată să fie liber de asemenea înclinații împovărătoare 
chiar și pentru el. Prin aceasta el dovedește așadar că, având 
o voinţă care este liberă de impulsurile sensibilităţii, el se 
transpune în gând într-o cu totul altă ordine a lucrurilor 
decât cea a dorințelor sale din câmpul sensibilităţii, deoare- 
ce de la acea năzuință (Weznscb) el nu poate aștepta nici o 
satisfacere a dorințelor (Begierden), deci nici o stare (Zus- 
tand ) care să satisfacă vreuna din înclinațiile sale reale sau 
imaginabile (căci dacă s-ar aștepta la aceasta s-ar pierde chiar 
superioritatea ideii care i-a conferit această năzuinţă ), ci doar 
sporirea valorii interne a persoanei sale. Dar el se crede a 
[1 această persoană mai bună (455) atunci când se transpune 
în punctul de vedere al unui membru al lumii intelectului, 
așa cum îl constrânge involuntar ideea de libertate, adică 
de independenţă faţă de cauzele determinante ale lumii sim- 
țurilor, punct de vedere din care el e conștient de o voinţă 
bună care, după cum singur recunoaște, dă legea voinţei sale 
rele pe care o are ca membru al lumii simţurilor — lege a 
cărei autoritate o cunoaște chiar și atunci când o încalcă. 
„Trebuie“ -le moral este așadar propriul său „Vreau“ necesar 
în calitate de membru al unei lumi inteligibile, ş ȘI este gân- 
dit de el ca un „trebuie“ numai în măsura în care se consi- 
deră pe sine totodată ca membru al lumii simțurilor. 

DESPRE GRANIŢA ULTIMĂ 
A ORICĂREI FILOZOFII PRACTICE 


[Antinomia libertăţii şi necesității] 


20. "Toţi oamenii se gândesc pe ei înșiși, în ce privește 
voinţa lor, ca fiind liberi. De aici vin toate judecățile de- 
spre acţiunile ce trebuiau să se întâmple, chiar dacă nu s-au 
întâmplat. Totuşi, această libertate nu este un concept al ex- 
perienţei și nici nu poate fi așa ceva, deoarece el rămâne o 
permanenţă, chiar dacă experienţa arată contrariul acelor 
exigenţe care sunt reprezentate ca fiind necesare sub pre- 
supoziţa libertăţii. Pe de altă parte, este la fel de necesar ca 
tot ceea ce se întâmplă să fie determinat fără excepție după 
legile naturii, iar această necesitate naturală nu este nici ea 
un concept | experienţei, tocmai fiindcă aduce cu sine con- 
ceptul de necesitate, deci pe acela al unei cunoștințe a pr:or:. 
Dar acest concept alaturi este. confiuizat prin experien- 
ţă și trebuie inevitabil presupus el însuși dacă experienţa, 
adică cunoașterea cocrentă a obiectelor (Gegenstânde) sim- 
țurilor după legi universale, este să fie posibilă. Prin urmare, 
libertatea este numai o idee a raţiunii, a cărei realitate obicc- 
tivă este în sine îndoielnică, pe când natura este un concept 
al intelectului, care-şi dovedeşte și trebuie în mod necesar 
să-și dovedească realitatea în exemple luate din experienţă. 

21. Cu toate că de aici se naște o dialectică a raţiunii, 
dat fiind că în privinţa voinţei, libertatea atribuită ei pare 
să fie în contradicţie cu necesitatea naturală și, la această răs- 
pântie, rațiunea sub aspect speculativ găseşte calea necesi- 
tăţii naturale ca fiind mult mai netedă și și mai ușor de parcurs 
decât cea a libertăţii, totuși, raţiunea sub aspect practic gă- 
sește poteca libertăţii ca singura pe care ne putem folosi de 
rațiune (456) î în ceea ce facem și în ceea ce omitem să fa- 
cem; prin urmare, este la fel de imposibil pentru cea mai 
subtilă filozofie ca și pentru raţiunea umană cea mai comună 

să se debaraseze de libertate prin subterfugii raţionale. Ea 
trebuie deci să presupună că nu vom întâlni o adevărată con- 
vradicție între libertate și necesitatea naturală ale acelorași 
acţiuni omenești, căci raţiunea poate la fel de puţin să re- 
nunţe la conceptul de natură ca și la cel de libertate. 

22. "Totuși, măcar această contradicţie aparentă trebuie 
destrămată într-un mod convingător, chiar dacă nu vom pu- 
tea înţelege niciodată cum este posibilă libertatea. Căci dacă 
însuși gândul (der Gedanke) libertăţii se contrazice pe sine 
sau îl contrazice pe acela al naturii, care este la fel de nece- 
sar, atunci ea ar trebui să fie complet abandonată în favoa- 
rea necesităţii naturale. 

23. Este însă imposibil să scăpăm de această contradic- 
ție dacă subiectul care se crede liber s-ar gândi pe sine, 
atunci când se numește liber, în același sens sau sub exact 
același raport ca şi atunci când se presupune pe sine ca supus 
legii naturii în privinţa aceleiași acțiuni. De aici rezultă că 
sarcina obligatorie a filozofiei speculative esteaceea de a arăta 
cel puţin că iluzia sa cu privire la contradicţie se bazează 
pe faptul că noi gândim omul în alt sens și sub alt raport 
atunci când îl numim liber decât atunci când îl considerăm, 
ca parte a naturii, supus legilor ei, și de a arăta că ambele 
nu numai că pot coexista foarte bine, ci și că trebuie să fie 
gândite împreună ca fiind în mod necesar unite în același 
subiect, căci altfel n-ar putea fi indicat nici un temei pen- 
tru care am împovăra raţiunea cu o idee care, chiar dacă poate 
fi unită fără contradicție cu o alta care este îndeajuns de con- 
firmată, ne aruncă totuși într-o încurcătură ce stânjenește 
foarte mult raţiunea în folosirea ei teoretică. Această dato- 
rie revine însă numai filozofiei speculative, spre a deschide 
cale liberă celei practice. Deci nu rămâne la discreția filo- 
zofului dacă vrea să suprime sau să lase neatinsă această apa- 
rentă contradicţie, căci, în cazul din urmă, teoria asupra 
acestor probleme e un bonum vacans în a cărui posesie 

fatalistul poate intra cu deplin temei și de unde el poate alun- 
ga orice morală, pretinzând că ea deţine fără titlu acea pro- 
prietate. 

24. Totuși, încă nu putem spune că aici începe granița 
filozofiei practice. Căci aplanarea acestei controverse nu-i 
aparţine câtuși de puţin ei, ci ea doar pretinde raţiunii spe- 
culative să pună capăt dezacordului prin care singură se în- 
curcă în chestiuni teoretice, astfel încât raţiunea practică să 
aibă liniște (457) și siguranţă în faţa atacurilor din afară care 
ar putea să-i conteste terenul pe care ea vrea să se stabilească. 

25. Dar pretenția legitimă pe care o are chiar și raţiunea 
umană comună la libertatea voinţei se întemeiază pe con- 
știința și pe presupoziţia acceptată a independenţei raţiunii 
faţă de cauzele doar subiectiv determinante, care constituie 
laolaltă ceea ce aparţine doar senzației, fiind reunite deci sub 
denumirea generică de sensibilitate. Omul, care se privește 
în acest fel ca inteligenţă, se transpune prin aceasta într-o 
altă ordine a lucrurilor și într-o relaţie cu temeiuri deter- 
minante de cu totul alt gen, atunci când se gândește pe sine 
ca inteligenţă dotată cu voinţă și, prin urmare, cu cauzali- 
tate, decât atunci când se percepe pe sine ca un fenomen în 
lumea simţurilor (ceea ce el este de asemenea în realitate) 
ȘI își supune cauzalitatea sa determinării externe, după le- 
gile naturii. Acum, el își dă seama de îndată că ambele pot 
avea, ba chiar că e necesar (misse) să aibă loc în același timp. 
Căci nu există nici cea mai mică contradicţie în faptul că 
un lucru în fenomen (Ding în der Erscheinung ) (aparţinând 
lumii simţurilor) este supus anumitor legi faţă de care el în- 
suși, ca lucru sau fiinţă în sine, este independent; dar fap- 
tul că el trebuie să se gândească și să se reprezinte pe sine 
în acest dublu mod se bazează, în ce privește primul mod, 
pe conștiința sa de sine ca obiect (Gegenstand) afectat prin 
simțuri și, în ce privește al doilea, pe conștiința sa de sine 
ca inteligență, altfel spus, ca fiind independent, î în folosi- 

rca raţiunii, faţă de impresiile sensibile (deci ca aparţinând 
lumii intelectului). 

26. Aşa se face că omul își atribuie o voință care nu în- 
păduie să i se pună în sarcină nimic din ceea ce aparţine 
numai dorințelor și înclinațiilor lui și, dimpotrivă, gândește 
ca fiind posibile, ba chiar ca fiind necesare prin ele însele, 
acţiuni ce pot avea loc cu ignorarea oricăror dorinţe trezite 
de stimulii senzoriali. Cauzalitatea acestor acţiuni se află în 
cl ca inteligență și în legile efectelor și acţiunilor după prin- 
cipiile unei lumi inteligibile, despre care el nu știe mai mult 
decât că în ea numai raţiunea, și anume raţiunea pură, in- 
dependentă de sensibilitate, dă legea și, în plus, că de vre- 
me ce acolo, numai ca inteligenţă, el este sinele său autentic 
(pe când ca om, el nu este decât fenomenul lui însuși), acele 
legi îl privesc în mod nemijlocit și categoric, astfel încât ceea 
ce-l îndeamnă înclinațiile și impulsurile să facă (deci întrea- 
ga natură a lumii simţurilor) nu poate aduce nici un pre- 
judiciu legilor actului său volitiv ca inteligenţă; (458) chiar 
mai mult, el nu își asumă răspunderea pentru cele dintâi, și 
ia leat iubita nebuii să autentic, adică voinţei sale, deși îi 
atribuie indulgenţa pe care ar avea-o faţă de ele dacă le-ar 
îngădui să-i influenţeze maximele în dauna legilor raționa- 
le ale voinţei lui. 


[Nu există o cunoaştere 
a lumii inteligibile] 


27. Prin faptul că se gândește pe sine într-o lume a in- 
telectului, raţiunea practică nu-și depășește cu nimic limi- 
tele, dar ar face-o cu siguranță dacă ar vrea să se intuiască 
sau să se simtă în ea. Acela este doar un gând negativ în ra- 
port cu lumea simţurilor, care nu-i dă raţiunii nici o lege 
pentru determinarea voinţei și care este pozitiv numai în 
acest punct, și anume că această libertate, ca determinare 
negativă, este legată totodată de o capacitate (pozitivă) și 

chiar de o cauzalitate a raţiunii pe care o numim voinţă, adică 
de capacitatea de a acţiona astfel încât principiul acţiunilor 
să fie conform constituţiei esenţiale a unei cauze raţionale, 
altfel spus, condiţiei valabilităţii universale a maximei ca lege. 
Dar dacă raţiunea practică ar extrage din lumea intelectu- 
lui și un obiect al voinței (Objekt des Willens), adică o mo- 
tivaţie (Bewegursache), atunci ea și-ar depăși limitele și ar 
pretinde să cunoască ceva despre care nu știe nimic. Concep- 
tul unei lumi a intelectului nu este așadar decât un punct de 
vedere (Standpunkt) pe care raţiunea se vede nevoită să-l 
adopte, dincolo de fenomene, pentru a se putea gândi pe 
sine însăși ca fiind practică, lucru care n-ar fi posibil dacă 
influenţele sensibilităţii ar fi determinante pentru om, dar 
care este totuși necesar dacă nu vrem să-i negăm omului con- 
știința sa de sine ca inreligenţă și, prin urmare, ca o cauză 
raţională activă prin rațiune, altfel spus, care operează li- 
ber. Desigur, acest gând aduce cu sine ideea unei alte or- 
dini și legislații decât cele ale mecanismului naturii, care are 
a face cu lumea simţurilor, și face necesar conceptul unei 
lumi inteligibile (adică ansamblul ființelor raționale ca lu- 
cruri în sine), dar fără cea mai mică pretenţie de a o gândi 
aici mai mult decât numai potrivit condiţiei ei formale, adică 
a universalităţii maxime voinţei ca lege, și deci a autonomiei 
voinţei, singura care e compatibilă cu libertatea acesteia, în 
vreme ce toate legile care sunt determinate prin raportare 
la un obiect (Obyekt) dau heteronomie, care poate fi întâl- 
nită doar la legile naturii și de asemenea poate avea de-a face 
doar cu lumea simţurilor. 


[Nu există o explicaţie a libertății) 


28. Dar raţiunea și-ar depăși toate graniţele sale dacă ar 
cuteza să explice cum (erklăren wie) poate fi practică ra- 

unea pură, (459) ceca ce ar fi totuna cu sarcina de a expli- 
va cum este posibilă libertatea. 

29. Căci nu putem explica nimic altceva decât ceea ce 
putem reduce la legi al căror obiect (Gegenstand) poate fi 
dat în vreo experiență posibilă. Libertatea este însă numai 
o idee a cărei realitate obiectivă nu poate fi în nici un fel 
pusă în evidență după legi ale naturii și deci nici în vreo ex- 
perienţă posibilă; și deoarece ei nu i se poate subsuma nici- 
odată, prin nici o analogie, vreun exemplu, ea nu poate fi 
niciodată făcută conceptibilă sau măcar înţeleasă. Ea este 
valabilă numai ca o presupoziție necesară a rațiunii într-o 
liinţă care se crede conștientă că are o voință, adică o ca- 
pacitate diferită de capacitatea dorinței pur și simplu (și anu- 
me O capacitate de a se determina pe sine să acţioneze ca 
inteligenţă, deci după legile raţiunii, independent de instinc- 
tele naturale). Dar acolo unde încetează determinarea după 
legile naturii, acolo încetează și orice explicație (Erklărung), 
şi nu mai rămâne nimic decât apărarea, adică respingerea 
obiecţiilor acelora care pretind să fi privit mai adânc în esen- 
ţa lucrurilor și de aceea declară cu mai multă insolenţă că 
libertatea este imposibilă. Acestora nu le putem arăta de- 
cât că așa-zisa contradicţie descoperită de ei acolo nu con- 
stă în altceva decât în faptul că, deoarece pentru a face legea 
naturii să fie valabilă cu privire la acţiunile omenești, ei au 
trebuit să-l considere în mod necesar pe om ca fenomen și 
acum, când li se cere să-l gândească în calitate de inteligenţă 
și ca lucru în sine, ei continuă totuși să-l considere și în acest 
caz ca fenomen, situaţie în care separarea cauzalităţii lui (adi- 
că a voinţei lui) de toate legile naturale ale lumii simţurilor, 
în unul și același subiect, ar constitui desigur o contradicţie, 
care însă ar dispărea dacă ei ar voi să reflecteze și să recu- 
noască, cum e și just, că în spatele fenomenelor trebuie să 
stea totuși (deși ascunse) lucrurile în sine, ca temei al lor, 
și că nu putem pretinde ca legile după care lucrează ele să 
fie totuna cu acelea sub care se află fenomenele lor. 

[Nu există o explicație 
a interesului mora 


30. Imposibilitatea subiectivă de z explica libertatea voin- 
ţei este totuna cu imposibilitatea de a descoperi și de a face 
inteligibil (460) vreun interes pe care omul l-ar putea avea 
pentru legile morale3; și totuși el are efectiv un interes pen- 
tru ele, al cărui fundament în noi îl numim sentiment mo- 
ral (moralische Gefiibl) şi pe care unii l-au prezentat greșit 
drept etalon al judecării noastre morale, el trebuind consi- 
derat mai degrabă ca efectul subiectiv pe care legea îl pro- 
duce asupra voinţei, căruia doar raţiunea îi oferă temeiurile 
obiective. 

Pentru ca o fiinţă raţională afectată sensibil să vo- 
iască ceva pentru care doar raţiunea prescrie „trebuie“ -le, 
e nevoie desigur de o capacitate a raţiunii de a insufla un 
sentiment de plăcere sau de satisfacție în actul împlinirii da- 
toriei, deci e nevoie de o cauzalitate a raţiunii pentru a de- 
termina sensibilitatea în conformitate cu principiile ei. Este 
însă total imposibil să pricepem, adică să facem inteligibil 
a priori, cum doar un gând, care nu conţine în el însuși ni- 


% Interesul este acel ceva prin care raţiunea devine practică, adică 
o cauză determinantă a voinței. De aceea, noi spunem doar despre 
o fiinţă raţională că devine interesată de ceva; creaturile lipsite de raţi- 
une simt doar impulsuri sensibile. Rațiunea devine nemijlocit intere- 
sată de o acțiune numai atunci când valabilitatea universală a maximei 
acesteia este un temei determinant suficient al voinţei. Doar un aseme- 
nea interes este pur. Dar dacă raţiunea poate determina voinţa numai 
prin intermediul unui alt obiect al dorintei sau presupunând un sen- 
timent particular al subiectului, atunci ea devine interesată doar 
mijlocit de acţiune, și de vreme ce raţiunea singură pentru sine, fără 
amestecul experienţei, nu poate descoperi nici obiectele voinţei, nici 
vreun sentiment particular care să-i stea la bază, acest din urmă interes 
ar fi doar empiric, iar nu un interes pur al rațiunii. Interesul logic al 
raţiunii (pentru dezvoltarea cunoștințelor sale) nu este niciodată 
nemijlocit, ci presupune țeluri în vederea cărora ne folosim de ea. 

mic sensibil, produce o senzaţie de plăcere sau neplăcere, 
căci aceasta este un gen special de cauzalitate despre care, 
ca despre orice alt fel de cauzalitate, nu putem determina 
nimic în mod 4 priori, ci trebuie pentru aceasta să consul- 
Lam înainte de toate experienţa. Cum însă aceasta din urmă 
nu ne poate pune la îndemână nici o relaţie a cauzei cu efec- 
tul, decât una între două obiecte ale experienţei — în timp 
ce raţiunea pură, doar cu ajutorul ideilor (care nu furnizează 
experienţei nici un obiect), trebuie să fie cauza unui efect 
care se află ce-i drept în experienţă — rezultă că nouă, oa- 
menilor, ne este total imposibil să explicăm cum și de ce 
nc interesează universalitatea maximei ca lege şi prin urma- 
re moralitatea. Doar atât este cert: că ea nu are valabilita- 
Le pentru noi deoarece ne interesează (căci aceasta înseamnă 
heteronomie și dependenţă a raţiunii practice de sensibili- 
tate, anume de un sentiment care stă ca temei al ei, (461) 
drept pentru care ea nu ar putea fi niciodată moralmente 
legislatoare), ci ea ne interesează deoarece e valabilă pen- 
tru noi ca oameni, întrucât ea s-a născut din voinţa noas- 
Lră ca inteligenţe și deci din sinele nostru propriu-zis; dar 
ceea ce ține numai de fenomen e subordonat în mod nece- 
sar de rațiune constituţiei lucrului în sine. 


[Recapitulare generală 
a argumentării de până aici] 


32. Deci întrebarea: cum este posibil un imperativ ca- 
tegoric ?, poate primi ce-i drept un răspuns în măsura în care 
putem furniza singura presupoziţie sub care el este posibil, 
anume ideea de libertate, precuin și în măsura în care pu- 
tem pricepe necesitatea acestei presupoziţii, care e suficien- 
tă pentru folosirea practică a raţiunii, adică pentru a ne 
convinge de valabilitatea acestui imperativ, așadar și de cea 
a legii morale; dar cum este posibilă însăși această presupo- 
ziție nu poate fi priceput niciodată de vreo rațiune umană. 

Dar din presupoziția libertăţii voinţei unei inteligenţe de- 
curge în mod necesar autonomia acesteia, drept condiţia for- 
mală indispensabilă pentru determinarea ei. Presupunerea 
acestei libertăţi a voinţei (așa cum poate arăta filozofia spe- 
culativă) este nu numai întru totul posibilă (fără a se intra 
în contradicţie cu principiul necesităţii naturale în înlănţui- 
rea fenomenelor din lumea simţurilor), ci pentru o fiinţă 
raţională care e conștientă de cauzalitatea sa prin rațiune, 
așadar de o voinţă (distinctă de dorinţe), admiterea ei prac- 
tică, adică în idee, drept condiţie a tuturor acţiunilor sale 
voluntare (2o1//firlichen), este fără nici o altă condiţie chiar 
necesară. Dar este dincolo de puterea oricărei raţiuni umane 
să explice cum ar putea raţiunea pură să fie practică, prin 
sine, fără alte mobiluri, indiferent de unde ar fi luate aces- 
tea, altfel spus, cum ar putea ca doar principiul valabilității 
universale a tuturor maximelor sale ca legi (care ar fi desi- 
gur forma unei raţiuni practice pure), fără vreo materie (obiect 
(Gegenstand)) a voinţei pentru care am putea avea în pre- 
alabil vreun interes, să furnizeze prin sine un mobil și să 
dea naștere unui interes care s-ar putea numi pur moral; 
cu alte cuvinte, a explica modul în care rațiunea pură poa- 
te fi practică îi este cu neputinţă raţiunii umane și orice Os- 
teneală de a căuta o explicaţie a acestui fapt rămâne zadarnică. 
33. Este la fel ca și cum aș încerca să înţeleg cum este 
posibilă libertatea însăși ca o cauzalitate a unei voințe. Căci 
aici cu părăsesc temeiul filozofic al explicației (462) și altul 
nu am. Într-adevăr, m-aș putea aventura în lumea inteligi- 
bilă care mi-a mai rămas, în lumea inteligențelor; dar chiar 
dacă am o idee a ei, care e bine întemeiată, totuși nu am nici 
cea mai mică cunoaștere a sa și nici nu o pot obţine vreodată, 
cu toate eforturile capacităţii mele raţionale naturale. Ea 
semnifică numai un „ceva“ care rămâne atunci când am ex- 
clus dintre temeiurile determinante ale voinţei mele tot ceea 
ce ţine de lumea simţurilor, numai pentru a limita princi- 
piul motivelor care ne vin din câmpul sensibilităţii, delimi- 

tând acest câmp și arătând că el nu cuprinde totul în el, ci 
că rămâne încă și mai mult în afara lui; dar acest mai mult 
cu nu îl pot cunoaște mai departe. Din raţiunea pură, care 
gândește acest ideal, nu-mi rămâne, după izolarea ei de orice 
materie, adică de cunoașterea obiectelor (Obyekre), nimic 
altceva decât forma ei — anume legea practică a valabilită- 
ui universale a maximelor — și consecinţa de a gândi co- 
respunzător raţiunea, în raport cu o lume pură a intelectului, 
ca pe o cauză eficientă posibilă, adică o cauză care deter- 
mină voinţa; aici mobilul trebuie să lipsească în întregime; 
căci chiar această idee a unei lumi inteligibile ar trebui să 
fie mobilul sau acel ceva ce trezește iniţial interesul raţiu- 
nii; dar a face acest interes inteligibil este tocmai problema 
pe care nu o putem rezolva. 


[Despre utilitatea ideii 
de lume inteligibilă] 


34. Aici, așadar, este limita ultimă a oricărei cercetări mo- 
rale, limită a cărei determinare este de cea mai mare impor- 
tanţă și pentru ca, pe de o parte, raţiunea să nu caute în 
lucie simţurilor, într-un mod ce dăunează moravurilor, 
motivaţia supremă ș și un interes conceptibil, desigur, dar em- 
piric, și aceasta în dauna moravurilor și, pe de altă parte, 
pentru ca ca să nu bată neputincioasă din aripi în spațiul 

gol pentru ea al conceptelor transcendente numit lume in- 
eligibilă, și astfel să se piardă printre himere. În rest, ideea 
unci lumi pure a intelectului ca un întreg al tuturor inteli- 
genţelor căreia noi înșine îi aparţinem ca fiinţe raţionale 
(deși, pe de altă parte, suntem totodată membri ai lumii sim- 
țurilor) rămâne întotdeauna o idee ce poate fi și e permis 
să fie uulizată în slujba unei credinţe raționale, chiar dacă 
orice cunoaștere se oprește la granița acesteia, pentru a trezi 
în noi interesul viu pentru legea morală prin intermediul 

nobilului ideal al unui imperiu universal al scopurz/or în sine 
(al ființelor raționale), căruia îi putem și noi aparține ca 
membri doar atunci când ne conducem cu grijă după (463) 
maximele libertăţii ca și cum ar fi legi ale naturii. 


REMARCĂ FINALĂ 


35. Folosirea speculativă a raţiunii referitor la natură 
duce la necesitatea absolută a unei cauze supreme oarecare 
a lumii; folosirea practică a raţiunii în ceea ce privește liber- 
tatea duce de asemenea la necesitate absolută, dar numai a 
legilor acțiunilor unei fiinţe raţionale ca atare. Acum, este 
un prinăipiu esenţial al oricărei folosiri a raţiunii noastre de 
a împinge cunoașterea până la conștiința necesității ei (căci 
altfel ea nu ar fi o cunoaștere a rațiunii). Este totodată o li- 
mitare la fel de esenţială a aceleiași raţiuni ca ea să nu poată 
pricepe nici necesitatea a ceea ce există și a ceea ce se întâm- 
plă, nici necesitatea a ceea ce trebuie să se întâmple, dacă 
nu se pune la baza ei o condiție sub care acel ceva este sau 
se întâmplă sau trebuie să se întâmple. În acest fel, însă, prin- 
tr-o neîncetată căutare a condiţiei, satisfacerea raţiunii este 
mereu amânată. De aceea ea caută fără răgaz necesarul ne- 
condiţionat (das Unbedingt-Notwendige) şi se vede forţată 
să-l presupună fără a avea vreun mijloc de a și-l face inte- 
ligibil, fiind îndeajuns de fericită dacă poate descoperi mă- 
car conceptul care se potrivește cu această presupoziţie. 
Astlel că nu este un reproș la adresa deducției noastrea prin- 
cipiului suprem al moralității, ci un reproș adus raţiunii 
umane în genere, acela de a nu putea face inteligibilă o lege 
practică necondiționată în ce privește necesitatea ei abso- 
lută (cum trebuie să fie imperativul categoric); faptul că ea 
nu vrea să facă asta printr-o condiție — anume prin inter- 
mediul unui oarecare interes pus la bază — nu i se poate 
lua în nume de rău, căci atunci ea nu ar fi lege morală, adică 

legea supremă a libertăţii. Și astfel, noi nu concepem ce-i 
drept necesitatea practică necondiționată a imperativului 
moral, dar concepem totuși inconceptibilitatea lui, și aceas- 
ta este tot ceea ce se poate cere în mod rezonabil unei fi- 
lozofii care încearcă să ajungă în principii până la granițele 
rațiunii omenești. 


NOTE 


Prefata 


Paragraful 1 


în trei științe: După Diogenes Laertios, această divi- 
ziune se originează la Zenon din Kition (335-265 î. Cr.) 
și e definitorie pentru stoici. Compară cu Wolff: „există trei 
diviziuni ale filozofiei: teologia se ocupă de Dumnezeu, psi- 
bologia de suflet și fizica de corp. Fiecare arată ccea ce este 
posibil prin intermediul obiectului său. Astfel, psihologia 
arată ce este posibil prin intermediul sufletului. Din expe- 
riență, aflăm că sufletul are atât facultăți cognitive, cât și ape- 
titive, iar filozofia arată ce anume fac acestea posibil. Numai 
arătând aceasta putem trece la « filozofia practică », anume 
la « știința orientării facultăţii apetitive în ce privește ale- 
gerea binelui și evitarea răului »“ (J.B. Schneewind, Inven- 
tarea autonomiei, p. 567). 


Paragraful 2 


obiect: trei cuvinte germane au fost traduse cu acest ter- 
men românesc și de aceea am inserat în paranteză de fiecare 
dată cuvântul german: Gegenstand, Objekt și Sache. Sache 
e neproblematic: el apare de două ori, la II, 48 și 51, și e 
folosit pentru a face vechea distincţie juridică între „per- 
soane“ (Personen) și „obiecte“ (Sachen), primele fiind fun- 
ţe raţionale responsabile pentru acţiunile lor, cele din urmă 

fiinţe neraţonale, care nu răspund de faptele lor, căci nu 
au o voinţăliberă și despre care se spune că au doar o valoare 
de „mijloc“ (e.g. animalele). 

În ce privește ceilalți doi termeni, părerile sunt împărțite. 
Să luăm mai întâi cazul utilizării lor în filozofia teoretică. 
R. Eisler crede că Gegenstand și Objekt sunt „interschim- 
babili“, exprimând printr-un cuvânt al limbii germane obiș- 
nuite, respectiv printr-unul mai savant, de origine latină, 
unul și același statut al „obiectului“ reprezentat în procesul 
cunoașterii. Tocmai de aceea „s-a renunţat, într-o manieră 
generală și fără excepţie, la indicarea termenului (german) 
pe care îl traducem cu obiect“ (Kant Lexikon). S-a renunţat 
din păcate, aș adăuga eu, căci H. Caygull observă pe bună 
dreptate că „distincţia dintre Gegenstand și Obyekt este cru- 
cială în filozofia transcendentală“, deși e adesea nemarcată 
de traducători! Fa presupune teza axiomatică după care 
„condiţiile posibilităţii experienţei în genere sunt în același 
timp condiţii ale posibilităţii obiectelor (Gegenstănde) ex- 
perienţei“ (CRP (1998), 184). „Gegenstânde sunt obiecte 
ale experienţei sau aparenţe care se conformează limitelor 
intelectului și intuiţiei; ele pot fi aparenţe în intuiţie fără a 
fi legate de funcțiile intelectului. ... Atunci când obiecte a/e 
experienţei (Gegenstănde) sunt transformate în obiecte pen- 
tru cunoaștere, ele devin Objekte“ (H. Caygill, A Kant Dic- 
tionary). Pentru aceeași poziţie, vezi |. Pârvu, Postbilitatea 
experienței, p. 399. 

Trebuie să ne amintim aici că intelectul este facultatea 
cunoașterilor. Cunoașterea intelectului constă în „raportul 
determinat al reprezentărilor date la un obiect (Obyekr). lar 
obiectul (Obyekr) este ceva în al cărui concept este rit di- 
versul unei intuiții date“ (CRP (1998), 133). Cunoașterea 
obiectului presupune cele două elemente: „mai întâi, con- 
ceptul, prin care în genere un obiect este gândit (categoria); 
și, al doilea, intuiţia, prin care obiectul este dat. ... Gân- 
direa unui obiect în genere cu ajutorul unui concept pur al 

intelectului nu poate deveni pentru noi cunoaștere decât în- 
trucât acest concept este raportat la obiectele simţurilor“ 
(CRP (1998), 141). „Unitatea sintetică a conștiinței este deci 
o condiţie obiectivă a oricărei cunoștințe, nu numai de care 
am eu nevoie pentru a cunoaște un obiect, ci sub care tre- 
buie să stea orice intuiţie pentru a deveni obiect pentru 
mine“ (CRP (1998), 133). „Fenomenele“ nu sunt decât re- 
prezentări sensibile organizate în spaţiu și timp, fără a re- 
prezenta încă „obiecte“. „Experzenţa constă în înlănţuirea 
sintetică a fenomenelor (percepţiilor) într-o conștiință, în 
măsura în care această înlănţuire este necesară“ (P. 22). Ex- 
perienţa este „cunoașterea empirică“. Experiența presupu- 
ne două elemente: intuiţiile sensibile și judecata intelectului 
cu ajutorul „categoriilor“ . În concluzie, obiectele (Ge- 
genstânde) experienţei nu sunt „lucruri în sine“ (Ding an 
sich), nici complexe de senzaţii legate între ele după legile 
psihologiei asociaţioniste empirice, ci o înlănţuire „obiec- 
tivă“ a diversului intuiţiei sensibile sub categoriile intelec- 
tului; sunt o sinteză a datelor empirice sub legile intelectului, 
valabilă ca atare pentru toţi subiecții (obiectivă). Prin ur- 
mare, când vorbim despre un „obiect (Obyekr) care cores- 
punde cunoașterii și, prin urmare, e distinct de ea“, el trebuie 
„gândit numai ca ceva în genere = X, fiindcă, în afară de 
cunoștința noastră, noi nu avem nimic pe care să-l putem 
opune acestei cunoștințe ca fiindu-i corespunzătoare“ (CRP 
(1998), 140). Acest X. care „corespunde“ reprezentărilor 
noastre „nu e nimic pentru noi, fiindcă trebuie să fie ceva 
distinct de toate reprezentările noastre“ (CRP (1998), 141). 
Am putea așadar conchide spunând că Gegenstand este 
obiectul experienţei, iar Objekt este „obiectul care cores- 
punde cunoașterii“. 

În Întemeiere..., Kant vorbeşte în treacăt despre Gegen- 
stand ca obiect al simţurilor (III, 12, 20) şi ca obiect al in- 
tuiției (III, 12). În Pref. 2 el mai vorbește despre cunoașterea 
raţională materială care are un obiect (Obyekr) și tot despre 
ea ca având „de-a face cu obiecte (Gegenstânde) determinate 

și cu legile cărora acestea le sunt supuse“. În Critica rațiu- 
nii practice Kant spune: „înţeleg prin conceptul de obiect 
al raţiunii practice reprezentarea unui obiect ca un efect po- 
sibil prin libertate. A fi un obiect al cunoașterii practice ca 
atare nu înscamnă deci decât raportul voinţei cu acţiunea 
prin care s-ar realiza cl sau opusul lui, iar a judeca dacă ceva 
este sau nu un obiect al rațiunii pure practice nu înseamnă 
decât a distinge posibilitatea sau imposibilitatea de a voi acea 
acţiune prin care, dacă am avea puterea necesară (lucru asu- 
pra căruia trebuie să judece experienţa), s-ar fi realizat un 
anumit obiect. ... Dacă obiectul e luat ca temei determi- 
nant al facultăţii noastre de a dori, atunci cunoașterea po- 
sibilității lui fizice prin libera folosire a puterilor noastre 
trebuie să preceadă judecarea noastră dacă el este sau nu ur 
obiect al raţiunii practice. Dimpotrivă, dacă legea a priori 
poate fi considerată ca temeiul determinant al acțiunii, prin 
urmare acțiunea ca determinată de rațiunea pură practică, 
atunci judecar ca dacă ceva este un obiect al raţiunii pure 
practice sau nu este cu totul independentă de compararea 
cu abilitatea noastră fizică și problema nu este decât de a 
ști dacă ne e permis să voim o acţiune care e îndreptată spre 
existența unui obiect în cazul în care acesta ar sta în puterea 
noastră. ... Singurele obiecte ale unei raţiuni practice sunt 
deci cele de bine și de râu. ... Dacă conceptul de bine nu 
este dedus dintr-o lege practică anterioară, el nu poate fi 
decât conceptul a ceva a cărui existenţă promite plăcere și 
determină astfel, spre a-l produce, cauzalitatea subiectului, 
adică facultatea dorinţei. Dar fiind imposibil de a vedea z 
priori care reprezentare va fi însoțită de plăcere și care, dim- 
potrivă, de neplăcere, ar depinde exclusiv de experienţă să 
ne spună ce este nemijlocit bine sau rău“ (CRPr., 146). Beck 
crede că aici „obiect“ are două sensuri: el semnifică stări 
de lucruri produse de acţiune și acţiunea însăși. În Formula 
scopului în sine (FSI) el apare și în sensul de „scop obiec- 
tiv“. „Obiect, în acest sens, nu înseamnă punctul terminus 

al acţiunii, nu ceva ce ar putea fi obținut numai prin utili- 
zarea mijloacelor ghidate de cunoașterea legilor cauzale, nu 
ceva de sperat doar într-un viitor indefinit, atunci când oa- 
menii drepți vor fi ajuns perfecţi, cei necinstiți drepți etc. 
Nu; obiectul este o voinţă având o anumită dispoziţie, o 
dispoziție de a acţiona în acord cu și din respect pentru lege. 
Singurul scop al acţiunii morale e de a asigura domnia le- 
gii și fiecare acţiune morală în parte înfăptuieşte acest scop“ 
(LW. Beck, A Commentary, pp. 135-136). 

Pasajul de mai sus, ulterior Întemeierii..., aruncă poate 
o lumină asupra unei posibile ordini în utilizarea termeni- 
lor Gegenstand şi Objekt în Întemeierea metafizicii mora- 
vurilor. Cei mai mulți cred că această ordine lipsește şi de 
aceca nici nu se mai obosesc să traducă diterit cei doi ter- 
meni. Totuși, cred că putem distinge următoarele utilizări: 

1) „Obiectul (Objekr)“ este „conceptul a ceva“ (un X) 
ce corespunde voinţei sau unui act volitiv în sensul de a le 
face să declanșeze o acţiune spre a-l produce ca efect; el e 
un obiect a/ reprezentărilor noastre: „impulsul pe care tre- 
buie să-l exercite reprezentarea unui obiect (Objekr) care 
c posibil prin forţele noastre asupra voinţei subiectului“ 
(11, 85) — aici Obyekt este obiectul reprezentării; „în actul 
de a vrea un obicct (Obyekt) ca efect al meu este deja gân- 
dită cauzalitatea mea drept cauză activă, adică folosirea mij- 
loacelor (într-un imperativ ipotetic)“ (II, 24); „voinţa nu-și 
dă sieși legea, ci doar obiectul (Objekr) i-o dă prin relaţia 
lu: față de voință“ (II, 78); „pretutindeni unde un obiect 
(Objekt) al voinţei trebuie pus ca temei pentru a prescrie 
regula care s-o determine, regula nu este nimic decât hete- 
ronomie; imperativul este condiţionat, anume astfel: dacă 
sau pentru că vrem acest obiect (Obyekt), trebuie să acțio- 
năm într-un fel sau altul; deci el nu poate porunci nicio- 
dată moral, altfel spus categoric“ (II, 85). Ar trebui să fie 
la fel și cu capacitatea dorinţei: obiectul acesteia ar trebui 
să fie un „mobil“, un Objekt care e „conceptul a ceva“ (un X) 

ce corespunde facultăţii de a dori și o afectează: „eu pot avea 
într-adevăr înclinație pentru obiectele (Obyekte) privite ca 
efect al acţiunii pe care o plănuiesc“ (Î, 15) — aici e vorba 
de un obiect (Objekt) pentru capacitatea dorinţei. În schimb, 
de îndată ce e vorba de obiecte ale dorinţei (analog cu obiec- 
te ale experienţei), e folosit Gegenstand: „indiferent de ori- 
ce obiecte (Gegenstânde) ale capacităţii de a dori“ (I, 14); 
„toate obiectele (Gegenstănde) înclinației“ (II, 48); „fără 
alte mobiluri, indiferent de unde ar fi luate acestea, (adică) 
. fără vreo materie (obiect (Gegenstand)) a voinţei pen- 
tru care am putea avea în prealabil vreun interes“ (III, 32). 
2) „Obiectul (Gegenstand)“ voinţei este un „scop su- 
biectiv“ care e reprezentarea în maxima materială a unui 
obiect (Obyekr) ce afectează voinţa, reprezentare care de- 
termină voinţa la acţiune pentru producerea acestui obiect: 
„imperativul categoric „trebuie să facă abstracţie de orice 
obiect (Gegenstand)* sau scop subiectiv (II, 78); „deci va- 
loarea oricăror obiecte (Gegenstânde ) [ce sunt scopuri în 
maximă și] pe care le putem dobândi prin acţiunea noas- 
tră“ (II, 48); maxima morală „trebuie deci să fa căab strate 
ție de orice obiect (Gegenstand)), în așa fel încât acest obiect 
să nu aibă nici o influenţă asupra voinţei“ (II, 78). Apar și 
pasaje în care același lucru pare a fi spus folosind Obyekr: 
„Voința absolut bună, al cărei principiu trebuie să fie un 
imperativ categoric, va conţine prin urmare, fiind nedeter- 
minată în raport cu orice obiect (Objekt), doar forma ac- 
tului volitiv în genere“ (II, 86). Dacă privim însă mai Jos, 
observăm că aici Kant avea în vedere o voinţă care nu-și 
pune „ca temei vreun mobil“, deci un Objekt. Un alt caz 
provocator este următorul: „Vedem lesne că primul tip de 
maxime contrazice datoria strictă sau restrânsă (riguroasă), 
iar celelalte doar datoria mai largă (meritorie) și astfel, prin 
aceste exemple, au fost prezentate complet toate datoriile — 
în ce privește tipul obligaţiei (nu obiectul (Obyekr) acţiunii 

lor)“ (II, 39). Aparent, este vorba de obiectul (Gegenstand) 
sau materia celor patru maxime evaluate; în realitate, Kant 
se referă la obiectul (Objekr) produs ca efect al acțiunilor 
cauzate de aceste maxime (cazul 1). Aceeași întrebare se poate 
pune cu privire la fragmentul: „Aici progresia are loc ca și 
prin categoriile pnități: formei voinţei (a universalităţii aces- 
teia), pluralității materiei (a obiectelor (Obyekte), adică a 
scopurilor)“ (II, 72). Nu pot explica de ce pentru scopul 
unei maxime Kant folosește Obyekt și nu Gegenstand. 

3) „Obiectul“ este un „scop obiectiv“ și în acest sens 
Kant pare a folosi în mod uniform cuvântul Gegenstand. 
Legea, voinţa raţională, umanitatea sunt „obiect“ al respec- 
tului pur (ca „scop obiectiv“ al voinței, al maximei): „obrec- 
tul (Gegenstand) respectului este deci exclusiv legea“ (|, 
16n); „propria noastră voinţă ... sub condiţia unei legis- 
lări universale... este obiectul (Gegenstand) veritabil al res- 
pectului“ (II, 76); „numai legea în sine poate fi obiect 
(Gegenstand) al respectului“ (|, 15); „ele prezintă voinţa 
care le săvârşeşte ca pe un obiect (Gegenstand) al unui res- 
pect nemijlocit“ (II, 70); „... ca voinţă care s-ar putea avea 
în același timp ca obiect (Gegenstand) pe sine însăși ca uni- 
versal legislatoare“ (II, 59); „Acţionează după maxime care 
se pot avea în acelaşi timp ca obiect (Gegenstand) pe ele în- 
sele în calitate de legi universale ale naturii“ (Il, 73, Il, 2); 


fără deosebirea obiectelor (ohne Unterschied der 
Objekte): în sensul de: „făcând abstracţie de diversitatea 
obiectelor“ la care cunoașterea raţională se aplică. În CRP 
(1998), p. 96 sqq Kant distinge î între „logica elementară“ 
(ca logică a folosirii generale a intelectului, „fără a lua în 
considerare distincţiile dintre obiecte“) și „organonul cută- 
rei sau cutărei științe“ (ca logică a folosirii particulare a in- 
telectului „pentru a gândi exact o anumită specie de obiecte“). 
Cea din urmă formă a logicii e mai mult o „propedeutică 
a ştiinţelor“ și presupune cunoașterea diferitelor tipuri de 
obiecte — matematice, fizice, morale etc. — într-un grad 

destul de mare. Logica elementară sau generală este fie „pură“, 
fie „aplicată“ ; dar, oricum ar fi, „ca logică generală, ea face 
abstracţie de orice conţinut al cunoașterii intelectului și al 
diversităţii obiectelor ei și nu area face decât cu simpla 
formă a gândirii“ ; ea nu e un organon al unor ştiinţe par- 
ticulare care ţine cont de diversitatea și specificul obiecte- 
lor cunoașterii. 

Aceeași idee poate fi găsită și în Logica generală: dacă 
vrem să aplicăm intelectul deosebind specificul diverselor 
obiecte ale cunoașterii (să îl aplicăm la matematică, meta- 
fizică ori morală), atunci regulile lui nu vor fi reguli ale apli- 
cării intelectului în genere (cum trebuie să fie cele logice), 
adică fără deosebirea (specificului) obiectelor, ci reguli ale 
aplicării speciale a intelectului ce presupun cunoașterea pre- 
alabilă a obiectului specific. „Dacă însă facem abstracție de 
toate cunoștințele pe care trebuie să le împrumutăm numai 
de la ob:ecte şi reflectăm doar la aplicarea intelectului în ge- 
nere, atunci îi vom descoperi regulile absolut necesare în 
toate împrejurările și independent de orice obiect determi- 
nat al gândirii, căci fără aceste reguli n-am putea gândi. Deci 
ele pot fi considerate și a prtori, adică independent de orice 
experienţă, căci conţin, fără a face distincție între obiecte, 
numai condiţiile aplicării fie pure, fie empirice ale intelec- 
tului în genere. De aici urmează în același timp faptul că 
regulile universale și necesare ale gândirii în genere se pot 
referi numai la forma și nicidecum la materza acesteia“ (L. 65). 


doctrina naturii... doctrina moravurilor: partea 
doctrinală (doktrinal) a filozofiei este metafizica naturii și 
metafizica moravurilor. 


Paragraful 3 


logica nu poate avea o parte empirică: Afirmația pare 
a contrazice susţinerea din CRP (1998), p- 12 conform că- 
reia logica generală „are principii empirice“. Ultima afir- 

maţie apare pe fondul diviziunii „logicii generale“ într-o „lo- 
pică pură“ și o „logică aplicată“. Prima „nu are principii em- 
pirice, prin urmare nu scoate nimic (cum s-a crezut uneori) 
din psihologie“. Cea de-a doua „se ocupă cu regulile folo- 
sirii intelectului în condițiile empirice subiective pe care ni 
le oferă psihologia. Ea are deci principii empirice“. Logica 
aplicată este „o reprezentare a intelectului și a regulilor fo- 
losirii lui necesare 2 concreto, adică așa cum el este supus 
condiţiilor contingente ale subiectului, care pot împiedica 
sau promova această folosire și care toate nu sunt date decât 
empiric. Ea tratează despre atenție, despre piedicile și efec- 
tele ei, despre originea erorii, despre starea îndoielii, a scru- 
pulului, a convingerii etc., și, în raport cu ea, logica generală 
și pură este ceca ce este pa ala pură, care conţine numai 
legile morale necesare ale unei voințe libere în genere, faţă 
de teoria propriu-zisă a virtuţilor, care consideră aceste legi 
în luptă cu obstacolele sentimentelor, înclinațiilor și pasiu- 
nilor cărora oamenii le sunt supuși mai mult sau mai puţin 
și care nu poate fi niciodată o știință adevărată și demon- 
strată, fiindcă ea are nevoie, ca și logica aplicată, de principii 
empirice și psihologice“. Din perspectiva acestei diviziuni 
a logicii, așadar, există un paralelism perfect între logică și 
etică sau fizică. 

Contradicţia de care vorbeam dispare dacă presupunem 
că |. Kant vorbește, în toate aceste paragrafe de început ale 
IMM, doar despre logica pură. Și e foarte plauzibil să cre- 
dem așa ceva deoarece el consideră că logica aplicată „n-ar 
trebui să fie numită propriu-zis logică. Ea este o psihologie, 
în cadrul căreia nu cercetăm cum ar trebui să se comporte 
gândirea noastră, ci cum se comportă în mod obișnuit“ 
(L. 71). Dacă așa stau lucrurile, atunci putem înţelege de 
ce „logica aplicată“ — care „consideră intelectul numai în 
combinaţie cu celelalte facultăți ale sufletului, care îi influ- 
enţează acţiunile și îi imprimă o direcţie de acţiune greșită, 
contrară legilor pe care el însuși le recunoaște ca fiind 

corecte“ (L. 71) — se află în raport cu „logica pură“ în același 
raport în care „teoria virtuţilor“ (sau, cum o numește în 
IMM, „antropologia practică“) se află cu „morala pură“ sau 
„rauonală“. 


și care trebuie demonstrat: „Căci, neocupându-se cu 
aplicarea obișnuită și, ca atare, numai empirică a intelectu- 
lui și a rațiunii, ci în mod exclusiv cu legile universale și ne- 
cesare ale gândirii în genere, ea se bazează pe principii 4 
priori, din care pot fi deduse și demonstrate ca atare toate 
regulile sale, cărora ar trebui să li se conformeze orice cu- 
noaștere raţională“ (L. 67). 


înţelepciunea cu privire la natură: am tradus prin 
„înțelepciune“ termenul german, Weltzvezsheit, termen tra- 
dus invariabil în edițiile românești, engleze, franceze sau ita- 
liene ale IMM prin „filozofie“. Noi am păstrat termenul 
românesc „filozofie“ pentru germanul Philosophie. Weltavei- 
sheit e o variantă din limbajul comun al secolului al opt- 
sprezecelea pentru Ph:/osopbie. El ar însemna știință sau 
înțelepciune (cu privire la lume, la lumea naturală și la via- 
ţa practică). În mod vădit, Kant foloseşte cei doi termeni, 
Weltzeisheit ȘI Pilosophib, ca interschimbabili (vezi titlul 
secţiunii II și anticiparea lui în Pref. 14: primul vorbește de 
populăren sittlischen Weltmweisheit şi al doilea de populăren 
Moralphilosophie, referindu-se la același lucru). Merită să 
captăm totuși în traducerea românească situaţia specială a 
limbii germane din vremea lui Kant, aceea de a trece de la 
statutul de limbă vulgară, la acela de limbă academică. 


Paragraful 5 


astfel se naște ideea: termenul german Idee are atât sensul 
colocvial de idee sau gând (ca în acest pasaj) cât și sensul 
tehnic de Idee — adică de concept al rațiunii pure; de regu- 
lă, în limba română, pentru a distinge acest al doilea sens, 
el e scris cu majusculă. Am preferat să-l redăm peste tot cu 

minusculă și să lăsăm cititorul să decidă singur unde e vorba 
dle conceptul comun și unde de conceptul tehnic al filozo- 
[ici critice kantiene. 


Paragraful 6 


gânditori independenţi (Selbstdenker): indepen- 
denţi faţă de tutela ideologică a ortodoxiei bisericești și faţă 
de autoritatea politică. Într-o recenzie din 1783 la lucrarea 
lui Johann Schulz Încercare de introducere în doctrina mo- 
ralei valabilă pentru toate fiinţele umane fără deosebire de 
religie, Kant îl numește pe Schulz Sel/bstdenker (|. Kant, 
Review of Schulz”s Attempt at introduction to a doctrine of 
all human beings regardless of different rehgions, în M. Gregor 
(ed.), . Kant, Practical Philosophy, p. 7). Schulz era un pre- 
ot din Gielsdorf a cărui distanţare faţă de ortodoxia reli- 
gloasă şi autoritatea politică s-a tradus nu numai în noutatea 
și „francheţea“ scrierilor sale, ci și în refuzul de a purta pe- 
rucă în timpul predicilor. Această atitudine e tipică pentru 
gânditorii raţionaliști din perioada Luminilor. Ea i-a atras 
o sancţiune din partea autorităţilor ecleziastice și politice 
din Prusia: deși procesul religios nu a găsit contraziceri ale 
învăţăturii creștine de care să fie învinovăţit, regele Friderich 
Wilhelm II a inversat verdictul, i-a penalizat pe judecători 
și l-a concediat pe Schulz. Și Kant a fost cenzurat de auto- 
rităţi pentru vederile sale neortodoxe cu privire la relaţia 
dintre religie și morală. 


această din urmă treabă: adică studiul metafizicii mo- 
ravurilor. 


Paragraful 10 


înţelepciunea practică universală: referirea se face la 
lucrarea lui C. Wolff Ph:losopbia practica universalis (2 volume, 
1738, 1739). În manualele lui Baumgarten, utilizate de Kant 

la universitate, prima parte se cheamă la fel și se ocupă de 
problemele generale, de fundamentare a teoriei etice (de- 
spre principiul moralității, despre legi, despre coerciție și 
necesitare, despre legiuitor, despre pedeapsă și recompen- 
să, despre imputarea unui act etc.). Partea a doua a manua- 
nică avaculai fel deteaica aplicată: la fenomenul religios și la 
diferitele datorii concrete. 


voinţă pură: în psihologia lui Wolff, „străduința noas- 
tră esenţială spre perfecţiune sau spre bine în general con- 
stituie voința noastră. Vointa și dorinţa nu sunt diferite ca 
natură de « puterea reprezentativă a sufletului ». O repre- 
zentare a ceva ca perfect este o reprezentare care ne îndeam- 
nă spre acel ceva. Voința diferă de dorinţă doar prin faptul 
că, prin voinţă, comparăm gradele perfecțiunii conţinute 
de diferite idei și ne îndreptăm spre cel mai mare“ “ (apud 
].B. Schneewind, Inventarea autonomiei, p. 570). 


numai sub aspectul sumei lor mai mari sau mai mici: 
La Wolff, „sufletul nu are alte dispoziţii de a acţiona în afa- 
ra motivelor sale. Prin urmare, întotdeauna acţionăm în mod 
necesar în vederea celui mai mare bine sau a celei mai mari 
perfecțiuni disponibile“ (apud ].B. Schneewind, Inventarea 
autonomiei, p. 571). 


Sectiunea ] 


Paragraful 1 


însușiri ale temperamentului: Kant distinge „tempe- 
ramentul“ de „caracter“ în Antropologie (286-295). 'Tem- 
peramentul e un dar al naturii, un „tip de sensibilitate“, ce 
ține de „constituţia noastră corporală“ și de „elementul fluid 
care se află în mișcare în corp datorită forţei vitale, după 
anumite legi“. Caracterul, în schimb, e dobândit prin exer- 

ciţiu social și presupune principiile voinţei raţionale. Exis- 
tă patru temperamente (sangvin, melancolic, coleric și fleg- 
matic), precum și combinaţii ale lor. De exemplu, un om 
cu un temperament sangvin are particularitatea că senzaţi- 
ile îi creează impresii rapide și puternice, dar ele nu lasă urme 
profunde și durabile. Acest tip de sensibilitate se manifes- 

Lă prin aceea că posesorul lui e neliniștit și plin de speran- 
te, își schimbă pe neașteptate atitudinile, bagatelizează totul 
şi își face din orice om un prieten etc. Pentru coleric, pa- 
siunea dominantă e dorinţa onorurilor care, în cazuri ex- 
treme, poate deveni o manie. Răutatea și bunătatea, ca și 
rigiditatea în luarea deciziilor sunt considerate de aseme- 
nea „dispoziţii ale temperamentului“. Trăsăturile rele ale 
temperamentului „pot fi stăpânite graţie caracterului“. „A 
avea caracter înseamnă acea proprietate a voinței conform 
căreia subiectul se leagă el însuși de anumite principii prac- 
tice pe care și le-a prescris într-un mod ireversibil prin pro- 
pria sa rațiune. ... Nu e vorba aici de ceea ce natura face 
din om, ci de ceeace acesta face din el însuși.“ De pildă, spi- 
ritul rigid, inflexibil în ce priveşte luarea deciziilor cores- 
punde unei dispoziții naturale cât se poate dc favorabile unui 
caracter bun, dar nu reprezintă încă o trăsătură propriu-zisă 
de caracter căci pentru aceasta mai sunt cerute „maxime care 
provin din rațiune și din principii moralmente practice“ 
„Ceea ce întemeiază un caracter e, în fapt, o absolută uni- 
tatea principiului i intern care ehidează î în general conduita 
pe durata unei întregi vieţi." 


puterea, bogăţia, onorurile: Acestea trei sunt prin- 
cipalele „înclinații sociale“ care se pot transforma în „pa- 
siuni“, luând forma „maniei dominării“, „maniei posesiunii“ 
și „maniei onorurilor“. „Trufia“ este dorinţa de onoruri care 
eșucază și care acţionează împotriva propriului scop. Ea e 
moralmente condamnabilă și trebuie corectată de un carac- 
ter bun, la fel ca și „mania de a poseda“ bunuri materiale 
independent de orice dimensiune spirituală (A. 270-275). 

să-l facă în mod universal conform scopului (al/ge- 
mein-zweckmăfig mache): Cred că I. Kant a avut în ve- 
dere aici punerea în acord a principiului acţiunii (a maximei) 
cu scopul universal (sau „obiectiv“ ) de care e vorba în for- 
mula scopului în sine: anume chiar „natura raţională ca scop 
în sine“. M. Gregor, V. Mathieu și H.]. Paton traduc „să-l 
conformeze scopurilor universale“. ]. Timmerman e de acord 
cu această traducere. N. Bagdasar traduce astfel: „să facă 
universal conformă scopului influenţa lor asupra simțirii“. 
Iar A. Wood redă în felul următor: „and make them zzi- 
versally purposive“. Compară cu die allgemeine Geserz- 
măfigkeit der bhandlungen iiberhanpt = conformitatea 
universală a acțiunii cu legea în genere (I, 17). 


Paragraful 2 


principiile de bază (Grundsătze): Grundsatz, ca şi 
Prinzip, sunt traduși, de regulă, indistinct cu „principiu“ 
(Bagdasar, Paton, Gregor, Delbos, Wood etc.) pentru că 
se consideră că nu există o diferenţă de sens semnificativă 
între cei doi termeni, cel puţin în IMM. În ce mă priveşte, 
deși sunt de acord că sensul are prioritate într-o traducere 
bună, pledez și pentru scrupulozitate în ce privește acura- 
teţea literală, și voi reda diferit cei doi termeni. 

După A.C. Genova (Kanr's Three Critiques: A Suggested 
Analytical Framework, Kant Studien, 1969), cuvântul „prin- 
cipiu“ (Prinzip) are trei sensuri la Kant: 1) „propoziție fun- 
damentală“ (Grundsarz), i.e. orice regulă sau premisă care 
determină condiţiile pentru subsumarea unor cazuri particu- 
lare e, relativ la aceste cazuri, un principiu în sens de propo- 
zițic fundamentală (fundamental proposition); 2) „principiu“ 
(Prinzip),i 1.e. cunoştinţe de bază, condiţia altor cunoștințe, 
care își au originea în rațiunea pură, fără nici o condiţio- 
nare empirică; 3) „principiu“ ca funcţie operativă univer- 
sală a intelectului (e.g. principiul unității transcendentale a 

apercepţiei, principiul autonomiei raţiunii practice, princi- 
piul caracterului teleologic al facultăţii de judecare). Doar 
în primele două sensuri principiul poate lua forma unor „ju- 
decăţi“ (Urteile), adică a unei „cunoașteri formulate“. Prin- 
cipiul autonomiei raţiunii practice nu e o judecată, ci o 
funcţie a rațiunii care „se exprimă în acte ale căror maxime 
sunt conforme legii morale — (acest principiu e), pe drept 
cuvânt, atât un Grundsatz cât și un Prinzip deoarece în do- 
meniul practic vom avea un Prinz:p care nu e supus iluzi- 
ilor transcendentale ale rațiunii pure speculative“. 

Kant se referă într-adevăr explicit la această problemă 
în CRP (1998), 276. El distinge aici între statutul unei cu- 
noștinţe care e folosită ca principiu şi statutul unei cunoș- 
tinţe care este principiu prin originea sa. Primele sunt numite 
„propoziţii fundamentale“ (Grundsătze), cele din urmă sunt 
„principiile prin excelenţă“ (Prinzzp). De exemplu, premi- 
sele unui silogism, fie ele empirice, fie a priori, sunt „pro- 
poziţii fundamentale“ în raport cu concluziile lor. Deci ele 
sunt principii într-un sens relativ sau comparativ. O propo- 
ziție universală, cum e o axiomă geometrică, poate fi folosită 
ca premisă majoră într-un silogism sau într-o demonstra- 
ție matematică, dar aceasta nu înseamnă că ea e un Prinz. 
Ea e un punct de plecare numai pentru concluziile ei. 

În schimb, privite după originea lor, „principiile pro- 
priu-zise“ sunt „principiile a prior: ... care conţin în ele fun- 
damentele altor judecăţi ... (şi care) nu sunt întemeiate pe 
alte cunoștințe mai înalte și mai generale“ (CRP (1998), 
179), e.g. axiomele intuiției, analogiile experienţei etc. Prin- 
cipiul suprem al moralității e atât un Grundsatz în raport 
cu datoriile concrete „deduse“ din el (el e o judecată sin- 
tetică 4 priori), cât şi un Prinzip, întrucât e o cunoștință 
sintetică a priori conținută în Ideea de libertate și e funda- 
mentul altor judecăţi sintetice 4 priori. Probabil de aceea 
„Kant nu face o distincţie semnificativă între Grundsatz și 


136 KANT 





Prinzip și îl utilizează pe unul acolo unde celălalt ar părea 
mai adecvat“ (M. Gregor). 

„Principiile raţiunii practice sunt propoziții care expri- 
mă o determinare generală a voinţei. Ele sunt maxime su- 
biective atunci când sunt valabile numai pentru voinţa 
umană, și leg: practice obiective atunci când sunt valabile 
pentru orice fiinţă rațională“ (H. Caygill). 

În Întemeierea metafizicii moravurilor, Kant începe prin 
a vorbi de Praktischen Grundsătze (Pref. 9) — redat de noi 
cu „principiile practice de bază“% și referindu-se, probabil, 
la legile practice. Continuă apoi cu Prinzzp (pentru princi- 
piul suprem al moralității) (Pref. 13), pentru a reveni la 
Grundsătze, prin care desemnează iarăși „principiile de bază 
ale unei voințe bune“, care nu ar putea fi altele decât tot 
legile morale. În mod surprinzător, apoi, cu referire la ace- 
leași legi morale ale voinței, el folosește cuvântul Prinz:p 
(1, 14) — formelle Prinzip des Wollens —, termen aplicat ime- 
diat mai Jos și maximelor materiale: materielle Prinzip. 
Această din urmă folosire a termenilor e aceeași cu cea din 
I, 15n, unde maxima e numită subjektive Prinzip iar legea 
practică objektive Prinzip. În Secţiunea II, Grundsatz și 
Prinzip sunt folosiți în mod evident ca interschimbabili, ceca 
ce i-a făcut pe mulţi traducători să-i tălmăcească indistinct. 
Iată pasajul relevant: „Maxima este principiul (Prinzip) su- 
biectiv de a acţiona și trebuie distinsă de principiul (Prin- 
zip) obiectiv, adică de legea practică. Maxima ... este deci 
principiul de bază (Grundsatz) după carc acționează subiec- 
tul; iar legea este principiul (Prinzzp) obiectiv valabil pen- 


2% Am preferat această traducere celei sugerate de Genova din 
cauza naturaleţei redării în limba română. Aceeași expresie apare în 
Critica rațiunii practice, Cartea I, capitolul 1, Definiţie: „Principiile 
practice de bază (Praktischen Grundsătze) sunt propozitii (Sâtze) care 
conţin o determinare generală a voinţei“. 

tru orice fiinţă rațională și principiul de bază (Grundsatz ) 
după care ea trebuie să acţioneze“ (II, 30n). 

În Critica raţiunii practice (Cartea I, cap.1, Definiţie), 
atât maxima cât și legea practică sunt numite praktischen 
Grundsătze. Dacă praktischen Grundsătze pare să însem- 
ne aici un anume gen de „propoziţii practice“ (praktische 
Sătze) (CRPr. în PP, 164), paragraful 8 al Cărţii | revine la 
Prinzip într-un sens diferit, care nu mai are a face cu jude- 
cata, ci cu condiția oricărei judecăţi sintetice a priori: „Au- 
tonomia voinţei e singurul principiu (Prinz:p) al tuturor 
legilor morale și al datoriilor conforme lor. ... Legea mo- 
rală nu exprimă nimic altceva decât autonomia raţiunii pure 
practice“ (PP, 166). Evident, această utilizare a lui Prinzzp 
nu e consistentă cu cea din IMM, |, 15n. Ca să nu mai vor- 
bim că nu e consistentă nici cu felul în care e numit același 
principiu al autonomiei voinţei câteva pagini mai în jos: acolo 
el e, din nou, un Grundsatz”. Pentru ca un alt paragraf mai 
jos, el să redevină un Prinzip?? 

Iată cum comentează L. Beck această situaţie aparent ha- 
otică: termenul cel mai general de la care ar trebui să ple- 
căm ar fi cel de „propoziţie practică“ “ (prakiische Sătze), i.e. 
„acele pr opoziții a căror cunoaştere joacă un rol în deter- 
minarea voinţei pentru ca aceasta să facă o anumită alegere 
între acţiuni posibile. Ele sunt numite « principii » dacă sunt 
generale, i.e. dacă exprimă o determinare generală a voinţei 
şi dacă alte propoziţii practice, numite « reguli », sunt sub- 
sumabile sub ele sau derivate din ele prin aplicarea lor la 


27 


„Dacă am compara acum principiul nostru formal suprem al 
raţiunii practice pure (formale obersten Grundsatz) (ca principiu al 
autonomiei voinței) cu toate principule (Prinz:p) materiale anterioare 
ale moralității ...“ (PP, 172). 

2 „Deoarece principiile materiale sunt incapabile să devină legea 
morală supremă ..., principiul (Prinzip) practic formal al rațiunii pure... “ 


(PP, 173). 

circumstanţe specifice“. Principiile sunt fie maxime, fie legi 
practice. Ele dau naștere unor „reguli“ care sunt „impera- 
tivele“. Definiţia dată la începutul Cărţii | a Critici: rațiu- 
nii practice se referă deci la „o specie de propoziţii practice, 
anume la principii (Grundsătze)“. Propoziţiile practice au 
grade diferite de generalitate, de la porunci particulare cum 
e „închide ușa imediat!“, la precepte generale ca „Nu-ţi for- 
ţa șansa când ești la volan!“, mergând până la strategii gene- 
rale de viaţă cum ar fi „Nu permite ca vreo ofensă să treacă 
nepedepsită“. Așa cum le sugerează și numele, „principiile“ 
trebuie să fie fundamentale, să exprime o determinare sau 
motivare a voinţei care e generală, independentă de vreun 
angajament anterior și care să aibă sub sine mai multe re- 
guli practice. În Lecţiile de logică, el restrânge sensul cu- 
vântului „principiu“ la propoziţii care sunt sintetice 4 priori. 
Dar „odată ce a introdus în mod formal cuvântul Grun- 
dsatz, Kant îl ignoră adesea, într-o manieră regretabilă ca- 
re-i e caracteristică. (S-a spus despre Kant că a reușit să fie 
tehnic fără a fi precis.) EI folosește aproape invariabil în lo- 
cul acestuia cuvântul Prinzip care, deși considerat a fi si- 
nonim cu Grundsatz (Vorlesungen iiber Logik, par. 34), este 
mult mai vag ca înţeles. Astfel, o regulă sau precept (Vor- 
schrift) este adesea numit Prinz:p, dar un autentic Grun- 
dsatz este de asemenea numit Prinz:p (e.g. în par. 4). Acolo 
unde este necesar, de dragul clarităţii, mă voi referi la 
Grundsatz în sensul său strict utilizând traducerea „prin- 
cipiu fundamental“, deși strict vorbind această expresie e 
un pleonasm“ (L. Beck, A Commentary, p. 78). 

Deoarece în IMM Kant pare a nu face o distincție sem- 
nificativă în utilizarea termenilor Prinzip și Grundsatz, l-am 
tradus pe primul cu „principiu“ și pe al doilea cu „principiu 
de bază“ (traducerea „propoziţie fundamentală“ propusă 
de Genova dă în limba română construcții nefirești ). 

Paragrajul 3 


voinţa bună nu este bună prin ceea ce produce sau 
înfăptuieşte ... ci numai prin actul volitiv: Bagdasar tra- 
duce greșit acest loc, transformându-l pe Kant într-un fi- 
lozof consecințzonist (un anti-kantian!), astfel: „Voința bună 
nu e bună puma: prin ceea ce produce și efectuează... ci 
este prin voliţie.“ Traducerea lui Keul e și mai Sroblegaa- 
tică: „Voința bună nu e numai prin ceea ce cauzează sau 
produce... ci este prin voliție“ (fraza e fără sens în limba 
română). 

actul volitiv (Wollen): „Voința este facultatea scopu- 
rilor, facultatea de a face ca dorinţele să fie determinate de 
concepte, de reprezentări ale scopurilor, facultatea de a se 
lăsa condus de o regulă. Ea este o activitate, o efectivitate a 
intelectului, ea e raținnea practică însăși. Actul volitiv, în 
măsura în care e determinat de motive izvorâte din simţuri 
sau din intelect, e definit psihologic“ (R. Eisler, Kant-Lexikon). 


desigur, nu ca o simplă năzuință (Plofer Wunscb)... : 
Am tradus Wensch cu năznință (şi nu cu dorință, cum ne 
spun dicționarele curente și traducerea lui Bagdasar) pen- 
tru că acesta e sensul pe care i-l atașează Kant în limbajul 
său specific. Francezii traduc cu soubait iar englezii cu wish. 
R. Croitoru nu deosebește Wznsch de Begierde şi traduce 
ambii termeni germani cu dorință (MM, 71). Kant înţelege 
prin dorință (Begierde, apetitio) acea determinare a capa- 
cității de a dori (Begebrungsvermâgen) care e cauzată de o 
plăcere ș şi e cu necesitate precedată de acea plăcere. Acesta 
e sensul strict al dorinţei de a avea sau a realiza un obiect 
a cărui reprezentare subiectivă ne stârnește sentimentul de 
plăcere, motiv pentru care îl și dorim. Cum spuneau psi- 
hologii vremii, inclusiv cei asociaţioniști pe care Kant îi cu- 
noștea, dorinţa e asocierea dintre reprezentarea mintală a 
unui obiect și sentimentul de plăcere. Dar capacitatea dorin- 
ţei are și o formă superioară sau intelectuală. Ea poate fi 

determinată şi de concepte sau principii raţionale, nu doar 
de senzaţii venite de la obiecte externe și în această iposta- 
ză ea se numește capacitatea de a face sau a ne abține de la 
ceva după bunul plac (nach Blieben). În măsura în care 
această capacitate e însoţită de conștiința unei puteri de a 
produce printr-o acțiune obiectul vizat ea se numește „capa- 
citate de alegere“ (Wi//kir); dacă nu e însoţită de conști- 
inţa acestei capacităţi atunci ea este „o simplă“ (adică e 
„numai“, blofi) „năzuință “(Wansch). Voința (Wille) e capa- 
citatea de a dori a cărui temei determinant rezidă în rațiu- 
nca subiectului, adică „întrebuinţează toate mijloacele aflate 
sub controlul nostru“ (vezi MM, Intr. I, Ak. 213). Deci nă- 
Zuința e actul capacităţii de a dori care nu e legat de con- 
ştiinţa puterii proprii de a acţiona pentru a produce obiectul 
său. În Antropologie, aceste concepte sunt distinse astfel: 
„Dorinţa (apetitio) este autodeterminarea puterii unui su- 
biect prin reprezentarea unui lucru de realizat și care ar pu- 
tea constitui efectul acestei puteri. Dorinţa sensibilă care are 
dimensiunea unei obișnuinţe se numește înclinație. Dorin- 
ţa care nu folosește o anume putere pentru a produce obiec- 
tul este năzuinta (Wunsch). Aceasta poate fi legată de 
obiecte pe care subiectul simte că e incapabil să le procu- 
re, și atunci avem de-a face cu o năzuinţă vană (de prisos). 
Năzuinţa vană de a putea anula timpul ce separă dorinţa 
de posesia obiectului dorit e nerăbdarea“ (A. 251). Deci nă- 
Zuinţa e un act al capacităţii de a dori, ca și dorinţa ori voinţa, 
care trebuie pus mai degrabă în relaţie cu capacitatea de ale- 
gere și cu voința decât cu dorința sensibilă. Ea e capacitatea 
de a te determina prin concepte la acţiune fără conștiința 
puterii de a realiza efectiv scopul vizat. 

Blof e tradus fie cu numai, fie cu simplu, simplă, în sen- 
sul indicării unei exclusivităţi neabsolute: de exemplu, nu 
pot obține un principiu rumai prin analiză conceptuală (sau 
prin simpla analiză a conceptului-subiect care apare în el), 
căci el nu este o propoziţie analitică, ci una sintetică, deci 

analiza conceptuală („descompunerea“ conceptelor) nu e 
metoda potrivită aici. Prin urmare, nu pot obține o propozi- 
ţie sintetică folosind exclusiv metoda analizei, ci trebuie să 
apelez la metoda sintezei. Sau, mă pot presupune ca apar- 
tinând exclusiv lumii simţurilor: în limbajul lui Kant, ca 
aparţinând numai lumii simţurilor sau simple: lumi a sim- 
turilor. Sau, „numai legea pentru sine (Plofe Geserz fiir sic) 
poate fi obiect al respectului și, în consecinţă, o poruncă“ 
(1, 15), adică exclusiv legea morală rapională, lăsând la o parte 
înclinațiile, poate fi o poruncă (am fi putut spune și „sim- 
pla lege pentru sine ...“). 


ea ar fi, ca să spunem așa, doar montura: frază am- 
biguă ; „ea“ se referă aici doar la ptilitate, dar același lucru 
(ar putea fi doar montura ...) se poate spune și despre ste- 
rilitate. Fraza trebuie citită astfel: „Ea (utilitatea) ar fi, ca 
să spunem așa, doar montura (în sensul monturii unei bi- 
juterii) care ne permite să o mânuim ... (să mânuim voin- 
ţa bună ca pe o „piatră prețioasă“ aflată în această 
montură ) ...“. Bagdasar produce această frază hilară: „Utui- 
litatea sau inutilitatea nu pot adăuga nici scădea ceva aces- 
tei valori. Ea ar fi oarecum numai chenar pentru a o utiliza 
mai bine în viaţa de toate zilele“(!2). 


țelul (Absicht) cu care natura: Absicht e tradus prin 
țel, deși sensul de dicţionar e intenție (cum poate fi redat 
în contexte netehnice). Bagdasar traduce atât Abs:cbt cât și 
Zweck cu scop, deși Kant distinge de regulă finalitatea 
naturală de scopurile acţiunii. De cele mai multe ori Kant 
foloseşte Absicht în sensul de finalitate obiectivă a naturii 
(Zweckmăssigkeit), dar alteori e indistinct de scop (Zweck). 
„O acţiune săvârșită din datorie își are valoarea nu în țelul 
care trebuie să fie atins prin ea“ (|, 14): aici Absicht semni- 
fică, evident, scopul, obiectul, rezultatul obiectiv ce e vizat 
prin înfăptuirea unei acţiuni. S-ar putea spune și „intenţie“ 

în sens obiectiv (cum traduc francezii) și să vorbim de o 
„intenţie a naturii“ prin analogie cu o intenţie reală, subiec- 
tivă: facultatea de judecată înţelege natura ca și cum fina- 
litatea ei ar fi intenţionată (Eisler). În istorie se poate vorbi 
tot prin analogie de o „intenţie“ sau de „providenţă“. Am 
păstrat termenul :ntenţ:e (în sens moral) pentru Gesinnung. 


Pavagraful 5 


capacitatea de a dori (Begehrungsvermâgen): Ver- 
moâgen e tradus aici cu „capacitate“ ; alţii îl traduc cu „fa- 
cultate“ sau „abilitate“. Lexiconul filozofic al wolffianului 
Meissner din 1737 dă ca sinonime ale lui „Vermâgen“ facul- 
tas și potentia şi le definește în termeni aristotelici ca posi- 
bilitate de a face sau a suferi o acţiune. Menţionează apoi 
„facultatea dorinţei“ (dorinţa sensibilă și voinţa) și facul- 
tățile cunoașterii (sensibilitatea și raţiunea). La Kant, „fa- 
cultăţile sufletului, descrise variat ca Seelenvermâgen sau 
gesamte Vermâgen des Gemiits sau capabilități (Fâhrgkei- 
ten), cuprind o fundamentală, tripartită „ordine a puterilor 
noastre de reprezentare, anume: a) facultatea cunoașterii; 
b) trăirile de plăcere și neplăcere; și c) facultatea de a dori“ 
(H. Caygill). În Critica ratiunii practice Kant face aceste 
remarci: „Mi s-ar putea face și obiecţia de ce nu am expli- 
cat mai întâi şi conceptul capacității de a dori (Begebrun- 
gsvermâgensY* sau al sentimentului plăcerii, cu toate că acest 
reproș ar fi nedrept deoarece am putea presupune pe drept 
cuvânt această explicaţie așa cum e dată de psihologie. ... 
Viaţa este capacitatea unei fiinţe de a acţiona după legile ca- 
pacităţii de a dori. Capacitatea de a dori este capacitatea unei 
fiinţe de a fi prin reprezentările ei cauza realităţii obiecte- 
lor acestor reprezentări. Plăcerea este reprezentarea acor- 


29 Bagdasar traduce: facultatea de a râvni. 

dului unui obiect sau al unei acţiuni cu condiţiile subiecti- 
ve ale vieţii“ (CRPr, 95n). 

Iată şi o referire din M etafizica moravurilor (Intr. 1): 
„Capacitatea de a dori este capacitatea care, prin reprezen- 
tările sale, este cauza obiectelor acestor reprezentări. Ca- 
pacitatea unei fiinţe de a acţiona conform reprezentărilor 
sale se numește viaţă.“ 

Am tradus Begierde cu dorință şi nu cu râvnire (dorinţă 
aprinsă pentru ceva, poftă) pentru că în limbajul tehnic al 
lui Kant acesta e termenul cel mai general care poate lua, 
apoi, diverse nuanţe, inclusiv pe cea de poftă. „Toate do- 
rinţele omenești sunt sau formale (libertate și putere) sau 
materiale (raportate la un obiect), dorinţe ale iluziei sau de- 
lectării sau, în sfârșit, ele se referă la simpla durată a amân- 
durora ca elemente ale fericirii. Dorinţe de primul fel sunt: 
ambiția, setea de dominație și de avere. Cele de felul al doi- 
lea: plăcerea sexuală (voluptatea), plăcerea pentru lucruri 
(trai bun) sau plăcerea socială (gust pentru conversaţie). Do- 
rinţe de felul al treilea, în sfârșit sunt: dragostea de viață, 
de sănătate, de comoditate (pentru viitor, scutire de griji)“ 
(Ped., 69). 

În ceea ce priveşte capacitatea de a dori (nu capacitatea 
de a râvni, cum traduce Bagdasar), Kant distinge între o 
capacitate inferioară de a dori şi o capacitate Superioară de 
a dori ca „principii determinante ale voinţei“ (CRPr, 109) 
— distincţie care face, i iarăși, improprie traducerea „capa- 
citate de a râvni“. Diferenţa dintre ele nu constă în aceea 
că reprezentările obiectului de realizat, asociate cu senti- 
mentul plăcerii, își au originea în obiect (prin simţuri), res- 
pectiv în intelect. Căci dacă principiile determinante ale 
capacităţii de a dori sunt situate într-o plăcere, nu mai con- 
tează de unde provine reprezentarea obiectului, din sim- 
ţuri sau din intelect: aici avem capacitatea inferioară de a 
dori. „Principiul fericirii personale, de oricâtă inteligență 
și rațiune s-ar folosi, n-ar cuprinde totuși, pentru voinţă, 

alte principii determinante decât cele adecvate capacităţii :7- 
ferioare de a dori“ (CRPr., 111). În aceeași categorie intră 
dorințele mai fine, cum c aceea a „conștiinței tării noas- 
tre sufletești pentru biruirea piedicilor care se opun pro- 
iectelor noastre“ sau accea a „cultivării talentelor spirituale“ 
(CRPr,, 110). (Ce ar fi să vorbim aici de râvnirea cultivă- 
rii talentelor spirituale ?!). „Numai atunci și numai în mă- 
sura în care ea (raţiunea) decide prin ea însăși voinţa (și nu 
este în slujba înclinărilor) rațiunea este adevărata capaci- 
tate superioară de a dori, căreia cea determinabilă patho- 
logic îi este subordonată“ (CRPr., 111). „Vointa (Wille) este, 
așadar, capacitatea de a dori considerată nu atât în relație 
cu acțiunea (cum e capacitatea de alegere (Wr/lkiir)), cât în 
relaţie cu temeiul care determină la acţiune capacitatea de 
alegere. Voința însăși, strict vorbind, nu are temei determi- 
nant; în măsura în care poate determina capacitatea de ale- 
gere, ca este mai degrabă chiar rațiunea practică“ (MM, 71, 
Ak. 213). Cu alte cuvinte, Wi/le (într-un sens îngust) este 
sursa legii morale, pe când Wil/kiir este capacitatea de a alege, 
decide și acționa sub guvernarea lui Wil/e. În sens larg, Wille 
se referă la ambele funcţii — legislatoare și executivă — fi- 
ind capacitatea de a fi lege pentru sine. 


doar instinctului: Kant respinge teza că fericirea omu- 
lui este un scop al naturii, ea fiind un scop al rațiunii și al 
moralei. 


Paragraful 6 


din inventarea tuturor artelor luxului comun: „Lz- 
xul (luxus) este exagerarea în privința savurării vieţii, în in- 
teriorul unei comunităţi, atunci când ea se asociază cu gustul 
(așa încât această exagerare vine împotriva bunăstării comu- 
nităţii). Când nu e însoţită de gust, această exagerare cores- 
punde desfrâului public (luxuries). ... Luxul e un ansamblu 
de cheltuieli superflue care sărăcesc“ (A. 249). Spre deose- 

bire de desfrâu, luxul rămâne totuși compatibil cu progre- 
sul culturii unui popor, atât în ceea ce privește artele cât și 
ştiinţele, în timp ce desfrâul stârnește în cele din urmă dez- 
gustul. Prin „artele luxului comun“ Kant înţelege acele arte 
care urmăresc ostentativ strălucirea exterioară și deliciile per- 
sonale prin intermediul eleganţei (balurile, spectacolele), a 
diversităţii și abundenței savuroase (banchetele); se adaugă 
aici „artele frumoase“ și „artele agrementului“. Atunci când 
se spune despre un om bogat sau de rang înalt că „știe trăi“ 
aceasta înseamnă că el dovedește abilitate în alegerea plă- 
cerilor sociabile, cele care presupun măsură (sobrietate), fă- 
cându-i pe toţi să se bucure de ele și aceasta nu doar pentru 
o frântură de timp. „Viaţa bine trăită constă în adaptarea 
savurării vieţii la sociabilitate (deci la gust)“ (A. 249). 


Paragraful 7 


scopurile înclinaţiei: „scop“ redă cuvântul german 
Zweck. Conceptul de „scop“ este unul cu sens practic, le- 
gat de rațiunea practică. Voința este capacitatea scopurilor, 
tar ființa umană este prin definiţie o fiinţă care acţionează 
după scopuri. Dar, într-un sens derivat, nu numai acţiunile 
pot avea scopuri, ci și natura: omul este „scopul ultim al 
naturii“, În acest sens, „scop“ are accepţia aristotelică de 
„cauză finală“ naturală. „Scop e echivalent ca înţeles cu ceea 
ce produce fericirea“ (LE, Vig., 302). „Ceea ce servește voin- 
ţei ca temei subiectiv al auto-determinării ei este un scop (su- 
biectiv)“ (IMM, II, 46). „Umanitatea“ e un scop obiectiv, 
dat de raţiunea practică. Sensurile speciale ale termenului 
„scop“ trebuie urmărite în fiecare context în parte. 


Paragraful 13 
pathologică: dependentă de sensibilitate. 


numai prima poate fi poruncită: prema se referă aici 
la iubirea practică. 

predilecţiile senzaţiei (Hânge der Empfindung): am 
tradus Hang cu „predilecție“ (propensio). E vorba de fun- 
damentul subiectiv al posibilităţii unei înclinații (Neigzng), 
adică a unei dorinţe habituale. Predilecţia nu e decât pre- 
dispoziția de a dori o plăcere care creează o înclinaţie pen- 
tru acea plăcere. Predilecţiile sunt temeiul determinării 
capacităţii de alegere anterioare oricărei acțiuni. 


Paragraful 14 
mobil (Triebfeder): în IMM, II, 42, Kant distinge între 


„mobil“ ca „temei subiectiv al dorinţei“ pe care se bazează 
scopurile subiective, și „motiv“ (Bewegungsgrund), ca „te- 
mei obiectiv al unui act volitiv“. Principiile practice bazate 
pe mobiluri și scopuri subiective sunt numite principii „ma- 
teriale“ și sunt relative la un agent particular. Ele oferă te- 
mciul numai pentru imperativele ipotetice. În CRPr., Kant 
definește mobilul asemănător: „Prin mobil (e/arer anim) 
se înțelege principiul subiectiv de determinare al voinţei unei 
fiinţe a cărei rațiune nu este deja, conform naturii sale, în 
mod necesar conformă legii obiective“. Prin urmare, voinţei 
divine nu i se poate atribui nici un mobil, ci doar voinţei 
umane: e.g. interesul (CRPr., 160-161). În plus, Kant vor- 
bește acum despre posibilitatea unor mobiluri obiective, de- 
spre posibilitatea ca „legea să devină un mobil“. Întrebarea 
e: „cum poate fi o lege în ca însăși și nemijlocit principiu 
de determinare al voinţei“ ? Răspunsul e: legea morală pro- 
duce o influenţă asupra sensibilităţii subiectului și provoacă 
un sentiment favorabil influenţei legii asupra voinţei, un 
„sentiment moral“, sentimentul de „respect pentru lege“. 
„Respectul pentru lege nu este un mobil spre moralitate, 
ci este moralitatea însăși, considerată subiectiv ca mobil“ 


(CRPr., 165). A fost tradus diferit: incentive (Caygill, Wood), 

impulsion (Paton), motive (Heath), mobile (Delbos), mo- 
vente (Mathieu). 


Paragraful 17 


conformitatea universală a acţiunii cu legea în ge- 
nere (die allgemeine GesetzmăBigkeit der Handlungen 
iiberhaupt): sensul este acela că principiul universal al voin- 
ței este el însuși o lege universală a conformităţii acţiunilor 
(„conformitatea universală a acţiunii“) cu legea în genere, 
adică nu cu o „lege oarecare“, având un conţinut determinat 
(„fără a pune la baza anumitor acţiuni o lege determinată ). 
Ideea e reluată parțial mai jos: „doar conformitatea cu legea 
în genere“ (sau „doar legalitatea în genere“), adică nu le- 
galitatea privitoare la o anumită lege concretă. Am prefe- 
rat traducerea mai explicită pentru a nu obscuriza inutil 
textul lui Kant. Gregor traduce: „conformitatea acţiunilor 
în genere cu legea universală“. Delbos: „conformitatea uni- 
versală a acţiunilor cu legea în genere“. Bagdasar: „cum am 
privat voinţa de la orice impulsuri care ar putea să i le deș- 
tepte observarea (!?) unei legi oarecare, nu rămâne nimic 
decât legalitatea universală a acţiunilor în genere“. Paton: 
„conformitatea acţiunilor cu legea universală în genere“. 
Mathieu: „conformitatea universală a acţiunilor cu legea în 
genere“. Wood: „Legalitatea universală a acţiunii în genere 
care singură rămâne să slujească voinţei ca principiu“. 


Paragraful 20 


nu-l gândește atât de abstract într-o formă univer- 
sală: „Specificul raţiunii filozofice, după Kant, c de a în- 
țelege universalul în abstracto, în timp ce raţiunea comună 
nu îl surprinde decât în concreto“ (V. Delbos). 

Secțiunea II 


Paragraful 1 


l-am fi considerat drept un concept al experienţei: 
traducere alternativă: „l-am fi tratat (realmente) ca pe un 
concept al experienţei“. De fapt, Kantvreasă spună aici că 
leşi în Secţiunea I el a tratat conceptul de datorie ca și cum 
ie fun concept al experienţei (căci l-a scos din folosirea 
-omună a raţiunii noastre practice), el nu l-a considerat to- 
“uşi nici un moment ca fiind realmente un concept empiric 
'!gencralizat din experienţa morală comună), ci ca fiind un 
“onecpt pur al raţiunii practice. 


actele și omisiunile oamenilor (Tan und Lassen): 
Yraducerea uzuală cu „comportament“ este nefidelă; Kant 
intenționează să pună în evidenţă atât importanţa actelor 
cât și a abţinerilor de a acționa (sau omisiunilor). Această 
distincţie, clasică în teoriile acţiunii, apare, de pildă, în pasa- 
jul în care el spune că din principiul moralității pot fi obți- 
nute o serie de „datorii negative sau de omisiune“ (MM, 262), 


intenţie (Gesinnung): am redat Gesinnung cu „inten- 
ție“, deși se susține îndeobște că acesttermen nu arc această 
semnificaţie în uzul comun al limbii, ori că, dacă i-o ata- 
săm, o facem într-o manieră pur convenţională. După dic- 
rionar, el înseamnă stare de spirit, dispoziţie sufletească, 
intensitate a trăirii ș.a. Totuși, în textul unuia dintre cursu- 
ile lui Kant putem găsi corespondentul lui latin — gnimus 
- în expresii de cele mai multe ori de inspiraţie juridică (ar1- 
nus commitenda actione); or, animus înseamnă spirit, min- 
“e, gând, dar și intenție: hoc animo ut înseamnă „cu această 
intenţie“. Sensul lui pare a fi acela de spirt în care se acțio- 
iează în mod constant: se acţionează nu la întâmplare, ci 
în spiritul legilor interne ale fiinţei raţionale, adică moral. În 
:raducerile disponibile ale Întemeierii am găsit următoarele 

tălmăciri: zntenție (Mathieu, Delbos), dispoziție (Gregor. 

Wood), spiritul unei acţiuni, atitudinea mintală cu care s. 

acţionează (Paton), uneori simţământ, alteori intenție (Bag. 
dasar). Glisarea semantică practicată de Bagdasar e ultimul 
lucru ce poate fi recomandat, căci ea face traducerea rigu- 
ros inutilizabilă. Beck preferă „intenţie“ iar Allison „dis- 
poziţie“. Traducerea cu dispoziţie ar putea fi exclusă rapid 
de argumentul că I. Kant folosește și termenul tehnic Drs- 
position, și anume chiar în același paragraf cu Gesinnung, 
e. II, 70. Unii ar putea spune același lucru despre :nten- 
ție, căci, cel puţin într-un curs timpuriu, Kant folosește 

cuvântul Jtention într-un sens asemănător cu maximă, vor- 
bind despre universalizarea „intenţiilor“ ; totuși, Intentrov 
nu e un termen tehnic atât de frecvent. A traduce Gesiz. 
Hung cu „spirit“ (cu sensul din expresia „spiritul legii“ ) este 
iarăși problematic: Kant numeşte buna Gesinnung „spiri- 
tul (Geist) bun care domnește peste noi“ și spune despre 
o acţiune conformă legii și făcută totodată de dragul legii 
ca fiind moralmente bună nu doar în litera ei, ci în spiritul 
ei (sau în al său Gesinnung) (CRPr., 161n). Dar marea pro- 
blemă e, în acest caz, cea lingvistică: apar construcţii lingvis- 
tice foarte nefirești, mai ales atunci când Gesinnung e la 
plural. De aceea voi rămâne la „intenţie“, oricât de proble- 
matică ar părea unora această traducere. 

Iată acum câteva contexte dintr-un curs târziu (1793-1794) 
care sper să sugereze mai bine ceea ce înţelegea Kant prin 
Gesinnung (traducătorul englez al cursurilor, P. Heath, îl tra- 
duce cu „dispoziţie“ ; eu îl voi reda peste tot cu „intenţie“): 


„Apare distincţia dintre datorii ale dreptului și datorii ale vir- 
tuţii = officia justi et honesti. În acordul acţiunii cu legea re- 
zidă justitia actionis și judecata an aliquid justum sit. Dar 
dincolo și mai presus de aceasta, anume în faptul că acţiunea 
e înfăptuită numai de dragul legii, i.e. că legca singură e temeiul 


59 Dacă un lucru e drept. 

determinant al acţiunii sau cauza, mobilul, norma ci, rezidă 
decizia dacă ea (acţiunea) poate fi aliquid bonestum”! sau ani- 
mus în praestanda obligatione — intenţia (Gesinnung ) înfăp- 
tuirii unei datorii”. Astfel, justitia actionis presupune 
legalitatea actului, dar animus în commitenda actione*? pre- 
supune moralitatea lui. ... Căci dacă acţiunea e în conformi- 
tate cu legea nu mai rămâne nimic de spus despre intenţia 
(Gesinnung ) subiectului, sau temeiul motivaţional (Bezveg- 
grund) subiectiv de a acţiona, aflată în ideea legii care a fost, 
sau ar trebui să fie, înfăptuită. Nici omul și nici Dumnezeu 
nu sunt în stare să constrângă agentul să adopte animus legis* 
deoarece acestuia i s-a garantat puterea de a urma legea prin 
alegere liberă și nu printr-un mecanism“ (LE, Vig., 332-333). 
„Căci dacă ele sunt diferite. de datoriile dreptului, în măsura 
în care acestea din urmă se bazează pe un drept, fac posibile 

legile externe cu privire la acţiune și pot produce un drept co- 
ercitiv, datoriile etice permit totuși, cu privire la maxima ac- 
țiunii, o legislaţie care nu poate fi externă deoarece ea e legată 
numai de intenţia (Gesinnung) agentului“ (LE, Vig., 335). 


Este destul de clar că autorul a introdus conceptul de 
Gesinnung pentru a da seama de un anumit „spirit“ în care 
acţionează în mod constant agentul moral, spirit ce subde- 
termină și e exprimat în alegerea, într-un act volitiv sau altul, 
a unei anumite maxime. E vorba de un concept ce continuă 
tradiţia conexiunii dintre acţiune și un anume caracter al 
agentului, caracter ce oferă temeiul raţional al diferitelor lui 
decizii particulare și dă seama de o anume coerenţă și sta- 
bilitate a acestora. De altfel, în Re/gza doar în limitele raţiu- 


31 Ceva virtuos. 

”2 Compară cu: „Se poate spune despre orice acţiune conformă legii, 
dar care nu a fost făcută de dragul legii, că este moralmente bună nu- 
mai în ce privește litera, dar nu în ce privește spiritul (intenţia) ei“ 
(CRPL., 161). 

% Spiritul în care c făcută acțiunea sau intenţia cu care e făcută 
acţiunea. 

"1 Spiritul legii, adică să acționeze moralmente bine nu în literă, 
G în spirit, sau din intenția moralmente bună. 

ii (1793), Kant caracterizează Gesinnung ca fiind „temeiul 
“ubiectiv ultim al adoptării maximelor, ... această Gesin- 
nung trebuind ea însăși să fie adoptată prin capacitatea de 
alegere (Wi//ksir) liberă, căci altfel nu ne-ar putea fi impu- 
tată“ (Rel. 25), deci fiind el însuși o „maximă de cel mai înalt 
ordin care oferă o direcţie sau orientare pentru viaţa mo- 
rală a agentului privită ca întreg“%. Kant pare să fi intro- 
dus conceptul de Gesinnung (intenţie) pentru a da seama 
de acţiunea coerentă și stabilă a agentului moral. În frag- 
mentele de mai sus el ne duce cu gândul la temeiul moti- 
vațional moral al tuturor maximelor, la o anumită legislaţie 
internă a agentului liber; conformitatea cu aceasta a d atlas 
conferă acțiunii un caracter propriu-zis moral (moral i 
spirit“). Totuși, ar trebui menţionat că acest concept a că- 
pătat un rol bine articulat abia în lucrările târzii, de după 
Critica rațiunii practice. În Întemeiere..., „Kant nu discu- 
tă niciodată efectiv acest caracter sau dispoziţie de fundal, 
nici nu explică relaţia sa cu acţiunile particulare care pose- 
dă sau nu posedă valoare morală; de aceea psihologia mo- 
rală a acestei lucrări rămâne cu totul incompletă “*. 
Înainte de a vedea cum apare termenul nostru în Înte- 
meiere..., voi adăuga că în prelegerile lui Kant din perioa- 
da anterioară anului 1785 Gesinnung pare a juca totuși un 
rol destul de bine conturat. Am ales câteva exemple. De pildă, 
profesorul spune că o acţiune poate fi practic necesară dar, 
pentru a o înfăptui, mai e nevoie de un temei motivaţional 
(Beweggrund) al ei. Acest temei motivaţional poate fi de 
două feluri. Dacă el e derivat din coerciţia externă, atunci 
vom spune că necesitatea acţiunii e juridică. Dacă el e deri- 
vat din caracterul intrinsec bun al acţiunii, necesitatea e eti- 
că. Etica se ocupă de caracterul intrinsec bun al acţiunilor, 
jurisprudenţa de ceea ce e legalmente corect: aceasta din 


5 H. Allison, Kant” Theory of freedom, p. 141. 
3 H. Allison, Kant's Theory of freedom, p. 136. 

urmă se referă nu la intenţii (Gesinnungen ), ci la autoritate 
și la puterea coercitivă. Dimpotrivă, „etica se referă doar 
la intenţii (Gesinnungen)“. „Etica e așadar filozofia inten- 
ilor (Gesinnungen)“ (LE, Coll, 90). După cum se vede, 
termenul nostru apare aici la plural, în timp ce în Religia 
şi în Metafizica moravurilor ni se spune că există o singură 
intenţie (Gesinnung). Același plural e prezent și în Înteme- 
iere... Kant putea să fi avut în minte intenţiile sau perso- 
nalităţile morale ale diverselor persoane. 


„Gesinnungen sunt principiile de bază ale acţiunilor noastre 
și servesc la legarea acţiunii de temeiul ei motivaţional. E greu 
de explicat ce se înţelege prin Gesinnung; o persoană care își 
plătește datoriile, de exemplu, nu este încă din această cauză 
o persoană virtuoasă, dacă face acest lucru din teama de pe- 
deapsă etc.; totuși, ea e un bun cetăţean și acţiunea sa are rec- 
titudo juridica, dar nu ethica. Dar dacă o face din binele 
intrinsec al acţiunii, atunci a sa Gesinnung e morală și are rec- 
titudo ethica. ... O persoană care respectă legile coercitive nu 
este încă virtuoasă. Virtutea presupune într-adevăr respect și 
o scrupuloasă supunere faţă de legile omenești, dar ea se re- 
feră la intenţia (Gesinnung) din care ia naștere acţiunea ce po- 
sedă rectitudo juridica. ... Moralitatea e un termen ce se 
folosește numai pentru legile etice, căci chiar dacă legile juri- 
dice au necesitate morală, temeiul lor motivaţional este doar 
coerciţia și nu intenţia (Gesinnung)“ (LE, Coll., 90, 91). 


Se vede destul de clar și din aceste prelegeri anterioare 
Întemeierii... că Gesinnung e privit ca un „temei motiva- 
țional“ care determină respectarea legilor propriu-zis mo- 
rale și din care „iau naștere“ maximele și acţiunile morale. 
Adoptarea rațională (morală) a maximelor e legată așadar 
de un ansamblu de intenţii subiacente sau de un pattern de 
acte volitive care oferă agentului mijloacele de a gândi ca 
întreg viaţa morală a unei persoane”. Ceea ce numim Ge- 
sinnung a unei persoane este o parte a caracterului ei. Kant 


%7 H. Allison, Kant” Theory of freedom, p. 137. 

simte nevoia acestei distincţii și în sfera religioasă. Dacă ci- 
neva urmează legile lui Dumnezeu, aceasta e, cu diferenţe- 
le de rigoare, ca și cum ar urma prescripţiile unui legislator 
uman. Dar acţiunea celui ce respectă legea divină de frica 
lui Dumnezeu are numai rectitudo juridica. Dacă însă o face 
pentru că acţiunea respectivă 1 se pare atroce, atunci acţiu- 
nea e etică. Dar aceasta este și ceea ce ne învaţă Isus: să facem 
acţiunile din dragoste faţă de Dumnezeu, adică „dintr-un 
Gesinnung bun“ (LE, Coll, 91). Voința divină e un mobil 
(Triebfeder) extern, dar nu un temei motivaţional (Beweg- 
grund) intern. În schimb, o bună Gesinnung e un temei mo- 
tivaţional (LE, Coll., 97). 

Remarcabilă aici e folosirea pluralului, ceea ce poate să 
sugereze o identitate între Gesinnung şi maximă. Și în 
Întemeiere... există un pasaj care pare să identifice cele 
două concepte: valoarea acţiunii morale constă în „inten- 
ţii (Gesinnungen ), adică în maximele voinţei care sunt gata 
să se manifeste astfel prin acţiuni“ (II, 70). În scrierile mai 
târzii, Kant vorbeşte despre „o singură intenţie (Gesinnung) 
virtuoasă, temeiul determinant subiectiv al îndeplinirii pro- 
priei datorii“ (PP, mm., 538). Din cele de mai sus rezultă 
că identificarea intenţiei cu maxima e greșită, chiar și pen- 
tru fazele timpurii ale gândirii lui Kant. 

În Întemeiere..., termenul Gesinnung apare în următoa- 
rele locuri: 

— „nu putem deloc aduce exemple sigure ale intenţiei 
(Gesinnung) de a acţiona din pura datorie“ (II, 1); 

— „realitatea acestei intenţii (Gesinnung) în acțiunile 
umane“ (II, 1); 

— „să producem intenţii (Gesinnungen) morale pure“ 
prin educaţie „și să le inculcăm în suflete spre binele cel mai 
înalt al lumii“ (UI, 10); 

— caracterul bun al acţiunii „constă în intenţie (Geszn- 
nung)“, oricare ar fi rezultatul (II, 22); 

— valoarea acţiunii morale constă în „intenţii (Gesinnun- 
gen), adică în maximele voinţei“ (II, 70); 

— „intenţia (Gesinnung) moralmente bună, sau virtutea“ 
(II, 71); 

— „onestitate în intenţii (Gesinnungen)“ (III, 19). 

În aceste apariţii, Gesinnung nu pare a avea un alt sens 
decât cel schiţat mai sus. El e temeiul motivational ultim 
al acţiunii făcute din datorie (al acţiunii morale), temeiul 
alegerii maximelor morale, care nu poate fi exemplificat em- 
piric. De altfel, în Critica rațiumi practice intenția (Gesin- 
nung), care privește legea morală, e considerată a aparţine 
fiinţei inteligibile, manifestarea ei în fenomen fiind „carac- 
terul“ (Charakter) (CRPr,, 188). Că valoarea acţiunii mo- 
rale constă în intenţii, adică în maximele voinţei, poate 
însemna că intenţiile sunt „principiile de bază ale acţiunilor 
noastre și servesc la legarea acţiunii de temeiul ei motiva- 
ional“. La singular, „intenţia“ unei persoane se referă la „te- 
meiul motivaţional subiectiv“ al acţiunilor care au rectitado 
ethica. Legarea „intenţiei“ de „virtute“ (i.e. tăria maximelor 
unei fiinţe umane în respectarea datoriei sale, o tărie care 
poate fi recunoscută doar datorită obstacolelor pe care ca 
le poate depăși, iar în cazul virtuţii aceste obstacole sunt în- 
clinaţiile naturale) arată nu că virtutea e totuna cu intenţia, 
ci că virtutea e „o Gesinnung în luptă“ cu înclinațiile natu- 
rale. În concluzie, o bună Gesinnung pare a fi un anume 
fel de a fi stabil al agentului individual (acea „voinţă bună“) 
care-l face apt să aleagă maximele imorale și, deci, să se com- 
porte moral; e acel temei motivaţional subiectiv de a alege 
maxime în spiritul legii morale. 


au existat în toate timpurile filozofi care au negat: 
care au negat realitatea determinării voinţei doar de datorie 
(realitatea voinței libere) și au atribuit întreaga cauzalitate 
a voinţei unui determinism natural, dominat de sentimen- 
tul iubirii de sine, de urmărirea propriilor interese și nevoi. 

Un asemenea filozof era ]. Schulz: „Cât privește voinţa, toa- 
te înclinațiile și impulsurile sunt incluse (de Schulz) într-u- 
nul singur, anume z4birea de sine, deși cu privire la aceasta 
fiecare fiinţă umană are reprezentarea sa proprie, care nu 
poate totuși devia niciodată de la o reprezentare generală. 
lubirea de sine e întotdeauna determinată de toate senza- 
viile noastre luate împreună. ... Prin urmare, 24 există voin- 
ță liberă: voinţa e supusă legii stricte a necesităţii“ (I. Kant, 
Review of Schulz”s Attempt at introduction to a doctrine of 
all buman beings regardless of different religions, în M. Gre- 
gor (ed.), . Kant, Practical Philosophy, p. 8). 


fragilitatea și impuritatea naturii umane: Fragili- 
tatea (fragilitas) și impuritatea (impuritas) sunt cele două 
grade iniţiale ale înclinării (propensto) naturale a omului spre 
rău: „fragilitatea“ e incapacitatea de a te ţine de maximele 
bune chiar dacă le-ai adoptat, iar „impuritatea“ e incapaci- 
tatea de a îţi face datoria dacă nu ești împins de mobiluri 
non-morale (Rel. 29-30). 


compatibilitate reciprocă a lor: „înclinațiile naturale 
sunt considerate în sine bune, adică necondamnabile și nu 
e numai inutil, ci și dăunător și blamabil de a vrea să le ex- 
tirpăm; trebuie mai degrabă să le controlăm, ca să nu se dis- 
trugă unele pe altele, ci să fie făcute să se pună de acord sub 
forma unui tot numit fericire. Atunci când raţiunea se achi- 
tă de această sarcină, ea se numește prudență“ (Rel. 58). 


Paragraful 3 


cugetele și năzuinţele lor (ihr Dichten und Trachten): 
aceasta e o aluzie la expresia Tichten und Trachten din tra- 
ducerea lui Luther a Facerii 6:5 (A. Wood). A. Wood se ghi- 
dează după această traducere: „And God saw that the 
wickedness of man was great in the earth and that every 

imagination of the thoughts of his heart was only evil con- 
tinuously“. M. Gregor traduce: „the intentions and aspi- 
rations in them“. În ediţia din 1975 a Bibliei, publicată de 
Editura Institutului Biblic și de Misiune Ortodoxă al Bi- 
sericii Ortodoxe Române, pasajul e tălmăcit astfel: „Văzând 
însă Domnul Dumnezeu că răutatea oamenilor s-a mărit pe 
pământ și că toate cugetele și dorinţele inimii lor sunt îndrep- 
tate la rău în toate zilele“. Într-o traducere mai literală, 
expresia lui Kant spune: cugetele lor (2br Dichten) și nă- 
zuințele inimilor lor (zhr Trachten ); de aceea am tradus „cu- 
getele și năzuinţele lor“. 


chiar dacă e posibil ca până acum să nu fi existat nici 
un prieten loial: probabil o aluzie la Aristotel căruia, în 
MM, Kant îi atribuie spusa: „Dragii mei prieteni, nu există 
nici un prieten“ (în sensul prieteniei perfecte, pure) (p. 310). 


Paragraful 4 


legi apodictice: Sensul originar al lui „apodictic“ este 
„evident de la sine“. Dar Kant îl folosește de regulă în sen- 
sul de „necesar“, deși o anume nuanţă epistemică legată de 
certitudine e adesea prezentă. De exemplu, cunoașterea ma- 
tematică „e o cunoaștere ce se distinge prin certitudine apo- 
dictică, adică prin necesitatea ei absolută, ceca ce înseamnă 
că nu se sprijină în nici un fel pe experienţă, fiind, prin ur- 
mare, un produs pur al raţiunii“ (P. 6). 


Paragrajul 5 


nimeni nu este bun decât unul Dumnezeu: „lar lisus 
i-a zis: Pentru ce mă numești bun ? Nimeni nu este bun decât 
unul Dumnezeu“ (Luca 18:19). 


fac intuitiv (macben ... anschaulicb): în sensul intui- 
uei sensibile; vezi și II, 72 unde se vorbește în același sens 

de aducerea unei idei a raţiunii „mai aproape de intuiție“ 
(de intuinţa sensibilă). 


Paragraful 6 


dacă nu există deci...: dacă nu există deci nici un au- 
tentic principiu al moralității care să fie empiric, atunci e 
redundantă întrebarea dacă e bine să expunem conceptele 
moralității în calitatea lor de concepte pure: evident că e 
bine. Dar întrebarea nu e totuși inutilă atâta vreme cât ma- 
joritatea se îndoiește de utilitatea unei filozofii morale pure. 


în universalitatea lor: îm Al/lgemeinen (în abstracto). 


Paragraful 7 


popularizări filozofice: Referirile lui Kant la „filozofia 
populară“ vizează în primul rând o mișcare filozofică ilu- 
ministă berlineză, ai cărei reprezentanţi notorii erau Chris- 
tian Garve (1742-1798), Moses Mendelssohn (1729-1786), 
Christoph Meiners (1747-1810) și Christian Friedrich Ni- 
colai (1733-1811). Referiri critice la această mișcare se gă- 
sesc în toată opera lui Kant. În ciuda acestei opoziții teoretice, 
Kant s-a aflat în bune relaţii și a admirat cel puţin pe doi 
dintre reprezentanţii filozofiei populare, Mendelssohn și 
Garve. Influenţa acestor autori asupra filozofiei sale criti- 
ce este controversată (A. Wood). 


Paragraful 9 


hiperfizică: o explicaţie „hiperfizică“ e aceea care înlo- 
cuiește lipsa unei explicaţii fizice prin apel la principii trans- 
cendente, care „depășesc orice experiență“, de pildă la un 
autor divin. O „explicaţie hiperfizică“ este aceea prin care 
„ideile noastre asupra raţiunii omenești (sunt) transpuse 

asupra lui Dumnezeu“ (P. 58). Hiperfizicul e ceea ce e de 
ordin suprasensibil. 


Sulzer: Jean-Gcorges Sulzer (1720-1779) este unul din- 
tre așa-zișii „filozofi populari“ și director al departamen- 
tului de filozofie al Academiei Prusiene de Științe între 1777 
și 1779. A publicat o teorie generală a artelor frumoase. lată 
ce îi scrie Sulzer lui Kant în 8 decembrie 1770: „Aș vrea re- 
almente să aflu de la Domnia Voastră dacă am putea spera 
să vedem în curând lucrarea dumneavoastră de metafizică 
a moralei. Această lucrare e de maximă importanţă, dată fi- 
ind starea actuală precară a filozofiei morale. Am sperat și 
eu să fac ceva de acest fel încercând să rezolv problema: 
„Care e diferența fizică și psihologică de fapt dintre un su- 
flet pe care-l numim virtuos și unul caree vicios ?“. Am în- 
cercat să descopăr adevăratele dispoziţii ale virtuţii și viciului 
în primele manifestări ale reprezentărilor și senzaţiilor, și 
privesc acum la încercarea mea de a le cerceta ca la una nu 
tocmai reușită deoarece ea m-a condus la concepte care sunt 
simple și ușor de înţeles și care pot fi aplicate fără efort la 
educarea și formarea copiilor. Dar în același timp mi-e im- 
posibil acum să desăvârșesc această operă“ (apud, A. Wood, 
note la I. Kant, Grozndwork for the Metaphysics of Mo- 
rals, edited by A. Wood, Yale University Press, 2004, p. 28). 


motivații (Bewegursachen): spre deosebire de „moti- 
ve“ (Bewegungsgrund) care sunt obiective căci provenite 
din „reprezentarea pură a datoriei și, în genere, a legii mo- 
rale, fără nici un adaos străin generat de stimuli empirici“, 
„motivaţia“ (Bewegursache) e cauza subiectivă, contingen- 
tă a acţiunii. 


Paragraful 12 


după reprezentarea legilor: „Reprezentarea“ traduce 
cuvântul german Vorstellung. E vorba aici de reprezen- 

tările conștzente, care sunt: senzaţia, intuiţia și gândirea (con- 
ceptele). Gândirea este „repraesentare per conceptus“. Sen- 
zaţiile sunt reprezentări subiective, legate numai de un 
anume subiect și de modificarea stărilor lui. Intuiţiile și con- 
ceptele sunt reprezentări obiective. Principiile practice ale 
lui Kant sunt de ultimul tip. Aceasta explică pasajul de mai 
jos (II, 14): „Practic bun este însă ceea ce determină voinţa 
prin intermediul reprezentărilor rațiunii, deci n din cauze 
subiective, ci în mod obiectiv, adică din temeiuri care sunt 
valabile pentru orice fiinţă raţională ca atare. El se distinge 
de ceea ce este plăcut, adică de ceea ce are influenţă asupra 
voinţei doar prin intermediul senzaţiei, doar din cauze su- 
biective care sunt valabile numai pentru simţul unuia sau 
al altuia și nu ca principiu al rațiunii, care e valabil pentru toți.“ 

Fenomenele se află în interiorul conexiunilor, determi- 
nate prin legi, ale reprezentărilor posibile. În acest pasaj și 
în cele următoare, Kant vorbește despre reprezentarea fe- 
nomenală (prin concepte ale raţiunii unei fiinţe finite în ge- 
nere și prin concepte ale intelectului uman ) a legilor morale 
noumenale (legile ce guvernează o voință sfântă): e vorba 
de imperativele categorice. Pentru comparaţie, vezi urmă- 
torul pasaj din Critica rațiunii pure : „Dacă fenomenele nu 
sunt considerate decât ca ceea ce sunt ele de fapt, anume 
nu ca lucruri în sine, ci ca simple reprezentăr:, care se în- 
lănţuie după legi empirice, atunci ele însele trebuie să aibă 
cauze care nu sunt fenomene“ (CRP (1998), 426). Omul, 
ca subiect al lumii sensibile, este determinat de imperative 
care îi constrâng voinţa ; aceste imperative sunt „simple re- 
prezentări“ sau „efecte“ ale „caracterului său inteligibil“ sau 


noumenal (CRP (1998), 427). 


constrângerea (Nâtigung): Bagdasar și Delbos traduc 
Notigung cu „constrângere“. M. Gregor observă că, în mod 
repetat, Kant foloseşte Nângung (pe care ea îl traduce, de 
regulă, cu „necesitare“ „ca și Paton și Wood) și Zwang (coca 
ciție) ca sinonimi. Am preferat să păstrăm diferenţa dintre 

Nâtigung şi Zwang redându-l pe primul cu „constrângere“ 
și pe al doilea cu „coerciţie“ deoarece, în unele texte, Kant 
face el însuși această distincţie, considerându-l pe primul 
corespondentul german al termenului latin ecessitatio și pe 
al doilea al termenului coercitzo. „Constrângerea morală nu 
este încă coerciţie morală (coerc:tz0)“, spune Kant. Con- 
strângerea este numai „temeiul coerciţiei“ ; constrângerea 
este punerea sub o obligaţie a unei voințe care e determi- 
nată de impulsurile sensibilităţii contrare legii morale. Con- 
strângerea morală prin legea raţiunii practice creează numai 
posibilitatea ca voinţa să acţioneze contra impulsurilor sen- 
sibile de sens contrar. Când agentul și face în realitate acest 
lucru vom vorbi de coerciţie. Coerciţia poate fi morală (co- 
erciția doar prin ideea legii morale) și patologică sau fizi- 
că (coerciţia voinţei de a acţiona într-un anume fel prin 
impulsuri senzoriale ȘI înclinații care covârșesc forţa legii 
morale) (LE, Vig., 282-3). Merită să fim atenţi și la pere- 
chea de termeni „necesitate“ — „constrângere (necesitare)“ 
„Constrângerea (necesitarea) Și necesitatea sunt termeni 
diferiţi: primul e necesitatea obiectivă. Constrângerea (ne- 
cesitarea) e relaţia unei legi cu o voinţă imperfectă. În om, 
necesitatea obiectivă de a acţiona conform legilor morale, 
este constrângerea (necesitarea)“ (LE, Mrong,., 234). 

Am putea folosi și noi — așa cum o face M. Gregor — „con- 
strângere“ și „necesitare“ ca interschimbabili cu condiția de 
a avea în minte diferenţele de nuanţă: coerciţia e o specie 
de constrângere (sau necesitare). Constrângerea sau nece- 
sitarea (morală) e determinarea unei voințe imperfecte prin 
legi ale rațiunii practice (constrângerea poate fi și patologi- 
că „prin impulsuri senzoriale). Mai exact, Nâtgung e o con- 
strângere potențială a unci voințe imperfecte de a acţiona 
într-un anume fel. Coerciţia e o constrângere reală a unei 
voințe imperfecte de a acţiona într-un anume fel. Mai ex- 
plicit, lucrurile stau astfel: constrângerea sau necesitarea (ne- 
cessitatio) morală a voinţei înseamnă a te afla, ca voință 

imperfectă, sub o obligație morală; aceasta e o constrângere 
potenţială, nu actuală, în sensul că voinţa imperfectă ar pu- 
tea să nu respecte obligația, fiind coerciţionată de înclinații. 
Despre acest gen de constrângere e vorba în II, 12: „Deter- 
minarea unei asemenea voințe conform unor legi obiective 
cste constrângerea (Notigung), altfel spus, relația legilor 
obiective cu o voinţă care nu este întru totul bună va fi re- 
prezentată ca determinare a voinţei unei fiinţe raționale prin 
temeiuri ale raţiunii, ce-i drept, temeiuri cărora însă aceas- 
tă voinţă, prin natura ei, nu li se supune în mod necesar.“ 
În schimb, coerciţia (coercitio) voinței înseamnă a te afla, 
ca voinţă imperfectă, sub o obligaţie și a înfăptui efectiv ceea 
ce cere acea obligație. 


Paragraful 15 


raportul legilor obiective ale actului volitiv în ge- 
nere: i.e. raportul legilor obiective ale actului volitiv (Wo//er) 
al ființelor perfect bune cu imperfecţiunea subiectivă a voin- 
ței unei fiinţe raţionale (parţial bune) în genere, de exem- 
plu, a voinţei umane. 


Paragraful 19 


problematic: sau „tehnic“. 


Paragraful 23 


căci numai legea: acesta este unul din pasajele din care 
reiese cu claritate modul ambiguu în care folosește Kant cu- 
vântul „lege“: pe de o parte ca imperativ categoric valabil 
î ă i 
pentru voinţele imperfecte („lege practică“), pe de alta ca 
„lege obiectivă“, purtătoare a unei necesități necondiționate 
& »P : : , 
valabilă pentru o voinţă sfântă. 

Paragraful 26 


nu trebuie să faci nici o promisiune înșelătoare: A- 
ceastă propoziţie, rezultă din context, este un „imperativ 
categoric“; am numit acest tip de imperative categorice, a 
căror „sarcină“ e limitată la anumite condiții, imperative ca- 
tegorice concrete. Kant le mai numește „imperativele datoriei“ 
(II, 32) și e clar că ele sunt mai multe. Ele nu trebuie con- 
fundate cu „unicul“ imperativ categoric ca principiu suprem 
al moralității (II, 31). Este clar de aici că |. Kant folosește 
ambiguu termenul „imperativ categoric“. Pentru a nu con- 
funda cele două sensuri, numele celui de-al doilea a fost scris 
în comentariu cu majuscule. 


Paragraful 27 


vom avea deci de cercetat posibilitatea unui impera- 
tiv categoric într-un mod cu totul z priori, deoarece 
aici nu avem avantajul ca realitatea lui să fie dată în 
experienţă așa încât cercetarea posibilităţii lui să fie 
necesară nu pentru stabilirea sa, ci doar pentru expli- 
carea sa: Bagdasar și Keul traduc greșit, astfel: „Vom avea 
deci de cercetat posibilitatea unui imperativ categoric cu to- 
tul 4 priori, deoarece aici nu avem avantajul ca realitatea lui 
să fie dată în experienţă și deci posibilitatea nu ar fi nece- 
sară pentru stabilirea, ci numai pentru explicarea lui.“ Textul 
e ininteligibil, iar „posibilitatea nu ar fi necesară“ e o con- 
strucţie de o obscuritate inacceptabilă. Kant vrea să spună 
că dacă ar fi fostun principiu empiric, imperativul categoric 
ar fi fost deja stabilit prin experienţă (ar fi avut realitatea 
dată în experienţă), discutarea posibilităţii lui fiind utilă doar 
pentru explicarea (definirea) sa; căci definiția reală a unui 
lucru presupune demonstrarea posibilități lui (reale); dar 
aşa, fiind un principiu 4 priori, cercetarea posibilităţii impe- 
rativului categoric echivalează cu încercarea de stabilire a sa. 

pentru explicarea sa: „Explicaţia“ traduce cuvântul ger- 
man Erklărung (termen tradus cel mai des prin „definiţie“ ). 
Kant observă că „limba germană nu are pentru expresiile 
expunere (Exposition), explicare (Explkation), declaraţie 
(Deklaration ) și definiţie (Definition) decât un singur cu- 
vânt: Erklărung“ (CRP (1998), p. 532). „| nţeleg aici prin 
definiţie reală pe aceea care nu adaugă numai la numele unui 
lucru alte cuvinte mai clare, ci conţine în sine o notă clară 
prin care obiectul (definitum ) poate fi cunoscut oricând în 
mod cert și care face utilizabil pentru aplicare conceptul de- 
finit. Definiţia (explicarea) reală ar fi deci aceea care face 
clară nu numai o noţiune, ci totodată realitatea ei obiecti- 
vă“ (CRP (1988), 241). Un concept empiric nu poate fi de- 
fir: „Căci cum în el nu avem decât câteva caractere ale unei 
anumite specii de obiecte ale simţurilor, nu e niciodată si- 
gur dacă sub cuvântul care desemnează acest obiect nu gân- 
dim o dată mai multe caractere, altă dată mai puţine. Astfel, 
în conceptul de aur, în afară de greutate, culoare, rezistenţă, 
cineva mai poate gândi și proprietatea că el nu ruginește, 
în timp ce altul nu știe poate nimic despre aceasta.“ “Or, de- 
finiţia „n-ar însemna propriu-zis decât a expune originar 
conceptul explicit al unui lucru în cadrul limitelor lui“, deci 
indicând notele lui cu claritate, în mod suficient și complet 
(asigurându-ne așadar „că nu mai sunt alte caractere decât 
cele care aparţin conceptului explicit“ ) (CRP (1998), p. 530). 
Nici conceptele a priori (substanţă, cauză, drept, echitate etc.) 
nu pot fi definite sau explicate: „Căci nu pot fi sigur nici- 
odată că reprezentarea clară a unui concept dat (încă în mod 
confuz) a fost explicit dezvoltată decât dacă știu că această 
reprezentare este adecvată obiectului. Dar cum conceptul 
lui, așa cum este dat, poate conţine multe reprezentări ob- 
scure, pe care le trecem cu vederea la analiză, deși în aplica- 
re avem nevoie întotdeauna de ele, explicitarea analizei 
conceptului meu este totdeauna îndoielnică și poate fi 

făcută numai probabilă prin numeroase exemple potrivite, 
dar niciodată apodictic certă“ (CRP (199), p. 531). De aceea 
Kant își afirmă preferința pentru termenul „expunere“, care 
e o aproximare probabilistă a unei definiţii. Definiţia rea- 
lă (explicația) presupune întotdeauna demonstrarea realz- 
tății obiectului definit. De aceea, „numai matematica are 
definiţii“, căci numai ea își „construiește“ conceptele, pe 
când „definițiile filozofice nu sunt decât expuneri de con- 
cepte date“ (CRP (1998), pp. 531-2). 

lată de ce „libertatea“ (un concept a priori, o Idee) 
nu poate primi o „explicaţie“ (definiţie): pentru că aceas- 
ta ar trebui să fie precedată de demonstrarea realității ei 
obiective sub legi ale naturii, deci faptul că ea există în vreo 
experienţă posibilă — ceea ce e imposibil (vezi III, 29). 


imperativul categoric e singurul care sună ca o lege 
practică: un alt loc în care prin „imperativ categoric“ se 
cc 


înţelege o „lege practică“ concretă: e.g. „să nu faci promi- 
siuni mincinoase!“. 


Paragraful 28 


el este o propoziţie practică sintetică 4 priori: atât 
Bagdasar cât și Keul confundă sistematic Satz (propoziţie) 
cu Urteil (judecată), confuzie care uneori poate fi fatală. Ei 
traduc, într-o română problematică, astfel: „el este o jude- 
cată sintetic practică a priori“. 


Paragraful 33 


ca și cum (als ob) maxima acţiunii tale ar trebui să 
devină: ca și cum (als ob) maxima acțiunii tale [dacă ar fi 
universalizată] ar fi să devină analogul unei legi universa- 
le a naturii teleologice. 

Paragraful 34 


folosirii cuvintelor adoptate în şcoli: referirea se face 
la teza că datoriile perfecte sunt acţiuni constrânse din exte- 
rior susţinută de școala dreptului natural a lui S. Pufendorf, 
dar anticipată de H. Grotius, C. Thomasius și ].G. Sulzer. 


Paragraful 39 


câteva dintre numeroasele datorii reale: acesta este 
unul dintre fragmentele care demonstrează că atunci când 
Kant vorbește despre „derivarea“ „imperativelor datoriei“ 
din „unicul imperativ“ categoric (II, 32), el nu se referă prin 
expresia „imperativele datoriei“ la formulele subsidiare ale 
principiului moralității, cum crede V. Rossvaer'$, ci la „da- 
toriile reale“ de tipul celor exemplificate în II, 34-38. 


a căror derivare: Termenul german pentru „derivare“ 
e „Ableitung“. El a fost introdus de editori, termenul din 
ediția originară fiind „Abteilung“ = împărțire, partiționare, 
diviziune. Lui Wood, prima formulare i se pare îndoielni- 
îsaelebdreee Rantelasoia taie molii legătura care există în- 
tre principiul său și clasificarea datoriilor, nu derivarea lor. 


canonul judecării morale a acţiunii: „canon“ înseam- 
nă în filozofia lui Kant mulţimea de reguli și criterii nece- 
sare pentru a distinge judecăţile adevărate de cele false sau, 
în cazul nostru, maximele morale de cele imorale. E un con- 
cept de origine epicureană, impus prin contrast cu organonul 
aristotelic (mulţimea de reguli necesare pentru a demonstra). 


Paragraful 41 
respectarea acestei legi ar fi datorie: Iată cum nu tre- 


buie tradus: „... o lege practică care (!) poruncește prin ca 


5 V. Rossvaer, The Categorical Imperative and ibe Natnral Law 
Formula, în O. HSfte (ed), Grandlegung, p. 195. 

însăși ... și observarea acestei legi e datorie (Bagdasar și 
Keul). Nu e vorba de nici o observare, ci de respectarea ei, 
de supunerea la ea. 


Paragraful 42 


să derivăm realitatea acestui principiu: prin reali- 
tatea principiului Kant înţelege valabilitatea lui obiectivă. 


să fie valabilă pentru toate fiinţele raţionale (sin- 
gurele cărora li se poate aplica un imperativ) şi numai 
de aceea să fie lege şi pentru toate voinţele umane: aici 
expresia „pentru toate fiinţele raționale“ nu se referă la fi- 
inţele perfect raţionale (sfinte), ci la posibile alte fiinţe ra- 
ţionale finite în afară de om (posibilii locuitori raţionali de 
pe alte planete). Imperativul poate fi aplicat numai unor fi- 
inţe raţionale finite. 


Paragraful 45 


raţiunea numai pentru sine (fir sich selbst) deter- 
mină conduita: Expresia „pentru sine“ apare de mai multe 
ori în aceste pasaje; ea înseamnă aici că rațiunea determină 
voinţa numai pentru sine (adică prin principiile sale formale 
sau după formă), nu pentru vreun scop empiric extern (nu 
după materie). Compară cu „Un imperativ categoric (ne- 
condiţionat) este unul care reprezintă o acțiune ca obiec- 
tiv necesară și o face necesară nu în mod indirect, prin 
reprezentarea unui anume scop care ar putea fi atins prin 
acțiune, ci doar prin reprezentarea acţiunii însăși (a formei 
sale) și, prin urmare, în mod direct“ (MM, 80, traducere mo- 


dificată). 


Paragraful 46 


voinţa este gândită...: această definiție a voinţei cred 
că ar trebui înţeleasă astfel: voința este gândită ca o capa- 
citate [a unei fiinţe raţionale] de a se determina pe sine în- 

săși la acţiune conform reprezentării unor legi. Compară 
cu: „Numai o fiinţă raţională are capacitatea de a acţiona 
după reprezentarea legilor, adică după principii, altfel spus 
are o voință“ (II, 12). 


Paragraful 51 


a-și lua singur viaţa (Selbstmorde) : în Metafizica mo- 
ravurilor (421-422) Kant distinge între „a-ţi lua singur viaţa“ 
(Selbstmorde, hbomocidium dolosum) și „sinucidere“ (Sel- 
bstentleibung, snicidium). „A-tţi lua singur viaţa“ (homo- 
cidium dolosum) e un caz de autochiria („a te ucide în mod 
intenţionat“, die zillkiirliche Entleibung sezner selbst), anume 
cazul în care se poate dovedi că ea e în genere o crimă co- 
misă fie î împotriva propriei persoane, fie, prin uciderea pro- 
prici persoane, împotriva altcuiva (cazul unei persoane 
însărcinate care își ia viaţa). Autocbiria este fie totală (i.e. 
sinuciderea, suicidinm), fie parţială (automutilarea). Auto- 
mutilarea poate fi la rându-i fie „materială“, ceca ce înseam- 
nă a te lipsi singur de anumite părți organice întregi, a te 
schilodi, fie „formală“, adică a te lipsi singur (permanent 
sau temporar) de o anumită capacitate necesară pentru uzul 
natural (și, indirect, moral) al puterilor tale. 


Paragraful 56 


autoare: Cel ce poruncește (imperans) printr-o lege este 
legislatorul (legislator, Gesetzgeber). El e autorul (autor, Ur- 
heber) obligaţiei în acord cu legea, dar nu e întotdeauna au- 
torul legii. În cel din urmă caz, legea e una pozitivă 


(contingentă) (MM, p. 84). 


Paragraful 57 


ca voinţă universal-legislatoare: traducere alterna- 
tivă: ca voinţă care instituie o legislaţie universală. 

Paragraful 65 


ale capacităţii sale conforme voinţei: „Astfel, fiinţe- 
le raţionale finite, prin urmare oamenii, nu pot pretinde de- 
cât la titlul de membri în imperiul scopurilor; evident, numai 
Dumnezeu poate fi considerat, în gândirea lui Kant, ca su- 
veran, în calitatea sa de « bine suveran originar »“ (V. Delbos). 


Paragraful 68 


ori un preț, ori o demnitate: Sursa probabilă a aces- 
tei distincţii e Seneca, Scrisori, 71.33. Vezi și Antropologia: 
talentul are un preț de piață deoarece seniorul poate utili- 
za un om talentat pentru tot felul de scopuri; temperamen- 
tul are un preț afectiv, căci datorită lui putem să ne distrăm 
într-un mod plăcut și cel ce-l posedă constituie un compa- 
nion agreabil; în schimb, caracterul are o valoare internă 


(A. 292). 


Paragraful 72 


una din ele unindu-le prin sine în ea pe celelalte 
două: Expresia „una din ele“ (die eine) e tradusă de obicei 
greșit cu „fiecare din ele“, ceea ce a dat naștere la o întrea- 
gă literatură cu privire la „confuziile“ lui Kant privitoare 
la relaţiile dintre formule. Dintre traducerile consultate, doar 
Paton şi Wood traduc corect cu „una din ele“. Aici nu e 
vorba că Formula I conţine în sine Formula II și III, că For- 
mula II conţine în sine Formula ] și III etc. ci e vorba doar 
de faptul că zna din formule, anume formula toralității (i.e. 
formula imperiului scopurilor) rezultă din unirea (sinteza) 
celorlalte două formule (formula scopului în sine și formu- 
la legii naturii), tot așa cum „a treia categorie (i.e. totalita- 
tea — V. M.) rezultă din unirea celei de-a doua cu cea dintâi 


(i.e. pluralitatea și unitatea — V. M.) (C.R.P (1998), 115). 

integralității (Allbeit) sau totalităţii (Totalităt) sis- 
temului acestora: Ca și în alte locuri, Kant folosește în 
mod alternativ un termen germanic (Al/beit) și unul de ori- 
gine latină (Totalităt) pentru a exprima aceeași idee — semn 
al tatonărilor sale în constituirea limbii germane filozofice, 
după o îndelungată perioadă în care limba intelectualilor a 
fost latina, iar la curtea împăratului se vorbea franceza, ger- 
mana fiind considerată o limbă a vulgului. 


în judecarea morală (în der sittlichen Beurteilung): 
în filozofia teoretică, puterea de judecare (Urtei/skraft) are 
două funcţii de bază pe care Kant le tratează ca sinonime: 
funcţia de a subsuma sub reguli (funcţia de a sintetiza ju- 
decăţi) și funcţia de discriminare, de a distinge dacă ceva 
stă sau nu sub o anumită regulă (funcţia de folosire a con- 
ceptelor pure ale intelectului la cunoaşterea obiectelor). În 
filozofia practică, |. Kant distinge lingvistic între funcția dis- 
criminativă a judecăților practice (anume aceea de a distinge 
între diferite upuri de acţiuni, de pildă bune sau rele), uti- 
lizând cuvântul Beprteilungskraft, și funcţia de subsumare 
(adică de a face judecăţi conform unor principii raţionale 
clar articulate) care revine puterii de judecare propriu-zise 
(Urteilskeraft) (H. Kaygall). M. Gregor traduce cu „apprai- 
sal“ (evaluare morală), Paton cu „Judgment“, Delbos cu 
„Jugement“, Wood cu „judging“ iar Mathieu cu „giudizio“. 
În general am tradus Beurteilung prin expresia „judecare“ 
pentru a sublinia nuanţa de activitate pe care o poartă, ac- 
tivitatea de a face judecăţi cu rol de discriminare între ac- 
țiunile bune și cele rele. Traducerea uzuală cu „judecată“ 
(un termen românesc polisemic) produce confuzii atâta vreme 
cât și Urteil e tradus la fel — de data aceasta cu sensul de 
funcţie a unitătii în reprezentările noastre (e.g. „Orice me- 
tal este un corp“) (vezi CRP (1998), 106). O expresie ase- 
mănătoare (moralischen Beurteilung — judecarea morală) 

apare la II, 39 și se referă la același lucru: la activitatea de 
judecare sau evaluare morală a unor cazuri concrete de ac- 
țiuni în lumina unei reguli generale. 


să procurăm acces (Eingang) legii morale: în acest 
paragraf expresia „a procura acces“ e eliptică, dar aceeași 
idee e formulată mai explicit în Prefață, 8: „... pentru a le 
procura acces (Eingang) (legilor) la voinţa umană și a le da 
vigoare pentru punerea lor în practică“. Vezi aceeași expre- 
sie în II, 7. 


Paragraful 74 


scop de realizat (zu bewirkender): traducere alterna- 
tivă: scop care urmează a fi realizat (prin acţiune, ca orice 
scop empiric); el diferă de /manitate ca „scop în sine“ care 
e deja existent înaintea oricărei acţiuni pentru că subzistă 
prin sine. 


Paragraful 77 


a nu alege decât astfel încât maximele alegerii tale 
(zu wăblen also so, das die Maximen seiner Wabl): Kant 
nu pare să fi făcut deocamdată distincţia dintre Wille (voin- 
ță) și Willkiir (capacitate de alegere), o distincție atât de pro- 
eminentă în Metafizica moravurilor (M. Gregor). 


Paragraful 78 


aptitudinea maximelor sale de a contribui la pro- 
pria sa legislare universală: Iată comentariul lui R. Hare: 
autonomia înseamnă că „voinţa noastră e inițial liberă să vo- 
iască orice vrem. Nu suntem constrânși să voim cutare sau 
cutare lucru din cauza a ceea ce este acel ceva. Voința e con- 
strânsă numai de ceea ce Kant numește „aptitudinea maxi- 


ÎNTEMEIEREA METAFIZICII MORAVURILOR 171 





melor sale de a contribui la propria sa legislare universa- 
Jă“. ... Adică „ne constrânge numai forma universală a ceea 
ce urmează să voim și nu vreun conţinut. Voința poate ac- 
cepta numai asemenea conţinuturi sau obiecte ale voliţiei 
care pot fi voite în mod universal“ (R. Harc, Could Kant 
Have Been a Utilitarian £, în R. Hare, Sorting Out Ethics, 
p. 161). 


Paragraful 30 
pe sentimentul fizic: aluzie la Epicur. 


sau moral: aluzie la teoria simțului moral a lui F. Hur- 
cheson (1694-1727). 


ca efect posibil: aluzie la poziţia lu: C. Wolff. 


cauză determinantă a voinţei noastre: aluzie la mo- 
rala poruncii divine a lui C. Crusius. 


Paragraful 81 


principiul fericirii proprii: Referirea se face a teori- 
ile etice egoiste cum sunt cele ale lui T. Hobbes (1588-1679) 
sau B. Mandeville (1670-1733), teorii care pleacă de la pre- 
misa că omul este astfel constituit încât nu urmărește de- 
cât realizarea interesului propriu, că nici un sentiment nu 
este dezinteresat, cea mai generoasă prietenie nefiind decât 
o modificare a iubirii de sine. Din acţiuni egoiste pot re- 
zulta totuși efecte sociale bune datorită „mâinii invizibile“ 
a mecanismelor economice și sociale care face în așa fel în- 
cât toţi, sau mulţi, să poată beneficia de pe urma egoismelor 
fiecăruia. Acești autori neagă existenţa motivului moral, un 
motiv care vizează binele general. D. Hume critică și el un 
asemenea punct de vedere, considerând că se bazează pe o 
psihologie morală eronată care exclude nejustificat moti- 
vul moral: noi acţionăm pentru că dorim efectiv binele seme- 

nilor noștri, pentru că dorim să fim generoși, prietenoși, utili 
comunităţii etc. 


acest așa-zis simţ special: Kant arc în vedere aici teo- 
ria „simțului moral“ (moral sense) a britanicului Francis 
Hutcheson. În lucrarea sa Jnguiry into the Original of our 
Ideas of Beauty and Virtue (1725) Hutcheson postulează 
O natură umană dotată uniform, pe lângă simţul vederii, au- 
zului, mirosului și gustului, cu un „simţ moral“, o facul- 
tate internă care generează judecățile morale, distincţiile 
morale și cunoașterea morală. „Calitățile morale nu trebuie 
să fic raportate la nimic exterior și mai ales nu la o lege ex- 
ternă, ci ele se află nemijlocit în acţiuni. Iată de ce e sufi- 
cient să luăm în considerare acţiunile, fără a mai considera 
și altceva, pentru a percepe calităţile lor morale și a le apro- 
ba când sunt bune. Simţul moral c pur și simplu această fa- 
cultate care ne permite să fim sensibili la aceste calități, o 
« disponibilitate de a recepta ideile simple de aprobare și 
de condamnare >“ (apud L. Jaffro (coord.), Le sens moral, 
Presse Universitaire de France, 2000, p. 33). În viziunea lui 
Hutcheson simţul moral e o capacitate complexă de alegere 
a acţiunilor printr-un „calcul moral“ al motivelor care dau 
naștere acţiunilor, nu al consecinţelor acestora. 


Paragraful 82 


cea mai mare sumă accesibilă nouă: „Aici Kant po- 
leimizează cu Iluminismul « scolastic »: cu Wolff mai ales 
și, în alt fel, cu Crusius. Principiul perfecțiunii (de origine 
leibniziană și, indirect, neoplatonică) este, în realitate, un 
principiu formal; dar, pentru a-i da un conţinut, Kant con- 
sideră că este necesar să facem să intervină elemente mate- 
riale, care întincază puritatea legii“ (V. Mathieu, nota 24 la 
Kant, Fondazione della metafisica dei costumi, Rusconi 
Libri, 1994). 

Paragraful 84 


o combatere amănunţită a tuturor acestor doctrine: 
A. Wood dă această taxonomie a teoriilor etice pe care le 
avea în vedere Kant: 1) Teorii „obiective“, fie 1.1) „interne“ 
(teoria perfecțiunii), fie 1.2) „externe“ (teoria poruncii di- 
vine). 2) Teorii „subiective interne“ (teoriile sentimentu- 
lui fizic şi moral). 3) Teorii „subiectiv externe“ (moralitatea 
e întemeiată în educație (Montaigne) și teoria că moralita- 
tea e întemeiată în constituţia civilă (Mandeville)). 


Secțiunea III 


Paragraful 2 


așa încât libertatea, deși ce-i drept nu este o proprie- 
tate a voinţei după legi ale naturii, nu este totuși de aceea 
cu totul lipsită de legi: Bagdasar oferă o traducere aberan- 
tă: „atunci libertatea, deși nu este o proprietate a voinței, 
este supusă legilor natural, totuși din această cauză nu este 
lipsită de legi“. Și aceasta după ce cu un paragraf mai sus 
tradusese: „libertatea ar fi acea proprietate a ... (voinţei)“. 
Keul corectează puțin, dar insuficient: „atunci libertatea, 
deşi nu este o proprietate a voinței, conform legilor natu- 

rale, totuși ea nu este lipsită de legi“ 


Paragraful 3 


ambele cunoștințe: Am tradus Erkenntnis prin cunoș- 
tintă; erkennen prin a cunoaște; wissen prin a ști; şi denken 
prin a gândi. Caygill, Paton și Gregor traduc Erkenntnis 
cu cognition, Kemp Smith cu knowledge iar traducătorii 
francezi cu connaissance. În traducerile românești se utili- 
zează echivalentul cunoaștere. În limbajul lui Kant, cele trei 


174 KANT 





specii ale „actului de a considera ceva ca adevărat“ (fiirwab- 
rhalten) sunt: meinen (a opina, dokein), wissen (a şti, epis- 
tasthai) şi glauben (a crede). 

H. Paton comentează astfel acest loc: „Cele două « cogniții » 
pot fi gândite ca subiectul și predicatul unei propoziții 
sintetice atâta vreme cât avem în minte numai propoziţii ca- 
tegorice“ (The Moral Law, n. 1, p. 99). 

Iată și comentariul lui Caygull: „Distincţiile lui Kant în- 
tre cogniţie (Erkenntnis), cunoaștere (Wessen, knowledge ) 
şi gândire (Denken, thinking) nu au fost cu strictețe res- 
pectate de traducători. ... În tipologia sa a reprezentărilor 
din Critica rațiunii pure A 320/B 377, Kant defineşte cog- 
niția ca „percepţie obiectivă“ sau „reprezentare conștien- 
tă“ obiectivă. Există două feluri de cogniţii, anume intuiţiile 
și conceptele, care corespund celor două surse ale cogni- 
ției în sensibilitate și în intelect (A 294/B 351). Cogniţia e 
distinsă ... atât de cunoaștere cât și de gândire. Cunoaște- 
rea semnifică tocmai caracterul adecvat din punct de vede- 
re subiectiv și obiectiv al unei judecăți și e astfel o proprietate 
caracteristică a gândirii. Gândirea, la rândul ei, constă în uni- 
rea reprezentărilor într-o conștiință sau judecată. În timp 
ce categoriile gândirii „nu sunt limitate de condițiile intui- 
ției noastre sensibile“ “cogniția „a ceea ce gândim, determi- 
narea obiectului, presupune intuiţia“ (B, p- 166). Căci așa 
cum considera Kant, „pentru a avea cogniția unui obiect 
trebuie să fiu capabil să-i dovedesc posibilitatea, fie din re- 
alitatea lui așa cum e atestată de experienţă, fie în mod a 
priori cu ajutorul rațiunii. Dar pot gândi orice doresc, cu 
singura condiţie să nu mă contrazic“ (B, xxvi). Cogniţia a 
ceea ce gândim presupune nu numai să fie prezente cogni- 
ţii sub forma conceptelor și intuiţiilor, dar și ca judecata care 
le unifică să satisfacă principiul cota iți aie asemenea con- 
diţii sunt întrunite în cazul judecăților sintetice a priori“ 
(H. Caygill, A Kant Dictionary, Blackwell, 1995). 

Cunoașterea (Erkenntnis) este, în filozofia lui Kant, re- 
prezentarea unui obiect dat ca atare cu ajutorul concepte- 

lor. Pentru a produce o cunoștință, două elemente trebuie 
să tie prezente: intuiţia sensibilă și conceptul intelectului. 
„Cunoașterea noastră începe cu experienţa, căci prin ce ar 
putea fi deşteptată spre funcționare facultatea noastră de cu- 
noaştere dacă nu prin obiecte care exercită influenţe asu- 
pra simţurilor noastre și care, pe de o parte, produc ele însele 
reprezentări, pe de altă parte pun în mișcare activitatea noas- 
tră intelectuală pentru a le compara, a le lega sau a le separa, 
prelucrând astfel materialul brut al impresiilor sensibile în- 
tr-o cunoaștere a obiectelor care se numește experienţă ?“ 
(CRP (1998), 49). De fape, o cunoștință e un compositum 
de impresii sensibile provenite din simţuri, ordonate de ca- 
tegoriile intelectului. Cunoștinţa presupune întotdeauna in- 
tuiție sensibilă și concept. Intelectul nu poate intui nimic, 
iar simţurile nu pot gândi; numai din reunirea lor rezultă 
o cunoștință. Cunoașterea speculativă se limitează la feno- 
mene, la obiectele experienţei. Lucrurile în sine nu pot fi 
cunoscute căci despre ele nu avem informaţii senzoriale. Ele 
pot fi doar gândite (Denken). „Pentru a cunoaște un obiect 
se cere să pot dovedi posibilitatea lui (fie prin mărturia ex- 
perienţei din realitatea lui, fie a prori prin rațiune). Dar eu 
pot gândi orice vreau numai dacă nu mă contrazic pe mine 
însumi, adică numai dacă conceptul meu e o idee posibilă, 
deși eu nu pot garanta că în ansamblul tuturor posibilită- 
ţilor acestui concept îi corespunde sau nu și un obiect.“ De 
pildă, eu pot gândi voința mea ca fiind liberă, ca nefiind su- 
pusă legilor naturii, dar nu o putem cunoaște astfel, căci în 
această ipostază nu-i corespunde nici o observaţie empirică 
(Ib:d., 38). Pentru a produce o cunoștință plecând de la in- 
tuiție și de la concept, e nevoie de un act care să compună 
diversul dat în intuiție conform unităţii sintetice a conști- 
inţei pe care o exprimă conceptul. Cunoașterea constă din 
concepte și din intuiţii — și se numește „cunoaştere dis- 
cursivă“, respectiv „intuitivă“ 


acest al treilea ceva: „în judecăţile sintetice trebuie să 
am, afară de conceptul de subiect, încă ceva (X) pe care se 

sprijină intelectul, pentru a cunoaște că un predicat, care nu 
se află în acest concept, îi aparține totuși. Judecățile empiri- 
ce sau de experienţă nu prezintă în această privinţă nici o di- 
ficultate. Căci acest X este experienţa. ... Dar acest mijloc de 
explicare lipsește cu totul la judecăţile sintetice a priori. ... 
Ce este aici X-ul pe care sc sprijină intelectul, când crede a 
găsi în afara conceptului A un predicat B care îi este străin 
și pecare totuși îl consideră unit cu cl?“ (CRP (1998), 57, 58). 


Paragraful 5 


nu am putut demonstra realitatea acesteia: Deci nu 
am putut demonstra că Ideea de libertate este o „cunoștin- 
ţă“. „Pentru aceasta ne-ar fi trebuit o facultate a intuiției 
intelectuale, pe care însă nu o avem“ (V. Delbos). 


Paragraful 6 


căci acest „trebuie“ este propriu-zis un „vreau“: den 
dieses Sollen ist eigentlich ein Wollen. 'Traducere alternativă: 
„căci acest « cu trebuie » este propriu-zis un «cu vreau » 
care e valabil pentru orice fiinţă raţională...“ (V. Delbos). 


Paragraful 7 


valabilitatea universală a maximei noastre ca lege: 
traducere alternativă: valabilitatea universală a maximei noas- 
tre transformată (prin universalizare) în lege. 


Paragraful 9 
concepte reciproce (Wecbselbegri/fe): Paton, Mathieu, 


Gregor, Delbos traduc cu „concepte reciproce“, ie. având 
aceeași sferă; Bagdasar traduce inexact cu „concepte care 
se pot substitui unul altuia“. 

Paragraful 10 


cele două puncte de vedere: „Dacă omul stă sub legea 
morală, adică dacă temeiul determinant al acţiunii și voli- 
ției sale este pur și simplu forma legalităţii, atunci el trebuie 
să fie absolut liber. Căci legea morală cere un imperativ ca- 
tegoric și este astfel diferită de orice fel de lege materială, 
cum ar fi legile naturii, omul fiind astfel independent de le- 
gile naturii în privinţa determinării moralității sale. 

Dar omul este de asemenea în același timp o fiinţă natu- 
rală și, în acest sens, e supus temeiurilor determinante ale 
naturii. ... Relaţia în care e plasat omul cu privire la mij- 
loace, efecte și cauze ale naturii este mecanicismul sau ne- 
cesitatea naturală. În această privinţă, acţiunile sale sunt 
ghidate de temeiuri determinante naturale și rezultă din el, 
ca om al naturii, în mod necesar, deoarece fiecare acţiune, 
în acest caz, rezultă ca un efect care, la fel ca toate cele ce 
se întâmplă în natură, trebuie să aibă cauza sa, iar ultimele 
sunt pur și simplu cauze determinante impuse de natură (caz- 
sae determinantes a natura positae), factorii determinanţi 
naturali ai acţiunilor sale; până la urmă, toate acțiunile pe 
care le face ca om al naturii sunt predeterminate, i.e. trebuie 
să fie privite ca efecte ale unor cauze anterioare. Astfel, ele 
nici nu pot să-i fie imputate; omul se găsește într-o conti- 
nuă stare de receptivitate, care a determinat fiecare acţiune 
a sa, ultima fiind complet lipsită de spontaneitate și, prin 
urmare, nici evitabilă de către el, dar nici imputabilă lui. De 
exemplu, un om îl lovește mortal pe altul; dacă e conside- 
rat doar ca om al naturii, acţiunea sa e exact la fel ca efec- 
tul pe care-l are căderea unei ţigle care ia viaţa acelui om. 
Onnul nostru acţionează exclusiv după legile naturii; el poate 
astfel, în plus, să iniţieze, să execute sau să anuleze lovitura 
fatală într-o manieră din cele mai subule; și astfel chiar și 
rațiunea sa, fiind subordonată legilor naturii, poate fi con- 
siderată lipsită de orice libertate; el e condus numai de sco- 
pul pe care dorește să-l atingă prin lovitură, de pildă, banii 

victimei, și își folosește rațiunea în conformitate cu acest 
scop. Temeiul acţiunii sale e doar un mobil fizic, iar efec- 
tul trebuie privit ca orice alt efect al unei cauze, adică unul 
în care forţa sa fizică a fost în acord cu el și a fost pusă în 
mișcare de avariţie, sărăcie etc. Desigur, aceste cauze, cum 
sunt nevoile, sărăcia sau temperamentul ardent ori sălbări- 
cia, au de asemenea temeiul lor fizic în dorinţa de cultivare 
a puterilor minţii și, mai târziu, în educaţia greșită sau ina- 
decvată; putem deci vedea că încă din perioada de tinereţe 
a agentului încep să apară cauzele care au produs efectele 
lor și că aceste efecte ulterioare devin la rându-le cauze pen- 
tru efecte subsecvente și tot așa până la fapta finală. ... 

Se presupune uncori, de pildă de către Wolff și Baum- 
garten, că agentul e independent de orice necesitate natura- 
lă în măsura în care acţiunile sale sunt guvernate de motive 
și astfel sunt determinate de intelect și rațiune; dar acest lu- 
cru este fals. Omul nu e făcut liber în raport cu mecanis- 
mul naturii prin faptul că el folosește în acţiunea sa un actus 
al raţiunii. Orice act al gândirii și reflecţiei este și el o ma- 
nifestare a naturii, în care intelectul caută conexiunea cau- 
zelor lucrurilor cu efectele lor și alege mijloacele de a acţiona 
în consecinţă; ... e sigur că mai multă activitate și intelect 
sunt adesea imolitatea în șarlatanii, furturi, crime etc. decât 
în respectul placid al legii înorale; Dita triiare faptul că un 
om este determinat să acţioneze pe temeiuri ale raţiunii și 
intelectului nu îl scoate încă din orice fel de mecanism al 
naturii. 

Prin urmare, toate acţiunile stau sub principiul determi- 
nismului, cu toate că le putem numi predeterminate numai 
dacă terenurile acţiunii vor fi găsite într-un moment de timp 
anterior; dar va trebui să presupunem contrariul dacă te- 
meiurile acţiunii nu sunt predeterminate, iar agentul e iniția- 
torul și cauza completă a actului său. În primul caz, acţiunea 
nu e în puterile sale, în al doilea agentul se d Seci st 
gur la acţiune, fără intervenţia unor cauze străine. Ei bine, 
în cazul omului, sunt prezente în acţiunile sale ambele te- 

meiuri de determinare. Prin urmare, a gândi omul ca fiind 
liber înseamnă a trebui să-l considerăm fie 

a. ca O fiinţă senzorială. Aici el se cunoaște pe sine nu 
așa cum este, ci așa cum își apare. Această latură a sa se nu- 
mește fenomen. EI este abordat, în acest caz, în măsura în 
care e conștient de sine, de existenţa sa și de acţiunile sale, 
atât prin intermediul simţurilor sale externe cât și cu ajuto- 
rul simțului intern. Condiţiile sensibilităţii sale și constitu- 
ţia simțului său intern dau măsura acţiunilor sale în acest caz. 

b. ca o fiinţă inteligibilă, i.e. ca o fiinţă care trebuie să 
fie declarată independentă de orice influenţă a sensibilităţii 
și considerată în această lumină. Această latură e numită no- 
umen. Din acest punct de vedere, temeiurile determinante 
ale acţiunii sale sunt independente de orice timp și spațiu, 
iar cauzalitatea acţiunilor sale există doar prin rațiune. Numai 
sub acest aspect poate fi el liber, deoarece numai în aceste 
condiţii are el absolută spontaneitate, acţiunile sale fiind 
fundamentate pe autonomia raţiunii, iar determinarea lor 
fiind categorică. ... 

Dar tocinai acest lucru s-a cerut omului qua noumen sau 
funţă inteligibilă; prin urmare, o auto-determinare întrin- 
secă prin rațiune e imposibilă în cazul naturii umane; numai 
ca ființă inteligibilă scapă el complet de lumea simţurilor. 

Libertatea, așadar, nu poate fi cunoscută și, astfel, în sine 
nu există libertate; numai opinia că suntem lila aie capa- 
bilă de explicaţie. Dar a reprezenta omul ca liber întâmpi- 
nă această mare dificultate, anume că trebuie să-l gândim 
în lumea simțurilor și în relaţie cu necesitatea sa naturală. 
Pare să existe o evidentă contradicţie î în faptul că un om se 
presupune a se putea determina singur — și să răspundă de 
aceasta — și totuși să fie în același timp predeterminat. 
Această contradicție nu va putea fi înlăturată decât dacă vom 
fi obligaţi să privim omul sub două laturi ale sale, anume 
ca fenomen, i.e. ca aparenţă prin simţul său intern, și ca nou- 
men, î.€. așa cum se gândește el, în sine, prin legile morale“ 


(LE, Vig., 268, 270, 271). 

Paragraful 11 


toate reprezentările care ne vin: Kant consideră re- 
ceptivitatea (pasivă) drept caracteristică definitorie a sen- 
sibilității. 

cunoașterea fenomenelor: Termenul german Erschei- 
nung este tradus prin „aparenţă“ de Gregor, Wood și Paton, 
prin „fenomen“ de Delbos, Mathieu și Bagdasar și, alter- 
nativ, prin „fenomen“ și „manifestare sensibilă“ de Bagdasar 
și Moisuc în CRP (1998), 246. Kant distinge, totuși, între 
fenomen (Erscheinung) și aparenţă (Schein), ultima, appa- 
rentia, Îind ceea ce în datele cunoașterii sensibile și în fe- 
nomene (phaenomena) precede folosirea logică a intelectului. 
Aparenţa (Apparenz ) este felul sau aspectul subiectiv în care 
îmi apare fizic un lucru, de pildă cerul cu stelele lui ca o 
boltă. Pentru a nu lua drept obiectiv ceea ce e numai o apa- 
renţă subiectivă, noi comparăm între ele diferitele aparenţe 
și, prin reflecţie asupra lor, adică prin punerea la lucru a 
regulilor intelectului, le transformăm în experiență sau fe- 
nomen. Conceptele comune ale experienţei sunt numite 
empirice. Fenomenul e o realitate empirică, nu o simplă apa- 
rență sensibilă, e realitatea relativă la sensibilitate și intelect, 
felul în care realul se prezintă pentru orice subiect cunos- 
cător în formele intuiţiei și ale intelectului. Aceste „Erschez- 
nungen, întrucât sunt gândite în conformitate cu unitatea 
categoriilor, se numesc phaenomena“ (C.r.p (1998), 246). 
În aceleași pagini ale Criticii rațiunii pure, Kant distinge fe- 
nomenele de noumene în termenii distincţiei dintre lumea 
simţurilor și lumea intelectului. 


simțul intern: „De îndată ce noi posedăm un szmţ dublu, 
unul extern și altul întern, putem așadar considera totodată, 
după această dualitate, lumea ca sumă a tuturor cunoștin- 
țelor empirice. Lumea ca obiect al simțului extern e natu- 
ra, dar în calitate de obiect al simțului intern este s4fletul 


ÎNTEMEIEREA METAFIZICII MORAVURILOR 181 


sau, mai mult, omul“ (Georg. phys., par. 2) (apudR. Eisler, 
Kant-Lexikon). 


Paragraful 13 


ca pură auto-activitate: Am tradus Se/bsttătigkeit cu 
„auto-activitate“ și nu cu „pură spontaneitate“ cum e de re- 
gulă tradus, având în vedere că |. Kant utilizează și cuvân- 
tul Spontaneităt. 


Paragraful 14 


aparţinând lumii inteligibile: Kant folosește, aparent 
indistinct, Verstandeswelt (lumea intelectului) și zntellzgz- 
bilen Welt (lumea inteligibilă). Poate că de aceea a devenit 
o practică traducerea lor cu aceeași expresie: „lumea inteli- 
gibilă“. Nerespectarea diferențelor terminologice poate juca 
însă feste. Bunăoară, în acest caz, H. Allison găsește că dis- 
tincția de mai sus e relevantă din punct de vedere teoretic: 
„Trecerea de la posedarea raţiunii la apartenenţa la lumea 
inteligibilă este punctul crucial în deducție, căci ea furnizează 
atât premisa non-morală dorită cât și baza pentru a înlă- 
tura îndoielile globale cu privire la acţiune. Din păcate, 
atunci când face acest pas decisiv, Kant exploatează o ambi- 
guitate a noţiunii de „lume inteligibilă“. Mai precis, Kant 
se referă atât la o Werstandeswelt, cât şi la o intelligibilen 
Welt (pe ambele Paton le redă cu lumea inteligibilă) și alu- 
necă de la prima la a doua fără suficientă justificare. Prima 
trebuie înţeleasă în sens negativ, ca înglobând tot ceea ce e 
nonsensibil sau „doar inteligibil“, adică tot ceea ce e gândit 
ca fiind scutit de condiţiile sensibilităţii (noumenul în sens 
negativ). Ultima trebuie înţeleasă pozitiv ca referindu-se la 
un tărâm suprasensibil guvernat de legi morale, un „imperiu 
al scopurilor“ sau, echivalent, „totalitatea fiinţelor raționale 
ca scopuri în sine“ (G. 458). Aceasta e, evident, noumena- 
lă într-un sens pozitiv. Scopul este de a arăta că fiinţele 

raţionale, inclusiv fiinţele raționale imperfecte cum suntem 
noi înșine, sunt membri ai unei asemenea întelkgibilen Welt 
pentru că aceasta ar implica faptul că ei se află realmente 
sub legi morale. Problema e că posesia raţiunii, care se pre- 
supune că asigură intrarea în această lume, ne d cezio ara 
Verstandeswelt“ (H. Allison, Kant's theory of freedorn, p. 
227). Dar nici Allison nu pare să observe că I. Kant utili- 
zează, de fapt, trei expresii: Verstandeswelt, intelligibilen 
Welt și intellektuellen Welt. Lăsăm comentatorului inge- 
nios plăcerea de a face distincţiile de substanţă între ele, dacă 
există asemenea distincţii. 


Paragraful 15 


în idee: Aceasta înseamnă că omul ca fiinţă sensibilă nu 
acţionează întotdeauna moral, așa cum bine o știe fiecare 
dintre noi. El acţionează întotdeauna moral numai în s4po- 
ziția libertății, adică a independenţei lui totale de cauzele 
sensibile. 


Paragraful 17 


nemijlocit legislatoare: „Nemijlocit“ înseamnă indepen- 
dent de impulsurile senzoriale și de obiectele lor (H. Paton). 


Paragraful 19 


el nu poate să realizeze ușor acest lucru cu sine 
(kabn es nicht wobhl în sich zu Stande bringen): Bagdasar, 
Gregor, Paton, Wood, Delbos și Mathieu traduc greșit acest 
loc, astfel: „el nu poate realiza această dorinţă“. Toţi aceş- 
tia trec cu vederea faptul că „răufăcătorul cel mai înrăit“ are 
totuși principii practice bune. Ceea ce vrea să spună Kant 
nu e că cl nu poate să înfăptuiască asemenea intenţii bune, 
ci că nu poate să le înfăptuiască 4șor (sau bine), fiind atras 
de înclinațiile și impulsurile ce-l domină. „Wohl“ era pe vre- 

mea lui Kant adverbul corespunzător lui „gut“, o distincţie 
care s-a pierdut între timp în germană. Ar fi o mare pro- 
blemă pentru teoria lui Kant dacă ar interzice total unei fi- 
ințe raţional, fie ea și rca, să poată adopta principii morale. 
Asupra acestei nuanţe am fost atenţionat de Jens Timmer- 
man, care mai remarca faptul că nici o traducere englezeas- 
că a Întemeierii... nu a captat această nuanţă. 

În general, în viziunea lui Kant, omul se află în zona in- 
termediară dintre extremele cf cale și diabolicului. Fiinţa 
umană nu poate fi niciodată o ființă sfântă, deși aceasta este 
idealul ei: „Să notăm că o predilecție (Hang, propensio) spre 
rău este considerată aici ca prezentă în fiecare om, inclusiv 
cel mai bun (în ceea ce privește acţiunile sale)“ (Re. 30). 
Dar o fiinţă umană nu poate fi nici o fiinţă diabolică: „O 
rațiune care se detașează complet de legea morală, malignă 
într-un fel (o voinţă absolut rea), conţine prea mult, căci 
prin aceasta opoziţia la lege va fi ca însăși ridicată la rang 
de motiv ... și astfel subiectul va deveni o ființă diabolică. 
Nici unul dintre aceste două cazuri nu se aplică la om“ 
(Rel. 35). Chiar și în cel mai rău om (vitiositas, pravitas, 
corruptio) e prezentă legea morală, atâta doar că mobilul 
ce emană din legea morală acţionează, în acest caz, „după 
alte mobiluri (nemorale)“ (Rel. 30). În alte cazuri, cel al „fra- 
gilității (fragilitas) naturii umane“, bunăoară, voinţa mo- 
rală e bună, dar omul nu are puterea să o pună în practică; 
ar în cazul „impurității sufletului“ (mp urztas, improbitas) 
maxima nu conţine doar mobilul respectului pur al legii, ci 
acesta e întărit de alte mobiluri nemorale care determină acea 
persoană să respecte legea: în acest caz, acţiunile confor- 
me datoriei nu sunt făcute doar din datorie (Rel. 29). 


„trebuie“-le moral este așadar...: „Dar moralische 
Sollen ist also eigenes notwendiges Wollen als Gliedes einer 
intelligibilen Welt“. Traduceri alternative: „Ceea ce trebuie 
el să facă din punct de vedere nnoral este deci ceea ce el vrea 
propriu-zis să facă în mod cu totul necesar ca membru al 

unei lumi inteligibile, aceasta nefiind considerat de către el 
ca datorie decât în măsura în care se consideră în același timp 
ca membru al lumii sensibile“ (V. Delbos). „Moralul « eu 
trebuie » este astfel un « eu vreau » (7 2:11) pentru om ca 
membru al lumii inteligibile ; și e conceput de el ca un « eu tre- 
buie » numai în măsura în care el se consideră pe sine ca fi- 
ind în același timp un membru al lumii sensibile“ (H. Paton). 
„Moralul « trebuie » este deci propriul său « vreau » (will) 
necesar ca membru al unei lumi inteligibile și e gândit de el 
ca « trebuie » numai în măsura în care se privește pe sine în 
același timp ca membru al lumii simţurilor“ (M. Gregor). 


Paragraful 20 


de aici vin toate judecăţile despre acţiunile ce tre- 
buiau să se întâmple, chiar dacă nu s-au întâmplat: lată 
o mostră de traducere neinspirată care introduce o confuzie 
pe care textul lui Kant nu o are: „De aici provin toate Ju- 
decățile asupra acţiunilor prin care ei declară că ar fi trebuit 
să se întâmple, deși nu s-au întâmplat“ (Bagdasar). 


Paragraful 23 


bonum vacans: loc al nimănui (lat.) 


Paragraful 26 


răspunderea pentru cele dintâi: adică pentru înclina- 
țiuile și impulsurile de care a fost vorba mai sus. 


p Comentariu la 
Întemeierea metafizicii moravurilor 


VALENTIN MUREȘAN 


1. Kant și „critica raţiunii practice“ 


„Luminarea este ieșirea omului din starea de mino- 
rat a cărei vină o poartă el însuşi. Starea de minorat 
este nepuninţa de a se servi de mintea sa fără a fi con- 
dus de altcineva. Te faci tu însuți vinovat de accastă 
stare atunci când cauza sa nu sc află într-o lipsă a in- 
teligenței, ci în lipsa fermităţii și a curajului de a sc 
sluji de ca fără a fi condus de altcineva. Sapere aude? 
« Ai curajul să te servești de propria minte! » este, prin 
urmare, deviza luminării.“ i 

I. KANT, 
Răspuns la întrebarea: „Ce este luminarea ?“ 


1.1. Modelul legalist 
și cel teleologic în teoria etică 


Immanuel Kant (1724-1804) e unanim considerat drept 
cel mai important filozof modern, drept una dintre figuri- 
le emblematice ale iluminismului curopean, drept arhetipul 
intelectualului convins că omenirea e capabilă să progrese- 
ze prin propriile sale puteri, nelipsindu-i capacitatea de a-și 
utiliza rațiunea spre a înțelege principile naturii și ale ac- 
uunii, fără nici un fel de tutelă exterioară, nici măcar una 
de natură divină. Marea sa invenţie în domeniul filozofiei 
morale, prin care s-a deosebit de toate școlile anterioare, ca 
și de nofala oficială, religioasă, a fost ceca ce Schncewind 
a numit „morala autonomiei“, morala ca pautoguvernare a 
fiinţei umane“, opusă moralei „supunerii“ faţă de voinţa lui 
Dumnezeu sau faţă de vreo autoritate laică oarecare”? A- 
ceastă convingere originală, care a impus nu numai noi prin- 
cipii etice, ci și o modificare a perceperii de sine a omului 
ca fiinţă morală, l-a călăuzit de-a lungul întregii sale vieţi; 
iat-o exprimată într-o lucrare târzie, din 1792: 


„Morala, în măsura în care este întemeiată pe conceptul de om 
ca ființă liberă, care însă tocmai de aceea, prin raţiunea sa, își 
impune singur legi necondiționate, nu are nevoie nici de ideea 


% ].B. Schneewind, Inventarea autonomiei, Polirom, lași, 2003. 

unei alte fiinţe superioare acestuia pentru ca el să-și cunoas- 
că datoria, și nici de un alt resort decât legea însăși, pentru a 
o respecta. ... Morala nu are nicidecum nevoie de religie, ci 
își este sieși Sibiu graţie raţiunii practice pure“ (Rel. 3). 


În secolul al XVIII-lea, secol încă dominat de credința 
creștină a inseparabilității moralei de religie, o asemenea con- 
cepţie nu putea să pară decât revoluţionară în sensul rău al 
cuvântului, adică pur și simplu periculoasă. Publicarea, în 
1793, a lucrării sale Religia numa: în limitele rațiuni, din 
care face parte citatul de mai sus, i-a adus această neliniș- 
titoare epistolă din partea regelui Friedrich- Wilhelm II, în 
anul 1794: 


„Mai întâi, salutul nostru plin de graţie, demnului și marelui 
erudit, iubitului nostru supus! 

Sublima noastră persoană a constatat cu mare neplăcere, de 
nu puţină vreme, că vă folosiţi într-un mod nepotrivit de fi- 
lozofia dumneavoastră pentru a deforma și umili mai multe 
dogme capitale și fundamentale ale Sfintei Scripturi ș și ale Creș- 
tinismului, așa cum aţi făcut de exemplu în cartea Religia nu 
mai în limitele rațiunii, dar și în alte tratate mai puţin întinse. 
Ne aşteptam la altceva din partea dumneavoastră; trebuie să 
recunoașteţi și dumneavoastră maniera de nescuzat în care ac- 
ţionaţi împotriva datoriei pe care o aveţi, aceea de dascăl al 
tinerilor, și împotriva intențiilor Noastre suverane care vă sunt 
binecunoscute. Vă cerem de îndată o justificare dintre cele mai 
scrupuloase și așteptăm de la dumneavoastră, pentru a evita 
dizgraţia Noastră supremă, să nu mai cădeți într-o asemenea 
greșeală și în viitor, ci mai degrabă, în conformitate cu dato- 
ria dumneavoastră, să folosiţi consideraţia de care vă bucu- 
raţi şi talentele voastre pentru a înfăptui tot mai bine intenţia 
Noastră suverană. În caz contrar, și dacă persistaţi în reaua 
dumneavoastră voinţă, va trebui să vă așteptați negreșit la mă- 


suri dezagreabile. pa a i: 
Al vostru iubitor rege,“* 


% E. Kant, Le conflit des facultes, Vrin, 1997, p. 5. 

Hotărât lucru: veacul lui Kant nu era un veac al gândi- 
torilor independenți, nici al savanților creatori care voiau 
să facă din cercetarea omului o știință. Scrisă pe un ton vă- 
dit autoritar, fără a-și menaja câtuși de puţin destinatarul, 
scrisoarea era totuși adresată unuia dintre cei mai celebri și 
mai venerabili profesori ai Universităţii din Kânigsberg. 
Orice s-ar putea spune despre acest profesor respectat, care 
împlinea atunci 70 de ani, mai puțin un lucru: că nu a sim- 
ţit pe propria piele ce înseamnă că legea juridică și morală 
a vremii exprimă o „voinţă exterioară“. Ironia sorții face 
ca această temă să fi fost pentru el, în anii din urmă, subiect 
predilect de cercetare în mai multe lucrări cu caracter teo- 
retic. Universitatea la care lucra Kant își cerea, după cum 
se vede, cu destulă timiditate „autonomia“ într-un context 
istoric în care facultăţile din care era compusă trebuiau să 
predea numai după compendii aprobate de guvern și fără 
să se abată câtuși de puţin de la „teoriile ce emanau din voin- 
ţa arbitrară a unui superior“€l. Această mentalitate autori- 
tară — în politică și în morală — nu era defel o noutate. 
Morala teologică medievală, așa cum a fost ea sintetizată de 
Thoma din Aquino, iert elite us ralu a nf e principiul 
impunerii legii (morale) de către Dumnezeu oricărui om, 
considerat păcătos prin natură și incapabil să-și croiască sin- 
gur destinul moral, prin intermediul Bisericii și al Statului. 
lată ce scria Thoma în acest sens: 


„Am stabilit mai sus că legea nu este nimic altceva decât un anu- 
mit dictat al raţiunii practice impus de un conducător ce gu- 
vernează o comunitate perfectă. Plecând de la faptul că lumea 
e guvernată de providenţa divină, așa cum am argumentat în 
Partea |, e evident că întreaga comunitate a universului e gu- 
vernată de raţiunea divină. Prin urmare, guvernarea raţională 
a tuturor lucrurilor de către Dumnezeu, ca un conducător uni- 
versal, are calitatea unei legi. ... Pentru ca omul să ştie cu cer- 
titudine ce trebuie să facă şi ce trebuie să nu facă, e necesar 


+1 Ibidem, p. 20. 

să fie îndrumat în acţiunile lui de o lege dată de Dumnezeu, 
căci cu siguranţă o asemenea lege nu poate greși“ (Summa The- 


ologiae, Qu. 91). 


Desigur, nu vom putea spune că legea divină absolută 
acţionează „din exterior“ în exact același fel în care o fac 
decretele regelui. Căci ea se află în sufletele oamenilor, așa 
cum ne spunea încă Apostolul Pavel: 


„Căci, când păgânii, care nu au lege, din fire fac ale legii, aceș- 
tia, neavând lege, își sunt loruși lege; care arată fapta legii scri- 
să în inimile lor, prin mărturia conștiinței lor și prin 
judecățile lor“ (Rara, 2:14, 15). 


Pentru Thoma, așadar, legea morală este pusă în sufle- 
tele oamenilor de către Dumnezeu; ea nu e opera oamenilor, 
așa cum va pretinde Kant. Pentru susținătorii tradiționa- 
liști ai moralei creștine, greșeala fatală a „păgânilor“ a fost 
căutarea „scopului ultim“ al omului în viaţa de aici — cum 
a făcut, bunăoară, Aristotel, în discuția sa despr e „fericire“ 
(eudzim taia). În realitate, ne spun teologii, niciodată omul 
nu poate avea o viaţă împlinită numai grație bunurilor lu- 
mești: „nimeni nu este fericit în viaţa aceasta“ (Thoma din 
Aquino, Summa contra gentiles, III, 48). Și adaugă: „Feri- 
cirea perfectă ultimă (beatitudo) ne poate veni numai din 
contemplarea esenței divine. ... Fericirea omului constă nu- 
îelai Înbiuiniitea sa 20) [hainele (Summa theologiae, I-II, 
Qu. 3). Pe de altă parte, știm prea bine că omul e prin na- 
tura sa o ființă păcătoasă, dominată de dorințe egoiste pe 
care nu și le poate reprima, dorinţe care tocmai de aceea tre- 
buie să-i fie reprimate. lar morala e unul din instrumentele 
inventate de el pentru a încerca această disciplinare sufleteas- 
că și această întoarcere smerită cu faţa către Dumnezeu. Dar 
omul e, se știe, o fiinţă prin natura sa imperfectă și slabă, 
incapabilă să se facă pe sine, de la sine, bun; el poate fi con- 


“2 P.E. Sigmund (ed.), St. Thomas Aquinas on Politics and Ethics, 
W.W. Norton & Company, New York, London, 1988. 

dus către Dumnezeu numai făcându-l să asculte de legile 
divinității, fie aceasta și sub ameninţarea pedepsei. Se poate 
spune de aceea că morala teologică tradiţională e una „exte- 
rioară“ (Peteronomă, cum va spune autorul nostru), nu numai 
în sensul că privește legea morală ca avându-și izvorul în 
afara omului, în voinţa divinității, ci și în acela că ea tre- 
buie impusă prin sancţiuni punitive, instituţionalizate, fiind 
incapabilă să înrâurească de Ja sine sufletul omenesc. 
Această viziune asupra moralei ca sistern al datoriilor uni- 
versale faţă de Dumnezeu — o viziune, în fond, juridică — 
nu a dominat întotdeauna cultura europeană. De la Platon 
și până în zorii creștinismului instituţionalizat a dominat 
punctul de vedere te/eologic despre morală, a cărui paradig- 
mă a fost, cel puţin în parte și la origini, Etica nicomabică 
a lui Aristotel. Spre deosebire de modelul legalist, modelul 
teleologic consideră etica drept o disciplină practică mai ase- 
mănătoare unei „arte“ (rehne), cum e medicina bunăoară, 
o cunoaștere neformulabilă în legi fixe cu caracter univer- 
sal. O artă e un ansamblu de cunoștințe și abilităţi care 
concură la realizarea unui produs (sănătatea, în cazul artei 
medicale). În mod analog, o știință practică, cum e etica sau 
politica, va urmări să realizeze ca scop ultim o viaţă feri- 
cită, o viaţă de aici fericită! Întrebarea eticianului aristote- 
lic este: cum ar trebui să fi pentru a avea o viață fericită? 
Omul trebuie să promoveze anumite scopuri bune, iar etica 
ne învaţă cum să facem acest lucru: prin cultivarea virtuţilor 
caracterului. Dar ea nu furnizează legi universale de con- 
duită, valabile în mod invariabil pentru orice persoană, ci 
mai degrabă o pedagogie morală capabilă să ne arate cum 
putem trăi înţelept. Abia morala iudeo-creștină s-a impus 
ca o morală a legii, a datoriilor faţă de Dumnezeu. Tradiţia 
teleologică a dat naștere „eticilor virtuţii“, în multiple variante, 
de la etica lui Platon și Aristotel, până la cea a lui Maclntyre 
și Philippa Foot, astăzi. Aceluiași model teleologic îi e înde- 
obște subordonat (cel puţin în parte) un tip de teorie etică 

ce a devenit celebru abia în Anglia erei moderne, anume uti- 
litarismul (Bentham, Mill, Sidgwick, Moore, Hare etc.): acest 
tip de teorie e focalizat pe evaluarea acțiunilor morale din 
perspectiva consecințelor lor în ce privește promovarea fe- 
ricirii umane, înţeleasă fie ca plăcere, fie într-un sens mai 
general. Din perspectiva utulitariștilor, întrebarea fundamen- 
tală a eticii este: Ce acţiuni e moralmente corect să fac? Și 
modelul legalist de teorie etică a dat naștere unor multiple 
variante, de la teoria poruncii divine, la kantianism“ și con- 
tractualism. Întrebarea fundamentală e, în acest context: Ce 
datorii morale avem ? Toate aceste variante de teorii etice 
au fost transmise istoric și rafinate în decursul timpului, 
ajungând, în forme modificate, până la noi. 

Așa cum am văzut, Thoma din Aquino a susţinut că 
Dumnezeu ne impune legile sale pentru că știe că ele sunt 
chintesenţa moralului și a dreptății (această teză s-a numit 
„intelectualism“ ). Pentru alți teologi însă, de pildă pentru 
Duns Scott și William Ockham, voinţa lui Dumnezeu ne 
este, nouă oamenilor, complet inaccesibilă și, prin urmare, 
legile lui sunt pur și simplu cele care sunt, arbitrare din 
punctul nostru de vedere („voluntarism“). Dintre gândi- 
torii care l-au influenţat într-un mod direct și hotărâtor pe 
Kant, unii au urmat calea voluntarismului, cum a fost Luther 
(„ceea ce are loc trebuie să fie bine pentru că Ela vrut asta“) 
și Samuel Pufendorf, în timp ce G.W. Leibniz și C. Wolff 
1 s-au opus. Pentru voluntariști, morala înseamnă pur și sim- 
plu supunere la legile arbitrare ale unei voințe străine im- 
penetrabile. Pentru intelectualiști, această supunere are aerul 
unei degradări a „demnităţii“ omului, decăzut în poziţia de 
slugă, dar şi a unei degradări a condiţiei lui Dumnezeu, eri- 


% Pentru reverberaţiile contemporane ale kantianismului, vezi 
A. Denham, S.F. Jackson, Influența lui Kant asupra filozo fiei morale 
britanice contemporane, în A. Montefiore, V. Mureşan (ed.), Filozofia 
morală britanică, Alternative, 1998. 

jat în poziţia de tiran". O anume categorie de intelectualiști 
— între aceștia Leibniz și Wolff — au găsit însă o cale de 
ieșire din aceste controverse scolastice printr-o anume ana- 
logie între on și Dumnezeu: acceptăm cu toţii că Dumnezeu, 
fiind fiinţa perfectă, acţionează întotdeauna întru perfec- 
țiune; deci dacă noi suntem creaturile lui imperfecte, ar fi 
firesc să credem că trebuie să aspirăm spre perfecțiune, mă- 
car în măsura în care aspirăm spre unirea cu El. A urmări 
perfecțiunea în tot ceea ce facem se profilează, deci, ca un 
criteriu ultim al moralității. Dar a ști să faci acest lucru e 
greu, la fel de greu ca și a practica geometria, și e, de aceea, 
doar apanajul unei elite de înţelepţi, restul oamenilor ur- 
mând să se supună indicaţiilor acestora (aceasta e o schiţă 
a ceea ce s-a numit în epoca lui Kant „etica perfecțiunii“). 

Kant s-a plasat la intersecția acestor influenţe contradic- 
torii și a încercat să rezolve acest complex puzzle. El a res- 
pins naturalismul empirist al lui Hume și Bentham, care 
punea omul pe același plan cu animalele (oamenii sunt „per- 
soane“, spune el, pe când animalele sunt „obiecte“ ; oamenii 
se disting de animale prin aceea că sunt fiinţe raţionale, res- 
ponsabile de faptele lor, mai exact sunt posesorii unei „voin- 
ţe raționale“, a unei „voințe libere“, altfel spus, sunt fiinţe 
„autonome“ ), Dar el respinge și plasarea nedemnă, căci su- 
pusă, a omului care decurge din voluntarism, ca și, sub influ- 
enţa lui Rousseau, elitismul intelectualist al eticii perfecțiunii. 
Deoarece orice om are o voinţă rațională, el își poate avea 
în sine sursa legislării morale (acţiunile morale fiind o spe- 
cie de acţiuni raţionale). Nu avem nevoie de pedepse și re- 
compense, în viaţa de aici sau în viaţa de apoi, pentru a fi 
morali. Dar această morală kantiană centrată pe om nu e 
nici pe departe o morală atee, cum va fi cea a lui Mill. În 


+].B. Schneewind, Why Study Kant's Ethics ?, în volumul 1. Kant, 
Groundzwork for the Metaphysics of Morals, edited and translated 
by A. Wood, Yale University Press, 2004, p. 86. 

sofisticata teorie elaborată de Kant, Dumnezeu își păstrează 
un loc, ce-i drept discret, ca arhetip al unei voințe morale 
perfecte sau sfinte: și tot ceea ce pentru el este un act ne- 
cesar de voinţă, pentru noi, oamenii imperfecţi, este o obli- 
gație (o constrângere a conștiinței asupra propriei noastre 
voințe). Concluzia plină de curaj a demersului lui Kant ar 
putea fi schiţată astfel: „Noi și Dumnezeu suntem, împre- 
ună, legislatori într-o aceeași comunitate morală. Noi sun- 
tem egalii lui Dumnezeu, nu numai supușii lui servili, 
datorită autonomiei noastre.15“ Această polemică teologi- 
co-politică a continuat în forme diverse multă vreme și, cu 
toate că spiritul luminării s-ar putea spune că a învins pe 
termen lung, tradiția raţionalistă de tip kantian nu s-a bu- 
curat niciodată de cele mai bune aprecieri din partea Bise- 
ricii. În învățământul laic, însă, ea a reprezentat și reprezintă 
unul din punctele de reper. 

Immanuel Kant a propus așadar una dintre cele mai ce- 
lebre teorii etice de tip legalist. Celebritatea ei derivă, poate, 
şi din faptul că autorul său a reușit să articuleze, sub for- 
ma unui ansamblu teoretic extrem de sofisticat, o intuiţie 
morală simplă și foarte răspândită în moralitatea comună, 
sau cel puţin într-o anumită parte a ei: anume că a fi moral 
înseamnă a-ţi face datoria dictată de conștiință. În virtutea 
unei asemenea intuiţii se spune despre oamenii consideraţi 
morali că „au coloană vertebrală“ sau că „au principii“; că 
pentru ei cuvântul dat are aceeași forță de constrângere cu 
a unui contract. Tot în virtutea ei se crede îndeobște că ma- 
xime de acţiune precum „Să nu ucizi“, „Să nu minţi“, „Să-ţi 
restitui datoriile“ etc. sunt reguli morale ce 4 pot fi încăl- 
cate sub nici un pretext, de către nici o persoană ce se pre- 
tinde a fi morală, și aceasta din pure motive de conștiință, 
nu din raţiuni de constrângere exterioară ori din cauza con- 
secinţelor rele la care ar duce încălcarea lor. O asemenea 


% Ibidem, p. 88. 

mentalitate va fi fost cu atât mai specifică unei persoane cres- 
cute și educate în ambianța rigoristă a protestantismului ger- 
man — cum a fost Kant — cu accentul său pe caracterul 
absolut al poruncilor morale, diferit de ades invocata fle- 
xibilitate romano-catolică. Și cu atât mai mult erau toate 
acestea valabile pentru un filozof — cum a fost același Kant — 
al cărui sistem de gândire presupunea, spre a-și menţine co- 
erenţa internă și compatibilitatea cu spiritul luminării, că 
legile morale ale omului își au originea exclusiv în raţiunea 
fiinţei umane. 


Immanuel Kant s-a născut în 1724 la Kânigsberg (capi- 
tala Prusiei orientale), în familia unui simplu meșteșugar. 
Prusia a fost un teritoriu situat la marginea Sfântului Im- 
periu Roman de naţiune germană și populat, la origini, de 
comunităţi de vânători și păstori care vorbeau o limbă apar- 
ținând grupului baltic al familiei lingvistice indo-europe- 
ne; ei au fost creștinați târziu, abia în secolul al XIII-lea, 
de către cavalerii teutoni, în aceeași perioadă începând și ger- 
manizarea regiunii prin colonizarea ei cu o populaţie mai 
ales ţărănească. La mijlocul secolului al XIV-lea, majorita- 
tea populaţiei vorbea limba germană, vechea limbă prusacă 
dispărând cu totul trei secole mai târziu. În 1525, Albert 
de Hohenzollern, mare maestru al Ordinului ete aie din 
Prusia, a trecut la lutheranism și a transformat partea esti- 
că a Prusiei, aflată la răsărit de râul Vistula, în ducat. Până 
în 1701 ea a fost ducat cu statut de fief al coroanei poloneze, 
Prusia vestică aflându-se chiar sub suzeranitate poloneză 
şi având o populaţie care vorbea în majoritate limbă polonă. 
În 1701, Prusia orientală devine regat prin autoproclamarea 
ducelui elector de Brandenburg ca rege sub numele de Frie- 
drich I, încoronarea având loc la Kânigsberg. Fiul acestu- 
1a, Friedrich Wilhelm I (1713-1740), fire autoritară, a impus 
un regim absolutist. După războaiele duse cu Imperiul ger- 
man pentru cucerirea bogatei Silezii, Prusia devine, sub 
Friedrich al II-lea cel Mare (1740-1786), numit de Voltaire 

„regele filozof“, o mare putere europeană. Capitala Prusiei 
orientale, Kânigsberg, era un oraș întemeiat în secolul al 
XIII-lea, port la Marea Baltică, puternic centru comercial 
și cultural, beneficiind de o universitate — Albertus-Um- 
versităt — fondată în 1544 de Albert, primul duce al Pru- 
siei, ca așezământ de învățământ lutheran. După al Doilea 
Război Mondial, acest teritoriu a intrat în componenţa Uni- 
unii Sovietice iar orașul, devenit ulterior Kaliningrad, a fost 
în bună măsură distrus. Vechea universitate, la care au pre- 
dat Kant, Herder, Jacobi şi Herbart, a încetat să mai exis- 
te după anul 1945; ea a fost reînființată ca universitate de 
stat abia în 1967. Teritoriul vechii Prusii orientale se află 
acum, în parte, între graniţele Lituaniei și Poloniei, enclava 
Kaliningrad aparţinând Rusiei. 

Immanuel Kant a fost înscris, la vârsta de 8 ani, la școala 
pietistă din oraș, Collegium Fridericanurmn, pe care și-o amin- 
tește ca pe o închisoare. Regele Friedrich Wilhelm I decre- 
tase ca obligatoriu învățământul primar încă din 1717. În 
1740, la șaisprezece ani, Kant intră la universitatea din 
Kânigsberg, la Facultatea de Teologie, dar studiază și ma- 
tematica, fizica ori filozofia. Mentorul său a fost profeso- 
rul Martin Knutzen care l-a îndrumat spre studiul filozofiei 
lui Wolff şi al fizicii lui Newton. Îşi încheie studiile în 1746 
și, timp de opt ani, își câștigă viaţa ca preceptor al copiilor 
unor familii bogate din jurul Kânigsbergului. Revine la Uni- 
versitate în 1755 având gata de publicare, în limba latină, o 
lucrare despre originea sistemului solar, o alta despre foc 
și O alta despre principiile metafizicii. Acestea îi permit să 
ocupe postul de Privardozent, plăut de studenți, până în 
1770 când și-a încasat primul salariu, fiind numit profesor 
de logică și metafizică la Facultatea de Filozofie. Dizertaţia 
inaugurală susţinută cu acest prilej, Despre forma şi prin- 
cipiile lumii sensibile şi ale celei intehgibile, a fost ultima sa 
lucrare scrisă în limba latină. A rămas ca profesor în uni- 

versitate până la sfârșitul vieţii. A trăit tot timpul în acest 
oraș și a murit la 80 de ani, în 1804. 

Kant a fost un om cu tabieturi rigide, a dus o viaţă aus- 
teră, dedicată exclusiv studiului, și nu a fost căsătorit. A avut 
vederi liberale și democratice. Pentru contribuția sa la fun- 
damentarea și promovarea noii ideologii a supremaţiei raţiu- 
nii umane și a eliberării omului de sub tutela mentalităților 
și instituţiilor de tradiție medievală, a fost numit pe drept 
cuvânt „Filozoful luminării“. Spre deosebire de Hume, un 
diplomat suficient de bogat care nu a disprețuit niciodată 
viaţa mondenă, dar și spre deosebire de Descartes, care a 
trăit tumultul vieţii de ofițer — ambii preocupaţi de acce- 
sibilitatea și popularitatea operelor lor — Kant a fost toată 
viața sa profesor ş și, prin chiar specificul acestei meserii, a 
trebuit să se adreseze mereu unui public relativ avizat, se- 
lectat și instruit. De aici, poate, și stilul său sobru, sistematic, 
pedant, uneori chiar greoi. O asemenea scriitură a fost in- 
fluențată, desigur, și de preocupările sale științifice, mai ales 
din perioada de tinereţe (a scris despre cutremure, vânt, ge- 
neza sistemului solar); dar mai ales de obligaţia oficială de 
a preda în universitate o mulțime de discipline științifice — 
patru sau cinci cursuri pe semestru, uncori cu peste două- 
zeci de ore pe săptămână: logică, știința generală a naturii, 
mecanică, fizică teoretică, trigonometrie, geografie fizica 
mineralogie, aritmetică, dar și etică, antropologie, drept, te- 
ologie naturală, pedagogie. Predarea se făcea însă după 
„compendii oficiale“, fără a solicita o originalitate aparte, 
procedeul alimentând însă binecunoscutul spirit enciclo- 
pedist al epocii. Unul din cursurile cele mai constant pre- 
date a fost acela de etică, reluat, în versiuni diferite, de 
aproape treizeci de ori. Kant a fost un profesor popular, 


+ În 1924, cu ocazia bicentenarului nașterii lui Kant, Paul Menzer 
a publicat pentru prima oară o parte dintre cursurile de etică ale lui 
Kantdupă notele unor studenţi (P. Menzer (ed.), Fine Vorlesung Kants 

mai ales în perioada precritică, având un auditoriu nume- 
ros (între 50 și 100 de persoane, într-o universitate care avea 
în total circa 500 de studenţi), format nu doar din studenți, 
ci și din persoane din oraș venite să-i audieze cursurile care, 
dincolo de partea strict teoretică, se refereau la probleme 
de viaţă precum datoriile faţă de sine și faţă de alţii, relația 
dintre morală și religie, relația dintre drept și morală. lată 
câteva asemenea teme: datoriile privitoare la corp în ce pri- 
veşte impulsul sexual, despre bogăție și avariție, despre prie- 
tenie, despre za Bunate) datorule faţă de animale, despre 
destinul omului etc. Kant nu a încetat niciodată să-și înche- 
1e prelegerile cu un îndemn adresat tinerilor de a-și perfec- 
ționa caracterul. Profesorul răspundea la întrebări în 
timpul orei și nu favoriza luarea de note de curs pentru că 
pretenţia sa era să-i înveţe pe tineri „nu filozofia, ci cum se 
filozofează“. Se spune că spre sfârșitul anilor 1780, odată 
cu centrarea tot mai mare a cursurilor pe filozofia sa mo- 
rală matură, mult mai tehnică și mai greoaie, Kant s-a bu- 
curat de mai puţin succes în atragerea studenților* 
Immanuel Kant a trăit într-o perioadă dominată de spi- 
ritul luminilor. Sub aspect politic, epoca luminilor a adus 


ber Etik, Berlin, 1924). Aceste cursuri sunt utile ca materiale ajută- 
toare pentru a urmări evoluția gândirii etice a lui Kant și a elucida 
unele puncte obscure din filozofia sa morală matură. Kant a predat 
etica după manualele lui Alexander Baumgarten (1714-1762) Jnitia 
pbilosopbie practicae primae (Introducere în filozofia practică primă, 
1740) și Ethica pbilosopbica (Etică filozofică, 1751), începând prin 
a fi un adept al eticii perfecțiunii (Leibniz-Wolff-Baumgarten) și 
sfârșind prin elaborarea propriei sale teorii etice a cărei primă expu- 
nere publică are loc în semestrul de iarnă 1784-1785 şi vede lumina 
tiparului în aprilie 1785 sub titlul Întemeierea metafizicii moravuri- 
lor. Referirile mele la cursurile lui Kant se fac la ediţia P. Heath și 
J.B. Schneewind (eds), . Kant. Lectures on Ethics, Cambridge Uni- 
versity Press, 1997. Această culegere acoperă perioada 1762-1793. 

+ J.B. Schneewind, Introduction la P. Heath și ].B. Schneewind 
(eds), 7. Kant. Lectures on Ethics, Cambridge University Press, 1997, 
p. Xxvi. 

cu sine idealul /:beralismulu:, o filozofie politică opusă ab- 
solutismului monarhic medieval. Ea a fost totodată epoca 
de maturizare a ceea ce istoricii științei au numit „marea re- 
voluție științifică din secolul al XVII-lea“ sau „revoluția ga- 
lileo-newtoniană“. Aceasta nu a constat doar în nașterea 
științei moderne a naturii și în revoluţia industrială antre- 
nată de ea, ci într-o schimbare culturală profundă, de pro- 
porţii istorice, anume în trecerea de la patternul cultural al 
Evului Mediu la acela al erei moderne. A fost o ruptură în 
fundamentele f/ozofice ale științei naturii și ale culturii în 
genere. Descartes, bunăoară, contemporanul lui Galilei, a 
fost primul gânditor care a subliniat explicit că trebuie să 
existe leg: fizice fundamentale atât de generale încât să per- 
mită explicarea or:cărui fenomen (cu alte cuvinte să fie pa1- 
versale) şi atât de abstracte încât să nu se mai poată spune 
că sunt derivate din observaţii și deci că sunt contingente; 
ele nu pot fi, așadar, decât derivate din gândirea noastră 
(sunt legi a przor:) și tocmai de aceea sunt și necesare și uni- 
versale. De exemplu, legea inerţiei (orice corp își menţine 
starea de mișcare rectilinie și uniformă, sau de repaos, atâ- 
ta vreme cât nu intervin alte forţe care să i-o modifice) a 
fost considerată falsă timp de secole de către simţul comun 
și chiar de către fizicienii de tradiţie aristotelică, pentru care 
ea era pur și simplu un nonsens. Și era un nonsens deoarece 
era în mod evident contrazisă de observațiile curente, ba- 
zate pe simţuri. Într-adevăr, ea devine riguros adevărată nu- 
mai dacă o plasăm în spaţiul geometric deal, pur, un spațiu 
fără frecare, infinit, în care există traiectorii perfect rectili- 
nii și mișcări absolut uniforme. Acesta este spaţiul unei fi- 
zici pure. În aceste condiţii, legea inerţiei e mai mult decât 
adevărată, ea e necesarmente adevărată. Condiţiile episte- 
mologice de posibilitate ale acestui tip de cunoaștere nece- 
sară și universală a naturii, o cunoaștere pură, neempirică, 
vor deveni la Kant tema centrală a reflecției sale filozofice. 

A existat o tendință comună și firească printre filozofii 
raţionaliști ai epocii, dar și printre cei empiriști (D. Hume), 
dea extinde metoda științei galileo- newtoniene — care s-a 
dovedit atât de plină de succes în înţelegerea universului și 
a mișcării fizice — și la „natura umană“, în speranţa unui 
succes similar. Proiectul, considerat încă actual de unii 
filozofi și oameni de știință contemporani, era acela al trans- 
formării filozofiei omului într-o știință nomotetică. lmina- 
nucl Kant a fost, într-un mod original, partizanul acestui 
spirit metodologic. Originalitatea sa a constat în a propune 
nuo simplă extindere a formei legilor naturale la fenome- 
nul acțional, ci o meta-teorie s4i generis a vieţii practice, a 
tot ce ţine de acţiunea responsabilă a omului. Asupra aces- 
tor fenomene, considera Kant, „raţiunea teoretică“ nu mai 
are nici o putere explicativă și este de aceea necesară pos- 
tularea unei noi vaplicări“ a capacităţii noastre raționale — 
așa-zisa „rațiune practică“ — ale cărei legi su generss ar tre- 
bui să păstreze totuși o anumită similaritate de „formă“ cu 
legile universale și necesare ale naturii. 

Un alt factor de influență ce s-a dovedit hotărâtor în 
orientarea eticii kantiene a fost contextul religios în care a 
crescut Kant (acela al /utheranismului pietist), ca și cel în- 
spre care a evoluat în perioada sa de maturitate (anume „re- 
ligia raţiunii“). S-a spus în acest sens, simplificând poate 
lucrurile, că |. Kant a generalizat în teoria sa etică, sub for- 
ma unei doctrine filozofice cu pretenţii de universalitate, 
un model particular de moralitate — acela al mediului cultu- 
ral lutheran în care a trăit. În orice caz, pietismul intelec- 
tualist al mentorului său Knutzen, tentativele profesorului 
Schultz de a îmbina pietismul și raționalismul în interiorul 
universităţii din KOnigsberg, au influenţat în mod hotărâ- 
tor felul de a gândi al tânărului Kant“. 


8 „Armonizând raţiunea și credinţa pe terenul unei moralități purifi- 
cate, Schultz reconciliază pietismul rigorist al lui Lysius cu raționalis- 
mul lui Leibniz, Wolff și Baumgarten și deschide calea eticii kantiene. 

Specificul moralei protestante stă, între altele, în prio- 
ritatea acordată „credinţei“ în raport cu „fapta“. Faptele bune 
nu-ţi pot asigura mântuirea decât dacă sunt expresia exte- 
rioară a unei stări interioare de credință sinceră. lar pietiștii 
exaltă tocmai puritatea motivelor și efortul continuu de scru- 
tare și purificare interioare. Nu e de mirare, atunci, că Îm- 
manuel Kant va conferi o supremă valoare „voinţei bune“ 
în etica sa; voinţa bună este sursa moralității, nu consecin- 
țele faptelor. Etica lui Kant — spre deosebire de etica uti- 
litaristă a consecinţelor — e o etică a intenţiei” 

Etica protestantă preia și vehiculează totodată dogma 
caracterului corzpt al naturii umane care aspiră spre împli- 
nire și puritate spirituală; această dogmă e completată, în 
pietism, cu accentuarea ideii că răul, pasiunile murdare ră- 
bufnesc în viaţa de fiecare zi şi că trebuie să facem un efort 
continuu de a le suprima. Un om provenit dintr-un ase- 
menea mediu nu putea decât să considere firească negarea 


După părerea lui Schultz, teologia poate fi învățată într-o manieră 
raţională. Rațiunea nu este capabilă desigur să deducă dogmele religiei 
revelate ci, în calitate de putere naturală, ea poate construi o teolo- 
gie naturală sau o filozofie morală în întregime dedusă din rațiune 
și care nu recurge la nici o forţă supranaturală. Pentru Schultz, ca și 
pentru Kant, dușmanul este delirul entuziast, exaltarea vizionară a 
sentimentului interior, superstiţia, misticismul și fanatismul religios“ 
(M. Lequan, La philosophie morale de Kant, Seuil, 2001, p. 64). 

+9 Kant a articulat această convingere încă de la începutul cari- 
erei sale didactice, în cursurile sale de etică. Dacă ne ghidăm după 
notele de curs ale lui Herder, care l-a audiat în perioada 1762-1764, 
Kant spunea studenților săi: „Noi apreciem actele morale nu după 
efectele lor fizice, ci pentru ele însele, și aceasta chiar dacă sunt ego- 
iste, nu doar daca cuabielez in tei esa (cum greșit credea Hutcheson). 
Actele moralmente bune trebuie să fie direcționate spre un bine fizic, 
dar nu măsurate prin el. ... Acţiunile moralmente libere au un ca- 
racter bun care e evaluat nu prin efect, ci prin intenția (liberă)“. O 
acţiune bună în virtutea consecinţelor este numită „fizic-bună“; o 
acţiune bună în virtutea intenţiei e una „moralmente bună“ (LE, 
Herd., 4). “Spusele lui Kant au mai degrabă forma exprimării unei 
convingeri decât a demonstrării unei teze. 

relevanţei morale a pasiunilor, plăcerilor lumești și înclina- 
țiilor — transferând complet moralitatea în spaţiul motive- 
lor rațiunii pure50. Ceea ce e moral nu poate fi ceea ce e 
determinat de plăceri, dorinţe ori interese contingente care 
țin de natura pasională și materială a omului, ci doar de con- 
știința sa de fiinţă raţională, înrudită cu divinitatea. 

Dar alura argumentării, temele specifice, exemplele uti- 
lizate și o bună parte a limbajului eticii kantiene au fost in- 
fluenţate în modul cel mai direct de felul în care el a studiat 
și a predat această disciplină la universitatea din KOnigsberg, 
după manualele lui Baumgarten, într-o facultate de filozo- 
fie care pregătea studenţii pentru accesul în facultăţile de 
drept, teologie și medicină. Filozofia morală predată aici, 
în tradiția lui Leibniz și Wolff, era o formă de perfecțio- 
nism (i.€. sarcina principală a agenţilor raţionali este să se 
autoperfecţioneze) și era adaptată didactic pentru studen- 
ţii în drept și teologie. Cuprinsul primului manual al lui 
Baumgarten (cel din 1740, anul în care Kant intra ca stu- 
dent la universitate) începea cu o teorie abstractă a obliga- 
ţiei și constrângerii morale (filozofia morală universală) și 
continua cu subiecte precum: „legea“, „legiuitorul“ , »pe- 
deapsă și recompensă“, „imputarea unei acțiuni“ etc. E cu- 
prinsă aici o adevărată filozofie practică generală, acoperind 
domeniile dreptului și moralității. Al doilea manual (din 
1751) începe cu o serie de probleme de morală religioasă 
și continuă cu datoriile faţă de sine și datoriile faţă de alții 
(castitatea, munca, voinţa, reputaţia, dragostea de sine, dra- 
gostea universală, pacea, candoarea, judecata altora, ajuto- 
rul dat altora, datoriile în raport cu fiinţele non-umane etc.). 
Lecţiile lui Kant, bazate pe aceste manuale, sunt pline de 
comentarii critice și delimitări personale, sfârșind printr-o 
detașare radicală operată în perioada matură a creaţiei sale. 


50 „Moralitatea privește caracterul. ... Dacă vrem să formăm un 
caracter bun, trebuie să înlăturăm mai întâi pasiunile“ (1. Kant, Despre 


pedagogie, Paideia, 2002, p. 64). 

Dar locul central atribuit obligaţiei sau datoriei, ideea exis- 
tenţei unui principiu suprem al moralității din care ar putea 
fi deduse datoriile concrete, rolul central al rațiunii în ju- 
decata morală, importanţa specială acordată relaţiilor mo- 
rală-religie și morală- drept, în fine, limbajul său impregnat 
de jargonul juridic al vremii, rămân trăsături distinctive ale 
noii etici kantiene, trăsături ce-și au originea nu atât în fun- 
dalul cultural al epocii, cât în practica academică din vre- 
mea lui Kant. 

În concluzie, ar trebui să citim filozofia morală (sau 
„practică“ ) a lui Kant prin prisma acestor patru coordonate 
de context: (1) Avântul curentului german al luminării, ce 
promova cultul raţiunii și al eliberării omului de sub tute- 
lă și avea drept consecinţă practică nașterea și răspândirea 
valorilor liberalismului și progresivismului ; (2) Nașterea ști- 
inţei newtoniene a naturii și tentaţia extinderii acestei pa- 
radigme teoretice la știința umanului — cu încercări de 
fundamentare epistemologică de tip empirist (Hume) sau 
raționalist (Kant); (3) Revoluţia religioasă reprezentată de 
Reformă cu epifenomenul său specific luminist, „religia ra- 
uunii“ ; (4) Practica academică de la Kânigsberg în ce pri- 
vește predarea filozofiei morale. 

Atunci, celebrul pasaj din finalul Critici: rațiunii prac- 
tice, pus ca epitaf pe mormântul lui Kant: 


„Două lucruri umplu sufletul meu de mereu nouă și cres- 
cândă admiraţie și venerație, cu cât mai des şi mai stă- 
ruitor gândul se ocupă de ele: cerul înstelat deasupra mea 
și legea morală din mine “, 


poate fi înţeles chiar în acest spirit: el sugerează idealul adu- 
cerii sub luminile raţiunii, ca judecător suprem, atât a na- 
turii fizice în întregul ei, cât și a lumii practice a moralei, 
politicii sau religiei. Sistemul filozofiei kantiene s-a vrut îm- 
plinirea acestui ambițios ideal. 

1.2. Locul Întemeierii metafizicii moravurilor 
în sistemul filozofiei kantiene (Pref. 1-11). 


Reflecţia lui Kant asupra eticii a debutat cu analize de 
un gen diferit de cel practicat în Întemeiere... Tânărul Kant 
a fost fascinat și influenţat, rând pe rând, de etica lui Leib- 
niz5l, cea mai mare personalitate pe care o avusese filozo- 
fia germană, cu al său „principiu al perfecțiunii“ căruia 
conceptul de obligaţie îi era subordonat. Apoi s-a aplecat 
asupra empiriștilor britanici (Shaftesbury, Hutcheson, Hume) 
cu doctrina lor a unei morale bazate pe sentiment, nu pe 
rațiune. În sfârșit, l-a cultivat pe Rousseau, care i-a revelat 
faptul că morala e un fenomen general uman, iar nu preo- 
cuparea exclusivă a unei elite intelectuale. În același timp, 
Kant s-a detașat critic de toate aceste curente și urmele aces- 
tei detașări pot fi întrevăzute chiar în paginile Întemeierii 
meta fizicii moravurilor (IL, 89-81) unde autorul se delimi- 
tează explicit atât de teoria „sentimentului moral“ cât și de 
aceea a „perfecțiunii“. Această perioadă de asimilare, eva- 
luare comparativă și reflecţie personală pe marginea mode- 
lelor oferite de înaintași a fost așa-zisa perioadă „pre-critică“ 
a evoluţiei lui Kant. 

După 1770 începe „perioada critică“, inaugurată de di- 
zertaţia de instalare în postul de profesor intitulată Despre 
forma şi principiile lumii sensibile şi ale celei inteligibile. A 
fost o perioadă în care sistenaul său filozofic original va fi 
edificat plecând de la principiul necesității înfăptuirii pre- 


51 Mai ales în expunerile lui Wolff şi Baumgarten. În etica sa, 
C. Wolff întemeiază moralitatea pe principiul perfecțiunii: „Fă ceea 
ce face ca tu și condiţia ta să fie mai perfecte ş și omite ceea ce face ca 
tu și condiţia ta să fie mai puţin perfecte.“ Aceasta e considerată o 
lege a naturi care acoperă toate acțiunile umane libere. Baumgarten 
a derivat legile morale specifice care decurg din acest principiu fun- 
damental al moralității. Kant va respinge principiul lui Wolff, înlo- 
cuindu-l cu propriul său principiu al imperativului categoric. 

alabile a unei „critici“ a posibilităților și limitelor facultăţii 
umane de cunoaștere ca o condiţie indispensabilă a posi- 
bilităţii existenţei științei și a fundamentului său metafizic. 
Așa-numita „perioadă critică“ a lui Kant e marcată decisiv 
de apariţia monumentalei sale lucrări Critica rațiunii pure 
(1781), lucrare care aduce cu sine o schimbare de perspec- 
tivă în abordarea tradiţională a problematicii metafizicii, un 
set nou de concepte, de probleme și de metode. „Filozofia 
critică“ este gândită ca acea abordare care nu începe, ci se 
termină, cu tentativa de a construi un sistem de adevăruri 
fundamentale; ea începe cu examinarea capacităților și li- 
mitelor rațiunii umane în efortul ei de cunoaștere a lumii. 
Acest examen e obiectivul central al Critici: rațiunii pure, 
ca și al compendiului ei, Prolegomene la orice metafizică 
viitoare (1783). Imediat după publicarea acestor două lu- 
crări novatoare, adică în 1785, vede lumina tiparului Înte- 
meierea metafizicii moravurilor. Se poate ușor bănui că 
Întemeierea... este profund ancorată în conceptele și teme- 
le criticii raţiunii teoretice cuprinse în lucrările anterioare, 
ea fiind doar „vârful unui aisberg intelectual“ (B. Aune) care 
se lasă greu înţeles fără a arunca o privire și sub nivelul mării. 
Întemeierea meta fizicii moravurilor inaugurează seria ope- 
relor originale de „filozofie practică“ (în particular, de fi- 
lozofie morală). În 1786 apare lucrarea de metafizică a 
naturii, Fundamentele metafizice ale ştiinţei naturii, iar în 
1788 a doua critică, Critica raţiunii practice. În 1790 iese 
de sub tipar Critica puterii de judecare — a treia Critică, în 
1792 e tipărită Religia numai în limitele rațiunii, iar în 1797 
Metafizica moravurilor. Ultima operă publicată în timpul 
vieţii e o lucrare de filozofie morală empirică, Antropolo- 
gia din punct de vedere pragmatic (1798). 

După această trecere în revistă cronologică a principa- 
lelor lucrări de filozofie morală ale lui Kant, să încercăm o 
elucidare sistematică a ramurilor filozofiei în viziunea sa, 
plecând de la remarcile succinte din debutul Întemeierii 

metafizicii moravurilor (Pret. 1-11).52 Schematic, tabloul si- 
noptic al sistemului filozofiei este următorul: 


Filozofia naturală empirică 


Filozofia naturală A 
(fizica) 


Filozofia naturală pură 


Filozofia materială (Mctafizica naturii) 


| 


CRITICA RAŢIUNII PURE 


Filozofia morală empirică 


Filozofia i : 
(„antropologic practică“) 


Filozofia practică (morală) 


(etica) | 


Filozofic morală pură 
(Mctafizica moravurilor) 


| 


IMM = CRITICA RAŢIUNII PRACTICE 


Filozofia formală (logica) 


52 Pentru aceeași temă, vezi Critica rațiunii practice, cap. 5-6, Cri- 
tica rațiunii pure, pp. 618-629, Critica facultății de judecare, pp. 65-70, 
393-395. 

Kant îşi începe așadar Întemeierea... reluând diviziunea 
greacă tripartită a filozofiei: fizică, etică și logică. Mai de- 
parte, el își propune să identifice și să expliciteze criteriul 
acestei diviziuni: filozofia, în orice formă a ei, este o cu- 
noaștere rațională, iar cunoașterea raţională se referă fie la 
un obiect (sau „materie“ ), fie doar la forma generală a gân- 
dirii valabilă pentru orice tip de obiect — de unde diviziu- 
nea kantiană „filozofie materială“/ „filozofie formală“ 

Filozofia materială studiază obiectele asupra cărora se 
cugetă în măsura în care e posibilă cunoașterea lor prin con- 
cepte (adică prin principii sau legi). Tocmai în această accep- 
ție filozofia în sens universal e „legislația raţiunii omenești“ 
(CRP, 623) sau „știința maximelor supreme ale aplicării ra- 
țiunii noastre“ (L. 77). Mai bine spus, Kant pleacă de la afir- 
maţia că totul în lumea înconjurătoare, fie ea vie sau lipsită 
de viață, se petrece după „reguli“ sau „legi“. Rațiunea și in- 
telectul funcţionează de asemenea după reguli sau legi. Unele 
legi sunt „necesare“ și guvernează intelectul și raţiunea ab- 
stracție făcând de aplicațiile lor (doar după „forma“ lor) — 
acestea sunt legile Jogici:. Filozofia formală sau logica”? este 
așadar un studiu 4 priori (deci complet neempiric) al formei 


55 Kant consideră că totul în natura vie și nevie se desfășoară după 
reguli sau legi. Ploaia cade după legile gravitaţiei; intelectul func- 
ționează după anumite reguli sau legi. Dar intelectul sau gândirea se 
şi aplică la diferite „materii“ sau „obiecte“ particulare: la matemati- 
că, la fizică, la metafizică, la morală. Această aplicare a intelectului 
se face după alte reguli specifice. Putem însă să ne întrebăm care sunt 
regulile de funcţionare ale intelectului independent de orice aplicare 
a lui la vreun obiect determinat, acele reguli fără de care „n-am putea 
gândi“ și care sunt condițiile minimale ale oricărei aplicări, pure sau 
empirice a intelectului. Aceste reguli, pentru că fac abstracție de mate- 
ria sau obiectul gândirii, reprezintă numai „forma“ gândirii în genere. 
Știința acestor legi ale formei gândirii în genere se numește „logică“. 
Logica nu este psihologie. Ea nu descrie „modul în care functionează 
gândirea“ umană, ci ne spune „cum ar trebui să gândim“ (L. 64-65, 67). 

gândirii, fără a lua în considerare obiectele; rezultatul ei sunt 
regulile (legile) universal valabile ale gândirii, îndzferent de 
obiectele la care se aplică aceasta (Pref. 2). 

Alte legi sunt „accidentale“ și guvernează aplicarea in- 
telectului la diferite „obiecte“, cum ar fi natura și ceea ce 
nu găsim în natură, libertatea — de unde diviziunea ulte- 
rioară a filozofiei materiale în Filozofze naturală și Filozo- 
fie practic&* (L. 65). Filozofia naturală sau fizica, studiază 
regulile gândirii în aplicarea lor la obiecte naturale, la ceea 
ce este; ea studiază legile naturii şi se subdivide în Filozo- 
fa naturală empirică sau Fizica empirică și Filozofia natu- 
rală pură sau Fizica pură. Prima studiază legile naturii ca 
obiecte ale experienţei, cu alte cuvinte legile empirice, „ac- 
cidentale“ sau contingente ale naturii — legile generalizate 
inductiv din experienţă și utilizate în experienţă. Sub aceas- 
ză etichetă Kant pune fizica newtoniană în sens larg. A doua, 
numită și „metafizica naturii“55, expusă în lucrarea Funda- 
mentele metafizice ale ştiinţei naturii, este considerată a fi 
baza fizicii empirice și studiază legile pniversale și necesare 
ale „naturii în genere“ — cum ar fi principiile lui Newton 
și principiile filozofice subiacente teoriei fizice newtoniene 


5+ „Practic este tot ceea ce e posibil prin libertate“ (CRP (1998), 
598) sau prin voinţa raţională liberă. Lucrurile fizice nu au voinţă, 
iar animalele nu au o voință rațională, adică liberă. 

55 „Dacă luăm fizica într-un sens larg, ca filozofie a naturii, ea 
pare să procedeze în acord cu anumite principii care sunt mai mult 
decât simple generalizări bazate pe asemenea date cum sunt cele 
furnizate de simţuri. Sarcina de a formula și, dacă se poate, de a jus- 
tifica aceste principii revine la ceea ce e privit de Kant ca partea a 
priori sau pură a fizicii (metafizica naturii). Printre aceste principii 
el include, de exemplu, principiul că fiecare eveniment trebuie să aibă 
O cauză, iar acesta nu poate fi niciodată dovedit (deși poate fi con- 
firmat) de experienţă. El susţine că această parte formulează condiți- 
ile fără de care ar fi imposibilă experiența naturii și, astfel, însăși știința 
fizicii“ (H.]. Paton, The Moral Law, Routledge, 1948 (1989), pp. 13-14). 

(principiul cauzalității, principiul uniformităţii naturii). 
Condiţiile de posibilitate ale acestui din urmă tip de cunoaș- 
tere, altfel spus, presupozițiile epistemologice care fac po- 
sibile adevărurile necesare și universale ale fizicii, sunt 
obiectul de studiu al unei părți propedeutice” a metafizicii 
naturii, pe care Kant o numește „critica raţiunii pure“. A- 
ceasta va analiza, prin urmare, structura minţii umane și fe- 
lul ei de a proceda pentru a obține asemenea cunoștințe 
speciale. Critica raţiunii pure este o gnoseologie a przori. 58 
Ea este „o știință care se mărginește să examineze raţiunea 
pură, izvoarele și limitele ei“ (CRP (1998), 66); ea nu ex- 
tinde cunoașterea noastră, ci doar clarifică raţiunea noas- 
tră în ce privește facultățile ei, formele sale de cunoaștere, 
tipurile de cunoștințe, limitele acestora, sursele contradic- 
ţiilor gândirii etc. Într-un sens strict, se înţelege prin „filo- 
zofie transcendentală“ acel studiu gnoseologic care cercetează 
condiţiile de posibilitate ale cunoașterii metafizice sau pure*?. 
Ea e cuprinsă în Critica rațiunii pure a lui Kant. 


5 În CRP (1998), 63, Kant spune că principiile fizicii newtoniene 
(principiul inerției, legea conservării materiei, legea acţiunii și reacți- 
unii) pot fi „separate“ “ de „fizica propriu- zisă (empirică)“ şi grupate 
într: 9 „fizică pură“ sau „rațională“ : 

5? „Critica raţiunii pure“ este „o cercetare filozofică a posibilității 
oricărei cunoașteri raționale“ şi nu face parte din sistemul de cunoaș- 
tere prin concepte (filozofia scolastică), ci îl precede (Cfj. 393). În 
CRP, 633, Kant include însă „critica“ în „metafizică“. 

58 Pentru varietatea interpretărilor de care s-a bucurat Critica raţi- 
unii pure, vezi |. Pârvu, Posibilitatea experienţei, Politeia, SNSPA, 
București, 2004, Introducere. 

? „Numesc transcendentală orice cunoaștere care se ocupă în 
genere nu cu obiecte, ci cu modul nostru de cunoaștere a obiectelor, 
întrucât acesta este a priori“ (CRP. (1998), 66). 

60 Nu voi discuta tema dacă are sens să vorbim de o filozofie trans- 
cendentală practică. Kant neagă acest lucru. Unii comentatori (e.g. 
Hâffe, Allison etc.) cred, dimpotrivă, că acest lucru e posibil. Con- 
sider că miezul teoriei etice kantiene poate fi expus și fără a intra în 
această controversă. 

Filozofia, practică sau morală este etica; ca studiază „ceea 
ce trebuie să fie“, adică legile moralității. În mod simetric, 
ca se subdivide în Filozofie practică empirică (sau „antro- 
pologie practică“) și Filozofie practică pură sau Etică pură, 
numită altfel „metafizica moravurilor“. Prima studiază 
„regulile practice“ ale comportamentului moral observabil 
al omului sau pszholog:a comportamentului moral“!. A doua 
e o prezentare sistematică a legilor universale și invariabile 
ale moralității fiinţei umane în genere, cunoscute în mod a 
priori, nu deduse din experienţă, în speţă ale acelora lega- 
te de conceptele de „drept“ și „virtute“ ca și de datorie fată 
de alţii și de datorie faţă de sine; prima diviziune se referă 
la acele datorii legale care sunt impuse prin coerciţie exter- 
nă (politică sau juridică), a doua la datoriile morale care sunt 
impuse doar prin aplicarea conștiinței noastre morale ra- 
ţionale la dispozițiile și înclinațiile naturale ale omului în 
genere, adică ale omului abstracţie făcând de circumstan- 
ţele istorice, culturale și bio-psihice care particularizează in- 
divizii și grupurile“?. Cea din urmă este baza filozofiei 
morale empirice (Pref. 9) și studiază „legile morale“ nece- 
sare și universale, adică a priori, ale moralității — analoage- 
le legilor- cadru ale fizicii newtoniene din Fundamentele 
metafizice ale ştiinţei naturii. Ele sunt însă legi de un tip 
special, diferite de legile fizice, sunt „legi ale libertăţii“, pre- 
scripții pe care o facultate specială — „rațiunea practică“ — 
le impune voinţei oricăror fiinţe raționale supuse pasiuni- 


6! „Corespondentul unei metafizici a moravurilor, celălalt mem- 
bru al diviziunii generale a filozofiei practice, este antropologia 
morală, care are totuși de-a face numai cu condiţiile subiective ale 
naturii umane care împiedică oamenii sau îi ajută în urmarea legilor 
unei metafizici a moravurilor. Ea se ocupă de dezvoltarea, răspândi- 
rea și întărirea principiilor morale (prin educaţie în școli și prin 
instrucția populară) și de alte învățături și precepte bazate pe expe- 
riență“ (MM, 75). 

s2 Kant distinge „moravurile“ („maniere și moduri de viață“ — 
MM. 74) de „morală“ (care este „teoria moravurilor“ — MM. 96). 

lor. În concepţia lui Kant, „metafizica moravurilor trebuie 
să cerceteze Ideea și principiile unei voințe pure posibile“ 
(ale voinţei pure a omului în genere sau ale voinţei pure a 
altor fiinţe raţionale corporale aflate, eventual, pe alte pla- 
nete) și nu principiile determinante ale voinţei umane reale 
(empirice) „care sunt luate în cea mai mare parte din psi- 
hologie“ (CRPr. 8-9). Introducerea unei părți „pure“ în 
filozofia morală se impune de la sine pentru că este clar pen- 
tru oricine, credea Kant, că dacă plecăm de la experiența em- 
pirică a comportamentului nostru moral, atât de diversă de 
la cultură la cultură și chiar de la om la om, atât de variabi- 
lă și de contradictorie, nu vom putea niciodată dovedi ce 
trebuie să facă omul în genere. Ştim prea bine că oamenii 
fac adesea ceea ce nu trebuie să facă. Tocmai de aceea ceea 
ce fac ei efectiv are mai puţină importanţă pentru a înţe- 
lege esenţa moralității. Prin urmare, dacă acceptăm princi- 
pial că există legi moralecare ne spun în mod universal ceea 
ce trebuie să facem, chiar dacă noi nu facem niciodată acest 
lucru, atunci moralitatea nu poate fi cunoscută, în princi- 
piile ei directoare de bază, decât în mod a priori, adică in- 
dependent de orice experienţă istorică, sociologică sau 
psihologică. 

În schimb, disciplina numită critica rațiunii practice, con- 
cepută ca un studiu pregătitor al metafizicii moravurilor, 
cercetează tocmai condițiile de posibilitate ale acestui tip de 
legi și ale acestei metafizici a moravurilor, fiind centrată pe 
studiul condiţiilor de posibilitate ale libertăţii și legilor mo- 
rale. Kant e convins că raţiunea pură, fără nici un impuls 
primit de la simţuri, de la înclinații, dorinţe sau scopuri co- 
tidiene, poate ea singură, adică în mod „autonom“, să deter- 
mine voinţa și să fie din acest motiv obiectul de studiu al 
unei morale pure. Tocmai de aceea întreprinde, imediat după 
publicarea cărților sale de filozofie teoretică, un studiu pre- 
liminar de acest tip, un studiu care s-a vrut a fi numai „o 
critică parțială“ a raţiunii practice, suficientă însă, crede el, 
pentru fundamentarea viitoarei metafizici a moravurilor. E 

vorba de studiul conţinut în cartea pe care o comentăm aici, 
Întemeierea metafizicii moravurilor. Această lucrare are un 
conținut divers și nu conţine o expunere completă a părții 
a priori a eticii, ci doar încearcă să formuleze și să funda- 
menteze, într-un mod neinductiv, 4 prori, „principiul suprem 
al moralității“ (Pref. 13). Kant precizează că o asemenea 
temă reprezintă un obiectiv în sine, care trebuie abordat se- 
parat pentru a nu complica cercetările morale ulterioare. 
Stabilirea principiului suprem al moralității reprezintă un 
pas preliminar în elaborarea unei critici complete a rațiu- 
nii practice pure, realizată în lucrarea sa Critica raţiunii prac- 
tice. În Întemeiere..., unele elemente ale criticii raţiunii 
practice și ale metafizicii moravurilor sunt atinse doar par- 
țial. Ceea ce pretinde să ofere această lucrare este o funda- 
mentare a principiului unei metafizici a moravurilor plecând 
de la anumite trăsături ireductibile ale gândirii și acțiunii 
raționale, de la ceea ce Kant numește „raţiunea practică“ și 
„libertatea“ sa. Iată, așadar, locul pe care îl ocupă Înteme- 
ierea metafizicii moravurilor în ansamblul edificiului filo- 
zofic kantian. Ea este o propedeutică la etica pură (critica 
raţiunii practice și metafizica moravurilor), tratând doar o 
temă particulară — dar fundamentală — aceea a formei exac- 
te și a valabilității principiului suprem al moralității; în acest 
fel, ea este o pregătire a sistematicii datoriilor morale uni- 
veisale:ale speciei umane care sunt deduse din acest prin- 
cipiu și prezentate pe larg în Metafizica moravurilor. lată 
această concluzie în chiar cuvintele lui Kant: 


„Intenţionând să public într-o zi o metafizică a moravurilor, 
ofer în prealabil această întemeiere. Într-adevăr, nu există o 
altă fundamentare pentru o asemenea metafizică decât o cri- 
tică a rațiunii practice pure, tOt aşa cum pentru metafizică (me- 
tafizica naturi — V.M.) nu există o altă fundamentare decât 
O critică a raţiunii speculative pure, care a fost deja publica- 


tă“ (Pref. 11). 


Să vedem acum de ce ar fi necesară o asemenea filozo- 
fie morală pură. 

1.3. De ce e necesară 
o „filozofie pură“ a moralei? (Pref. 6-9) 


În Întemeierea metafizicii moravurilor Kant susţine ne- 
cesitatea elaborării unei filozofii morale pure, tot așa cum 
afirmase altundeva necesitatea elaborării unei filozofii specu- 
lative pure: „natura științei cere ca partea ei empirică să fie 
despărțită întotdeauna cu grijă de cea rațională și să se pună 
înaintea fizicii propriu-zise (empirice) o metafizică a na- 
turii și înaintea antropologiei practice o metafizică a mo- 
ravurilor care ar trebui curățate cu grijă de toate elementele 
empirice pentru a se ști cât de mult poate înfăptui raţiunea 
pură în ambele“ (Pref. 6)%. De ce e necesară o asemenea 
disciplină „pură“, separată de cea „empirică“ ? 

Pentru a răspunde la această întrebare va trebui să ob- 
servăm că |. Kant se aliniază aici habitudinilor științifice ale 
vremii, iar modelul îi e oferit în acest caz de felul în care 
era structurată și predată știința fizicii. Dar nu numai fizi- 
ca, ci orice știință sau artă se considera că presupun o anu- 
me „diviziune a muncii“. Ecourile acestei mentalități se 
regăsesc și azi sub forma distincţiei atât de uzuale între cei 
ce practică fizica experimentală sau aplicată, de pildă, și cei 
ce practică fizica teoretică sau pură, fiecare tabără dispu- 
nând de abilități intelectuale și de instrumente de lucru spe- 
cificest. În științe — spune Kant -— trebuie să separăm „partea 


6% Vezi și MM, 2. 

6 Această distincţie e introdusă de Kant în cursurile sale timpurii 
de etică: etica teologică e considerată a fi un fel de etică empirică, 
analogă fizicii experimentale. Și una și alta au nevoie de o întemeiere 
teoretică: „Trebuie oare să dăm prioritate eticii creștine în raport cu 
etica filozofică, sau viceversa ? E sigur că una trebuie explicată plecând 
de la cealaltă, tot așa cum fizica experimentală este explicată plecând 
de la fizica teoretică“ (LE, Herd., 9). În acest sens, cunoașterea şi 
respectarea poruncii divine nu e suficientă pentru afi morali; ea pre- 
supune cunoașterea legii morale interne conștiinței divine (și con- 
ştiinţei umane). 

empirică“ de „partea pură“ pentru că ele au un specific dis- 
tinct care reclamă un talent particular pentru a le practica 
într-un mod performant. În etică, numai cei ce au „vocaţie“ 
pentru partea pură vor putea practica o asemenea discipli- 
nă aparte, care nu e pe gustul publicului larg și poate stârni 
ironiile acestuia în același fel în care cercetările de fizică te- 
oretică atrag săgețile ironice ale experimentaliștilor sau in- 
ginerilor (Pref. 6). Merită să amintim în acest context că 
universităţile germane ale vremii erau împărțite în patru fa- 
cultăți diferite, situate pe două niveluri: facultăţile „supe- 
rioare“ (teologie, drept și medicină) și facultatea „inferioară“ 
(filozofia). Spre deosebire de învăţământul vocaţional, toa- 
te disciplinele „liberale“ (literatură, istorie, geografie, filo- 
zofie, fizică etc.) intrau în sfera Facultăţii de Filozofie. 
Predarea acestora din urmă e caracterizată astfel de Kant 
într-o lucrare din 1798, Conflictul facultăților: 


„Facultatea de Filozofie e formată din două departamente: un 
departament de științe istorice (căruia îi aparţin istoria, geogra- 
fia, filologia și studiile umaniste, împreună cu întreaga cunoaș- 
tere empirică conținută în științele naturii) și un departament 
de științe pur raționale (matematica pură și filozofia pură, me- 
tafizica naturii și a moralei). Ea studiază de asemenea relaţia 
reciprocă dintre aceste două diviziuni ale învățământului. Prin 
urmare, ea se extinde la toate părţile cunoașterii umane (in- 
cluzând, dintr-o perspectivă istorică, ceea ce se predă în fa- 
cultăţile superioare)$?. 


Kant a predat numeroase cursuri aparţinând celor două 
departamente. Cel mai mult a predat cursul de logică (de 


6% E. Kant, Le conflit des facultes, pp. 27-28. Kant a pledat pen- 
tru „autonomia“ Facultăţii de Filozofie, adică pentru independența 
ei faţă de controlul statului — a cărei autoritate ar fi justificată numai 
în raport cu Facultăţile superioare — și subordonarea ei exclusiv con- 
trolului raţiunii. Rolul Facultăţii de Filozofie ar fi acela de a supune 
examenului critic al raţiunii, testului adevărului, toate disciplinele, 
inclusiv cele predate în facultățile superioare (idem). 

54 deori între 1755 şi 1796), cel de metafizică (de 49deori 
între 1756 și 1796), cel de geografie fizică (de 46 de ori în- 
tre 1756 și 1796), ca și cursul de filozofie morală (de 28 de 
ori între 1756 și 1789)%. Cursul de mecanică a fost predat 
de două ori între 1759 și 1761 iar cel de „știința generală a 
naturii“ (sau „fizica pură“) de 20 de ori între 1755 și 1788. 
Acest din urmă curs conţinea fundamentele a prior: ale fi- 
zicii experimentale (e.g. principiile pur raţionale ale fizicii 
newtoniene, matematica utilizată în fizică, principiile filo- 
zofice ale fizicii) (vezi CRP (1998), 63n). Aici se originea- 
ză ideea lui Kant că „fizica pură“ e studiul principiilor pur 
a priori ale fizicii experimentale (newtoniene), e studiul „na- 
turii în genere“ (prin „natură în genere“ Kant înțelege for- 
ma tuturor obiectelor experienței externe și interne). De 
exemplu, e studiul unor principii cum sunt cele ale conser- 
vării materiei, cauzalităţii etc., principii care ţin de cadrele 
sau presupoziţiile filozofice ale fizicii, nefiind obținute din 
experienţă ori conţinute în experienţă ci, dimpotrivă, con- 
diţionând orice experienţă. Doar ele au o necesitate abso- 
lută. În această viziune, fizica newtoniană e posibilă pe 
temeiul principiilor fizicii pure (ine ratizicăi naturii), care re- 
prezintă forma oricărei experienţe fizice“ și a datelor expe- 
rimentale, în ultimă instanţă senzoriale (P. 92). În lucrarea 
Fii amentele metafizice ale științei naturii el se exprimă 
foarte clar astfel: 


„O doctrină rațională a naturii, prin urmare, merită numele 
de știință a naturii numai atunci când legile naturale care o susţin 
sunt cunoscute a priori şi nu sunt doar legi ale experienţei. 


€ „Ocupându-mă de filozofia pură, inițial prin libera mea alegere 
și mai târziu fiind însărcinat să fac aceasta în calitate de profesor, am 
predat timp de aproape treizeci de ani și două cursuri despre cu- 
noașterea lumii: un curs de antropologie (în semestrul de iarnă) și 
un curs de geografie fizică (în semestrul de vară)“ (A, 122n). 

67 „Legitatea necesară (căci a priori) a tuturor obiectelor expe- 
rienţei“ (P. 93). 

Cunoașterea naturală de primul tel e numită pură, cea de al 
doilea fel e numită cunoaştere raţională aplicată. ... Deoare- 
ce ... conceptul de lege (a naturii) ... aduce cu el conceptul 
de necesitate ..., e ușor de văzut de ce știința naturii trebuie 
să-și derive legitimitatea numelui numai dintr-o parte pură a 
științei naturii, anume din acea parte care conţine principiile 
a priori ale tuturor celorlalte explicaţii naturale, și de ce ști- 
inţa naturii este propriu-zis știință numai graţie acestei părți 
pure. ... Prin urmare, cea mai completă explicaţie a unor fe- 
nomene cu ajutorul principiilor chimiei se termină întotdea- 
una cu o insatisfacţie în măsura în care prin intermediul acestor 
legi contingente, obţinute prin simplă experienţă, nu se pot 
furniza nici un fel de temeiuri a priori. Prin urmare, orice şti- 
inţă a naturii în sens propriu presupune o parte pură, pe care 
se poate întemeia certitudinea apodictică râvnită de rațiune în- 
tr-o asemenea știință. Și deoarece această parte pură este în 
virtutea principiilor sale complet diferită de acea parte ale că- 
rei principii sunt doar empirice, e de cel mai mare folos să se 
expună această parte separat și complet neamestecat cu par- 
tea empirică. ... Cunoaşterea pur rațională doar din concep- 
te se cheamă filuzefie pură sau metafizică“ ... „Știința naturii 
în sens propriu presupune metafizica naturii“ 68. 


În domeniul „practic“, adică acela care studiază voinţa 
de a acţiona moral și legile care o determină, Kant raţio- 
ncază similar atunci când e pus să elaboreze un curs de 
metafizica moravurilor: ca și natura în genere, care e struc- 
turată de legi naturale, domeniul practicului, domeniul voin- 
țelor umane în genere, e structurat de „legi practice“ sau 
„morale“ ; condiţia „pentru ca o acţiune să fie bună din punct 
de vedere moral, ... (e că ea ) trebuie făcută de dragul legii 
morale“ (Pref. 9). Dar o lege morală, ca orice lege, nu poate 
avea doar caracteristica „universalităţii “67 — căci și regulile 


s [. Kant, Metapbysical Foundations of Natural Saence, în |. Kant, 
Philosophy ef Material Nature, Hackett, 1985, pp. 468-469. 

* „Orice alt precept care se întemeiază doar pe principiile expe- 
rienţei — chiar și un precept într-un anume sens universal — în măsura 

morale empirice, locale, așa-zilele „reguli practice“, pot avea 
într-un sens slab această caracteristică — ci trebuie să fie de 
o „necesitate absolută“ (Pref. 7; MM. 73): ea trebuie să fie 
„Strict universală“. Acest concept de necesitate practică va 
juca un rol central în formularea principiului suprem al mo- 
ralităţii. În primă instanţă, ni se sugerează că el înseamnă 
valabilitatea legilor morale nu doar pentru oameni (adică pen- 
tru ființele raţionale așa cum s-a întâmplat să existe pe Pă- 
mânt), ci pentru orzce „alte fiinţe raţionale“ posibile (Pref. 7). 
Prin „alte“ fiinţe raţionale Kant înţelegea în primul rând pe 
Dumnezeu și, eventual, alte ființe divine (îngerii); dar el lua 
în calcul și alte posibile fiinţe raţionale natzrale non-umane, 
fiind convins că măcar una din planetele pe care le vedem 
e locuită, că există creaturi raţionale superioare omului, dar 
și inferioare lui, care locuiesc pe planetele Jupiter și Saturn, 
respectiv Venus și Mercur, că fiinţele raţionale superioare 
omului și nelimitate de un corp natural fac efectiv tot ceea 
ce trebuie să facă (de pildă, spun tot ceea ce au în gând, nu 
pot minţi), că, în sfârșit, omul ocupă o poziţie de mijloc în 
acest lung lanț al creaturilor raţionale. „Convingerea lui 
Kant că există și alte forme de viaţă rațională în univers era 
un element larg acceptat al climatului de opinie din vremea 
sa“70, În acest sens, dacă o lege morală e să fie necesară, 


în care se sprijină oricât de puţin pe temeiuri empirice, poate doar în 
ce privește un singur motiv, se poate numi ce-i drept regulă prac- 
tică, dar niciodată lege morală“ (Pref. 7). 

7 R. Louden, Kant” Impure Ethics, p. 188. lată un pasaj relevant 
în acest sens, extras din Antropologie: „S-ar putea să se întâmple să 
existe, pe vreo altă planetă, ființe raționale care nu știu să gândească 
decât cu voce tare, care sunt deci incapabile, în societate sau singure, 
să nutrească gânduri pe care să nu le și exprime. Prin ce ar fi diferit 
comportamentul unora față de altele al acestor fiinţe în comparație 
cu acela al genului nostru uman? Cu excepţia cazului în care ele ar 
fi toate de o puritate angelică nu ne-am putea închipui cum ar putea 
ele ajunge să aibă puţin respect unele pentru altele și să se pună de 

atunci ea trebuie să fie valabilă pentru toate aceste specii po- 
sibile de ființe raţionale (să aibă o „universalitate strictă“). 
Un ecoual ideii leibniziene de necesitate ca valabilitate pen- 
tru orice lume posibilă se aude aici. Dacă așa stau lucru- 
rile, atunci e evident că „legile morale“ (și cu atât mai puţin 
principiul lor) nu vor putea fi obţinute inductiv din cerce- 
tarea empirică a „naturii omului“ ori a „circumstanțelor 
externe“ ale lumii sociale, ci vor trebui deduse printr-o pro- 
cedură strict a priori din raţiunea (practică) pură, care de- 
pășește limitele oricărei experienţe posibile (Pref. 7). 
„Etica poate să propună legi ale moralității care sunt îngădui- 
toare și adaptate slăbiciunilor naturii umane. Ea se poate arăta 
pe placul fiinţei umane cerând acesteia numai atât cât poate 
da. Dar pe de altă parte, etica poate fi şi riguroasă și să ceară 
cea mai înaltă perfecțiune umană. Legea morală ... nu trebuie 
să fie îngăduitoare și să se adapteze slăbiciunilor omenești, căci 
ea conţine norma perfecțiunii umane. Dar norma trebuie să 
fie exactă şi riguroasă — geometria, de exemplu, formulează 
reguli care sunt stricte; ea nu ia în seamă dacă o fiinţă umană 
le poate respecta în practică sau nu. ... Cum și etica propu- 
ne reguli care sunt menite a fi un ghid al acţiunilor noastre, 
ele nu trebuie adaptate capacităţilor omenești, ci trebuie să arate 
ceea ce este moralmente necesar. O etică îngăduitoare înseam- 
nă ruina perfecțiunii fiinţei umane. Legea morală trebuie să 


fie pură“ (LE, Coll, 91). 


Aceasta înseamnă că avem nevoie de o știință pură care 
să se ocupe de acest subiect și aceasta este metafizica mo- 
ravurilor: „Căci metafizica moravurilor trebuie să cerce- 
teze ideea și principiile unei voințe pure posibile și nu 
acţiunile și condiţiile actului volitiv uman în genere care sunt 
scoase, în cea mai mare parte, din psihologie“ (Pref. 10). 


acord între ele. ... Să nu prezentăm specia umană ca fiind rea, ci ca 
o specie de ființe raționale care fac efortul de a se ridica de la rău 
înspre bine graţie unei constante progresiuni prin mijlocul obsta- 
colelor“ (A, 332-333). 

Pentru Kant, crearea unei metafizici a moravurilor, inde- 
pendent de orice cunoaștere empirică, e necesară din cel pu- 
in trei raţiuni: 

a) ea furnizează fundamentul conceptual și principiile 
oricărei cunoașteri raționale precise și sistematice („ştiin- 
țifice“) a moralității (a datoriilor) și e singura care poate ex- 
plica riguros caracterul necesar și universal al principiilor 
și legilor moralității: „O metafizică a moravurilor este deci 
absolut necesară nu numai din motive speculative, adică 
pentru a cerceta sursa principiilor practice de bază (prak- 
.. Grundsătze ) care se găsesc a priori în raţiunea noas- 

“ (Pref. 9); 

“ ea are și un indirect rol regulativ: căci, după părerea 
lui Kant, reprezentarea pură a datoriei sub foi legii morale 
(furnizată omului obișnuit de studiul „metafizicii moravu- 
rilor“ ) va exercita asupra „inimii“ lui o înrâurire morală mult 
mai sigură decât diferitele experienţe pozitive din câmpul 
empiric și va deveni treptat o a doua natură a sa, conferin- 
du-i o siguranţă în comportare pe care filozofia morală po- 
pulară nu i-o poate asigura (II, 9): „Moravurile însele rămân 
expuse coruperilor de tot felul atâta timp cât lipsește acest 
fir conducător și această normă supremă a judecării corec- 
te“ (Pref. 9); 

c) orice filozofie morală empirică „se bazează în între- 
gime pe partea ei pură“ (Pref. 8). Etica empirică nu poate 
exista fără etica pură așa cum geodezia nu poate exista fără 
geometrie plană, fizica experimentală fără fizică teoretică 
și etica teologică fără etică filozofică (pură). Etica pură e, 
metaforic vorbind, un fel de infrastructură matematică de 
bază a eticii empirice. Prin urmare, elaborarea propriu-zisă 
a unei științe morale empirice nu e posibilă decât pe baza 
unei etici pure. 

Dar și reciproca e valabilă: etica pură nu poate exista fără 
antropologie deoarece numai prin aceasta din urmă prima 
poate fi aplicată, căpătând astfel sens și utilitate pentru om; 

căci antropologia „determină legile voinţei umane în măsura 
în care ea e afectată de natură“ (Pref. 3). Fără aplicaţii, etica 
pură ar rămâne un Joc gratuit al formelor. Împotriva unei 
răspândite interpretări tradiţionale formaliste a lui Kant, iată 
ce spune el într-unul din cursuri: 


„Orice lege obiectivă spune ceea ce trebuie să se întâmple, chiar 
dacă nu se întâmplă niciodată. Regula subiectivă spune ceea 
ce se întâmplă de fapt, căci chiar și printre cei răi există reguli 
după care ei acţionează. Antropologia se ocupă de regulile 
practice subiective, ea cercetează numai comportamentul real 
al omului; filozofia morală urmărește să aducă sub reguli com- 
portamentul său bun, anume sub reguli a ceea ce trebuie să 
se întâmple. Ea conţine reguli pentru folosirea corectă a voin- 
ței, tot așa cum logica conţine reguli pentru folosirea corectă 
ai te e voli Știința regulilor care ne spun cum trebuie să se 
comporte omul este filozofia practică, iar știința regulilor com- 
portamentului său real este antropologia; aceste două științe 
sunt strâns legate între ele și moralitatea nu poate exista fără 
antropologie, căci trebuie mai întâi să știm despre agent dacă 
și el se află în situația de a putea îndeplini ceea ce i se cere că 
ar trebui să facă. S-ar putea, desigur, considera filozofia prac- 
tică fără antropologie sau fără o cunoaștere a agentului, deși 
în acest caz ea ar fi pur și simplu speculativă sau o Idee; prin 
urmare omul trebuie studiat cel puţin din perspectiva ei“ 


(LE, Coll., 42). 


Asemenea fragmente întăresc ideea, contrară interpre- 
tării care-i atribuie lui Kant un formalism anti-naturalist de- 
suet, că filozofia sa practică are mai degrabă aroma unui 
„naturalism slab“: cu toate că faptele empirice despre natu- 
ra umană nu pot stabili sau justifica prin ele însele principii 
morale normative, ele nu pot nici să contrazică asemenea 
principii” |. În interpretarea lui Louden etica lui Kant în an- 
samblul ei nu poate fi redusă pur și simplu la etica pură, ci 
cunoaște mai multe niveluri de „impuritate“ 


7! R. Louden, Kant's Impure Ethics, p. 8. 

1) Etica pură sau a priori, care conţine legile morale va- 
labile pentru orce ființă raţională, umană sau non-umană. 
Ea face abstracţie de orice particularitate a fiinţei umane sau 
a oricărui alt tip de ființă rațională. Această parte a eticii e 
conținută, programatic, în Critica rațiunii practice. 

11) Sistemul datoriilor pentru orice ființă umană în genere, 
adică pentru o fiinţă umană care nu e raportată la o anume 
cultură, clasă, gen sau rasă. Acest sistem e conţinut în Meta- 
fizica moravurilor. Aplicarea principiului suprem al mora- 
lităţii presupune în acest caz o minimă informaţie empirică 
despre natura umană în general, dar e vorba de o informa- 
ție care nu face parte integrantă din sistem, datoriile fiind 
derivate aici din pura rațiune. 

îi) Sistemul datoriilor pentru alte ființe rationale, non-u- 
mane. E vorba de această dată de aplicaţii ale principiului 
moralității pentru alte specii de fiinţe raţionale naturale. Ele 
ar da analogul proiectului metafizicii moravurilor pentru 
alte tipuri de fiinţe raţionale, în afară de cele umane, în mă- 
sura în care ele există. 

iv) Etica empirică sau antropologia, constând din apli- 
carea datoriilor la circumstanţe umane specifice: cum pot 
fi internalizate principiile morale, de la ce vârstă începe edu- 
caţia morală, care sunt pasiunile și înclinațiile specifice căro- 
ra le cade de regulă pradă fiinţa umană, care sunt stadiile 
evoluţiei morale a omului, cum trebuie organizate instituți- 
ile pentru a întări judecata morală etc. ? Toate aceste proble- 
me, care nu se referă la derivarea de datorii din principiul 
moralității ci la transformarea moralei în ceva util vieții omu- 
lui, sunt obiectul de studiu al Antropologie. 

v) Etica emptrică a unor grupuri umane specifice — di- 
ferenţiate după sex, vârstă, stare de sănătate, rang social etc. 
Kant are suficiente reflecții morale cu privire la „regulile 
practice“ speciale ce caracterizează grupurile de femei, negri, 
diverse popoare etc. deși toate acestea sunt privite de el mai 

degrabă ca un apendix la filozofia sa morală decât ca o par- 
te a el. 

vi) Judecarea moralității unor cazuri particulare — ce face 
parte din ceea ce Kant numește „cazuistica morală“, o dis- 
ciplină care nu poate aspira la statut de teorie sistematică. 
Dar etica pură ar trebui, în principiu, să ofere „firul călău- 
zitor“ pentru o „Judecare (morală) corectă“ (Pref. 9) și în 
acest caz, ca și în cazurile de mai sus. Căci fără o suită tot 
mai bogată de ingrediente empirice, judecata morală pură 
e incapabilă să se aplice la om; legile a prior: au nevoie, pen- 
tru a deveni efective, de „o putere de judecare ascuţită prin 
experiență“ (Pref. 8). 

Abia această arhitectură de discipline formează, în an- 

samblu, edificiul eticii lui Kant. A reduce etica lui Kant la 
partea ei pură și a vorbi despre „atracția sa mistică faţă de 
formă“ (].G. Hamann) este indubitabil o distorsionare a in- 
tențiilor reale ale autorului Antropologie:, Religiei numa: 
în limitele rațiunii sau Ideii unei istorii universale. Înteme- 
ierea... e anunţată ca un preambul la Crstica rațiunii prac- 
tice și la Metafizica moravurilor, dar nu e o lucrare cu totul 
lipsită de ingrediente empirice, ea fiind concepută de au- 
tor ca o operă menită să ne ridice în trepte de la etica em- 
pirică a simțului moral comun la schiţa unei E ae a 
notat ot şi a fundamentelor ci „critice“. Întemeierea. 
e, din acest punct de vedere, o lucrare hibridă. ÎI vedem aici 
pe Kant plecând de la convingerea că există legi morale uni- 
versale, așa cum există adevăruri fizice necesare și univer- 
sale (legi pure ale „naturii în genere“ ), și că aceste legi morale 
trebuie să aibă o necesitate „absolută“ (această teză preli- 
minară e un „dat prealabil“, admis „fără dovadă și fără de- 
monstraţie“ — comentează Schopenhauer). Problema 
filozofiei morale pure e de a arăta cum sunt ele posibile. 

Scopul programatic al Întemeierii metafizicii moravu- 
rilor este pledoaria în favoarea creării unei „metafizici a mo- 
ravurilor“ ca disciplină a priori, complet independentă de 

antropologie, care să depășească neajunsurile filozofiei mo- 
rale universale a lui Wolff. Acest obiectiv de perspectivă este 
clar exprimat în Prefaţă laolaltă cu o schiţă a proiectului în 
ansamblul său (Pret. 11). Ambiţiile imediate ale acestei pri- 
me lucrări sunt însă mai limitate, fiind formulate explicit 
de autor în Pref. 13: scopul particular al Întemeieril... — 
o operă propedeutică la o viitoare metafizică a i orale 
lor — este unul fundaţional: anume descoperirea celei mai 
adecvate formulări a principiului suprem al moralității și de- 
monstrarea valabilităţii sale într-o manieră neinductivă, 
printr-o metodă sui generis, bazată numai pe trăsăturile in- 
trinseci ale rațiunii umane practice?. Doar atingând acest 
dublu scop — o înţelegere cât mai exactă a principiului și 
o demonstrare a faptului că putem face ceea ce ne cere el 
— vom fi siguri și de utilitatea practică a întreprinderii noas- 
tre, anume de faptul că putem adopta un comportament cât 
mai sustras tentaţiilor derivate din înclinații și cât mai su- 
pus luminilor raţiunii morale. 


72 „Prezenta întemeiere nu vizeazăînsă decât căutarea şi stabilirea 
principiului suprem al moralității“ (Pret. 13). „Căutarea“ și „stabi- 
lirea“ la care se referă Kant aici corespund „expunerii“ (expositio) 
unui principiu (i.e. reprezentarea clară, deși nu necesarmente exhaus- 
tivă, a ceea ce aparține unui concept, iar această expunere este me- 
abac daca ea prezintă conceptul ca dat a priori) şi „deducției 
transcendentale“ a unui principiu (i.e. stabilirea în mod a prior: a vala- 


bilităţii lui) (CRP, (1998), 73). 


2. Voința bună și datoria (Secţiunea 1) 


„Kant reprezintă unul din punctele de cotitură în istoria 
eticii. Pentru majoritatea filozofilor ulteriori, inclusiv pen- 
tru unii care au fost în mod deschis antikantieni, etica se 
definește, ca disciplină, în termenii lui Kant. Pentru mulți 
care nu au auzit niciodată de filozofic, ca să nu mai vor- 
bim că nu au auzit de Kant, moralitatea e, în mare, ceea 
ce a spus acesta că este. De ce stau lucrurile astfel se poa- 
te sugera, în cel mai fericit caz, abia în momentul în care 


am înţeles ceca ce a spus Kant.“ 
A. MACINTYRE 


„Intemeierea... lui Kant este cea mai citită și cu siguran- 
ță cea mai exasperantă dintre lucrările lui de filozofie prac- 
tică. Atât structura sa cât și argumentele avansate rămân 
obscure și discutabile.“ 

i O. O'NEILL 


„Opera etică a lui Kante o țesătură de ifose patente. Odată 
cu Kant, complicarea gândirii și a discursului a devenit 
o infirmitate înnăscută, potenţată de academismul muce- 


găit al vieţii sale de la Kânigsberg.“ 
W. JAMES 


Voi începe comentariul Secţiunii | a Întemeierii meta- 
fizicii moravurilor cu următoarea întrebare: ce urmărește 
oare Kant sub titlul acestei Secţiuni, „Trecerea de la cunoaș- 
terea raţională comună a moravurilor la cea filozofică“ ? 

Așa cum suntem preveniţi la sfârșitul Prefeţei, Secţiu- 
nea | conţine o aplicare a metodei „analitice“ sau „regre- 
sive“ (metodă practicată și în Prolegomene) la „cunoașterea 
morală comună“. E vorba de o metodă care pleacă de la ceea 
ce e fundamentat (i.e. conștiința morală comună cu legile 
ei morale) spre fundamentul acesteia (spre principiul ei): 
„în această lucrare am adoptat o metodă care, cred, este cea 
mai adecvată dacă vrem să pornim în mod analitic de la cu- 
noașterea comună la determinarea principiului ei suprem“ 
(Pref. 14). Telul /ntemeierii... pe ansamblu este chiar elu- 
cidarea acestui fundament: „căutarea și stabilirea principiu- 
lui suprem al moralității“ (Pref. 13), adică identificarea 

formei sale veritabile și căutarea unor mijloace de a-i do- 
vedi valabilitatea”?. Așa cum îl înţeleg eu, obiectivul parti- 
cular al Secţiunii | vizează numai o parte din țelul global, 
anume o primă degajare a veritabilului principiu suprem al 
moralității ca temei al cunoașterii morale comune, prin uti- 
lizarea instrumentelor de analiză ale filozofiei precritice; ; căci 
e vorba, după cum ne spune chiar titlul secțiunii, de „tre- 
cerea“ de la cunoașterea raţională comună a obiceiurilor și 
regulilor morale la cunoașterea filozofică „populară“, cu 
toate imperfecţiunile acesteia din urmă (cum ar fi identifi- 
carea binelui suprem cu fericirea sau perfecțiunea, dar mai 
ales amestecul principiilor pure cu cele empirice). Aceste 
imperfecţiuni vor justifica trecerea operată în Secţiunea II 


75 Într-un eseu scris în 1762 cu prilejul participării la un concurs 
iniţiat de Academia Regală Prusiană de Științe, Kant încheia astfel: 
„Conceptele fundamentale ultime ale obligaţiei au nevoie întâi de 
toate să fie determinate mai precis. Și în această privinţă filozofia prac- 
zică este chiar mai deficitară decât filozofia speculativă căci încă ne 
rămâne să determinăm dacă primele ei principii sunt hotărâte doar 
de facultatea cunoașterii sau de trăire (primul temei intern al facultății 
dorinţei)“ (apud A. Wood, General introduction la M.]. Gregor (ed.), 
I. Kant, Practical Philosophy, Cambridge University Press, 1999, p. xiv). 
Kant se afla, în această perioadă, sub influenţa filozofiei lui Shafres- 
bury conform căreia trăirea (feeling), sentimentul și nu cunoașterea 
(cognition) este facultatea ce ne permite să avem experiența binelui. 

74 Cunoașterea filozofică populară e exemplificată de lucrarea 
Filozofia practică universală a lui Chnstian Wolff (Pref. 10). „Baum- 
garten și Wolff spun că datoria este necesitatea unei acţiuni în con- 
formitate cu temeiurile motivaţionale cele mai mari și mai importante. 
Pentru ei e totuna dacă aceste temeiuri ţin de înclinații sau de raţi- 
une. Prin urmare, ei nu au în vedere aici nici un fel de filozofie pură, 
ci numai o filozofie practică generală. Aceasta din urmă tratează 
despre conceptele și acţiunile care rezultă din voinţă. Ea nu se referă 
la felul în care trebuie să acţionăm. Ea nu menţionează deloc deter- 
minarea voinţei noastre de temeiurile motivaţionale pure ale rațiu- 
nii, ci vorbeşte î în genere despre determinarea voinței. În filozofia 
practică generală nimic din moralitate nu trebuie să apară“ (LE, 
Mrong,, 226). 

la adevărata filozofie morală, cea prin care Kant a revolu- 
ționat etica, eliberând-o de orice element empiric, anume 
la „critica raţiunii practice“ și la „metafizica moravurilor“. 
Să vedem însă mai întâi ce înseamnă această primă „trecere“ ? 

În opinia lui Kant, reprezentările comune cu privire la 
moralitate pot fi considerate ca parțial adevărate, deși în ace- 
lași timp ele trebuie considerate ca foarte superficiale; ele 
nu merg destul de adânc în înţelegerea naturii moralității”. 
Și cu toate că simţul comun e gata să accepte că putem „să 
ne adresăm judecății raţiunii comune în chestiuni morale 
și să apelăm la filozofie cel mult atunci când vrem să prezen- 
tăm sistemul moravurilor cât mai complet și mai cuprin- 
zător (cu putință)“, Kant atrage atenția, cu ironie, că o 
asemenea „inocenţă e lucru minunat“, îl cioara neșansa 
de a nu își putea prea lesne argumenta poziţiile și se lasă 
prea ușor sedusă de aparenţe (I, 20-21). Bunăoară, am pu- 
tea concede că „raţiunea umană comună“ a avut „înaintea 
ochilor în orice moment“ un anume principiu moral suprem 
pe care l-a folosit ca „ghid“ sau „criteriu“ practic în judecă- 
ţile sale morale cotidiene — altfel nici nu s-ar putea explica 
viaţa morală a omenirii așa cum o cunoaștem din istorie — 
dar e de asemenea un fapt știut că există în om o tendinţă 
constantă de a se ralia înclinațiilor, atracţiilor și plăcerilor 
de moment, încălcând uneori dictatele austere ale conști- 
inţei morale raționale; de aici a rezultat și tendinţa firească, 
oarecum perversă, de a pune la îndoială valabilitatea da- 
toriilor morale raţionale și de a încerca să ne autoamăgim 


5 „Judecățile morale sunt atât de diferite la diferite naţiuni încât 
putem deduce din aceasta faptul că (un principiu al moralității bazat 
pe temeiuri empirice) e o chestiune contingentă. E] ia naștere, așadar, 
din educație, voinţă politică, exemple etc.; dar legile morale nu pot 
fi empirice, icoarece ale'sunt necesita, Derivate dale exemple, 
ele nu vor avea nici măcar generalitate empirică. O crimă va fi crimă 
numai în anumite circumstanţe. Dar o crimă rămâne întotdeauna o 
crimă“ (LE, Mrong,, 241). 

ajustându-le mereu dorințelor și înclinațiilor noastre; aceas- 


tă „dialectică“7€, această decădere în sofism și iluzie, este cea 


care obligă conștiința comună să recurgă la filozofie, adică 
la o reflecţie mai riguroasă și mai sistematică asupra naturii 
principiului moralității ca prim pas spre reducerea influen- 
ţei corupătoare exercitate de înclinațiile noastre naturale 
(1, 20-22). 

Începând cu celebra frază de deschidere a Secţiunii |, 
Kant observă, în spiritul metodei sale analitice, că ideea ori- 
ginării valorii morale a actelor noastre într-o voinţă morală 
respectabilă în sine „există deja în intelectul natural sănă- 
tos“ și „are nevoie nu atât de a fi învățată (adică asimilată 
din exterior ca un dat contingent — V.M.) cât numai Clari- 
ficată (|, 8). Sarcina principală a Secţiunii I este tocmai 
această „clarificare“, această developare a ceva preexistent, 


această elucidare, în fine, această „analiză“ a conștiinței mo- 


rale comune”. 


7 Kant dă aici „dialecticii“ un sens opus celui conferit de tradiția 
metafizică medievală care o considera o parte a retoricii, partea 
dedicată elaborării de judecăţi convingătoare; în acest context, dim- 
potrivă, Kant o consideră o artă de a produce judecăţi doar ase- 
mănătoare adevărului, dar de fapt simple iluzii, prin sofisme născute 
din dorinţa de a convinge. 

77 În legătură cu teza că IMM, I nu inventează un nou principiu 
al moralității pe care să-l aplice faptelor, ci doar urmărește să e/u- 
cideze forma corectă a unui principiu preexistent în conștiința morală 
comună și căruia filozofii anteriori — de la Aristotel la Wolff — au 
încercat să-i stabilească diferite formule, vezi și CRPr. 94n. Instruc- 
tive sunt și cursurile de etică ale lui Kant care au, în paragrafele cores- 
punzătoare, o structură argumentativă asemănătoare cu aceea a 
Secțiunii |, adăugând o serie de detalii istorice care lipsesc din tex- 
tul IMM, I. Ele arată clar că discuţia lui Kant are loc, deocamdată, 
la nivelul filozofiei morale precritice, care poate oferi, și a oferit, ten- 
tative prima facie de formulare a principiului suprem al moralității, 
dar nu a putut găsi o „formulă“ pe deplin adecvată a lui (vezi LE, 
48-50, 65-72). 

Merită să reamintim aici că, printr-un efect de iluzie de per- 
spectivă, ceea ce Kant numește „conștiința morală comună“, 
dându-i alura unui pniversal uman, nu este, de fapt, de- 
cât conștiința morală a mediilor protestante germane. 
H.]. Paton cr ede, mai mult, că această idee a priorităţii voin- 
țel (intenţiei) ip în evaluarea morală nu e altceva decât 
o reformulare filozofică a tezei religioase a lui Luther că nu 
fapta, ci credinţa este ceea ce contează în mântuire. Prin ur- 
mare, trebuie să presupunem că un rol hotărâtor în forma- 
rea convingerilor morale ale lui Kant l-au jucat nu numai 
argumentele și exemplele de tipul celor prezentate în Î, 9-10 
pentru a ilustra distincţia dintre fapte morale și fapte exte- 
rioare moralității, ci fundalul cultural general care a impri- 
mat eticii sale o orientare radical anti-consecinţionistă, 
făcându-l pe autor să creadă că până și simţul comun ex- 
clude fără tăgadă orice relauie între moralitatea acţiunilor 
și valoarea scopurilor rezultate. E prezentă aici credinţa unui 
lutheran ce aderă la valorile Iluminismului și care crede că 
trebuie să vedem în creștinism singura religie morală, al cărei 
„destin“ e să devină o religie universală. Împotri iva ua lunii 
tarismului“ lui Luther, Calvin, Hobbes ori Pufendorf, adică 
a doctrinei după care Dumnezeu a creat morala printr-un 
fiat al voinţei sale și datoria omului e să-i respecte pur și 
simplu preceptele așa cum i le transmite Biserica, Îmma- 
nuel Kant a susţinut, alături de alți gânditori radicali ai vre- 
mii, o morală a „autoguvernării“ care să elimine orice fel 
de tutelă și servitute presupunând că „Dumnezeu și omul 
formează o comunitate morală ai cărei membri se pot în- 
țelege reciproc deoarece acceptă aceleași principii. ...Mo- 
rala implică principii valabile atât pentru Dumnezeu cât și 
pentru noi“78. Aceste principii morale fundamentale trebuie 
să fie, așadar, strict universale. 


78 ].B. Schneewind, Inventarea autonomiei, Polirom, lași, 2003, 


p. 658. 

Această primă „trecere“ a lui Kant nu trebuie interpre- 
tată într-un sens inductiv, în sensul că s-ar pleca de la ac- 
ceptarea legilor morale sie sale îndata lutageii Erei ȘI 
s-ar generaliza inductiv o lege fundamentală generală. Așa 
va proceda, într-un alt cadru cultural și istoric, ].S. Mill. De- 
mersul său e, aici, unul „analitic“: dacă plecăm de la con- 
vingerea că înțelepciunea morală comună e adevărată și 
conţine „legi morale“ care au o „necesitate absolută“, fără 
de ele fiind imposibilă conceperea moralității (Pref. 7), 
atunci problema este: care e seria de condiţii întemeietoare 
ale acestei moralităţi, mergând până la condiţia ultimă a ori- 
cărei judecăţi morale, cu alte cuvinte, care e principiul suprem 
al moralității ? Secţiunea 1 se ÎN Eee eul ei primă degajare 
filozofică a acestui principiu prin analiza concepției popu- 
lare privitoare la „voinţa bună“ și la „datoria“ morală (I, 20). 


79 Aceasta 1 se pare lui Kant evident de la sine: „Că trebuie să 
existe așa ceva reiese de la sine din ideea comună a datoriei și a legilor 
moralității. Oricine trebuie să recunoască faptul că, pentru ca o lege 
să fie morală, adică să constituie temeiul unei obligații, ea trebuie să 
poarte cu sine necesitate absolută; că porunca « Să nu minţi » nu este 
valabilă doar pentru oameni, ca și cum alte fiinţe raționale n-ar tre- 
bui s-o urmeze.“ (Pref. 7). Prin urmare, temeiul ei n-ar trebui cău- 
tat (printr-o cercetare empirică) în natura particulară a omului. În 
spatele acestei evidențe de la sine stau mai multe presupoziţii tacite 
acceptate de Kant: omul are un suflet nemuritor; trebuie să existe 
funţe raționale finite și pe alte corpuri cerești; într-un univers new- 
tonian infinit, o morală adecvată nu se poate limita la circumstanțele 
particulare ale ființei umane; motivația morală a omului este, așa cum 
susține morala teologică, aceeași cu motivaţia morală a lui Dumnezeu, 
dar, spre deosebire de ceea ce susține morala teologică, ea nu este 
creaţia lui Dumnezeu ci e comună omului, lui Dumnezeu, îngerilor 
și oricăror alte fiinţe raționale; influențat de susţinătorii teoriei legii 
naturale, Kant distinge între domeniul moralului și cel al legalului, 
primul fiind domeniul legilor valabile pentru orice ființă rațională, 
cel din urmă variind de la societate la societate. 

2.1. Voința bună (|, 1-7) 


Debutul Secţiunii I subliniază indirect trăsătura speci- 
fică a demersului analitic al lui Kant, anume aceea de a ple- 
ca de la conștiința morală comună: „Din tot ce poate fi 
gândit oriunde în lume, și chiar în afara ei, nu există nimic 
care să poată fi socotit ca bun fără restricţie decât numai o 
voință bună“ UI, 1). Din punctul de vedere al pietistului 
Kant, aceasta pare a fi o altă evidenţă a simțului moral co- 
mun. Mulţi comentatori au considerat că acest pasaj nu e 
decât reflexul filozofic al uneia dintre ideile focale ale cul- 
turii protestante germane, anume că morala e o chestiune 
de interioritate și derivă în întregime din „puritatea inimii“ 
sau a intenţiei80. O asemenea orientare iniţială a teoriei mo- 
rale diferă radical de orientarea uuilitariștilor (Bentham), 
pentru care valoarea morală a faptelor nu depinde deloc de 
interioritate sau intenţie, ci numai de consecințele faptei asu- 
pra fericirii oamenilor, o fericire înţeleasă ca viaţă plăcută. 
Eucile lui Kant și Beichată se bazează pe tacite presupo- 
ziţii culturale diferite. Ele au propus două principii diferi- 
te menite să ghideze comportamentul concret al oricărui 
individ, fie el filozof, fie plugar, cei doi autori fiind, în opi- 
nia lui Schneewind, primii filozofi care au susținut și for- 
mulat sistematic asemenea lucruris!. 

Acest postulat original al gândirii morale a lui Kant a 
apărut după ani îndelungaţi de reflecţie asupra întemeierii 
moralității plecând de la teoriile lui Cudworth, Wolff sau 
Rousseau. Ceea ce face el e să delimiteze net morala kan- 
tiană de cea mai în vogă teorie etică europeană, dezvoltată 
încă din Antichitate în diferite forme, teorza fericirii: sin- 
gurul scop intrinsec al omului este fericirea (definită în fe- 


%0 Cum consideră, bunăoară, V. Delbos în notele sale la E. Kant, 
Fondements de la metapbhisique des moeurs, Delagrave, 1999, p. 87. 
& ].B. Schneewind, Inventarea autonomiei, p. 674. 

lurite chipuri). Primele 7 paragrafe ale Secţiunii au în ve- 
dere tocmai dislocarea acestei teorii redutabile. Căci așa cum 
a observat un kantian ulterior, C.F. Stâudlin, într-o carte 
publicată în 1822, atunci când Kant a intrat în scenă, 


„În Germania apăruse o tendinţă dominantă, aceca de a de- 
riva din principiul fericirii nu doar morala, ci și religia și creș- 
tinismul. Fiecare începea cu tendinţa naturală către fericire și 
găsea în ea o călăuză către toate datoriile și virtuțile. (...) Kant 
și-a făcut cunoscută nemulțumirea față de aceasta în 1763. (...) 
Din anul 1785 (odată cu publicarea /ntemeterii... ), el a iniţiat 
o nouă eră în istoria filozofiei morale, (...) o revoluție în in- 
vestigarea filozofică a moralei “82. 


E vorba de o tendinţă marcată de autori precum ]. Brown, 
pentru care singurul motiv moral e sentimentul „fericirii 
personale“, Hartley, Hutcheson, Shaftesbury, Hume ori 
Bentham. Această etică „empirică“ era îmbrățișată și de 
mulți germani, printre ei numărându-se, înainte de 1765, 
Kant însuși. În ntemeiere..., Kant enumeră explicit printre 
susținătorii teoriei fericirii pe autorii teoriei „simțului mo- 
ral“ (moraliștii britanici Hutcheson și Shaftesbury) și impli- 
cit pe John Brown, cu principiul său al „fericirii personale“, 
ori chiar pe Bentham cu teoria sa hedonistă a „calculului“ 
fericirii (II, 79-— 81). De altfel, trebuie observat că I. Kant 
a ajuns greu la convingerea că voinţa (liberă sau autonomă) 
este sursa ultimă a moralității. În 1762, sub influenţa lectu- 
rilor din Shaftesbury, Kant credea că binele poate fi sesizat 
direct printr-o capacitate a sentimentului moral, distinctă 
de rațiune, pe care o posedă toţi oamenii și care trebuie 
privită drept criteriul moral ultim ȘI temeiul tuturor prin- 
cipiilor și evaluărilor morale. În lucrări din 1764 ideea „sen- 
timentului frumosului și demnității“ e încă prezentă, dar e 
însoţită acum de îndoiala că etica ar putea fi fundamentată 
pe o asemenea bază subiectivă. Prin 1765 Kant aduce în 


% Apud ].B. Schneewind, Inventarea autonomiei, p. 656. 

discuţie necesitatea unei fundamentări metafizice a mora- 
lei, imposibil de dezvoltat pe o bază pur empirică, psiho- 
site a iar după anul 1768 proiectul unei metafizici a 
moravurilor își face loc tot mai insistent în mintea sa. Dar 
teza că o asemenea fundamentare presupune investigarea 
posibilităţii unei cunoașteri morale a priori, originată nu- 
mai în intelect și rațiune, apare abia în dizertaţia inaugura- 
lă din 1770. În deceniul care a urmat, Kant a evoluat de la 
părerea că principiul a priori al moralei poate fi bazat doar 
pe ideea de universalitate și sistematicitate spre opinia că 
acesta trebuie asociat cu ideea libertăţii voinţei. Voința li- 
beră ca sursă a moralității va fi consacrată în premieră de 
Critica rațiunii pure (1781) ȘI va reapărea, așa cum am în- 
tâlnit-o deja, la începutul întemeierii ...8 

Cum încearcă Î. Kant să descalifice teoria morală a fe- 
ricirii? El încearcă la începutul Secţiunii 1 să ofere câteva 
argumente în favoarea tezei sale și împotriva contra-can- 
didaților potențiali. Sunt astfel eliminați, printr-un argument 
din păcate obscur și destul de puţin convingător, contra-can- 
didați istorici celebri cum e, bunăoară, teoria virtuţilor („ta- 
letale spiritului“, „trăsăturile temperamentului“, “dauile 
soartei“ ) și orice alte forme ale teoriei fericirii. Apoi, înce- 
pând cu paragraful 3, el începe să încarce de semnificaţii con- 
ceptul de „voinţă bună“, pe care-l introdusese fără definiție, 
ajungând în finalul secţiunii la conturarea conţinutului său 
cu ajutorul conceptelor uzuale ale filozofiei morale popu- 
lare. Conceptul de „voință bună“ (voinţă morală) ca sur- 
să a moralității, așa cum apare la începutul Secţiunii I, e un 
concept încă neanalizat, aparţinând conștiinței morale co- 
mune, un concept deocamdată impur, căci amestecat cu ele- 
mente de judecată consecinționistă, eudemonistă etc. El ne 
spune cu aproximaţie că acţiunile morale nu sunt valoroase 


8% Pentru această cronologie, vezi A. Wood, General Introduction 


la M. Gregor (ed), 7. Kam, Practical Philosophy, pp. xiii = xiwv. 

în sine, nici prin consecinţele lor, ci în funcţie de „inten- 
ție“ (deci de existenţa unei „voințe bune“ în calitate de ca- 
uză a lor); de aceea am putea afirma pe drept cuvânt că 
morala kantiană nu e o morală a faptei (ori a consecinţelor), 
ci o morală a intenţiei. Dar gândul lui Kant e mai complex 
decât pare la prima vedere. Să luăm un exemplu. Să spu- 
nem că un om salvează pe cineva de la înec. Este fapta lui 
o faptă morală? Kant ar spune că în evaluarea morală a aces- 
tui act nu contează consecinţele lui reale sau est:mate (fap- 
tul că ai salvat o viaţă și ai sporit fericirea celui în cauză și 
a apropiaților lui), ci numai valoarea intenţiei pentru care 
ai făcut acest gest. Ceca ce conferă moralitate unei fapte este 
puritatea intenţiei. Prin „intenție“ Kant nu înţelege însă nici 
consecinţele intenționate și nici virtuțile tradiționalet*, pe 
acestea din urmă privindu-le ca „trăsături ale temperamen- 
tului“: nu voi spune — cum făcea Aristotel — că fapta este 
morală pentru că e manifestarea unui temperament „cura- 
jos“. Căci virtuțile spiritului sau temperamentului (virtu- 
țile dianoetice sau etice, în sens aristotelic), deși sunt adesea 
bune și chiar pot favoriza voinţa bună, nu sunt bune fără 
restricție, din moment ce pot fi „folosite“ într-un sens ex- 
trem de „rău și dăunător“ de o voință rea (I, 1). De pildă, 
o virtute cum e stăpânirea de sine, atât de lăudată de antici, 
poate da naștere la acţiuni imorale atunci când e folosită de 
voinţa rea a unui criminal („Sângele rece al unui răufăcă- 
tor ... îl face (pe acesta) mult mai periculos“ — I, 2). La fel 
stau lucrurile cu încercările de a găsi în fericzre „valoarea 
internă necondiționată“. „Darurile sorții prielnice“ constau, 
după Kant, în valorile „conservării și bunăstării persoanei“ 
(bogăţie, onoare, sănătate etc.). Dar și acestea sunt bunuri 
relative: bunăstarea, atât de lăudată de utilitariști, dacă e 


% Așa cum va face, bunăoară, ].S. Mill. În tradiţia aristotelică, vir- 
tuţile etice constau într-un anume fel de măsură justă, impusă de raţi- 
unc, în manifestarea afectelor și acţiunilor. Ele sunt, în ochii lui Kant, 
concepte empirice. 

necenzurată de voinţa bună, adică de principii rationale, de- 
generează în viciu — în îndrăzneală și trufie (|, 1). Lui Kant, 
și probabil multor contemporani ai săi, i se părea oribil să 
vadă o persoană îndestulându-se fără limită și jubilând de 
plăcerile vieții, dar golindu-se în același timp de podoabe- 
le unei „voințe pure și bune“ (I, 1). Pentru orice bun creș- 
tin, de altfel, adevărata moralitate constă într-o voinţă curată 
și bună ca sursă a unor fapte corespunzătoare și nu în fapte 
publice spectaculoase, făcute de ochii lumii, ori în sporirea 
bunăstării, fie ea și bunăstarea generalăs5. În concluzie, cum 
binele moral suprem nu se dovedește a consta nici în vir- 
tuţile aristotelice și nici în fericire, va trebui să plasăm doc- 
trina morală a lui Kant în afara cercului teoriilor 
eudemoniste (fe ele de tip utilitarist sau aristotelic). 

În paragraful 3 Kant oferă o primă precizare a sensului 
sintagmei „bun fără restricţie“ : „Voința bună nu este bună 
prin ceea ce produce sau înfăptuieşte, nici prin aptitudinea 
ei de a atinge vreun scop prestabilit, ci numai prin actul vo- 
litiv (das Wollen), adică este bună în sine.“ Voința bună este 
de accea sursa ultimă a valorii morale a acțiunii. D. Ross 
comentează astfel acest pasaj: 


„Această intuiție a lui Kant (i.c. voinţa bună e bună numai prin 
actul volitiv, adică în sine — V. M.) e profund originală; îm- 
potriva utilitarismului egoist (doctrina că valoarea morală a 
actelor e dată de calitatea rezultatelor (consecinţelor) lor) care 
a Caracterizat în esenţă etica secolului al optsprezecelea și, în- 
tr-o anumită măsură, a colorat toate teoriile secolului al opt- 
sprezecelea înainte de Kant, ca și aproape toată etica greacă, 
aserţiunea sa e de cea mai mare importanţă. Ea, mai degrabă 
decât subrilitățile teoriei, conferă grandoare operei sale“5€. 


% Kant face o aluzie la fericirea generală a utilitariștilor britanici 
în ], 16 când se referă la „promovarea fericirii altora“, excluzându- 
o ca posibil criteriu al moralității. 

5 ID. Ross, Kant's Ethical Theory, Clarendon, 1954, p. 12. 

Ce înseamnă, mai exact, această poziţie anti-consecințio- 
nistă a lui Kant? Autorul se explică astfel în I, 3: o intenţie 
bună (e.g. intenţia de a ajuta pe cei săraci) rămâne bună („ar 
străluci, totuși, prin ea însăși, ca o piatră prețioasă“) prin 
ceea ce este ea în sine, chiar dacă nu ar reuși să se materia- 
lizeze practic niciodată în ceva uul (chiar dacă nu ajuţi, în 
fapt, nici un sărac), chiar dacă nu are nici o consecință pe 
planul faptelor: „Utilitatea ori sterilitatea nici nu sporesc 
cu ceva această valoare, nici nu o diminuează“ (I, 3). Numai 
voinţa bună este, cu alte cuvinte, binele intrinsec și sursa 
valorii morale. 

Pentru a fi mai convingător, Kant imaginează în para- 
graful I, 3 o situaţie- limită în care un agent empiric, având 
o intenţie bună, este sustras tuturor înclinațiilor (dorințe- 
lor) și este privat Cap de capacitatea de a-și realiza in- 
tenţiile î în fapte exterioareY”; chiar și în aceste condiţii, este 
de părere Kant, voinţa sa bună ar rămâne ca atare și ar stră- 
luci „ca o piatră prețioasă“. Dar acest caz-limită ne evocă 
tentația continuă a lui Kant de a trece dincolo de agentul 
empiric, care are întotdeauna înclinații, dorinţe sau scopuri 
contingente, care e un om ce se exteriorizează în fapte ob- 
servabile; el ne evocă agentul moral ideal, posesor al unei 
voințe morale pure („sfinte“), care nu se exteriorizează în 
fapte observabile și nu are nici un fel de înclinații. Ca și prin- 
cipiul inerției din fizica lui Newton, aserţiunea că voința 
bună e bună numai prin actul volitiv (prin intenție), nu prin 
utilitatea scopurilor urmărite, că ea rămâne bună chiar și dacă 
nu se manifestă în fapte, este, strict vorbind, adevărată nu- 
mai pe un plan ideal. Căci pe plan empiric, pe planul jude- 
căţii omului cotidian, consecinţele acţiunii contează și ele, 
ba uneori covârșesc și „corup“ “ principiile raţionale ale voin- 
ţei morale (], 21). Agentul empiric bun e motivat complex, 


% „Aproape la fel ca și chimistul, (filozoful) poate organiza 
oricând un experiment cu raţiunea practică a oricărui om spre a dis- 
tinge principiul moral (pur) de cel empiric“ (CRPr., 181). 

de dorinţe și totodată de principiile conștiinței sale morale, 
și toate aceste intenţii și motive contribuie la conturarea 
profilului său moral. Actele caracteristice ale unei voințe 
bune — acte care exprimă intenţia bună a caracterului său 
— vor fi motivate de gândul de a-și face datoria; dar o voinţă 
bună (adică o persoană cu o asemenea voinţă) va avea de 
asemenea scopuri contingente, care nu sunt cerute expres 
de caracterul său, privit ca voință bunăt?. Așa se face că: 


„în realitate, este absolut imposibil ca prin intermediul expe- 
rienţei să stabilim cu deplină certitudine un singur caz în care 
maxima unei acţiuni, altfel conformă datoriei, s-a bazat ex- 
clusiv pe temeiuri morale și pe reprezentarea datoriei “ (II, 2). 


Este în același timp adevărat că persoana morală empi- 
rică e privită ca tinzând asimptotic spre ipostaza-limită a 
agentului pur raţional ca spre idealul său%. Kant concede 
că, deocamdată, o asemenea idealizare are toate șansele să 
pară simțului comun o „fantezie extravagantă“ care-l va face 
să creadă — greșit — că a atribuit eronat raţiunii statutul de 
călăuză a voinţei noastre morale. Tocmai pentru a elimina 


% „Impuritatea (impuritas, improbitas) inimii omenești constă în 
aceea că maxima este fără îndoială bună după obiect (respectarea 
intenționată a legii) și poate fi de asemenea suficient de puternică pen- 
tru punerea ei în practică, dar în schimb ca (inima) nu e pur morală, 
adică ea nu a adoptat în ea însăși doar legea ca motiv suficient, ci are 
nevoie în plus, cea mai mare parte a timpului (și poate mereu), și de 
alte motivepentrua determina prin ele capacitatea de alegere (Willkiir) 
să facă ceea ce cere datoria“ (Re. 29-30). 

% B. Aune, Kant” Theory of Morals, Princeton University Press, 
1979, p. 9. 

0 „Prin urmare, tot ceea ce este empiric nu numai că este cu totul 
impropriu ca adaos ornamental la principiul moralității, ci este chiar 
extrem de dăunător purității moravurilor, în cazul cărora autentica 
valoare a unei voințe absolut bune, aflată deasupra oricărui preţ, con- 
stă tocmai în faptul că principiul acțiunii este liber de orice influ- 
enţe ale unor temeiuri contingente pe care numai experienţa le poate 
furniza“ (II, 44). 

o asemenea confuzie și potenţială eroare e necesară o me- 
tafizică a moravurilor, o cercetare specializată care să exa- 
mineze atent această idee și să-i hotărască legitimitatea. 
Deocamdată, se poate spune că, din perspectiva conștiin- 
ţei morale comune, voința bună este singurul bine intrinsec, 
ceea ce reprezintă o condiţie a existenței moralei obișnuite. 
Paragrafele 1, 4-7 întăresc argumentaţia anti-eudemo- 
nistă de mai sus. Dacă scopul natural al unei fiinţe dotate 
cu rațiune și voinţă ar fi fericirea, atunci întreaga experien- 
ță umană ne arată că natura a greșit în alegerea raţiunii ca 
mijloc de a orienta voinţa spre realizarea acestui scop căci 
e știut că plănuirea raţională a fericirii dă îndeobște greș, 
ceea ce a şi dus în rândul fiinţelor cerebrale şi veșnic nefe- 
ricite la un gen de misologie, adică la desconsiderarea ra- 
țiunii ca instrument moral și la refugierea în diverse etici 
ale sentimentului. Oricum, lui Kant i se pare clar că „acel 
scop ar fi fost atins mult mai sigur prin instinct decât se poate 
întâmpla vreodată prin rațiune“ (| 5). Dar cum natura nu 
poate da greș, căci în fiinţele vii orice organ destinat servirii 
unui scop oarecare nu poate fi decât în cel mai înalt grad 
adaptat acelui scop (I, 5), rezultă că raţiunea nu poate fi mij- 
locul adaptat în mod natural realizării fericirii. Cum Hinţa 
umană e dotată cu o rațiune care are și „capacitate practică“ 
(adică o rațiune ce posedă nu doar principii de cunoaștere, 
ci și principii care determină voința făcându-ne să acţionăm 
într-un anume fel), rezultă că scopul natural al unei fiinţe 
dotate cu rațiune practică (și deci cu voinţă) nu poate fi fe- 
ricirea, ci unul „cu mult mai înalt“: acela de a da naștere 
unei voințe care e bună nu ca mijloc pentru realizarea fe- 
ricirii, ci e bună în sine, fund astfel „binele suprem și con- 
diţia oricărui alt bine“, inclusiv al fericirii (I, 7). Prin acest 
argument (destul de greu de urmărit), bazat pe teza teleo- 
logiei naturii, Kant crede că ne-a întărit convingerea în uni- 
citatea binelui intrinsec — voinţa bună (și nu fericirea). 

2.2. Voința bună, datoria 
și sursa valorii morale (I, 8-16) 


Paragraful I, 8 continuă tentativa de lămurire a concep- 
tului de „voinţă bună“ abordându-l de data aceasta din per- 
spectiva unui concept înrudit, acela de „datorie“. Nu trebuie 
să uităm că termenul „bun“ din expresia „voinţa bună“ în- 
seamnă moralmente bun, iar „datoria“ e pentru Kant sem- 
nul distinctiv al omului moral, al omului care are principii. 
Care e legătura dintre „voinţa bună“ și „datorie“ ? În cu- 
vintele lui Kant, conceptul de datorie „conţine pe acela de 
voință bună chiar dacă supus anumitor limitări și obstaco- 
le subiective“ (I, 8). Limitările și obstacolele subiective la 
care e supusă voința bună în conceptul de „datorie“ sunt 
dorințele și înclinațiile unei fiinţe raționale imperfecte, așa 
cum € omul, a cărui voinţă nu e una absolut bună (cum e 
voinţa lui Dir iiezeu ), ci e o voință înclinată spre păcat din 
cauza poftelor sale trupești. Cu alte cuvinte, conceptul de 
voinţă bună are un sens general (voinţa bună a lui Dum- 
nezeu, a îngerilor, a omului, a altor ființe raţionale corpo- 
rale) dar ȘI un sens particular (voinţa bună a omului). Teza 
kantiană de mai sus nu se referă la voinţa bună în genere, 
ci la voinţa bună a omului. Datoria e „forma sub care re- 
cunoaștem voinţa bună în natura umană“ (]. Barni). Afir- 
maţia conform căreia conceptul de datorie „conţine“ pe 
acela de voinţă bună umană (limitată de obstacole subiec- 
tive) e evidentă atâta vreme cât Kant defineşte conceptul 
de „datorie“ ca „necesitatea obiectivă a acţiunii săvârșite din 
obligaţie“, iar „obligaţia“ ca „dependență a unei voințe care 
nu este absolut bună de principiul autonomiei (constrân- 
gere morală)“ (II, 76 (80)). Datoria e, așadar, necesitatea 
săvârșirii unei acţiuni de către o voință imperfect, necesi- 
tate resimţită ca o constrângere impusă voinţei de princi- 
piile conștiinței sale morale”!. Conceptul comun de datorie 


91 „Datoria e termenul prin care ne referim la voinţa bună atunci 
când aceasta e privită ca opunându-se înclinațiilor“ (R. Norman, The 
Moral Philosophers, Clarendon, 1983, p. 98). 

aduce cu sine gândul existenţei unor înclinații care te ade- 
menesc să săvârșești păcatul și în faţa cărora voinţa bună, 
supusă datoriei, e capabilă totuși să se stăpânească prin auto- 
constrângere. Datoria se profilează astfel ca sursă a valorii 
morale. „Afectele și pasiunile“ nobile ale persoanei sunt in- 
suficiente pentru a conferi acțiunii o valoare morală (cum 
cred hedoniștii), căci ele pot deveni dăunătoare „fără prin- 
cipiile de bază ale unei voințe bune“ (I, 2). 

Spre deosebire de voinţa umană impură, pentru o fiinţă 
pur raţională (cum ar fi Dumnezeu sau un înger), o fiinţă 
adică nestăpânită în nici un fel de pofte ori de înclinații tru- 
pești, nu există „datorie“. O asemenea fiinţă diafană, necor- 
porală”?, nu are sens să fie constrânsă pentru a face fapte 
bune, în măsura în care putem vorbi în cazul ei de fapte. 
Căci ea nu poate face decât fapte bune. Din contră, voinţa 
unui om trebuie făcută să depășească tentațiile dorințelor 
Și, în acest sens, voinţa sa, dacă e morală, îi apare ca dato- 
ie, i.e. ca o constrângere impusă de un „trebuie“ interior, 
nu de un „trebuie“ străin ei, cum ar fi cel impus prin pe- 
depse de instituţiile statului. Vocea conștiinței îţi dictează 
să-ți plătești datoriile în orice condiţii, fie că îţi place acest 
lucru, fie că nu. În concluzie, „datoria“ discutată de Kant 
în I, 8 sqq este, de fapt, un concept strâns legat de concep- 
tul empiric de voinţă bună, regăsibil ca atare în moralitatea 
comună și însemnând o voinţă activă ce se bazează pe 


* Kant era convins că inteligența e invers proporţională cu greu- 
tatea trupului. Posibilele fiinţe raţionale finite aflate cel mai aproape 
de Soare ar avea trupurile mai i grele ș și ar fimai puţin inteligente, cele 
aflate pe planete mai îndepărtate de Soare ar fi, dimpotrivă, mai 
ușoare, mai inteligente și, deci, mai morale. Pământul se află unde- 
va la mijloc între locuitorii foarte ușori ai lui Jupiter și cei mult mai 
grei de pe Mercur. Fiinţele necorporale (Dumnezeu, îngerii) sunt 
absolut ușoare, absolut inteligente și deci absolut morale. Ele sunt 
în mod necesar morale, neavând nevoie de nici o constrângere pen- 
tru aceasta (apud. ].B. Schneewind, Inventarea autonomiei, p. 644). 

principii constrângătoare autodate și se manifestă conform 
acestor principii în ciuda „anu mitor limitări și obstacole su- 
biective“ impuse de o condiţie umană dominată totuși de 
dorinţe și pasiuni. Recunoașterea existenței datoriilor mo- 
rale în viaţa practică a omului (ceea ce trebuie să facem, chiar 
dacă nu facem) presupune îpso facto recunoașterea existen- 
ţei unor legi morale necesare şi universale: căci trebuie-le 
este universal valabil pentru orice voință umană; iar ceea 
ce un om trebuie să facă este exact ceea ce el ar face dacă 
ar fi o fiinţă sfântă; deci legile universale pentru om pre- 
supun legi strict universale, adică valabile pentru orice voin- 
ță bună în genere. Şi numai în măsura în care acceptăm că 
există legi necesare și universale ale unei voințe bune în ge- 
nere, putem admite existența datoriilor ce constrâng, o voin- 
ţă bună pmană. Acesta este punctul de plecare al filozofiei 
practice a lui Kant — tot așa cum acceptarea existenţei le- 
gilor universale și necesare din fizica pură a fost punctul 
de plecare al filozofiei sale teoretice. 

La acest nivel al discuţiei, s-ar părea că acţiunile morale 
sunt acele acţiuni care respectă datoriile omologate social. 
Acesta e, de altfel, un punct de vedere foarte răspândit. Dar 
un punct de vedere foarte răspândit nu trebuie să fie și ade- 
vărat. Pentru Kant, lucrurile sunt ceva mai complicate. El 
pretinde că nu toate acţiunile conforme datoriei sunt neapă- 
rat morale. Acesta e motivul pentru care distinge accepţiuni- 
le extra-morale ale „datoriei“ (puse sub sintagma „conform 
datoriei“ ) de accepțiunea sa morală (pusă sub sintagma „din 
datorie“). Scopul său este să lămurească tocmai această din 
urmă accepţiune plecând de la câteva exemple elocvente. 

Să urmărim în detaliu demersul lui Kant. Atunci când 
vrem să evaluăm moral o acţiune, conștiința morală comu- 
nă ne permite să distingem mai multe cazuri (I, 9-13): 

(a) Există acţiuni contrare datoriei (datoria e aici un con- 
cept, neanalizat încă, ceea ce noi conștientizăm vag ca fi- 
ind legea noastră morală). De pildă, crimele lu: Râmaru sunt 

acţiuni contrare datoriei concrete „Nu trebuie să ucizi“. Dar 
șI O crimă care are consecinţe utile va fi considerată imo- 
rală de un kantian, de pildă o crimă comisă pentru a salva 
ostateci. Crima rămâne crimă, spune Kant, indiferent de 
consecinţele sale și nimeni nu va considera „morale“ ase- 
menea acțiuni. Rezultă concluzia generală că toate acțizni- 
le contrare datoriei sunt fără valoare morală. 

(b) Există, apoi, acţiuni conforme datoriei”. Ele sunt de 
două feluri: 

(1) Acţiuni conforme datoriei pentru care agentul nu are 
nici o înclinaţie?”t imediată, ci le face dintr-o altă înclinație, 
indirectă sau îndepărtată. Kant dă exemplul băcanului care 
se fereşte să ceară un preţ exagerat clienţilor (și acţionează 
astfel conform datoriei de a fi cinstit cu clienţii săi), dar o 
face nu din datorie, nici dintr-o înclinaţie nemijlocită (de 
pildă pentru că ţine la anumiţi clienți sau îi e milă de ei), ci 
dintr-o altă înclinaţie, îndepărtată (din calculul egozst — sau 
prudențial — de a-și asigura profitul și continuitatea aface- 
rilor). În acest caz, acţiunea nu a fost făcută din principiul 
moral al onestităţii (deși nici nu-l încalcă), ci din calcul ego- 
ist. Dar acţiunea aceasta, atunci când e făcută având ca mo- 
bil un interes egoist, va cere onestitate numai în anumite 
circumstanţe: în circumstanţele în care există suficientă con- 
curență („acolo unde afacerile merg bine“ ) interesele vân- 
zătorului îi cer să fie onest; dar există desigur și situaţii în 
care onestitatea în afaceri nu e cea mai profitabilă strategie 


% Mai corect ar fi să spunem „acţiuni conforme datoriei dar 
neavând ca mobil datoria însăși“, căci acţiunile făcute conform dato- 
riei se împart la Kant în două clase: cele făcute conform datoriei și 
având un alt mobil decât datoria (nemorale) (cazurile b — i și îi de 
mai jos), și cele făcute conform datoriei și având ca mobil (motiv) 
datoria (morale) (cazul c). 

Prin „înclinaţie“ se înţelege aici, grosso modo, capacitatea de a 
dori devenită habituală (Re. 28). 

pentru cineva care urmăreşte interesul egoist al maximizării 
profitului. Prin urmare, maxima egoistă a realizării profi- 
tului pe termen lung duce la acţiuni conforme datoriei nu- 
mai în nod accidental. Dar o acţiune morală, presupune 
Kant, nu poate avea acest caracter în mod contingent: un 
vânzător moral va vinde întotdeauna clienţilor la preţul co- 
rect, indiferent de circumstanţe. lată de ce acţiunea făcută 
din mobilul interesului egoist nu are o valoare morală, deși 
ea poate avea o valoare prudentalâ”. 

(ii) Acţiunea e conformă datorie: şi mobilul ei este o în- 
clinaţie nemijlocită a agentului pentru a face acea acţiune 
(el face acţiunea dintr-un impuls nemijlocit de milă, sim- 
patie, dragoste, solidaritate etc.). De pildă, vânzătorul dă 
restul corect unui copil din milă (o înclinaţie nemijlocită 
despre care presupunem că e, în acest exemplu, singurul mo- 
bil), deși ştie că l-ar putea înșela și astfel și-ar putea spori 
profitul. Acest sentiment, mila, cauzează în acest caz o ac- 
țiune care e conformă datoriei dar care e astfel numai prin 
accident, căci aceeași înclinaţie nemijlocită de a fi milos mă 
poate face să comit acţiuni contrare datoriei (să ajut un co- 
pil cerșetor care știu că face parte dintr-o reţea de cerșetori 
profesioniști, care sunt un fel de hoți). Or, o acţiune este 
morală numai atunci când e conformă datoriei în mod nece- 
sar (nu poate să nu fie conformă datoriei). Sau un alt exem- 
plu: acţiunea de a nu te sinucide din înclinația nemijlocită 
a plăcerii de a trăi (|, 10) nu are nici ea un conținut moral, 
căci aceeași înclinaţie nemijlocită poate cauza acţiuni con- 
trare datoriei, imorale (dorinţa de a-ţi conserva viaţa cu pre- 
țul sacrificării vieţii altora). Cei ce procedează în acest din 
urmă mod putem spune că „își conservă viaţa conform da- 
toriei,* dar nu din datorie“ (1, 10). Căci cauza nemijloci- 


% Adică o valoare legată de interesul egoist al agentului. 
% Adică fără să încalce principiul moral „Nu trebuie să ucizi“, 
ceea ce nu înseamnă automat că și fac o faptă morală. 


ÎNTEMEIEREA METAFIZICII MORAVURILOR 243 


tă care determină voinţa la acţiune nu e un principiu mo- 
ral rațional („Nu trebuie să ucizi“), ci o plăcere imediată. 
Acest principiu moral nu e desigur încălcat în acest caz, dar 
cl nici nu constituie intenția acţiunii, nu reprezintă spiri- 
tul în care e făcută acţiunea. Acţiunea e făcută dintr-o încli- 
nație nemijlocită care „nu are o valoare internă“ ; ea nu e 
rezultatul a ceea ce îţi spune vocea conștiinței. 

În concluzie, a acţiona „conform datoriei“ înseamnă a 
acţiona astfel încât mobilul sau principiul determinant al ac- 
țiunii nu este datoria însăși — cu care există doar o congru- 
ență exterioară accidentală — ci înclinația. Datoriile juridice 
sau cele ale moralei religioase acţionează în acest caz ca o 
forță de constrângere exterioară. Kant va numi în lucrările 
sale ulterioare „legalitate“ această concordanţă exterioară 
și accidentală a acţiunii cu datoria morală. El distinge acest 
caz de acela al „moralității“, în care datoria reprezintă un 
principiu intern al voinţei. Acesta e cazul: 

(c) Acţiunilor făcute din datorie: aici mobilul sau prin- 
cipiul determinant al acţiunii e chiar datoria. Acesta e ca- 
zul unei acţiuni făcute chiar de dragul datoriei, nu al plăcerii 
nemijlocite sau interesului egoist. Dacă, în exemplul ante- 
rior, ne imaginăm că omul nostru trăiește nenorociri care 
îi anulează total plăcerea de a trăi și el ajunge să își doreas- 
că, de aceea, moartea, dar, în aceste conditii, el nu se sinu- 
cide totuși, și anume din motive de conștiință (ca să nu-și 
încalce principiile), atunci vom spune că el acţionează în 


97 Ideea de „legalitate“ nu trebuie interpretată aici într-un sens 
juridic exterior moralității; pentru Kant datoriile juridice sunt parte 
a datoriilor morale în genere (MM, 98), iar legalitatea nu e o valoare 
contrară moralității, ci e o condiţie necesară a acesteia: o acţiune 
morală, adică făcută din datorie, e mai întâi o acţiune „conformă dato- 
riei“ (legală) și abia în al doilea rând ea are această datorie ca prin- 
cipiu subiectiv de determinare. Moralitatea nu e decât o îmbogățire 
și o depășire a legalităţii (O. H&ffe, Introduction ă la pbilosophie pra- 
tigue de Kant, Vrin, 1993, pp. 72-73). 

acest fel nu din înclinaţie, ci din datorie, iar acţiunea lui are 
o încărcătură morală (I, 10). Acţiunile tăcute „din datorie“ 
sunt acţiuni făcute conform datoriei din interes exclusiv” 
pentru respectarea datoriei. Ele sunt acţiuni conforme da- 
toriei într-un sens neaccidental. 

Kant întărește aceste distincții conceptuale prin exemple- 
le „binefacerii“ (I, 11), „asigurării propriei fericiri“ (I, 12) 
și „iubirii aproapelui“ (I, 13). Scopul său este de a arăta 
în ce condiţii putem vorbi în mod justificat de caracterul 
moral al acestor acte și în ce condiţii ele sunt numai apa- 
rent morale. 


% Sigur, acesta e un caz ideal. Niciodată nu putem ști dacă o acţi- 
une e făcută exclusiv din motivul datoriei. Kant admite că la om există 
grade ale pornirii (propensio) naturale de a încălca legea morală, deși 
nu grade ale motivului moral. De exemplu, în omul „moralmente 
bun (moraliter bonus)", legea morală constituie întotdeauna motivul 
„unic și suprem“ al acțiunii. Dar pot exista și oameni „de bune mo- 
ravuri (bene moratus)“, în care acţiunile nu au întotdeauna, și la limi- 
tă nu au niciodată, ca motiv unic și suprem legea morală; în principiu, 
tot ce se face în acest din urmă fel e „păcat“, căci că sunt nece- 
sare alte motive, în afara legii însăși, pentru a determina capacitatea 
de alegere să facă acţiuni conform legii (de pildă ambiția, iubirea de 
sine în genere, chiar un instinct binevoitor cum este înila), concor- 
danţa acestor acte cu legea e pur contingentă; căci ele ar putea la fel 
de bine să ne împingă la încălcarea ei“ (Rel. 30-31). În omul pfra- 
gil“, bunăoară, motivul moral (datoria dictată de rațiune) e mai slab 
decât îneliotațaile și nu determină el acţiunea, deși există în conștiință; 
omul cu suflet „impur“ acţionează „confoRrii datoriei“ „dar de cul 
mai multe ori el are nevoie de alte motive pentru a-și determina voinţa 
să facă ceea ce cere datoria: acţiunile lui sunt făcute „conform dato- 
riei“ dar nu „din datorie“, deci nu sunt acţiuni morale; omul „vicios“ 
sau „rău“ e acela în care înclinațiile surclasează motivul moral și deter- 
mină acțiunea (Re. 29-30). Totuși, trebuie precizat că |. Kant nu 
acceptă grade ale motivului moral: „Este totodată de o importanță 
capitală pentru doctrina morală de a nu conferi nici un loc, atât cât 
este posibil, unor stări morale intermediare în acțiuni (adiapbora) sau 
în caracterele oamenilor, deoarece într-un asemenea context ambiguu 
toate maximele întâmpină riscul de a-și pierde caracterul ferm și deter- 
minat.“ Aceasta este teza „rigorismului“ kantian (Rel. 22). 

În toate aceste exemple, Kant presupune o cauzalitate a 
acţiunii de felul următor: orice acţiune (voluntară) este ca- 
uzată de voință; la o fiinţă raţională, cum este omul, voința 
nu este un impuls orb, ci e guvernată de rațiune; și anume 
de acea utilizare a rațiunii care nu vizează cunoașterea obiec- 
telor, ci stabilirea unor principii sau reguli directoare ale ac- 
țiunii — ceea ce Kant numește „rațiune practică“. Voința 
raţională trebuie să acţioneze întotdeauna dintr-un princi- 
piu practic specific ei, iar principiile practice sunt de două 
feluri: „formale“, i.e. care fac abstracție de scopuri contin- 
gente și de înclinații („Să spui adevărul de dragul spunerii 
adevărului“ ), respectiv , materiale“ „l.e. care se referă la mo- 
biluri accidentale („Să spui adevărul pentru a câștiga pro- 
cesul“) (], 14). În viziunea lui Kant, o acţiune cu conţinut 
moral (o acţiune făcută „din datorie“ ) e o acţiune care nu 
depinde de un mobil accidental, ci e cauzată de o voinţă de- 
terminată de un principiu formal; valoarea ei morală nu de- 
rivă așadar din raportul voinţei cu un „efect scontat“, ci în 
ultimă instanţă din raportul voinţei cu legea morală (], 14), 

Așadar, un act făcut conform datoriei (cazurile b (i și 1) 
e un act fără conținut moral, deci un act care poate atrage 
„lauda și încurajarea“, dar nu „stima“ (], 11). Și aceasta pen- 
tru că, în acest caz, respectarea datoriei morale e acciden- 
tală și exterioară, e făcută dintr-un alt motiv decât cel al 
respectului moral pur. Dimpotrivă, a acționa din datorie în- 
seamnă a avea ca principiu determinant al voinţei chiar mo- 
tivul datoriei, nu un alt motiv, și doar în acest caz acţiunea 
are conţinut moral. Această concluzie a demersului de până 
aici e fixată de Kant într-o primă teză: 


(T.1) O acţiune are valoare morală atunci când e săvârșită din 
datorie, nu din înclinație (|, 11). 


Această teză li s-a părut unor comentatori mult prea tare. 
B. Aune, de exemplu, consideră că e greu de înţeles de ce 


% Eticienii consecinţioniști judecă invers: valoarea morală a unei 
acţiuni derivă chiar din valoarea efectului ei scontat. 

o acţiune făcută din sentimentul dragostei de semeni (din 
înclinaţie) nu ar avea o valoare morală. A recunoaște că și 
aceasta are o valoare morală, crede Aune, e perfect com- 
patibil cu teza kantiană (nuanţată de Aune!) că acțiunile 
făcute din datorie au o valoare morală specială; or, aceasta 
nu implică faptul că acţiunile făcute dintr-un alt motiv /4u- 
dabil nu ar avea niciodată o valoare morală. „Acest punct 
de vedere al lui Kant mi se pare excesiv de tare și de puri- 
tan“ — conchide Aune!%. 

Totuși, Kant mi se pare că e destul de clar: acţiunile cau- 
zate de înclinații și dorinţe lăudabile sunt și ele lăudabile, 
dar nu în sens moral; înclinația de a ne iubi semenii este 
„onorabilă și merită laudă și încurajare, dar nu înaltă sumă“ 
(|, 11); căci deși noi putem dori acest lucru în mod habi- 
tual, aceasta nu înseamnă că uneori putem să nu îl dorim; 
iubirea în sens afectiv („pathologic“), acea „compasiune care 
înduioșează“, nu poate fi poruncită tuturor pentru orice fel 
de circumstanţe, tocmai pentru că ea e dependentă de cir- 
cumstanţe; ea nu poate cădea sub conceptul de „datorie“, 
care e o constrângere în vederea unui scop adoptat tocmai 
independent de orice înclinații. lubirea din înclinaţie poa- 
te fi aşadar „conformă datoriei“, dar nu „din datorie“, adi- 
că, în limbajul lui Kant, nu poate fi o iubire „practică“ ce 
face abstracție de scopuri contingente și de înclinații! O 
nuanţă care rezultă din această discuţie merită cu prisosință 
să fie subliniată: a acţiona moral nu presupune a acţiona ne- 
apărat împotriva înclinațiilor, ci și având o anumită încli- 
nație, dar nu din acea înclinaţie. Căci e desigur mai bine să 
salvezi pe cineva de la înec și să te bucuri de acest lucru, 
decât să o faci cu neplăcere. Într-o lucidă analiză a acestei 
probleme, Marcia Baron conchide pe bună dreptate că „a 
acţiona din datorie este incompatibil (doar) cu acţiunile din 


1% B, Aune, Kant's Theory of Morals, Princeton University Press, 
1979, p. 10. 

înclinaţie, dar e compatibil cu faptul ca agentul să a:bă o 
asemenea înclinaţie, cu condiția ca înclinația să nu fie par- 
te a temeiului acţiunii agentului“ !01. Lucrurile devin și mai 
clare dacă reamintim teza kantiană că motivul moral (da- 
toria de dragul datoriei) nu poate fi gradual, că o acţiune 
nu poate fi mai mult sau mai puţin morală (cum presupune 
Aune), dar că există grade ale „pornirii (propens:o) naturale 
(a omului) de a încălca legea“ şi din acest punct de vedere 
putem vorbi de oameni care sunt moralmente buni, moral- 
mente răi sau fragili din punct de vedere moral, după cum 
sunt capabili să se lase mai ușor sau mai greu guvernaţi de 
legea morală. Ignorarea acestor distincții kantiene a dat 
naștere unor interpretări hilare, cum e cea a lui F. Schiller, 
celebrul autor al unor versuri ironice: „Bucuros îmi ajut 
prietenii, dar, vai mie, o fac cu plăcere / Și mă expun, de aceea, 
bănuieli: de a nu fi un om virtuos. / Desigur, unica ta șan- 
să e să încerci să-i disprețuiești cât se poate / Și cu ură să faci 
ceea ce datoria îţi cere“. Dacă privim cu seriozitate catre- 
nul schillerian trebuie să presupunem că teoria morală a lui 
Kant e teoria unei persoane absurde, înclinată spre para- 
dox, care vrea să ne facă să credem că prezenţa unor sen- 
timente de plăcere anihilează caracterul moral al acţiunilor, 
spre deosebire de sentimentele de durere. De fapt, așa cum 
am văzut mai sus, Kant susţine contrariul. El dezvoltă aceas- 
tă temă și în Metafizica moravurilor: 
„Ceea ce nu se face din plăcere, ci doar ca o corvoadă pentru 
acela care se supune în acest fel datoriei sale, nu are o valoa- 
re internă și nu este îndrăgit, iar ocazia practicării sale este evi- 
tată pe cât posibil. ... Căci cine ar trebui să aibă mai multe 
motive să fie bine dispus ... decât cel care este conștient că 
niciodată nu și-a încălcat premeditat datoria“ (MM, 322). 


101 M. Baron, Acting from Duty, în |. Kant, Groundwork for the 
Metaphysics of Morals (edited and translated by A. Wood), p. 107. 


248 KANT 





Kant nu susţine nici că acţiunile omului moral sunt de- 
terminate exclusiv de rațiune, niciodată de înclinații (bune 
sau rele). Căci motivul moral ca principiu al raţiunii prac- 
tice (motivul „obiectiv“ care ne spune ce trebuie să facem, 
nu motivul „subiectiv“ care determină ce facem efectiv) este 
— numai la limită, adică pentru o voinţă perfectă — absolut 
independent de înclinații; motivația la acţiune a omului real, 
dotat cu o voinţă imperfectă, este întotdeauna complexă Alca 
ea constând într-o mixtură de principii raţionale și declari 
acţiunea fiind determinată (cauzată) fie de „datorie“, fie de 
„înclinații“, şi în funcţie de aceasta ea este moralmente bună 
sau rea. Dar chiar și „răufăcătorul cel mai înrăit“ (o per- 
soană dominată de pasiuni rele) are principii practice bune, 
atâta doar că le poate aplica cu greu, fiind stăpânit de în- 
clinaţii perverse (III, 19). Însă numai o fiinţă non-umană 
diabolea nu are deloc principii morale; și numai o „fiin- 
ță sfântă“ e lipsită complet de înclinații. La omul bun încli- 
naţiile sunt „dominate“ de legea morală atunci când acesta 
face o alegere practică (I, 15). Diferenţa dintre un om bun 
și un om rău nu stă în caracterul radical diferit al factori- 
lor determinanțţi ai voinţei, ci în „subordonarea“ acestor 
factori: amândoi admit în maximele ce-i ghidează atât in- 
fluenţa „legii morale“ raţionale cât și pe aceea a „mobilu- 
rilor sensibilităţii“, numai că omul bun subordonează legii 
morale celelalte mobiluri sensibile, pe când omul rău pro- 
cedează invers; pentru omul bun legea morală e „raţiunea 
suficientă a determinării capacităţii sale de alegere“ şi în acest 
sens acţionează el din datorie, nu din înclinaţie, chiar dacă 
e afectat de înclinații (Rel. 36). Dar faptul că lucrul care-l 
face pe un agent uman să acţioneze moral nu e un sentiment 
de plăcere sau de durere nu înseamnă că asemenea sentimen- 
te trebuie să lipsească atunci când el acţionează moral. În 


1% În CRPr., 181, Kant vorbește despre „eterogenitatea principi- 
ilor de determinare (empirice și raţionale)“ ale voinței. 

concluzie, mi se pare că profesorul de la Kânigsberg sus- 
ţinea ideea plauzibilă că sursa valorii morale a unei acţiuni 

c reprezentată de „motivul datoriei“ și nu de înclinație; însă 
cele două tipuri de determinări ale voinţei pot coexista și 
acţiona împreună, unele înclinații putând chiar „ușura mun- 
ca“ voinţei bune (I, 2). 

Prin urmare, dacă avem în vedere natura imperfectă a 
omului, acţiunile acestuia vor fi întotdeauna incerte în ceea 
ce privește compoziţia motivaţiei lor, căci niciodată nu vom 
putea separa cu certitudine cazurile în care voinţa omului 
s-a supus în faţa raţiunii de cazurile în care ea a fost supusă 
înclinațiilor. În schimb, pentru un agent ideal, de exemplu 
Dumnezeu, privit ca „stăpân moral al universului“, având 
o voinţă absolut pură și sustrasă influenţei oricăror încli- 
naţii, problema separării raţiunii de înclinații nu se mai pune: 
el nu mai are de depășit nici un obstacol subiectiv, iar con- 
ceptul de „datorie“ (care presupune depășirea unor aseme- 
nea obstacole) nu se ma: aplică aici. Dacă așa stau lucrurile, 
atunci sensul tare al expresiei „din datorie“ folosit în exem- 
plul cu filantropul (I, 11) (i.e. „în absenţa oricăre: înclinații, 
exclusiv din datorie“ ) echivalează cu disparitia totală a da- 
toriei și nu se poate aplica la om. Dar e indiscutabil, pe de 
altă parte, că exemplele lui Kant din Secţiunea I (cu băca- 
nul, sinucigașul, filantropul etc.) nu vizează agentul ideal, 
ci agentul uman, imperfect. P. Guyer explică acest paradox 
atrăgând atenţia că împingerea la limită a conceptului de da- 
torie e doar un „instrument euristic“ perfect acceptabil ca 
mijloc de introducere a unei prime formulări a principiului 
moralității, principiu care va fi apoi supus, în Secţiunea II, 
unei abordări mai adecvate în contextul metafizicii mora- 
vurilor. Dar el e nemulțumit în același timp de faptul că 
exemplele menţionate par a sfida intuiţiile morale larg accep- 
tate ale simțului comun, ceea ce ar intra în conflict cu pre- 
tenţia lui Kant că filozofia morală și simţul comun trebuie 
să fie reciproc consistente atâta vreme cât legea morală este 

prezentă în fiecare fiinţă dotată cu raţiune!%. Dacă această 
ruptură a teoriei morale kantiene de simţul comun are loc 
sau nu mi se pare o chestiune discutabilă; există un sens în 
care raţionameniele lui Kant își păstrează întru totul plau- 
zibilitatea lor intuitivă ȘI înclin să cred că pentru Kant în- 
suși ele nu au fost deloc contraintuitive. În Critica rațiunii 
practice, bunăoară, el aseamănă filozoful practic cu un chi- 
mist, cu cercetătorul care poate organiza oricând „un expe- 
riment“ cu raţiunea practică a fiecărui om „spre a distinge 
principiul moral (pur) de cel empiric“ îndepărtând din com- 
poziţia mobilului acţiunii tot ceea ce ţine de dorinţe și în- 
clinații (CRPr., 181). Acesta e și cazul exemplului cu 
filantropul, în care autorul ne invită „să presupunem“ că 
pe acest om „nu-l mai îmboldește nici o înclinaţie“ (|, 11), 
adică ne invită să facem un experiment ideal. Pe de altă parte, 
chiar dacă raţionamentele kantiene ar sfida parțial simţul 
comun, cum crede Guyer, acest fapt nu ar trebui să ne im- 
pacienteze deoarece una din tezele preliminare ale lui Kant 
e aceea că o bună filozofie a moralei trebuie să depășească 
simțul comun cantonat în empiric și chiar să-l corecteze. 
După formularea propoziției (T.1), care stipula Că o ac- 
ţiune are valoare morală numai atunci când e săvârșită „din 
datorie“, Kant trece la precizarea a ceea ce înţelege el prin 
expresia „din datorie“ și formulează o a doua teză: 


(T.2) Valoarea morală a unei acţiuni făcute din datorie deri- 
vă nu din scopurile pe care acţiunea le vizează, ci din- 
tr-un principiu formal al actului volitiv particular 
(voliţiei, das Wollen), dintr-o anume „maximă“ care nu 
ține seama de scopuri (I, 14). 


Raționamentul lui Kant din I, 14 este destul de trans- 
parent: a fel ca și în cazul voinţei bune, o acţiune își deri- 
vă valoarea morală nu din consecinţele sau scopurile în 


103 p. Guyer (ed.), Groundwork of the Metaphysic of Morals, 


p. XXviI. 

raport cu care ea este mijloc, ci din intenţia cu care e făcu- 
tă. O acţiune poate fi determinată de dorznța de a realiza 
un anumit scop!%. Dar în acest caz ea e făcută din înclina- 
ue (un mobil) și nu are o valoare morală. Dorinţa unui scop 
înseamnă a avea o reprezentare a acelui scop asociată cu sen- 
imentul de plăcere. Plăcerea momentană stârnită de un obiect 
la nivelul „capacităţii noastre de a avea plăceri sau neplă- 
ceri“ (Cfj, 440) se numește „impuls“ (Antrieb), iar o aseme- 
nea dorinţă empirică a posedării obiectului, dacă e devenită 
habituală, se numește „înclinație“ (Nezgung). Facultatea sau 
capacitatea de a avea sentimente de plăcere sau neplăcere 
poate cauza acţiunile omului, dar nu acţiunile morale. Și ani- 
malele au capacitatea de a recepționa impulsuri, la care ele 
reacţionează instinctual, mecanic, neputându-li-se opune și 
neputând delibera dacă e cazul să-și satisfacă o anumită do- 
rinţă sau nu. Oamenii, în schimb, sunt agenţi raţionali și 
acționează punându-și anumite scopuri și legându-le cau- 
zal de mijloacele prin care le pot realiza într-un plan su- 
biectiv de conduită numit de Kant „maximă materială“. 
Oamenii, ca și animalele, sunt afectaţi și ei de „impulsuri“ A 
dar de regulă au capacitatea de a le rezista și de a acționa 
raţional după maxime materiale. În cazul fiinţelor raţionale, 
un impuls extern nu acţionează mecanic, fiziologic, prin 
stârnirea unei reacţii comportamentale nereflectate, ci con- 
stituie doar un „mobil“ (Zriebfeder), Y, pentru adoptarea 
unei maxime pe care ne-o putem imagina ca pe un plan de 
conduită rațională voită de upul: Voi face acţiunea X pen- 
tru a realiza scopul Y. Mobilul e un impuls empiric (și de 
aceea e numit a posteriori) ce determină voinţa să cauzeze 
o acţiune numai în măsura în care el e încorporat, ca scop 
subiectiv, într-o „maximă materială“, adică în „principiul 
subiectiv“ raţional al unui anumit act volitiv. Numai agenţii 


9 „Scopul“ este un „obiect“ al capacităţii de alegere (W,l/kir) 
libere, reprezentarea căruia determină la acţiune capacitatea de alegere, 
acţiune prin care obiectul este produs (PP. mm, p. 516). 

raţionali au capacitatea „voinţei“ (Wille), adică o capacita- 
te raţională de a-și cauza acţiunile pe baza unor principii 
raționale cum sunt maximele sau legile morale (Kant iden- 
cifică, după cum vom vedea, „raţiunea practică“ și „voinţa 
raţională“ )1%. În concluzie, voinţa umană se află mereu la 
intersecţia a două tipuri de presiuni: cea exercitată de prin- 
cipiile ei raţionale, și cea exercitată de impulsurile care îi vin 
din exterior prin intermediul simţurilor. Sau, cum spune 
Kant, „voinţa se află parcă la o răspântie între principiul său 
a priori, care este formal, și mobilul său a posterzor:, care 
este material“ (I, 14). Și dacă vrem să identificăm izvorul 
valorii morale, constatând că valoarea morală a unei acţiuni 
nu poate fi derivată din consecinţele ei (din „voinţa aflată 
în relaţie cu efectul scontat al acţiunilor sale“ — I, 14), re- 
zultă că ea nu poate să provină decât din principiul voinţei 
raționale care determină acea acţiune, dar un principiu care 
face abstracţie de scopuri și e numit, tocinai de aceea, un 
principiu formal. O acţiune morală, făcută „din datorie, 
e așadar o acţiune determinată de o maximă formală, de o 
maximă din care ștergem scopul. 

Pe scurt, (T.2) afirmă caracterul neconsecinționist al eti- 
cii kantiene. Etica lui Kante o etică a 2ntenţiei bune (a voin- 
ței bune), definită ca respectare a principiilor formale pe care 
raţiunea practică (voinţa raţională) și le dă singură. Un om 
care salvează pe cineva de la înec din înclinaţie (e.g. din do- 
rinţa de a obţine o recompensă) își „subordonează“ prin- 


195 „Rezultă că avozun scop nu e același lucru cu a-l dori. Dorinţa 


e experiența pasivă a reprezentării unui obiect însoțită de o trăire de 
plăcere. Voința e activitatea de determinare a propriei facultăţi prac- 
tice de a urmări un scop care a fost pus conform unei maxime sau 
principiu practic. Activitatea de bază în actul de voinţă constă din 
adoptarea unor principii normative pentru reglementarea conduitei. 
Dorinţa presupune reprezentarea obiectelor (sau stărilor de lucruri) 
a căror existență am resimţi-o ca plăcută“ (A. Wood, Kant's Ethical 


Thought, p. 53). 

cipiile raționale ale voinţei înclinațiilor și intereselor egois- 
te, unui „scop subiectiv“ încorporat în maximă. Un om care 
[ace această acţiune din datorie procedează invers. Pentru 
acesta din urmă, cauza subiectivă a acţiunii e „maxima“ sau 
„principiul subiectiv al actului volitiv“ de a proteja și pro- 
mova viaţa, chiar dacă el e afectat de impulsuri sau încli- 
naţii contrare (de pildă de frica de înec sau de ura faţă de 
persoana care se îneacă). 

Pentru a clarifica mai bine sensul tezei (T.2), voi încer- 
ca să detaliez semnificaţia pe care o dă Kant principiilor sale 
practice, regulilor care determină sau, mai bine zis, struc- 
turează voinţa. Ideea sa este că voinţa unei fiinţe raţionale 
(fie ea empirică sau pură) e determinată de raţiunea prac- 
tică prin principii practice sau reguli de acţiune. A acţiona 
conform unor asemenea principii sau reguli raţionale în- 
seamnă a acționa rațional, nu doar a reacţiona instinctiv. 
Aceste principii sunt de două tipuri: „maxime“ și „legi prac- 
tice“ (I, 15). Prin „maximă“ Kant înțelege „principiul su- 
biectiv al voinţei“ (I, 15n), regula prin care un anume agent 
empiric își determină efectiv acţiunile în funcție de scopu- 
rile urmărite; maxima se situează la nivelul psihologiei agen- 
tului individual. O maximă e contingentă, i.e. ea poate fi 
respectată sau nu. Maximele există sub forma unor reguli 
prezente în mintea agentului empiric, reguli în conformi- 
tate cu care el acţionează efectiv. De exemplu, „Voi salva 
de la înec acea persoană“ e o maximă de acţiune a mea, în- 
tr-un anumit moment, în anumite circumstanţe, care deter- 
mină acţiunea particulară de a salva de la înec o anumită 
persoană. În viziunea lui Kant, noi ne determinăm acţiu- 
nile săvârșite în mod conștient prin asemenea maxime. Maxi- 
mele materiale ale acţiunii sunt numite și „principii materiale“ 
ale voinţei. 

Spre deosebiede maxime, „legile practice“ sau „dato- 
rile“ sunt „principii obiective“ ale voinţei conform cărora 
trebuie să acţioneze orice fiinţă raţională finită; definite con- 

trafactual, ele sunt principii conform cărora ar acţiona orice 
ființă rațională „dacă raţiunea ar avea un control complet 
asupra capacităţii de a dori“, adică dacă ar fi o fiinţă raţio- 
nală perfectă, cum e Dumnezeu. Ele vor fi numite de Kant 
„motive“ (II, 46). Motivul acţiunii morale e chiar legea mo- 
rală obiectivă, nu un scop subiectiv (mobil). Corespondentul 
subiectiv al legii morale obiective într-o voinţă umană par- 
ticulară e maxima formală. Aceasta e o maximă subiectivă 
care ne determină să facem ceva „chiar împotriva tuturor 
înclinațiilor“. „Maxima care dă valoare morală acţiunilor 
este maxima sau principiul de a-ţi face datoria, oricare ar 
fi aceasta. O asemenea maximă e goală de orice materie par- 
ticulară: ea nu e o maximă pentru satisfacerea unor dorin- 
ţe particulare sau pentru atingerea unor rezultate particulare. 
În limbajul lui Kant, ea e o maximă formală. A acţiona din 
datorie înseamnă a acţiona pe baza unei maxime formale 
« indiferent de obiectele facultăţii dorinţei »“19% . Atunci 
când Kant vorbeşte despre „respectul pur“ pentru legea obi- 
ectivă, identificat cu „maxima de a mă supune unei aseme- 
nea legi, chiar împotriva tuturor înclinațiilor“ (I, 15), el la 
maxime formale se referă. 

Va trebui să distingem, prin urmare, între maxime ma- 
teriale și maxime formale. Primele sunt principiile subiec- 
tive ale determinării actului volitiv pentru a cauza acţiuni 
particulare și conțin mijloacele acțiunii și scopul vizat. De 
pildă, „Atunci când cred că duc lipsă de bani, voi împru- 
muta bani și voi promite să-i înapoiez, chiar dacă știu că 
acest lucru nu se va întâmpla niciodată“ (II, 36). Li se spu- 
ne „materiale“ deoarece conţin scopul: Voi face acţiunea X 
pentru a realiza scopul Y. Ele nu sunt tipul de intenţie ca- 
pabilă să confere valoare morală acţiunii pentru că valoarea 
morală a unei acţiuni nu poate fi derivată din scopul con- 
tingent vizat (cf. |, 2-3). Cele din urmă, maximele formale, 
sunt tot principii subiective ale actului volitiv, dar ele fac 


19 H. Paton, The Categorical Imperative, p. 21. 

abstracție de scop, de dorinţe și înclinații, fiind reflexul su- 
biectiv al legii obiective. Sunt numite uneori de Kant „motive 
subiective“. De pildă, „Nu voi face promisiuni mincinoase“ 
e un principiu subiectiv formal al acţiunii, valabil indife- 
rent de obiectele dorite. Maxima formală e așadar corespon- 
dentul subiectiv al legii morale obiective și tocmai de aceea 
un tip de intenţie capabil să confere valoare morală acţiu- 
nii (|, 15n). 

De ce introduce Kant această distincţie ? Răspunsul e con- 
ținut în cea de-a treia teză a sa formulată în Secţiunea I: 


(T.3) „Datoria“ este un fel de necesitate subiectivă de a ac- 
ționa din „respectul pur“ pentru legea morală; „respec- 
tul pur“ pentru lege e motivaţia înfăptuirii ei și e conținut 
în maxima formală de a respecta legea practică, indife- 


rent de înclinații şi consecințe (I, 15).19%7 


Teza (1.3) se referă la motivatia acţiunii morale: de ce 
să acţionez așa cum îmi cere legea morală ? Contrar teori- 
ilor de inspiraţie humeană conform cărora ideile raţiunii nu 
au forță motivaţională, nu pot împinge agentul la acţiune, 
ci numai sentimentele posedă o asemenea forță, Kant sus- 
ține un punct de vedere cognitivist cu privire la motivaţie: 
afectele și înclinațiile produse în agent de consecinţele antici- 
pate ale acţiunii (de scopurile ei) pot motiva o acţiune, dar 
nu o acţiune morală; o acţiune morală e motivată numai de 
„respectul“ pentru legea morală ca regulă a raţiunii practice. 
„Respectul“ este, postulează Kant, un sentiment sui gener:s, 
un sentiment raţional, autozămislit de raţiunea practică și 
distinct de toate trăirile afectivității. El e „conștiința s4b- 
ordonării voinţei mele unei legi fără mijlocirea altor influ- 
enţe asupra simțului meu“ (I, 16n). Obiectul respectului este 
deci exclusiv legea, nu scopul acţiunii. Legea morală, ca obiect 
al respectului, ne apare ca o „poruncă“ a raţiunii (II, 15). 


107 „Datoria este necesitatea unei acţiuni din respect pentru lege“ 


(1, 15). 

„Porunca“, această „reprezentare a legii“ într-o ființă ra- 
ţională empirică sub forma unei maxime formale, ca temei 
determinant al voinţei acelei fiinţe e npirice, temei indepen- 
dent de influenţa e ectelor scontate ale acţiunii, reprezintă 
„binele moral“ pentru acea fiinţă, sursa valorii morale a ac- 
uunilor sale, care își are izvorul în „voinţa bună“ (I, 16). 
Prin urmare, legea morală este „principiul obiectiv“ al unui 
act volitiv particular, cel ce ne spune cum trebuie să acţio- 
năm, chiar dacă nimeni nu acţionează astfel: noi trebuie să 
acţionăm așa cum ar acţiona efectiv o fiinţă pur raţională, 
în care rațiunea ar avea un control complet asupra capaci- 
tății dorinţei (|, 15n). Motivația respectării principiului 
obiectiv este „respectul pur pentru această lege practică“ ma- 
terializat în maxima subiectivă (maxima formală) de a res- 
pecta această lege (punct)! %. Distincția lui Kant dintre regulă 
şi motivaţia respectării regulii este aceeași cu distincţia pe 
care o făcuseîn prelegerile sale de etică între „principiul de 
evaluare“ și „principiul de înfăptuire“ al unei obligaţii: pri- 
mul ne ghidează spre ceea ce trebuie să facem, al doilea ne 
motivează să înfăptuim ceea ce ne cere obligația; primul răs- 
punde la întrebarea „Ce este moralmente bun și ce nu?“, 
al doilea la întrebarea „Ce mă împinge să trăiesc în confor- 
mitate cu această lege?“ (LE, Coll. 65). 

„Voința bună“ este așadar o dispoziţie conștientă de a 
alege cursuri ale acțiunii sau inacţiunii într-un mod reco- 
mandat de principiile obiective ale rațiunii practice pe care 
și le auto-dă!%. S-ar putea spune că teoria motivaţiei mo- 


19% „...chiar împotriva tuturor înclinațiilor“ (1, 15). 


1% Philonenko descrie mai poetic conceptul: „Neliniștea profundă 
de a-ţi îndeplini datoria numai pentru că e vorba de datorie; o dato- 
rie pe care ființa raţională și-o reprezintă sub forma unei legi“ 
(Philonenko, L'oepvre de Kant, vol. II, p. 97). Trebuie spus, împre- 
ună cu Philonenko, că I. Kant nu inventează conceptul de voință 
bună, ci îl ordonează și îl precizează. Iată-l conturat de un teoreti- 
cian al dreptului natural din secolul al XVII-lea: „Trebuie remarcat 

rale a lui Kant este un :nternalism cognitivist: internalism 
pentru că principiile rațiunii motivează agenţii să acţioneze 
[ără intervenţia unor scopuri sau mobiluri externe; cogniti- 
vist pentru că temeiurile acțiunii morale sunt exclusiv princi- 
pii ale rațiunii practice. Cunoaşterea faptului că o maximă 
a acţiunii poate deveni lege universală devine automat un 


motiv al acţiunii!!0: 


„Căci reprezentarea pură a datoriei și, în genere, a legii mo- 
rale, ncamestecată cu nici un adaos străin generat de stimuli 
cmpirici, are asupra inimii omenești, numai prin intermediul 
raţiunii ... o influență mult mai puternică decât toate celelalte 
mobiluri pe care le putem culege din sfera empirică, astfel în- 
cât ea, conştientă de demnitatea ei, le disprețuiește pe cele din 
urmă și încetul cu încetul poate deveni stăpâna lor“ (II, 9). 


De altfel, în Întemeiere... II, 12, Kant este foarte expli- 

it: „Voința nu este nimic altceva decât rațiune practică“ 
iar raţiunea practică este „capacitatea practică“ aptă să „aibă 
influență (prin principii — V. M.) asupra voinţei“ (I, 7). Toc- 
mai de aceea „voinţa este o capacitate de a alege numai ceea 
ce raţiunea, independent de înclinație, recunoaște ca fiind 
practic necesar, adică bun“ (II, 12). Prin urmare, la între- 
barea dacă principiile determinante ale voinţei unei fiinţe 
raţionale finite pot fi numai empirice (legate de satisface- 
rea dorințelor) sau pot fi și pur raţionale, deci a przor:, răs- 
punsul inedit al lui Kant este că ele pot fi și pur raționale, 
chiar dacă nederivate din raţiunea divină, ci împărtășite cu 
aceasta, căci aparţinând „raţiunii practice pure“ ce definește 


că o acţiune, pentru a fi bună, trebuie să satisfacă nu numai toate 
condițiile impuse de Lege în ce privește materia sa, ci și să fie adap- 
tată în privinţa formei; adică să fie făcută nu din ignoranță, ci numai 
pentru a asigura Legii supunerea pe care i-o datorăm“ (S. Pufendorf). 

119 A. Denham, S$. Jackson, Influenta Ini Kant asupra filozofiei 
morale britanice contemporane, în A. Montefiore, V. Mureșan (ed.), 
Filozofia morală britanică, Alternative, 1998, p. 49. 

orice fiinţă raţională, inclusiv omul; tocmai de ele depinde 
comportamentul moral al individului uman. 


2.3. Principiul suprem al moralității 
în conștiința morală comună (|, 17-22). 


În paragrafele finale ale Secţiunii I Kant se mulțumește 
să extragă din conceptele comune de „datorie“, „voinţă 
bună“ și „respect“, discutate anterior, o primă formulare 
— pe care aș numi-o încă „populară“ — a ceea ce el crede 
că este veritabilul principiu suprem al moralității. EI nu dis- 
cută aici valabilitatea unor principii alternative și nici nu în- 
cearcă să le elimine, probabil pentru că făcuse acest lucru 
pe larg în prelegerile sale de etică de la universitate. Într-un 
asemenea curs, ținut în 1784, Kant precizează de la bun în- 
ceput că principiul suprem al oricărei judecăţi morale nu 
poate fi un „principiu pathologic“, adică derivat din temeiuri 
subiective, din înclinații și sentimente. Și aceasta pentru că 
moravurile conţin legi obiective cu privire la ceea ce tre- 
buie să facem şi nu legi subiective cu privire la ceea ce dorim 
efectiv să facem; or, legile obiective necesare și universale, 
indiferent de domeniu, nu pot fi întemeiate empiric. Prin- 
cipiul suprem al moralității trebuie să fie unul „intelectual“. 
Rând pe rând, Kant elimină variate tentative de a formula 
un asemenea principiu. Mai întâi e menţionat principiul epi- 
cureic „Trebuie să-ți promovezi propria fericire“. Kant con- 
traargumentează astfel: 


„Aceasta înseamnă: Utilizează-ţi intelectul pentru a descoperi 
mijloacele de a-ţi satisface înclinațiile și gustul pentru plăcere; 
un asemenea principiu e intelectual în măsura în care intelec- 
tul e presupus a furniza regula pentru folosirea mijloacelor 
de a ne promova fericirea. Așadar, principiul pragmatic de- 
pinde de înclinații deoarece foi di ozaco sia natatie Edeeasă ia 
turor înclinațiilor. Dar moralitatea nu e întemeiată pe nici un 

principiu pragmatic deoarece ea e independentă de orice în- 
clinaţii. Dacă ar fi întemeiată astfel, atunci nu ar putea exista 
vreun acord între oameni cu privire la moralitate, căci fiecare 
ar urmări fericirea sa conform înclinațiilor proprii. Dar mo- 
ralitatea nu poate să se bazeze pe legile subiective ale înclina- 
iilor omenești și, prin urmare, principiul său nu este 
pragmatic“ “(LE Gall. 67). 


Principiul suprem al moralității nu poate fi nici „tautolo- 
gic“ și, deci, gol de conţinut factual, așa cum crede Kant că 
sunt principiile lui Wolff (Fac bonum et omite malum), 
Cumberland (care ne dă adevărul cu privire la propria per- 
fecţiune) și Aristotel (principiul mediei). El nu poate fi 
„extern“, adică provenit dintr-o sursă exterioară voinţei 
raţionale (a omului), cum e, bunăoară, principiul moralei 
religioase: „Nu trebuie să minţi pentru că e interzis“ (de 
Dumnezeu): 


„Dacă ar fi așa, atunci toate popoarele ar trebui să-l cu noas- 
că pe Dumnezeu înainte de a avea noţiunea datoriilor; și ast- 
fel ar trebui să rezulte că toate popoarele care nu au o concepție 
adecvată despre Dumnezeu nu ar avea nici datorii, ceea ce e 
totuși fals. Popoarele și-au perceput corect datoriile și au re- 
cunoscut caracterul odios al minciunii fără să aibă o noţiune 
adecvată despre Dumnezeu. Mai mult, alte popoare și-au creat 
doar concepţii evlavioase dar false despre Dumnezeu și to- 
tuși au idei corecte despre datoriile lor. Prin urmare, datori- 
ile trebuie luate dintr-o altă sursă“ (LE, Coll., 68). 


Aceste discuţii istorice cu caracter polemic prezente în 
cursuri la capitolul „Filozofie practică universală“ sunt omise 
în Întemeiere... Aici Kant se întreabă direct: există oare un 
principiu ca temei al oricărei legi morale concrete, un prin- 
cipiu care să fie și el o lege obiectivă a voinţei raţionale (sau 
o „metalege“, o lege a tuturor legilor, cum îi spune Paton), 
principiu a cărui „reprezentare“ subiectivă să determine 
voinţa empirică independent de consecințele vizate de ac- 


țiune și împotriva tuturor înclinațiilor, făcând-o o voință 

bună în mod absolut și fără restricţii ? (|, 17). Răspunsul afir- 
mativ rezultă din concluziile discuţiei imediat anterioare. 
O voinţă absolut bună, o voinţă desăvârșit morală, e o voin- 
ță principial sustrasă orzcăre: influenţe a înclinațiilor. Deci 
ca nu-și determină acțiunile sub influenta unui mobil su- 
biectiv extern; rămâne că mobilul care o determină la ac- 
țiune nu poate fi decât unul obiectiv (un „motiv“ ), anume 
legea în genere (nu o lege morală concretă, e.g. „Să nu ucizi“). 
Da urmare, o asemenea voinţă bună în genere va cauza 
acțiuni morale (în genere) numai i dacă acestea sunt conforme 
cu („respectă“ ) „legea în genere“. Deci condiţia fundamen- 
tală a unei voințe bune în genere nu e alta decât „confor 
mitatea universală a acţiunilor (în genere) cu legea în genere“ 
(1,17). Și cum orice acţiune a unei ființe raționale e cauza- 
tă de o „maximă“, condiţia fundamentală a unci voințe bune 
în genere e principiul (legea): 


„Eu nu trebuie niciodată să mă port decât astfel încât să pot 
voi de asemenea ca maxima mea să devină lege universală“ 


(, 17). 


Acum e clar de ce Kant afirmă în continuare că „doar 
conformitatea cu legea în genere (fără a pune la baza anu- 
mitor acţiuni o lege determinată) este cea care serveşte voin- 
ţei ca principiu“ (Î, 17). Aceasta este prinna aproximare a 
principiului suprem al moralității şi Kant e convins că, în- 
tr-o formă asemănătoare, el există deja și funcţionează din- 
totdeauna în conștiința morală comună: „Rațiunea umană 
comună este și ca în deplin acord cu aceasta în judecarea 
sa practică ș şi are de fiecare dată în faţa ochilor principiul 
de mai sus“ (Î, 17)1!!. Acesta pare a fi, într-o primă aproxi- 


! „E o lege care nu depinde de faptul că dorim anumite con- 
secinţe și nici nu prescrie vreo acţiune particulară: tot ceea ce ne 
impune ea e respectul faţă de lege de dragul lui însuși — « confor- 
mitatea acţiunilor cu legea universală ca atare ». Multora li se va părea 
că această concepţie e goală, dacă nu revoltătoare, și e semn că am 

maţie, principiul ultim al moralității prezent și activ în mod 
tacit în conștiința morală comună unde a funcţionat mereu, 
cu mai mult sau mai puţin succes, în calitate de „criteriu“ 
sau „busolă“ a evaluării morale (I, 20). 

Deși pare contraintuitiv, un asemenea principiu este to- 
tuși plauzibil. El e principiul raţiunii morale sănătoase pe 
care îl întâlnim adesea în diferite ipostaze în practica vietii 
sub forma așa-zisei „reguli de aur“ (Ce ţie nu-ţi place, al- 
tuia nu face): căci noi ne întrebăm adesea, atunci când jude- 
căm moralitatea unei fapte, ce s-ar întâmpla dacă toţi ar face 
la fel? Cu alte cuvinte, ce s-ar întâmpla dacă maxima care 
mă ghidează pe mine ar fi adoptată ca maximă de către toți, 
ce s-ar întâmpla dacă ea ar fi pniversalizată, adică adoptată 
ca lege morală universală (|, 18) 21 În 1, 18-20 Kant ilus- 
trează felul în care ne servim cotidian de un asemenea prin- 
cipiu ca test pentru a ne orienta în ie il faptelor 
morale și imorale. După A. Schopenhauer, morala kantiană 
a „legii“, „datoriei“ și „poruncii“ se originează tacit în mo- 
rala Decalogului, iar principiul suprem al moralității nu e 
decât un travesti sofisticat al binecunoscutei reguli: Cs ţie 
nu-ţi place, altuia nu face.“ 

S-ar putea ridica obiecţia că formularea principiului su- 
prem al moralității din ], 17, atât de asemănătoare formulei 


trecut deja de la judecățile morale comune pe culmile cele mai înalte 
ale abstracţiei filozofice — am trecut adică la forma comună oricărei 
morale autentice, oricare ar fi materia ei. Și totuși, oare nu a spus aici 
Kant minimul ce poate și trebuie să fie spus despre moralitate? Un 
om este moralmente bun nu în măsura în care încearcă să-și satisfacă 
propriile dorinţe sau să realizeze propria-i fericire (deși el poate face 
amândouă aceste lucruri), ci în măsura în care încearcă să se supună 
unei legi valabile pentru toți oamenii și să urmeze un standard obiec- 
tiv care nu e determinat de propriile sale dorinţe“ (H. Paton, The 
Moral Law, p. 22). 

12 „A judeca propriile noastre acţiuni prin același standard uni- 
versal pe care-l aplicăm acțiunilor altora e o condiţie esențială a mora- 
lităţii“ (Paton). 

legii universale din II, 31, nu e doar o reformulare mai abs- 
tractă și mai precisă a regulii de aur în limitele discursului 
filozofic tradiţional, ci e chiar formularea kantiană „critică“ 

â respectivului principiu. Câteva argumente decisive favo- 
rizează însă prima interpretare. În primul rând, Kant însuși 
precizează imediat că această formulare e „în deplin acord 
cu raţiunea umană comună“, ea fiind de altfel introdusă pe 
bază de exemple, ceea ce e contrar exigenţelor metafizicii 
moravurilor (1, 17). În al doilea rând, această formulare e 
provizorie și ipotetică, fără o întemetere de vreun fel a vala- 
bilităţii sale: „Deși acum nu pricep încă pe ce se întemeiază 
[acest principiu] fa poate fi obiect de studiu [ulterior] 
pentru filozof) ...“ (1, 19); Kant lasă pe seama „metafizicii 
moravurilor“ întemeierea veritabilă — adică a priori — a 
acestui principiu!!5. În al treilea rând, nu trebuie uitat că in- 
tenţia lui Kant e să utilizeze în Secţiunea | metoda analiti- 
că, metodă care pleacă de la conștiința morală comună spre 
lămurirea principiului ei: „Astfel am ajuns [în mod anali- 
tic — V. M.] în cunoașterea morală a raţiunii umane comu- 
ne la principiul ei, pe care ea ce-i drept nu-l gândește atât 
de abstract într-o formă universală, dar pe care totuși îl are 
efectiv în fața ochilor în orice moment și-l folosește ca eta- 
lon al propriei judecări“ (I, 20) — așa cum rezultă și din 
exemplele analizate în continuare. Acest principiu nu e in- 
ventat de filozof și aplicat realității morale, ci e doar rafi- 
nat filozofic și întemeiat a priori după ce a fost extras în 
forma lui corectă din conștiința morală comună; căci „fi- 


15 Aceeași interpretare e susținută și în lecțiile de etică: „Im- 
perativul moralității face abstracţie de toate înclinațiile. Temeiul moti- 
vațional nu e luat din simțuri sau din fericire, ci e dat doar de raţiunea 
pură. Temeiul motivaţional al legii însăși trebuie să fie a priori. În 
filozofia practică generală [adică aceea de care e vorba în Secţiu- 
nea | — V. M.] este indeterminat dacă avem temeiuri motivaţionale 
sau nu. ... Filozofia practică generală (face abstracție) de temeiurile 
motivaţionale. ... Filozofia practică generală ... furnizează numai 
o introducere în raport cu metafizica moravurilor“ (LE, Mrong., 226). 

lozoful nu poate avea alt principiu decât acela al intelectu- 
lui comun“ (I, 20). Această identificare a formei corecte e 
necesară deoarece pe fundalul marii varietăţi a modurilor 
de a judeca ale conștiinței morale comune, în care intervin 
considerente privitoare la consecinţe, amestecate cu raţiuni 
privitoare la conștiință și la datoria faţă de Dumnezeu etc., 
au existat, așa cum am văzut, tentative filozofice diferite de 
a identifica principiul veritabil al judecării morale. Tocmai 
în acest cadru — acela al „filozofiei morale populare“, al fi- 
lozofiei morale pre-critice — delimitează Kant pentru prima 
oară, într-o formă î încă aproximativă, principiul „intelec- 
tua] și intern“ al moralității pe care-l consideră a fi cel co- 
rect: „Moralitatea e acordul acţiunilor cu legea universal 
valabilă a voinţei“ (Legons, pp. 122, 127). Acesta este chiar 
principiul formulat în I, 17. Mi se pare plauzibil să credem 
că remarcile sale ulterioare din Critica rațiunii practice se 
referă tocmai la acest episod „analitic“: făcând o paralelă 
între demersurile inițiale ale filozofiei teoretice și ale celei 
practice, Kant observă și o remarcabilă diferenţă, anume că 
în timp ce existenţa unei capacități a cunoașterii raţionale 
pure poate fi ușor demonstrată în filozofia teoretică cu 
exemple de legi luate din științe (în care amestecul elemen- 
telor empirice e practic exclus, puritatea rațională a știin- 
ţei teoretice a naturii fiind în flagrant contrast cu cunoașterea 
comună a naturii), în cazul filozofiei practice suntem ne- 
voiţi să plecăm chiar de la cunoașterea (morală) comună și 
să demonstrăm că aceasta conţine un principiu pur recu- 
noscut de toţi. lată de ce e necesar să procedăm mai întâi 
(Secţiunea [) în mod analitic, dovedind care e acest princi- 
piu al raţiunii morale comune, pentru ca abia apoi să-l pu- 
nem pe acesta ca temei 4 prior: al tuturor datoriilor concrete 
(metoda sintetică): 


„Dar că raţiunea pură, fără amestecul vreunui principiu em- 
piric, este prin ea însăși practică, aceasta trebuie să poată fi ex- 
pus mai întâi prin folosirea practică cea mai comună a rațiunii, 
confirmând că principiul practic suprem este recunoscut de 

orice rațiune omenească naturală. ... Trebuia ma: întâi să do- 
vedim și să justificăm puritatea originii lui, chiar în judecata 
acestei rațiuni comune, încă înainte ca știința să-l poată lua în 
mână spre a-l folosi oarecum ca pe un fapt care premerge tutu- 
ror arguţiilor asupra posibilităţii lui și tuturor consecințelor 
pe care le-am trage din el“ (CRPr., 180). 


Dar Kant nu va lăsa principiul la acest nivel de abordare 
care reprezintă numai o primă aproximare a sa constând în 
scoaterea lui din ipostaza confuză în care conștiința mora- 
lă comună îl conţine și în precizarea sa la nivelul filozofiei 
morale tradiţionale. Secţiunea II va continua travaliul de ana- 
liză plecând de la acest rezultat și va replasa discuţia în zona 
filozofiei morale propriu-zis kantiene — „metafizica mo- 
ravurilor“ — întemeiată, la rându-i, pe o „critică a raţiunii 
practice“, demers critic apreciat de Kant ca absolut nece- 
sar pentru a putea întemeia în mod a priori principiul su- 
prem al moralității ca principiu necesar și universal, iar nu 
ca principiu enapiric. Numai în felul acesta consideră Kant 
că pot fi depășite iluzule simțului comun, fie cl și instruit 
filozofic, în materie de morală și se poate ajunge la „sursa 
principiului și la determinarea corectă a acestuia“ (I, 22). 


3. Elementele metafizicii moravurilor 
(Secţiunea II, 1-32) 


„A înţelege teoria morală a lui |. Kant se poate do- 
vedi o sarcină descurajantă. Deşi Kant a încercat din 
răsputeri să scrie clar, chiar şi unii dintre contempo- 
ranii săi au întâmpinat dificultăți în a-și da scama ce 


a încercat cl să spună.“ A 
p R.]. SULLIVAN 


„Kant era o combinaţie între un suflet sensibil şi ca- 
racterul cel mai ferm. Când făcea o simplă promisiu- 
ne, aceasta cra mai de neclintit decât un cuvânt de 


onoare dat cuiva.“ : 
E. A. WASIANSKI, 


sceretarul lui Kant 


Secţiunea I a Întemeierii meta fizicii moravurilor a repre- 
zentat o „trecere analitică“ de la experienţa morală comu- 
nă a protestantului riguros privitoare la datorie și la izvorul 
moralității, la tratarea filozofică, încă precritică, a acestor 
probleme. A fost obţinută în acest fel o primă formulare a 
principiului suprem al moralității așa cum subzistă el în con- 
știința morală comună, deși adus acum într-o formă filo- 
zofică mai abstractă și mai generală (I, 20). Această formă 
presupune un amestec de proceduri empirice (e.g. genera- 
lizarea din exemple) și proceduri intelectuale (e.g. analiza 
conceptuală, purificarea conceptelor de „voință bună“ și 
„datorie“ printr-un proces de trecere la limită), ceea ce nu 
e incompatibil cu „filozofia morală populară“ a vremii. În 
Secţiunea ÎI se „trece“ mai departe, de la filozofia morală 
populară, considerată încă inadecvată, la filozofia pro- 
priu-zis kantiană a moralei, adică la „metafizica moravu- 
rilor“. E momentul desprinderii lu: Kant de căutările și 
ezitările sale anterioare. La sfârșitul Secţiunii I, Kant atră- 
sese atenţia asupra riscurilor naivităţii de a ne lăsa seduși 

de comoditatea „simplei raţiuni sănătoase“ sau chiar a filo- 
zofiei morale populare dominate de empirism, cu tentaţia 
lor de a găsi justificări — favorabile înclinațiilor și atracţi- 
ilor conjuncturale — pentru ocolirea austerelor precepte mo- 
rale ale raţiunii. Dacă vrem să salvăm demnitatea moralei 
arătând caracterul necesar, neconjunctural al principiului 
ei, spune autorul, avem nevoie de o filozofie practică pură, 
a priori, care să nu facă deloc apel la trebuinţele și înclina- 
țiile noastre conjuncturale și care să ne ajute să depășim „so- 
fistica“ filozofică uzuală îndreptată împotriva exigentelor 
legi raţionale ale moralei; or, acest lucru nu se poate obţine 
decât realizând în prealabil o „critică completă a rațiunii 
noastre“, în particular, a celei practice, spre a vedea dacă și 
cum e posibil așa ceva (I, 22). Va trebui, așadar, „să pre- 
zentăm clar capacitatea practică a raţiunii“, mai exact să-i 
explicăm conceptele și „regulile ei universale de determi- 
nare“, mergând apoi invers, până la derivarea din acestea a 
„datoriilor“ concrete ale ființei umane (II, 11). Sarcina fun- 
damentală a metafizicii moravurilor este, prin urmare, să 
stabilească condițiile de posibilitate a priori ale datoriilor ca 
legi morale necesare și universale („cum sunt posibile ju- 
decăţile sintetice a prior: practice“ ?), altfel spus, să formu- 
leze o teorie-cadru care să ofere științei morale un fundament 
a priori. Această strategie e opusă strategiei empiriștilor bri- 
tanici de a întemeia moralitatea în mod inductiv pe psiho- 
logia empirică. Așa cum vom vedea, aceasta revine la a 
descoperi în ce condiţii epistemologice generale e posibil 
principiul suprem al moralității ca „regulă universală de 
determinare a voinţei“ aptă să genereze un sistem de „da- 
torii“ și de proceduri de evaluare a acţiunilor concrete. Kant 
convertește apoi această posibilitate în necesitate, ridicând 
„condiţiile de posibilitate“ astfel descoperite la rangul de 
condiții necesare ale existenţei acestor datorii și acţiuni. 

3.1. Necesitatea trecerii 
de la înțelepciunea morală populară 
la metafizica moravurilor (II, 1-11) 


Ce înţelege Kant prin „înţelepciune morală populară“ 
(populăren sittlichen Weltmweisheit) ? În Prefață, el ne oferă 
ca exemplu paradigmatic al acesteia pe Christian Wolff cu 
lucrarea sa „Filozofia practică universală“ (Philosopbra prac- 
tica universalis methodo scientifica pertractata, 2 volume, 
apărută în intervalul 1738-1739), o lucrare în care Wolff 
distinge două facultăți ale sufletului, facultatea cunoașterii 
și facultatea voinţei, rămânând însă la cercetarea empirică, 
psihologică a voinţei sau, în cel mai bun caz, la un „ames- 
tec“ de empirism și cunoaștere rațională. Kant îi reproșea- 
ză tocmai acest cvasi-empirism (Pret. 9). Principiul suprem 
al moralității este, în opinia lui Wolff, Fac bonum et omitte 
malum (Fă binele și evită răul) care nu e totuși un princi- 
piu empiric, ci unul intelectual, dar, din păcate, susţine Kant, 
tautologic. Universalitatea sa e una logică (valabilă indife- 
rent de obiect), și nu una raţională pură (specifică reguli- 
lor gândirii a priori a obiectelor): „Filozofia morală a lui 
Wolff... se deosebește de o metafizică a moravurilor Lot așa 
cum logica generală se deosebeşte de filozofia transcenden- 
tală, prima expunând acțiunile și regulile gândirii în gene- 
re, iar a doua acţiunile și regulile specifice gândirii pure, adică 
ale acelei gândiri prin care obiectele sunt cunoscute com- 
plet a priori“ (Pref. 10). Voi reaminti aici că |. Kant și-a în- 
ceput reflecţia etică odată cu pregătirea cursurilor sale 
universitare pe baza manualului de filozofie morală wolf- 
fiană al lui Baumgarten. Acest manual a fost rampa de lan- 
sare a eticii kantiene. Dată fiind puţinătatea referirilor lui 
Kant la această „filozofie morală populară“, consider util 
să insist aici, cu câteva detalii, asupra specificului eticii per- 
fecţiunii a lui Baumgarten. Voi urmări pentru aceasta tex- 
tul prelegerilor lui Kant din semestrul de iarnă 1784-1785 

(după notele lui Georg Collins), perioadă în care Înte- 
meierea metafizicii moravurilor se afla sub tipar (LE, Coll, 
57, 58, 67). 

„Prima lege morală“ a eticii lui Baumgarten este prin- 
cipiul wolffian Fac bonumn et omitte malum. Sensul său di- 
rect este: Fă binele. Binele este distins de plăcut, cel din urmă 
referindu-se la sensibilitate, cel dintâi la intelect. Binele e 
conceptul a ceva ce satisface pe toţi și poate fi judecat nu- 
mai de intelect, plăcutul satisface doar în funcție de predi- 
lecțiile fiecăruia. Deci principiul moralei filozofice populare 
este: Fă ceea ce intelectul îți spune ca fiind bun şi nu ceea 
ce e plăcut simţurilor tale. Mai multe sunt obiecțiile lu: Kant 
la această formulare, iar concluzia sa este fermă: „Acesta 
nu poate fi în nici un caz principiul moralității.“ Căci, mai 
întâi, el e un principium tautologicum : o regulă tautologică 
e acea regulă care, atunci când este folosită pentru a deci- 
de o problemă, oferă un răspuns gol de conţinut. De pildă, 
dacă întrebăm: Ce trebuie să fac în lumina obligaţiei mele ?, 
iar răspunsul este: Fă binele și evită răul — acesta e un răs- 
puns gol de conţinut. Căci fă înseamnă „Este bine să fie fă- 
cut“ și în aceste condiții principiul lui Baumgarten revine 
la: „E bine să faci binele“ — ceea ce e o tautologie; el nu 
ne spune nimic cu privire la ce anume este bine (LE, Coll, 
58). În aceste condiţii, ar trebui să mai avem o regulă — își 
continuă Kant comentariul — care să stabilească ce este bi- 
nele și tocmai de aceea principiul wolffian nu este adecvat. 
El e într-adevăr un imperativ implicit (un „trebuie“), dar 
nu toate imperativele sunt obligații (adică imperative mo- 
rale sau categorice), unele dintre ele fiind imperative pro- 
blematice. Căci nu trebuie să uităm că „binele“ conţinut în 
acest principiu poate avea sensuri diferite: bonitas proble- 
matica (în imperativele abilității), bonitas pragmatica (în im- 
perativele pragmatice) și bonitas moral:s (în imperativele 
categorice). Numai ultimul poate face parte dintr-un prin- 
cipiu moral. Principiul lui Baumgarten nu face însă aceste 


ÎNTEMEIEREA METAFIZICII MORAVURILOR 269 





necesare distincţii — pe care Kantle va dezvolta în II, 16-23 
- şi acesta e un alt viciu al său: el e un principium vagum 
(LE3COll 57). 

Acest principiu wolffian al moralității nu e nici măcar 
un principiu practic, raţional, ci unu | patbologic, dar diferit 
de principiul fericirii; căci el se pretinde a fi bazat pe o în- 
clinație, anume o „înclinaţie intelectuală“ pentru bine — con- 
cept considerat de Kant drept contradictoriu (LE, Coll., 66). 
Principiul moralității nu poate fi însă bazat pe nici un fel 
de înclinaţie. „Moralitatea nu se poate baza pe legile subiec- 
uive ale înclinațiilor umane“ și, deci, principiul ei trebuie să 
fie unul pur intelectual. Pur intelectual dar nu tautologic, 
gol de conţinut (cum e cazul la Wolff, Cumberland ori Aris- 
totel, crede Kant), ci unul plin de conţinut, i.e. sintetic și 
totuși a priori (ibid., 67). 

Dar amploarea criticii lui Kant este mult mai mare. În 
prelegerile sale de etică, ținute între 1775 și 1780, el face re- 
feriri istorice mult mai detaliate!!?. În opinia sa, proiectele 
istorice de fundamentare a moralității au fost fie „empiriste“, 
fie „intelectuale“. Primele consideră că principiile morale 
sunt derivabile din simţuri, celelalte că ele sunt derivabile 
din rațiune. Cea mai mare parte a filozofiei morale tradi- 
ţionale e atrasă, într-un fel sau altul, de empirism. În cla- 
sificarea lui Kant, fundamentele empirice ale doctrinelor 
morale au fost considerate fie interne, fie externe. Printre 
cele interne sunt enumerate sentimentul dragostei de sine 
care a dat naștere a teorii egoiste sau prudenţiale (Epicur, 
Helvetius, Mandeville), ca și sentimentul moral, utilizat ca 
un criteriu de distingere între bine și rău (Shftesbuzy, 
Hutcheson). Doctrinele empiriste care găsesc fundamen- 
tul moralității în surse externe sunt acelea care afirmă că mo- 
ralitatea se bazează pe două elemente, educaţia și modul de 
guvernare (Montaigne, Hobbes): „După aceștia, întreaga 


114 E. Kant, Legons d'ethique, Librairie Generale Frangaise, 1997. 

moralitate ar fi o chestiune de cutumă: noi judecăm toate 
acţiunile noastre după obiceiurile încetățenite, după regu- 
lile transmise prin educaţie sau după legile promulgate de 
autoritate. Judecata morală și-ar avea astfel sursa în exem- 
ple sau în promulgarea legilor“ (Lecozs, p. 86). Așa se face 
că Montaigne, de exemplu, acceptă un relativism moral care, 
pentru Kant, subminează însăși ideea de moralitate: în Afri- 
ca furtul e permis, eschimoșii își sugrumă copii nedoriți etc.; 
concluzia lui Kant este foarte severă: 


„Dacă principiul moralității ar fi dragostea de sine, moralita- 
tea s-ar baza pe fundamente contingente, căci numai hazar- 
dul circumstanțelor decide care acțiune va avea proprietatea 
de a-mi procura un avantaj și care nu. Dacă acest principiu 
ar fi mai degrabă sentimentul moral și dacă ar trebui să eva- 
luăm acţiunile după plăcerea sau neplăcerea, după respinge- 
rea pe care o stârnește în noi, sau în general după sentimentul 
gustului, acest principiu s-ar baza și el pe un temei contingent, 
căci ceca ce conferă unei persoane o stare agreabilă poate foar- 
te bine să stârnească aversiune în altul. ... Conchidem deci 
că principiul moralității se bazează, în îi scol empirice, pe 
fundamente contingente.“ ... Dar legile morale sunt „legi ne- 
cesare ale voinţei. Asemaetea principii, care trebuie să aibă o 
valoare universală, constantă și necesară, e evident că nu pot 
să fie derivate din experienţă, ci doar din raţiunea pură. Ori- 
ce lege morală exprimă o necesitate categorică și nu o nece- 
sitate care ar fi scoasă din experienţă; și cum orice regulă 
categorică trebuie să fie stabilită z priori, principiile sale nu 
pot fi decât intelectuale. Prin urmare, judecata morală nu se 
va putea niciodată baza pe principii sensibile și empirice, căci 
moralitatea nu e un obiect al simţurilor, ci al intelectului“ 
(Lens, p. 87, 88). 


Secţiunea ÎI începe chiar cu avertismentul că felul în care 
a fost tratată problema moralei în secțiunea anterioară, adică 
prin apel la reprezentările simțului comun, nu trebuie să ne 
facă să înţelegem că am putea accepta o asemenea aborda- 
re ca definitivă, că datoria morală ar reprezenta într-adevăr 

un concept empiric, generalizat pur și simplu din experien- 

ţa pe care o avem cu privire la „actele și omisiunile oame- 
nilor“ (II, 1). Sigur, autorul a creionat prima facie conceptul 
de „datorie (morală)“ plecând de la analiza unor exemple, 
dar el ne avertizează acum că nu ar trebui să credem că l-a 
gândit vreodată ca pe un simplu „concept al experienţei“!!5. 
Eroarea filozofiei populare este că nu a observat acest lu- 
cru. Nu a observat că în realitate noi „nu putem deloc aduce 
exemple sigure ale intenţiei de a acţiona din pura datorie“, 
că orice exemple de acţiuni am lua „ne putem întreba ori- 
când dacă ele se întâmplă chiar din datorie și au așadar o 
valoare morală“ (II, 1). Pe scurt, dacă depășim nivelul sim- 
țului comun și al filozofiei populare bazate pe analiza de 
exemple, vom constata că „în realitate, este absolut impo- 
sibil ca prin intermediul experienţei să stabilim cu deplină 
certitudine un singur caz în care maxima unci acţiuni, alt- 
fel conformă datoriei, s-a bazat exclusiv pe temeiuri mo- 
rale și pe reprezentarea datoriei“ (II, 2). Căci „trebuie“ se 
referă implicit la orice voinţă raţională în genere, umană sau 
neumană. Deci nu avem cum să generalizăm din exemple 
privitoare la om (în realitate, inexistente) conceptul de „da- 
torie“. În forma sa riguroasă, conceptul de „datorie“ se dove- 
deşte a nu putea fi cunoscut în experiența morală concretă, 
ci doar gândit ca un concept „pur “al raţiunii practice, adi- 
că o „ficţiune euristică“ izvorâtă doar din rațiunea umană: 


În ideea datoriei „nu intră deloc în discuţie dacă se întâmplă 
cutare sau cutare lucruri, ci raţiunea poruncește pentru sine 
și independent de orice fenomen ceea ce trebuie să se întâm- 
ple, -. prin urmare, acţiunile de felul cărora lumea nu a ofe- 
rit poate nici un exemplu Și în privinţa cărora cineva care ar 
întemeia totul pe experienţă ar avea mari îndoieli chiar că ele 


115 „Dacă până acum am scos conceptul nostru de datorie din fo- 
lsiica cota raţiunii noastre practice, nu trebuie nicidecum să 
se tragă concluzia că l-am fi considerat drept un concept al expe- 
rienţei“ (II, 1). 

pot fi realizate, sunt totuși poruncite ferm de rațiune și, ... de 
pildă, pura loialitate în prietenie poate fi nu mai puţin pre- 
tinsă de la fiecare om chiar dacă e posibil ca până acum să nu 
fi existat nici un prieten loial, deoarece această datorie, ca da- 
torie în genere, rezidă, înainte de orice experienţă, în ideea unci 
raţiuni care determină voinţa prin temeiuri a priori“ (II, 3). 


De aceea conceptul moral de „datorie“ trebuie privit mai 
ie pi ca un concept ideal, ca o „normă a perfecțiunii uma- 

e“ (LE, Coll, 91), ca o fictiune euristică, deci ca o pură 
ial ipotetică a raţiunii!!€, pe care conștiința morală 
comună îl posedă într-un mod confuz, iar filozofia popu- 
lară îl intuiește, dar îl contestă, atunci când refuză să accepte 
realitatea acţiunilor făcute doar din datorie și fixează mo- 
tivul moral într-un sentiment al iubirii de sine mai mult sau 
mai puţin sofisticat, plângându-se de „impuritatea“ funciară 
a naturii umane (II, 1). Situaţia nu e diferită de aceea din 
filozofia naturii unde concepte precum „punct material“, 
„tr aiectorie rectilinie“, „mișcare uniformă“, „forţă“ , „ac 
iune“, „substanţă“, „cauză“ etc., „nu cuprind nici un fel 
de fenomene ale simţurilor“, nu au nici un exemplu în fap- 
tele fizice, dar joacă totuși un rol esenţial în fundamenta- 
rea teoriei fizice. „Conceptul de cauză cuprinde o regulă 
după care dintr-o anumită stare urmează în mod necesar o 
alta; dar experienţa ne poate arăta numai că adesea ... după 
o stare a lucrurilor urmează o alta și nu poate oferi, prin 
urmare, nici strictă universalitate, nici necesitate“ (P. 33). Tot 
astfel stau lucrurile cu conceptul de „forță fundamentală“ 
noi constatăm varietatea și cterogenitatea diferitelor forţe 
și putem obţine „prin comparaţie“ un concept general de 
forță (concept empiric); dar acesta nu e conceptul de „for- 


6 „« Trebuie »-le sau imperativul care deosebește legea practică 
de legea naturii ne plasează cu totul în idee, dincolo de cursul naturii“ 
(1. Kant, Review of Schulz”s attem pt at introduction to a doctrine of 
all buman beings regardless of different religions, în M. Gregor (ed.), 
Î. Kant, Practical Philosophy, p. 9). 


ÎNTEMEIEREA METAFIZICII MORAVURIL.OR 273 





ță fundamentală“, care nu se găsește în realitate, el expri- 
mând numai o „unitate raţională zpoteticâ“ presupusă de ra- 
iune fără a afirma prin aceasta că „o astfel de unitate trebuie 
să se găsească în realitate“ (CRP (1998), 487, 488). Eroarea 
Hilozofilor care exclud asemenea concepte „pure“ — sugera- 
tă în Întemeiere... şi afirmată explicit în Prolegomene — este 
folosirea ianscendentă a lor — care este improprie — adică 
folosirea lor referențial-empirică acolo unde acest lucru nu 
se poate, anume „dincolo de orice experienţă posibilă“. Or, 
„conceptele pure ale intelectului“ sunt în realitate „cu totul 
independente de experiență“ și ele au o „semnificație mult 
mai mare şi un conținut mai bogat, astfel încât folosirea lor 
în experienţă nu epuizează întregul lor rost“; tocmai de 
aceea, „intelectul construiește lângă edificiul experienţei o 
clădire alăturată cu mult mai întinsă, pe care o umple cu fi- 
inţe ideale“ care nu pot fi aplicate direct la experiență — aces- 
ta e edificiul „metafizicii“ și al Jdezlor rațiuni (P. 33). 

În paragrafele 2-8 ale Secţiunii II, Kant reproşează de 
fapt filozofiei empiriste „populare“ a moralei — întinsă de 
la Epicur până la Hume și Wolff — o eroare de fond, anume 
alegerea unei metode greşite: căci nu putem întemeia in- 
ductuv o teorie științifică a moralei cu pretenţii de univer- 
salitate și necesitate. Șapte sunt argumentele sale. În 
primul rând, conceptele și legile morale nu pot fi genera- 
lizate din experiență pentru că în experienţă nu găsim exem- 
ple sigure de acţiuni determinate numa: de principii morale 
raţionale: „în realitate, este absolut imposibil ca prin inter- 
mediul experienţei să stabilim cu deplină certitudine un sin- 
gur caz în care maxima unei acţiuni ... s-a bazat exclusiv 
pe temeiuri morale“ (II, 2). În al doilea rând, nici nu putem 
găsi în experienţă asemenea exemple. Căci ideea de datorie nu 
se referă la ceea ce „se întâmplă“, ci la ceea ce „raţiunea po- 
runcește pentru sine și independent de orice fenomen (că) 
trebuie să se întâmple“ chiar dacă nu se întâmplă niciodată. 
De aceea, „această datorie, ca datorie în genere, rezidă 

înainte de orice experienţă“ și nu derivă din ea (II, 3). În al 
treilea rând, nu putem pleca de la experienţă ca bază induc- 
tivă a moralei pentru că această teorie de bază — fiind com- 
pusă din leg: (care, ca orice legi, trebuie să fie „absolut 
necesare“ ) — nu poate pleca în generalizările sale de la na- 
tura umană limitată și de la comportamentul moral al o4- 
menilor; ea trebuie să ofere un model al legii morale valabil 
„nu doar pentru oameni, ci pentru toate ființele raționale 
în genere, nu doar în anumite condiţii întâmplătoare și cu 
unele excepții, ci în mod absolut necesar“ (II, 4). Legile apo- 
dictice ale moralității, așadar, nu pot fi obținute prin induc- 
ţie din experiența umană. În al patrulea rând, procedura 
eticilor empiriste de a pleca de la exemple și a generaliza 
concluzii cu valoare universală este vicioasă în principiu, 
căci pentru ca un exemplu să fie considerat moral trebuie 
să avem mai întâi un principiu moral cu ajutorul căruia să-l 
judecăm și să-l consfințim astfel. Sfântul din Evanghelie nu 
e prin sine moral, ci numai pentru că e comparat cu idealul 
(nostru) de moralitate — care nu poate fi scos din exemple 
pentru că exemplele presupun acest ideal (II, 5). În al cincilea 
rând, este un lucru recunoscut că există o fizică pură și una 
aplicată, o matematică pură și una aplicată, în fine, o filo- 
zofie morală pură (o metafizică a moravurilor) și una apli- 
cată sau empirică („antropologia practică“). Aceasta înseamnă 
a căuta — și O atare căutare are întru totul sens — princi- 
piul moralității și conceptele de bază ale acesteia „numai în 
rațiunea pură, independent de orice experienţă“. Dacă ten- 
dința metodologiei științei nu ar fi favorabilă acestei sepa- 
rări, O asemenea căutare a unor concepte și principii pur 
raționale nu ar avea nici un sens; dar tendinţele î în ştiinţă 
sunt acestea: „în timpurile noastre, așa ceva (adică aseme- 
nea tendințe — V. M.) ar putea să fie necesar“ (II, 6). În al 
șaselea rând, filozofia empirică a moralei exaltă în mod pe- 
riculos ideea accesibilităţii prin popularizare ; ea devine ast- 
fel „un amestec dezgustător de observaţii compilate și de 

principii semisofisticate“, care în realitate nu e decât „con- 
fuzie“ și „iluzie“. De fapt, lucrurile ar trebui să stea invers: 
abia după ce doctrina moravurilor a fost întemeiată solid 
pe principii raţionale am putea avea dreptul să încercăm po- 
pularizarea ei (1,7). Înal șaptelea rând, încercarea de a fun- 
damenta teoria morală pe experienţă a dus la soluţii diferite 
și divergente, care nu pot decât să ne facă pesimiști în le- 
gătură cu șansele găsirii unei soluţii unanim acceptate: așa 
se face că în spaţiul filozofiei morale găsim într-un amestec 
minunat, „când menirea (Bestimmung) specifică a naturii 
umane (dar uneori și ideea unei naturi raţionale în genere), 
când perfecțiunea, când fericirea, aici trăirea morală, colo 
frica de Dumnezeu“ (II, 8), ceea ce nu e decât un simptom 
clar al subordonării acestei greșite filozofii morale față de 
seducţiile simțului comun. 

Pentru a depăși aceste inconveniente ale metodei empi- 
rice, Kant propune o soluţie alternativă revoluţionară: edi- 
ficarea moralei cu ajutorul metode: metafizice (a priori) care 
presupune crearea unei „metafizici a moravurilor“ ce „nu 
este amestecată cu nici o antropologie“ ci, dimpotrivă, con- 
stituie baza sigură pentru fundamentarea moralei empiri- 
ce (II, 9). Prin urmare, Kant consideră că fundarea eticii nu 
trebuie să se facă pe morala comună, ci morala comună tre- 
buie fundată pe conceptele metafizicii moravurilor care „își 
au sediul și originea cu totul a priori în rațiune“ CL, 19). 
Nu în sensibilitate, nici în intelect, ci în rațiune, cea maiînal- 
tă capacitate a minţii umane. Dar soluţia „intelectuală“ tradz- 
țională nu-l satisface pe Kant. EI face referire în prelegerile 
de etică la teoria lui Christian Crusius după care principi- 
ile morale își află izvorul în raţiunea unei fiinţe exterioare 
omului, în Dumnezeu; această „morală teologică“, având 
o îndelungată tradiţie și o puternică reverberaţie în conști- 
ința morală comună, e pur și simplu „eronată“ pentru că 
binele și răul nu depind de relațiile noastre cu alţii (cu Dum- 
nezeu), ci de un principiu ntern. Principiul moralității este 

intern raţiunii în genere, inclusiv rațiunii lui Dumnezeu (Și, 
implicit, rațiunii umane). O lege a Decalogului e morală nu 
pentru că e poruncită de Dumnezeu, ci e poruncită de Dum- 
nezeu pentru că e morală, adică satisface un principiu ce se 
află în orice voință raţională în genere. Sarcina pe care și-o 
pune Kant este să definească și să determine în ce constă 
acest principium intellectuale internum!Y. Așa apar în dis- 
cuţie, treptat, conceptele filozofiei sale critice, de exemplu 
conceptul ncempiric de „voință pură“, adică o voinţă care 
e „determinată cu totul de principii a priori“ ; el nu aparți- 
ne filozofiei practice empirice, ci unei discipline obiective 
aparte care e „metafizica moravurilor“ : „căci metafizica mo- 
ravurilor trebuie să cerceteze ideea și principiile unei po- 
sibile voințe pure și nu acţiunile și condiţiile actului volitiv 
uman în genere care sunt extrase, în cea mai mare parte, din 
psihologie“ (Pref. 10). Scopul metafizicii moravurilor este 
de a întemeia etica empirică pe o teorie obiectivă, non-psi- 
hologică, a rațiunii practice, aşa cum geodezia e întemeia- 
tă pe geometrie. Aceasta are sarcina să obţină conceptele și 
principiile moralității nu prin inducţie din experiența mo- 
rală a omului, ci deducându-le „din rațiunea pură“ și pre- 
zentându-le independent de orice influenţă a condițiilor 
empirice, în calitatea lor de condi: a priori ale cunoașterii 
morale empirice; delimitarea sferei și limitelor acestei cu- 
noașteri raţionale practice revine „criticii“ raţiunii practi- 
ce. De altfel, începând cu II, 12, Kant introduce treptat 


1? E. Kant, Lecons, p. 88. Principiul moral pur intelectual nu tre- 
buie să fie un principium externum, în măsura în care acțiunile noas- 
tre sunt legate de un altul; în particular, el nu depinde de voinţa divină. 
E adevărat că orice lege morală e o poruncă și legile morale pot fi 
porunci ale voinţei divine, dar ele nu izvorăsc dintr-o asemenea po- 
runcă în calitate de legi morale. Dumnezeu a poruncit o asemenea 
lege pentru că este o lege morală, nu invers; iar voinţa Lui coinci- 
de cu legea morală. Principiul moralității e intellectuale internum 
(LE, Coll, 67, 68, 69). 

elementele acestei noutăţi filozofice, care e „metafizica mo- 
ravurilor“, la care reflectase cu insistență în anii precedenţi. 
Concepte cum sunt „voinţă perfect bună“ (II, 15), „impe- 
rativ al datoriei“ (II, 32), „lege practică“ având forma unei 
„judecăți sintetice a priori“ (II, 27-28), „dovedirea a priori“ 
a imperativului categoric (II, 41), „imperiu al scopurilor“ 
(II, 60) etc. sunt concepte ce nu pot fi obţinute din expe- 
rienţă și nici regăsite în experienţă, căci depășesc limitele 
oricărei experienţe Și aparţin propriu-zis „criticii rațiunii 
practice“ și „metafizicii moravurilor“, în nici un caz filo- 
zofiei morale populare. Metoda uuilizată aici de Kant pen- 
tru a explica posibilitatea legilor morale necesare pare foarte 
asemănătoare cu aceca folosită de el în Critica rațiunii pure 
pentru explicarea posibilităţii cunoașterii de experiență, anu- 
me ceea ce Î. Pârvu numește în reconstrucţia sa structura- 
listă a teoriei primei Critici, o „anticipare speculativă“ a 
viitoarei metode științifice numită de savanții secolului XX 
metoda „generalizării raţionale“ 


„Procedura generalizării raţionale se realizează în doi pași. ... 
Primul pas este acela al « întregirii ontologiei » (tipurilor de 
entități admise de teorie), al extinderii « domeniului real » al 
entităţilor acceptate cu anumite « entități ideale », doar posi- 
bile, fără realitate empirică, întregire necesară pentru menţi- 
nerea neafectată a legilor științifice sau logice ale teoriei. ... 
Al doilea pas important al generalizării raționale implică z7- 
versarea priorității ontologice în relaţia dintre elementele re- 
ale (« empirice ») și ideale (posibile): ceea ce în primul pas 
reprezenta doar o extindere conservativă cerută de forma le- 
gilor, devine acum baza întregului domeniu, temeiul lui on- 
tologic, temeiul de posibilitate al corelațiilor de prim nivel.“ 
„Transformarea întregirilor ideale în înseși condiţiile de posi- 
bilitate ale corelaţiilor reale este proprie, ca demers subiacent, 
tuturor procedurilor argumentativ-constructive kantienc.!!5* 


118 1. Pârvu, Posibilitatea experienţei, pp. 56-57. 


278 KANT 





Dacă e posibilă o lectură structuralistă a teoriei criticii 
raţiunii practice — iată un provocator subiect de reflecţie. 
În caz că răspunsul este afirmativ, ceea ce face Kant în Sec- 
țiunea ÎI, 1-31 seamănă foarte mult cu primul pas al meto- 
dei generalizării raționale prezentate mai sus. Din perspectiva 
unei asemenea lecturi, pare foarte ncplauzibil să privim te- 
oria eticii pure a lui Kant ca și cum ar fi, în forma sa bine 
finisată, un sistem propoziţional ipotetico-deductiv (con- 
ceptul tradițional de teorie); va trebui mai degrabă să o pri- 
vim ca și cum ar fi o „matrice teoretică, determinând o 
structură de posibilitate, un ansamblu de modele posibile“ 
care nu are o relaţie logică directă de instanţiere empirică!!%, 
ci e o ierarhie de structuri teoretice cu funcţii diverse vi- 
zând, în ultimă instanţă, stabilirea condițiilor a prior: de po- 
sibilitate ale tuturor datoriilor și acţiunilor morale. 

Direcţia de investigaţie din Secţiunea II, sub aspect me- 
todologic, e clar expusă în II, 11: 


„Dar pentru a progresa în această lucrare parcurgând trepte- 
le firești, nu numai de la judecata morală comună (care este 
aici foarte respectabilă) la cea filozofică, așa cum am făcut deja 
mai înainte, ci de la o filozofie populară, care nu poate îna- 
inta mai mult decât îi permite bâjbâiala cu ajutorul exemple- 
lor, la metafizică (ce nu se mai lasă oprită de nimic empiric, 
și care, trebuind să măsoare totalitatea cunoașterii raţionale 
de acest gen, se ridică dacă e cazul până la idei, unde chiar și 
exemplele ne părăsesc), trebuie să urmărim și să prezentăm 
clar capacitatea practică a raţiunii, începând cu regulile ei uni- 
versale de determinare și mergând până la punctul unde din 
ea se naște conceptul de datorie.“ 


Așadar, scopul cercetării sale în această Secţiune e crea- 
rea cadrului conceptual a priori necesar elaborării unei etici 
pure, în particular explicării posibilităţii existenţei /eg:/or 
morale (necesare și universale) și determinări: voinței umane 


19 Ibidem, pp. 62-63. 

empirice prin asemenea legi ale raţiunii practice pure. În 
cursul său de filozofie practică din 1785, Kant prezintă 
aceeași strategie în termeni ceva mai expliciţi: „Metafizica 
moravurilor, sau metapbysica pura, este numai prima parte 
a moralității; a doua parte e pbilosopbia moralis aplicata, 
antropologia morală, căreia-i aparţin principiile empirice. 
Așa cum există metafizică (speculativă — V. M.) și fizică, 
la fel stau lucrurile și aici. Moralitatea nu poate fi construi- 
tă pe principii empirice, căci acestea conferă numai o ne- 
cesitate condiţionată, nu una absolută. Moralitatea îmi spune 
totuși: tu trebuie să faci asta fără vreo condiţie sau excep- 
ție. Filozofia practică generală e o propaedeutica. Antropo- 
logia morală este moralitatea aplicată la om. Moralia pura 
e bazată pe legi necesare și, prin urmare, ea nu poate fi fon- 
dată pe constituţia particulară a unei fiinţe raţionale cum e 
omul. Constituţia particulară a omului și legile bazate pe 
ca ies la iveală în antropologia morală sub numele de etică. 
În cadrul filozofiei practice generale, metafizica moravu- 
rilor sau metaphysica pura e de asemenea prezentată într-o 
formă amestecată“ (LE, Mrong,., 226- sei Aceeași idee e 
prezentă într-o notă la textul /ntemeierii... : Iaca vrem, 
putem face o distincţie între filozofia pură a moravurilor 
(metafizică) și cea aplicată (anume la natura umană), (tot 
așa cum se face distincţia dintre matematica pură și cea apli- 
cată sau dintre logica pură și cea aplicată). Aceste denumiri 
ne reamintesc imediat faptul că principiile morale nu se în- 
temeiază pe particularităuile naturii umane, ci trebuie să sub- 
ziste a priori pentru sine, dar ca unele din care trebuie să 
poată fi derivate reguli practice pentru orice natură raţio- 
nală, deci de asemenea pentru cea umană“ (II, 8n). 

Altfel spus, domeniul eticii pure nu e domeniul de cer- 
cetare (empirică) a ceea ce au făcut sau fac oamenii, ci do- 
meniul de cercetare ideal a ceea ce ei trebue să facă (chiar 
dacă nu au făcut acel lucru niciodată); iar ei trebuie să facă 
ceea ce ar face efectiv dacă ar fi fiinţe perfect raţionale 

(desăvârșit morale); iar dacă ar fi astfel, atunci ei ar face ceea 
ce orice fiinţă raţională în genere (umană sau neumană) ar 
face; cu alte cuvinte, domeniul eticii pure e în ultimă in- 
stanță domeniul ideal al /eg:lor practice necesare şi univer- 
sale!%. lată cum critică |. Kant, într-o recenzie din 1783 la 
o lucrare a lui ]. Schulz, concepţia morală fatalistă a aces- 
tuia conform căreia voinţa omului e supusă legilor natz- 
rale stricte ale psihologiei: 


„Fatalismul universal, care este principiul cel mai important 
și cel mai solid al acestei lucrări, afectând întreaga moralita- 
te, transformă toată conduita umană într-un simplu specta- 
col de păpuși și astfel elimină implicit din discuţie conceptul 
de obligaţie; pe de altă parte, « trebuie »-le sau imperativul care 
deosebește legea practică de legea naturii ne plasează cu to- 
tul în idee, dincolo de cursul naturii, deoarece dacă nu gân- 
dim voinţa noastră ca liberă, acest imperativ este imposibil și 
absurd“!2.. 


Așadar, chiar dacă etica pură pe care Kant o iniţiază aici 
nu ar influența decât în mică măsură, sau deloc, compor- 
tarea și acţiunile oamenilor reali, ea este totuși singurul spa- 
țiu în care putem explica înţelesul propriu al „legilor“ morale 
în sensul tare al cuvântului, i 1.€. ca judecăți morale „valabi- 
le nu numai pentru oameni, ci pentru toate fiinţele rațio- 
nale în genere, nu doar în anumite condiţii întâmplătoare 
și cu excepţii, ci în mod absolut necesar“ (IL, 4). Această 
presupusă lume ideală (non-reală) a agenţilor morali desă- 
vârșiţi, numită și „lumea morală“, e identificată cu ceea ce 


120 Rațiunea practică „dă legi care sunt imperative, adică legi obiec- 
tive ale libertăţii care indică ce trebuie să se întâmple, deși poate nu 
se întâmplă niciodată, și prin aceasta se disting de legile naturii, care 
nu tratează decât despre ceca ce se întâmplă; din această cauză, ele 
se mai numesc și legi practice“ (CRP (1998), 572). 

121 |, Kant, Review of Schulz's Attempt at introduction to a doc- 
trine of all human beings regardless of different religions, în M. Gregor 
(ed.), 7. Kant, Practical Philosophy, p. 9. 

se va numi, în Secţiunea III, „lumea inteligibilă“: „Numesc 
lumea, întrucât ar fi conformă tuturor legilor morale (cum 
de alfel poate fi, potrivit libertăţii fiinţelor raţionale, și cum 
Irebuie să fie, potrivit legilor necesare ale moralității), o lume 
morală. Ea este gândită numai ca o lume inteligibilă, întru- 
cât aici se face abstracţie de toate condițiile (scopurile) și 
chiar de toate obstacolele moralității (slăbiciune sau corup- 
ue a naturii omenești). Ca atare, ca este, deci, o simplă Idee“ 
(CRP (1998), 575). Realitatea corală a fiintei umane, mai 
mult sau mai puţin impertectă, se regăsește numai ca O apro- 
ximaţie asimptotică a acestui model ideal proiectat mintal 
în afara oricărei experienţe și care își are sursa și sediul în 
rațiunea practică pură. Acest model ideal, pur raţional, al 
lumii morale, întemeiază 4 priori şi ao lica toate picat 

ile“ sale posibile, adică toate sistemele empirice de datorii 
sau maxime care satisfac un asemenea model. 

În II, 12, Kant începe expunerea elementelor conceptu- 
ale care compun „sfera întregii acestei cunoașteri raționa- 
le practice, dar pure“ (II, 10), condițiile a przor: ale filozofiei 
sale morale. 


3.2. Lege obiectivă și lege practică; agenţi ideali 
şi agenți empirici (II, 12-15) 


Centrul de greutate al Secţiunii II este reprezentat de in- 
troducerea și dezvoltarea unor concepte ideale, fără o viză 
empirică directă, specifice criticii raţiunii practice și meta- 
fizicii moravurilor; aceste concepte vor forma mediul pro- 
pice pentru formularea într-un mod 4 prior: a principiului 
suprem al moralității și a legilor eticii pure, inclusiv a prin- 
cipiilor lor de aplicare. Această îmbogățire a ontologiei te- 
oriei morale cu entități numai posibile, nu reale, și cu legi 
pure definite pe asemenea entități, Eu male ae eri ece 
ristic „Criticii raţiunii practice“: „trebuie să urmărim și să 

prezentăm clar capacitatea practică a raţiunii, plecând de 
la regulile ei universale de determinare și mergând până la 
punctul unde din ea se naște conceptul de datorie“ (II, 11). 

Acest demers al lui Kant începe cu analiza conceptului 
de acţiune raţională. Secţiunea II va elabora acest concept 
până la formularea definitivă a principiului determinant al 
unei voințe morale, principiu care furnizează temeiul teo- 
riei criticii raţiunii practice în calitatea ei de teorie ce sta- 
bilește condițiile cele mai generale, valabile pentru orice 
fiinţă raţională, ale moralității. Conceptul de acţiune rațio- 
nală propus de Kant poate avea un sens slab și unul tare. 
După părerea lui H. Allison, deoarece agentul uman are ca- 
pacitatea de a acționa pe baza unor maxime empirice, de a 
urmări anumite scopuri și de a selecta mijloacele adecvate 
pentru realizarea lor, putem vorbi deja chiar și la acest ni- 
vel de o acţiune apională 7122, Dar acţiunile morale sunt ac- 
iuni raţionale î în sensul tare al acestui cuvânt: e vorba de 
acțiuni făcute în acord cu reprezentarea în raţiunea uma- 
nă a unor leg: obiective ale raţiunii practice pure sau, alt- 
fel spus, de acţiuni cauzate, la limită, de o voinţă care e 
determinată numai de principii ale raţiunii, nu de impul- 
suri apetitive iraționale venite de la simţuri. Dacă vrem să 
acţionăm raţional, trebuie să ne stăpânim sau chiar să înlă- 
turăm total pasiunile. 

Acest mecanism al cauzării acţiunii raţionale printr-un 
act de voinţă nu e explicitat de Kant în aceste pagini, dar 
merită să fie precizat pentru o mai bună înţelegere a aces- 
tor fragmente. Sistemul capacităților (facultăților) sufletu- 
lui e format din capacitatea cunoașterii, capacitatea de a trăi 
sentimentul de plăcere sau neplăcere și capacitatea de a dori; 
pentru exercitarea oricăreia dintre aceste capacităţi esențială 
este folosirea capacităţii cunoașterii (Cf), 440; LE, Mrong,, 
225). A dori un obiect înseamnă a avea reprezentarea acelui 


122 H. Allison, Kant” Theory of Freedom, p. 33. 

obiect însoţită de sentimentul de plăcere. A avea aversiune 
Iută de un obiect înseamnă a avea reprezentarea acelui obiect 
isoţită de un sentiment de durere. Aceste două definiţii sunt 
inspirate vădit din literatura de psihologie asociaţionistă a 
vremii. Impulsul (Antrieb) este o dorinţă senzorială mo- 
mentană, în care plăcerea apare odată cu reprezentarea 
obiectului datorită unui stimul senzorial. Înclinaţia (Neigung) 
este o dorinţă senzorială devenită habituală. La animale, im- 
pulsul operează mecanic, producând un comportament 
reactiv, în funcţie de instinctele naturale; un animal e sub- 
ordonat și guvernat ( „determinat“, zice Kant) exclusiv de 
impulsuri. El nu se poate opune impulsurilor, nu poate ale- 
ge și decide dacă să-și satisfacă sau nu o dorinţă. Numai fi- 
ințele raţionale pot face acest lucru. „Un câine e necesar să 
mănânce dacă îi e foame și are ceva mâncare în faţa lui; dar 
omul, în aceeași situaţie, poate să se abţină“ (LE, Coll., 60). 
Fiinţele raţionale nu doar că pot rezista impulsurilor, dar 
chiar dacă sunt „afectate“ de impulsuri, ele nu se lasă nca- 
părat „determinate“ de ele, nu reacţionează mecanic pre- 
cum animalele: ființele raționale au capacitatea de a se opune 
impulsurilor, de a alege liber, cu alte cuvinte ele au o vozntă 
beră. Voința liberă e capacitatea de a te sustrage influenţei 
impulsurilor externe și a acționa numai conform reprezen- 
tării unor principii pure ale rațiuzii. Principiile rațiunii prac- 
tice pot fi de două feluri. În primul rând, ele pot fi principii 
pur empirice, stimulate de umpulsuri. Ticbuie precizat că 
în viziunea lui Kant o acţiune a unei fiinţe raţionale nu e 
determinată direct de un impuls (ca în cazul animalelor), 

ci impulsul e mai întâi încorporat într-un principiu rațio- 
nal subiectiv de acţiune, numit maximă materială. Impul- 
sul exterior nu e cauza directă a acţiunii, ci numai un „mobil“ 
pentru adoptarea unui principiu subiectiv (fixarea unui scop, 
alegerea mijloacelor corespunzătoare etc.) care încorporea- 
ză acel impuls în postura de scop vizat. Aceasta e ceea ce 
H. Allison numește „teza încorporării“: dorinţele produc 

acţiuni numai în măsura în care sunt încorporate în maxi- 
me care servesc agentului drept principii subiective ale voin- 
ţei. A dori un scop este o experienţă pasivă de reprezentare 
a unui obiect însoţită de sentimentul de plăcere. A vo: 4n 
scop este altceva, este o activitate a voinţei de reglare a con- 
duitei noastre pentru a atinge un scop adoptând o maximă 
care să-l conţină. În al doilea rând, sunt principiile raţio- 
nale obiective, legile practice. O fini rațională, cum e cea 
umană, acționează atât pe baza unor prinapii empirice adop- 
tate sub influența impulsurilor și înclinațiilor (1.e. maxime- 
le materiale) cât și sub influenţa unor principi: ale rațiunii 
care sunt independente de înclinații (legi)!2. Înclinaţiile şi 
pasiunile sunt considerate a avea un rol negativ în morală. 
Numeroase pagini sunt consacrate de Kant în Antropolo- 
gie (1798) rolului perturbator al pasiunilor, afectelor, în- 
clinaţiilor în conduita morală raţională a omului. „Pasiunea“ 
(Leidenschaft) este o înclinaţie stăpânită greu de raţiunea 
subiectului, iar „afectul“ (Affekt) este o „maladie a sufletu- 
lui“ care scapă complet controlului rațional. Paragrafe în- 
tregi sunt consacrate pasiunii răzbunării, înclinații pasionale 
pentru putere, manici onorurilor, manie! dominaţiei și po- 
sesiunii, pasiunii pentru iluzii etc. „Pasiunea presupune în- 
totdeauna în subiect o maximă de a acţiona după un scop 
care îi e prescris de către înclinaţie. Ea e deci întotdeauna 
asociată în subiect cu raţiunea, iar simplelor animale nu le 
putem atribui pasiuni, nici fiinţelor complet raţionale. ... 
Pasiunile sunt cangrene pentru raţiunea pură practică și, în 
majoritatea cazurilor, ele sunt incurabile deoarece bolna- 
vul nu vrea să fie vindecat și se sustrage dominaţiei singu- 
rului principiu prin care vindecarea poate surveni.“ "Tocmai 
de aceea Kant e admiratorul principiului stoic al apatiez și 
își plasează, într-un fel, propria filozofie în tradiţia acestuia: 


125 Vezi A. Wood, Kant's Ethical Thougbt, Cambridge University 
Press, 1999, pp. 50 sqq. 

conform acestui principiu, înțeleptul nu trebuie niciodată 
să fie supus pasiunilor și înclinațiilor, nici măcar aceleia a 
milei pentru neo tăcirale.cEl a înzi, buri prieten, căci afec- 
tele te orbesc. Acesta e un „principiu moral fundamental, 
întru totul just și sublim“. Numai raţiunea poate produce 
o dinamizare a sufletului în direcţia binelui!2?. 

Din perspectiva acestui gen de psihologie morală, com- 
portamentul fiinţelor raţionale se deosebește radical de com- 
portamentul entităților neraţionale. O funțţă (sau entitate) 
nerațională (e.g. o planetă, un animal) e un lucru care „func- 
ționează după legi“ ale naturii, așa cum ne arată fizica sau 
biologia (1112); Comportamentul entităţilor neraţionale 
c supus în întregime legilor stricte ale determi nismului de 
tip laplacean. Prin contrast, o fiinţă rațională se distinge prin 
aceea că se poate opune determinismului natural al impul- 
surilor sensibile (dorințelor), căci ea posedă facultatea de 
a-și putea da singură legile practice (voinţa, Wi/le) și de a 
funcţiona după reprezentarea (în sine a) legilor practice (nu 
fizice), deci după principii raționale. La limită, o fiinţă ra- 
țională se poate gând: ca o „fiinţă sfântă“, complet sustrasă 
determinismului natural, „liberă faţă de toate legile naturii“ 
(II, 71). În acest sens, ea are o „capacitate de alegere liberă“ 
(freier Willkuir, arbitrium liberum). Legile voinţei nu sunt, 
evident, legile naturii, ci legile su: gener:s ale raţiunii prac- 
tice: ele sunt numite de Kant „legi obiective ale libertăţii“ 
și indică ceea ce „trebuie să se întâmple, deși poate nu se 
întâmplă niciodată“ ; tocmai de aceea ele trebuie deosebite 
de „legile naturii“, care descriu „ceea ce se întâmplă“ cu ne- 
cesitate (CRP (1998), 572). O voinţă determinată numai de 
legi practice e un concept-limită, o „presupunere“ raționa- 
lă, o „idee“ a raţiunii practice, care ne ajută să facem inte- 
ligibil comportamentul raţional al omului, nu să-l descriem. 
Tot așa, conceptele geometriei utilizate în fizică ne ajută doar 


12 E. Kant, Antbropologie, Flammarion, 1993, pp. 220, 237. 

să facem inteligibile mișcările corpurilor în cadrul teoriei 
fizice, dar nu reprezintă o descriere strictă a lor (vezi, pen- 
tru această analogie, II, 8n). lată-l deci pe Kant introducând 
aici un concept „pur“, care-l va oripila desigur pe partiza- 
nul filozofiei populare, conceptul unei (fizic inexistente) t- 
ințe a cărei „rațiune îi determină fără excepție voința“, 
deosebind-o prin aceasta de fiinţa 4mană căreia raţiunea sin- 
gură nu-i „determină“ întotdeauna voinţa, căci aceasta e 
„afectată“ și de anumite mobiluri subiective care o pot, în 
anumite circumstanțe, chiar „determina“ (II, 12). Prima este 
o fiinţă ideală ce posedă o „voinţă perfect bună“, o „voinţă 
sfântă“, o „voinţă divină“ (II, 15): e vorba de o ipotetică 
funţă raponală non-fizică, neafectată de stimuli sensibili, ab- 
solut ușoară, deci perfect rațională și desăvârșit morală, cum 
ar fi îngerii sau Dumnezeu. Cea de-a doua e o fiinţă reală, 
corporală, ce posedă o voință imperfectă (Kant vorbește de 
„im perfecțiunea Sub ic etiva: a voinţei“ umane — II, 15), o 
„voinţă supusă ș ȘI unor condiții subiective“ (II, 12), așa cum 
este „voinţa umană“ sau voinţa ipoteticelor fiinţe raţionale 
corporale de pe alte planete. Determinarea (sau, dacă pu- 
tem spune altfel, cauzarea raţională a) acestor două tipuri 
de voinţă de către legile raţiunii practice se face diferit. Voin- 
ţa sfântă se conformează cu necesitate („de la sine în mod 
necesar“ — II, 15) legilor obiective ale raţiunii practice, căci 
ea nu e în nici un fel afectată și, deci, perturbată de încli- 
naţii subiective. Dimpotrivă, „legile (practice) obiective“ 
„constrâng“ (sau necesitează) voinţa tuturor fiinţelor afec- 
tate de înclinații; cu alte cuvinte, ele oferă premisele „co- 
erciţiei“ voinţei de a li se conforma. Kant distinge între 
„constrângere“ (Nâtigung, necessitatio) și „coerciţie“ 
(Zwang, coercitto). » Constrângerea este relaţia legilor obiec- 
tive cu o voinţă care nu este întru totul bună“ (II, 12). Con- 
strângerea e o coerciţie potențială a unei voințe imperfecte 
de a acţiona împotriva înclinațiilor, anume în direcția po- 
runcită de legile raţiunii practice. Coerciţza e o constrângere 

(necesitare) reală a unei voințe imperfecte de a acţiona în 
direcţia poruncită de lege!'?. 

În măsura în care voința pură e sustrasă determinismu- 
lui natural, dar e totuși determinată de propriile legi prac- 
tice, rezultă că ea e o capacitate care se autodetermină. Această 
idee relativ obscură de „autodeterminare“ a voinţei a făcut 
obiectul unor succesive tentative de clarificare din partea 
lui Kant. Una din ele constă în a distinge între Ws/le (voin- 
ă, voluntas) şi Willkiir (capacitate de alegere, arbitrium). 
În clasicul său comentariu la Critica rațiunii practice, Lewis 
White Beck observă că abia în această lucrare apar expli- 
cit, pentru a se oficializa doar în operele ulterioare, două 
concepţii despre voință și despre libertatea acesteia. Una 
provine din Critica rațiuni pure şi e legată de ideea de li- 
bertate ca spontaneitate, ca facultate aptă să iniţieze un nou 
lanţ cauzal. A doua provine din Întemeierea metafizicii mo- 
ravurilor şi e legată de conceptul de libertate ca autonomie, 
ca o capacitate de autolegislare raţională. Aceste două capa- 
cităţi sunt mai întâi indistincte și poartă numele de „voin- 
ță“ (Wille), iar libertatea ei e „libertatea voinței“ (frezer 
Wille) (e.g. III, 1-2). Doar mai târziu, consideră Beck, se 
distinge în mod „oficial“ între primul tip de voinţă, sub nu- 
mele de Ws//ksr (capacitate de alegere) și al doilea tip sub 


125 Cuvintele românești necesitare (necessitatio) și constrângere 
au fost ambele folosite pentru a reda termenul german Nătgung. Kant 
distinge Nâtigung de Zwang (coercițze, coercitto ). „Constrângerea 
morală nu e, totuși, coerciție morală (coercitzo)-“ Constrângerea e 
punerea voinţei, atrasă de înclinații, sub o obligație, fără garanţia că 
ea se va și supune obligaţiei. În condiţiile în care, fiind pusă sub o 
obligaţie, voinţa se și supune legii morale, contra înclinațiilor care 
o atrag, avem de-a face cu o coerciție a ei: „(coerciția) constă în con- 
strângerea de a acţiona în ciuda dorinţei, o necessitatio actionis invi- 
tae (constrângerea acţiunii contra propriei voințe). Un lucru e făcut 
în ciuda dorinței de către o ființă liberă în măsura în care (1) e prezen- 
tă în acea ființă o înclinaţie în direcţia opusă a ceea ce vrea ea să facă 
și (1i) ea face totuși ceea ce vrea ca fiinţă liberă“ (LE, Vig., 282). 

numele Wzle (voinţă). Kant utilizase deja în Crtica raţiu- 
nii pure aceste două concepte, uneori sugerând o deosebire 
de sens, alteori folosindu-le ca sinonime. În /ntemeserea me- 

tafizicui moravurilor el nu face nici o deosebire explicită în- 
tre ele, dar WzJ/kiir apare de două ori, la II, 48 și la III, 11. 
Chiar şi în Metafizica moravurilor, unde distincția ar fi tre- 
buit să fie de acum maturizată, Kant nu reușește întotdea- 
una să o marcheze cu suficientă claritate!2%. (Poate de aceea 
traducerea românească a Criticii rațiunii pure nu redă di- 
ferit cei doi termeni germani). De exemplu, Kant precizează 
în această din urmă lucrare că „libertatea în sens practic 
înseamnă independenţa voinţei (de fapt, a capacităţii de ale- 
gerc, Willkir, arbitrium — V. M.) de constrângerea impul- 
surilor sensibilităţii“. El adaugă apoi că în cazul omului 
capacitatea de alegere este una „sensibilă“, în sensul că e 
„afectată pathologic (de către mobilurile sensibilităţii)“, deși 
nu e constrânsă de ele; atunci când e constrânsă de impul- 
surile senzoriale se numește capacitate de alegere anima- 
hcă (arbitrium brutum). Omul are totuși o capacitate de 
alegere sensibilă (arbitrzum sensitivum), dar nu bruturm, ci 
liberum (arbitrium liberum — capacitate de alegere liberă, 
freier Willkiir), deoarece „în om se află o putere de a se de- 
termina de la sine, independent de constrângerea impul- 
surilor sensibilităţii“ (CRP (1998), 424-425). Libertatea 
capacității de alegere înseamnă tocmai că ea poate fi deter- 
minată de raţiunea pură practică și, prin urmare, este afec- 
tată dar nu determinată de impulsurile seisibilE Aceasta 
putere de legislare pur raţională este voința (Wille). „Tre- 
buie-le“, legea morală, se originează așadar în We (voinţă) 
și servește pentru a influența Ws//kir (capacitatea de ale- 
gere) printr-o constrângere (necesitare) intelectuală îndrep- 
tată împotriva tendințelor impuse de înclinații. Uneori Kant 


126 LIV. Beck, A Commentary on Kant's Critique of Practical 
Reason, University of Chicago Press, 1960, p. 177. 

vorbește explicit despre Whl/ksir ca despre o capacitate a 
omului privit ca ființă sensibilă și despre Wille ca de o pu- 
tere a omului privit ca inteligență pură, a omului noume- 
nal. Henry Allison atrage atenția pe bună dreptate asupra 
sensului ambiguu al cuvântului Wille; lămurirea acestei am- 
biguităţi i se pare necesară pentru ini cleganea distincţiei dis- 
cutate aici: „Kant utilizează termenii Wi/le și Willkir pentru 
a caracteriza funcţiile legislatoare, respectiv executivă ale 
unei facultăți volitive unitare, pe care el o numește tot W//e. 
Prin urmare, termenul We are atât un sens larg, în care 
el semnifică facultatea voliției sau voinţei privite ca întreg, 
cât și un sens îngust, în care el semnifică o anumită func- 
ție a acestei facultăți. ... Toate formulările confirmă echi- 
valența dintre Wl/e, sau voință în funcţia ei legislatoare, și 
raţiunea practică. Privit ca atare, Wille este sursa legilor cu 
care are a face capacitatea de alegere (W://kâr) a omului, 
legi privite ca imperative“ (ipotetice sau categorice). Deși 
pentru Allison distincția Wzlle — Willkir nu e un exemplu 
de claritate filozofică, el consideră, pe baza unora dintre tex- 
tele lui Kant, că numai despre Willkzr putem spune pro- 
priu-zis că e liber: „Conceptul pozitiv de libertate a 
capacităţii de alegere (Wil/kiir) înseamnă puterea de a ac- 
ţiona pe baza poruncilor raţiunii pure sau, ceea ce este echi- 
valent, ale voinţei ( Wle) pure.“ Numai despre Wille în sens 
larg (facultatea volitivă ca întreg) putem afirma că e liberă 
în sensul de a fi „autonomă“ (i.e. a-și da sieși legea), căci 
Wille în sens îngust, ca facultate legislatoare, nu e pentru 
sine lege, ci doar pentru Wil/k;ir'?. În opinia lui Allison, 
motivaţia ascunsă a introducerii acestor două concepte poate 
fi întrevăzută încă din Întemeiere... : clarificarea concepţiei 
kantiene cu privire la voinţă ca auto-determinare, deci ca 
„autonomie“ : căci, pe de o parte, Kant identifică în aceas- 
tă lucrare voinţa cu raţiunea practică (II, 12); dar, pe de altă 


127 H. Allison, Kant” theory of freedom, cap. 7. 

parte, el spune că raţiunea practică determină voinţa, ca și 
cum ar fi separate. E sugerată aici o misterioasă dualitate 
(în unitate) cu privire la funcţiile voinţei, dualitate ce 
s-ar vrea lămurită tocmai prin introducerea distincției 
Wille — Willkiir. „Astfel, Wille în sens îngust c conferă norma, 
iar Willkir alege în lumina acestei norme. În mod asemă- 
nător, această distincție ne permite să spunem despre voin- 
ță că își dă sieși legea sau chiar că este lege pentru sine, căci 
aceasta pur și simplu î înseamnă că Wille dă legea lui Wi//ksr 
sau este lege pentru Wi//ksr. Strict vorbind, așadar, numai 
Wille în sens larg are proprietatea autonomiei, deoarece nu- 
mai Wille în acest sens poate fi caracterizat ca lege pentru 
sine“ (în sens îngust, Wille e lege pentru W:/lkir)!2. În re- 
zumat, capacitatea de alegere care e determinată numai de 
înclinații (impulsuri senzoriale, stimulus) este capacitatea 
de alegere animalică (arbitrium brutum); capacitatea de ale- 
gere care poate fi determinată de raţiunea practică se nu- 
mește capacitate de alegere liberă (freier Willkiir). Omul 
are o capacitate de alegere liberă, afectată de mobiluri sen- 
sibile, dar nu determinată complet de ele, căci e determina- 
tă sau guvernată de rațiunea practică însăşi (adică de Wille)!?. 

Alte câteva noi concepte pure intră acum inevitabil în 
scenă. Ce înțelege Kant, în contextul eticii sale pure (vezi 
II, 12-15), prin „legi obiective“ sau „principii obiective“ 
și cum le distinge el de „legile practice“ ? Căci Kant pare 
să facă în mod sistematic această distincţie. În limbajul kan- 
tian al criticii rațiunii practice așa cum e acesta introdus în 


12 Jbidern, pp. 130-131. 

129 Aceste distincții kantiene sunt, într-o formă sau alta, prezente 
în literatura etică a vremii: C. Wolff, de pildă, distingea între voinţă, 
capacitate de alegere și voliție (act volitiv) în următorii termeni: 
„însuși actul volitiv (ctus volendi) este numit volitio, în opoziţie cu 
voluntas (voinţă — V. M.), căci ultimul denotă o facultate a minţii 
sau o putere ori posibilitate de a înfăptui acel act (apud L. Beck, A 
Commentary, p. 177n). 

Secţiunea ÎI, o lege obiectivă este un principiu al raţiunii 
care determină cu necesitate o voinţă sfântă și a cărei repre- 
zentare într-o voinţă imperfectă exercită un efect constrân- 
gător asupra acesteia. Căci, exprimându-ne oarecum 
imprecis, într-o voinţă sfântă tot ceea ce trebuie, este; prin 
urmare, într-o voinţă sfântă „trebuie“ (constr ângerea) dis- 
pare în sensul ei propriu. Voinţele pure nu mai au nevoie 
de constrângere. Și maxima subiectivă î își pierde sensul ei 
propriu (căci aici nu mai avem de-a face cu un agent dotat 
cu sensibilitate) iar „legea obiectivă“ are un sens special, ne- 
prescriptiv, acela de principiu care descr:e o conformitate 
inteligibil-necesară a actului de voinţă cu ceea ce Kant nu- 
mește „legile sfințeniei“ (CRPr., 171), i e. cu „principiile 
obiective“ descriptive (care descriu ce face în mod necesar 
o voinţă sfântă), asemănătoare mai degrabă legilor naturii; 
acestea sunt principii care determină cu necesitate o „voinţă 
sfântă“, care sunt un model pentru om şi pe care omul și 
le reprezintă la nivelul său sub forma unor constrângeri. Așa- 
dar, „legea obiectivă“ este acel principiu al acţiunii care se 
dovedește a fi valabil pentru orsce fiinţă raţională, umană 
sau nu, perfectă sau imperfectă: el, și numai el, e principiul 
moral care are „necesitate absolută“ (Pref. 7). 


„O voinţă perfect bună s-ar subordona deci și ea legilor obiec- 
tive (ale binelui), numai că în acest caz ea n-ar putea fi repre- 
zentată ca fiind constrânsă la acţiuni conforme legii, deoarece, 
prin constituţia sa subiectivă, ea s-ar putea determina de la sine 
numai prin reprezentarea binelui. De aceea imperativele nu 
sunt valabile pentru voinţa divină și, în genere, pentru o voin- 
ţă sfântă; „trebuie“ -le este aici la un loc nepotrivit, deoarece 
actul volitiv este deja de la sine în mod necesar în armonie cu 


legea“ (11,15)1%. 


50 O dovadă în plus a unei anumite imprecizii a scriiturii lui Kant 
este și următorul pasaj, care contrazice flagrant citatul de mai sus: 
„Voința absolut bună, al cărui principiu trebuie să fie un imperativ 
categoric“ (II, 86). Cred că „voinţa absolut bună“ nu poate să se refere 

Rezultă că în sensul ei originar și tare „legea obiectivă“ 
(sau „legea practică obiectivă“, cum e numită la II, 45, sau 
„legile autonomiei“, cum sunt numite la II, 75) e un prin- 
cipiu rațional ce deteiiaă 6 voinţă sfântă și nu poate avea 
o formă prescriptivă, căci o voinţă sfântă nu e constrânsă 
să acţioneze bine, ea acţionând cz necesitate bine prin chiar 
natura sa (II, 15)1?1. Pe de altă parte, legile obiective ale voin- 
țelor sfinte sunt „reprezentate“ în voinţele imperfecte, co- 
rupte de înclinații, ca „legi practice“ (II, 17, 27, 30n) sau 
ca „legi ale moralității“ (porunci) (II, 23, 28) sau ca „dato- 

“ CI, 34) — forma lingvistică a acestora din urmă fiind 
imperativul categoric!”?. Sensul obiectivităţii, universalităţii 
și necesităţii diferă în cazul celor două tipuri de legi. În ca- 
zul „legilor obiective“, obzectivitatea lor are sensul de va- 
labilitate pentru or:ce ființă raţională în genere, finită sau 
infinită („principiul obiectiv valabil pentru orice fiinţă ra- 
țională“ — II, 30n). Obiectivitatea „legilor practice“ înseam- 
nă valabilitatea lor pentru orice fiinţă raţională finită, în speţă 
umană („Principiul obiectiv (adică acela care ar servi și în 
mod subiectiv ca principiu practic pentru toate fiinţele rațio- 


la voinţa unei fiinţe finite, oricât de bună ar fi ea, ci doar la voinţa 
unei fiinţe sfinte; or, aceasta nu are ca principiu un „imperativ ca- 
tegoric“. 

151 „Dacă avem în vedere condiția omului, caz în care noi trebuie 
să luptăm contra impulsurilor și dorințelor neregulate, voinţa bună 
se manifestă în acţiunea făcută din datorie. Dimpotrivă, o voinţă bună 
perfectă nu va avea obstacole de depășit, iar conceptul de datorie (care 
presupune depășirea unor obstacole) nu se va aplica unei asemenea 
voințe perfecte“ (H.]. Paton, The Moral Law, Routledge, 1989 (1948), 
p. 18)- „Din punct de vedere moral, voinţa divină e necesară, pe când 
voința umană e constrânsă. Într- adevăr, pentru ființa supremă nece- 
sitatea practică nu are caracterul obligaţiei. Această ființă acţionează 
moral cu necesitate dar fără a fi supusă unei obligații“ (Legons, p. 90). 

52 „Imperativul categoric este singurul care sună ca o lege prac- 
cică“ (IL, 27); „... În cazul acestui imperativ categoric sau lege a 
moralității“ (II, 28). 

nale /finite/ dacă raţiunea ar avea un control complet asu- 
pra capacităţii de a dori) este legea practică“ —I, 15n). Evi- 
dent, numai „legile obiective“ sunt strict universale, adică 
absolut necesare, adică valabile fără nici o excepţie pentru 
toate fiinţele raţionale; „legile practice“ nu sunt valabile pen- 
tru voințele sfinte, deși posedă și ele un anume gen de ne- 
cesitate, mai slabă, „necesitatea practică“ (II, 16, 23, 66), 
identică cu „constrângerea“ sau cu „datoria“ 


„Căci numai legea aduce cu sine conceptul unei necesități ne- 
condiționate, realmente obiective şi deci universal valabile, iar 
poruncile sunt legi care trebuie ascultate, adică urmate chiar 
împotriva înclinaţiei“ (II, 23). „Dacă i airiia)e nu sunt deja 
prin natura lor în mod necesar în acord cu acest principiu 
obiectiv al fiinţelor raţionale ca universal legislatoare, nece- 
sitatea acţiunii după acel principiu se numește constrângere 
practică, adică datorie“ (II, 66). „Necesitatea practică, ... adi- 
că datoria“ (II, 67). „Datoria trebuie să fie o necesitate prac- 
tic-necondiţionată a acţiunii“ (II, 42). 


În cazul legilor practice, trebuie-le care le prefixează, obli- 
gatția, exprimă ceea ce Kant numește „necesitatea practică“. 
Prin contrast, necesitatea legilor obiective care guvernează 
voinţele sfinte e numită „necesitate obiectivă“ (II, 12, 16) 
sau „necesitate inteligibilă“ (CRP (1998), 433-34): „O 
voinţă perfect bună s-ar subordona deci și ea legilor obiec- 
tive (ale binelui), numai că, în acest caz, ... prin constitu- 
ţia sa subiectivă, ea s-ar putea determina de la sine numai 
prin reprezentarea binelui“ (II, 15). Necesitatea practică este 
o formă mai slabă a necesităţii obiective sau absolute: „im- 
perativul categoric este ... În mod absolut necesar deși (nu- 
mai) în mod practic“ (II, 23). 

Rezultă din toate acestea că e mereu necesar să urmă- 
rim atent ceea ce vrea să spună Kant dincolo de felul cum 
o spune. În cazul de față, e indubitabil că el folosește în- 
tr-un mod ambiguu termenul „lege“: fie referindu-se la „le- 
gile obiective“ ale unei voințe sfinte, fie la „legile practice“ 

ale unei voințe imperfecte. Primele au o „necesitate obiec- 
tivă“ (sau inteligibilă), cele din urmă numai o „necesitate 
practică“. Această ambiguitate e favorizată poate și de re- 
ciproca dependență definițională a celor două concepte: tot 
ceea ce este legic necesar pentru o voinţă sfântă este și im- 
perativ necesar pentru o voinţă imperfectă; și tot ceea ce 
trebuie să facă o fiinţă imperfectă reprezintă ceea ce face 
cu necesitate fiinţa perfectă moral. Altfel spus, legea prac- 
tică (pentru o fiinţă raţională finită) este legea „care ar servi 
și în mod subiectiv ca principiu practic pentru toate fiin- 
țele raționale dacă raţiunea ar avea un control complet asu- 
pra capacităţii de a dori“ (|, 15n). 

Putem conchide că sensul fundamental al legii morale 
este cel de „lege obiectivă“, conceptul de „lege practică“ fi- 
ind dependent definiţional de acesta și, pentru Kant, chiar 
dependent cauzal (în sensul unei relaţii cauzale sui generis 
de „reprezentare“, care e o cauzalitate a raţiunii, non-natu- 
rală și atemporală): „Reprezentarea unui principiu obiec- 
tiv, în măsura în care este constrângătoare pentru voință, 
se numește poruncă (a raţiunii), iar formula poruncii se nu- 
mește imperativ“ (II, 13). Cititorul familiarizat cu filozo- 
fia speculativă a lui Kant a mai întâlnit, desigur, conceptul 
de „reprezentare“ ( Vorstellung)). În jargon kantian, orice fe- 
nomen presupune un lucru în sine şi o relaţie de cauzalita- 
te noumenală (atemporală) între lucrul în sine și fenomen 
(„0 cauză care nu este fenomen deși efectul ei se întâlnește 
în fenomen“ — CRP (1998), 427). Fenomenul ce corespun- 
de unei entităţi noumenale se numește „reprezentarea“ ace- 
lei entităţi noumenale. Această teorie, foarte contestată de 
comentatori, corespunde în mare distincţiei făcute în Sec- 
țiunea III între așa-numita „lume sensibilă“ (lumea așa cum 
ne apare) şi aşa-numita „lume inteligibilă“ (lumea presupu- 
să a fi în spatele lumii sensibile și determinându-i acesteia 
existenţa, o lume ipotetică, mereu necunoscută nouă, cum 


ÎNTEMEIEREA METAFIZICII MORAVURILOR 295 





ar fi lumea lui Wi/le în sensul îngust al cuvântului) (III, 11). 
Această din urmă sursă a legislaţiei morale trebuie privită 
ca O rațiune practică pură, ca o realitate noumenală, ca un 
„lucru în sine“, pe care îl putem doar „gândi“ (presupune 
raţional), dar [câte sit averi aceea „cognitiv“, căci nu avem 
nici o percepție a lui. Imperativele care constrâng voința sen- 
sibilă a unei fiinţe raţionale empirice pot fi privite așadar 
ca reprezentarea fenomenală a legilor obiective: „Prin urma- 
re, imperativele sunt doar formule care exprimă raportul 
legilor obiective ale actului volitiv în genere cu impertec- 
țiunea subiectivă a voinţei unei fiinţe raţionale sau alteia, 
de pildă a voinţei umane“ (II, 15). Să ne aducem aminte și 
un alt fragment cât se poate de sugestiv: „Atunci când e vor- 
ba de valoarea morală, nu ne referim la acţiunile care se văd, 
ci la principile lor interne, care ns se văd“ (II, 2) — iar prin- 
cipiile care „nu se văd“ sunt tocmai „legile obiective“. O 
acţiune „obiectiv necesară“ pentru o voinţă sfântă devine 
„subiectiv contingentă“ pentru om (ea putând fi înfăptui- 
tă sau nu) (II, 12). O lege obiectivă — care e numai o Idee 
a rațiunii practice — descrie ce e necesar să facă o fiinţă ra- 
tonală perfectă și, implicit, ceea ce trebuie să facă orice fi- 
inţă raţională imperfectă; dar ea nu descrie ce face o fiinţă 
raţională imperfectă (II, 14). În ceea ce priveşte relaţia de 
cauzare noumenală, iată încercarea de lămurire oferită de 
H. Allison: „Ideea e aceea că, atunci când privim o acţiu- 
ne ca decurgând din « temeiuri raţionale » (sub forma unui 
« trebuie »), noi o considerăm ca aflându-se în raport cu te- 
meiurile ei precum concluzia faţă de premise, iar aceasta nu 
e, desigur, o relaţie temporală“ !*?. „Legea“ care determină 
voinţa inteligibilă va trebui prin urmare să aibă o formă de- 
scriptivă, deoarece „voinţa unei fiinţe raţionale non-finite 
nu va fi « supusă limitărilor și obstacolelor subiective »; 


15 H. Allison, Kant% theory of freedom, Cambridge Univeristy 
Press, 1991 (1990), p. 48. 

pentru o asemenea voinţă, nimic nu poate conta ca un 
imperativ sau ca o obligaţie, iar moralitatea e redundantă“.D* 
În schimb, pentru o voință impertectă, legile obiective (le- 
gile binelui) apar ca „porunci“. Ceea ce pentru om privit 
ca agent empiric este „Eu trebuie să fac X“ (prescripţie), 
pentru om privit ca agent pur raţional este „Eu vo: face ne- 
cesarmente X*“ (descripţie). 

Pe scurt, am putea spune că legile morale (imperativele) 
care determină voinţa raţională a unui om sunt „fenomenul“ 
unor legi necesare obiective. Sunt aceste legi obiective legi- 
le unei alte fiinţe raţionale? Nicidecum! Legea morală 
obiectivă nu ne vine de altundeva, din afară. Legile obiec- 
tive care determină omul sunt legi ale fiinţei inteligibile dz 
om, ale „acestui om divin din noi“ (CRP (1998), 443); le- 
gile practice sunt reprezentarea acestora în om privit ca fi- 
inţă sensibilă. Iată de ce aceste două noţiuni nu trebuie 
privite ca referindu-se la două universuri complet separate, 
cum ar sugera unele pasaje: la un univers divin și la cel uman, 
aflate într-un raport de exterioritate. Din punctul de vedere 
al lui Kant, legea obiectivă și legea practică există împreună 
în ființa umană: legea obiectivă determină voinţa umană pri- 
vită ca voinţă a unei ființe raționale în genere (căci omul 
face parte din această clasă de ființe raționale); iar legea prac- 
tică determină voința umană privită ca voinţă a unei ființe 
raţionale empirice, sociale, supusă înclinațiilor. Prin urma- 
re, omul privit ca ființă socială își „reprezintă“ sub forma 
unor imperative categorice legile obiective ale fiinţei sfin- 


te din el. În om, Wille dă legi pentru Willkir. 


3.3. Clasificarea imperativelor (II, 16-29) 


Continuând analiza conceptului de acţiune raţională în 
contextul introducerii ingredientelor necesare edificării unei 


13 O. O'Neill, Constructions of Reason, Cambridge University 
Press, 1994 (1989), p.71. 

mctafizici a moravurilor, Kant vorbește și despre trei tipuri 
de raționalitate a acţiunii: raționalitate strict tehnică, rațio- 
nalitate prudențială și raționalitate morală. Aceste tipuri de 

iaţionalitate sunt legate de tot atâtea forme de imperative. 
livident, Kant e interesat în principal de raționalitatea mo- 
vală și de tipul de i inperativ (de principiu determinant al 
voinţelor imperfecte) care îi corespunde: imperativul cate- 
uoric. Într-o clasificare mai generală, imperativele se dove- 
desc a fi de două feluri: ipotetice și categorice. 

Imperativele ipotetice au forma: „Dacă vrei scopul Y, 
atunci trebuze să faci X.“ Ele exprimă o constrângere a voinței 
relativă la un scop: „Munceşte la tinereţe pentru a avea la 
bătrâneţe.“ Ele ne obligă să facem acţiuni care sunt bune 
ca mijloace (de remarcat că tipurile de imperative antrenea- 
ză tipuri — sensuri — corespunzătoare de „bine“ ) (II, 16-18). 
Imperativele ipotetice sunt, la rându-le, de două feluri: 

(a) Imperative ale abilității (IL, 20): acestea se referă la 
mijloacele necesare atingerii unui scop posibil pentru znele 
fiinţe umane, variabil de la persoană la persoană și la aceeași 
persoană în momente diferite, indiferent dacă scopul e bun 
sau rău. E.g. „Pentru a vindeca pneumonia, doctorul tre- 
buie să facă.... „; „Pentru a vinde opium, trebuie să...“. Iny- 
perativele abilității dau naștere la acţiuni „bune“ în sens de 
abile sau eficace. 

(b) /mperative ale prudenței (II, 21)15: aici scopul e voit 
cu necesitate naturală de toate ființele (raţionale) umane; 
prin urmare, e vorba de un scop special, pe care nu doar că 
îl pot avea unii oameni, ci pe care îl au cz necesitate toți (căci 
ține de esenţa naturii lor); un asemenea scop e fericirea sau 


55 Prudenţa e abilitatea de a găsi mijloacele pentru a satisface un 
interes propriu, util pentru sine; termenul are o coloratură egoistă. 
„Egoistul moral este cel care raportează toate scopurile la sine, care 
nu găsește utilitate decât în ceea ce e util și care poate, endemonist 
cum e, să nu pună ca principiu determinant al voinţei sale decât utili- 
tatea, adică fericirea personală, iar nu reprezentarea datoriei“ (1. Kant, 
Antbhropologie du point de vue pragmatique, Flammarion, 1993, p. 55). 

bunăstarea (i.e. „suma satisfacerii tuturor înclinațiilor“ — 
I, 12). Acţiunile poruncite de imperativele prudenţei sunt 
„bune“ în sensul de a fi „prudente“ (eficace pentru reali- 
zarea fericirii proprii). 

Imperativele categorice ( „imperativele moralității“, „im- 
perativele datoriei“ )(II, 22) sunt non-ipotetice (adică fără 
„dacă...“ ): forma lor e „Trebuie să faci X*. Ele sunt apo- 
dictice (II, 19), adică necesare în mod necondiţionat sau ab- 
solut. Un asemenea imperativ „poruncește nemijlocit acea 
conduită“ (II, 22), adică o poruncește într-un mod care nu 
e relativ la un anume scop ( „materia“ acţiunii e scopul și e 
aici absentă). EI e strict „formal“ (în sensul că e o obliga- 
ție absolută și necondiționată). Imperativele categorice tre- 
buie să fie respectate de orice fiinţă rațională finită și ceea 
ce e esențialmente „bun“ în acțiunea antrenată de ele pro- 
vine din dispoziţia mintală care cauzează acţiunea (din „in- 
tenţie“, din principiile rațiunii), independent de consecinţe: 
e vorba așadar de un bine moral (II, 22). Imperativul cate- 
goric e o „reprezentare“ a acţiunii X ca bună în sine, nu doar 
ca bună pentru altceva (pentru scopul Y), faptul că acţiu- 
nea e bună în sine însemnând că ea este o acţiune obiectiv 
necesară într-o voinţă sfântă (II, 17). 

Toate aceste imperative „constrâng“ voinţa, dar con- 
strângerea are loc în grade diferite (II, 23). De aceea impe- 
rativele abilității sunt numite „reguli“, cele ale prudenţei 
„sfaturi“ și cele ale moralității „porunci“ (legi). Problema 
„cum ar putea fi gândită constrângerea voinţei pe care im- 
perativul o exprimă“ e echivalentă cu problema „cum sunt 
posibile toate aceste imperative“ (II, 24), cum pot fi ele jus- 


tificate156. 


6 „A le justifica înseamnă a arăta că principiile pe baza cărora 


ne constrâng, să acţionăm sunt obiective, în sensul că sunt valabile 
pentru orice ființă raţională ca atare“ (Paton, The Moral Lau, p. 27). 

Imperativele abilități sunt judecăţi analitice de tipul: 
„Dacă vrei Y, atunci trebuie să faci X.“ Dar dacă lanţul mij- 
loacelor X care duc necesarmente la scopul Y e conținut ana- 
litic în conceptul scopului Y (dacă știu că scopul Y poate 
|; obținut numai cu mijloacele X), atunci a vrea scopul Y 
înseamnă eo zpso a vrea mijloacele X (II, 24). Constrânge- 
rea exprimată de imperativele abilității e puternică — deoare- 
ce e dată de o judecată analitică (logic necesară) ce constituie 
imperativul — însă e relativă la scop, care e contingent (dacă 
agentul își schimbă scopul, constrângerea avută în vedere 
dispare). 

Imperativele prudenţei sunt analitice în același sens dacă 
presupunem că se poate defini cu precizie conceptul de fe- 
ricire și mijloacele pentru a o realiza: orice agent rațional 
care vrea scopul fericirii trebuie să vrea implicit și mijloa- 
cele pentru a-l atinge (II, 25). Există, totuși, o diferenţă în- 
tre aceste două genuri de imperative: imperativele abilității 
constrâng voinţa „oricărei fiinţe raţionale“ imperfecte ca- 
re are în mod contingent un anume scop (se întâmplă să-l 
aibă, după cum se poate să nu- -l aibă), pe când imperative- 
le prudenţei constrâng, voinţa „tuturor fiinţelor raționale“ 
imperfecte care au cu necesitate un anume scop (fericirea) 
.e. constrâng toţi oamenii (II, 21). Natura constrângerii e 
aceeași (căci e dată de analiticitatea judecăților), dar ea e mai 
extinsă în cazul al doilea, deci e „inegală“ (II, 23). Totuși, 
definirea exactă a conceptului de „fericire“ e mai degrabă 
o sarcină „nerezolvabilă“ datorită imposibilității de a de- 
termina concret „maximizarea bunăstării“ — ceea ce ar cere 
„omniscienţă“ — și de aceea nu putem acţiona după prin- 
cipii obiective pentru a fi fericiţi, ci mai degrabă după di- 
verse „sfaturi empirice“ (referitoare la dietă, la economii, 
la politețe, la reținere etc.) (II, 25). 

Imperativele categorice nu sunt analitice: în judecata 
„Orice fiinţă raţională trebuie să facă X“ predicatul „tre 
buie să facă X“ (e.g. să nu ucidă oameni) nu e conţinut în 

înțelesul conceptului- subiect „fiinţă raţională“. Imperat:- 
vele categorice sunt judecăți sintetice. Cu toate acestea, ele 
„reprezintă o acţiune ca fiind obiectiv necesară pentru ea 
însăși, fără reia la pei Alt scop“ (II, 16), căci sunt „po- 
runci necondiționate“ de scopuri variabile (II, 26); deci ele 
nu sunt empirice și nu pot fi întemeiate inductiv pe expe- 
rienţă, ci numai a priori (II, 26). Așadar, imperativele cate- 
gorice (imperativele moralității) rămâne că sunt „propoziţii 
practice sintetice 4 priori“ UL, 28). E.g. „Să nu ucizi“, „Să 
nu furi“, „Să nu faci promisiuni înșelătoare“ (II, 26) etc. 
Le voi numi în continuare imperative categorice concrete ; 
ele constrâng voinţa agentului sensibil; Kant le numește „da- 
torii“ sau „imperative ale datoriei“ (II, 27; 23). 

În ce sens constrângerea exprimată de imperativele ca- 
tegorice e mai tare decât cea a imperativelor ipotetice ? În 
cazul imperativelor categorice, Kant ne spune că ele sunt 
singurele „care sună ca o lege practică“ (II, 27). lar „legea“ 
evocă de îndată ideca de „necesitate necondiționată“ și „uni- 
versală“ (II, 23). Sensul acestor afirmaţii este următorul: spre 
deosebire de imperativele abilității și ale prudenţei, care con- 
strâng, voinţa oricărei fiinţe raționale finite dat fiind că lu- 
crurile sunt așa cum sunt (dat fiind că medicul are în mod 
întâmplător ca scop vindecarea pneumoniei, căci el ar fi pu- 
tut să aibă ca scop vindecarea dinţilor; respectiv, dat fiind 
că toţi oamenii au ca scop necesar fericirea — având în ve- 
dere constituţia lor naturală contingentă), un imperativ cate- 
goric exprimă constrângerea voinţei oricărei fiinţe raţionale 
supusă înclinațiilor (nu numai dat fiind că lucrurile sunt așa 
cum se întâmplă să fie, ci) indiferent de cum ar fi putut sta 
lucrurile (e.g. indiferent de scopurile concrete, chiar dacă 
natura umană ar fi diferită, chiar dacă am avea cu totul alte 
nevoi, chiar dacă ne-am afla în circumstanţe diferite, chiar 
dacă am avea de-a face cu fiinţe finite mai mult sau mai pu- 
țin inteligente decât omul trăitoare pe alte planete și având 

o constituţie naturală diferită de a noastră etc.). Deci e vor- 
ba în acest caz de o constrângere absolut necondiționată în 
sensul că ea nu e relativă la vreun scop particular urmărit 
în funcţie de anumite circumstanțe, nici măcar la condiţii- 
le generale ale felului cum se întâmplă să fie constituită na- 
tura umană; cu alte cuvinte, este vorba de o constrângere 
valabilă pentru or:ce fiinţă rațională imperfectă în genere. 
E o constrângere definită nu numai în raport cu lumea uma- 
nă reală, ci în raport cu orice situaţie contrafactuală (lume) 
posibilă alternativă la lumea noastră actuală. Dacă în cazul 
imperativelor ipotetice — pentru care avem exemple în ex- 
periență — „cercetarea posibilităţii lor“ înseamnă „explica- 
rea“ felului în care e constrânsă voinţa pe care o exprimă 
respectivele imperative, în cazul imperativului categoric — 
pentru care nu avem nici un exemplu în realitate!“ — cer- 
cetarea posibilităţii lui e echivalentă cu „stabilirea“ sa a przor:, 
adică cu demonstrarea faptului că, în ciuda imposibilității 
de a-i dovedi valabilitatea (empirică) prin generalizare din 
exemple, el este totuși valabil, și chiar zniversal valabil, deci 
valabil în mod a priori. Aceasta nu se poate realiza decât 
printr-o procedură a priori, printr-o „deducție“ a priori a 
principiului oricărui imperativ categoric concret. Dacă im- 
perativele categorice concrete sau datoriile sunt judecăţi sin- 
tetice 4 priori (II, 28), atunci sarcina criticii raţiunii practice 
este să arate cum sunt ele posibile. Problema: cum e posi- 
bilă sinteza a priori în cazul judecăților practice (morale) 
e o problemă tipică a „criticii raţiunii pure practice“ și ea 
va fi abordată în Secţiunea III. 


7 „Nu putem totuși dovedi cu certitudine prin nici un exem- 
plu că voinţa ar fi determinată aici doar de lege, fără alte mobiluri“ 


(11,26). 

3.4. „Formula unică“ 
a imperativului categoric (II, 29-32) 


În Secţiunea II Kant nu își propune încă să arate „cum 
este posibil un imperativ categoric“, chestiunea fundamen- 
tării 4 priori a acestuia fiind amânată pentru Secţiunea III. 
Ceea ce face el acum este doar să scoată (prin analiză) din 
conceptul pur, neempiric de „imperativ categoric“ prezen- 
tat anterior, „formula“ lui, formulă despre care spune că este 
„unică“ („formulă care conţine singura propoziţie care poate 
fi un imperativ categoric“ — II, 29). Cum obţine Kant for- 
mula imperativului categoric sau modelul general al tutu- 
ror imperativelor categorice prin analiza Ideii de „imperativ 
categoric“ ? Raționamentul lu: Kant pare a fi următorul: în 
timp ce conţinutul unui imperativ ipotetic (adică acţiunea 
pe care trebuie s-o fac, privită ca mijloc) nu poate fi cunos- 
cut înainte de cunoașterea scopului, deoarece lanţul acţiu- 
nilor-mijloc prefixat de „trebuie“ este, în acest caz, relativ 
la un scop variabil, în cazul imperativului categoric acțiu- 
nea care trebuie făcută e cunoscută nemijlocit („de îndată“), 
adică fără referire la scop. Căci ea e prescrisă numai pen- 
tru că e reprezentarea în noi a unei „legi obiective“ (o lege 
a sfinţeniei), reprezentare „care este constrângătoare pen- 
tru voinţă“ (II, 12, 13). La aceasta se gândește Kant atunci 
când afirmă în II, 30: „imperativul (categoric) nu conţine, 
în afară de lege (legea obiectivă — V. M.), decât neceszta- 
tea ca maxima să fie conformă cu această lege“, adică numai 
ideea de „constrângere“ (necesitare) a unei voințe imper- 
fecte. Prin urmare, atunci când el cere subiectului: „Tre- 
buie să faci X“, trebute-le nu cere „conformarea“ maximei 
materiale X la un scop contingent, ci conformarea prac- 
tic-necesară a maximei unei voințe imperfecte la o lege 
obiectivă în abstracto, despre care știm doar că are— ca orice 
lege — pniversalitate strictă (i.e. necesitate); altfel spus, el 
exprimă o constrângere sau o poruncă de universalizare; şi 

tocmai „formula (acestei) porunci se numește imperativ“ 


(II, 13): 


„Căci, din moment ce imperativul nu conţine, în afară de lege, 
decât necesitatea ca maxima să fie conformă cu această lege, 
legea neconţinând însă nici o condiție de care să fie limitată, 
nu mai rămâne altceva decât universalitatea unei legi în ge- 
nere cu care să se conformeze maxima acţiunii și doar aceas- 
tă conformitate e ceea ce imperativul prezintă propriu-zis ca 
fiind necesară“ (II, 30). 


Acest conţinut al Idei de imperativ categoric poate fi 
exprimat în propoziția care constituie „formula“ impera- 
tivului categoric — cunoscută în literatura secundară ca For- 


mula legii universale (FLU): 


„Acţionează doar după acea maximă prin care poţi voi toto- 
dată ca ea să devină o lege universală“ (II, 31). 


Aceasta este cea mai celebră formulă kantiană a legii mo- 
rale, deși, așa cum voi arăta, ea nu e formula definitivă a prin- 
cipiului moralității. Ea e numai o parte — partea formală — 
a formulei „principiului suprem al oricărei datorii“ (II, 35), 
fiind valabilă pentru fiinţele raţionale imperfecte, adică pen- 
tru fiinţele a căror voinţă e afectată de dorinţe și înclinații. 
Mai precis, pentru că nu e o lege concretă (de tipul „Tre- 
buie să nu ucizi“ ), ci se referă la legi și la maxime în genere, 
ea a fost numită de Paton (presupunând tacit o interpretare 
propozițională a teoriei lui Kant) o meta-lege universală a 
metafizicii moravurilor care se referă la conceptele a przori 
de „lege obiectivă“ valabilă pentru orice fiinţă raţională și 
de conformitate necesară a „maximei“ cu legea. Cu alte cu- 
vinte, porunca prezentă în această unică propoziţie ce ex- 
primă formula imperativului categoric e aceea ca maxima 
să fie universalizabilă pentru a fi morală („să poţi voi tot- 
odată ca ea (maxima) să devină o lege universală“ — II, 31), 
adică să poată fi adoptată de orsce fiinţă raţională, finită sau 
infinită: Trebuie să adopţi numai acea maximă X care e 

„reprezentarea“ subiectivă a unei leg: obiective, deci care 
satisface condiţia de a putea fi adoptată ca maximă de ori- 
ce fiinţă raţională în genere. 

Această condiţie a niversalităţii e, în fond, condiţia im- 
partialității, deci a egalității esenţiale a tuturor fiinţelor uma- 
ne în faţa tribunalului moral: nu poate fi datorie pentru mine 
ceea ce nu poate fi datorie pentru toţi. 

O potenţială sursă de confuzie e reprezentată de faptul 
că |. Kant vorbește atât de un unic imperativ categoric 
(II, 31) cât și de „imperativele Categorice“ sau „imperati- 
vele datoriei“ la plural. Contuzia poate fi ușor evitată dacă 
distingem între pica „formulă“ a imperativului categoric — 
ca model general unic al formei oricărei datorii morale con- 
crete — și diversele datorii morale reale, concrete, care sunt 
aplicațiile formulei și, prin urmare, e firesc să aibă forma 
imperativului categoric (e.g. Nu trebuie să ucizi, Trebuie 
să-ţi plătești la timp datoriile etc.) (II, 41). 

P. Guyer consideră că, odată cu formularea Imperati- 
vului Categoric (IC) am ajuns „în același loc în care ne du- 
sese analiza noţiunii comune de datorie în Secţiunea 1“ 8. 
Cred că o asemenea interpretare e inadecvată și aceasta se 
poate deduce, între altele, chiar din spusele lu: Kant de la 
nota de subsol II, 52n. FLU este formula unui concept par 
al metafizicii moravurilor, nu al unui concept empiric al con- 
științei morale comune, nici al unuia aparţinând filozofiei 
morale populare. El trebuie plasat prin urmare într-un alt 
context, în contextul eticz: pure, căreia Kant îi stabilește ca 
menire tocmai cultivarea „purității cu privire la principii“ 1%. 


5 P. Guyer (ed.), Groundwork of the Metaphysics of Morals: 
Critical Essays, p. XXX. 

139 Iată cum explica el acest lucru în cursurile sale: „Deoarece etica 
propune reguli care sunt menite să fie un ghid al acţiunilor noastre, 
acestea nu trebuie forjate după capacităţile umane, ci trebuie să arate 
ceea ce e moralmente necesar (vezi și IMM, II, 10 — V. M.). O etică 
indulgentă înseamnă ruina perfecțiunii morale din om. Legea morală 

Principiul moralității comune formulat în paragraful 1, 17 
nu are pretenția să fie un asemenea „principiu obiectiv“, va- 
labil pentru orice ființă raţională finită; el e mai depre o 
formă rafinată și abstractizată a „trivialului“ : „Ce ție nu-ţi 
place altuia nu face“. FLU este formula unei /dei a rațiu- 
nii practice, cea de „datorie“ (II, 57). lar „o Idee practică 
este o perfecţiune morală al cărui obiect nu poate fi dat nici- 
odată adecvat în experienţă. ... Datoria este Ideea unei fi- 
inţe perfecte ca normâ!* Seagal o fiinţă imperfectă“ (LE, 
Mrong,, 229, 230). 

În concluzie, putem constata că în paragraful II, 31 Kant 
ne oferă o primă formulare (parțială!) a principiul suprem 
al moralității ca principiu al metafizicii moravurilor. Apoi 
el lasă impresia că, nemulțumit de această formulare, se vede 
obligat să mai propună tre: variante îmbunătățite (la II, 33; 
46; 55). Mulți comentatori au crezut că acestea nu sunt de- 
cât refrazări ale FLU. O sinteză a tuturor acestor formule 
se află la II, 73-76. Cititorii atenți ai textului lui Kant au 
putut distinge chiar mai mult de trei formulări alternative. 
În privinţa numărului, părerile sunt împărţite. Iată lista pe 
care o propune H.]. Patoni:!! 

(1) Formula I (Formula legii universale): 

„Acţionează doar după acea maximă prin care să poţi 

voi totodată ca ca să devină o lege universală“ (II, 31). 


trebuie să fie pură. ... Evanghelia are o asemenea puritate în ce 
privește legea sa fnczală cum nu are nici unul din filozofii antici care 

„s-au ţinut strict de cultus externus (religia exterioară, ritual). . 
Cel ce consideră legea morală o chestiune de îngăduinţă e un lati- 
tudinarius (un moralist îngăduitor). Etica trebuie să fie precisă și sfân- 
tă. Sfinţenia e legată de legea morală nu pentru că aceasta ne e revelată; 
dimpotrivă, această legătură poate fi făcută și de rațiune, deoarece 
aceasta e un principiu originar prin intermediul căruia judecăm chiar 
și revelaţia“ (LE, Coll, 92). 

149 Normă“ înseamnă, la Kant, „model“. 

141 H.]. Paton, The Categorical Imperative, Hutchinson of Lon- 
don, 1958, pp. 39 sqq. 

(2) Formula Ia (Formula legii naturii — FLN): 

„Acţionează ca și cum maxima acţiunii tale ar trebui să 

devină prin voinţa ta lege universală a naturii“ (IL, 33). 

(3) Formula II (Formula umanităţii sau scopului în 

sine — FU): 

„Acţionează astfel ca să foloseşti umanitatea atât din per- 

soana ta, cât și din persoana oricui altcuiva de fiecare dată 

totodată ca scop, niciodată numai ca mijloc“ (II, 49). 

(4) Formula III: (Formula autonomiei — FA): 

Acţionează în așa fel încât voinţa ta să se poată privi tot- 

odată ca universal legiuitoare (II, 50; 73). 

(5) Formula IIIa (Formula imperiului scopurilor — FIS): 

Acţionează astfel încât să fii întotdeauna, prin maxime- 

le tale, un membru legiuitor într-un imperiu universal 

al scopurilor (II, 56-58; 70). 

Și D. Ross crede că acestea sunt formulele imperativu- 
Imi categoric. Alți autori, inclusiv Kant, cred că numărul lor 
e altul. Discutarea diverselor formule ale principiului su- 
prem al moralității și a relațiilor dintre ele este un subiect 
aparte și mă voi ocupa de el în capitolul următor. Aici voi 
sintetiza cele spuse mai sus, atrăgând atenţia că trebuie să 
avem mereu în vedere patru contexte în care Kant foloseș- 
te cu sensuri diferite expresia „imperativ categoric“: 1) ca 
reprezentare în om a unei legi fundamentale obiective ce 
guvernează „lumea morală“ perfectă, lumea „fiinţelor sfin- 
te“ (mundus intelligibilis) (UI, 75); 2) ca unică „formulă“ 
(model) a oricărui imperativ categoric concret (Formula im- 
perativului categoric sau Formula legii universale); 3) ca for- 
mulă subsidiară în raport cu FLU (Formula legii naturii este 
și ea un imperativ categoric) — despre care voi sugera mai 
jos că e o procedură de decizie indispensabilă pentru apli- 
carea FLU la evaluarea maximelor empirice; 4) ca „impe- 
rative ale datoriei“ sau zmperative categorice concrete — care 

sunt „derivate“ indirect din FLU prin aplicarea procedu- 
rilor de decizie; ele formează corpul datoriilor morale pure, 
valabile pentru ființa umană în genere, prezentate ulterior 
sub formă de sistem în lucrarea Metafizica moravurilor. 


4. Formulele imperativului moral 
(Secţiunea II, 31-86) 


„Imperativul categoric nu e propus ca un algoritm ce 
rezolvă cu precizie toate problemele morale. El redu- 
ce în bună măsură imprecizia morală.“ 

T.W. POGGE 


„Aceste trei formulări ilustrează felurile extrem de di- 
ferite în care Kant a putut da formă unui anume gând 
sau principiu. Un autor contemporan nu ar scric, în 
mod normal, atât de liber și nu ar utiliza o asemenca 
varietate de expresii. Puțin importă, însă: putem prin- 


de sensul dacă ascultăm muzica.“ 
]. RAWLS 


Imaginea pe care ne-o oferă literatura de exegeză cu pri- 
vire la clasificarea formulelor imperativului moral kantian 
este, din păcate, aproape haotică!“2. Să plecăm de la două 
întrebări aparent simple. Câte formule are principiul suprem 
al moralității al lu: Kant și care sunt relaţiile dintre ele ? La 
prima întrebare ni se spune uneori (e.g. Ross și Paton) că 
am avea de-a face cu 5 formule: Formula legii universale 
(FLU), Formula legii naturii (FLN), Formula umanității 
sau a scopului î în sine (FU), Formula autonomiei voinţei 
(FA) și Formula imperiului scopurilor (FIS). Alți autori 
(Duncan) vorbesc de 4 formule (FLU, FLN, FU și FA), 
iar alţii tot de 4, dar de altele (FLU, FU, FA, FIS) (e.g. 
Guyer) sau FLU, FLN, FU şi FIS (e.g. Norman, HOffe). 
Există și comentatori care nu văd în textul lui Kant decât 
3 formule — anume, fie FLU, FU şi FIS (Caird, O'Neill), 
fie FLU, FU și FA (Broad, Wood). Și pentru ca indeter- 


minarea să fie maximă, putem adăuga că I. Kant însuși 


14 Pentru o succintă prezentare a disputelor pe această temă, vezi 
și R. Wimmer, Funcţia dublă a imperativului categoric în etica lui 
Kant, în M. Flonta, H.-K. Keul (ed.), Filozofia practică a lui Kant, 
Polirom, Iași, 2000, p. 171. 

sugerează că există „trei“ formule: FLN, FU și FA (la II, 
55, 57) sau FLN, FU și FIS (la II, 72). 

Cât privește relaţiile dintre aceste formule, chiar și o fu- 
gară parcurgere a literaturii de comentariu ne prezintă un 
peisaj nu mai puţin deconcertant — cel puţin 5 atitudini di- 
ferite. Există autori care susțin echivalenţa logică a formu- 
lelor (H6ffe, Delbos), ceea ce ar însemna că, dacă sunt patru, 
trei dintre ele ar fi dispensabile şi că I. Kant nu ar fi avut 
nici un temei să vorbească de exact „trei“ formule ale im- 
perativului moral!*. O nuanţare a acestei poziţii este aceea 
care spune că formulele nu sunt echivalente intensional în 
ciuda formulărilor lui Kant care ne-ar impune o asemenea 
echivalență (Rawls, O'Neill, Guyer); cu alte cuvinte, Kant 
le-a gândit (greşit) ca echivalente intensional. O a doua po- 
ziţie este o versiune mai slabă a primeia: cele trei formule 
(FLU, FU și FIS) „trebuie să fie distincte“ (căci FU, FIS 
și FLN sunt forme „determinate“ și „complementare“ ale 
FLU), dar ele sunt „parțial echivalente intensional“ (în sen- 
sul că versiunea FLU care se referă la contradicţia conceptu- 
ală e „intensional echivalentă“ cu aspectul FU care pretinde 
ca acţiunile să fie făcute numai din maxime care nu tratează 
umanitatea, sau natura raţională, exclusiv ca mijloc) și tot- 
odată „echivalente extensional“ (ele duc la aceleași rezul- 


14 O. H6ffe susţine că FLU este „formula de bază“ și că FLN, 
FU și FIS sunt „formule secundare“, cele 4 formule fiind echivalente 
intensional. „Datorită faptului că cele patru formule sunt echivalente 
între ele, putem să ne concentrăm, pentru a simplifica, pe formula 
de bază și pe prima sa formulă minoră care fac din ordinea naturii 
tipul legii morale“ (O. Hoffe, Introduction ă la pbilosophie pratique 
de Kant, Vrin, Paris, 1993, p. 81). Victor Delbos e de asemenea adep- 
tul echivalenței formulelor: „Din fiecare dintre aceste formule se pot 
efectiv scoate, prin simplă analiză, celelalte două și cele trei formule 
rezultă ele însele în mod analitic din conceptul de voință bună. ... 
Formula esenţială a legii morale este pentru Kant“ FLU. El deter- 
mină această formulă prin ideile de (i) lege a naturii, (ii) persoană 

tate în testarea maximelor)!*. În opinia Onorei O'Neill, atât 
FLU cât și FU sunt „teste“, „criterii de selectare a maxi- 
melor“, una din punctul de vedere al agentului acţiunii, cea: 
laltă din punctul de vedere al pacientului acţiunii, iar FIS 
le „combină“ pe amândouă!*. T. Pogge vorbește și el de- 
spre o echivalență su: gener:s, o „echivalență prescriptivă“ 

„Acest eseu urmărește o interpretare unificată a imperati- 
vului categoric bazată pe FLU, FLN, FU și FIS. Kant vrea 
ca aceste formule să fie echivalente și eu consider aceasta 
nu ca o aserțiune (ca şi când fiecare formulă ar avea un în- 
țeles de sine stătător absolut clar), ci ca o prescripţie: for- 
mulele subsidiare aduc o contribuţie specifică la clarificarea 
și specificarea imperativului categoric — ele îi îmbogăţesc 
treptat înțelesul până când, la sfârșit, întreaga sa semnifi- 
caţie poate fi înțeleasă“1*€. A treia poziţie e a acelora care 
susțin că formulele imperativului categoric mu sunt logic 
echivalente (nici măcar extensional echivalente), dar toate 
(inclusiv FLU) sunt „teste“ pentru evaluarea acțiunilor. O 
asemenea atitudine adoptă M. Wood, pentru care FLU e 
un test util pentru a evalua maxime, dar care, fiind prea ab- 
stract și dificil de aplicat, poate fi înlocuit cu FLN care nu 
e decât „forma sa mai intuitivă“ (ceea ce e valabil și pen- 
tru FIS — care ar fi forma mai intuitivă a FA). Aserţiunea 
lui Kant conform căreia cele trei imperative subsidiare sunt 


ca scop în sine, (iii) imperiu al scopurilor „pentru a arăta de aseme- 
nea cum este aplicabilă legea morală și acesta este motivul pentru care 
el a exprimat-o în formule mai susceptibile de a reprezenta intelec- 
tului uman ordinea ce trebuie realizată“ (V. Delbos, note la E. Kant, 
Fondements de la Metaphysique des moeurs, Delagrave, Paris, 1999, 
p. 162). 

14 O. O'Neill, Constructions of Reason, Cambridge University 
Press, 1994, p. 139. 

145 Ibidem, p. 141. 

1% 'T. Pogge, The Categorical Imperative, în P. Guyer (ed.), 
Groundwork of the Metapbysics of Morals, Rowman 8 Littlefield 
Pub. Inc., 1998, p. 189. 

formule ale uneia și aceleiași legi e interpretată în felul ur- 
mător: „fiecare formulă trebuie înțeleasă... numai în lumina 
celorlalte“ și privită ca parte a unui „sistem al celor trei“. 
Ele nu sunt extensional echivalente din același motiv: nu 
pot fi aplicate decât împreună!“. ]. Rawls susține o a pa- 
tra poziţie: nu toate formulele sunt teste — de pildă FLIU 
nu € un test. Trebuie să distingem, spune Rawls, între „le- 
gea morală“ (legea pentru ființele inteligibile, absolut bune), 
Imperativul categoric (reprezentarea legii morale pentru fi- 
inţele sensibile, parțial bune) și IC-procedurile de aplica- 
re a Imperativului categoric. Dacă FLU este „legea morală“ 
așa cum e aceasta reprezentată pentru fiinţele parțial bune, 
FLN este IC-procedura ei. Rostul FU și FA — pe lângă 
FLN — este de a privi IC-procedura din puncte de vedere 
diferite!*%. În fine, voi mai aminti o a cincea poziţie, a lui 
P. Guyer, confort căreia cele patru formule (FLU, FU, FA, 
FIS) stabilesc condițiile de posibilitate ale FLU ca propo- 
ziţie sintetică a priori şi ţin deci de problematica „deduc- 
ției“ principiului moralității. Concluzia analizei sale e că 
I. Kant „a greșit atunci când a spus că formulările Impera- 
tivului Categoric (IC) diferite de FLU sunt necesare pen- 
tru a aduce moralitatea mai aproape de intuiție și a greșit 
de asemenea, dar într-o măsură mai mică, atunci când a su- 
gerat că sunt necesare trei formulări ale IC pentru deter- 
minarea completă a principiului moralității: o explicaţie 
completă a posibilității reale a acţiunii în acord cu IC pen- 
tru orice fiinţă raţională cere o raportare la cele patru for- 
mulări: FLU, FU, FA și FIS*1%9, 

E însă întotdeauna greu de știut când a greșit Kant și când 
au greșit comentatori. Prima și cea mai grea problemă a 


1% M. Wood, Kant's Ethical Thought, Cambridge University 
Press, 1999, pp. 79, 187. 

14 ]. Rawls, Lectures on the History of Moral Philosophy, Harvard 
University Press, 2000, pp. 181-183. 

1% P. Guyer, The Possibility of the Categorical Imperative, în 
P. Guyer (ed.), Groundwork..., pp. 227, 239. 

comentatorilor e să explice de ce a spus Kant ceea ce a spus 
și nu ce ar fi putut el spune. Cred că există trei cauze prin- 
cipale ale acestei stări de incertitudine, dacă nu de confuzie. 
Prima e o eroare de traducere care a alimentat teza echiva- 
lenţei și încercările disperate ale comentatorilor (absente la 
Kant) de a o demonstra. E vorba de paragraful din Înte- 
meierea metafizicii moravurilor care pare să sintetizeze cele 
întâmplate în paragrafele anterioare (II, 72): „Cele trei mo- 
duri dea reprezenta principiul moralității pe care le-am ex- 
pus mai sus nu sunt în fond decât tot atâtea formule ale unei 
aceleiași legi, frecare dintre ele cuprinzând în ea, prin ea în- 
săși, pe celelalte două“ (traducerea aceasta aparţine lui 
N. Bagdasar; la fel traduc M. Gregor (în ediţia Cambridge 
a operei lui Kant), V. Delbos (în cea mai influentă tradu- 
cere franceză) și F. Mathieu (în limba italiană)). În aceste 
condiţii, ar trebui să ne așteptăm ca FLU să fie implicată 
și să implice FLN, FU și FA; totodată ca FLN să fie im- 
plicată și să implice FU, FA ș.a.m.d. Dar absenţa oricărei 
tentative a lui Kant de a demonstra acest lucru, ca și eșe- 
cul comentatorilor de a o face, se află în conflict flagrant 
cu teza echivalenţei. S-a conchis în aceste condiţii că auto- 
rul Întemeierii... ar fi propus o teză greșită. În realitate, co- 
mentatorii sunt cei care au făcut o lectură greșită, căci 
fragmentul menţionat sună, de fapt, astfel: „Cele trei mo- 
duri de a reprezenta principiul moralității pe care le-am ex- 
pus nu sunt în fond decât tot atâtea formule ale uneia și 
aceleiași legi, una dintre ele unindu-le prin sine în ca pe ce- 
lelalte două“ (Paton și Wood traduc corect). E vorba de cea 
de-a treia formulă, FIS, care le unește în ea pe celelalte două, 
FLN și FU, tot așa cum a treia categorie a cantităţii (tota- 
litatea) le unește în ea pe celelalte două (unitatea și plura- 
litatea) — după cum reiese din urmarea textului. Nu e vorba 
aici așadar de echivalenţa formulelor, ci de o sinteză a lor 
analoagă sintezei categoriilor cantităţii. 

Cea de-a doua cauză a confuziei e nedistingerea statu- 
tului diferit al diverselor formule, mai exact nedistingerea 
între formula unei Idei a raţiunii practice și formula unei 
categorii a intelectului, și aceasta pentru motivul că Îmma- 
nuel Kant face numai în Critica rațiunii pure „distincţia din- 
tre a priori-ul ce are a face cu intelectul și categoriile lui și 
a priori- ul legat de rațiune și ideile rațiunii. ... Dimpotri- 
vă, în cea de-a doua Critică există numai a priori- -ul rațin- 
nii practice însăși“ 15. În realitate, după cum voi arăta mai 
jos, FIS este o formulă a categorie: totalităţii (o categorie 
a intelectului), la fel ca și FLN și FU (ele sunt „reguli de 
judecare supuse legilor raţiunii pure practice“, CRPr. 158), 
pe când FLU și FA sunt formule 4/e /de:i de autonomie a 
voinţei (II, 57). 

A treia cauză a neînțelegerilor dintre comentatori e mai 
puţin vizibilă și se află la rădăcina primelor două: e vorba 
de convingerea (greșită) că teoria morală a lui Kant poate 
fi reconstruită (și deci comentată) ca o teorie în sensul tra- 
diţional al cuvântului: ca o mulţime de propoziţii adevă- 
rate închisă faţă de relația de deductibilitate logică (he 
statement view of theories). Or, așa cum arată cercetările 
recente asupra filozofiei transcendentale a lui Kant, marea 
inovaţie meta-teoretică adusă de acesta a constat chiar în 
abandonarea acestei concepţii cu privire la conceptul de te- 
orie. Urmez aici interpretarea lui Ilie Pârvu a textului Cr:- 
ticii rațiunii pure: aceasta oferă o „teorie-cadru a unui amplu 
program de cercetare fundamentală (fundaţională), în filo- 
zofie și în știință, de un tip nou, transcendental, ... (deter- 
minând schema unei) construcții «de sus în jos» a 
teoriilor, teorii care nu se reduc la modelul inductiv sau la 
cel ipotetico-deductiv întrucât nu se obţin prin generaliza- 
re inductivă pornind de la experiență și nu se justifică î în 
termenii conexiunilor deductive („conţinutul empiric“) cu 


159 ]. Rawls, Lectures, p. 248. 

experienţa“ !51. Obiectul acestei noi „științe a criticii rațiu- 
nii pure“ nu mai e transcendentul, ci însăși raţiunea, cu 
competențele ei cognitive. Structura și metodologia aces- 
tei meta-știinţe sunt de inspiraţie matematică, nu logică, ele 
vizând stabilirea condițiilor de posibilitate ale experienţei 
obiectelor. Ceea ce îini propun în acest studiu e să extind 
interpretarea pe care o dă Ilie Pârvu criticii raţiunii pure spe- 
culative ca „teorie-cadru a unui program de cercetare“ (re- 
construibilă în termenii structuralismului meta-teoretic 
contemporan) la critica raţiunii practice, și fac acest lucru 
bazându-mă pe cel puţin următoarele două temeiuri: (i) pen- 
tru Kant, „nu poate exista decât una și aceeași rațiune care 
trebuie să fie diferențiată numai în aplicarea ei“ — teoreti- 
că, respectiv practică (Pref. 11); prin urmare, e improbabil 
ca rezultatele reconstrucției structuraliste a teoriei criticii 
raţiunii pure să nu poată fi transferate, cu adaptările de ri- 
goare, și în domeniul criticii raţiunii practice; (îi) chiar dacă 
reconstrucţia structuralistă propusă de Pârvu pretinde a fi 
una a filozofiei transcendentale, iar Kant susţine că nu exis- 
tă o filozofie transcendentală practică deoarece concepte- 
le morale nu sunt „total pure“ (CRP (1998), 68) putem 
accepta sensuri diferite ale „transcendentalului“, între care 
și unul „generic“ ce se referă la „tipul de teoretizare“ spe- 
cific Critici: rațiunii pure, la „căutarea acelui orizont al con- 
diţiilor de posibilitate, (anume) construcţia unei teorii de 
posibilitate care să ofere temeiul diferitelor construcții ști- 
inţifice speciale“152; or, în acest sens special, putem vorbi 
și de un transcendentalism practic, de o cercetare structu- 
rală a competenţei, a capacităţii practice a rațiunii, adică a 
capacităţii ei de a determina comportamentul moral, dife- 
rită de cercetarea empirică, inductivă, a rezultatelor ei, mo- 


151 [. Pârvu, Posibilitatea experienţei, Politeia-SNSPA, București, 
2004, p. 48. 
152 [. Pârvu, Posibilitatea experienţei, pp. 49-52. 

ravurile!55. Putem deci căuta să evidenţiem o teorie-cadru 
a criticii raţiunii practice care să ofere temeiul diferitelor te- 
orii practice speciale (teoria dreptului, teoria legii natura- 
le etc.) și care să poată fi exactificată în termenii conceptelor 
reconstrucţiilor structuraliste contemporane ale teoriilor 
științifice (]. Sneed, W. Stegmuller, C.U. Moulines etc.). 
Sugestia mea este că în urma unui asemenea efort recon- 
strucţionist statutul și relațiile reciproce ale formulelor im- 
perativului moral ne vor apărea într-o lumină mai clară și 
mai lipsită de penumbrele ambiguității. 


4.1. Sistemul formulelor principiului suprem 
al moralității (II, 1-71) 


Kant vorbește în mod constant de „trei“ formule ale 
principiului moralității, numindu-le uneori „principii“, al- 
teori „formule ale principiului“, „formule ale Ideii“ sau 
„formule ale uneia și aceleiași legi“ (II, 57, 72), fără să pre- 
cizeze însă niciodată cu claritate statutul lor. Voi susţine în 
continuare următoarea interpretare, care mi se pare cea mai 
coerentă cu ansamblul scrierilor sale de filozofie practică 
și cea mai aptă să dea seama de multe aserţiuni din Înteme- 
iere... altfel cu totul problematice: pe de o parte, „principi- 
ile“ înșirate la II, 55 (anume Formula legii universale (FLU), 
Formula scopului în sine (ESI) și Formula autonomiei (FA) 


15 O. H&ffe pledează și el în favoarea unei filozofii practice trans- 
cendentale care să „descopere presupoziţiile valabile în mod z prior: 
din acţiunea (morală): „în timp ce filozofia transcendentală teore- 
tică examinează condiţiile a priori ale cunoașterii obiective și pe 
acelea ale pretenţiei imanente a acesteia la adevăr, o filozofie trans- 
cendentală practică analoagă ar trebui să cerceteze condiţiile de posi- 
bilitate a priori ale unui praxis (acţiunea) în măsura în care acesta 
pretinde să fie bun și drept fără restricţie“ (O. H5ffe, Introduction 
ă la pbilosophie pratique de Kant, Vrin, Paris, 1993, pp. 147-148). 

sunt principii ale rațiuni: practice, inaplicabile direct ma- 
ximelor din fenomen, și reprezintă trei formulări parțiale 
ale „unicului“ principiu suprem al moralității, PSM (din 
punctul de vedere al formei oricărei voințe morale, al ma- 
teriei oricărei voințe morale și al temeiului tuturor princi- 
piilor practice — autonomia voinţei); pe de altă parte, ceea 
ce Kant numește, la II, 72 „cele trei moduri de a reprezen- 
ta principiul moralității“ (anume Formula legi: naturii 
(FLN), Formula umanităţii (FU) şi Formula imperiului sco- 
purilor (FIS)) se referă la altceva, ele sunt trei „reguli de ju- 
decare (a maximelor materiale) supuse legilor rațiunii pure 
practice“ (CRPr., 158) și anume sunt reguli ale 2ntelectuluz. 
Ceea ce vreau să susţin, mai exact, este următorul lucru: în 
Întemeierea metafizicii moravurilor putem decela trei for- 
mule principale și trei formule secundare ale „unicului“ 
principiu suprem al moralității: FLU, FSI și FA sunt cele 
trei formule principale și reprezintă principii ale rațiunii 
pure ale unei fiinţe finite, conținute în diferite Jde: ale ra- 
țiunii practice; pe de altă parte, FLN, FU și FIS sunt for- 
mulele secundare care ne sunt prezentate ca „reguli de 
judecare“ ale intelectului. Unicul principiu suprem al mo- 
ralității pentru fiinţele finite (PSM) trebuie privit ca o sin- 
teză a primelor două formule principale — formule care dau 
criteriul moralității unei maxime din punctul de vedere al 
formei (FLU) și al materiei (FSI) — având ca ultim temei 
Ideea de autonomie, a cărei formulă este „principiul auto- 
nomiei“ (FA). Ca sinteză a primelor două formule, putem 
spune cu aceeași îndreptăţire că FA este unica formulă a 
principiului suprem al moralității. PSM e o exemplificare 
a capacităţii raţiunii practice de autogenerare a unor Idei 
care, deși nu sunt extrase din experiență și nu pot fi apli- 
cate direct la experienţă, au totuși o „forţă practică“ și — 
prin intermediul formulelor secundare care trebuie privite 
ca „principii de aplicare“ — pot înrâuri voinţa umană și com- 
portamentul omului. Fiind, în Idee, complet separat de 

lumea empirică, lămurirea statutului PSM ne oferă șansa să 
explicăm cum e posibilă „necesitatea absolută“ a legilor 
moralității pe care nici o etică empirică nu o poate justifi- 
ca (Pref. 7). 

Să urmărim acum cu atenţie textul Întemeierii... Ana- 
liza conceptului de acțiune rațională (în particular, mora- 
lă) fusese începută cu analiza conceptului de „voinţă bună“, 
adică de voinţă constrânsă de „datorii“ morale care au for- 
ma unor „imperative categorice“, pentru a se scoate apoi 
din ea — mai exact din conceptul de „imperativ categoric“ — 
„formula“ acestuia, adică tocmai „principiul“ sau premisa 
din care ar trebui să poată fi „derivate“ toate imperativele 
categorice concrete (datoriile reale); acesta e „znicul umpe- 
rativ categoric“ care stă ca „lege supremă“ (II, 72) a orică- 
rei voințe umane morale. Lui nu i se dă din păcate un nume 
special, fiind cunoscut în literatura de comentariu sub de- 
numirea de Formula legii universale (FLU), formulă care 
e idenuificată de regulă — greșit, cum voi arăta — cu Prin- 
cipiul suprem al moralității însuși (PSM): 


(FLU) „Acţionează doar după acea maximă prin care să 
poţi voi în același timp ca ea să devină o lege uni- 
versală“ (II, 31). 


Ce este, de fapt, FLU ? EI este „principiul formal“ al tu- 
turor maximelor morale (II, 75). „Principiu“ (Prinzzp) are aici 
sensul de propoziţie fundamentală sau „formulă“ (II, 29)154 
care stabilește precis și (pe cât se poate) exhaustiv, condi- 
țiile moralității maximelor. Dar, așa cum vom vedea, deși 
„formula“ poate fi exprimată printr-o propoziţie (Satz), ea 
nu e în esenţă o entitate lingvistică. Kant distinge în clasa 
„principiilor practice“ pe cele ce sunt „formale“ (care pri- 
vesc numai forma maximei și fac abstracţie de orice scop 


* „Vom cerceta mai întâi dacă nu cumva doar conceptul unui 
imperativ categoric ne dă și formula acestuia, formulă care conţine 
singura propoziţie care poate fi un imperativ categoric“ (II, 29). 

subiectiv) de cele ce sunt „materiale“ (cele ce pun scopu- 
rile subiective ca temei — maximele) (II, 46). FLU este pr:n- 
cipiul formal al voinţei bune, el stabilind condiția moralității 
unei maxime materiale după „forma“ acesteia, i.e. univer- 
salitatea legii morale: o maximă morală este o lege morală 
potențială (II, 55, 73, 75). În Metafizica moravurilor acest 
principiu e numit în cd explicit astfel: „principiul formal 
al datoriei“ (MM, 235)155. ÎI putem noi oare considera pe 
acesta drept „unicul imperativ categoric“ (II, 32), drept sin- 
gura formulare posibilă a principiului suprem al moralității? 
Kant însuși ne pune pe gânduri atunci când afirmă mai Jos 
că el e numai primul dintre cele „trei“ principii practice ale 
voinței (II, 55) și că „unicul principiu al moralei“ nu este 
FLU, ci este, de fapt, „principiul autonomiei“ (FA) (II, 77). 
'Feeboiesa acceptăm că ori Kant se contrazice singur, ori 
noi nu am înţeles ce intenţiona el să spună atunci când fă- 
cea aceste afirmaţii aparent contradictorii. Cred că a doua 
variantă e mai plauzibilă. 

Dar înainte de a lămuri acest aparent paradox, voi ob- 
serva că din pasajele în care e introdus acest principiu 
(II, 29-32), nu rezultă în nici un fel că elar fi „reprezen- 
tarea“ unei „legi obiective“ corespunzătoare, valabile pentru 
voinţele morale perfecte sau „sfinte“. Că totuși așa trebuie 
să stea lucrurile rezultă însă din întreaga discuţie anterioa- 
ră cu privire la „necesitate“ și la „constrângere“ („necesi- 
tare“), precum și din unele pasaje ulterioare mult mai 
explicite. Iată-le: „Dacă ar fi să existe un princpru practic 
suprem (pentru ființele sfinte — V. M.) și, în raport cu voinţa 
umană, un împerativ categoric (adică FLU — V. M.)“ (II, 49); 


dacă așa ar sta lucrurile, atunci acest „principiu practic 


155 „Conceptul de datorie stă nemijlocit în relaţie cu o /ege (chiar 
dacă eu fac abstracție de orice scop ca materie a legii), după cum con- 
firmă principiul formal al datoriei în imperativul categoric: 
Acţionează astfel încât maxima acțiunii tale să poată deveni o lege 
universală.“ 

suprem“ nu poate să fie decât unul descr:ptiv (în nici un 
caz un imperativ categoric) având forma pe care Kant în- 
suși ne-o sugerează în context: 


(FLU.,) „O voinţă absolut bună este aceea a cărei maxi- 
mă se poate conţine întotdeauna pe sine consi- 
derată ca lege universală“ (III, 3)15. 


Voi numi această propoziţie Formula inteligibilă a legii 
universale. Dacă aceasta constituie principiul formal obiec- 
tiv al unei voințe perfect bune, FLU este „reprezentarea“ 
lui pentru voinţele imperfect bune (II, 13-15). De fapt, Kant 
nu vorbește niciodată explicit de un principiu inteligrbil al 
moralității și aceasta nu pentru că el nu ar exista, ci pentru 
că nu îl privește decât ca parte implicită a principiului sen- 
sibil (a imperativului categoric). Așa cum va deveni mai clar 
în Secţiunea II, deoarece orice ființă rațională finită (în par- 
ticular, umană) are atât o latură inteligibilă cât și una sen- 
sibilă (ea poate fi privită „din două puncte de vedere“ ), 
principiul ez ca fiinţă sensibilă nu e decât o „reprezentare“ 
a principiului e: ca fiinţă inteligibilă, o reformulare norma- 
tivă („trebuie“) a „criteriului (absolut al — V. M.) acţiunii 
noastre“, a criteriului acţiunii „omului divin din noi“ (CRP 
(1998), 443). Prin urmare, din punct de vedere strict con- 
ceptual, definițional, principiul formal al moralității ca impe- 
rativ categoric absoarbe sau presupune principiul inteligibil 
al moralității atâta vreme cât tot ceea ce trebuie voit de că- 
tre o fiinţă raţională finită, e vozt cu necesitate inteligibilă 
de către ea, privită ca ființă raţională perfectă. Intuiţiile lui 
Kant în definirea lui Sollen („necesitatea practică“ ) converg 
cu intuițiile semanticienilor contemporani ai lumilor posi- 
bile care definesc „obligaţia“ sau „necesitatea practică“ ast- 
fel: o acţiune e practic necesară în lumea noastră morală 


15 Sau „Acea voinţă este absolut bună care nu poate fi rea, deci 
a cărei maximă nu se poate contrazice niciodată pe sine atunci când 
e transformată în lege universală“ (II, 73). 

imperfectă (de fiinţe finite) dacă și numai dacă ea e înfăp- 
tuită cu necesitate de orice fiinţă raţională din orice lume 
morală perfectă care se află într-o relaţie de „accesibilitate“ 
(la Kant, de „reprezentare“ ) cu lumea noastră morală im- 
perfectă. Putem așadar considera că Immanuel Kant avea 
într-adevăr în minte un singur principiu formal al voinţei, 
anume FLU, și la acesta se referă în II, 31-32. 

Dar lucrul cel mai important, care trece îndeobște ne- 
observat, este că FLU este numai un principiu provizoriu 
al moralității, căci el nu ia în considerare decât condiţia 
formală a moralității voinţei (maximei), anume „universa- 
litatea“ — în calitate de însușire esenţială a legi: morale obiec- 
tive, ca, de altfel, a oricărei alte legi; inclusiv a ceea ce Kant 
va numi în Metafizica moravurilor „datoriile dreptului“ (cum 
e aceea de a-ţi respecta obligaţiile contractuale). Legislaţia 
juridică se deosebeşte de legislaţia etică prin „principiul de 
înfăptuire“ (principiu executionis): în cazul celei etice, mo- 
bilul sau motivul respectării datoriei e zntern (datoria în- 
săși e motivul sau scopul); pe când în cazul celor juridice 
el e extern (pedeapsa aplicată de instituţiile sociale sau de 
Dumnezeu, care face apel la înclinațiile omului, cum e frica). 
Dar „pr sabii judecării“ (Beurteilung; principium diin- 
dicationis) e același în ambele legislații: principiul morali- 
tății (MM, 225 sq.)137, Prin urmare, universalitatea nu poate 


157 Vezi și K. Baynes, The Normative Grounds of Social Criticism, 
State University of New York Press, 1991, pp. 18-29. În MM 235, 
după formularea principiului formal al datoriei, Kant continuă: „Etica 
adaugă numai că acest principiu trebuie gândit ca lege a propriei tale 
voințe şi nu a voinței în genere, care ar putea fi și voința altuia; în 
acest din urmă caz, „legea ar exprima o datorie juridică, ce nu aparţine 
domeniului eticii.“ De altfel, atunci când Kant spune că „din acest 
unic imperativ (FLU) pot fi deduse, ca din principiul lor, toate impe- 
rativele datoriei“ (II, 32), prin „toate imperativele datoriei“ el nu 
înțelege toate imperativele datoriei morale, ci atât datoriile dreptu- 
Iui cât și datoriile etice, căci ambele fac obiectul „doctrinei drepturilor 
în genere“, doctrină ce reunește doctrina dreptului (24) și etica (MM, 

fi singurul criteriu după care trebuie judecată calificarea unei 
maxime materiale la statutul de maximă morală. Chiar dacă 
autorul dă prioritate aspectului formal — căci, așa cum am 
văzut, imperativul categoric este un principiu practic prin 
definiţie formal!5 — el e departe de a presupune că acest 
aspect este singurul care trebuie luat în considerare. Căci 
chiar dacă am acceptat că voinţa bună e capacitatea raţiu- 
nii practice de a se determina pe sine în vederea acţiunii con- 
form reprezentării unor legi practice care au forma 
imperativului categoric, întrebarea care se ridică imediat 
este: care e temeiul obiectiv al acestei autodeterminări a 
voinței prin legi practice? Altfel spus, care e „motivul“ care 
ne face să acţionăm după maxime pe care le putem vrea tot- 
odată ca legi universale, chiar împotriva tuturor înclinaţi- 
ilor? Ce ne face să acţionăm conform FLU ? 


225 sqq). „Toate datoriile presupun conceptul de constrângere prin- 
tr-o lege. Datoriile etice presupun o constrângere pentru care numai 
legislarea internă e posibilă, pe când datoriile dreptului presupun o 
constrângere pentru care e posibilă și o constrângere externă. Ambele, 
așadar, presupun constrângerea, fie că e vorba de auto-constrângere, 
fie de constrângerea de către altul“ (MM, 380). FLU nu este, prin 
urmare, principiul suprem al moralității, cum se afirmă de regulă, ci 
„principiul formal al datoriei“ în genere (MM, 235). Pentru a cir- 
cumscrie sfera mai îngustă a datoriilor etice va trebui să observăm 
că „etica trece mai departe și conferă materia (un obiect al alegerii 
libere), un scop al raţiunii pure pe care ea și-l reprezintă ca pe un 
dp care e de asemenea obiectiv necesar, adică ... e o datorie să-l 

“ (MM, 380). Rostul FSI este să introducă acest scop obiectiv. 

158 Motivul de fond pentru care Kant începe cu prezentarea prin- 
cipiului formal al moralității apare cu toate claritatea abia în Critica 
rațiunii practice. Lunga tradiție antică și modernă a eticilor hetero- 
nome pleca de la identificarea unui scop suprem, a unui „bine suve- 
ran“ (summum bonum), din care făcea principiul de determinare al 
voinţei morale (fericirea, perfecțiunea, voinţa lui Dumnezeu). O etică 
autonomă fundamentată a priori trebuie să plece'i invers: să caute mai 
întâi o lege care să determine apriori și nemijlocit voinţa și abia apoi, 
pe baza ei, să determine obiectul conform acestei voințe; or, o aseme- 
nea lege nu poate fi decât formală (CRPr., 64). 

Răspunsul general este acela că temeiul determinării 
voinţei la acţiune e „scopul“!5? și orce act volitiv are un 
scop!60. De fapt, ar trebui observat acum că în timp ce FLU 
a fost obținută prin analiza conceptului de lege morală (im- 
perativ categoric)!€!, atunci când trece la formularea exac- 
tă a FSI, Kant pleacă de la analiza conceptului de fiznţă 
rațională sau „natură rațională ca scop în sine“. Nota dis- 
tinctivă a naturilor raţionale e să-și propună scopuri și 
scopul este „materia oricărei voințe bune“ (II, 74). O fiin- 
ță rauonală nu acţionează niciodată fără un scop, chiar și 
atunci când acţionează conform poruncii FLU. Deci teme:ul 
autodeterminării voinţei „prin reprezentarea unor legi“ 
(practice obiective) — deci și prin reprezentarea FLU, — este 
scopul, chiar dacă nu neapărat un scop subiectiv. Ceea ce 
rezultă e că orice acţiune a unei fiinţe raţionale are nu numai 
o „formă“, ci și o „materie (uscop" , „obiect“ ), fiind deter- 
minată de „mobiluri“ ȘI „motive“, primele subiective, cele- 
lalte obiective (II, 46). În sensul zisal. un „scop subiectiv“ 
cun „mobil“ încorporat într-o maximă materială, un scop 
bazat pe dorințe empirice. Dacă ar exista numai asemenea 
scopuri, „atunci nu s-ar putea găsi pentru rațiune nici un 
principiu practic suprem” (II, 47), căci ele nu întemeiază de- 
cât imperative ipotetice. Însă dacă există un principiu prac- 
tic suprem — așa cum am presupus deja că există, forma lui 
fiind dată de FLU — atunci suntem obligaţi să presupunem 
Că există și un SCOp sui generis, care nu e doar relativ și con- 
tingent precum cel subiectiv, ci are o „valoare absolută“, e 
un „scop obiectiv“, un „scop în sine“ (II, 47-49). Și dacă 


159 „Un scop este un obiect al capacității de alegere, reprezentarea 


căruia o determină la acţiune (acţiune prin care obiectul e produs) 
(MM, 231; 385). 

16 „Orice voliţie (act volitiv) trebuie să aibă şi un obiect“ 
(CRPr., 122). 

'€! „Imperativul categoric este singurul care sună ca o lege prac- 
tică“ (II, 27). 


ÎNTEMEIEREA METAFIZICII MORAVURILOR 323 





scopurile subiective sunt temeiul imperativelor ipotetice (a 
„principiilor practice materiale“), atunci acest scop obiec- 
tiv ar putea fi privit ca temeiul imperativelor categorice (a 
„principiilor practice formale“ ), imperative din care lipseş- 
te orice scop subiectiv (deși nu poate lipsi orice scop în ge- 
nere) (II, 47). Şi cum numai imperativele categorice pot fi 
legi practice, acest scop obiectiv va fi temeiul obzectzv (nu- 
mit „motiv“ ) al oricărui imperativ moral, inclusiv al FLU. 
Fără adăugarea acestui scop necesar, principiul formal al mo- 
ralităţii nu ar fi complet: căci acest scop necesar precizea- 
ză motivul (principium executionis) pentru care trebuie să 
respectăm FLU ca principiu formal. În Meta fizica moravu- 
rilor, Kant va preciza că „orice legislaţie (fie că prescrie ac- 
țiuni interne sau externe ...) constă în două elemente: întâi, 
o lege care reprezintă acţiunea ce trebuie înfăptuită ca obzec- 
tiv necesară, adică face din acţiune o datorie; în al doilea 
rând, un mobil care leagă în mod subectzv temeiul ce de- 
termină actul volitiv de a acţiona în acest sens de reprezen- 
tarea legii“ (MM, 76). Prin urmare, chiar dacă o datorie (a 
dreptului sau a virtuţii) poate să satisfacă FLU în calitate 
de principiu de judecare, ea poate fi impusă printr-un m0- 
bil extern şi deci să nu fie etică, ci juridică. Datoriile etice, 
legile unei voințe morale, se disting prin aceea că ele nu se 
bazează pe un obiect dat lor din afară și pe plăcerea de a 
obține acel obiect, ci, ca datorii ale rațiunii practice pure, 
ele „își determină (își construiesc) propriul obiect din ele 
însele“!€2, „fac din datoria însăși un mobil“!%. Deci, în mă- 
sura în care e imposibil să concepem o obligație categori- 
că fără să gândim și un scop necesar (necontingent, 
nesubiectiv) al ei!$*, acest scop obiectiv e postulat a fi chiar 


18 J. Rawls, Lectures, p. 235. 

165 K. Baynes, The Normative Grounds ..., p. 19. 

1 Încă într-un eseu din 1764 Kant scria: „Nu decurge nici 
o obligaţie specific determinată din ele (din temeiurile formale ale 

„natura raţională“ cu legile ei sau, relativ la om, „umanita- 
tea din orice persoană“. Criteriul „material“ este astfel 2n- 
dispensabil pentru a defini prin legile ei (adică structural) 
o voinţă bună și el e explicit formulat ca a/ doz/ea „princi- 
piu (parţial — V. M.) al oricărei naturi raţionale în genere 
ca scop în sine“ — e vorba de ceca ce voi numi aici Formu- 


la scopului în sine (FSI): 


(ESI) „Acţionează în raport cu orzce fiinţă rațională (în 
raport cu tine însuţi și cu alții) astfel încât ea să 
conteze în maxima ta în același timp ca scop în 
sine“ (II, 74). 


„Toate ființele raționale stau sub legea conform 
căreia fiecare dintre ele nu trebuie să se trateze pe 
sine și nu trebuie să-i trateze pe toți ceilalți picz- 
odată numai ca mijloc, ci de fiecare dată în ace- 
lași timp ca scop în sine“ (IL, 63). 


FSI ne spune că orice fiinţă raţională finită în genere are 
un temei obiectiv pentru a vrea maxime ale acţiunii în acord 
cu FLU și acest temei obiectiv e raționalitatea, adică toc- 
mai capacitatea raţiunii practice de a se legisla universal. În- 
corporarea acestui temei (motiv) în FLU ca scop obiectiv 
completează cu un aspect „material“ su gener:s formula 
complexă a principiului suprem al moralităţii!$. FSI poate 


obligaţiei) dacă ele nu sunt combinate cu prinapii materiale in- 
demonstrabile ale cunoașterii practice. ... Ele nu pot fi numite obli- 
gaţii atâta vreme cât nu sunt subordonate unui scop care e în sine 
necesar“ (apud A. Wood, Kant's Ethical Thought, p. 114). 

155 Așa cum am spus, Kant reia argumentarea în Metafizica mo- 
ravurilor într-o formă mai clară decât o făcuse în Întemeiere... În 
orice legislare, fie cea care dă datoriile juridice ( „legalitatea“, ceea ce 
e „conform datoriei“ — cum se spune în Întemeiere... ), fie cea care 
dă datoriile etice ( „moralitatea“ ), există două elemente: (1) o /ege care 
reprezintă acţiunea ce se cuvine să fie făcută ca obiectiv necesară, deci 
face din acţiune o datorie; (2) un „mobil“ care leagă în mod subiectiv 

fi privită și ea ca o „reprezentare“ în voinţa fiinţelor raţio- 
nale finite privite ca fiinţe sensibile a unei legi inteligibile 
(FSI,) ce guvernează toate fiinţele raionale privite ca fiinţe 
inteligibile: „Din reprezentarea [în voinţa sensibilă] a ceea 
ce este în mod necesar scop pentru fiecare [fiinţă rațională 
în genere] deoarece este scop în sine [scop obiectiv, univer- 
sal), să constituie un principiu obiectiv al voinţei [sensibi- 
le], și astfel să poată servi drept lege practică universală [adică 
imperativ categoric)“ (II, 49). Atâta vreme cât rămânem la 
principiul formal al voinţei (FLU), făcând abstracţie de fe- 
lul temeiurilor care determină voinţa să acţioneze conform 
acestui principiu, conformitatea maximei cu legea cerută de 
principiul formal înseamnă numai legalitate (sau posibilă 
moralitate, legalitatea fiind o condiţie necesară a moralită- 
ți) căci în acest caz temeiul determinării voinţei poate fi unul 
pathologic, constând într-un mobil subiectiv. Dacă însă 


un temei al determinării actului volitiv de a face acea acțiune cu re- 
prezentarea legii. Mobilul poate fi un temei subiectiv al dorinței 
(II, 46), dar Kant îl concepe uneori și ca mobil pur rațional (II, 76), 
caz în care „legea face ca datoria să fie mobilul“. Acum, „acea legis- 
lare care face ca o acţiune să fie o datorie și de asemenea face ca aceas- 
tă datorie să fie mobilul, este etică. Dar legislarea care nu include în 
lege mobilul datoriei și aezbelradmute iun mobila |oulleeâs 3 însăși ideea 
de datorie, este juridică 7“. În acest din urmă caz, mobilul este temeiul 
subiectiv al dorinței, scos din înclinații și aversiuni. Prin urmare, „doar 
conformitatea sau neconformitatea unei acţiuni cu legea, indiferent 
care e mobilul acesteia, este numită legalitate“ ; dar când în această 
conformitate „ideea de datorie care ia naștere din lege este și mobil 
al acţiunii“, această conformitate a acţiunii cu legea e numită mora- 
litatea acţiunii (MM, 76). Deci doctrina dreptului și doctrina etică 
nu diferă atât în ce privește datoriile acoperite de ele (căci datoriile 
dreptului pot fi și datorii morale), cât prin felul legislării: externă 
sau internă. „Legislarea etică include în legea sa mobilul intern la ac- 
tiune (ideea de datorie) şi această trăsătură nu trebuie să fie prezen- 
tă în legislarea externă“ ; deci „legislarea morală nu poate fi externă 
(nici măcar legislarea externă a unei voințe divine)“ (MM, 77). 

ideea de lege morală (fiinţă rațională care se autolegislea- 
ză, i.e. fiinţă autonomă) este încorporată în principiul su- 
prem al moralității ca motiv obiectiv al acţiunii (prin FSI), 
atunci legislarea e morală. Principiul suprem al raţiunii prac- 
tice devine un principiu al moralității numai în momentul 
în care include ambele elemente: elementul formal și pe cel 
privind motivul. Dacă FLU ne spune cum trebuie să acţio- 
năm pentru a fi morali, ESI ne spune de ce să acţionăm ast- 
fel, iar FA ne va spune care e condiția fundamentală sub 
care putem acţiona moral. 

Ceea ce am vrut să arăt prin argumentele de mai sus a 
fost că introducerea FSI nu a reprezentat un gest arbitrar 
sau convenţional prin care se căuta o variantă lingvistică mai 
intuitivă, mai „aplicabilă“, a FLU, cum se spune atât de des. 
Dimpotrivă, FSI reprezintă un principiu al rațiunii practi- 
ce care completează în mod inevitabil FLU cu aspectul său 
motivaţional (sau „material“ ) pentru a da naștere formu- 
lei complete a principiului suprem al moralității. 

Voința bună a fost considerată drept capacitatea de au- 
todeterminare a unei fiinţe raționale în vederea acţiunii prin 
„legi obiective“ și prin „legi practice“, cele din urmă fiind 
„reprezentarea“ celor dintâi într-o fiinţă umană; tocmai 
această „legislare“ universală și necesară constituie temeiul 
bunătăţii voinţei. Acum, Kant ne spune că acest „temei“ 
(unic) al „oricărei legislații practice“ (al oricărei voințe bune) 
e dual: „din punct de vedere obiectiv“ (adică al formei ma- 
ximei, care face abstracţie de orice scop subiectiv), acest te- 
mei e formulat de FLU și constă în universalitatea legii; 
acesta este un temei mai general, valabil atât pentru dato- 
riile juridice, cât și pentru datoriile etice. „Din punct de ve- 
dere subiectiv“ (al „scopului“ ), el e formulat de FSI și constă 
în universalitatea „scopului obiectiv“. Semnificativ este fap- 
tul că autorul nu vorbește aici de mai multe temeiuri, ci de 
un singur temei al voinţei bune privit însă din două „punc- 

te de vedere“ (formal și material) (II, 55) — ceea ce întă- 
rește desigur ideea combinării necesare a celor două criterii 
în unicul Principiu suprem al moralității. 

Formula „principiului scopului în sine“ (ESI) explici- 
tează motivul respectării principiului formal al voinţei ca 
principiu al „datoriilor morale în genere“: 


„Principiul formal al datoriei, în imperativul categoric « Ac- 
ționează astfel încât maxima acţiunii tale să poată deveni o /e- 
ge universală », arată de asemenea că ... conceptul datoriei se 
află în relaţie nemijlocită cu o lege (chiar dacă fac abstracție 
de orice scopuri ca materie a legii). ... Dar dincolo de acest 
principiu, cum poate exista o lege pentru maximele acţiunii ? 
Numai conceptul unui scop, care e de asemenea o datorie, zz 
concept care aparține exclusiv eticii, poate întemeia o lege pen- 
tru maximele acțiunilor subordonând scopurile subiective (pe 
care le are fiecare) scopului obiectiv (pe care fiecare trebuie 
să și-l facă scop). ... Acum, nu e posibilă nici o acţiune libe- 
ră dacă agentul nu intenţionează de asemenea un scop (care 
e materia capacităţii de alegere)“ (MM, 235). 


„Imperativul practic“ ce luminează latura „materială“ a 
voinţei bune este, așadar, „principiul scopului în sine“. Prin 
introducerea „fiinţei raţionale ca scop în sine“ principiul for- 
mal al voinţei (FLU) își primește explicit temeiul său obiec- 
tiv UL, 46), „motivul“ pentru care el trebuie respectat. 
Despre acest „principiu obiectiv al voinţei“ umane (FSI) 
care are și el forma unui „imperativ categoric“, Kant se ex- 
primă în termeni identici cu aceia folosiţi pentru FLU, ceea 
ce sugerează pe lângă complementaritate, identitatea statu- 
tului lor: „EI este totodată un principiu obiectiv din care 
trebuie să poată fi derivate toate legile voinței, ca dintr-un 
temei practic suprem“ (II, 49); iar despre FLU el scrisese: 
„Acum, din acest unic imperativ pot fi derivate, ca din prin- 
cipiul lor, toate imperativele datoriei“ (II, 32). Dar FSI nu 
e o formă mai intuitivă a FLU, căci ESI „trebuie să se nască 

din rațiunea pură“ (IL, 55)!5, deoarece „natura raţională“ 
nu e reprezentată aici ca „scop al oamenilor (subiectiv)“ ci, 
fiind ea însăși o Idee a rațiunii, ca un „scop obiectiv care 
trebuie să constituie, ca lege, condiția supremă ce limitea- 
ză toate scopurile subiective“ ale oricărei fiinţe raționale fi- 
nite în genere (II, 55). Aceasta demonstrează fără tăgadă că 
FSI nu e un „test“, ci o „lege practică“, tacit conținută în- 
tr-o Idee a raţiunii, care completează FLU în tentativa de 
constituire a formulei definitive a 4niculu: principiu suprem 
al moralității. 

Kant ne spune apoi că din FLU și FSI „rezultă“ (II, 55, 
75) al treilea principiu, numai că de data aceasta sensul „prin- 
cipiului“ pare să se schimbe. Căci acest „al treilea princi- 
piu“ este chiar „Ideea voinţei oricărei fiinţe raţionale ca 
voință universal legislatoare“ (i i.e. Ideea de voință autonomă): 


„Aceasta înseamnă că temeiul oricărei legislări practice rezi- 
dă din punct de vedere obiectiv în regula şi forma universa- 
lităţii care o face aptă (după primul principiu) să fie o lege (fie 
și numai o lege a naturii), dar din punci de vedere subiectiv 
el rezidă în scop, însă subiectul tuturor scopurilor este orice 
ființă rațională ca scop în sine (după cel de-al doilea princi- 
piu); de aici rezultă acum cel de-al treilea principiu practic al 
voinţei, ca supremă condiţie a armoniei acesteia cu rațiunea 
practică universală, ideea voințe: oricărei fiinţe raționale ca 
voință universal legislatoare“ (II, 55). 


O formulare similară apare imediat mai jos („Deci prin- 
cipiul oricărei voințe umane ca voinţă universal legislatoa- 
re prin toate maximele sale...“ — II, 59), dar și în II, 76: 
„Propria noastră voinţă, în măsura în care ar acţiona nu- 
mai sub condiţia unei legislări universale posibile prin ma- 
ximele sale — această voinţă posibilă pentru noi ca idee — 


16 [ată un argument împotriva interpretării sale ca „test“, căci pen- 
tru a fi aplicabil la fenomene, principiul (regula) trebuie să fie a în- 
telectului, nu a raţiunii. 

este obiectul propriu-zis al respectului“ (i.e. voinţa auto- 
nomă posibilă ca Idee este obiectul respectului). De data 
aceasta Prinzip nu mai pare să însemne propoziţie primă 
din care pot fi „derivate“ alte propoziţii, ci Idee. Că o Idee 
a raţiunii poate fi, într-un anume sens, „principiu“ se spu- 
ne și în Prolegomene: „Nu este de înţeles cum ar putea da- 
toria, ceea ce nu s-a întâmplat încă niciodată, să determine 
activitatea acelei fiinţe și cum ar putea ea să fie cauza unor 
acţiuni al căror efect este fenomen în lumea sensibilă. Însă 
cauzalitatea rațiunii ar fi libertate în privinţa efectelor în lu- 
mea sensibilă, în măsura în care principii obiective, care sunt 
ele însele idei, sunt privite în raport cu aceste efecte ca de- 
terminante“ (P. 53). Sensul „principiului“ (Prinzip) pate a 
fi aici acela de „funcție operativă universală a rațiunii“ care 
se manifestă în acţiuni ce sunt conforme legii morale!“. 
Câyuva ani mai târziu, în Critica rațiuni practice, Kant va 
numi „principiul practic“ „0 determinare universală a voin- 
țez căreia îi sunt subordonate mai multe reguli practice“ ale 
raţiunii ce au forma unor imperative categorice; el e o Idee 
care fixează „natura acelei voințe“, anume una care nu poa- 
te fi determinată decât prin simpla formă legislativă a ma- 
ximelor (CRPr., 105, 116). Merită deci să reținem această 
primă apariţie a principiului autonomiei: Ideea de autono- 
mie (IA) este „condiţia supremă“ a conformităţii voinţei 
umane cu „raţiunea practică universală“ a fiinţelor sfinte, 
cu alte cuvinte e „condiţia supremă“ a moralității omului, 
deci este chiar „temeiul suprem al datoriei“ 


(IA) Conceptul de „autonomie a voinţei“ are un dublu 
sens: (i) independenţa voinţei de orice interes ex- 
terior ori legislaţie exterioară (o voinţă raţională 
care „exclude orice amestec al vreunui interes ca 


16 A.C. Genova, Kant's Three Critiques: A Suggested Analytical 
Framework, Kant Studien, 1969. 

mobil“ — II, 57) și (11) (ca o consecinţă) capacita- 
tea ei de autolegislare universală (II, 56, 76). 


Aceasta e o transpunere filozofică a conceptului de au- 
tonomie lansat de ideologia politică a modernităţii, încă de 
la Machiavelli: eliberarea de dependențe, combinată cu pu- 
terea de a te legisla singur. Luther i-a adăugat o dimensiune 
religioasă: eliberarea de corp și de înclinațiile lui, liberta- 
tea interioară de a te supune numai legii lui Dumnezeu. 

Dar „principiul autonomiei“ apare și ca „formulă“ a Ideii 
de autonomie, ca „propoziție sintetică a priori“ (II, 77) con- 
ținută în această Idee (III, 7). Forma propozițională a prin- 
cipiului este identificată de Kant cu „principiul moralității“ 
însuși (II, 77) şi pe ea o voi numi în continuare Formula 
autonomiei (FA): 


(FA) „A nu alege decât astfel încât maximele alegerii tale 
să fic totodată cuprinse în același act volitiv ca lege 


universală“ (II, 77). 


Voi arăta acum că atât FLU cât și FSI presupun ca o con- 
diție necesară și suficientă (ca temei) Ideea de autonomie; 
cu alte cuvinte, ele sunt conținute tacit în această Idee și pot 
fi extrase din ea. Căci dacă privim mai atent la conţinutul 
FLU (vezi II, 29-32), vom observa, în primul rând, că un 
imperativ categoric (cum e și FLU) nu conţine un scop su- 
biectiv sau o „materie“, deci el e un principiu formal; re- 
zultă, în al doilea rând, că o voință raţională determinată 
de un imperativ categoric forjat după modelul FLU nu e 
determinată de nici un mobil extern (scop subiectiv); dar 
dacă facem astfel abstracţie de orice dorinţă, interes ori în- 
clinaţie care ar determina voinţa, rămânem cu o voinţă ete- 
rată, abstractă, „geometrizată“, analogă spaţiului euclidian 
pur al fizicii newtoniene, adică total sustrasă influențelor 
conjuncturale ale stimulilor externi. La limită, în forma ei 
pură, aceasta nu poate fi o voinţă umană, ci numai o voință 

sfântă, o Idee a raţiunii practice; sau, ceea ce e totuna, o 
voinţă a omului privit ca fiinţă inteligibilă. Despre ea și 
numai despre ea spune Kant că e „tiberă“ în sens negativ, 
că poate acţiona „independent de cauze determinante străi- 

e“ (III, 1), fiind complet sustrasă determinismului legilor 
aul În al treilea rând, deoarece o voinţă raţională e to- 
tuși O capacitate de a cauza acţiunile conform anumitor 
„legi“ („altminteri o voință liberă ar fi o absurditate“ — III, 2), 
cum aceste „legi“ nu pot fi desigur legile exterioare date de 
natură (căci ea e liberă în sens negativ), rămâne că ele tre- 
buie să fie legi practice, adică legi pe care și le dă singură. 
Capacitatea voinţei raţionale (în sens larg) de a-și da sin- 
gură legile sub care stă e numită libertate în sens pozitiv sau 
„autonomie“ (III, 2). Deci condiția necesară pentru ca o 
voinţă să fie determinată prin imperative categorice (mo- 
rale) de tipul FLU e ca acea voinţă să fie autonomă. Auto- 
nomia se dovedește prin urmare a fi chiar condiţia 
moralității și a principiului ei formal, FLU. Rezultă că FLU 
presupune tacit Ideea de autonomie, iar Ideea de autono- 
mie conţine tacit FLU. Dar Ideea de autonomie conţine ta- 
cit și FSI. Căci autonomia voinţei înseamnă că voinţa își este 
sieși lege în toate acţiunile (maximele) sale; aceasta înseam- 
nă, cu alte cuvinte, că scopul voinţei autonome este con- 
formitatea tuturor maximelor sale cu legea pe care singură 
și-o dă (conformitatea cu ea însăși); dar aceasta înseamnă 
că voinţa autonomă (în sens îngust) ca autoare a legilor mo- 
rale este ea însăși scop în toate maximele tuturor fiinţelor 
raționale în genere („scop obiectiv“, scop „universal“). 
Exact aceasta spune și Kant: „Propoziția: voința își este sieși 
lege în toate acțiunile desemnează doar principiul de a nu 


acţiona după nici o altă maximă decât aceea care se poate 
avea pe ea însăși drept obiect (scop obiectiv — V.M.) și ca 


lege universală“ (III, 2). Partea scrisă cu italice este defini- 


ţia autonomiei voinţei iar cea subliniată este chiar FSI. 

Rezultă că și FSI e conținută tacit în Ideea de autonomie. 
Sinteza dintre FLU și FSI ar trebui să fie formula comple- 
tă a Ideii de autonomie — sub aspect „formal“ și „mate- 
rial“ — anume FA. 

Prin urmare, ceea ce apare în Întemeiere... (II, 77) ca 
fiind un „al treilea“ principiu al moralității distinct de FLU 
și FSI nu este nici pe departe un principiu separat de pri- 
mele două, ci o sinteză a acestora. Prin introducerea FSI 
doar „am determinat principiul autentic mai precis decât 
am făcut-o înainte“ (III, 7), adică am precizat explicit că 
FLU e completat de FSI și formează împreună principiul 
autonomiei (FA). Voi arăta în ultimul paragraf că PSM e 
formula Ideii de autonomie (a voinţei), iar formula este un 
„model“ al tuturor voinţelor (datoriilor) morale. FSI ada- 
ugă la FLU „motivul“ respectării principiului formal al 
voinţei!$8. E] nu e echivalent intensional cu FLU, căci adaugă 
în mod evident concepte noi („scop obiectiv“, „motiv“, „na- 
tura raţională este un scop în sine“); nu e nici echivalent 
extensional căci pot exista datorii ale dreptului care satis- 
fac FLU dar care nu sunt datorii etice, căci în cazul lor le- 
gislarea nu e internă, așa cum cere FSI. Dacă o maximă e 
să aibă conţinut moral, atunci ea trebuie să satisfacă atât 
FLU cât și FSI. De aceea afirmă Kant că trebuie să punem 
ca temei al evaluării maximelor principiul autonomiei, care 
este formularea defimtivă a PSM, „formula universală a im- 
perativului categoric“ (II, 72)!%. 


168 Este indiscutabil că orice act volitiv trebuie să aibă și un obiect, 
prin urmare o materie“ (CRPr., 122). 

1 Nu cred că aici Kant se referă la FLU, cum afirmă îndeobşte 
comentatori, ci la FA. Compară formularea principiului de la II, 72 
(„Acţionează după maxima care se poate transforma ea însăși toto- 
dată în lege universală“) cu formularea FA de la II, 77 („A nu alege 
decât astfel încât maximele alegerii tale să fie totodată cuprinse în 
același act volitiv ca lege universală“). 

Demersul „analitic“ al lui Kant începe așadar cu analiza 
conceptului comun de moralitate și se termină cu identifi- 
carea Ideii de autonomie ca temei al posibilităţii acesteia. 
Întâlnim aici în acţiune noua metodă de construcţie teore- 
tică inițiată de Kant — metoda transcendentală —, o meto- 
dă de fondare a priori a teoriilor ce anticipează procedeul 
cunoscut printre oamenii de știință contemporani ca me- 
toda „generalizării raționale“ 170. Kant pune în contrast acest 
procedeu cu acela al generalizării inductive: „Hume s-a gân- 
dit, poate, deși n-a dezvoltat niciodată pe deplin această idee, 
că în judecăţi de o anumită specie depășim conceptul nos- 
tru despre obiect. Eu am numit sintetice această specie de 
judecăţi. Cum pot ieși, cu ajutorul experienţei, din concep- 
tul pe care îl asum deja, acest fapt nu prezintă nici o difi- 
cultate. Experienţa este ea însăși o astfel de sinteză de 
percepții. ... Dar noi credem că putem ieși din conceptul 
nostru Și 4 priori, și că putem extinde cunoașterea noastră. 
Acest lucru îl încercăm ... prin rațiunea pură în legătură 
cu acele proprietăți ale [seri le sau chiar cu existenţa unor 
astfel de obiecte care nu se pot prezenta niciodată în expe- 
rienţă. Scepticul nostru n-a distins aceste două specii de ju- 
decăţi ... ŞI această așa-zicând autogenerare a ... raţiunii, 
fasătal[ i (cea dată de experienţă; el a considerat prin ur- 
mare drept imaginare toate pretinsele principii a priori ale 
acestora și a găsit că nu sunt decât o obișnuinţă rezultată 
din experienţă și din legile ei, că, prin urmare, ele nu sunt 
decât reguli empirice, contingente în sine, cărora noi le atri- 
buim o pretinsă necesitate și universalitate“ (CRP (1989), 
550-551). Spre deosebire de metoda inductivă, metoda gene- 
ralizării raţionale se desfășoară în doi pași pe care îi recu- 
noaștem imediat și la Kant: 1) „întregirea ontologică a 
teoriei“, i.e. îmbogățirea entităţilor empirice admise de te- 
orie, a „domeniului real“, cu anumite „entităţi ideale“, doar 


170 [, Pârvu, Posibilitatea experientei, p. 56. 

posibile, fără realitate empirică (entităţi „teoretice“ ; aces- 
tea sunt, în cazul nostru, Ideile rațiunii practice); 2) Trans- 
formarea acestor adăugiri ideale și a legilor ideale formulate 
în termenii lor în chiar condiția de posibilitate (temeiul) a 
legilor empirice reale (Ideea de autonomie e pusă drept con- 
diția de posibilitate a moralității maximelor și datoriilor 
reale)!71. Aceasta e desigur doar o reformulare posibilă a 
abordării kantiene de tip transcendental, dar mi se pare că 
ea este o caracteristică metodologică nu doar a filozofiei teo- 
retice, cât și a celei practice. Ceea ce face Kant în II, 1-31 
e să aplice primul pas al acestei metode. 

Al doilea pas, cel „sintetic“, poate fi recunoscut sub în- 
trebarea: Cum pot fi aplicate aceste principii ale raţiunii la 
maximele materiale ? Căci ele seamănă mai degrabă cu niște 
condiţii raționale ideale ale gândirii moralității maximelor 
decât cu niște condiţii operaționale ale discriminării între 
maxime (voințe) bune și rele. „Nu este de înțeles cum ar 
putea datoria, ceea ce nu s-a întâmplat niciodată, să deter- 
mine activitatea aceleiași ființe și cum ar putea ea să fie 
cauza unor acţiuni al căror efect este fenomen în lumea sen- 
sibilă“ (P. 53). Fără a fi explicit, Kant sugerează pentru ca- 
zul FLU și FSI, ca și pentru temeiul amândurora, Ideea de 
autonomie, câte un „principiu de aplicare“ sub forma a ceea 
ce va numi ulterior, în Critica rațiunii practice, o „regulă 
de judecare (a intelectului) supusă legilor raţiunii pure prac- 
tice“ (CRPr., 158). Așa cum vom vedea în paragraful ur- 
mător, nu e însă vorba aici de trei teste separate, ci de un 
sistem de teste, cele subordonate FLU și FSI fiind „cuprinse“ 
în cel ce corespunde FA. 

Mai întâi, Kant introduce brusc ceea ce pare a fi o ino- 
fensivă variantă lingvistică a FLU: e vorba de Formula le- 
gi naturii: 


171 Ibidem, 56-57. 


ÎNTEMEIEREA METAFIZICII MORAVURILOR 335 


(FLN) „Acţionează ca si cum, maxima acțiunii tale ar 
trebui să devină prin voința tao lege universală 
a naturii“ (II, 33). 


Din exemplele care urmează imediat e evident că FLN 
c concepută ca un principiu de aplicare. Explicaţiile însă lip- 
sesc. Câteva pagini mai jos (II, 39 -) aflăm că am avea de-a 
lace aici cu un subiect nou, cu „canonul judecării morale“, 
deci cu ansamblul de criterii și proceduri care ar trebui să 
ne permită să distingem între intenţiile morale și cele imo- 
rale ale agenților empirici. Modul de funcţionare al primei 
reguli de judecare e parţial explicat aici prin comentarea ce- 
lor două tipuri de contradicţie ce pot rezulta în urma uni- 
versalizării maximei (contradicţia logică și contradicţia 
voinţei). Dar care este statutul epistemological FLN nu ni 
se spune. Abia la II, 72 aflăm că FLN este o altă „exprimare“ 
a Imperativului categoric (de fapt, a FLU) în analogie cu 
conexiunea lucrurilor după legi naturale universale. Cum 
această nouă exprimare a FLU servește la evaluarea unor 
maxime concrete, putem trage singuri concluzia că ea este, 
pentru Kant, o regulă de judecare a moralității sau imora- 
lității maximelor prin posibilitatea sau imposibilitatea pe care 
acestea o manifestă de a fi universalizate în analogre cu legi 
adecvat alese ale naturii teleologice. Această regulă de ju- 
decare aparţine intelectului căci puma: el poate furniza cu- 
noștințe despre legile naturale! 

Acum, ar fi firesc să existe o regulă de judecare simila- 
ră corespunzătoare FSI. La II, 57, Kant chiar sugerează așa 
ceva: „Din felul în care au fostreprezentate mai sus — anume 
în termeni de conformitate a acţiunilor cu legea universa- 
lă similară unei ordini a naturii, sau de prioritatea univer- 
sală a scopului fiinţelor raţionale în sine ...“. Rezultă așadar 
că regulile de judecare sunt „reprezentări“ ale Legii mora- 
le (a raţiunii) în puterea de judecare a intelectului uman și 
că există o regulă de judecare corespunzătoare FSI, având 
același statut teoretic cu FLN, pe care o voi numi Formula 

umanității (FU ). Ea este, ca și FLN, o „reprezentare“!2 a 


„uneia și aceleiași legi“ a raţiunii, anume „principiul mo- 
ralităţii“, reprezentare menită „să aducă o ideea rațiunii mai 
aproape de intuiţie (după o anumită analogie)“: 


(FU)„O fiinţă rauonală, ca scop prin natura ei, deci ca 
scop în sine, trebuie să servească în orice maximă 
drept condiţie limitativă a oricăror scopuri doar re- 
lative și arbitrare“ (II, 72). 


Regula de judecare FU, spre deosebire de principiul ra- 
țiunii FSI, e formulată în termeni operaționali: „ființă raţio- 
nală“ (care poate fio „persoană“ umană), „condiție lmitauivă“ 
(i.e. să nu distrugem, degradăm etc. persoana umană ca fi- 
ință rațională egală și liberă), „scopuri arbitrare“ (adică su- 
biective), în loc de eterica Idee a „umanităţii“. Exemplele 
de aplicare a FSI prin intermediul FU ilustrează acest ca- 
racter operaţional: distrugerea omului ca fiinţă raţională prin 
sinucidere înscamnă o folosire a lui nzmaz ca mijloc, nu și 
ca scop în sine; concluzia e că maxima în cauză nu are ca- 
racter moral (II, 50-54)!72. De remarcat că aceste reguli de 
judecare nu sunt formulate în termeni de Idei, ci de reali- 
tăţi în legătură cu care putem avea cunoștințe (legi ale na- 
turii teleologice, ființa umană) prin raportare la care putem 
evalua, măcar printr-o analogie, moralitatea maxime. 

În fine, ni se mai spune că Ideea de „autonomie“ con- 
duce la „un concept foarte fructuos, atașat ei“, anume la 
Idealul „imperiului scopurilor“ și la regula de judecare for- 
mulată în termenii acestui Ideal, Formula imperiului sco- 


purilor (FIS): 


172 La nivelul puterii de judecare a intelectului. 

175 Pentru o detaliere a acestor criterii operaţionale, vezi E. Hill jr., 
Dignity and Practical Reason in Kant's Moral Theory, Cornell Uni- 
versity Press, 1992, cap. 2. 

(FIS) „Toate maximele din propria noastră legislare tre- 
buie să se armonizeze între ele spre a forma un po- 
sibil imperiu al scopurilor, ca un imperiu al 
naturii“ (II, 72). 


Ce spune o asemenea regulă ? Dacă vrei să acţionezi mo- 
ral, trebuie să acţionezi ca și când ai fi un membru ce legis- 
lează universal într-un posibil imperiu al scopurilor analog 
unui imperiu al naturii (II, 66, 72n). În acest caz, regula de 
judecare nu e formulată i lezână Ideea de autonomie, ci o 
„Idee în individuo“, un Ideal al rațiunii, care e conceput de 
Kant ca un intermediar între Idee și maximele din fenomen. 
Supoziţia metodologică a lui Kant e că dacă s-a dovedit po- 
sibil să construim o știință a naturii teleologice pe baza ana- 
logiei cu scopurile acţiunilor umane, nu există nici un motiv 
să credem că e imposibilă o morală construită pe baza ana- 
logiei cu teleologia naturii (II, 72n). Cum despre lumea sco- 
purilor în sine (mundaus intelligibilis) nu avem cunoștințe, 
dar despre legile naturii teleologice avem, această analogie 
ne ajută să decidem moralitatea unei maxime universalizate 
privită ca analogul unei legi naturale teleologice. O inten- 
ție maximă moralmente bună oteră persoanei care o are șan- 
sa de a se gândi pe sine ca participantă la legislarea universală 
care ar face-o aptă să fie membră într-un posibil imperiu 
al scopurilor, în analogie cu un imperiu al naturii, adică 
membră a lumii morale ideale (II, 70). 

Dacă FLN, FU și sinteza lor, FIS, sunt „reguli de jude- 
care“ ale intelectului, „principii de aplicare“ ale Ideilor ra- 
țiunii practice, atunci e greșită opinia acelor comentatori care 
susțin că, în filozofia sa practică, Immanuel Kant nu mai 
face distincţia dintre rațiune și intelect. Această greșeală și 
consecinţele ei (nedistingerea celor două niveluri pe care se 
situează formulele imperativului moral, nivelul rațiunii și 
cel al intelectului) au întreținut în bună măsură confuzule 
în ceea ce privește numărul formulelor imperativului mo- 
ral și raporturile dintre ele. 

4.2. Întemeierea celor trei formule subsidiare 
(reguli de judecare) pe categoriile cantităţii (II, 72) 


Odată cu introducerea primei formule subsidiare, anume 
FLN (la II, 33), Kant trece la creionarea a ceea ce el nu- 
mește „canonul judecării (sau evaluării — V. M.) morale a 
acţiunii în genere“ (der Kanon der moralischen Beurteilung) 
(II, 39). Problema „canonului“ e problema evaluări: sau 
judecări acţiunilor, a identificării regulilor și criteriilor pen- 
tru a distinge maximele morale de cele imorale sub Princi- 
piul suprem al moralității. În paragraful concluziv al acestui 
fragment, ce se ocupă de introducerea sistematică și exhaus- 
tivă a principiilor de aplicare a legii morale (II, 72), ni se rea- 
mintește că toate cele trei formule subsidiare sunt „reprezentări“ 
ale „principiului moralității“, mai exact sunt reguli vizând 
„judecarea morală“ (der sittlichen Beurteilung) a acţiuni- 
lor empirice în situații concrete, sub determinarea obiecti- 
vă exprimată de principiu, pentru a „aduce (acest principiu) 
mai aproape de intuiție“ și a-i „asigura accesul“ la voințele 
noastre și, prin urmare, influentă asupra conduitei (vezi și 
Pref. 8, MM, 74-75). În ciuda faptului că textul Întemeie- 
rii. E mult prea eliptic pentru a ne permite interpretări in- 
contestabile, nu e lipsit de interes să observăm că, numai 
trei ani mai târziu, în Critica rațiunii practice, Kant preci- 
zează fără dubii că prin aceeași Formulă a legii naturii (și, 
implicit, prin celelalte două formule subsidiare) el avea în 
vedere „regulile de judecare (ale intelectului, conținute în 
categorii — V. M.) aflate sub legile rațiunii pure practice“ 
(CRPr. 69). În noua sa teorie a „tipului“ (sau modelului fi- 
zic al) legii morale nu e greu să recunoaștem ideea mai vagă 
din Întemeiere ...: formulele subsidiare sunt mijloace de „a 
aduce o Ideea cai mai aproape de intuiţie“. Despre aces- 
te reguli de judecare spune Kant în prefaţă că presupun „o 
putere de judecare ascuţită prin experienţă“ (Pref. 8). Pa- 
ragraful despre care vorbim aici este esenţial în economia 

lucrării tocmai pentru că explică pentru prima oară temeiu- 
rile sistemului principiilor judecării sau evaluării practice, 
principii care, așa cum au fost introduse în paragrafele an- 
terioare, aveau toate șansele să pară o invenţie arbitrară atât 
în ceea ce privește numărul lor, cât și în ceea ce privește con- 
ținutul ori relațiile dintre ele. De altfel, ignorarea semnifi- 
caţiei veritabile a acestui fragment de către majoritatea 
comentatorilor este principala cauză a numeroaselor dis- 
pute gratuite legate de numărul formulelor subsidiare și de 
relațiile lor reciproce. 

Ceea ce Kant numește în Întemeiere ... „canonul jude- 
cării morale a acţiunii în genere“ e un capitol ce joacă în fi- 
lozofia sa practică un rol analog celui jucat de „doctrina 
transcendentală a puterii de judecată (Urtez/skrafr)“1* în 
filozofia sa teoretică: dacă aceasta din urmă are menirea de 
a arăta (i) cum anume pot fi aplicate la fenomene în gene- 
re conceptele pure ale intelectului și (îi) care e sistemul, după 
categorii, al principiilor intelectului pur (CRP (1998), 167), 
primul are menirea de a arăta (1) cum pot fi aplicate la ac- 
ţiunile fenomenale conceptele pure ale raţiunii practice, Idei- 
le practice, și (ii) care e sistemul, după categorii, al 
principiilor judecării morale. Analogul „schemei imagina- 
ției“ din filozofia teoretică sunt aici „regulile de judecare 
sub principiile raţiunii pure practice“. Așa cum schema 


174 Bagdasar traduce confuz atât Urteilskraft cât şi Urteil cu ju- 
decată. „Dacă se definește intelectul în genere ca facultate a reguli- 
lor, atunci puterea de judecată (Urteilskraft) va fi facultatea de a se 
subsuma regulilor, adică de a distinge dacă ceva stă sau nu sub o re- 
gulă dată“ (CRP (1998), 164). „Judecata (Urte:]) este deci cunoaș- 
terea mijlocită a unui obiect, prin urmare reprezentarea unei 
reprezentări a acesteia. ... De exemplu, toate corpurile sunt divizi- 
bile. ... Toate judecăţile sunt funcții ale unității în reprezentările noas- 
tre. Putem reduce la judecăți toate actele intelectului, astfel încât 
intelectul în genere poate fi reprezentat ca o facultate de a judeca“ 


(CRP (1998), 106). 

imaginaţiei e o „regulă“ care „determină intuiţiile noastre 
în conformitate cu un concept general“ (CRP (1998), 172), 
formulele noastre subsidiare sunt „reguli“ ale intelectului! 
care determină maximele subiective în conformitate cu un 
principiu practic strict universal. Așa cum o schemă a unei 
categorii e o sinteză în conformitate cu o regulă, „regulă 
care exprimă categoria“, iar schemele transcendentale ale 
categoriilor intelectului sunt expuse „după ordinea catego- 
riilor și în legătură cu ele“ (CRP (1998), 173), tot astfel cele 
trei teste sunt reguli care exprimă categoriile (cantității) și 
trebuie expuse după aceste categorii și în legătură cu ele. 
De ce după ordinea categoriilor cantității? În primul rând 
pentru că „titlul cantității reprezintă condiţia par excellence 
a universalizabilității unei operaţii, reguli sau funcţii a in- 
telectului sau, prin analogic, a unei maxime morale, în te- 
apă foanu leo principiului moralității. Peste tot unde este 
nevoie să se dovedească universalitatea unei reguli etc., ea 
va fi supusă testului categorial al cantităţii“ !6. În al doilea 
rând, pentru că, în genere, în filozofia teoretică „înţelege- 
rea posibilităţii lucrurilor“ se face „în virtutea categoriilor“ 
(CRP (1998), 236) — aceste concepte pure fundamentale 
ale intelectului care furnizează principiile ce stau la baza tu- 
turor celorlalte principii și „ne dau indicaţii foarte natura- 
le pentru tabelul principiilor“ oricărei cunoașteri sintetice 
a priori, principii care „nu sunt altceva decât reguli ale fo- 
losirii obiective a categoriilor“ (CRP (1998), 186). Dar cla- 
sificarea principiilor după categorii este valabilă peniru or:ce 
știință, teoretică sau practică!”7. Nu e deci nici o surpriză 
faptul că, într-un mod cu totul asemănător, înțelegerea po- 


175 În lipsa facultăţii imaginaţiei, căci unei Idei a rațiunii nu-i co- 
respunde nici o intuiţie sensibilă și, deci, nici o „schemă“ de aplicare. 

17% ]. Pârvu, Posibilitatea experienţei, p. 138. 

177 Vezi scrisoarea către H. Jung-Stilling, din 1 martie 1789, unde 
Kant pune titlurile categoriilor la baza clasificării principiilor „le- 
gislației civile“. 

sibilităţi unei maxime morale în filozofia practică se face 
în virtutea categoriilor cantității (căci ele au a face cu pni- 
versalitatea strictă specifică legilor practice), categorii care 
ne dau indicaţiile cele mai naturale pentru sstemul princi- 
piilor intelectului privitoare la o judecare practică exhaus- 
tivă, principii care nu sunt decât regul: practice ale folosirii 
acestor categorii. În ce constă sistemul acestor principii ? 

Kant nu răspunde explicit. El se mulțumește să afirme 
brusc: „Toate maximele au așadar o formă, ... o materie 

.. (șI) o determinare completă 7“ (G. 436). Trebuie să pre- 
supunem însă că el avea în minte, în acest moment, cele spu- 
se anterior în Critica rațiunii pure ca o concluzie a Analiticii 
transcendentale: 


„Posibilitatea obiectelor simţurilor este un raport al acestor 
obiecte faţă de gândirea noastră, în care ceva (anume forma em- 
pirică) poate fi gândit a priori, iar ceea ce constituie materia, 
realitatea în fenomen (ceea ce corespunde senzaţiei) trebuie să 
fie dat, fără care acel ceva nici n-ar putea fi gândit și prin ur- 
mare posibilitatea lui n-ar putea fi reprezentată. Dar un obiect 
al simţurilor nu poate fi determinat complet decât atunci când 
este comparat cu toate predicatele fenomenului și este repre- 
zentat prin ele afirmativ sau negativ“ (CRP (1998), 450). 


Precauţia e însă indispensabilă atunci când facem aceas- 
tă comparaţie, căci în Critica rațiunii pure este vorba de- 
spre identificarea condițiilor a prior: ale cunoașterii obiectelor 
cu privire la care avem senzaţii, pe când în Întemeierea me- 
tafizicii moravurilor este vorba despre condiţiile a przor: ale 
evaluării morale a unei „maxime“ — care e un principiu su- 
biectiv. Kant e conștient de acest lucru, dar nu ezită să facă 
analogia: 

„Totuși, aceste reguli!$ nu contribuie cu nimic la folosirea teo- 


retică a intelectului pentru a aduce diversul intuiţiilor (sensi- 
bile) sub o conștiință a priori, ci numai la supunerea diversului 


178 Cele trei formule subsidiare: FLN, FU și FIS (V. M.) 

dorințelor la unitatea conștiinței unei raţiuni practice care po- 
runcește în legea morală, i.e. (la unitatea unei) voințe pure“ 


(CRPr. 65) (trad. Abbott). 


Această analogie ne spune totuși suficient despre sem- 
nificaţia elipticei referiri a lui Kant la forma, materia și de- 
terminarea completă a unei maxime morale: el voia să 
identifice aici, plecând de la maximă spre principiul obiec- 
tiv, care sunt condițiile de posibilitate a priori ale unei ma- 
xime morale. El nu voia să stabilească dacă o maximă 
particulară e morală sau nu, nici să generalizeze din expe- 
riență caracteristicile unei maxime morale!”?, ci să identi- 
fice condiţiile a priori ale posibilităţii unei maxime morale, 
să determine restricțiile sine qua non, independente de ori- 
ce experienţă, pe care trebuie să le satisfacă o maximă pen- 
tru a avea un conținut moral. Ea trebuie să satisfacă restricții 
analoge celor care fac posibile obiectele cunoașterii, adică 
forma, materia și determinarea completă, chiar dacă aceste 
noţiuni ale filozofiei teoretice vor trebui adaptate la noul 
context. 

Bunăoară, pentru a fi morală, o maximă materială tre- 
buie să aibă o „formă“ specifică. E firesc să credem că 
aceasta nu poate fi alta decât forma legi: morale, adică „uni- 
versalitatea“ (strictă) așa cum o cere FLU. Cu alte cuvinte, 
toate maximele morale trebuie să poată fi universalizate con- 
sistent. Noi însă nu putem ști niciodată cu totală certitudi- 
ne dacă o maximă materială poate fi voită de orce fiinţă 
raţională în genere, adică dacă poate fi ridicată la statutul 
unei legi practice (II, 26). Pe de altă parte, legile moralității 
ar fi inutile dacă nu am putea ști niciodată când se aplică 
ele și când nu; avem deci imperioasă nevoie de o „regulă“ 
care să ne permită aplicarea legilor obiective, să ne permită 
să știm, fie și cu aproximaţie, care acţiune e morală și care 


179 Nici una dintre formulele subsidiare „nu e împrumutată din 
experienţă“, ci e obținută z prror: (II, 55). 

nu. O „regulă“ care ne permite să „explicăm“ de ce o ma- 
ximă e morală trebuie însă să recurgă la legi al căror obiect 
poate fi dat în experiență, adică la legi ale naturii (teleolo- 
gice) și prin urmare să ofere o aproximativă evaluare a ma- 
ximei în analogie (nu cu o lege practică obiectivă — despre 
care nu avem nici O experienţă, ci) cu o lege a naturii tele- 
ologice, despre care avem experiențe. Această regulă ana- 
logică de evaluare sau judecare e exprimată ca Formulă a 
legii naturii: numai acele maxime sunt morale care pot fi 
adoptate ca și cum (als ob) ar fi valabile ca legi universale 
ale naturii teleologice (II, 33). 

În al doilea rând, pentru a fi morală, o maximă trebuie 
să aibă o „materie“ sui generis (FSI). Aceasta nu poate fi 
scopul subiectiv al legii morale, căci legea morală nu con- 
ține vreun scop subiectiv, ea având forma unui imperativ 
categoric. Dar am putea considera că, într-un sens s41 gene- 
ris, orice lege morală conţine tacit un „scop obiectiv“ și acest 
„scop în sine“ (care nu e niciodată mijloc) ar putea fi „na- 
tura raţională“ din orice persoană umană. Prin urmare, o 
maximă morală trebuie să poată fi universalizată în așa fel 
încât scopurile subiective conţinute în ea să fie întotdeauna 
consistente cu „natura raţională ca scop în sine“ din orice 
om. De aici rezultă cea de-a doua restricție pe care trebuie 
s-o satisfacă o maximă pentru a fi morală, restricţie formu- 
lată de FU: „O fiinţă rațională, ca scop prin natura ei, deci 
ca scop în sine, trebuie să servească în orice maximă drept 
condiţie limitativă a oricăror scopuri doar relative și arbi- 
trare“ (G. 436). 

În al treilea rând, pentru a fi morală, o maximă trebuie 
să aibă o dleeriiuase completă“. Acest concept necesită 
un comentariu mai amplu, comentariu ce ne va trimite din 
nou la Critica rațiuni pure. Problema „determinării com- 
plete“ a unui lucru e explicată în secţiunea II a capitolului 
despre Idealul rațiunii pure. Aici se distinge între principiul 
logic al „determinabilităţii“ unu: concept (unui concept îi 

poate aparţine numai unul dintr-o pereche contradictorie 
de predicate date) și principiul transcendental al „determi- 
nării complete“ a conceptului unui lucru (orice lucru tre- 
buie să satisfacă principiul logic al determinabilităţii și, în 
plus, să se raporteze nu doar la o mulţime de predicate date, 
ci la ansamblul tuturor predicatelor posibile). Primul prin- 
cipiu introduce condiţia formal-logică minimală a poszb:- 
lităţii unui concept care face abstracţie de orice conţinut 
sensibil, al doilea introduce condiţia transcendentală a po- 
sibilităţii unui concept cu conţinut sensibil, altfel spus a posz- 
bilității unui obiect. Atunci când spunem că tot ceea ce există 
e complet determinat, noi spunem că din orice pereche de 
predicate contradictorii posibile, numai unul trebuie să re- 
vină fiecărui obiect. Prin urmare, a cunoaște complet un 
obiect (ceea ce nu e decât un ideal) înseamnă a cunoaște 
toate predicatele lui posibile; determinarea completă este 
deci un concept care nu poate fi prezentat în concreto, căci 
e bazat pe Ideea „ansamblului tuturor posibilităţilor“ — care 
e, de fapt, un „Ideal“ al raţiunii pure. Acest Ideal e condi- 
ţia supremă a posibilităţii a tot ceea ce există. Numai gân- 
dit în raport cu el avem conceptul unui obiect complet 
determinat, i.e. cunoscut ca reprezentând acel obiect indi- 
vidual. Idealul e arhetipul tuturor lucrurilor în fenomen, lu- 
cruri care sunt doar „copii imperfecte“ ale Idealului și îl 
aproximează în grade diferite deși rămân totdeauna infinit 
depărtate de el; el e „arhetipul pentru determinarea com- 
pletă a copiei“, servind „ca regulă și arhetip, atât pentru ac- 
țiunile noastre cât și pentru judecăţile noastre critice“ (CRP 
(1998), 442-). 

E firesc să credem că atunci când vorbește despre „de- 
terminarea completă“ a unei maxime Kant are în minte lu- 
cruri similare. Pentru a avea o cunoaștere completă a faptului 
că o maximă e morală (ceea ce e numai un ideal), trebuie 
să o raportăm nu doar la voinţele tuturor fiinţelor raționa- 
le (umane) date, pentru care ea poate fi maximă, ci la an- 

samblul tuturor ființelor raționale posibile, perfecte și im- 
perfecte, privite ca scopuri în sine și aflate sub legi morale, 
stabilind dacă ea poate aparţine voinței lor sau nu. Cu alte 
cuvinte, pentru a spune dacă o maximă morală e posibilă 
îți esufie cata spunem că ea trebuie să fie maximă pen- 
tru toate ființele raţionale umane așa cum există, ci mai mult, 
că ea trebuie să fie maxima oricărei ființe raţionale posibile, 
umane sau ne-umane, perfecte sau imperfecte, altfel spus 
să fie în potenţă o „lege obiectivă“ strict universală (nece- 
sară). În plus, pentru a spune dacă o maximă morală e po- 
sibilă, trebuie să vedem dacă ea are ca materie orce natură 
raţională posibilă privită ca scop în sine. Dar acest concept 
al determinării complete, această Idee a ansamblului tutu- 
ror posibilităților, nu poate fi prezentat 7 concreto, el fi- 
ind un /deal al rațiunii practice: e vorba de celebrul Ideal 
al „imperiului scopurilor“. Nu putem să nu subliniem că 
idealul imperiului scopurilor e determinat de Ideea de au- 
tonomie (e „atașat“ ei), el fiind gândit ca o mulțime a tu- 
turor ființelor raţionale posibile, perfecte și imperfecte, 
privite ca scopuri în sine (II, 61). Această mulţime de fiin- 
ţe raţionale autonome e guvernată de „legile autonomiei“, 
adică de FLU (II, 66) și FSI (II, 70). Acest Ideal e reperul 
care asigură determinarea completă a oricărei maxime mo- 
rale, căci numai gândit în raport cu el conceptul de „maxi- 
mă morală“ e cunoscut ca reprezentând motivaţia morală 
reală a unei acţiuni morale. O fiinţă raţională finită (un anu- 
mit om) e posibil să se gândească, prin analogie, ca un 
„membru“ în „imperiul scopurilor“ dacă voinţa ei (lui) e 
constrânsă de principiul suprem al moralității; noi putem 
ști acest lucru dacă maximele ei (lui) satisfac restricțiile FLN 
și FU. Desigur, Idealul e doar arhetipul tuturor maximelor 
(acţiunilor) empirice care aspiră la statutul de a fi morale 
și care nu sunt decât „copii imperfecte“ ale lui, aproximân- 
du-l în diferite grade dar neputându-l atinge complet nici- 
odată. Însă ceea ce urmărește raţiunea prin Idealul ei este 

„determinarea completă după reguli a priori“ (CRP (1998), 
444). Regulile care ne permit să determinăm apartenența ma- 
ximei la voinţa unei fiinţe raționale care poate fi, prin ana- 
logie, membru în imperiul scopurilor sunt FLN și FU 
sintetizate în cadrul FIS: „Toate maximele din propria noas- 
tră legislare trebuie să fie coerente într-un posibil imperiu 
al scopurilor ca imperiu al naturii“ (II, 72). În acest sens 
afirmă Kant că „este foarte folositor să trecem una și aceeași 
acţiune prin cele trei concepte menţionate“ (II, 72). Într-o 
formă sintetică, testul nostru ar putea arăta astfel: Ne-am 
putea noi oare gândi ca și cum am fi: 


— membri ai unui Ideal imperiu al scopurilor în sine, deci 
ca scopuri în sine (ca fiinţe raţionale) care nu pot fi nicio- 
dată folosite doar ca mijloc (obiect), ci întotdeauna și ca scop 
în sine? 

— membri ai unui Ideal imperiu al scopurilor în sine (care 
are ca analog un imperiu al naturii) ale cărui maxime pot 
fi universalizate ca și când ar fi legi acceptabile ale naturi: 
teleologice? 


lată deci cum, plecând de la problema felului în care e 
posibil să aplicăm principiul moralității, ca Idee, la acțiu- 
nile din fenomen, am ajuns să formulăm cele trei reguli ale 
intelectului de judecare a acţiunilor sub legile raţiunii prac- 
tice, reguli prin care ceea ce spune o lege (27 abstracto) „este 
aplicat la o acţiune 2 concreto“ 18. Mai putem constata acum 
că forma maximelor morale e unică pentru orice maximă: 
universalitatea strictă. Materia unei maxime morale constă 
în acele scopuri subiective care sunt riguros „limitate“ de 
„scopul obiectiv“, scop obiectiv care e, de fapt, o plurali- 
tate de scopuri obiective (de fiinţe ii oale ca naturi ra- 
țtionale, ca scopuri în sine); această pluralitate de fiinţe 


180 Așa cum am văzut, intelectul este „facultatea regulilor“ iar „pu- 
terea de judecată“ (Urtezlsferaft) e „facultatea ... de a distinge dacă 
ceva stă sau nu sub o regulă dară“ (CRP (1998), 164). 

raţionale ca scopuri în sine nu formează o mulțime limitată 
la universul fiinţelor umane cunoscute nouă, ci se referă la 
mulţimea ideală a tuturor ființelor raționale poszbile care stau 
sub principiul moralității și care formează un „imperiu al 
scopurilor“. Kant observă pe baza acestor paralelisme că 
„progresia“ formă-materte-determinare completă e analo- 
gă („oarecum“) progresiei categoriilor cantităţii: ppita- 
te-pluralitate-totalitate. În felul acesta cele trei formule ale 
imperativului moral corespunzătoare formei, materiei și de- 
terminării complete se dovedesc o dată în plus a fi formule 
ale categoriilor cantității. De aici rezultă că evaluarea po- 
sibilităţii unei maxime morale se poate face în mod siste- 
matic numai „în virtutea categoriilor“, prin evaluarea ei în 
sistemul regulilor de judecare bazate pe categoriile canti- 
tății!8!. Numărul acestor reguli de judecare va fi deci egal 
cu numărul categoriilor cantităţii (adică trezi — și cu aceas- 
ta disputa în jurul numărului formulelor subsidiare înce- 
tează)), iar relația lor nu e cea de echivalență, ci e una identică 
cu relaţia dintre categorii: „a treia categorie rezultă ... din 
unirea celei de-a doua cu cea dintâi; astfel, totalitatea nu 
este altceva decât pluralitatea considerată ca unitate“ (CRP 
(1998), 115)182. În mod analog, imperiul scopurilor este to- 
talitatea scopurilor în sine considerate sub unitatea Legii 
morale: „înțeleg prin 2mper:u unirea sistematică a diferite- 
lor fiinţe raţionale prin legi comune“ (II, 62). Rezultă de 
aici că Formula imperiului scopurilor nu ar trebui să fie alt- 
ceva decât o sinteză între Formula umanității și Formula 


81 „Determinarea completă e subordonată totalității (universi- 
tas) sau ansamblului tuturor predicatelor (scopurilor în sine — V. M.) 
posibile“ (CRP (1998), 445). 

182 Acum se poate vedea cu claritate de ce modul corect de tra- 
ducere a începutului paragrafului II, 72 este următorul: „Cele trei 
moduri de a reprezenta principiul moralităţii pe care le-am expus nu 
sunt, în fond, decât tot atâtea formule ale uneia și aceleiași legi, pna 
din ele unindu-le prin sine în ea pe celelalte două.“ 

legii naturii: într-un imperiu al scopurilor, toate maxime- 
le trebuie să satisfacă atât restricţiile formulate de FU! câr 
și pe acelea formulate de FLN'S*: „Orice fiinţă rațională tre- 
buie să acţioneze ca și cum (als ob) ar fi, prin maximele ei, 
de fiecare dată, un membru legislator în imperiul univer- 
sal al scopurilor“ (II, 75) — adică o fiinţă ale cărei maxime 
nu încalcă FLN și FU!85. Prin urmare, FIS ar putea fi nu- 
mită, din motivele de mai sus, pnica IC-pocedură (com- 
plexă) a „canonului“ judecării morale a acțiunilor sub 
principiul suprem al moralității (nu FLN, cum crede Rawls). 
Ea are aspectul unei proceduri inspirate de metoda de deci- 
zie a observatorului ideal: standardul corectitudinii unei 
evaluări morale e evaluarea pe care am face-o dacă am fi ju- 
decători morali ideali într-un ideal imperiu universal al sco- 
purilor în analogie cu un imperiu al naturii. 


4.3. Aplicaţii (IL, 34-38; 50-54) 


Formula Ideii de autonomie a voinţei (care e și formula 
principiului suprem al moralității) nu e decât un „model“ 


155 „Vom putea gândi un ansamblu al tuturor scopurilor în co- 
nexiune sistematică ..., adică un imperiu al scopurilor, care e posi- 
bil după principiile de mai sus. Căci toate fiinţele raționale stau sub 
legea conform căreia fiecare dintre ele nu trebuie să se trateze pe sine 
și nu trebuie să-i trateze pe toţi ceilalți niciodată numai ca mijloc, ci 
de fiecare dată în același timp ca scop în sine“ (II, 63). 

18 „Principiul formal al acestor maxime este: acţionează ca și cum 
maxima ta ar servi în același timp ca lege universală (pentru toate fi- 
inţele raţionale). Un imperiu al scopurilor este deci posibil numai 
în analogie cu un imperiu al naturii“ (II, 75). 

18 [ată și o altă formulare relevantă: interesul viu pentru legea 
morală e trezit în noi „prin intermediul nobilului ideal al unui impe- 
riu universal al scopurilor în sine ... la care putem și noi aparţine ca 
membri atunci doar când ne conducem cu grijă după maximele li- 
bertății ca și cum ar fi legi ale naturii“ (III, 34). 

originar ce stabilește condiţiile z pror: de posibilitate ale 
moralului în genere, dar nu determină direct nici o realitate 
empirică. Formulele subsidiare, în schimb, ghidează jude- 
carea maximelor empirice și mediază astfel aplicarea Ideii 
de autonomie, care e nucleul teoriei lui Kant. Aceste reguli 
de judecare — sintetizate în FIS — reprezintă un model po- 
sibil al Ideii de voință bună (autonomă): acest model po- 
sibil e Jdea/ul „atașat“ acestei /dez (II, 61). El trebuie să fie, 
pe de o parte, omogen cu Ideea de autonomie (Idealul im- 
periului scopurilor e chiar Ideea de autonomie sn 2ndividuo) 
și, pe de altă parte, să fie omogen cu fenomenele (maximele 
empirice analoge unor legi ale naturii), adică să permită eva- 
luarea analogică a maximelor enapirice spre a decide dacă 
pot fi „subsumate“ legii fundamentale. Enunţul regulilor 
de judecare sugerează o asemenea procedură de Jos în sus, 
care are toate aparențele unei proceduri de testare sau eva- 
luare a maximelor: criteriul minimal, formal, al acestui test, 
care evaluează măsura în care o maximă ar putea satisface 
condiţia formală a moralității formulată de legea fundamen- 
tală, este universalizabilitatea. A aplica indirect FLU la o 
maximă înseamnă a folosi un „principiu de aplicare“, anume 
FLNN, pentru a aproxima dacă maxima satisface condiţia for- 
mală a unei legi morale — universalitatea. Kant folosește 
FLN pentru evaluarea morală a patru maxime care încal- 
că tot atâtea genuri de datorii ce constituie pentru autor — 
și pentru multe școli de filozofie morală și juridică din epo- 
că — nucleul paradigmatic al sistematicii datoriilor morale. 
Să urmărim aceste exemple. 


Exemplul 1 (II, 35): 


Kant aplică Formula legii naturii la patru exemple de ma- 
xime care încalcă patru tipuri tradiţionale de datorii, anu- 
me: datorii perfecte (datorii care impun acţiuni în condiții 
bine precizate, fără a admite excepţii) — față de sine (Exem- 
plul 1) şi fază de alții (Exemplul 2) —, respectiv datori: 

imperfecte (datorii care ne cer doar să avem anumite scopuri 
și lasă la alegerea noastră ce acţiuni să întreprindem pen- 
tru a le atinge și în ce circumstanţe) — față de sine (Exem- 
plul 3) și față de alții (Exemplul 4). Pretenţia lui este că în 
cazul datoriilor perfecte criteriul testului universalizabili- 
tăţii maximei este o contradicţie conceptuală, iar în cazul da- 
toriilor imperfecte criteriul testului este o contradicție a 
voinţei. 

În primul exemplu, maxima (imorală) încalcă o datorie 
strictă faţă de sine, datoria omului, în calitate de persoană, 
de a-și conserva viaţa. Maxima materială imorală este: 


|: „Din iubire de sine adopt principiul de a-mi scur- 
ta viaţa dacă, prelungind-o, ea mai mult mă ameninţă 
cu necazuri decât promite satisfacţii.“ 


Voi reformula această maximă pentru a-i face structura 
mai transparentă: 


m,: Vreau să mă sinucid din motive egoiste (din dra- 
goste de sine!8) (X), pentru a-mi scurta viaţa (Y) 
în condiţiile în care aceasta îmi oferă mai multe ne- 
norociri decât bucurii (Z) (Vreau să fac X dacă do- 
resc scopul Y în circumstanţele Z). 


În această maximă materială o acțiune (mă voi sinucide 
din amor propriu) este legată în calitate de mijloc de un 
anume scop, care e mobilul acţiunii (dorinţa de a-mi scurta 


!% Iubirea de sine (pbrlautia) e satisfacerea, înainte de orice, a pro- 
priilor înclinații. Ea reprezintă un principiu al „egoismului moral“ 
și nu poate fi o datorie. Iubirea de alții e, în schimb, o datorie mora- 
lă. „Acţioncază neegoist“, adică „Nu acționa din principiul utilității“, 
e o datorie. „În toţi oamenii există, fără restricţie, o iubire a dorin- 
ței propriei bunăstări, care devine o greșeală numai atunci când ex- 
clude pe alții din iubirea noastră sau din înclinațiile noastre faţă de 


ei“ (LE, Vig., 363). 

viaţa), în circumstanțele în care nenorocirile prelungite 
nu-mi mai dau nici un motiv de a mai dori să trăiesc. 

FLN ne cere să judecăm moralitatea acestei maxime 
adoptând-o ca și când am vrea ca ea să devină (nu direct o 
lege a sfințeniei, cum cere FLU, ci, printr-o analogie) o lege 
universală a naturii. Acest „ca și când“ ne sugerează că, pen- 
tru aceasta, ar trebui să construim un analog al maximei în 
domeniul legilor teleologice ale naturii. Acest analog este, 
în opinia lui Kant: 


L(m,): Pentru orice fiinţă sensibilă, sentimentul de iu- 
ire de sine are ca scop natural distrugerea vieţii. 


E ușor de observat că universalizarea analogică a ma- 
ximei nu duce la o autocontradicţie, cum spun de multe ori 
comentatorii!$. Căci L(m,) nu este autocontradictorie. Ea 
intră însă în contradicție cu o presupunere factuală a lui 
Kant, anume că există deja, în natura organizată, o lege te- 
leologică opusă: 


LN, : Pentru orice fiinţă sensibilă, sentimentul iubirii de 
sine are ca scop natural stimularea promovării 
vieţiiI88. 


Or, o natură care conţine legi contradictorii nu poate 
exista. Mai mult, așa cum observă Wood, argumentul lui 
Kant cu privire [a sinucidere se bazează, în acest punct, pe 
o supoziţie suplimentară, anume pe un principiu al teleo- 
logiei naturale: 


NT: Dacă F e un sentiment al cărui scop este produce- 
rea lui P, atunci e autocontradictoriu să presupu- 
nem un sistem al naturii (teleologice) care are ca 


187 „Legea morală ultimă se dovedește afi o aplicare a principiu- 
lui logic al noncontradicţiei“ (R. Sullivan, An Introduction to Kant”s 
Ethics, Cambridge University Press, 1994, p. 35). 

18 „O natură a cărei lege ar fi ... [ca sentimentul iubirii de sine] 
să promoveze viaţa“ (II, 35). 

lege că în anumite circumstanţe F produce în mod 
sistematic non-P. 


Prin urmare, e imposibil să concepem existența unei ase- 
menea naturi. Din (NT) și acceptarea prealabilă a lui (LN, ) 
rezultă că L(m,) e imposibilă; altfel spus, maxima mate- 
rială m, privită ca lege universală a naturii e imposibil să 
existe ; cu alte cuvinte, maxima materială m, nu poate fi voL- 
tă ca lege universală a naturii, pentru că e absurd să vrei un 
lucru natural-imposibil. Rezultă că m, nu satisface testul 
FLN, deci nu are un conţinut moral. Decizia în legătură 
cu posibilitatea ridicării maxime! la universalitatea legii nu 
va fi niciodată decât aproximativă (numai o analogie). Re- 
laţia dintre maximele subiective și legile obiective nu e una 
de identitate, nici una de comparație directă, ci una de „adap- 
tare“, i.e. de aproximare asimptotică, de trecere la limită: 
„Această sfinţenie a voinţei este totuși o Idee practică, care 
trebuie să servească în mod necesar ca prototip, de care a 
se apropia la infinit este unicul lucru ce se cuvine fiinţelor 
raționale finite“ (CRPr., 121). Mai exact, comparaţia și tes- 
tarea au loc prin urmărirea posibilități ridicării maximei ma- 
teriale la forma ei ca lege (universalitatea) în termeni de /ege 
a naturii. 

Dar ceea ce pare a spune Kant este că, prin aceste patru 
exemple, el nu a vrut să dea tot atâtea evaluări morale ale 
unor maxime empirice particulare, ci câteva „derivări“ pa- 
radigmatice ale unor datorii ce fac parte dintr-un sistem al 
datoriilor așa cum există deja în școlile de filozofia drep- 
tului și moralei, în particular în școala lui Pufendorf 
(II, 34n). Rezultatul poate fi interpretat și în acest sens: pen- 
tru aceasta vom observa rezultatul testării (i.e. Interzis m, ) 
este echivalent cu Trebuie non-m,. Or, Trebuie non-m, este 
chiar datoria pe care vrem să o Mlesivaiue din principiul mo- 
ralităţii: datoria faţă de sine a omului de „a-și conserva na- 
tura animală“ — una dintre cele mai importante datorii 


morale (MM, 262). 

În concluzie, mi se pare plauzibil să privim FLN ca pe un 
test care ne cere să adoptăm ca morale numai acele maxime 
care ar putea deveni prin universalizare asemănătoare le- 
gilor universale te/eologice deja existente în natură. Trebuie 
spus acum că „finalitatea naturii“ acoperă doar o parte a fe- 
nomenelor naturale: anume cele vizând „ființele organizate“ 
(Ctj. 314), domeniul „mecanicismului“ rămânând intact și 
completând pe cel al finalismului. În al doilea rând, prin- 
cipiul „finalității naturii“ e considerat de Kant „total diferit 
de finalitatea practică (a artei umane sau chiar a moravu- 
rilor), deși el e gândit prin analogie cu ea“ (Cfj. 75): „între 
domeniul conceptului naturii, care stă sub prima legifera- 
re (i.e. a intelectului) și domeniul conceptului libertăţii care 
stă sub a doua legiferare (i.e. a raţiunii) orice influenţă re- 
ciprocă, pe care ar putea-o avea unul asupra altuia (fieca- 
re potrivit legilor sale fundamentale), este exclusă datorită 
prăpastiei adânci care desparte suprasensibilul de feno- 
mene“. Și mai departe: „Facultatea de judecare oferă în con- 
ceptul unei finalități a naturii conceptul mylocitor între 
conceptele naturii și conceptul libertăţii“ (Cf. 90, 91). Evi- 
dent, nici o maximă nu poate deveni efectzv o lege a naturii 
mecanice, o lege a unei naturi lipsite de scopuri, în urma 
procesului de universalizare analogică. Dar nu e mai puţin 
adevărat că natura mecanică are aceeași formă cu natura te- 
leologică şi și cu cea rațională. Plecând de aici, am putea spune, 
împreună cu Kant, că FLN ne cere să actionăm numai con- 
form acelor maxime care ar putea fi universalizate analo- 
gic ca leg: ale naturii în genere (de unde caracterul aparent 
eliptic — fără „teleologic“ — al formulării FLN de la II, 33). 

Multe semne de întrebare s-au ridicat în legătură cu va- 
labilitatea acestui argument kantian, de la punerea sub sem- 
nul îndoielii a unei legi naturale cum e LN , la evidențicrea 
unor sensuri ale „promovării vieţii“ care See su scurtarea 
vieţii unor indivizi în anumite circumstanţe (eutanasie, su- 
pravieţuirea unei specii) și la respingerea, într-o perspectivă 

darwiniană, a unui principiu ca NT; în fine, la punerea sub 
scribul îidoielisa însăși concepției finaliste a naturii'*. 
Scopul meu, aici, nu este însă cu prioritate acela de a criti- 
ca sau dezvoltateoria lui Kant, ci numai de a o înțelege. De 
aceea nu voi insista asupra unor asemenea critici. 

Exemplul 2 supune testului FLN tot un principiu em- 
piric prudențial (i.e. o maximă a „iubirii de sine“) cum fu- 
sese și cel din primul exemplu. În acest caz — care e acela 
al încălcării unei datorii stricte faţă de altul — maxima ma- 
terială este: „Atunci când cred că duc lipsă de bani, voi îm- 
prumuta bani și voi promite să-i înapoiez chiar dacă știu 
că acest lucru nu se va întâmpla niciodată.“ EI ar putea fi 
reconstruit raţional într-un mod asemănător primului 
exemplu. 


Exemplul 3 (II, 37): 


Dacă în primele două exemple am avut de-a face cu 
maxime imorale care încălcau datorii perfecte, în ultimele 
două exemple vom avea de analizat cazul datoriilor imper- 
fecte. În cazul acestora, Kant pretinde că nu mai avem 
drept criteriu contradicţia conceptuală, ci contradicța 
voinţei. Să vedem despre ce este vorba. În cel de-al trei- 
lea exemplu maxima încalcă datoria realizării perfecțiunii 
în propria persoană!%; maxima materială, deși neformu- 
lată explicit, pare a fi: 


m: îmi voi neglija dezvoltarea ansamblului facultăților 
personale pentru că e mai comod să urmăresc numai plă- 
cerile corporale. 


18 Vezi A.Wood, Kant's Ethical Thought, p. 86. 

1% „Perfecţiunea“ proprie înseamnă cultivarea capacităţilor noas- 
tre naturale pentru a promova scopurile propuse de rațiune. E vor- 
ba de capacități ale minţii (capacitatea rațională de a face ştiinţă), 
capacități ale sufletului (memoria, imaginaţia etc.) și capacități ale cor- 
pului (cele ce menţin vigoarea animală). Nu e evident că există o 

Legea teleologică a naturii obținută prin universalizarea 
analogică a acestei maxime este: 


L(m,): Orice fiinţă raţională își neglijează dezvoltarea 
ansamblului facultăților (între ele, cele raţiona- 
le) pentru a urmări numai plăcerile senzoriale. 


O natură în sens larg care ar conţine o asemenca lege este, 
în opinia lui Kant, perfect conceptibilă; aceasta e o lume 
de indivizi hedonici și, spune Kant, „o natură ar putea în- 
tr-adevăr să subziste foarte bine având o asemenea lege uni- 
versală“. Dar o asemenea lege a naturii, deși ar putea fi 
concepută ca reală, nu ar putea fi voită. Spre deosebire de 
primele două exemple, unde aveam cazul imposibilității de 
a concepe (de a exista) o asemenea lege, aici avem cazul mai 
obscur al imposibilității de a o voi; acesta e cazul voințe: 
contradictorii (II, 40). Ce înseamnă aceasta ? Kant pare a pre- 
supune aici un alt principiu, cel al coerenței voinţei: 


(PCV) O voinţă care e determinată de maxima materia- 
lă m şi de maxima materială non-m este impo- 


sibilăl?!. 


Prin urmare, dacă m, este adoptată de mine în acest mo- 
ment nu se întâmplă nimic nefiresc, un asemenea lucru e 
perfect posibil. Dar dacă m, e adoptată ca maximă de or- 
ce fiinţă raţională, atunci ea intră în conflict, crede Kant, 
cu alte maxime care în mod necesar ne determină voinţa ca 
fiinţe rauonale. Un exemplu de asemenea maximă necesară 
a voinţei oricărei fiinţe imperfect bune este: 


datorie de a cultiva toate aceste capacităţi. Kant încearcă în MM să 
demonstreze că există o asemenea datorie. În IMM, în schimb, el o 
presupune și exemplifică doar modul de funcţionare al FLN pe o 
maximă care încalcă această datorie. 
191 „Două reguli care se opun nu pot fi necesare în același timp. 
„.O coliziune a datoriilor și a obligaţiilor nu poate fi gândită nici- 
debuna (MM, 81). 


356 KANT 





M,: Orice ființă imperfect bună vrea să-și dezvolte toate 


facultăuile, inclusiv facultăţile sale raționale. 


Kant crede, probabil, că această maximă ne determină 
necesarmente voinţa pentru că orice fiinţă raţională are prin 
definiţie o voință liberă, determinată nu numai de maxime 
subiective (deci de impulsuri exterioare), ci și de principii 
pur raționale, care își au originea în facultatea rațiunii prac- 
tice. O fiinţă imperfect bună, cum e cea umană, nu-și poate 
neglija dezvoltarea facultăţilor raţionale. 

E evident acum că M, este negația lui m,; dacă plecăm 
de la realitatea lui M,, aci m, este sei de ca maximă 
și, în consecință, nici nu poate fi voită ca lege universală a 
naturii. Spre deosebire de Wood, care nu vede unde e pre- 
zent aici testul de universalizare, eu cred că ideea univer- 
salizării prin analogie cu legea naturii e prezentă și în acest 
caz în următoarea formă: e imposibil să voim m, ca și cum 
ar fi o lege universală a naturii (deși o putem concepe ast- 
fel) pentru că, dacă orice voinţă ar fi determinată de maxi- 
ma m,, corespunzătoare legii naturii, atunci fiecare voinţă 
ar deveni autocontradictorie!*%2. Deci inainte de a putea con- 
cepe universalizarea analogică a maximei ca lege a naturii, 
n0i nu putem vo: această universalizare din cauza autocon- 
tradicției voinţei. 

Ultimul exemplu e acela al unei maxime care încalcă da- 
toria de a realiza fericirea altora; ea imaginează o lume de 
persoane pur egoiste care refuză să le ajute pe celelalte, dar 
nici nu le ) jenează, și a căror maximă subiectivă ar fi: Nu 
voi face rău altora şi nu le voi încălca drepturile, dar nici 
nu-i voi ajuta atunci când au nevoie. Nu voi intra nici în 
detaliile acestui caz, ci mă voi grăbi să trec la prezentarea 
felului în care Kant aplică FU la aceleași maxime materia- 


le (II, 50-54). 


192 „Este totuși imposibil să vrem ca maxima lor să fie ridicată la 
universalitatea unei legi a naturii, fiindcă o astfel de voinţă s-ar con- 
trazice pe ea însăși“ (II, 39). 

Din exemplele oferite de Kant rezultă că întrebarea-test 
pentru a verifica dacă maxima satisface condiţiile modelu- 
lui a priori definit de FU este ceva de genul: pot universa- 
liza maxima în așa fel ca acţiunea descrisă de maximă să fie 
de fiecare dată compatibilă cu idealul de om perfect ca scop 
în sine, i.e. cu ideea de a trata omul întotdeauna și ca scop 
în sine, niciodată doar ca mijloc? Conform Exemplului 1 
(privitor la datoriile stricte față de sine), dacă acţionez după 
maxima „Mă sinucid pentru a scăpa de o situaţie dificilă“, 
atunci mă folosesc de persoana mea „numa: ca mijloc pen- 
tru a face ca situaţia să rămână suportabilă până la sfârși- 
tul vieții“. Adică, vrea să spună Kant, acţionez de fapt după 
maxima: Mă sinucid folosind ca mmjloc anihilarea persoa- 
ne. mele pentru a-mi atinge scopul de a mă menţine într-o 
stare de lucruri tolerabilă până la sfârșitul vieţii. Dar un om 
nu e un „obiect“, i.e. o entitate nerațională care nu poate 
fi decât mijloc, ci e o „persoană“ sau un „scop în sine“ care 
prin definiție nu poate fi un simplu mijloc (II, 50; 48). Eu 
nu pot universaliza această maximă pentru că atunci ar tre- 
bui să tratez „umanitatea“ din mine şi din oricine altcine- 
va numai ca mijloc, nu întotdeauna și ca scop în sinc. În 
primul exemplu, „acţiunea“ din maximă („mă sinucid“ ) nu 
e „compatibilă“ cu „ideea umanităţii ca scop în sine“ pen- 
tru simplul motiv că o anulează pur și simplu. 

Al treilea exemplu (privitor la datoria realizării perfec- 
țiunii proprii), al persoanei care își neglijează talentele natu- 
rale pentru a se deda plăcerilor corporale, vizează o maximă 
care, dacă e universalizată, va cere să neglijăm dezvoltarea 
armonioasă a umanităţii din om, în favoarea unei dezvol- 
tări unilaterale, degradante. Neglijând dezvoltarea talentelor 
superioare, putem să ru fim în contradicţie cu umanitatea 
ca scop în sine (să o „conservăm“), dar nu putem fi în armo- 
ne cu ea (nu putem să „promovăm“ acest scop) (II, 53). 
Maxima în cauză nu trece, prin urmare, testul FU. Rezul- 
tă că, în cazul datoriilor imperfecte faţă de sine, testul nu 

constă doar în evidenţierea faptului că acţiunea prevăzută 
de maximă „nu contrazice umanitatea din persoana noas- 
tră ca scop în sine“, ci în faptul că acea acţiune este „în ar- 
monie“ cu ea (încurajează, favorizează, dezvoltă acele 
predispoziţii naturale care conduc la perfecțiunea umani- 
tăţii din subiectul nostru). 

S-a reproșat adesea formulelor imperativului categoric 
că ar oferi doar un test negativ, un test doar pentru exclu- 
derea maximelor imorale, nu și unul pozitiv, prin care să 
putem institui datorii. Critica este numai pe jumătate înte- 
meiată. 

Într-adevăr, testul „Trebuie să vrei numai acele maxime 
care pot fi universalizate consistent“ pare a sugera că ma- 
ximele unzversalizabile trebuie adoptate ca datorii. Or, 
aceasta este evident fals: căci dacă nu poţi voi ca maxima 
m să devină o lege universală (i.e. dacă prin universalizare 
ai ajuns la o contradicție a voinței), atunci înseamnă că ma- 
xima este imorală, deci că trebuie interzisă (Im); dacă, dim- 
potrivă, poţi voi ca maxima m să devină o lege universală, 
atunci rezultă că m nu e interzisă (-lm), adică m e permi- 
să 7 (căci Pm gg —lm). Dar permisiunea nu e totuna cu obli- 
gația: permisiunea include obligaţia și „indiferența morală“ 
(Pm & P-m; permis m și permis non-m), care „nu poate 
revendica nici o lege particulară“ (MM, 80). Faptul că poți 
vot ca maxima să devină o lege universală nu e un criteriu 
decisiv în testul de universalizare deoarece aceasta nu ne asi- 
gură că maxima respectivă este o obligație morală; pot voi 
consistent și o maximă indiferentă moral (Pm & P-m)!?. 


» „O acțiune care contrazice o obligaţie ... este s/licita, și una 
care nu o contrazice este licita — permisă sau nepermisă. Posibilita- 
tea unei acțiuni, în măsura în care e permisă, este autorizaţia de a ac- 
ționa, facultas moralis, căreia îi corespunde conceptul de res mere 
facultatis, i.e. o acțiune în care sunt permise atât acțiunea cât și omi- 
siunea şi în care, prin urmare, nimic nu contrazice obligaţia de a face 
sau a omite“ (LE, Vig., 285). 

Definitivă e doar identificarea contradicţiei voinţei. Aceas- 
ta i-a făcut pe unii comentatori să reformuleze Imperati- 
vul Categoric în termeni de posibilitate : 


„Poti (îti e permis din punct de vedere moral) să acționezi con- 
Ul pP 

form unei maxime 7 atunci și numai atunci când poţi voi ca 
m să devină o lege universală“!%. 


O asemenea reformulare are marele dezavantaj de a fi 
incompatibilă cu ansamblul teoriei lui Kant și de a face in- 
comprehensibilă „deducţia“ legii morale din Secţiunea III, 
care e totuși un „imperativ“. Kant nu a intenţionat nici un 
moment să-și gândească imperativul în termeni ... neim- 
perativi. El era totodată conștient de dificultatea discutată 
aici. Așa încât nu întâmplător adaugă el, de regulă, la for- 
mulele imperativului categoric precizarea că ele trebuie fo- 
losite ca un test negativ: 


„Potrivit acestui principiu (i.e. FA) sunt respinse toate maxi- 
mele care nu pot exista împreună cu propria legislaţie univer- 


sală a voinței“ (IMM, II, 55). 


„Principiul suprem al teoriei moravurilor este: acționează 
conform acelei maxime care, totodată, poate fi valabilă ca 
lege universală. — Orice maximă care nu se califică în acest 
Aj este contrară moralei“ (MM, 83). 


„Maximele sunt considerate aici ca astfel de principii su- 
biective care califică în vederea unei legislații universale; 
ceea ce este numai un principiu negativ (de a nu contrazi- 
ce o lege în genere)“ (MM, 235). 


Prin urmare, orice maximă 7 care nu trece testul de uni- 
versalizare nu are conţinut moral și este interzisă (Im). Dar 
Im =, O-m (ceva este interzis dacă negația lui e obligatorie). 
Prin urmare, acest test negativ generează totuși datorii, chiar 
dacă numai „datorii negative“ !”5 sau „de omisiune“, cum 


19B. Aune, Kant” Theory of Morals, p. 47. 
1% În anumite cazuri, aceste datorii pot avea, în final, o formă poz:- 
tivă, datorită efectului negaţiei asupra conținutului maximei. 

le numește Kant în Metafiz:ca moravurilor, unde face el 
însuși acest exerciţiu (MM, 262): dacă m nu poate fi uni- 
versalizată consistent, rezultă că O-m este o datorie mo- 
rală. În acest fel negativ „deduce“ Kant datoriile concrete 
din Formula umanutății (MM, 262 sqq). De exemplu, da- 
toria de a nu fi bețiv (Trebuie să nu bei necumpătat) e de- 
dusă prin aplicarea FU la maxima 7 = Voi bea necumpătat 
(acesta e viciul beţiei); dacă în acest fel „omul e tratat ca 
un animal“ și, prin urmare, m nu trece testul FU, rezultă 
Im; ceea ce e echivalent cu O—m (Trebuie să nu bei necum- 
pătat) (MM, 268). Acum putem înțelege mai bine ce vrea 
să spună Kant prin „derivarea“ „datoriilor reale“ din „uni- 
cul principiu“ al moralității (II, 39): fie m (maxima sinu- 
ciderii) neuniversalizabilă consistent (II, 35); rezultă, prin 
aplicarea testului de universalizare în analogie cu o lege a 
naturii teleologice, că Im; ceea ce ce echivalent cu O-m 
(aceasta e ceea ce Kant numește „datoria conservării natu- 
rii animale a omului“ — MM, 262). 

În aceste condiţii, structura FLU ar fi putut fi formu- 
lată, mai bine, în felul următor: 


Trebuie să alegi numa: acele maxime a căror negaţie nu e uni- 
versalizabilă consistent. 


Bunăoară, dacă 7n este „Voi bea cumpătat“, atunci -m 
este „Nu voi bea cumpătat“; dacă universalizarea lui —m 
duce la o contradicție, atunci rezultă I-m, echivalent cu Om. 

Sigur, e ușor de observat că I. Kant nu dă testelor sale 
formularea negativă sugerată mai sus. De ce nu o face totuși? 
Deoarece pentru el aceste teste nu sunt decât proceduri 
aproximative de apreciere a gradului apropierii noastre de 
Idealul imperiului scopurilor!?€. Or, ceea ce oferă ele din 


19 „Așadar omul, prin cea mai încăpățânată respectare a datori- 


ilor sale, nu poate niciodată atinge sfințenia din fiinţa sa, dar nici nu 
are nevoie de aceasta pentru a fi potrivit legii morale, deoarece în 

acest punct de vedere e considerat a fi arhisuficient; anume: 
1) fie un răspuns mai vag: e permis să alegi m — căci nu am 
putut identifica deocamdată nici o contradicţie în procesul 
de universalizare al maximei; 2) fie un răspuns mai precis: 

e interzis să alegi maxima m — pentru că e imorală; în acest 
din urmă caz, O-m poate fi instituită ca o datorie. Un ase- 
menea rezultat practic al testelor de universalizare mi se 
pare, într-adevăr, foarte mulțumitor. 

În ciuda așteptărilor nerealiste ale unor cititori ai lui Kant, 
etica sa pură nu e o teorie menită să ofere răspunsuri defi- 
nitive cu privire la ce e moral și ce e imoral într-un caz par- 
ticular sau altul. Căci, ne avertizează Kant, moralitatea 
propriu-zisă a acţiunilor, chiar și aceea a propriei conduite, 
ne va rămâne mereu ascunsă în toată puritatea ei (CRP (1998), 
433n). Etica pură oferă însă pedagogului un criteriu ferm 
al moralității și mijloace de îndrumare a intelectului sufi- 
cient de sistematice pentru a asigura o deliberare matură și 
critică asupra valorii comportamentului uman, într-o eră a 
lurminăriă în care se tonsidera că nimic nu trebuie să scape 
exerciţiului critic. 

Concluzia mea în legătură cu exemplele de aplicare fur- 
nizate de Kant nu e una neapărat pesimistă. În ciuda obiec- 
uilor de detaliu care le pot fi aduse, și le-au fost aduse, Kant 
demonstrează că știe ce vrea și o spune coerent, deşi une- 
ori eliptic și aproximativ. Încercarea de a dovedi caracterul 
eronat al teoriei lui Kant furnizând contraexemple (e.g. erori 
logice punctuale, maxime universalizabile care cauzează ac- 
țiuni evident imorale) nu funcţionează nici în acest caz, după 
cum nu a funcţionat în cazul teoriilor fizice (fizicii lui 
Newton i-au fost contrapuse o serie de „anomalii“ și cu 
toate acestea teoria a fost menţinută și dezvoltată). Aceas- 
ta se întâmplă pentru că o teorie, fie ea științifică sau filo- 
zofică, pare să fie susținută, în ciuda unor exemple rebele, 


virtutea constituţiei sale subiective el trebuie să fie necesitat de aceas- 
tă lege pentru a-și îndeplini datoriile“ (LE, Vig., 261). 

din motive mult mai generale: coerenţa și eleganța ei inter- 
nă, puterea ei explicativă pentru nucleul de exemple con- 
siderate paradigmatice (în acest caz, cele patru tipuri de 
datorii), forţa ei curistică (teoria lui Kant a lansat o tradiţie 
a deontologismului și a testelor de universalizare care e încă 
viel”), în fine, compatibilitatea ei cu valorile culturale do- 
minante ale vremii (în cazul nostru, cu valorile moderni- 
tăţii). Aceasta nu înscamnă, desigur, că nu pot apărea teorii 
alternative care să pretindă o îndreptățire similară, cum a 
fost de exemplu uulitarismul. 

Nu toată lumea împărtășește însă această viziune opti- 
mistă. De pildă, T.C. Williams trage o concluzie mult mai 
rezervată în legătură cu succesul întreprinderii kantiene de 
a aplica la exemple concrete Formula legi: universale: „Exis- 
tă deci serioase dificultăți în calea înţelegerii acestor patru 
exemple ca ilustrări ale aplicării a ceea ce s-a conceput a fi 
« metoda strictă » a lui Kant, i.e. a aplicării practice a prin- 
cipiului pur formalal ini setati alia categoric. Mai mult, sin- 
gura concluzie ce s-ar putea trage din această trecere în 
revistă a ilustrărilor oferite de Kant este aceea al unui cum- 
plit eșec al lui Kant de a demonstra aplicarea acestui prin- 
cipiu“1%. O asemenea impresie este larg împărtășită de 
exegeţi. Din interpretarea mea rezultă că, riguros vorbind, 
T.C. Williams se înșală: Kant a înregistrat un cumplit eșec 
în aplicarea „principiului pur formal al imperativului cate- 
goric“ la maxime concrete pentru că ... el nici nu a încer- 
cat să-l aplice. 

Finalul Secţiunii II (77-87) pune problema fundamen- 
tală, care va face trecerea la Secţiunea III, cum poate fi de- 
monstrat sau întemeiat acest Imperativ categoric ? Metoda 
analitică nu mai folosește acestui scop: căci principiul în 


197 Vezi A. Denham, S. Jackson, Influenta lui Kant asupra filo- 
zofiei morale britanice contemporane, în A. Montefiore, V. Mure- 
şan (ed.), Filozofia morală britanică, Alternative, 1998. 

19Ţ.C. Williams, The Concept of Categorical Imperative, p. 47. 

cauză „nu poate fi demonstrat prin simpla descompunere 
a conceptelor cuprinse în el, deoarece este o judecată sin- 
tetică“, nu analitică (II, 76). În al doilea rând, nefiind nici 
un principiu empiric, deoarece e necesar și universal, do- 
vedirea lui trebuie făcută z prior: (II, 80). Pentru aceasta e 
nevoie să depășim limitele unei metafizici a moravurilor în- 
tr-o „critică a subiectului“, adică o „critică a rațiunii pure 
practice“ (II, 77, 87). Este ceea ce autorul va schiţa în Sec- 
tiunea III. 


5. Cum este posibil un imperativ categoric? 
(Secţiunea III) 


„Trebuie să mărturisesc că acest dublu caracter al 
omului, aceste două curi într-un singur subiect, re- 
prezintă pentru minc, în ciuda tuturor cxplicaţiilor pe 
care le-au oferit Kant însuşi și elevii săi, ... lucrul cel 
mai obscur și mai incomprchensibil din întreaga fi- 
lozofice critică.“ El piitoania 
„Cu toată obscuritatea sa, care cade din când în când 
în incoerentă, teoria lui Kant a libertăţii este, după 
minc cel puţin, cea mai profundă și argumentată în- 
cercare de a aborda acest subiect din istoria filozofiei 


occidentale. IL. ALLISON 


„Foarte puţini filozofi contemporani aprobă teoria 
kantiană în întregul ci, poate chiar nici unul; unii stâlpi 
ai edificiului kantian — cu deosebire noțiunea de cu 
raţional noumenal ca singură sursă a motivaţiei mo- 
rale — au fost aproape universal respinși.“ 

A. DENHAM 
„Pentru Kant, ceva ce necesar dacă e adevărat în toa- 
te lumile despre care, având constituţia pe care o avem, 


putem avea experiente.“ 
DP. KITCHER 


5.1. Sensul „deducţiei“ imperativului categoric 


Comentatorii sunt unanimi în a susţine că Secţiunea III 
a Întemeierii metafizicii moravurilor reprezintă partea cea 
mai dificilă și, poate, mai nesatisfăcătoare a lucrării lui Kant. 
Henry Allison, de pildă, vede în ea „unul dintre textele kan- 
tiene cele mai enigmatice“!%?. Iar Dieter Henrich aprecia- 
ză că „argumentele lui Kant sunt neclare și ininteligibil 
aranjate și că tonul hotărât al expunerii maschează o pre- 


15H, Allison, Kant's Theory of Freedom, Cambridge University 
Press, 1991, p. 214. 

zentare a concepţiei sale care nu e complet elaborată și de- 
spre al cărei caracter Kant nu e încă apt să vorbească într-o 
manieră liberă de obscurități și ambivalenţe teoretice “200. 

Scopul principal al secţiunii este „stabilirea“ principiu- 
lui suprem al moralității după ce în precedentele două sec- 
țiuni s-a încercat identificarea acestuia și articularea sa 
completă ca principiu a priori al moralei (cf. Pref. 13). La 
sfârșitul Secţiunii II, Kant se arăta convins că pentru a do- 
vedi că moralitatea nu e o simplă „himeră“, ar trebui să ară- 
tăm că unicul principiu al moralei cuprins analitic în 
conceptul a priori de „autonomie a voinţei“ (II, 77) este 
„adevărat“ și „absolut necesar“ ca propoziţie sintetică a pri- 
ori (II, 87). Acest ambițios obiectiv ar presupune — în con- 
textul specific al filozofiei critice kantiene — o „deducție“ 
a priori a sa în cadrul unei Critici a raţiunii pure practice. 
Secţiunea III e menită să completeze elementele acestei Cri- 
tici ce se dovedesc condiţii sine qua non ale „deducției prin- 
cipiului moralității“. 

În cadrul filozofiei critice kantiene, „deducție“ nu are 
sensul logic de derivare necesară a unei concluzii din pre- 
mise adevărate. Analizând sensul deducţiei legii morale la 
Kant, Dieter Henrich observa că „încă din perioada tim- 
purie a evoluţiei sale filozofice, el (Kant) a descoperit deja 
întrebarea cum putem argumenta în sprijinul unor propo- 
ziţii care nu pot fi asigurate prin proceduri de demonstra- 
ţie directă. Această întrebare se aplica și propozițiilor legate 
de îndoielile lui Hume. Kant a descoperit că o asemenea pro- 
cedură poate consta numai în « critica subiectului » și a găsit 
că această formă de argumentare e prefigurată de procesele 
civile. Justificarea propoziţiilor care nu pot fi demonstrate 
ca teoreme poate veni numai prin clarificarea originii lor“ 
— sau a presupoziţiilor necesare care le conferă valabilitate, 


2% D. Henrich, The Deduction of the Moral Law, în P. Guyer 
(ed.), Groundwork..., p. 310. 

adică prin „deducţia“ lor?!. În Critica rațiunii pure Kant 
explică faptul că, în acest sens su: generis, termenul „deduc- 
ție“ e împrumutat din sfera juridică unde, atunci „când vor- 
besc despre drepturi și uzurpări, jurisconsulții disting, 
într-un litigiu, chestiunea de drept (gu:d jur:s) de chestiu- 
nea de fapt (quid facti) şi, cerând de la amândouă dovadă, 
ei numesc dovada întâi, pe aceea care trebuie să expună drep- 
tul sau chiar legitimitatea pretenţiei, deducție“ (CRP (1998), 
118). De exemplu, „deducţia“ unui drept dobândit (e.g. un 
drept de moștenire) constă în clarificarea originii legale a 
acelui drept (e.g. producerea unui testament valabil) astfel 
încât posesia lui să devină legitimă. În acest sens spune Henrich 
că „o deducție se referă prin definiţie la o origine“2%?. Kant 


20! D. Henrich, The Deduction of the Moral Law, în P. Guyer 
(ed.), Groundwork ..., pp. 324-325. 

202 D. Henrich, Kant's Notion of a Deduction, în E. Forster (ed.), 
Kant's Transcendental Deductions, Stanford University Press, 1989, 
p. 35. Termenul „deducție“ era larg utilizat în acest sens în mediile 
juridice din vremea lui Kant, dar a devenit ulterior desuet, ceea ce 
explică dificultățile noastre de a-i capta înţelesul corect. După cum 
observă Henrich, practica juridică a „deducțiilor“ datează încă de la 
sfârșitul secolului al XIV-lea când a început publicarea unor lucrări 
care au ajuns să fie numite în secolul al XVIII-lea „scrieri despre de- 
ducții“. Ele conțineau justificarea unor pretenţii legale controversate 
privind posesiunile și drepturile în litigiile dintre diferitele formați- 
uni statale ale Sfântului Imperiu Roman de Națiune Germană. O „de- 
ducţie“ nu e însă o teorie amplă, fundamentată pe principii ultime, 
Ci O argumentare scurtă și pertinentă menită să justifice în mod con- 
vingător o pretenţie cu privire la legitimitatea unei posesiuni sau a 
unui uz. Ea nu e o „demonstraţie“, ci o „probaţiune“ (probatione). 
De exemplu, în cazul unui testament, e posibil să relatăm istoria lui 
factuală, (când a fost scris, în ce circumstanţe, cum a fost păstrat), 
să cântărim depoziţiile diferiților martori: aceasta se numea species 
Jacti (relatarea faptelor). Dar dincolo de disputele, uneori inconclu- 
dente, ce potavea loc în tribunal pe chestiunile de fapt, se poate aduce 
argumentul suprem al acelor probe juridice care transformă preten- 
ţia de posesiune în drept de proprietate (e.g. dacă testamentul ce stabi- 

însuși folosește explicit conceptul de origine (mai exact, de 
„izvor“) atunci când vorbește despre deducţia conceptelor 
de spaţiu și timp: „Am urmărit mai sus conceptele de spa- 
țiu și timp cu ajutorul unei deducţii transcendentale până 
la izvoarele lor și am explicat și determinat valabilitatea lor 
obiectivă a priori“ (CRP (1998), 120). Este vorba în cazul 
„deducţilor“ de o argumentare, de o „probaţiune“ (pro- 
batio), nu de o „demonstraţie“ logică strictă, care urmărește 
să dovedească valabilitatea legitimităţii unei pretenţii con- 
troversate. Kant și-a forjat așadar o parte esenţială a meto- 
dei sale filozofice pe modelul acestei metode juridice de 
probaţiune, În Critica rațiunii pure el foloseşte termenul 
în diferite sensuri și în contexte diferite (deducție metafizi- 
că, deducție empirică, deducție transcendentală) — accep- 
țiunea cea mai apropriată de cea care ne interesează pe noi 
aici fiind aceea de deducție transcendentală a categoriilor. 
În filozofia practică, răspunsul la o guestio juris privitoare 
la principiul moralității este o „deducție“ a acestuia dintr-o 
anumită origine neproblematică, origine concepută ca o con- 
diţie a posibilităţii sale. O deducție justifică, prin recurs la 
origine, valabilitatea pretenţiei ca principiul moralității, des- 
coperit și formulat exact în secțiunile anterioare, să A au- 
tenticul principiu, nu o simplă „himeră“ cum susțin criticii 
empiriști ai eticii pure: „Deci cel ce ia moralitatea ca fiind 
ceva şi nu doar ca pe o idee himerică lipsită de orice ade- 
văr, trebuie să recunoască în același timp și principiul ei pe 
care l-am expus mai sus. ...Or, a arăta că moralitatea nu 
este o himeră — ceea ce și rezultă dacă imperativul categoric 
și, odată cu el, autonomia voinței sunt adevărate și absolut 
necesare ca principiu a priori — reclamă o posibilă folosire 
sintetică a rațiunii practice pure, folosire pe care însă nu în- 
drăznim să o prezentăm fără a o prefața cu o critică a înseși 


lește acel drept e autentic și valabil) — aceasta e guestzo juris şi sta- 
bilește în mod definitiv dreptul pretendentului. 

acestei capacităţi a rațiunii, ale cărei trăsături principale, su- 
ficiente pentru țelul nostru, le vom expune în ultima sec- 
uune“ (II, 87). 

În cadrul filozofiei practice, avem Ideea de „autonomie“, 
şi, „în Idee“ (III, 15), principiul universal al moralității. 
Ne-am putea desigur întreba, în mod analog, ce legitimi- 
tate are pretenţia noastră — foarte controversată, altfel — de 
a utiliza conceptul a prior: de „autonomie“ și, implicit, cel 
de principiu al moralității, adică de a susţine că moralitatea 
constă în obligaţia de a ridica maximele acţiunilor la univer- 
salitatea unei legi morale, atâta vreme cât am recunoscut că 
în experiență nu găsim „un singur caz“ în care să se poată 
demonstra cu certitudine că maxima unei acţiuni e înteme- 
iată exclusiv pe legi morale (II, 2)? Pentru a răspunde la 
această întrebare trebuie să ne amintim că una din caracte- 
risticile generale ale filozofiei lui Kant este aceea de a rezol- 
va problema justificări legitimități utilizării tuturor 
conceptelor și principiilor a prior: ale intelectului și rațiu- 
nii pentru care nu există dovezi convingătoare în experiență 
sau care chiar sunt contrazise de experienţă — cum e cazul 
principiului moralității — printr-o deducție transcendentală. 
Aceste dovezi nu ţin de probaţiunea factuală (declaraţiile 
martorilor în procese, exemple de legi morale sau de com- 
portamente morale certe în experienţa morală) (guid fact:), 
ci trebuie să fie dovezi a priori, scoase numai din rațiune 
(quid juris). De altfel, Kant ne atrăsese încă din Prefaţă aten- 
ţia că în cadrul metafizicii sale anti-empiriste, 


„temeiul obligaţiei nu trebuie căutat în natura omului sau în 
circumstanţele lumii în care el e plasat, ci exclusiv z priori în 
conceptele rațiunii pure“ (Pref. 7). 


Evident, va trebui să ne așteptăm ca structura deduc- 
ției transcendentale a principiului moralității să fie numai 
în linii mari aceeaşi cu a celei a categor iilor din filozofia teo- 
retică („ca și cun1“ — III, 18), căci în primul caz noi nu mai 
justificăm o pretenţie cognitivă (sinteza apriori a diversului 


ÎNTEMEIEREA METAFIZICII MORAVURILOR 369 





intuiţiilor sensibile sub categorii), ci o pretenţie practică (va- 
labilitatea necesară și universală a principiului moralității 
ca principiu determinant al oricărei voințe parțial bune). Și 
deși procedura de „deducție“ a principiului raţiunii prac- 
tice e mult mai puţin elaborată decât aceea a conceptelor 
intelectului — ba posibilitatea ei e contestată chiar de Kant 
în a doua sa Critică — Întemeierea... ne vorbeşte în trei rân- 
duri, chiar dacă fără calificativul „transcendental“, despre 
„deducție“ : la III, 34 ni se amintește despre „deducția prin- 
cipiului suprem al moralității, ... imperativul categoric“; 
la III, 18 ni se vorbește despre „deducție“ într-un sens ana- 
log („ca și cum“) aceluia întâlnit în Critica rațiunii pure pen- 
tru deducția transcendentală a categoriilor intelectului, cu 
precizarea că e vorba acum de deducția principiului mora- 
lităţii în calitatea lui de propoziţie sintetică 4 przori2%; la 
III, 3, în schimb, avem a face cu „deducţia conceptului de 
libertate din raţiunea practică pură și, odată cu ea, posibi- 
litatea unui imperativ categoric“ — ceea ce Kant considera, 
în această fază a cercetării, o imposibilitate. E adevărat că 
în Întemeiere... Kant nu numește nicăieri această deducție 
a e pa (a ceea ce i-a făcut pe unii comentatori, 
bazaţi și pe negarea kantiană a posibilităţii unei filozofii 
transcendentale practice, să conteste posibilitatea, și chiar in- 
tenţia, unei deducţii transcendentale a principiului mora- 
lităţii (R. Brandt). În opoziţie cu aceștia, aș vrea să susțin, 
în cele ce urmează, interpretarea că textul lui Kant spune alt- 
ceva: în pasajul cel mai relevant pentru acest subiect (III, 18), 
Kant face o trimitere explicită la deducţia transcendentală 
a categoriilor intelectului din filozofia teoretică, sugerând 
că aici am avea de-a face cu ceva asemănător. Nu discut 
acum dacă o asemenca deducție este posibilă, nici dacă între- 


23 Kant vorbește și în filozofia sa teoretică de deducția transcen- 
dentală a unor principii, a „principiilor matematice“, de pildă, altfel 
spus de posibilitatea lor în calitate de cunoștințe sintetice z priori 


(CRP (1998), 185). 

prinderea din Întemeiere... este un succes, ci încerc doar 
să identific intenţia reală a lui Kant. Alţi autori, nu foarte 
convinși că |. Kant a încercat în mod serios o deducție a 
legii morale, evidențiază dificultăţile textului, faptul că nu 
se distinge între demonstraţie și deducție, între forma tare 
a deducţiei din Critica rațiunii pure și ipostaza ei mai slabă 
din Întemeiere..., între deducţia Ideii de libertate și deduc- 
ţia imperativului categoric, între deducţia unei legi morale 
și deducția Imperativului categoric etc. (D. Henrich). Există, 
desigur, și apărători ai prezenţei în text a unei deducţii trans- 
cendentale, fiecare reconstituind însă deducția în felul său. 
Henry Allison sintetizează situaţia exegezei acestei teme în 
felul următor: „Cu toate că există o unanimitate de păreri 
cu privire la faptul că încercarea (lui Kant) eșuează, există 
un slab acord în privinţa structurii efective a argumentului 
avansat de Kant. În fapt, nu este clar dacă avem o deducție 
a legii morale, a imperativului categoric, a libertăţii sau a 
tuturor trei; ori chiar dacă avem propriu-zis o « deducție »"20%. 

În interpretarea pe care o ofer în paginile ce urmează voi 
propune să privim Secţiunea III ca fiind centrată pe deru- 
larea procedurii de „deducție“ sau de „probaţiune“ a Formu- 
lei autonomiei în calitate de veritabil principiu al moralității 
și să înţelegem această procedură în analogie cu aceea a de- 
ducției transcendentale din prima Critică. Din cele spuse 
mai sus cu privire la sensul general al „deducției“, rezultă 
în mod clar că în Întemeiere... procedura deducţiei transcen- 
dentale are ca sarcină principală să lege principiul morali- 
tăţii de o anume „origine“ a sa. Această sarcină e una de 
clarificare a condițiilor posibilităţii sale ca principiu necesar 
și strict universal, adică un principiu având exact caracte- 
risticile unei propoziţii sintetice a priori. lar aceste condiţii 
și această origine ţin de clarificarea constituţiei rațiunii prac- 
tice pure — adică de realizarea unei „critici a chiar acestei 


24 H. Allison, Kant's Theory of Freedom, p. 214. 

capacități a raţiunii“ (II, 87). Dacă această sarcină e rezolva- 
tă, atunci pretenţia de a utiliza FA în calitate de principiu 
al moralității este prin aceasta nemijlocit justificată, în li- 
mitele circumscrise de această „origine“. Prin „deducție“, 
un principiu pus în evidenţă și exactificat în secțiunile an- 
terioare, dar nu mai puţin controversat în ce privește pre- 
tenţia sa de a fi principiul fundamental al eticii, anume 
principiul autonomiei, își câștigă legitimitatea prin lămu- 
rirea originilor sale, origini care se află în critica subiectu- 
lui practic”, 

Așa cum în filozofia teoretică ne întrebam în ce condiţii 
e posibilă utilizarea legitimă a categoriilor pentru a obţine 
cunoaștere obiectivă, în filozofia practică ne vom întreba 
în ce condiţii poate pretinde principiul moralității să con- 
strângă voinţa oricărei fiinţe umane: „cum ar putea fi gân- 
dită constrângerea2% voinţei (empirice) pe care imperativul 
o exprimă în sarcina trasată“ ? (II, 24). Secţiunea III e fo- 
calizată tocmai pe căutarea unui răspuns la această între- 
bare. ar această „deducție“ a imperativului categoric nu mi 
se pare a fi conținută doar în paragraful III, 18, cum se sus- 
ține deseori, ci în paragrafele III, 1-19. 

Cum Secţiunea III ne oferă elementele unei „critici“ a 
raţiunii pure practice, adică a acelui „exerciţiu preliminar“ 
în raport cu „metafizica“ prin care se „studiază facultatea 
raţiunii sub raportul oricărei cunoașteri pure a priori“ (CRP 
(1998), 593), ea începe chiar cu lămurirea conceptului cen- 
tral de rațiune practică, echivalent cu acela de voință rațio- 
nală (II, 12). Nota distinctivă a abordării e dată de scoaterea 
în avanscenă a caracteristicii definitorii a voinţei raţionale, 
aceea de a fi liberă. Așa se face că Secţiunea III începe, de 


205 D. Henrich, The Deduction of the Moral Law, în P. Guyer 
(ed.), Groundwork ...p. 324. 

2% Un imperativ e exprimat printr-o propoziţie care cere agen- 
tului să facă ceva printr-un „trebuie“. Această necesitate practică (obli- 
gaţia) este cea care trebuie explicată. 

fapt, cu discutarea conceptului de libertate. În rezumat, 
discuţia despre relaţia dintre libertate și legea morală revi- 
ne la următoarele teze: (1) libertatea este „un fel de cauza- 
litate“ a voinţei și, în această calitate, voinţa trebuie, într-un 
anume sens, să fie guvernată de legi sau, în limbajul celei 
de-a doua Criticz, să poată „sta sub“ legi (o voință sustrasă 
legii e o absurditate) (III, 2); (2) fiind liberă, ea nu poate 
fi guvernată de legi ale naturii, care sunt natural-necesare, 
eteronome (opusul libertăţii); (3) prin urmare, ea trebuie 
să fie guvernată de legi de un fel diferit, de legi practice, ra- 
ționale pe care și le dă singură (autonomie); (4) legea mo- 
rală e tocmai tipul de lege auto-dată care se cere aici. 


5.2. „Deducţia principiului suprem al moralității“ 
(III, 1-19) 


Așa cum am amintit la începutul acestui capitol, „deduc- 
ţia“ presupune în acest context explicarea origin: lucrului 
dedus; în aceste condiţii, nu poate fi trecută cu vederea le- 
gătura care există între conceptul metodologic de „deducție“ 
și noţiunea epistemologică de „origine“ a cunoașterii (sau, 
în cazul nostru, noţiunea practică de „origine“ a valabilităţii 
necesare a principiului moralității). În acest context, întreba- 
rca pe care Kanto pune atât de des: „Cum este posibil ....2%, 
nu înseamnă a cere condiţiile suficiente ale posesiei cunoaș- 
terii (sau ale posesiei unui principiu al moralei), ci, în con- 
diţiile existenței unor îndoieli cu privire la justificarea 
pretenției noastre de a fi în posesia unei cunoașteri auten- 
tice (a principiului autentic al moralității), ea ne îndeamnă 
să descoperim și să examinăm originea reală a pretențici 
noastre și, odată cu aceasta, sursa legitimităţii ei2%. În mod 


27 D. Henrich, Kant's Notion of a Deduction, în E. Fârster (ed), 
Kant's Transcendental Deductions, p. 35. 

analog, atunci când Kant întreabă „cum este posibil un im- 
perativ categoric?“ (III, 17) el are în vedere „deducția“ lui, 
dar nu indicând condiţiile suficiente ale posesiei cunoașterii 
lui ca propoziţie sintetică a priori (căci nu posedăm o ase- 
menea cunoaștere%8), ci, în condițiile existenţei unor îndoieli 
cu privire la „realitatea“ lui, el ne îndeamnă să descoperim 
şi să examinăm originea reală a pretenţiei de a avea un prin- 
cipiu suprem al moralității de această formă și, odată cu 
aceasta, sursa legitimităţii sale. Legătura dintre întrebarea 
„Cum e posibil imperativul categoric?“ și specificul deduc- 
ţiei transcendentale de a indica o „origine“ e explicit expri- 
mată de Kant în III, 32: „Deci întrebarea: cum este posibil 
un imperativ categoric ?, poate primi ce-i drept un răspuns 
în măsura în care putem furniza singura presupoziţie sub 
care el este posibil, anume ideea de libertate, precum și în 
măsura în care putem pricepe necesitatea acestei presupo- 
ziţii, care e suficientă pentru ... a ne convinge de valabili- 
tatea acestui imperativ.“ Problema posibilități imperativului 
categoric nu este altceva decât problema posibilității sintezei 
sale a prior: sau, mai bine spus, problema indicării condiții 
lor în care propoziţia sintetică a prtori care exprimă un im- 
perativ categoric este adevărată (II, 27-28)20%. Ea este chiar 
problema „stabilirii“ principiului suprem al moralității 
anunţată în Prefață ca scop central al Întemneierii... (Pref. 13). 


*% Imperativul categoric ce exprimă principiul moralității este 
„este o propoziţie practică sintetică a priori, iar întrucât înţelegerea 
posibilităţii propozițiilor de acest gen ridică atâtea probleme în cu- 
noașterea teoretică, putem deduce ușor că înțelegerea posibilităţii lor 
în cunoașterea practică nu va fi cu nimic mai ușoară“ (II, 28). 

209 Condiţia „posibilităţii“ unui imperativ categoric e formulată 
de D. Copp astfel: Propoziția „Trebuie să vrei X“ este un impera- 
tiv categoric valabil pentru orice fiinţă parțial raţională ddacă aceas- 
ta ar vrea efectiv să facă X dacă ar fi o fiinţă pur rațională (D. Copp, 
The „Possibility“ of a Categorical Imperative: Kant's Groundwork, 
Part III, Philosophical Perspectives, 6, Ethics, 1992, p. 264). 

Linia argumentativă de ansamblu a fost refăcută de co- 
mentatori în felurite moduri; voi propune aici propriul meu 
decupaj al textului kantian, despre care cred că redă sufi- 
cient de fidel intenţiile autorului. 


I. Teze preliminare (III, 1-3) 


Kant își pregătește „deducția“ prin introducerea a două 
definiţii: aceea a „voinţei“ și aceea a „libertăţii voinţei în 
sens negativ“. Pentru a le înţelege, ar trebui să plecăm de 
la concepţia uzuală cu privire la relaţia cauzală ca o relaţie 
natural-necesară — deci nomică — între cauză și efect, în 
care cauza e „altceva“ decât efectul („necesitatea naturală 
este proprietatea cauzalităţii tuturor fiinţelor lipsite de raţiu- 
ne de a fi determinate să acționeze de influenţa unor cauze 
străine“ — III, 1). Prin fiinţe lipsite de rațiune Kant înţe- 
lege aici atât corpurile fizice cât și fiinţele neraţionale, ani- 
malele. Dar și omul, privit numai în latura sa fenomenală, 
biopsihică, poate fi inclus în această categorie?!%. „Voința 
empirică“ a unei astfel de ființe e privită ca un episod min- 
tal care cauzează acţiuni externe, fiind la rându-i cauzată 
de „impulsuri“ provenite din factori externi (stimuli). În 
primul paragraf („libertatea ar fi acea proprietate a acestei 
cauzalităţi de a putea acţiona independent de cauze deter- 
minante străine“), Kant nu se referă însă la acest sens al 
voinţei, ci la voinţa rațională pzră, la voinţa unei fiinţe pri- 


210 „Kant susţine la nivel empiric nu doar un determinism strict, ci 
de asemenea un determinism ps:hologic. Acţiunea umană e privită sub 
aspect empiric, fiind cauzată de caracterul empiric al agentului, definit 
ca o cauzalitate a raţiunii, împreună cu alte « cauze auxiliare ». ... 
Factorii cauzali relevanți par a fi în bună măsură de natură psiholo- 
gică, adică opinii, dorinţe și intenţii ale agentului“ (H. Allison, Kant”s 
Theory of Freedom, p. 31). „Omul este el însuși un fenomen. Voința 
lui are un caracter empiric, care este cauza (empirică) a tuturor ac- 
țiunilor lui“ (CRP (1998), 434). 

vite ca inteligență, și care e o capacitate de a-și cauza singu- 
ră acţiunile, prin principii raționale auto- date, independent 
de orice cauze exterioare (mobiluri). Această proprietate a 
voinţei raționale, chiar dacă se referă doar la fiinţe raţiona- 
le perfecte, sau la latura noumenală a ființelor imperfecte, 
se numește „libertate“ și în acest sens se poate spune că: 


(1) Voința este un fel de cauzalitate aparţinând fiinţe- 
lor raţionale (III, 1). 


Numai „un fel de“, pentru că ea nu trebuie identificată 
cu mult mai cunoscuta cauzalitate naturală. Voința liberă 
este o capacitate ce aparţine numai fiinţelor raţionale de a 
iniţia printr-un act volitiv lanţuri cauzale ca episoade ex- 
terne, fără ca acestea să fie consecinţa unor cauze anterioare 
externe. În forma ei pură, libertatea în sens negativ e o pro- 
prietate a unei voințe sfinte, complet sustrasă influențelor 
unor stimuli proveniţi din natură. Ea se autodetermină prin 
legi ale sfinţenici și „cauzează“ acțiunile unei fiinţe sfinte. 
Voința fiinţelor raţionale — fie ele umane sau divine — nu 
e altceva decât o sui generis „cauzalitate a raţiunii“. Atunci 
când Kant vorbește despre determinarea voinţei prin prin- 
cipii ale raţiunii, el nu are desigur în vedere o relaţie de cau- 
zalitate naturală. În prelegerile sale de etică din 1793 el 
numește cauzarea voinţei animale prin stimuli externi c4- 
usa im pulsiva per stimulum, iar autocauzarea voinţei raţio- 
nale causa impulsiva moralis; de aici provine și distincția 
deja discutată dintre stimuli și motive. Kant caracterizea- 
ză aceste două concepte astfel: 


„Prin urmare, causa impulsiva moralis determină omul să ac- 
ționeze conform legilor datoriei și este astfel o determinare 
obiectiv necesară a faptului că o acţiune trebuie să aibă loc, 
chiar dacă nu întotdeauna se întâmplă asta. Invers, înclinația, 
impulsul senzorial, causa impulsiva conform legilor naturale, 
determină doar acțiunea care are loc. În primul caz, așadar, 
temeiul determinării stă în intelect şi rațiune, în Subiectul a în- 
suși și nu în cauze externe și deci acțiunea e și ea fundamenta- 

tă pe activitatea proprie a raţiunii (spontaneitate ), pe abilitatea 
omului de a se determina singur prin rațiune“ (LE, Vig., 262). 


Aceste prelegeri de etică sunt interesante și pentru că evi- 
denţiază caracterul complex al cauzalităţii acţiunii. Dacă ana- 
lizăm acest fenomen, observăm că, pe deci parte, Kant 
vorbește despre cauzarea voinței de către legile morale (mai 
exact, „dependenţa capacităţii de alegere de o lege care o 
necesitează ca proxima ci cauză“, cauzarea lui Wil/kiir de 
către Wille) și, pe de altă parte, despre cauzarea acțiunii de 
către voinţă (de către Willkir; „causa impulsiva ... deter- 
mină omul să acţioneze“); cum însă în cazul determinării 
prin principii raţionale voinţa raţională și raţiunea practi- 
că sunt unul și același lucru, rezultă că principiile morale 
care determină voinţa sunt totodată cauzele acţiunilor, iar 
voinţa raţională (în sens larg) este o causa sui (LE, Vig,, 
261-262). Kant nu distinge toate aceste semnificaţii în pri- 
mele paragrafe ale Secţiunii III, ceea ce a dat multă bătaie 
de cap comentatorilor. Ipoteza mea este că nu a făcut-o în 
mod deliberat, din raţiuni de didactică a expunerii, Căci toc- 
mai datorită nedistingerii explicite și sistematice între cele 
două ordini ale lumii — ordinea sensibilă și cea inteligibi- 
lă — va putea el evidenția dificultatea numită „un fel de cerc 
vicios“, iar aceasta îi va permite să propună ca soluţie de 
depășire a ei chiar explicitarea și teoretizarea acestei distincții. 
Kant pare a avea în vedere în acest fragment mai degrabă 
voinţa unor ființe raţionale imperfecte, cum sunt fiinţele 
umane, adică fiinţe a căror voinţă e determinată de principii 
raționale dar e și afectată de mobiluri externe („cauze străi- 
ne“). Ca fiinţe empirice, oamenii aparţin ordinii determi- 
niste naturale și sunt, în acest sens, lipsiţi de libertate, ca 
orice alt „lucru“ ; dar ei pot fi priviţi totodată și ca aparți- 
nând unei ordini raţionale și, în acest sens, sunt /zber:. Omul, 
așa cum îl observăm noi (în cadrul cercetărilor de fiziolo- 
gie ori de antropologie), aparţine ordinii empirice (CRP 
(1998), 433). Însă, în măsura în care facem un exercițiu min- 

tal de trecere la limită și climinăm treptat toate influenţele 
senzoriale externe, putem gândi conceptul unei „voințe sfin- 
te“ care e sustrasă complet influenţei unor „cauze străine“ 

(cauzalității naturale a înclinațiilor)?! Această proprietate 
a voinţei sfinte de a fi complet sustrasă influenţei cauzelor 
empirice este numită, în cel mai propriu sens al cuvântu- 
lui, libertate în sens negativ. „Dar dacă examinăm aceleași 
acţiuni din punctul de vedere al rațiunii și anume nu al ce- 
lei speculative, ... ci exclusiv al rațiunii întrucât ca însăși este 
cauza care le produce, într-un cuvânt ... al raţiunii în sens 
practic, atunci găsim o cu totul altă regulă și ordine decât 


ordinea naturală“ — ordinea libertăţii (CRP (1998), 443). 


(2) Voința liberă în sens negativ este voinţa care nu e de- 
terminată de cauze exterioare, mai precis de mobi- 


luri sensibile (III, 1). 


Dacă această sustragere de la rigorile determinismului 
natural e totală, nu mai avem aici o voință aparținând unei 
fiinţe empirice, ci uneia non-empirice (termenul e folosit ca 
sinonim cu „non-sensibile“ sau „inteligibile“ — cf. CRP 


(1998), 427): 


„Dar potrivit caracterului inteligibil (deși despre el nu putem 
avea în realitate decât un concept general), același subiect ar 
trebui declarat liber de orice influenţă a sensibilităţii și de ori- 
ce determinare prin fenomene; și cum în el, întrucât este no- 
umenon, nu se întâmplă nimic, și cum nu se întâlnește nici o 
schimbare care reclamă o determinare dinamică în timp și, prin 
urmare, nici o legătură cu fenomenele în calitate de cauze, 
această fiinţă activă ar fi, în acţiunile ei, independentă și liberă 
de orice necesitate a naturii, care se întâlnește numai în lumea 
sensibilă. Despre ca s-ar putea spune foarte just că își începe 
de la sine efectele în lumea sensibilă“ (CRP (1998), 428). 


211 „Ca şi un înger, o fiinţă de acest fel nu poate fi în nici un fel 
gândită ca existând, ci ea este pentru filozot numai o Idee“ (LE, 
Vig., 259). 

Este clar că I. Kant folosește termenul „maximă“, la fel 
ca și pe cel de „acţiune“, fără precauţiile lingvistice nece- 
sare; fiinţele pur raţionale și voinţele absolut bune sunt 
determinate de ceea ce ar trebui să numim, eventual, maxz- 
me inteligibile, maxime care ar cauza acțiuni inteligibile?!?. 
Însuși conceptul de cauzalitate e, aici, unul inedit: acela al 
unei cauzalități intehgibile san noumenale, diferită de ca- 
uzalitatea fizică prin aceea că relația dintre cauză și efect nu 
e o relaţie a cauzei cu „ceva diferit ca efect“ (ci e o relație 
a cauzei cu ea însăși) și nu se petrece în timp (III, 3)712. Dacă 
vrem să dăm fragmentului sensul corect, va trebui să accep- 
tăm că există maxime inteligibile și acţiuni inteligibile și că 
la acestea se referă Kant aici. Lumea inteligibilă e mulțimea 
tuturor agenților absolut raţionali (ceea ce e numai o Idee), 
a voinţelor perfect bune, care își dau și sunt determinate de 
maxime inteligibile (ceea ce e totuna cu „legile“ inteligibile, 
căci maxima unei fiinţe raţionale fără simţuri externe și in- 
terne este în același timp pentru ca o lege obiectivă — aceas- 
ta și explică utilizarea indistinctă a cuvintelor „maximă“ și 
„lege“ atunci când se vorbește de lumea inteligibilă — vezi 
și III, 26) care se află în „acord“ cu principiul inteligibil al 
moralei (III, 26). Acest principiu inteligibil al moralei struc- 
turează întreaga lume inteligibilă și întemeiază legile inte- 
ligibile ale moralei, tot așa cum principiul cauzalităţii 
naturale structurează natura în genere. De aceea Kant îl și 


212 În agentul inteligibil „nu s-ar naște, nici n-ar dispărea nici o 
acţiune, prin urmare nici n-ar fi supusă legii oricărei determinări de 
timp“ (CRP (1998), 427). 

215 Voința absolut bună e o „cauză rațională care e activă prin in- 
termediul rațiunii“ (III, 27). Acest concept de cauză noumenală este 
bine prezentat în Prolegomene: „în cazul acesta (al libertăţii), caz- 
za nu ar trebui, potrivit cauzalității ei, să depindă de determinările 
temporale ale stării ei, cu alte cuvinte, ea nu ar trebui să fie un fe- 
nomen, adică ar trebui: să fie concepută ca lucru în sine și numai efec- 
tele ei ar trebui să fie socotite drept fenomene“ (P. 53 ). 

numește mai târziu „legea cauzalităţii prin libertate“ 
(CRPr., 136). Şi tocmai de aceea el are — și nici nu poate 
să nu aibă — o formă descriptivă (vezi, de pildă, în III, 3). 

Kant distinge în Critica rațiunii pure între „libertatea în 
sens cosmologic“, care e o Idee transcendentală (capacita- 
tea de a începe de la sine o serie cauzală, fără a se afla la rân- 
du-i sub o altă cauză anterioară în timp) și „libertatea în 
sens practic“, care e o proprietate a voinţei de a fi „indepen- 
dentă de constrângerea impulsurilor sensibilităţii“. Desigur, 
acest ultim sens al libertăţii e unul ce presupune o gradua- 
lizare: „Căci o voinţă este sensibilă când este afectată pa- 
tologic (de către mobilele sensibilităţii); ea se numește 
animalică (arbitrium brutum) când poate fi necesitată pa- 
tologic. Voința umană este fără îndoială un arbitrium sen- 
sitivum, dar nu brutum, ci khberum, fundcă sensibilitatea nu 
face necesară acţiunea voinţei, ci în om se află o putere de 
a se determina de la sine, independent de constrângerea im- 
pulsurilor sensibilităţii“ (CRP (1998), 424-425). Iată cum 
explica profesorul Kant aceeași chestiune în unul din cur- 
surile sale din perioada de maturitate: „Deoarece înclina- 
țiile senzoriale ale omului sunt temeiul prin care el e afectat 
în așa fel încât să acţioneze contrar legii, și prin care acţiu- 
nile sale devin deci morale într-o manieră subiectiv contin- 
gentă, este clar că Dumnezeu nu are datorii. ... Faptul că 
omul trebuie să acţioneze în acord sau în adecvare cu legi- 
le morale poate avea loc numai în măsura în care el și-a re- 
primat și stăpânit, prin legea morală, înclinațiile pe care le 
nutrește de a devia de la lege sau a face contrariul“ (LE, Vig,, 
260). 

Din acest concept negativ de libertate, Kant deduce și 
un concept pozitiv. Dar mai întâi el observă: 


(3) Conceptul de cauzalitate în general este o relaţie no- 
mică; el presupune conceptul de lege (III, 2). 

Lucrurile stau astfel deoarece relaţia cauzală este o re- 
laţie universală și necesară între anumite cauze și anumite 
efecte, ceea ce reprezintă chiar definiţia unei relaţii egice 


(vezi şi CRP (1998), 427). Din (2) și (3) rezultă: 


(4) Cauzalitatea voinţei raționale („cauzalitatea rațiunii“ ) 
nu poate fi gândită independent de conceptul de lege; 
dar, cum am văzut, ea nu poate fi guvernată de le- 
gile naturii și necesitatea ei nu poate fi necesitatea na- 
turală a acestor legi (III, 2). 


Atunci, din (3) și (4) rezultă că voinţa e o cauzalitate a 
raţiunii după legi „de un gen special“, legile rațiunii prac- 
tice (care sunt judecăţi ale raţiunii practice). Această con- 
cluzie rezultă univoc, prin excluziune, din alternativa pe care 
ne-o propune Kant: „Cu privire la ceea ce se întâmplă nu 
se pot concepe decât două feluri de cauzalitate: sau cauzali- 
tatea potrivit naturii, sau cauzalitatea din libertate“ (CRP 
(1998), 424). Așadar: 


(5) Voința raţională (liberă) e o cauzalitate a rațiunii în 
conformitate cu legile practice, e o cauzalitate din li- 
bertate. 


Libertatea voinţei, prin urmare, are sensul de indepen- 
denţă a voinţei de legile naturii, dar de dependenţă a ci de 
legile rațiunii practice. Și pentru că „voinţa nu este nimic 
altceva decât rațiune practică“ (II, 12), aceste legi practice 
nu pot fi în nici un sens exterioare voinţei (de pildă, deri- 
vate din raţiunea lui Dumnezeu sau din voinţa instituţiilor 
statului) căci atunci s-ar confunda cu cele naturale în ceea 
ce privește caracterul lor eteronom: ele trebuie să fie legi 
practice date de voința însăși. Aceasta nu se află sub legi 
ȘI cauze străine ei însăși, ci este causa sut. Proprietatea voinţei 
de a-și da singură legi se numește „autonomie“. Autono- 
mia este sinonimă cu libertatea în sens pozitiv. 

(6) Libertatea voinţei în sens pozitiv e totuna cu 4uto- 
nomia voinţei (III, 2). 


„Ce altceva poate fi libertatea voinţei decât autonomie, 
adică proprietatea voinței de a-și fi sieşi lege“ (III, 2). Acum, 
Kant observă că: 


(7) Propoziția „Voința își este sieși lege în toate acţiuni- 
le ei“ (voinţa raţională e autonomă) este un alt fel de 
a exprima sinteza dintre FSI și FLU, adică FA, cu 
alte cuvinte Principiul suprem al moralității (III, 2). 


Iată ce spune el: „Propoziția « Voința își este sieși lege 
în toate acţiunile ei » desemnează doar principiul de a nu 
acţiona după nici o altă maximă decât aceea care se poate 
avea pe ea însăși ca obiect și ca lege universală. Aceasta este 
chiar formula imperativului categoric și a principiului mo- 
ralității“ (III, 2). Aici, propoziţia „voinţa își este sicși lege 
în toate acţiunile“ e o formulare a FA; „a nu acţiona după 
nici O altă maximă decât aceea care se poate avea pe ea în- 
săși drept obiect“ e o formulare a FSI; iar expresia „ca lege 
universală“ e o trimitere directă la FLU. Aceasta arată în 
plus că principiul suprem al moralității e conținut analitic 
în conceptul de libertate (autonomie) a voinţei — un rezul- 
tat la care se ajunsese, de altfel, încă din Secţiunea II. 

Din (6) şi (7) rezultă că: 


(8) „Libertatea voinţei“ e totuna cu „autonomia voin- 
ţei“ și e totuna cu „voinţa aflată sub legile morale“ 


(adică sub principiul acestor legi, FA). 
Toate acestea explică aserțiunea lui Kant: 


(9) „Dacă presupunem libertatea voinţei, atunci mora- 
litatea, împreună cu principiul ei, decurge din ea prin 
simpla descompunere a acestui concept“ (III, 3). 


Prin urmare, soluţia cea mai simplă pentru a justifica rea- 
litatea unui imperativ categoric în calitate de principiu al 

moralității ar fi să-l originăm, dacă am putea, în realitatea 
libertăţii voinţei din care el poate fi derivat analitic. Comen- 
tatorii au observat că |. Kant a cochetat un număr de ani 
(anii 1770) cu o asemenea strategie argumentativă, dar a 
abandonat-o atunci când a ajuns la concluzia că nu poate 
da o demonstraţie teoretică a realității libertăţii voinţei. 
Deducţia principiului moralității trebuia originată în altă 
parte. Dar unde? 

Înainte de a căuta un răspuns la această întrebare, să re- 
marcăm că I. Kant repetă avertismentul că deși principiul 
moralității poate fi derivat analitic din conceptul de liber- 
tate, el nu este o propoziţie analitică. Constrângerea voinţei 
pe care imperativul categoric o exprimă (trebuie-le catego- 
ric) are alt sens decât constrângerea voinţei prin imperative 
ipotetice (imperativele abilității, prudenței se disting clar de 
cele categorice prin „inegalitatea constrângerii voinţei“ — 
II, 22). Un imperativ ipotetic de forma „Trebuie să vrei să 
faci X dacă vrei să obţii Y“ este analitic dacă știu că pen- 
tru a obţine scopul Y e necesar să fac X. X este aici conţi- 
nut analitic în „a vrea Y“: „Imperativul (abilității) scoate 
conceptul acţiunilor necesare pentru un scop (adică X) chiar 
din conceptul unui act de a vrea acest scop“ (II, 24). Deci 
dacă e dat scopul Y, atunci e logic imposibil (inconceptibil) 
să nu vrei mijlocul X dacă știi că acesta e indispensabil pen- 
tru producerea lui Y. De aici concluzia lui Kant: „Prin ur- 
mare, nu există nici o dificultate cu privire la pos:bilitatea 
unui asemenea imperativ“ (II, 25)71*. Dar dacă schimb 


214 Problema posibilității imperativului ipotetic e problema ex- 
plicării sensului lui „trebuie“ ipotetic: în ce sens trebuie să (e nece- 
sar să, nu pot să nu) fac X, dacă vreau să obţin Y? Kant spune că 
întrebarea „cum sunt posibile imperativele“ categorice sau ipoteti- 
ce e întrebarea „cum ar putea fi gândită constrângerea voinţei pe care 
imperativul o exprimă“ (II, 24). Această necesitare practică e una sla- 
bă, căci relativă la scop. 


ÎNTEMEIEREA METAFIZICII MOR AVURIL.OR 383 





scopul, e evident că imperativul ipotetic devine contingent 
(II, 27). El nu are necesitate, adică o universalitate strictă, 
ci e relativ la scop. 

Imperativul categoric nu e însă unul de acest tip și deci 
nu pot miza pe incluziunea analitică întâlnită mai sus. Pre- 
dicatul său nu e conţinut analitic în subiect (III, 3). Nece- 
sitatea lui e una absolută, fără excepţie, căci în nici o 
circumstanţă posibilă el nu poate deveni contingent (II, 27)- 
În plus, spre deosebire de imperativele ipotetice, lui nu-i co- 
respunde nici un exemplu în experiență, prin urmare, nu are 
cum să fie o propoziție 4 posteriori. Rezultă cu necesitate că: 


(10) Imperativul categoric ce exprimă principiul suprem 
al moralității e o propoziţie sintetică a priori (III, 3). 


Întrebarea e: cum putem gândi în acest caz necesitarea 
categorică, faptul că trebuie să faci X, că e practic necesar 
să faci X, că nu poţi practic să nu faci X, chiar dacă nu ai 
nici un scop subiectiv Y din care să scoţi analitic X? Do- 
vedirea valabilităţii sale pecesare și universale (a posibili- 
tății sale ca propoziţie sintetică 4 priori) nu se poate face 
deci prin simplă analiză conceptuală (așa cum se făcuse jus- 
tificarea valabilităţii imperativelor ipotetice ale abilității și 
prudenței) și nici plecând de la datele experienţei. EI tre- 
buie justificat altfel („dedus“), dar într-o manieră a priori. 
M.: se pare că pot detecta în textul lui Kant doi pași în „de- 
ducția“ imperativului categoric: el începe cu dovedirea 
valabilităţii necesare și universale a faţetei zntelzgibile a im- 
perativului categoric (principiul descriptiv), pentru a se 
ajunge, pe baza acesteia, într-un al doilea pas, la justifica- 
rea valabilităţii imperativului categoric propriu-zis (prin- 
cipiul prescriptiv). 

II. Primul pas: deducția principiului moralității 
pentru o voință sfântă (III, 3-17) 


Am văzut în capitolul anterior că formulele imperati- 
vului moral (FLU, FSI și FA) au un caracter dual: ele sunt 
un compositum de două teze interdependente cu privire la 
determinarea voinţei — o teză prescriptivă de prim-plan, re- 
feritoare la determinarea voinţei umane, și o teză descrip- 
tivă implicită, care descrie cum ar fi determinată o voinţă 
umană dacă ar fi perfectă din punct de vedere moral (o voință 
sfântă). Este deci cât se poate de firesc să începem „deduc- 
ţia“ imperativului categoric cu „deducţia“ tezei descripti- 
ve care reprezintă totodată temeiul inteligibil al valabilităţii 
universale și necesare a tezelor prescriptive?!5. E vorba de 
ceea ce Kant numește „principiul autonomiei voinţei pure“ 
(III, 17). Așa se explică de ce Kant începe, în III, 3, „pro- 
baţiunea“ valabilităţii necesare și universale a imperativu- 
lui categoric ce e principiu al moralității cu „deducţia“ 
acestuia pentru o voinţă sfântă. Acest principiu inteligibil 
(PIM = FA,), obţinut din analiza conceptului de „libertate“ 
(sau „autonomie“ ) a voinţei, e formulat astfel: 


(PIM) „[O voință absolut bună] este [aceea a cărei ma- 
ximă, privită ca lege universală, se poate conţine 


de fiecare dată pe sine]“ (III, 3). 


Am inclus în paranteze pătrate subiectul și predicatul 
acestei propoziţii descriptive care explică funcţionarea me- 
canismului unei voințe desăvârșite moral. Ea spune, mai 
exact: O voinţă absolut bună este aceea a cărei maximă se 
conţine cu necesitate absolută pe sine considerată ca lege 


215 Căci dacă „Trebuie X“ c adevărat pentru o ființă sensibilă dacă 
X e înfăptuit cu necesitate noumenală de orice fiinţă rațională sfân- 
tă, atunci pentru a arăta că definiendum-ul e adevărat, trebuie ară- 
tat mai întâi că definiens-ul e adevărat. 

universală. Întrebarea este: cum se explică această necesi- 
tate a identităţii dintre maxima oricărui act volitiv al unei 
voințe absolut bune și legea obiectivă? De ce o voinţă ab- 
solut bună n4 poate să nu vrea decât astfel de maxime? În 
cazul imperativelor ipotetice, necesitatea lor relativă se ex- 
plică prin aceea că noi „derivăm analitic actul volitiv al unei 
acţiuni dintr-un alt act volitiv deja presupus“ (II, 28n). Adică 
derivăm analitic (cu necesitate logică) maxima „Vreau mij- 
loacele X“ din actul volitiv „Vreau scopul Y la care mijloa- 
cele X conduc cu necesitate“. În acest caz, eu „leg acţiunea 
(X) de voinţă“ în mod necesar (deși numai subiectiv) pre- 
supunând drept condiție voinţa unui scop subiectiv (Y) în 
care X e inclus. În cazul imperativului categoric, însă, eu 
„leg nemijlocit actul volitiv al unei acțiuni de conceptul 
voinţei unei ființe raţionale ca pe ceva ce nu e conţinut în 
el“ (II, 28n). Alrfel spus, „Vreau“ e legat aici cu necesitate 
absolută de „X (o maximă care se conţine pe sine conside- 
rată ca lege universală)“, fără a presupune drept condiţie 
vreun scop subiectiv, și ciao let e acum de a explica această 
legătură absolut necesară, dat fiind că „din descompune- 
rea conceptului unei voințe absolut bune nu poate fi găsită 
această proprietate a maximei“, anume aceea de a fi iden- 
tică totodată cu legea Ubietiyă (III, 3). „Voinţă absolut 
bună“ înseamnă „voinţă care nu poate fi rea“, adică voinţă 
„a cărei maximă nu se poate contrazice ru pe sine 
atunci când e transformată în lege universală“ (II, 73). Dar 
„noi nu avem o voinţă atât de perfectă“ (II, 28n) și, prin 
urmare, „nu puteni dovedi cu certitudine, prin nici un exem- 
plu, că voinţa este determinată aici doar de lege, fără alte 
mobiluri, deși lucrurile par să stea astfel“ (II, 26). Deci din 
conceptul de voinţă absolut bună nu poate fi scos princi- 
piul moralității. El rămâne un principiu sintetic a priori. Ca 
și în cazul oricărei alte propoziţii sintetice a przori, întreba- 
rea care se pune este: pe ce temei putem atribui subiectului 

(„voinţă absolut bună“) predicatul indicat de propoziţie (a 
fi determinată de maxime care se pot conţine întotdeauna 
pe sine ca legi universale) ? Ca în toate cazurile de acest fel, 
se cere și aici „un al treilea termen“ — în care să se regă- 
sească și care să lege între ei termenul-subiect și terme- 
nul-predicat. „Acest al treilea ceva“ — ne spune Kant — nu 
e în mod direct Ideea de libertate, care a fost numai „pre- 
supusă“ până acum, ci ceva „spre care ne îndrumă“ Ideea 
de libertate. Deocamdată, nu știm ce este acest ceva și pu- 
tem nota doar că: 


(11) Pentru a realiza în cazul (PIM) sinteza 4 przor:, adi- 
că pentru a dovedi „posibilitatea“ principiului mo- 
ralităţii pentru o voinţă absolut bună, avem nevoie 
de un „al treilea termen“ (pe care deocamdată nu 


îl avem) (III, 3). 


Să căutăm așadar care este acest „al treilea termen“ spre 
care ne îndrumă conceptul de libertate a voinţei. Pentru 
aceasta e bine să notăm că I. Kant pare să fi avut în minte 
în această fază a argumentării trei căi posibile de a întemeia 
principiul moralității plecând de la ideea de libertate. Pri- 
ma, să demonstreze realitatea obiectivă a libertăţii în fiinţa 
umană și să deducă analitic de aici realitatea principiului mo- 
ralităţii. Cale închisă, căci nu putem avea nici o cunoștință 
despre libertatea ființei umane, ei necorespunzându-i nici 
o intuiţie sensibilă; în schimb, „putem gândi libertatea“ 
(CRP (1998), 38-39) ca Idee a raţiunii practice: „libertatea 
este numai o Idee a cărei realitate obiectivă nu poate fi în 
nici un fel pusă în evidență după legi ale naturii și deci nici 
în vreo experiență posibilă“ (III, 29). A doua cale este să 
presupunem libertatea și să derivăm analitic din ea princi- 
piul moralității. Strategie mult prea slabă, căci principiul mo- 
ralităţii nu ar fi atunci decât o presupoziţie arbitrară. În fine, 
a treia cale este aceea de a arăta că libertatea este o presu- 
poziţie, dar o presupoziţie de un tip special, o presupoziţie 

necesară a raţiunii practice. După ce Kant a cochetat, cum 
am văzut, mai mulți ani cu prima variantă și a ajuns la con- 
cluzia imposibilității ei (CRP (1998), 40, 41, 437), el recurge 
aici la această din urmă strategie: „Urmez această cale — aceca 
de a presupune libertatea numai ca idee pe care ființele ra- 
ionale o pun la baza acţiunilor lor .... pentru a nu fi obligat 
să demonstrez libertatea și în aspectul ei teoretic“ (III, 4n). 
Argumentul lui Kant pentru această opţiune este că: 


(12) Noi nu putem gândi voinţa morală a unei fiinţe 
raţionale (care își auto-determină în mod raţional 
acţiunile) decât dacă o presupunem ca fiind prin na- 
tura ei liberă — adică decât dacă o presupunem „sub 
Ideea de libertate“. 


Paragraful III, 4 e consacrat justificării libertăţii ca pre- 
supoziție necesară. El spune, în esenţă, următoarele: 


(1) O funţă raţională are o voinţă (0 rațiune practică), 
adică o cauzalitate proprie în raport cu acţiunile sale; 

(ii) Dacă voinţa unei ființe raționale ar fi determinată 
din afară (heteronomie), atunci nu am putea spune că ea 
(raţiunea practică însăși) și-a determinat acţiunile, ci anu- 
mite impulsuri exterioare i le-au determinat; 

(ini) Deci e contradictoriu (imposibil) să gândim o voinţă 
raţională (o rațiune practică) care, în mod conștient, își pri- 
mește judecăţile proprii dintr-un impuls extern (căci atunci 
puterea de judecare nu i-ar aparţine ei înseși, ci unui fac- 
tor extern); 

(iv) Deci e necesar ca o voinţă raţională să se gândeas- 
că pe sine (la modul ideal) ca autoarea propriilor sale jude- 
căți și principiu, absolut independent de influenţele străine; 

(v) Cu alte cuvinte, o voinţă raţională e imposibil să se 
gândească pe sine în toată puritatea ei (în definiţia ei) alt- 
fel decât ca liberă (sau autonomă); 

(vi) Deci orice fiinţă rațională nu-și poate gândi cauza- 
litatea propriei voințe în raport cu acţiunile sale decât „sub 
Ideea de libertate“, sub presupoziția necesară că, în calita- 
te de concept- liraită al rațiunii, ea este o voinţă „autono- 
mă“. Q.e.d. 

Rezultă că pentru Kant comportamentul moral e o formă 
de comportament raţional; principiile morale vor fi așadar 
principii ale acelei utilizări a rațiunii care poate determina 
urmărirea unor scopuri, anume raţiunea practică. A con- 
cepe o fiinţă raţională în toată puritatea comportamentului 
ei moral, deci ca autoare a acțiunilor sale fără nici o referire 
la nevoile sau interesele ei ca ființă sensibilă, înseamnă a o 
presupune „sub Ideea de libertate“, altfel spus a o gândi ca 
O fiinţă inteligibilă a cărei voinţă este liberă. Altfel ar tre- 
bui să acceptăm că nu ea însăși, ci varii cauze exterioare (na- 
turale) îi determină acțiunile de care ea nu mai este, sau nu 
mai e întru totul, responsabilă. Noi nu putem gândi acţiu- 
nile raţionale (în particular cele morale) ale căror autori sunt 
fiinţele raționale (spre deosebire de comportamentul instinc- 
tual animal) decât sub presupoziţia libertăţii voinţei acesto- 
ra, deci ca acţiuni determinate numai de principii raţionale. 
Mi se pare că „originea“ deducției transcendentale a impe- 
rativului categoric ca principiu al moralei se află în acest 
punct: necesitatea presupuneri libertăţii voinței (autonomiei 
voinţei) pentru a putea explica raționalitatea (moralitatea ) 
acţiunilor; plecând de la o asemenea presupoziție — de data 
aceasta nearbitrară — putem încerca să construim acum O 
„probaţiune“ pentru a ne „convinge“ de valabilitatea uni- 
versală a imperativului moral, deși nu una pentru a ne con- 
vinge de realitatea libertăţi voinței (III, 32). Paragraful III, 5 
sintetizează esenţa demersului de mai sus: 


„Am redus în cele din urmă conceptul determinat al morali- 
tății la ideea de libertate; dar nu am putut demonstra realita- 
tea acesteia nici măcar în noi înșine și în natura umană; am 
văzut numai că trebuie să o presupunem dacă vrem să gândim 

o fiinţă ca raţională și conștientă de cauzalitatea ei cu privire 
la acţiuni, altfel spus, înzestrată cu o voinţă, și astfel desco- 
perim că tocmai pe același temei trebuie să atribuim fiecărei 
fiinţe dotate cu rațiune și voinţă această proprietate de a se 
determina pe sine la acţiune sub ideea libertăţii sale.“ 


Dar se pare că nici în felul acesta nu am avansat prea mult 
în identificarea „temeiului“ „valabilităţii și a necesităţii prac- 
tice“ a principiului moralității (III, 7), deoarece se dovedește 
că presupoziția necesară a libertăţii voinţei ne conduce la „un 
fel de cerc“ (III, 9), de fapt la un petizzo prinzi: (III, 16): 
am presupus libertatea în sens negativ (independenţa tota- 
lă de cauze empirice externe, de impulsuri și înclinații) pen- 
tru a ne gândi liberi în sens pozitiv, adică autonomi (adică 
sub legi morale auto-date), pentru ca apoi să ne gândim ca 
liberi în sens pozitiv (autonomi) tocmai pentru că ne-am 
presupus sustrași determinismului natural (adică liberi în 
sens negativ). Cu alte cuvinte, am explicat un concept (au- 
tonomia, a ne afla „sub legi morale“, sub FA) printr-un alt 
concept (libertatea în sens negativ) pe care l-am presupus 
anume pentru a reuși să-l explicăm pe primul. Acesta este 
celebrul argument al „cercului vicios“, mult comentat de 
critică. Iată fragmentul: 


„Trebuie să recunoaștem sincer că aici apare un fel de cerc din 
care se pare că nu putem ieși. Ne presupunem a fi liberi în 
ordinea cauzelor eficiente pentru a ne gândi în ordinea sco- 
purilor ca aflându-ne sub legi morale iar apoi ne gândim ca 
fiind supuși acestor legi pentru că ne-am atribuit nouă înși- 
ne libertatea voinţei; căci libertatea și propria legislare a voinţei 
sunt, ambele, autonomie și, prin urmare, concepte reciproce 
(Wecbselbegriffe), şi tocmai din acest motiv nici unul dintre 
ele nu poate fi folosit pentru a-l explica pe celălalt și a-i servi 
drept temei, ci poate, cel mult, să fie folosit în scopul logic de 
a reduce reprezentările doar aparent deosebite ale aceluiași 
obiect la un singur concept (așa cum reducem diferitele frac- 
ţii de aceeași valoare la forma lor ireductibilă).“ (III, 9) 

Sensul acestui cerc vicios — „care a pus în dificultate ge- 
neraţii de comentatori“ (H. Allison) — a beneficiat de nu- 
meroase interpretări. lată cum văd eu lucrurile. A ne gândi 
pe noi înșine, ca oameni, în calitate de ființe propriu-zis mo- 
rale înseamnă a ne putea gândi ca având o voinţă determi- 
nată de legi morale fără amestecul unor „cauze străine“ 
(impulsuri, înclinații, scopuri empirice ): altfel spus, ca având 
o voință determinată doar de „forma“ legilor ei, nu de vreo 
„materie“ a lor. În acest scop trebuie să eliminăm „mate- 
ria“ din determinismul voinţei umane. Am putea face acest 
lucru (dat fiind că suntem totuși fiinţe sensibile, supuse ine- 
vitabil determinismului natural) doar presupunând o voinţă 
raţională a omului, deci o cauzalitate a acţiunilor sale, com- 
plet independentă de cauzele empirice exterioare, complet 
sustrasă legilor newtoniene ale determinismului natural: i.e. 
o voinţă „liberă“ (în sens negativ) (III, 1). Acesta e sensul 
frazei: „Ne presupunem a fi liberi în ordinea cauzelor efi- 
ciente pentru a ne gândi în ordinea scopurilor ca aflându-ne 
sub legi morale“ (III, 9). 

Dar când ajungem să explicăm moralitatea, adică să ex- 
plicăm de unde provine forţa constrângătoare a legii mo- 
rale sub care se află voinţa noastră, noi apelăm tocmai la 
presupoziția libertăţii (negative), abia introdusă și spunem 
că o voință rațională liberă (în sens negativ) estetotuși „de- 
terminată“ de ceva (chiar dacă nu de cauze și legi externe, 
heteronome), anume de legi ne-heteronome, de legi prac- 
tice (morale), pe care neprimindu-le din exterior (natură) 
trebuie să presupunem că și le dă singură (autonomie). O 
voinţă aflată sub legi morale pe care și le auto-dă (prin ca- 
pacitatea de „auto-legislare a voinţei“) se numește voinţă 
„liberă“ (în sens pozitiv) (III, 2). 

Acum, dacă vrem să demonstrăm (cum ne-am propus 
aici) realitatea și necesitatea obiectivă a legii morale, adică 
proprietatea de „auto-legislare a voinţei“ (libertate în sens 
pozitiv sau autonomie), trebuie să apelăm la conceptul de 

libertate (în sens negativ): or realitatea acestuia nu e decât 
presupusă tocmai în acest scop, nu demonstrată. În acest sens 
zice Kant: „Ne gândim ca fiind supuși acestor legi, (numai) 
pentru că ne-am atribuit nouă înșine libertatea voinţei.“ De- 
monstrarea valabilităţii obiective a principiului moralității 
(FA) se întemeiază așadar pe nisipurile mișcătoare ale pre- 
supoziţiei libertăţii (negative) introduse anume pentru a jus- 
tifica autonomia, și tocmai de aceea ea e nesatisfăcătoare. 
Scopul discuţiei cu privire la „cercul vicios“ e acela de a arăta 
că e imposibil să întemeiem /ogzc „legea morală“ (FA) pe 
Ideea de libertate (în sens negativ) și, în ultimă instanţă, pe 
Ideea de autonomie. 


(13) Acest cerc vicios e cauzat, în opinia lui Kant, de fap- 
tul că „libertate“ (în sens negativ) și „autolegislare 
a voinţei“ (autonomie) sunt „concepte reciproce“ 
(Wecbselbegr:ffe), deci care nu pot fi explicate unul 
prin apel la celălalt și nu pot constitui unul temeiul 


logic al celuilalt (III, 9). 


Prin „concepte reciproce“ (conceptus reciproci) Kant în- 
țelege conceptele „care au sferă identică“21€. Altfel spus, con- 
ceptele care au același denotat (se aplică exact la aceleași 
obiecte), deși au sensuri diferite. Spre a lua un exemplu con- 
temporan mult discutat: conceptele „Luceafărul de dimi- 
neaţă “ și „Luceafărul de seară“ sunt două concepte cu sensuri 
diferite dar care au același denotat, planeta Venus. În mod 
analog, Kant spune: conceptul de „libertate“ (în sens ne- 
gativ) și conceptul de „autolegislare a voinţei“ sunt „con- 
cepte reciproce“ pentru că au același denotat: voința 
autonomă (III, 9). Despre acest același denotat ele spun lu- 
cruri diferite, căci descriu parțial unul și același obiect — 
autonomia (sunt „reprezentări doar aparent deosebite ale 
aceluiași obiect“: prima spune că o voinţă autonomă e 


21 [. Kant, Logica generală, p. 151. 

sustrasă complet determinismului natural, a doua că ea e 
supusă propriei legislații raționale). Dar ele nu pot fi puse 
unul în locul altuia în orice context, căci nu sunt sinonime. 
Și nici nu îl putem explica pe unul dintre ele prin celălalt 
căci explicaţia ar fi circulară, ele semnificând, ambele, pro- 
prictăți ale aceluiași obiect. Nu putem lămuri conţinutul 
conceptului „luceafărul de dimineaţă“ spunând că acesta este 
„Luceafărul de seară“, căci ambele descripții exprimă 
proprietăți ale planetei Venus. La fel, nu putem spune că 
„libertatea“ (= „proprietatea acelei cauzalități de a putea ac- 
iona independent de cauze determinante străine“ ) este „au- 
tolegislare a voinţei“ (= „proprietatea voinței de a-și fi sieși 
lege“) căci ambele sunt proprietăţi ale autonomiei voinței 
(= o autocauzalitate a voinţei numai după legi practice). În 
schimb, putem spune că planeta Venus este luceafărul de 
dimineaţă și luceafărul de seară, după cum putem aduce lo- 
gic sub același concept de „autonomie“ conceptele (diferi- 
te) de libertate și de autolegislare a voinţei. Acest proces 
logic e analog aceluia de reducere a două fracţii diferite, egale 
ca valoare, la unica lor formă ireductibilă: e.g. fracțiile 12/8 
și 18/12 „sunt ambele“ (au ambele ca formă ireducuibilă) 
fracţia 3/2. Se poate spune că fracțiile în cauză desemnează 
numărul raţional 3/2, așa cum conceptul de „libertate“ (în 
sens negativ) ș Sincelade „propria legislare a voinţei“ denotă 
același obiect: autonomia voinţei. 

Din această analiză nu rezultă echivalenţa logică dintre 


„libertate“, „autolegislare a voinţei“ și „autonomie“, ci: 
5 Ș 
(14) Conceptele de „libertate“ și „autolegislare a voin- 
c 


ței“ sunt echireferenţiale dar nu sinonime și ambele 
sunt „reductibile logic“ la conceptul de „autonomie“. 


Prin urmare, conceptele de „libertate“ (negativă) și „au- 
tolegislare a voinței“ (libertate pozitivă) sunt „concepte re- 
ciproce“ care au aceeași sferă: voinţa umană autonomă. Și 
tocmai pentru că sunt reciproce ele nu se pot explica sau 

întemeia unul pe celălalt. Ele sunt „reprezentări doar apa- 
rent deosebite ale aceluiași obiect“ și pot fi, eventual, reduse 
logic la conceptul de „autonomie“. Concluzia întregii dis- 
cuții este că „în Ideea de libertate noi am presupus legea 
morală, adică î însuși principiul autonomiei voinței (FA), fără 
a putea demonstra prin sine realitatea și necesitatea lui obiec- 


tivă “ (III, 7). 


(15) Solutia ieșirii din impas e următoarea: să nu mai 
considerăm aceste concepte ca fiind „reciproce“, ca 
având aceeași sferă, ci ca având sfere diferite: con- 
ceptul de „libertate“ se referă la ființele zntelig:bile, 
iar cel de „autolegislare a voinţei“ la ființele fite, 
primele fiind temeiul noumenal al celor din urmă 


(III, 10). 


Concluzia generală a momentului „cercului vicios“ ar 
putea fi formulată astfel: presupoziţia necesară a libertăţii 
nu s-a dovedit a fi suficientă pentru a „stabili“ principiul 
inteligibil al moralității, adică pentru a dovedi faptul că el 
are o „valabilitate obiectivă (posibilitatea reală, ... nu numai 
logică)“ (CRP (1998), 38), cu alte cuvinte că el e posibil ca 
propozitie sintetică a priori, nu ca propoziţie anahitică al cărei 
criteriu de posibilitate e principiul logic al noncontradicției. 
Argumentarea trebuie să fie suplimentată cu un concept spre 
care chiar conceptul pozitiv de libertate ne „îndrumă“ cu 
necesitate, anume conceptul de „lume inteligibilă“ („fiinţă 
inteligibilă“). Căci nu poate fi gândită ca propriu-zis liberă 
decât o fiinţă rațională sfântă — sau una imperfectă dar pri- 
vită sub unghiul sfinţeniei sale — cu alte cuvinte, o ființă 
privită „ca membru al lumii inteligibile“. 

Conceptul de „lume inteligibilă“ (și altele asociate lui: 
lume sensibilă, relaţie de cauzare noumenală între lumea in- 
teligibilă și lumea sensibilă, alternarea celor două puncte de 
vedere) sunt introduse de Kant în paragrafele III, 11-15. 
Introducerea în discuţie a acestui concept e așadar parte a 

„deducţiei imperativului categoric“. Și cum, în principiu, 
o bună deducție nu trebuie să fie o teorie complexă, ci O 
probaţiune relativ compactă, îl vedem pe Kant spunând că 
„nu e nevoie de nici o reflecţie subtilă“ pentru a înțelege 
ansamblul conceptual legat de Ideea de lume inteligibilă, el 
fiind accesibil „intelectului cel mai comun“ (III, 11). În re- 
alitate, lucrurile nu stau atât de simplu căci Kant mizează 
pe o anumită raportare a cititorului la ansamblul filozofiei 
lui, conceptele aduse în discuţie aici fiind deja prezentate 
în Critica rațiunii pure. Putem numi această parte a deducției 
argumentul celor două puncte de vedere. El are un dublu 
obiectiv: depășirea „cercului vicios“ și „întemeierea“ prin- 
cipiului moralității. 

Kant consideră că sursa profundă a „cercului vicios“ rezi- 
dă în faptul că una și aceeași voinţă a fost privită în același 
sens şi sub același raport (ca voinţă a unei fiinţe imperfecte, 
de exemplu zmane) atunci când a fost privită ca voinţă li- 
beră (în sens negativ), deci ca sustrasă cauzalităţii empirice 
a oricăror impulsuri și înclinații, respectiv atunci când a fost 
considerată liberă în sensul capacităţii ei de a legisla a pr:- 
ori în ordinea scopurilor. Or, la nivelul unei voințe empirice 
nu e posibilă compatibilizarea libertăţii cu determinismul 
natural: o voinţă empirică nu e propriu-zis liberă. Așadar, 
neajunsul discuţiei anterioare e că nu distinge — așa cum 
ar trebui să o facă — între o anumită ipostază a fiinei ra- 
ionale, anume aceea de fi privită ca aparținând lanţului de 
cauze și efecte ale naturii („atunci când ne reprezentăm pe 
noi înșine prin prisma acţiunilor noastre ca efecte pe care 
le vedem în faţa ochilor“) și, respectiv, o altă ipostază a ei, 
atunci când e privită în ordinea ideală instituită de rațiu- 
nea practică („când ne gândim pe noi înșine, prin liberta- 
te drept cauze eficiente a priori“) (III, 10). Această 
ambiguitate tacită generează, în fond, impasul. 

Kant sugerează soluţia ieșirii din impas în III, 10 atunci 
când distinge între „a ne gândi“ și, respectiv, „a ne repre- 

zenta“: ne putem „gândi“, adică ne putem concepe ipote- 
tic cu si tocul Ideilor raţiunii practice, ca „fiinţe inteligi- 
bile“, adică fiinţe care nu sunt fenomene, fiind sustrase 
complet cauzalităţii naturale și influenţei stimulilor senzo- 
riali externi, dar care sunt, totuși, „cauza (inteligibilă a) fe- 
nomenelor“ ; și, pe de altă parte, ne putem „reprezenta“ ca 
fenomen al acestei fiinţe inteligibile, ca „efect“ al ei, ca „fi- 
inţă sensibilă“. Ceea ce avem aici este soluţia depășirii am- 
biguităţii tacite menţionate mai sus și ea constă în 
distingerea explicită a două puncte de vedere din care poa- 
te fi privită voința umană: unul e acela al voinţei privite sub 
aspect empiric, celălalt e acela al voinţei privite sub aspect 
non-empiric (numit de Kant „inteligibil“). 


(16) Distincția dintre lumea inteligibilă și lumea sensi- 
bilă este o particularizare pentru contextul prezen- 
tei discuţii a distincţiei metafizice mai largi dintre 
lucrul în sine (noumen) și fenomen. Lumea inteli- 
gibilă este lumea fiinţelor raţionale privite ca lucruri 
în sine, iar lumea sensibilă e lumea fiinţelor raţio- 
nale privite ca fenomene. 


Noi ne aflăm sub FA („sub legea morală“ ) ca fiinţe sen- 
sibile și suntem complet liberi de determinismul cauzal 
numai ca fiinţe inteligibile. Fiinţa inteligibilă, cu tot deter- 
minismul său intern, e teme:ul noumenal al fuinţei sensibile. 
În acest cadru conceptual deja acceptat al metafizicii sale 
speculative, Kant poate afirma că FA sau principiul suprem 
al moralității își poate găsi un temei noumenal și deci o au- 
tentificare a priori. 

O. O'Neill consideră că acesta e momentul de cotitură 
al abordării kantiene, momentul trecerii la Critica rațiunii 
pure practice, adică la demonstrarea condiţiilor de posibi- 
litate a valabilităţii (sau adevărul42) imperativului categoric. 
Nici cercetarea conștiinței morale comune din Secţiunea | 
și nici analiza a priori a principiilor obligaţiei morale din 

Secţiunea II nu au dovedit, ci doar au presupus, că noi sun- 
tem agenţi de tipul cerut aici, adică raţionali și liberi. Avem 
acum un nou punct de plecare în demersul lui Kant, mar- 
cat de distingerea „celor două puncte de vedere“ și de in- 
dicarea modului cum le putem alterna. 

Ce se înţelege, mai exact, prin „cele două puncte de ve- 
dere“ (III, 14)? 

Pentru a răspunde, voi face un succint recurs la câteva 
elemente tematice și conceptuale ale „criticii“ raţiunii pure 
speculative. Cunoașterea empirică, atât a lumii (pe baza in- 
tuiţiilor sensibile provenite de la simţurile externe), cât și 
a noastră (prin introspecţie sau „simţul intern“ ) este o cu- 
noaștere a aparenţelor (a „fenomenelor“ ), o cunoaștere care 
poate varia semnificativ în funcţie de diferenţele de sensi- 
bilitate ale observatorilor (III, 11). Evident, ceea ce ne dau 
simţurile nu este totul. Dar dacă știm cum sunt lucrurile 
așa cum ne afectează ele senzorial înseamnă că există ceva 
care ne afectează senzorial, chiar dacă nu știm cum este acest 
ceva în sine. Rezultă de aici că trebuie să „admitem“ sau să 
„presupunem“ în spatele fenomenelor fluctuante, „ceva di- 
ferit, care nu e aparenţă“, o cauză a fenomenelor care le face 
să fie așa și nu altfel, care e stabilă, „care rămâne mereu 
aceeași“ (III, i1). lată cum creionează autorul această dis- 
tincţie în Prolegomene: 


„Eu susţin dimpotrivă că ne sunt date ca obiecte ale simţuri- 
lor noastre și obiecte care se află în afara noastră, dar că nu 
știm nimic despre ceea ce sunt ele în sine și că nu cunoaștem 
decât fenomenele lor, adică reprezentările pe care le provoa- 
că în noi atunci când ne afectează simţurile. Recunosc, prin 
urmare, că există în afara noastră corpuri, adică lucruri care, 
deși ne sunt cu totul necunoscute în ceea ce sunt ele în sine, 
ne sunt totuși cunoscute prin reprezentările pe care le pro- 
voacă acţiunea lor asupra sensibilităţii noastre și cărora le dăm 
denumirea de „corpuri“, cuvânt ce desemnează, deci, numai 
fenomenul acelui obiect necunoscut nouă, dar care nu este, 
din această cauză, în mai mică măsură real“ (P. 85). 

Cu alte cuvinte, orice fenomen presupune un lucru în 
sine şi o relație de cauzalitate noumenală (atemporală) în- 
tre lucrul în sine și fenomen („0 cauză care nu este feno- 
men deși efectul ei se întâlnește în fenomen“ — CRP (1998), 
427). Fenomenul ce corespunde unei entități noumenale se 
numește „repr ezentarea' “ acelei entităţi noumenale. În ter- 
meni „aproximativi“, Kant numește distincţia făcută aici dis- 
tincția dintre „lumea sensibilă“ (lumea așa cum ne apare) 

și „lumea inteligibilă“? (lumea presupusă z fi în spatele lu- 
mii sensibile și determinându-i acesteia existenţa, o lume 
ipotetică, mereu necunoscută nouă) (III, 11). Ultima este 
o realitate noumenală, un „lucru în sine“, pe care îl putem 
„gândi“ (presupune raţional), dar nu „cunoaște“ (reprezen- 
ta ca fenomen cu ajutorul categoriilor intelectului și a in- 
tuițiilor sensibile), căci nu avem nici o intuiție sensibilă a 
sa așa cum există independent de noi. 

În cazul particular al omului — caz care ne interesează 
aici — putem distinge aceleași două laturi cosubstanţiale ale 
sale: o latură sensibilă, ce ne relevă natura omului ca feno- 
men, ca parte a lumii sensibile, o „lume“ constituită de in- 
tuiţiile sensibilităţii și de categoriile intelectului și aflată sub 
legile cauzale stricte ale naturii (legi empirice), respectiv o 
latură inteligibilă, o presupusă latură non-empirică, „natura 
sa inteligibilă sau suprasensibilă“ (cum i se spune în Crztz- 
ca rațiunii practice ) care constă dintr-un presupus „Eu“ care 
se află la baza „propriului său subiect compus numai din 
fenomene“ și care e considerat a fi sursa „activităţii sale 
pure“ (i.e. adică a tot ceea ce conștiința posedă fără a-i veni 
prin intermediul simţurilor); desigur, acest Eu se presupune, 
nu se „cunoaște“ (III, 11). Ca ființă care percepe, omul 


217 Kant folosește în textul Întemeierii... trei expresii care cred 
că sunt interschimbabile: „lume a intelectului“ (Verstandeswelt) 
(III, 11), „lume intelectuală“ (inte/leltuelle Welt) (III, 11) și „lume 
inteligibilă“ (intelkgibile Welt) (III, 14). Lumea intehgibilă e „an- 
samblul ființelor raționale ca lucruri în sine“ (III, 27). 

aparține lumii sensibile; ca „inteligență“, ca fiinţă care po- 
sedă capacitatea raţiunii (ce e „spontană“ sau „pură“, adică 
producătoare de cogniţii fără nici o interferență a simturi- 
lor), putem spune că omul aparţine totodată lumii inteli- 
gibile (III, 11)218. 

Merită să redăm aici și felul în care caracterizează Kant 
agentul empiric (sensibil) și agentul inteligibil în Critica ra- 
țiunui pure: 


Agentul sensibil e acela „prin care acţiunile lui ca fenomene 
s-ar înlănţui total cu alte fenomene, după legi constante ale 
naturii, ar putea fi derivate din ele ca din condițiile lor și ar 
constitui deci, în legătură cu ele, membri ai unei serii unice a 
ordinii naturii“. 

Agentul inteligibil este „cauza acelor acţiuni ca fenomene, dar 
el însuși nu se află supus condiţiilor sensibilităţii și nu este el 
însuși fenomen. ... Acest subiect al acţiunii n-ar fi, în ce pri- 
vește caracterul inteligibil, supus condiţiilor de timp, căci 
timpul nu este decât condiţia fenomenelor“ (CRP (1998), 427). 


În filozofia teoretică, distincția dintre agentul sensibil și 
agentul inteligibil s-a impus ca soluţie a celei de-a treia an- 


1% Kant pare să se contrazică atunci când spune, pe de o parte, 
că despre obiectele lumii inteligibile noi „nu putem ști niciodată ce 
sunt ele în sine“ (III, 11) și, pe de altă parte, atunci când ne prezintă 
o lege a lumii inteligibile care ne spune ceva despre ce este lumea res- 
pectivă. Contradicţia dispare dacă facem, împreună cu Kant, deose- 
birea între „a cunoaște“ și „a gândi“: cunoașterea este procesul de 
constituire a experienței, având ca obiect fenomenele, prin conlucrarea 
dintre categoriile intelectului și intuiţiile noastre sensibile; în acest 
sens, „noi nu putem avea cunoaștere despre nici un obiect ca lucru 
în sine, ci numai întrucât este obiect al intuiţiei sensibile, ca feno- 
men adică“. Dar eu pot gândi dincolo de limita obiectelor sensibile, 
pot „gândi aceleași obiecte ca lucruri în sine ... numai dacă nu mă 
contrazic pe mine însumi“ (CRP (1998), 37-38). Or, Kant precizea- 
ză și în Întemeiere... că în timp ce a cunoaște lumea inteligibilă prin 
intuiție sensibilă e o imposibilitate, a gândi o lege a lumii inteligibi- 
le e posibil și nu înseamnă a depăși limitele rațiunii practice (III, 27). 

tinomii a raţiunii pure, aceea dintre libertate și determinism 
(CRP (1998), 374), temă reluată succint în III, 20-26: con- 
tradicția dintre teză (i.e. o cauză suficientă nu e produsul 
unor alte cauze anterioare, ci trebuie să fie o cauză primă 
care nu e subsumată deci legilor naturale) și antiteză (i.e. 
orice cauzalitate se află sub legile naturii) poate fi rezolva- 
tă aplicând teza la relaţia dintre noumen și fenomen, iar an- 
titeza numai la relaţiile dintre fenomene: „Soluţia este 
obţinută prin distincția dintre lumea aparenţei și o lume no- 
umenală. Acest dualism este o presupoziție necesară a teo- 
riei etice a lui Kant și este principala concluzie a criticii 
făcute de el metafizicii speculative“21?. 

Kant insistă cu câteva detalii asupra acestei distincții. El 
consideră că rațiunea (capacitatea de a produce Idei) e cea 
care distinge omul de alte lucruri ori fiinţe infraumane și-l 
distinge totodată de el însuși privit numai în latura sa feno- 
menală (ca fiinţă afectată de inputuri senzoriale). Rațiunea 
e „activitate pură“ sau „pură spontaneitate“, adică o capaci- 
tate de a aduce în conștiință principii și concepte în mod 
imediat, fără mijlocirea simţurilor și independent de tot ce 
ţine de obiectele sensibile. Tocmai în virtutea acestei pro- 
prietăți, de care suntem conștienți, e considerată ea — ca ra- 
țiune pură — un /ucru în sine, un non-fenomen. Dar nu e 
mai puţin adevărat că raţiunea apare și în ipostaza de feno- 
men, ca rațiune practică afectată empiric?20, Ea se află, ca 
grad de puritate, deasupra întelectulu: (capacitatea de a pro- 
duce categorii) care, deși e și el spontan (produce din sine 
categoriile, fără a fi condiționat în aceasta de simţuri), nu-și 
poate folosi categoriile decât dacă le aplică totodată la sen- 
sibilitate: categoriile „subsumează reprezentările sensibile 


2 L. Beck, A Commentary...» p. 26. 

229 „Totuși, aceeași cauză (raţiunea) aparţine, sub alt raport, și se- 
riei fenomenelor. Omul este elî însuși fenomen. Voința lui are un ca- 
racter empiric, care este cauza (empirică) a tuturor acţiunilor lui“ 


(CRP (1998), 434). 

sub reguli și le reunește astfel într-o conștiință“ ; dar bără 
folosirea sensibilităţii, (intelectul) nu ar putea sari nimic“ 
(III, 13). În schimb, o Idee a raţiunii, cum e Ideea de liber- 
tate, e o „Idec tr nisepaderițălă pură care, mai întâi, nu con- 
ține nimic împrumutat din experienţă și, în al doilea rând, 
al cărei obiect nu poate fi dat în mod determinat în nici 
o experienţă fiindcă este o lege universală, chiar a posibi- 
lităţii oricărei experienţe“, și această lege e chiar principiul 
suprem al moralității (CRP (1998), 424). 

Teza lui Kant este că ființa umană, ca fiinţă rațională, se 
poate privi pe sine, simultan, din cele A pe puncte de vede- 
re: (1) ca funţă care are inteligență ș și, în această calitate, se 
poate gândi (prin rațiune) ca aparţinând nu lumii sensibile, 
ci lumii inteligibile, o lume guvernată de legi pur raționale, 
neempirice, date sieși de voinţa raţională; (i) ca fiinţă em- 
pirică, guvernată de legile deterministe ale naturii și, în 
această calitate, ea se poate reprezenta ca aparținând lumii 
sensibile (III, 14). Acum, ca ființă care are inteligență (ca 
fiinţă raţională) și, prin urmare, care aparţine în această ca- 
litate lumii inteligibile, omul nu-și poate concepe determi- 
nismul (cauzal al) voinţei sale pur raţionale decât ca absolut 
independent de orice influenţă a unor cauze exterioare, ve- 
nite din lumea sensibilă; cu alte cuvinte, el nu-și poate gândi 
voința decât sub Ideea de libertate. Prin aceasta, voința e 
presupusă de rațiune ca având o totală independenţă faţă 
de cauze exterioare — ceea ce înseamnă libertate în sens 
negativ. Ideea de libertate în sens pozitiv înseamnă spon- 
taneitate în producerea propriilor principii determinati- 
ve — ceea ce e echivalent cu conceptul de autonomie. Acestui 
concept pur de autonomie îi e atașat inseparabil „principiul 
universal al moralității“. Cu alte cuvinte, trebuie să privim 
acest principiu universal al moralității conţinut în Ideea de 
libertate ca pe un principiu descriptiv?! care determină toate 


221 „« Eu trebuie » este propriu-zis un «eu vreau »* (III, 6). For- 


sii d descriptivă a acestui principiu se găsește într-o formă clară 
în III, 3. 

„acțiunile“ fiinţelor pur rationale. EI face acest lucru ana- 
log felului în care „legea naturii“ structurează „aparenţe- 
le“ din lumea experienţei (III, 15). Principiul suprem al 
moralității e un principiu al „cauzalității prin libertate“ ana- 
log principiului cauzalităţii naturale. 

Acum putem vedea cum e posibil să aibă loc sinteza 4 
priori a principiului moralității pentru voinţele absolut bune. 
Eul este o „activitate pură“ ce poate ajunge totuși la con- 
știință, dar nu prin simţuri, ci în mod direct (III, 11). El 
este „raţiunea“ ca „pură auto-activitate (ce) se înalță dea- 
supra intelectului“ (III, 13). Deci omul ca rațiune pură apar- 
ține lumii inteligibile; omul cz ființă naturală dotată cu 
simţuri aparţine lumii sensibile. Omul se poate privi simul- 
tan din aceste două puncte de vedere: ca fiinţă sensibilă se 
află sub legile naturii, ca fiinţă inteligibilă se află sub legile 
pure ale rațiunii practice. Altfel spus: 


(17) Omul privit ca „inteligență“ pură e posesorul unei 
„voințe absolut bune“; 


(1) O „voinţă absolut bună“ e o voinţă care nu e „su- 
pusă condiţiilor subiective (anumite mobiluri)“ (II, 12) și 
ale cărei „maxime nu se pot contrazice niciodată pe sine 
atunci când sunt transformate în legi universale“ (II, 73); 

(ii) Omul privit ca și cum ar avea o „voinţă absolut 
bună“ aparţine „lumii inteligibile“; 

(11) „Ca membru doar al lumii intelectului, toate acţiu- 
nile mele vor fi perfect conforme cu principiul autonomiei 
voinţei pure“ (III, 17). 


Conceptul de „lume inteligibilă“ este așadar acel „al trei- 
lea termen“ căutat, în care „ambele cunoștințe (subiectul 


222 „De deea de libertate este inseparabil legat conceptul de z- 
tonomie şi de acesta principiul universal al moralității care, în idee, 
stă la baza tuturor acțiunilor ființelor raționale, tot așa cum legea na- 
turii stă la baza tuturor fenomenelor“ (III, 15). 

și predicatul propoziției sintetice care exprimă principiul 
moralității — V. M.) sunt legate între ele“ (III, 3). Să ne re- 
amintim acest principiu (PIM): 


[O voinţă absolut bună] este [aceea a cărei maximă, pri- 
vită ca lege universală, se poate conţine întotdeauna /cu ne- 
cesitate absolută/pe sine] 


Predicatul poate fi atribuit în acest caz în mod a przor: 
subiectului (independent de orice considerente empirice) 
pentru că, dacă privim orice om doar ca membru al lumii 
inteligibile (deci dacă-l privim ca voinţă absolut bună), 
atunci toate maximele lui inteligibile se confundă cu legile 
lui inteligibile, toate maximele lui sunt cz necesitate con- 
forme legii — ceea ce reprezintă moduri alternative de a for- 
mula predicatul propoziției de mai sus. A ne gândi doar ca 
membru al lumii inteligibile sub Ideea libertății ne permi- 
te așadar să înțelegem posibilitatea principiului inteligibil 
al moralității ca propoziţie sintetică a priori. 


(18) Ideea de „lume inteligibilă“ conţine în sine atât con- 
ceptul-subiect (voinţă absolut bună, independentă 
de orice impuls sensibil) cât și conceptul predicat 
(maxime care sunt cu necesitate conforme legii mo- 
rale) și, deci, ea permite sinteza subiectului și pre- 
dicatului din principiul inteligibil al moralității 
într-un mod complet a priori. 


Aici se încheie primul pas al „deducției imperativului ca- 
tegoric“, cel al deducţiei laturii sale inteligibile. 


III. Pasul al doilea: deducţia îimperativului 
categoric propriu-zis (III, 18-19) 


Deducţia lui Kant se încheie cu episodul indicării temeiu- 
lui valabilităţii universale și necesare a imperativului cate- 

goric privit ca principiu al moralității pentru voințele mm- 
perfect bune în genere. Prin analogie cu formula sa inteli- 
gibilă din III, 3, propoziţia care exprimă acest imperativ 
moral ar putea fi formulată astfel: 


(FA) [O voință parțial bună în genere] este [aceea ale că- 
rei maxime, privite ca legi universale, trebuze să fie 
voite astfel încât să se conţină întotdeauna pe sine]. 


Pentru a asigura sinteza a przori a subiectului cu predi- 
catul în această propoziţie — și deci a explica sensul con- 
strângerii practice, a trebuie- lui — Kant utilizează același 
concept de lume inteligibilă, de data aceasta exploatând sta- 
tutul acesteia de „temei“ al lumii sensibile și accentuând 
apartenenţa simultană a ființei raționale finite la lumea in- 
teligibilă și la lumea sensibilă. 

Câteva precizări sunt necesare înainte de a vedea cum 
are loc sinteza. Ceea ce am numit aici „agent sensibil“ și 
„agent inteligibil“ nu trebuie înţeles ca semnificând în vreun 
fel doi indivizi diferiți; nu e vorba decât de doză puncte de 
vedere sub care poate fi privită simultan aceeași fiinţă raţio- 
nală imperfectă în genere, în particular cea umană. Chestiunea 
e mai degrabă una metodologică decât una ontologică. Sunt 
două aspecte ale fiinţei raționale imperfecte, aspectul inte- 
ligibil și aspectul sensibil, primul întemeind pe cel de-al 
doilea și al doilea fiind o reprezentare fenomenală a primu- 
lui — adică explicând de ce și în ce sens fiinţa sensibilă e 
supusă constrângerii imperativului moral. Relația dintre in- 
teligibil și sensibil rămâne totuși unul din punctele cele mai 
contestate ale teoriei lui Kant. EI afirmă în Întemeiere.. 
„lumea inteligibilă conține temeiul (Grind) lumii tag 
rilor“ (III, 17), dar sensul „temeiului“ e polisemic. În Crizi- 
ca rațiunii pure această relație de „întemeiere“ e descrisă în 
două feluri complementare: ca o relație czzzală (cauzele no- 
umenale au efecte fenomenale, relația de cauzalitate fiind una 
atemporală); respectiv, ca apariție fenomenală sau „schemă 

sensibilă“ a noumenului (CRP (1998), 435) (e.g. voinţele no- 
umenale au ca reprezentări fenomenale voinţele fenomena- 
le, iar legile lor noumenale necesare au ca reprezentări legile 
obligatorii ale voinţelor sensibile). Ambele sensuri par a fi 
aplicabile la cazul nostru: „în spatele fenomenelor trebuie 
să stea totuși (deși ascunse) lucrurile în sine, ca temei al lor, 
și nu putem pretinde ca legile după care lucrează ele să fie 
totuna cu acelea sub care se află fenomenele lor“ (III, 29). 

Această lume inteligibilă nu trebuie, prin urmare, conce- 
pută ca un tărâm transcendent, de sine stătător, ci numai 
ca un aspect posibil sub care pot fi privite fiinţele raționale 
imperfecte în genere: e numai „un punct de vedere“ (cel al 
gândirii, la limită al anulării totale a influențelor sensibilităţii 
în determinarea unei ființe raţionale) pe care se plasează ra- 
țiunea în conceperea fiinţelor raţionale finite (de exemplu 
a omului) ca o cauză rațională care își exercită influența 
asupra acţiunilor prin rațiune, deci ca o fiinţă liberă (III, 27). 
O. O'Neill atrage și ea atenția că lumea inteligibilă kantia- 
nă nu trebuie ontologizată, nu trebuie concepută ca un tip 
de realitate su: generis, ne-psiho-fizică și ne-spaţio-tempo- 
rală; ea are un sens metodologic, semnificând „sistemul con- 
diţiilor formale pe care le presupune înţelegerea de către noi 
a lumii empirice“2?. De fapt, introducând acest ansamblu 
de concepte, Kant ne prezintă condiţiile a prior: în care e 
posibil un imperativ categoric. 


23 O. O'Neill, Constructions of Reason, p. 69; „Cele două puncte 
de vedere trebuie concepute nu ca tărâmuri ontologice distincte, în- 
tre care agenţii umani ar trebui să alterneze, ci ca niște cadre de gân- 
dire distincte, indispensabile și totuși mutual ireductibile. Înțelegerea 
cauzală la care ţintește gândirea teoretică se bazează pe supoziţia că 
aceia care caută o asemenea înţelegere pot acţiona liber; acţiunile pe 
care le execută agenţii presupun o lume cauzal ordonată și cognos- 
cibilă care să ofere arena necesară acțiunii. Mult din ceea ce are de 
spus Kant despre acţiune e spus din punctul de vedere al acţiunii și li- 
bertăţii; dar celălalt punct de vedere nu e niciodată negat (2k:d, p. 68). 

În concluzie, atunci când în așa-zisul „cerc vicios“ ne 
presupunem liberi: (și nu aflați sub un „trebuie“), noi ne 
transferăm fără a fi conștienți în lumea inteligibilă, dar încer- 
căm totodată în mod eronat să ne reprezentăm în lumea sen- 
sibilă. De aici rezultă contradicţia. Corect ar fi să ne privim 
numai sub prima latură (inteligibilă) în calitate de fiinţe libe- 
re. În schimb, atunci când ne considerăm ca fiinţe imper- 
fecte, necesitate de legea morală (aflate „sub o obligație“), 
noi trebuie să alternăm punctele de vedere: să ne privim atât 
ca aparținând lumii sensibile, cât şi lumii inteligibile (III, 16), 
ultima furnizând temezzl celei dintâi. 

Să revenim acum la deducție. Ea utilizează argumentul 
că o fiinţă raţională finită, cum e fiinţa umană, trebuie pri- 
vită simultan ca membră a lumii inteligibile și ca membră 
a lumii sensibile, lumea inteligibilă furnizând „temeiul“ lu- 
mii sensibile în sensul că toate legile inteligibile necesare 
devin legi constrângătoare (imperative) pentru fiinţa pri- 
vită ca fenomen. Rezultă de aici că: 


(19) Orice fiinţă rațională imperfectă (privită ca fiinţă 
inteligibilă) vrea numai maxime care sunt cu nece- 
sitate în conformitate cu legea morală, dar privită 
ca fiinţă sensibilă, ea trebuze să voiască maximele sale 
în conformitate cu legea morală („Acest trebuie este 
propriu-zis un vreau valabil pentru orice fiinţă ra- 
tonală cu condiţia ca în ea raţiunea să fie neobstruc- 
ţionat practică“ — III, 6). 


Această dualitate lume sensibilă-lume inteligibilă ca și 
relația de „întemeiere“ a primeia pe cea de-a doua oferă „cel 
de-al treilea termen“ pentru sinteza 4 priori a subiectului 
cu predicatul în propoziţia care exprimă imperativul moral. 
O voinţă parțial bună trebuie să vrea maxime care se con- 
țin întotdeauna pe sine considerate ca legi universale pen- 
tru că, dacă ar fi privită ca voinţă absolut bună, ea ar vrea 
Cu necesitate maxime care se conţin întotdeauna pe sine 

considerate ca legi universale, iar voinţa absolut bună e te- 
meiul noumenal al voinţei parțial bune. 

Am putea rezuma parcursul deducţiei transcendentale 
a imperativului categoric astfel (III, 18): 


Pasul 1: 


— Este necesar să presupunem acţiunile raţionale ale 
omului sub Ideea de libertate (această presupoziție necesară 
este „originea“ deducţiei); 

— Din această presupoziţie rezultă un „cerc vicios“ din 
care nu putem ieși decât dacă presupunem o Idce (spre care 
„ne conduce“ Ideea de libertate), anume Ideea de „lume in- 
teligibilă“ (lumea fiinţelor raţionale privite ca lucruri în sine, 
autonome, ca pură spontaneitate a rațiunii )2*; 

— Totdeauna o ființă raţională privită numai ca lucru în 
sine (privită ca aparţinând exclusiv lumii inteligibile), deci 
ca „pură auto-activitate“ rațională, (P) are toate maximele 
sale cu necesitate conforme legii practice (maximele sunt 
identice cu legea)?35; 

- O fiinţă rațională privită numai ca lucru în sine este 
o ființă care are (S$) o voință absolut bună sau sfântă, adi- 
că neafectată de nici o înclinație; 

— Rezultă că Ideea de lume inteligibilă are o legătură atât 
cu S$ cât și cu P în sensul că în ea „se găsesc amândouă“ 
(III, 3); de aceea ea face posibilă sinteza a priori a princi- 
piului inteligibil al moralității și-i stă ca temei: o voznță ab- 
solut bună are toate maximele sale cu necesitate conforme 
legii practice??6. 

224 „Ideea de libertate mă face membru al unei lumi inteligibile“ 
(III, 18). 

225 „Dacă aș fi doar (membru al lumii inteligibile) toate acţiuni- 
le mele ar f: întotdeauna conforme cu autonomia voinţei“ (III, 18). 


226 „Ca membru doar al lumii intelectului, toate acţiunile mele vor 
fi pe deplin conforme cu principiul autonomiei voinţei pure“ (III, 17). 

Pasul II: 


— Dar, ca fiinţă rațională finită în genere (de exemplu, 
ca om), trebuie să mă consider totodată ca fenomen (ca 
membru al lumii sensibile)27; 

— O ființă raţională finită trebuie să se privească simul- 
tan ca lucru în sine și ca fenomen?3%, latura noumenală fi- 
ind „temeiul“ celei fenomenale în sensul că tot ceea ce este 
necesar pentru ea ca lucru în sine devine obligatoriu pen- 
tru ea ca fenomen?2?; 

— Deci toate lszile inteligibile pentru o fiinţă finită pri- 
vită ca lucru în sine vor fi imperative categorice pentru ea 
privită ca fenomen; 

— Deci principiul inteligibil al moralității (PIM), valabil 
pentru o fiinţă finită în genere privită ca lucru în sine, va fi 
un principiu al moralei având forma unui imperativ cate- 
goric pentru ea privită ca fenomen; 

— Altfel spus, o ființă raţională finită privită ca fenomen 
(P) trebuie să vrea ca toate maximele sale să fie conforme 
legilor practice inteligibile; 

- În plus, o fiinţă raţională finită privită ca fenomen are 
(S) o voință parțial bună, adică o voinţă afectată într-o mă- 
sură mai mare sau mai mică de înclinații; 

— Deci o voinţă parţial bună trebuie să vrea ca toate ma- 
ximele sale să fie conforme legilor practice inteligibile („iar 
acest trebuie categoric reprezintă o propoziţie sintetică 4 
priori“ şi e chiar formula principiului moralității (III, 18); 


27 ... dar deoarece mă consider totodată ca membru al lumii 
simţurilor“ (III, 18). 

*% „Dacă ne gândim pe noi înșine ca fiind supuși datoriei, atunci 
ne privim ca aparţinând lumii simţurilor și, totuși, în același timp, 
lumii intelectului“ (III, 16). 

229 „Dacă aș fi doar (membru al lumii inteligibile) toate acţiuni- 
le mele ar f; întotdeauna conforme cu autonomia voinţei; dar deoa- 
rece mă consider totodată ca membru al lumii simţurilor, ele trebue 
să fie conforme cu autonomia voinţei“ (III, 18). 

sinteza a priori a lui S cu P a fost făcută posibilă de adău- 
garea Ideii de lume inteligibilă (în particular, de „voinţă 
pură“ sau „sfântă“ ) ca temei noumenal al voinţei afectate 
empiric2%. 


Această „deducție“ a imperativului categoric, precizea- 
ză Kant, este analogul practic („ca și cum“) al deducției 
transcendentale a categoriilor, adică al legitimării posibili- 
tății „propoziţiilor sintetice a priori pe care se bazează orice 
cunoaștere a naturii“ prin adăugarea conceptelor pure ale 
intelectului, ca purtătoare ale formei legice în genere, peste 
intuițiile sensibile: 

„Aceasta e ca și cum peste intuiţiile lumii simţurilor s-ar 
adăuga conceptele intelectului — care, prin sine, nu înseam- 
nă nimic mai mult decât forma legică în genere — și prin 
aceasta s-ar face posibile propoziţiile sintetice a prorz pe 
care se bazează orice cunoaștere a naturii“ (III, 18). 

Aici se încheie deducţia transcendentală a principiului 
moralității ca imperativ categoric. 


Paragrafele următoare sunt dedicate de autor unei suc- 
cinte treceri în revistă a dificultăților legate de antinomia 
libertăţii și necesităţii. Căci din toată această discuţie pare 
să rezulte o mai generală dificultate „dialectică“, o contra- 
dicţie între două teze la fel de plauzibile: teza că suntem 
fiinţe libere și aceea că suntem fiinţe supuse necesităţii ine- 
xorabile a legilor naturii (III, 21). Se poate însă vedea ușor, 
atrage atenţia Kant, că această tradiţională contradicţie în- 
tre libertate și determinism poate fi înlăturată dacă folosim 
adecvat celedouă „puncte de vedere“, anume nu ca perspec- 


230 „ar acest trebuie categoric reprezintă o propoziţie sintetică 4 
priori, întrucât voinţei mele afectate de dorinţe sensibile i se adaugă 
ideea aceleiași voințe, ce aparține de astă dată lumii intelectului, o 
voinţă pură și pentru sine practică ce conţine suprema condiţie a pri- 
mei voințe potrivit rațiunii“ (III, 18). 

tive care se exclud reciproc, ci ca perspective alternative sub 
care trebuie privit același obiect: „ambele caracteristici nu 
doar că pot să coexiste foarte bine împreună, ci, mai mult, 
ele trebuie concepute ca fiind necesarmente combinate în 
același obiect“ (III, 23). Omul „devine conştient că ambe- 
le (perspective) pot și trebuie să fie utilizate în același timp“ 
(III, 25). Căci nu e nimic contradictoriu în a spune că un 
lucru ca aparență (ca lucru sensibil) e subordonat anumi- 
tor legi (ale naturii), de care el e independent dacă îl pri- 
vim ca Lucru în sine (lucru inteligibil) (III, 25). În acest timp 
însă, trebuie să presupunem că acele legi ale naturii feno- 
menale „au ca temei“ tocmai lucrul în sine (III, 11). 

Voi încheia cu constatarea că paragrafele III, 17-19 au 
aerul să exprime convingerea lui Kant că a reușit să arate 
„cum e posibil un imperativ categoric“. Dar comentatori 
au fost sceptici în această privinţă: „Argumentele lui Kant 
din această secţiune sunt surprinzător de ezitante și există 
un acord general printre comentatori că ele reprezintă un 
eșec total în ce privește intenția lor principală“?!. Exegeza 
kantiană tradițională a remarcat cu insistenţă faptul surprin- 
zător că posibilitatea „deducției“ principiului moralității 
afirmată în Întemeierea metafizicii moravurilor (1785) este 
negată trei ani mai târziu chiar de Kant, în Critica rațiuni 
practice (1788), ea fiind înlocuită cu un demers oarecum in- 
vers care pleacă de la evzdența principiului moralității ca 
„fapt al raţiunii“ și deduce din el libertatea voinţei. Aceas- 
tă schimbare de perspectivă, îndelung scrutată de comen- 
tatori, a fost interpretată de regulă ca o abandonare a oricărei 
încercări de „deducere“ a imperativului categoric, ca o re- 
cunoaștere implicită a unei erori de strategie comise în În- 
temeiere... Dacă așa ar sta lucrurile, nu se explică de ce Kant 
reia, fără nici o justificare suplimentară, procedura „deduc- 
ţiei transcendentale“ într-o lucrare apărută la 11 ani după 


231 TC. Williams, op. cit. p. 100. Vezi în același sens și H. Allison, 
op.cit., p. 227. 

a doua Critică, anume în Metafizica moravurilor (1797). Voi 
încerca în continuare să reconstitui demersul kantian din 
Metafizica moravurilor căci el mi se pare întru totul ase- 
mănător celui din Întemeiere... şi deci capabil să pună în- 
tr-o lumină favorabilă semnificaţia acestuia din urmă. 


5.3. Schiţă a unei reconstrucţii structuraliste 
a teoriei criticii raţiunii practice 


Am încercat să lămuresc până aici unele dificultăţi ale 
teoriei morale a lui Kant urmărind cât mai fidel textul 
Întemeierii... În acest paragraf mă voi îndepărta de la lite- 
ra textului pentru a face o tentativă de reconstrucţie a ceea 
ce presupun a fi teorza criticii rațiunii practice în termenii 
structuralismului epistemologic contemporan (]. Sneed, 
W. Stegmuller, C.U. Moulines etc.). Plec în acest demers 
de la tentativa lui Ilie Pârvu de a propune o asemenea re- 
construcţie pentru teoria criticii raţiunii pure speculative în 
lucrarea sa Posibilitatea experienţei»? Ipoteza mea e că acest 
tip de reconstrucție poate fi extins la ceea ce s-ar putea numi 
teoria criticii rațiunii practice. În ciuda piedicilor ce stau în 
calea realizării unei asemenea extinderi, asemănările dintre 
arhitectura teoretică a filozofiei practice și aceea a filozo- 
fiei speculative mi se par evidente și pline de învățăminte. 
Teza mea este următoarea: conceptele programului meta-te- 
oretic structuralist pot fi folosite pentru a asigura o mai co- 
erentă înțelegere a textului Întemeierii..., luminându-i o dată 
în plus actualitatea. Mai mult, există șanse ca o parte a di- 
ficultăților evidențiate de interpretările tradiționale să dis- 
pară cu acest prilej — căci aceste interpretări presupun tacit 
o concepţie logico-lingvistică a teoriilor, căutând, de pil- 
dă, să demonstreze ba „echivalenţa intensională“ a formu- 


252 [. Pârvu, Posibilitatea experienţei. O reconstrucţie teoretică a 
Criticii rațiunii pure, Editura Politeia-SNSPA, București, 2004, p. 95. 

lelor imperativului categoric, ba „deducerea“ logică a da- 
toriilor reale din principiul lor etc. 

Structuralismul meta-teoretic consideră că instrumen- 
tul propriu al filozofiei științei e matematica, nu logica de- 
ductivă, iar prezentarea unei teorii constă în esenţă în 
definirea modelelor ei (ca structuri matematice sau, în ge- 
neral, ca sisteme relaţionale) și nu în axiomatizarea sa lo- 
gică. Conceptul meta-teoretic de „cadru“ (frame) al unei 
teorii introduce cele mai importante și fundamentale ingre- 
diente structurale (în particular, matematice) ale teoriei. 
Teza centrală a cărţii lui Pârvu este că principiile, concep- 
tele, strategiile constructive și de justificare, organizarea in- 
ternă a programului kantian conţinut în Crztica rațiunii pure, 
au caracteristicile unei teorii-cadru de natură structurală. 
Fără a ne putea baza în cazul filozofiei practice pe un grad 
de elaborare teoretică similar celui din filozofia speculati- 
vă, cred că putem totuși susţine și în cazul acesteia o teză 
asemănătoare: teoria criticii raţiunii practice a lui Kant (în 
particular teoria sa morală), schiţată într-o formă prelimi- 
nară şi parţială în Întemeiere..., are caracteristicile arhitec- 
tonice ale unei teorii structurale de inspiraţie, în ultimă 
instanţă, matematică. Este cunoscut proiectul lui Kant de 
a „schimba metoda metafizicii“ inspirându-se nu din logi- 
ca aristotelică, ci din metodele „geometrilor și fizicienilor“ 
(CRP, 36; Bxxu). Sunt numeroase studiile care încearcă să 
ne convingă că filozofia transcendentală a lui Kant „are o 
formă matematică (sau matematizabilă)“2%. Din motive sis- 
tematice, dar nu numai, aceeași sugestie mi se pare că ar tre- 
bui făcută și în legătură cu metoda subiacentă filozofiei sale 
practice: căci nu poate fi întâmplătoare afirmaţia lui Kant 
că procesul de căutare și stabilire a principiului suprem al 
moralității constă în găsirea și justificarea „formulei sale de- 
terminate“ — conceptul de „formulă“ fiind un concept de 


2% Pentru detalii, vezi 1. Pârvu, Posibilitatea experienței, p. 93. 

inspiraţie matematică (analogul a ceea ce am numi astăzi 
„model“) (CRPr., 94n). ]. Rawls a intuit și el acest lucru 
atunci când a vorbit de „constructivismul moral“ al lui Kant, 
analog constructivismului său din filozofia matematicii: „în 
ambele cazuri, ideea e aceea de a formula o reprezentare pro- 
cedurală în care, pe cât e posibil, toate criteriile relevante 
ale raţionamentului corect — moral sau matematic — să fie 
prezentate“. În cazul raționamentului moral, această repre- 
zentare procedurală e dată de IC-proceduri („regulile de 
judecare“, cum le-am numit mai sus)2*. În cadrul teoriei 
raţiunii practice, conceptul de „formulă“ joacă un rol mai 
important decât i-a fost de regulă atribuit, atâta vreme cât 
„deducția principiului moralității“ — însuși actul de funda- 
mentare a teoriei — e înţeles ca deducție a unei „formule“, 
anume a Formulei autonomiei voinţei. Această formulă 
poate fi exprimată printr-o propoziție (Satz), dar poate fi 
gândită mai exact ca analogul conceptului matematic de mo- 
del. Acest din urmă concept ne conduce direct la viziunea 
structuralistă despre teoriile științei factuale matematizate, 
privite ca ierarhii de modele, nu ca sisteme deductive de pro- 
poziţii. 

Întemeierea metafizicii moravurilor e mai degrabă im- 
pregnată de ingredientele conceptului structuralist de teo- 
rie decât de ale celui propozițional. Cel din urmă concepe 
teoria ca un sistem de propoziții adevărate despre un do- 
meniu de realitate, bazat pe o mulţime de axiome (i.e. pro- 
poziţii adevărate prime, al căror adevăr e fie evident, fie 
întemeiat inductiv), din care se pot deduce logic o mulţime 
de teoreme. Teza susţinută aici e că filozofia practică a lui 
Kant se bazează pe ceea ce s-a numit ulterior conceptul Bzl- 
bertian de teorie axiomatică, în care a propune o teorie 
echivalează cu a introduce un predicat ansamblist (sau, mai 
general, structural), definit printr-un număr de așa-zise 


23]. Rawls, Lectures, pp. 238-239. 

„axiome“ al căror adevăr nu trebuie să fie justificat în vreun 
fel (cum cerea Aristotel), căci ele sunt zsumpti: necesare care 
definesc structural chiar acest predicat ansamblist. Iar apli- 
caţiile teoriei nu constau în consecinţele propoziționale tes- 
tabile derivate logic din teorie, ci în mulțimea modelelor 
empirice care satisfac legile (legea) de bază ale (a) predica- 
tului structural (teoriei). 

Structuraliștii vorbesc și ei despre un fel de „axiomati- 
zare“ a unei teorii, dar într-un sens ansamblist (sens în care 
e axiomatizată „teoria grupurilor“ „de pildă), adică prin in- 
dicarea unui număr de axiome sau principii care devin 
elemente ale definiţiei unui predicat structural (e.g. un pre- 
dicat de tipul „este un V“, „este un grup“ sau „este o meca- 
nică clasică a particulelor“). Din această perspectivă, o teorie 
e o „structură matematică“ sau, mai vag, O „entitate con- 
ceptuală“, nu una logico-lingvistică, în interiorul căreia se 
poate distinge între termenii și funcțiile teoretice (cele de- 
pendente de acea teorie), respectiv termenii și funcţiile ne- 
teoretice (independente de acea teorie, empirice)%5. Voi da 
un exemplu matematic elementar, care a fost generalizat co- 
respunzător pentru cazul teoriilor fizice, și nu numai, anume 
teoria grupurilor. Construcţia acestei teorii revine la intro- 
ducerea predicatului ansamblist „este un grup“. Vom spune 
că x este un grup ddacă există un domeniu nevid de elemen- 
te, o funcţie definită pe acest domeniu și trei „axiome“ sau 
condiţii pe care elementele și funcția le satisfac: asociativi- 
tatea, existența elementului neutru și existența elementului 
simetric. Aceste condiţii (axiome) definesc o „structură ma- 
tematică de bază“. Acest concept elementar de teorie a fost 
dezvoltat, completat și rafinat corespunzător pentru a da 
seama de specificul teoriilor fizice etc. O asemenea struc- 
tură teoretică de bază („cadru“), eventualele structuri teo- 


25 W. Stegmiiller, The Structure and Dynamucs of Theories, Sprin- 
ger- Verlag, 1976, p. 106. 

retice intermediare și aplicaţiile lor empirice formează „te- 
oria“ în sens structuralist. De pildă, acele sisteme relaţio- 
nale care satisfac toate principiile sau condiţiile definitorii 
ale predicatului structural V vor fi numite modele (verita- 
bile) (M) ale lu: V. Dar o teorie factuală (de exemplu, o 
teorie fizică) nu e complet reprezentată de axiomele ab- 
stracte (de matematica sa), ci ea este aplicată unor „feno- 
mene“ observabile; ea e, așadar, un cuplu format dintr-o 
structură matematică (sau conceptuală) de bază și aplica- 
ţiile teoriei, toate formând o mulţime organizată de struc- 
turi sau modele. 

Împotriva unor interpretări „formaliste“ (puriste), teo- 
ria etică a lui Kant este și ea un cuplu format dintr-o parte 
pură și o parte empirică sau aplicată, prima constituind te- 
meiul de posibilitate al celei din urmă (Pref. 5). Partea pur 
„raţională“ a teoriei, „filozofia morală pură“, reprezintă ana- 
logul structurilor formale de bază ale modelului structu- 
ralist al teoriilor, structuri matematice care prind trăsăturile 
comune ale mai multor discipline științifice particulare, dând 
forma tuturor modelelor empirice obţinute din datele ob- 
servaţiei și experimentului. Pentru Kant, „întreaga filozo- 
fie morală se bazează pe partea sa pură și, atunci când e 
aplicată la om, ea nu împrumută nimic de la cunoașterea 
lui (antropologie), ci îi dă omului, ca fiinţă raţională, legi 
a priori“ (Pref. 8). Departe de a fi deci o procedură de con- 
strucţie inductivă, de Jos în sus, (incapabilă să explice nece- 
sitatea și universalitatea legilor morale), metoda lui Kant e 
una constructivă, de sus în jos, pornind de la un nucleu for- 
mal a priori care este considerat „substratul indispensabil 
al oricărei cunoașteri teoretice, determinată cu certitudine, 
a datoriilor“, dar și condiția „înfăptuirii efective a precep- 
telor lor“ (II, 9). Kant presupune Ideea de autonomie a 
voinţei (libertate) ca „Idee pe care toate fiinţele raţionale 
o pun la baza acţiunilor lor“ (III, 4) și ca „temei al orică- 
rei legislări practice“ (II, 55). Acesta este sensul tehnic în 

care suntem îndreptăţiţi să spunem că etica lui Kant este o 
teorie a autonomiei. Conceptul de moralitate este redus aici, 
din raţiuni nu atât istorice cât mai ales metodologice, la con- 
ceptul de autonomie (III, 5). 

M: se pare foarte plauzibil să susţin că demersul „ana- 
litic“ al lui Kant din primele două Secţiuni ale Întemeierii... 
a constat în tentativa de a descoperi structura conceptuală 
de bază a teoriei raţiunii practice (legea de bază, nucleul a 
priori al teoriei) sub forma unui concept pur (o Idee) a ra- 
țiunii practice, acela de „autonomie“, structură/concept care 
a fost pus apoi, printr-un demers „sintetic“, ca temei a pri- 
Ori, necesar și universal, al întregului ansamblu teoretic 
(inclusiv al părții sale empirice). Această „metodologie con- 
structivă“, despre care s-a spus că anticipează metoda „ge- 
neralizării raţionale“ (Bohr) practicată de știința modernă, 
pare a fi caracteristică întregii filozofii critice a lui Kant2%6. 
Teoria criticii raţiunii practice se coagulează așadar în ju- 
rul predicatului structural „autonomie“ la care se ajunge 
printr-o laborioasă analiză a conceptelor comune de „vo- 
inţă bună“ și „datorie“. În i intenţia lui Kant, acesta este de 
fapt o Idee-structură, un concept al rațiunii practice pure 
care nu poate primi o definiţie reală (căruia nu-i poate fi 
dovedită realitatea), dar care poate primi o definiţie struc- 
turală prin indicarea a trei „principii“ care îl introduc și și care, 
adunate laolaltă, dau naștere „formulei“ sale, formulei au- 
tonomiei voinţei (FA) — care este chiar „principiul suprem 
al moralității“ (PSM). Acum e momentul să lămurim con- 
ceptul kăntiaa:de „formulă“. 

Prin analogie cu felul în care Kant înțelege formula ana- 
liticității, am putea privi formula autonomiei ca un „mo- 
del general“ al oricărei voințe morale și deci al tuturor 
datoriilor și maximelor morale. Kant susține explicit ori- 
ginea sa matematică: 


236 ]. Pârvu, Posibilitatea experientei, p. 56. 

„Cine știe însă ce înseamnă pentru matematician o formulă 
care definește precis ceea ce e de făcut pentru a rezolva o pro- 
blemă, și nu te lasă să greșești, acela nu va considera ca fără 
importanţă și inutilă o formulă care face același lucru cu pri- 
vire la orice datorie în genere“ (CRPr., 94n). 


Dar un scurt text din Reflecţii elucidează și mai bine sen- 
sul tehnic al termenului: 


„Principiul sau norma tuturor propoziţiilor analitice este prin- 
cipiul noncontradicției și al identităţii. (Dacă le luăm împre- 
ună) el nu este o axiomă, ci o formulă, i.e. un model general 
(ein allgemein Modell) al propoziţiilor analitice; căci el nu cu- 
prinde nici un medium terminum“ (Refl. 4634). 


„Formula“ lui Kant mi se pare a fi un bun analog al mmo- 
delelor M din teoria structuralistă, al acelor sisteme abstrac- 
te de entităţi care satisfac în întregime predicatul-structură 
(„autonomia voinţei“ ). Corespondentul acestei „formule“ 
în reconstrucţiile structuraliste ale teoriilor de fizică mate- 
matică este „structura matematică de bază a teoriei“ sau „Le- 
gea fundamentală a teoriei“ (e.g. legea a doua a lui Newton 
în mecanica clasică a particulelor), anume o structură ge- 
nerativă comună tuturor sistemelor fizice la care poate fi 
aplicată teoria în cauză. Această lege fundamentală poate 
fi, eventual, „restricţionată“ pentru a da naștere unor „legi 
speciale“ valabile pentru sub-domenii specifice, și care nu 
sunt decât subclase ale modelului M2” — legi speciale de- 
spre care și Kant vorbește în Metafizica moravurilor, fără 
a dezvolta din păcate subiectul. De exemplu, așa-zisul „prin- 
cipiu universal al dreptului“ ar putea fi privit, eventual, ca 
o restricţionare a principiului suprem al moralității menit 
să „specifice condiţiile sub care este moralmente justificată 
coerciţia (externă)“ și deci să circumscrie sub-clasa specia- 
lă de aplicaţii intenţionate reprezentată de „datoriile juri- 


257. Stegmiiller, The Structure and Dynamics of Thcories, p. 109. 

dice“2%. În concluzie, ca urmare a demersului de îmbogă- 
țire a ontologiei teoriei cu entităţi care sunt numai posibi- 
le, nu reale (Idei), s-a conchis că singura Idee a raţiunii 
practice care poate sta ca temei al tuturor ființelor raţiona- 
le auto-determinate prin legi morale este Ideea de „auto- 
nomie“ cu legea sau „formula“ ei fundamentală („axioma 
proprie“ (ax1om proper)) — anume FA. 

Merită să repetăm că Ideea de autonomie nu poate primi 
o definiţie reală ce ar viza un set de proprietăţi esenţiale (căci 
Ideile kantiene nu constituie obiecte ale experienţei), ci nu- 
mai ceea ce s-ar putea chema o definiție structurală, adică 
o definiţie „prin principii“ care stabilesc f/ncțiile sau com- 
petentele fundamentale ale raţiunii practice (identică aici cu 
voința bună) în determinarea acţiunilor morale. Această 
procedură definițională constructivă, de inspiraţie matema- 
tică, e evidentă în paragraful II, 55 unde, după ce Ideea de 
autonomie e considerată „temeiul oricărei legislații practice“, 
ca e definită prin trei principii: principiul legii universale, 
principiul scopului în sine și, în sinteză, principiul autono- 
mici voinţei, a cărui formulare exactă este chiar „formula“ 
autonomiei voinţei (FA), modelul general al tuturor dato- 
riilor reale. Altfel spus, FLU și FSI definesc împreună con- 
ceptul structural de autonomie a voinţei (sau de voinţă 
morală), sinteza lor constituind formula Idei: de autonomie 
(II, 57). Așa cum pentru Stegmiiller „structura matematică 
de bază“ a unei teorii fizice este o „mulţime de modele“, 
pentru Kant formula principiului moralității (FA) este „mo- 
delul general“ al datoriilor reale. Și așa cum pentru a de- 
termina dacă o propoziţie e analitică trebuie să verificăm 
dacă ea satisface „principiile“ formule: analiticită ţii (= mo- 
delul general al tuturor propoziţiilor analitice), adică prin- 
cipiile non-contradicției și identității (Refl. 4634), tot astfel, 
pentru a determina dacă o maximă este o maximă morală 


238 K. Baynes, The Normative Grounds of Soaal Critiasm, pp. 20-21. 

trebuie să verificăm dacă ea satisface „principiile“ formulei 
autonomiei (= modelul general al tuturor maximelor morale), 
adică procedurile fixate de FLN și FU. Nucleul z przor: al 
eticii kantiene (principiul eticii sale pure) conţine așadar 
condițiile a prior: ale posibilităţii maximelor morale din fe- 
nomen: „Rațiunea pură conţine deci ce e drept nu în folosi- 
rea ei speculativă, ci totuși într-o anumită folosire practică, 
anume cea morală, principii ale poszbilități: experientei, 
anume ale unor astfel de acţiuni care, fiind conforme cu 
regulile morale, ar putea fi întâlnite în istoria omului“ (CRP 
(1998), 574-5). Acele sisteme de entităţi din „istoria omu- 
lui“ (voințe empirice guvernate de maxime empirice) de- 
spre care se poate arăta că satisfac principiile a priori ale 
posibilităţii experienţei morale formează modelele empirice 
sau „aplicaţiile“ teoriei. 

Am putea încerca — avertizând cititorul să privească cu 
precauţie acest rezultat — și o reconstrucţie mai exactă a gân- 
dului lui Kant: vom construi o teorie morală fundamentată 
în mod a priori definind conceptul structural de „autono- 
mie a voinţei“ la care a fost „redus“ conceptul de „mora- 
litate“. Vom spune în acest sens că x este o voință autonomă 
(V) ddacă există D, t, n şi r, astfel încât: 

(1)x=<D,vn,r> 

(2) D este o mulţime nevidă formată din voințe perfect 
bune, voințe imperfect bune în genere, voințe umane în ge- 
nere şi scopuri subiective în genere (deci avem aici scopuri 
în sine, „scopuri proprii“ (subiective) și voințe umane în 
genere, adică în legătură cu care facem abstracţie de mediul 
lor cultural, de sex, rasă, statut social etc.) (II, 62); 

(3) teste un tip de /ege sub care stau elementele lui D: 
e vorba de „legi obiective“ (definite pe mulţimea voinţe- 
lor perfect bune) și de „legi practice“ (definite pe mulţimea 
voinţelor imperfect bune în genere); 

(4) n este un tip de lege sub care stau voinţele umane în 
genere (așa-zisele „datorii morale reale“ din MM); 

(5) r este o funcţie de „reprezentare“ care asociază fie- 
cărei voințe sfinte (noumenale) o voinţă imperfectă (feno- 
menală) și fiecărei „legi obiective“ o „lege practică“; 

(6) FA 

Uulizând jargonul structuralist contemporan, vom spu- 
ne că acele sisteme de entităţi (voințe absolut bune, voin- 
ţe imperfect bune, voințe 4mane în genere) care corespund 
realmente predicatului (Ideii) V, deci satisfac condiţiile 
(1)-(6) vor fi numite modelele veritabile (M) ale lui V. Nu 
cred că ar fi impropriu să-i atribuim lui Kant afirmaţia că 
„formula“ principiului moralității (FA) este un model veri- 
tabil al predicatului structural „autonomia voinței“. Con- 
dițiile (1)-(5) caracterizează structura acelor entităţi despre 
care are sens să întrebăm dacă satisfac sau nu predicatul „este 
un V“. Aceste entităţi sunt numite de structuraliști modele 
posibile (M,) ale lui V. (Me M,). Modelele veritabile de- 
spre care e Vorba aici trebuie concepute ca structuri abs- 
tracte ale raţiunii practice, fără nici un fel de viză empirică 
directă, altfel spus ca simple Idei ale raţiunii pure practice, 
ca un fel de „lume inteligibilă“ (II, 75) reprezentând ma- 
tricea generativă a teoriilor (modelelor) subiacente. Aici se 
vede clar că atunci când Kant vorbește despre „derivarea“ 
unor „datorii reale“ (și legi speciale) din principiul lor (prin- 
cipiul autonomiei), el nu are în vedere deducția log:că a aces- 
tora (de altfel, nici nu o practică vreodată !), ci faptul că Ideea 
de autonomie și formula ei (FA) oferă „modelul general“ 
al tuturor datoriilor reale și al maximelor morale care pot 
fi „derivate“ din ea în sensul „subsumării“ sau „participării“ 
(II, 71), adică al relației de sazssfacere a condițiilor stipu- 
late de formula predicatului structural. 

Să zăbovim puţin asupra modelelor posibile. În defini- 
ţia lui Stegmuller, acestea sunt obiectele despre care „are 
sens să întrebăm dacă sunt modele, dar care nu trebuie să 
satisfacă necesarmente « axiomele proprii » din definiens-ul 
lui (să zicem) « este o mecanică clasică a particulelor »“; 

aceste modele posibile — și ele abstracte — formează „ma- 
tricea“ teoriei2*. Modelele posibile pot deveni modele ve- 
ritabile (M) dacă satisfac în plus axiomele proprii ale teoriei 
V (în cazul nostru, FA), dar, în același timp, ele au parti- 
cularitatea de a avea o deschidere spre aplicațiile empirice 
posibile ale teoriei, aplicaţii care, printr-o operaţie de „îm- 
bogăţire“, pot deveni last and: msedlele posibile capabile 
să satisfacă exigenţele predicatului structural. Un model 
posibil descrie doar structura formală a acelor entități de- 
spre care are sens să întrebăm dacă ele pot satisface sau nu 
predicatul „este un V“. 

Deși s-ar putea ca analogia să nu fie desăvârșită, mi se 
pare că structura abstractă numită de Kant „Idealul impe- 
riului scopurilor în analogie cu un imperiu al naturii“ (o 
Idee a raţiunii practice individualizată prin asociere analo- 
gică cu un concept al intelectului, acela de natură teleolo- 
gică) reprezintă un asemenea model posibil al nucleului 
teoriei sale morale, căci acest Ideal semnifică un sistem de 
entități (scopuri în sine aflate sub legi comune) despre care 
are sens să întrebăm dacă pot satisface sau nu Ideea de „au- 
tonomie“, mai exact FA (II, 61-70). În mod analog, are sens 
să Stein despre „înțeleptul (stoicilor) : este el „un ideal, 
adică un om care nu există decât în gândire, dar care con- 
cordă pe deplin cu Ideea de înțelepciune“? (CRP (1998), 443). 


Dar iată ce spunea chiar Kant în unul din cursurile sale: 


„Un Ideal este reprezentarea unui lucru singular prin care ilus- 
trăm pentru noi, în concreto2*, o asemenea Idee. Toate Idea- 


239 W/. Stegmiiller, The Structure, p. 108. 

2% În limbajul lui Kant, „aplicarea unei noţiuni în concreto“ se 
referă la aplicarea unei noțiuni „superioare“ “(mai abstracte) „în funcţie 
de noţiunea ei inferioară“ (de noţiunea mai concretă obținută prin 
particularizare din ea). Prin aplicarea i in concreto noţiunea abstrac- 
tă se apropie gradual de nivelul indivizilor empirici (1. Kant, Logica 
generală, Editura Științifică și Enciclopedică, București, 1985, p. 152, 
trad. A. Surdu). 

lurile sunt ficțiuni. Încercăm, în concreto, să ilustrăm o anu- 
me ființă care e congruentă cu Ideea. În Ideal noi transfor- 
măm Ideile într-un model. ... Idealul este un prototypon al 
moralității. Un om natural nu poate fi niciodată un Ideal deoa- 
rece el e totuși mereu supus slăbiciunilor“. (LE, Mrong., 229). 


Idealul imperiului scopurilor concordă pe deplin cu Ideea 
de autonomie căci stă sub FA, deci e un model posibil al 
Ideii de autonomie despre ai cărui membri are așadar sens 
să te întrebi dacă satisfac sau nu FA, deci dacă pot deveni 
sau nu un model veritabil al Ideii de autonomie (II, 66). Răs- 
punsul este pozitiv dacă acele entități au reușit să treacă tes- 
tul de evaluare analogică formulat de FIS (căci ceea ce se 
întâmplă în copie trebuie să se fi întâmplat și în original). 
Idealul imperiului scopurilor are așadar o faţă orientată spre 
Ideea de autonomie (el fiind de fapt „O Idee in individuo“ ) 
și O altă faţă orientată spre fenomen, spre aplicaţiile empi- 
rice (el fiind „un lucru individual, determinabil sau chiar 
determinat numai prin Idee“, dar în același timp un proto- 
tip al tuturor copiilor Ideii (de autonomie) din fenomen — 
CRP (1998), 443). Am putea privi acum FIS ca pe o repre- 
zentare procedurală a FA la nivelul puterii de judecare a 
intelectului unei fiinţe raţionale finite în genere: ea este o 
„regulă de judecare“ a intelectului aflată sub Legea morală 
(sub FA) (CRPr. 158). Am putea spune mai bine că această 
reprezentare procedurală a principiului moralității nu e un 
model, ci o procedură de generare a modelelor (aplicaţiilor) 
teoriei. Cred că acest aspect e intuit de Rawls atunci când 
afirmă că nota metodologică distinctivă a teoriei lui Kant, 
sub influenţa matematicienilor, e aceea de a formula o repre- 
zentare procedurală în care să fie date toate criteriile relevan- 
te ale judecării morale a unei maxime, și această reprezentare 
procedurală e ceea ce el numește IC-procedura: 


„Deoarece procedura e gândită în așa fel încât să includă, în 
măsura posibilului, toate criteriile relevante (ale moralității), 
ni se spune că ea specifică un ideal, să zicem acela al matema- 

ticianului ideal, sau idealul unei persoane raţionale și rezona- 
bile care înțelege și aplică în mod corect procedura imperati- 
vului categoric, sau idealul unui imperiu al scopurilor, al unei 
comunităţi de asemenea persoane ideale. Trebuie să spune: 
« toate criteriile relevante în măsura posibilului » deoarece nici 
o precizare a acestor criterii nu poate fi definitivă; și orice for- 
mulare a lor trebuie verificată în orice moment prin reflecţie 
critică 


În meta-teoria structuralistă a științei, acele modele care 
rezultă din M, prin eliminarea funcţiilor teoretice (cu ajutorul 
unei funcții de „restrictionare“, rs) sunt numite modele par- 
țiale posibile (M,.) — adică mulțimea tuturor aplicaţiilor 
conceptibile ale teoriei. Un model parțial posibil este un fapt 
observabil care poate fi descris în termeni pur empirici, adi- 
că independenți de teoria noastră. În cazul filozofiei kan- 
tiene, mulțimea M, , reprezintă acele „fragmente“ de M, ale 
lui V care pot fi descrise independent de cadrul conceptual 
al teoriei kantiene a autonomiei, de exemplu sistemul dato- 
riilor fiinţelor umane în genere conform școlii dreptului na- 
tural a lui Pufendorf. Această mulțime de modele parţiale 
posibile (empirice) se obține prin eliminarea din definiția 
predicatului V a voinţelor perfecte, a voinţelor imperfecte 
în genere, a „legilor obiective“ și „legilor practice“, deci a 
tot ceea ce seamănă cu conceptul de „funcţie teoretică“ (con- 
ceptele ce ţin de limbajul metafizicii moravurilor). Rămân 
în urma acestei „restricționări“ conceptele de „ființă pma- 
nă în genere“ şi de „datorie reală“ care au deja un foarte 
slab conţinut empiric legat de specificul ființei umane în ge- 
nere. Elementele lui M,, care pot deveni: modele veritabi- 
le (M) prin „îmbogăţire cu funcţii teoretice (concepte pure) 
adecvate formează clasa „aplicaţiilor intenţionate“ (1) ale 
teoriei, adică domeniul fenomenelor la care cei ce utilizea- 
ză teoria intenționează să o aplice, iar submulţimea Ic | 


241]. Rawls, Lectures, p. 238. 

poate fi numită clasa aplicațiilor paradigmatice ale teoriei 
(e.g. cele patru exemple ale lui Kant). Aplicațiile intențio- 
nate I formează o subclasă a M., din care au fost elimina- 
te funcţiile teoretice (conceptele eticii pure); ele pot deveni, 
prin operaţia de „îmbogăţire“ (e), adică de adăugare a unor 
funcţii teoretice (concepte pure) adecvate, modele posibile 
ce satisfac predicatul de bază. Dacă x e M, atunci rs(x) eM Ă 
prin eliminarea funcțiilor teoretice (prin „restricţionare“ ); 
și invers, dacă y e M,,, atunci e(y) e M, prin îmbogăți- 
re, unde e(y) sunt modelele posibile care au aceeași confi- 
guraţie a funcțiilor neteoretice ca și y. Să presupunem că b 
este un fapt „observabil“ (i.e. un fapt descripuibil fără a uti- 
liza funcţii teoretice); prin adăugarea unor funcţii teoreti- 
ce adecvate, el poate fi „îmbogățit pentru a deveni un model 
al teoriei a cărei structură matematică e prezentată de pre- 
dicatul ansamblist « x este un V » “22. Ești tentat imediat să 
faci o analogie: dacă b este o maximă empirică (m, ) din ex- 
perienţa noastră morală (descriptibilă în termeni de psiho- 
logie empirică sau antropologie, fără aparatul teoretic al 
metafizicii moravurilor), atunci, prin adăugarea unor con- 
cepte adecvate ale metafizicii moravurilor (ale filozofiei 
pure), ea poate fi „îmbogăţită“ pentru a deveni maximă a 
membrilor imperiului universal al scopurilor (deci poate fi 
absorbită într-un model posibil al teoriei a cărui structură 
a priori de bază e reprezentată de Ideea de „voinţă auto- 
nomă“). 

Pe baza conceptului de „îmbogăţire“ structuraliștii pot 
formula acum ceea ce se cheamă „aserţiunea empirică“ a unei 
teorii (emprrical clan), acele enunţuri prin care teoria noas- 
tră a priori vorbește despre realitate. Aserţiunile empirice 
ale teoriei nu vor fi propriu-zis de tipul „b este un V“ (unde 
b este un sistem fizic, să zicem sistemul solar, iar V este 
mecanica clasică a particulelor, căci „sistemul solar este o 


242 W/. Stegmuller, The Structure, pp. 60, 110. 

mecanică clasică a particulelor“ este doar o supoziție 1po- 
tetică), ci de tipul „există o îmbogăţire teoretică x a lui b 
care este un model al structurii V“. Transferând aceste con- 
cepte în context kantian, putem pune întrebarea: este sis- 
temul datoriilor fiinţelor umane în genere, stabilit în mod 
independent de Pufendorf, un model empiric sau o aplicație 
a predicatului V? Altfel zis, poate fi el „îmbogăţit“ cu con- 
cepte pure ale teoriei kantiene a autonomiei pentru a de- 
veni un model posibil al lui V („un membru al imperiului 
scopurilor“ ) în legătură cu care are sens să ne întrebăm dacă 
satisface sau nu principiul autonomiei voinţei? Cu alte 
cuvinte, se justifică pretenţia noastră de a aplica teoria 
morală a autonomiei voinţei la sistemul datoriilor stabilit 
în mod independent de Pufendorf ? Răspunsul este dat pu- 
nând la lucru reprezentarea procedurală a FA, anume FIS. 
Această procedură de „subsumare“ furnizează întotdeauna 
un rezultat aproximativ, dar ea arată felul în care „idealul 
servește ... ca prototip pentru determinarea completă a 
copiei, ... (ca un) criteriu al acţiunii noastre“ (CRP (1998), 
443). În concluzie, atunci când Kant vorbeşte de „deriva- 
rea“ sistemului imperativelor datoriei din principiul lor, el 
are în vedere nu deducţia lor logică, ci mai degrabă ceva ase- 
mănător formulării unei „aserţiuni empirice“ care utilizea- 
ză predicatul de bază „este o voinţă autonomă“ (= „este o 
voință morală“). 

Din toate acestea reiese cu claritate, cred, analogia fra- 
pantă dintre conceptul structuralisi contemporan de „îm- 
bogăţire“ teoretică a unui model parţial posibil (a unei 
aplicaţii posibile) şi IC-procedura lui Kant („regula de ju- 
decare“ numită Formula imperiului scopurilor) care ne cere, 
pentru a vedea dacă maxima voinței unei persoane empiri- 
ce poate fi „subsumată“ Ideii de „voinţă autonomă“ (voin- 
ță morală), să verificăm — măcar printr-o analogie — dacă 
acea maximă poate „participa“ la Idealul imperiului scopu- 
rilor care stă sub formula de bază a teoriei (FA): „Mora- 

litatea (unei acţiuni sau a unei datorii a funţei umane în ge- 
nere — V. M.) constă așadar în raportul oricărei acţiuni cu 
legislarea care singură face posibil un imperiu al scopuri- 
lor. Această legislare trebuie să fie întâlnită în fiecare fiin- 
ţă raţională (în genere — V. M.) şi să se poată naște din 
voinţa ei, al cărei principiu (formulă fundamentală — V. M.) 
este deci: să nu faci nici o acţiune după altă maximă decât 
după una de așa fel încât a fi o lege universală e ceva com- 
patibil cu ea și deci doar astfel încât vointa să se poată con- 
sidera pe sine în același timp ca universal legislatoare prin 
maxima ei“ (II, 66). Altfel spus, FIS ar putea fi privită ca 
o regulă de îmbogăţire a unor aplicaţii posibile, m,, cu con- 
cepte ale metafizicii moravurilor pentru a vedea dacă ne pu- 
tem întreba cu sens dacă m, poate fi un model al 
predicatului V, deci dacă poate fi o maximă morală sau nu. 
Orice M, „ (e-g. orice maximă empirică m, ) poate fi îmbo- 
găţit cu concepte pure ale rațiunii practice (m, poate fi gân- 
dită ca maximă posibilă a voinţelor unor membri ai 
imperiului scopurilor — să o notăm în această ipostază îm- 
bogăţită cu m,), indiferent de faptul dacă sistemul care va 
rezulta (imperiul scopurilor în care m, e una dintre maxi- 
me) este sau nu un model veritabil (M) al Ideui-structură 
„autonomia voinţei“ (în caz că este un model veritabil, m, 
va putea fi voită ca maximă pentru toți membrii imperiu- 
lui scopurilor). Ca formulă a unor categorii ale intelectului, 
FIS exprimă funcţiile pe care le are capacitatea de judeca- 
re de a subsuma o maximă empirică sub o lege a raţiunii 
practice și a discrimina astfel ceea ce e moralmente bun?** 


2 „Procedura e un instrument de selecţie: ea acceptă anumite 
maxime ... și le respinge pe altele după cum acestea satisfac criteri- 
ile saitul practice pe care ea le conţine. La fel ca și o funcție mate- 
matică, IC-procedura e aplicată la ceva (aşa cum funcţia e aplicată la 
un număr) pentru a da altceva (un număr corespunzător) şi nu poate 
produce... din sine obiectul său“ (]. Rawls, Lectures, pp. 251-252). 

Dar toate aceste lucruri ar putea fi formulate încă mai 
exact și mai detaliat, dând astfel seama de specificul formu- 
lei subsidiare (FIS) ca procedură de generare a unor apli- 
Caţii intenționate (1) ale teoriei morale a autonomiei voinţei. 
Să presupunem cazul elementar al unei maxime materiale 
m, a voinţei unei persoane concrete, Ion: să zicem că avem 
de-a face cu maxima sinuciderii pentru a scăpa de amenin- 
țarea unor creditori. Etapele aplicării IC-procedurii mi se 
par a fi următoarele: 

Etapa I: Vom începe prin a ne întreba dacă Ion poate 
deveni un membru al imperiului scopurilor. Altfel spus, 
vom încerca să „îmbogățim“ maxima sa pentru a o putea 
gândi ca maximă a unui membru al imperiului scopurilor: 
pentru aceasta se face abstracţie de caracteristicile persona- 
le și de context social ale agentului (rămânând doar la na- 
tura sa rațională), de detaliile contextuale ale scopurilor sale 
subiective, pentru a putea transforma m, — cu totul :mpar- 
țial — într-o maximă a unei fiinţe raţionale finite în genere, 
liberă și egală cu celelalte, având un scop subiectiv de un 
anume tip în genere: „Facem abstracție de diferențele per- 
sonale dintre ființele raţionale precum și de orice conţinut 
al scopurilor lor private ... pentru a putea gândi un ansam- 
blu al tuturor scopurilor în conexiune sistematică (un an- 
samblu atât al ființelor raționale ca scopuri în sine, cât și al 
scopurilor proprii pe care și le poate propune fiecare) adi- 
că un imperiu al scopurilor“ (11, 62). Maximele date în cele 
patru exemple din Secțiunea ÎI sunt deja îmbogățite la acest 
nivel (m,). În această primă etapă, funța empirică având ma- 
xima m, se gândește pe sine „ca și cum ar fi, prin maximele 
ei, un membru legislator în imperiul universal al scopuri- 
lor“ (II, 75). 

Așadar, în etapa ] verificăm dacă există ceea ce s-ar pu- 
tea numi o „îmbogăţire“ a lui m, cu concepte (teoretice) 
ale metafizicii moravurilor („imperiu al scopurilor“, „fiinţă 
raţională perfectă“, „fiinţă raţională finită în genere“, „scop 

subiectiv î2 genere“, „scop obiectiv“, „imperativ categoric“ 
etc.) în așa fel încât transformata ei, m,, să fie un model po- 
sibil (M.) al Ideii de „autonomie“ (în limbajul lui Kant: ast- 
fel încât agentul a cărui voință e determinată de m, să poată 
fi gândit ca un membru al unui posibil imperiu al scopuri- 
lor în analogie cu un imperiu al naturii). Acum are sens să 
ne întrebăm dacă m, poate fi maxima unei voințe autono- 
me (morale) sau nu. 

Etapa II: E etapa verificării dacă acest nou M. satisface 
sau nu Ideea de autonomie, adică dacă m, poate deveni sau 
nu un model veritabil (M) al predicatului de bază („auto- 
nomie“), ceea ce e echivalent cu a ne întreba dacă M. (adi- 
că m,) satisface sau nu condiţiile „modelului“ FA, și în 
primul rând condiţia universalităţii. Căci, spune Kant, 
„această demnitate ... (a fiinţei raţionale ca scop în sine, deci 
ca membru al imperiului scopurilor) ... face astfel ca ea să 
trebuiască să considere întotdeauna maximele sale din punc- 
tul de vedere al ei însăși, dar în același timp și din punctul 
de vedere al or:cărez alte fiinţe raționale ca fiinţă legisla- 
toare“ (II, 75). 

De fapt, etapa II constă din trei pași, indicaţi în ordine 
de FIS: 

Pasul 1: verificarea faptului dacă m, satisface condiţii- 
le FLN, adică dacă satisface sau nu condiţia formală a uni- 
versalizabilităţii în analogie cu o lege a naturii. O asemenea 
judecată, făcută printr-un raţionament analogic, e minată 
din start de imprecizie. 

Pasul 2: verificarea faptului dacă m, satisface condiţii- 
le FU, deci dacă „scopul propriu“ al agentului nostru in- 
tră sau nu în conflict cu scopul universal prezent în om 
(„umanitatea“). 

Pasul 3: verificarea faptului dacă universalizarea lui m,, 
anume U(m,), este coerentă cu alte datorii deja acceptate 
în nucleul paradigmatic al aplicațiilor teoriei (1). Căci aceas- 
ta ne cere în plus FIS, pe lângă primele două condiții: „toate 

maximele din propria noastră legislare trebuie să se armo- 
nizeze între ele spre a forma un posibil imperiu al scopu- 
rilor ca un imperiu al naturii“ (II, 72). 

Toţi acești pași presupun un anume gr ad de incertitu- 
dine și aproximare în judecarea maximei, ei nefiind pașii unei 
proceduri algoritmice de evaluare morală, ai unui calcul mo- 
ral. Faptul că (din varii motive, neexplicitate) Kant aplică 
uneori numai pasul 1, de cele mai multe ori numai pasul 2 
(în „derivarea“ Ea etosul datoriilor pentru fiinţe umane în 
genere din Metafizica moravurilor) nu înseamnă nici că el 
nu aplică niciodată pasul 3, FIS (cum se crede de obicei) — 
căci FLN și FU sunt conținute în FIS (de fapt, la rigoare, 
am putea spune că el aplică numa: FIS, chiar dacă parțial, 
adică utilizând uneori numai FLN, alteori numai FU); și 
nici că el procedează haotic, utilizând la întâmplare formule 
care ar fi independente între ele — căci Kant e conștient că 
aplicarea parțială a FIS sporește incertitudinea evaluării și 
că evaluarea cea mai precisă ar fi aceea care trece maxima 
„prin (toate) cele trei concepte menţionate“ (II, 72) — așa 
cum și procedează cu cele patru exemple ale sale din Înte- 
meiere ... Diminuarea maximă a gradului de incertitudine 
al procedurii de generare a unei aplicaţii intenţionate a pre- 
dicatului „autonomie“ se poate face numai prin parcurge- 
rea celor trei pași, ceea ce echivalează cu aducer ea Legii 
morale „pe cât posibil mai aproape de intuiție“ (II, 72). 

Prin urmare, în „judecarea morală“, în aplicarea proce- 
durii de construcţie a unei aplicaţii i intenționate, e bine „să 
procedăm întotdeauna după metoda strictă“: să „punem la 
bază“ Ideea de autonomie și modelul ei, FA, verificând apoi 
(dacă „vrem să procurăm acces legii morale“, adică dacă 
vrem să generăm aplicaţii ale sale) dacă există o îmbogăţi- 
re teoretică a unei maxime empirice m, astfel î încât ea să poa- 
tă deveni un model al Ideii de „autonomie“ (i.e. să satisfacă 
FA). În caz de răspuns negativ, vom putea conchide că m, 
nu poate fi maxima unei „voințe autonome“ sau, ceea ce e 
totuna, că m, nu are conținut moral. 

În noul context de interpretare devine mai clar ce vrea 
să spună Kant prin strania afirmaţie că FLU și FSI sunt, „în 
fond, totuna“ (II, 74), deşi ele sunt introduse distinct și sunt 
formulate totuși în termeni diferiţi. Procedurile deductive 
nu ne ajută să lămurim această chestiune (a încerca deriva- 
rea reciprocă a celor două formule s-a dovedit un Joc logic 
fără sorți de izbândă). Ceea ce vrea să spună Kant e mai de- 
grabă că aceste două formule distincte sunt sintetizate în 
formula unică a autonomiei și deci ele formează, toate, o sin- 
gură formulă a Ideii de autonomie. Acum putem afirma în 
cunoștință de cauză că există o singură „formulă“ a prin- 
cipiului suprem al moralității, anume FA. Așa-zisa Formulă 
a imperiului scopurilor (FIS) este un „principiu de aplicare“ 
al primeia, o „reprezentare“ prin categoriile cantităţii a FA. 

Interpretarea în termeni structural-matematici a arhitec- 
turii teoriei etice a lu: Kant lămurește și problema naturii 
aphcațiilor intenționate ale teoriei, legată la rându-i de un 
detaliu de editare a textului Întemeierii... Expunerea struc- 
turalistă a unei teorii în termeni de modele matematice duce 
la două concluzii interesante: (1) domeniul aplicaţiilor in- 
tenţionate ale teoriei e o clasă de sub-structuri empirice şi 
nu o mulțime de obiecte sau evenimente singulare și izo- 
late; (îi) aplicaţiile intenţionate ale teoriei nu reprezintă, în 
mod naiv, o „realitate pură“, „adevărata și unica realitate“, 
„experienţa pură“, ci un sistem de „fenomene“ conceptua- 
lizate deja, adică dependente de o teorie, dar nu de teoria 
noastră, ci de alte teorii, logic anterioare faţă de ea. Dome- 
niul aplicaţiilor intenţionate ale unei teorii „nu definește un 
unic univers de discurs, o singură « aplicaţie cosmică » a te- 
oriei; aplicaţiile intenționate ale unei teorii sunt multiple 
și locale, sau, cum spune Moulines, « mici fragmente ale ex- 


perienţei »“2%. 


24 1. Pârvu, Posibilitatea experienței, p. 85. 

Contrar acestei viziuni, teoria lui Kant e privită prin tra- 
diție ca aplicându-se la maxime singulare sau la datorii sin- 
gulare care ar putea fi „derivate“ din principiul unic. Eu 
însumi am prezentat-o adesea în acest fel, motiv pentru care 
simt O dată în plus nevoia unei corecturi de principiu. Nu 
e exclus ca tocmai O asemenea prezentare să fi influențat ta- 
cit pe acei editori care au „corectat“ textul lu: Kant cu un 
detaliu ce poate părea multora insignifiant. În fragmentul 
care descrie sensul aplicării FLN la cele patru tipuri de da- 
torii, Kant spune: 


„Acestea sunt doar câteva dintre numeroasele datorii reale, sau 
cel puţin considerate de noi ca fiind astfel, a căror derivare 
(Ableitung) din principiul unic expus anterior apare cu cla- 
ritate“ (II, 39). 


Cuvântul Ableitung (derivare) a fost introdus de unii 
editori pentru a corecta ceea ce lor i se părea a fi o greșeală: 
utilizarea de către Kant a cuvântului Abteilung (divizare, 
clasificare). Din perspectiva interpretării structuraliste, A b- 
teilung e cuvântul potrivit, iar editorii greșesc. A. Wood ob- 
servă pe bună dreptate că în aceste paragrafe Kant discută 
numa! relația dintre principiul său și clasificarea datorulor, 
nu problema derivării datoriilor; el vorbise anterior despre 
posibilitatea de a „deriva“ (ableiten) toate imperativele da- 
toriei din unicul principiu al lor (II, 32). Înclin să cred că 
intenția lui Kant a fost de a spune că legea morală funda- 
mentală generează — se aplică la — un szstem al datoriilor, 
o „clasificare a datoriilor“, nu e un simplu mijloc de tes- 
tare a unor maxime singulare izolate. Iar sistemul datorii- 
lor morale (care va fi elaborat complet abia în Merafizica 
moravurilor) reprezintă aplicațiile intenționate de Kant în 
acest punct al discuţiei sale. Ele nu trebuie privite însă ca 
o „realitate pură“ „ ca O „experiență pură“ sau ca un fel de 
„lucru în sine“ absolut obiectiv, ci ca o structură de datori 
reale deja impregnată conceptual de anumite teorii care sunt 
logic anterioare cele: kantiene: în speță, e vorba de teoria 
dreptului natural a școlii lu: Pufendorf. Kant spune expli- 

cit în acest sens că va aplica FLN (și mai târziu FU) la „cla- 
sificarea obișnuită“ a d touloii așa cum a fost „adoptată în 
școli“ (II, 34n). Această aplicaţie a teoriei etice a lui Kant 
se face așadar la sistemul datoriilor așa cum a fost consa- 
crat de teoriile legu naturale, unul dintre rezultatele inte- 
resante fiind, pe lângă explicarea acestor fapte empirice 
preexistente, și corectarea lor: pentru școala lui Pufendorf, 
bunăoară, datoriile perfecte sunt numai externe, la Kant le 
sunt și interne. Evident, această teorie poate avea și alte apli- 
caţii intenţionate. De exemplu, ni se vorbește de aplicarea 
sa la comportarea morală file) umane, vizând dezvol- 
tarea, răspândirea și întărirea principiilor morale prin edu- 
caţie (MM, 256); la datoriile moralei comune sau ale celei 
religioase (i.e. la „ceea ce predică oamenii că trebuie făcut, 
fără ca vreunul să se gândească dacă poate fi făcut“ — LE. 
Mrong,., 1318); la antropologia morală, o ştiinţă empirică 
a psihologiei și comportamentului moral ale cărei „legi“ sunt 
legile constituţiei particulare a fiinţei umane; la nenumă- 
ratele contexte particulare ce determină sisteme de „reguli 
speciale“ (coduri morale particulare) surprinzând variate- 
le fațete ale condiţiei sociale a omului: 


„De exemplu, cum trebuie să ne comportăm faţă de fiinţele 
umane care se află într-o stare de puritate morală sau de depra- 
vare ? Faţă de cei cultivați sau faţă de cei necultivaţi ? Faţă de 
savanţi sau faţă de ignoranţi? ... Cum trebuie tratați oame- 
nii în raport cu diferenţele de rang, vârstă, sex, stare de sănă- 
tate, bogăţie sau sărăcie și așa mai departe? Aceste întrebări 
nu dau naștere la tot atât de multe specii de obligatie etică 
(deoarece există numai 44, cea a virtuţii în genere), ci numai 
la tot atâtea feluri diferite de a o aplica (corolare). Prin ur- 
mare, ele nu pot fi prezentate ca secţiuni ale eticii și membre 
ale diviziunii unui sistem (care trebuie să provină a prior: din- 
tr-un concept al raţiunii), ci pot fi doar anexate sistemului. 
Totuși, chiar și această aplicare ţine de prezentarea completă 
a sistemului“ (MM, 309). 


E interesant de remarcat în acest pasaj reiterarea proce- 
durii a priori de întemeiere a sistemului clasic al datoriilor 

pe o Idee a raţiunii (schiţată în II, 34-38), ca și considera- 
rea sistemelor de „legi speciale“ ca fiind numai anexe ale 
sistemului datoriilor și nu parte propriu-zisă a lui. Motiv 
pentru care Kant a și neglijat acest aspect „empiric“ al te- 
oriel sale. 

Privită prin ochelarii acestei reconstrucţii teoretice, pro- 
blema deducției (transcendentale ?) a principiului suprem 
al moralității e problema felului în care se poate autentifica 
sau justifica faptul că FA este realmente acest principiu (nu 
printr-o intuiţie morală szi generis, cum susţin teoreticienii 
„simțului moral“, nici printr-o intuiţie intelectual-logică, 
cum susţin teoreticienii eticii „perfecțiunii“, nici pe bază de 
inducţie cum susţin utilitariștii, ci) printr-o „deducție“ a 
priori analogă deducției transcendentale a categoriilor 
(III, 18). Cum putem arăta în mod a prior: că FA are „rea- 
litate și necesitate obiectivă“ (III, 7), adică determină într-a- 
devăr voinţele bune ale tuturor fiinţelor raționale imperfecte 
în genere, oameni și fiinţe de pe alte planete (că ea este real- 
mente „o proprietate a voinţelor tuturor fiinţelor raţiona- 
le“ — III, 4)? 

Foaie Ideii de autonomie este modelul veritabil (M) 
al unui predicat structural, cel de „autonomie“. În spiritul 
reconstrucției noastre, rezultă imediat consecinţa importan- 
tă că „axioma proprie“ a teoriei, anume FA, nu trebuie jus- 
tificată sau „dedusă a priori“ în vreun fel; ea nu e nici evidentă 
de la sine, nici tautologică, nici rezultatul unei inducția, ci 
e suficient să fie o asumpție necesară ce defineşte predica- 
tul structural de bază sau Ideea de autonomie. Valabilitatea 
ei universală și realitatea ei obiectivă pe domeniul D nu 
numai că nu pot fi justificate, dar nici 4 trebuie să fie jus- 
tificate. În acest sens poate fi înțeleasă afirmația lui Kant 
din Critica rațiunii practice că principiul mor alităţii nu are 
nevoie de nici un fel de temeiuri justificative, de nici un fel 
de „deducție“ sau autentificare, căci el este un „fapt al 
rațiunii“ a cărui conștiință o împărtășim cu toţii și a cărui 

autoritate supremă toţi o recunoaștem. Interpretarea struc- 
turalistă a teoriei criticii raţiunii practice explică într-un fel 
plauzibil abandonul lui Kant din a doua sa Critică în ceea 
ce privește „deducția“ legii morale. Descriind ceea ce a re- 
ușit să facă până la începutul Secţiunii III, Kant precizează: 
„se pare că noi de fapt doar am presupus, în Ideea de liber- 
tate, legea morală, adică însuși principiul autonomiei voin- 
ței, fără a fi putut demonstra prin sine realitatea și 
necesitatea lui obiectivă“ (III, 7). Reconstrucția noastră ne 
ajută să înţelegem mai bine de ce nici nu era nevoie de o 
asemenea demonstraţie („deducție“). 


6. Încheiere 


Lectura și analiza întemeierii metafizicii moravurilor nu 
ar trebui să ne ducă la concluzia că filozofia morală a lui 
Kant s-ar reduce la un studiu abstract al posibilităţilor de 
întemeiere a principiului moralității. Acest demers funda- 
țional nu reprezintă decât partea preliminară a ceea ce epo- 
ca numea „filozofie practică universală“, demers care, în 
sistemul lui Kant, a luat numele de „critica raţiunii practi- 
ce“. Scopul acesteia era să investigheze condiţiile de posi- 
bilitate ale legilor morale necesare și universale, oferind astfel 
un fundament a priori eticii aplicate — adică datoriilor mo- 
rale și juridice speciale ori eticii teologice. Lucrările Crz- 
tica rațiunii practice, Metafizica moravurilor şi Antropologia 
încununează în timp acest demers kantian. Merită să reamin- 
tim că în cursurile sale de etică, profesorul din KSnigsberg 
cheltuia cea mai mare parte din timp pentru a discuta apli- 
cațiile principiului moralității, prezentând acele chestiuni 
controversate ce se aflau în centrul dezbaterii publice: ce 
statut are religia naturală și în ce constau erorile religioa- 
se, dacă respectarea regulilor moralei teologice este suficien- 
tă pentru a fi realmente moral, care sunt datoriile faţă de 
sine și faţă de alţii — de la sinucidere și îmbogățire până la 
jignire, răzbunare și datoriile faţă de animale. Filozofia mo- 
rală a lui Kant acoperă tot acest spectru tematic, începând 
cu fundamentele ei a priori și ajungând la aplicaţiile sale 
practice. 

Această complementaritate, fundamente-aplicaţii, a ge- 
nerat și o dispută în jurul întrebării dacă teoria etică a lui 
Kant poate fi considerată o teorie explicativă a moralității 
sau o teorie normativă, menită adică să servească par ex- 
cellence ca îndreptar al acţiunii ? Mi se pare că teoria impe- 
rativului categoric a lui Kant este, înainte de toate, o teorie 
explicativă a felului în care se poate face o fundamentare 
neinductivă, 4 priori, a teoriei morale, în cadrul unui pro- 
gram de fundamentare meta-teoretică a unor largi clase de 
teorii științifice menit să explice posibilitatea și inteligibi- 
litatea legilor necesare și universale din domeniile natura- 
lului și practicului. În particular, această teorie explică felul 
în care sunt posibile legile morale universale și necesare de- 
spre care mulți spun că există, deschizându-ne astfel un 
drum spre cunoașterea constituţiei veritabile a moralului, 
spre structura 4 priori profundă a praxis-ului, ascunsă în spa- 
tele spectacolului cotidian al moralității comune. Teoria lui 
Kant — așa cum ne apare în Intemetere... și în Critica ra- 
țiunii practice — e o teorie a fundamentelor a priori ale mo- 
ralității. 

Există și comentatori care susţin că, definind necesita- 
tea practică sau „legalitatea în genere“, Kant a formulat mai 
degrabă o teorie normativă a moralei, o „busolă“ pentru 
uzul practic al omului comun. O. H6ffe, alături de majo- 
ritatea comentatorilor, consideră că tocmai în dimensiunea 
normativă stă centrul de greutate al teoriei kantiene, teorie 
care ar fi urmărit, în ultimă instanţă, să dea „un criteriu su- 
prem de evaluare pentru moralitate“.2% Cu toate acestea, 
dificultăţile persistente ale aplicării teoriei la cazuri concre- 
te i-au atras de-a lungul timpului critici severe și au făcut 
pe mulți comentatori să clameze „eșecul“ întreprinderii kan- 
tiene în genere. Nu ar fi totuși exclus ca acești comentatori 
să se fi pripit cu aprecierile lor negative: căci Kant nu pare 
a fi intenţionat să ofere, înainte de orice, o teorie normati- 


2% Hoffe, La pbilosopbie pratique de Kant, p. 75. 

vă, algoritmică a deciziei morale, aptă să ofere formula ma- 
tematică a binelui și răului moral pentru cazul oricărei ac- 
țiuni individuale. Dar nici nu se poate spune că ne-a lăsat 
fără nici o procedură. 

Tocmai de aceea aș înclina să cred că filozofia practică 
a lui Kant trebuie considerată în primul rând o teorie fun- 
daţională d priori a moralității indivizilor (virtuţii) și siste- 
melor de datorii şi şi numai într-un sens indirect un îndrumar 
aproximativ al acţiunii. Într-adevăr, „ea cere omului să- ȘI 
depășească î în mod radical natura sa imperfectă și socială; 
numai în depășire descoperă omul ființa sa veritabilă (se des- 
coperă pe sine), ființa sa morală, în fine, natura sa raționa- 
lă (practică)“2%. În acest sens general, sunt de acord cu 
punctul de vedere al lui H5ffe. 


Care e, până la urmă, eficacitatea teoriei lui Kant? În ce 
măsură poate ea ghida efectiv judecata noastră morală din- 
colo de o orientare vagă, pe care am putea-o obține și fără 
enormele ei complicaţii și complexităţi, folosind bunăoară 
un îndreptar empiric mai simplu, cum e formula din para- 
graful I, 17 (regula de aur). Punându-ne această întrebare, 
putem vedea mai ușor în ce sens măreţia acestei teorii con- 
stă tocmai în dimensiunea sa explicativă, nu în cea aplica- 
tivă. Așa cum pentru a explica banala cădere a mărului (dar 
și mișcarea planetelor) Newton a introdus concepte pur ra- 
ționale, fără corespondent empiric, cum e cel de „gravita- 
ţie“, ca și principii nederivate din experiență, cum este cel 
al cauzalității, precum și un fastuos și greu inteligibil apa- 
rat matematic, tot așa Kant a introdus Ideile de „lume in- 
eligibilă“ i „lege morală obiectivă“ , „libertate“ etc., precum 
și o fastuoasă și greu inteligibilă tramă teoretică, pentru a 
explica „banalul“ fapt al moralității unei acţiuni particulare 
cum e aceea de a nu fura (dar și “sistemul datoriilor“ ac- 
ceptat și predat în școlile de drept natural). 


2% O. Hâffe, La pbilosophie pratique de Kant, p. 133. 

Fără îndoială, dimensiunea aplicativă a teoriei lui Kant 
nu lipsește și nu trebuie ignorată, nici măcar sub ispita ce- 
lebrităţii metafizicii sale. Ideea de lege morală e, pentru el, 
un „ghid“ de care trebuie să ne „apropiem constant“ și pe 
care trebuie să-l „aproximăm“ asimptotic. Idealul imperiu- 
lui scopurilor prezent în FIS ne ajută în acest sens. Opera- 
ţia este însă departe de a fi una algoritmică; ea e, mai degrabă, 
o deliberare rafinată asupra unor cazuri particulare, după 
o procedură ce pare inspirată din metoda spectatorului im- 
parțial al lui A. Smith (pe care Kant l-a citit), un efort veș- 
nic neterminat de autoanaliză în tentativa omului de a-și 
perfecționa caracterul. Dar teoria ne avertizează: nicioda- 
tă omul nu va putea deveni identic cu Idealul, căci el e o 
ființă ce stă mereu sub semnul imperfecțiunii. Analizele de 
caz din Întemeiere..., dar mai ales cele din Metafizica mo- 
ravurilor, dovedesc limitele, dar și eficacitatea standardu- 
lui etic detip kantian. Pentru a compensa cât de cât ariditatea 
expunerii anterioare, voi explora în încheiere semnificaţia 
morală a câtorva cazuri particulare punând la lucru teoria 
lui Kant. 

1) Am văzut deja că — în lumina FIS — maxima sinu- 
ciderii egoiste (din iubire de sine) este imorală, contrar apă- 
rătorilor sinuciderii care invocă dreptul oricărui om de a 
dispune de bunurile pământești (inclusiv de corpul său) con- 
form voinţei proprii atâta vreme cât nu încalcă drepturile 
altora. Dar oare este imorală și sinuaiderea altrmistă, de pil- 
dă cea în scopuri patriotice ? Este sinucidere actul prin care 
cineva se lasă omorât pentru a-și salva patria? Kant își pune 
această întrebare în MM, 264. Răspunsul nu este dat aco- 
lo, dar figurează în cursurile sale: el distinge între a-ţi lua 
în mod del:berat viața (și aceasta e contrar datoriei în ori- 
ce împrejurare) și, respectiv, a-ţi risca viaţa (ceea ce înseam- 
nă a ţi-o încredința sorții) urmărind să-ţi îndeplinești o 
datorie față de alţii (aceasta e permis, e. nu e interzis, dar 
nici nu € o obligație). În acest din urmă caz, maxima veri- 
tabilă este „Vreau să mă expun riscului de a fi omorât pe 
câmpul de bătaie pentru a-mi salva patria“ și nu „Vreau să 

mă sinucid (deliberat) pentru a-mi salva patria“: „Căci a-ţi 
risca viaţa în lupta contra dușmanilor... și chiar a-ţi sacri- 
fica propria viaţă nu înseamnă sinucidere“ (LE, Coll., 146). 
A doua maximă, dacă e universalizată, contrazice legea care 
interzice sinuciderea (deliberată) în orice împrejurare. Prima 
nu se referă la sinucidere, ci la intenția de a lupta pentru 
salvarea patriei sub amenințarea riscului de a fi ucis; aceas- 
ta fac toţi eroii militari și ei fac o acţiune al cărui i zaDdss 
mânt „depinde de soartă“. Numai „intenţia de a te distruge 
pe tine“ înseamnă „sinucidere“. În MM, 262 caracterul „ar- 
bitrar“ al uciderii de sine e adăugat în definiţia sinuciderii. 
Altfel, „există multe condiţii în care viaţa trebuie sacrificată; 
de pildă, dacă nu o pot prezerva decât violând datoriile pe 
care le am față de mine, atunci sunt constrâns să o sacrific, 
mai degrabă decât să-mi încalc datoriile“ (LE, Coll., 147). 
Iată și un comentariu dintr-un text mai târziu: „Există te- 
meiuri și cauze pentru care moartea este totuși binevenită, 
deși noi trebuie să ne prezervăm viaţa, și anume în măsura 
în care nu noi suntem agenţii el. ... E permis să-ţi rzști via- 
ţa în faţa pericolului de a o pierde; totuși nu-mi poate fi 
niciodată permis să-mi iau în mod deliberat viața sau să mă 
ucid pentru împlinirea unei datorii pentru alţii; de exem- 
plu, atunci când Curtius s-a aruncat în prăpastie pentru a 
salva poporul Romei, el a acţionat contrar datoriei; dar când 
un soldat se aruncă în faţa sabiei dușmanului, el doar își rzscă 
viaţa; la fel marinarul, pompierul etc.“ (LE, Vig., 370). 


247 Pentru o discuţie înrudită privitoare la justificarea kantiană a 
unei intervenţii armate, ce riscă sacrificarea vieţii unor inocenți, pen- 
tru a anihila un atac terorist (cum a fost cel de la teatrul din Mos- 
cova sau de la școala din Beslan, Osetia de Nord), vezi T. Hill jr., 
Dignity and Practical Reason, cap. 10. Hill crede că teoria lui Kant 
nu ar putea justifica o maximă de tipul „Voi omori deliberat un nu- 
măr limitat de persoane nevinovate dacă vreau să salvez mai multe 
vieţi omenești“. Numai că, în aceste cazuri, politica publică oficială 
nu e de tipul uciderii del:berate a unui număr limitat de nevinovaţi, 
ci de tipul asumării riscului de a-i ucide. 

Dacă ne-am imagina, acum, două ţări în război, una din 
ele fiind în pragul înfrângerii și distrugerii totale; dacă, în 
aceste condiţii, învingătorul ar veni cu oferta: voi salva 
douăzeci de milioane de vieți și bunurile lor numai dacă Pre- 
ședintele lor se sinucide și, în caz că refuză să se sinucidă, 
îl voi lăsa totuși în viaţă, dar îi voi ucide concetăţenii. În 
aceste condiţii, este oare moral ca Președintele să se sinu- 
cidă (deliberat) sau nu? Din punctul de vedere al lui Kant 
nu e moral. Acesta este „rigorismul“ eticii kantiene, mult 
contestatul „cult al regulii“, atât de neplauzibil unora, care 
nu ţine seama de circumstanţe. Kant dă, și comentează, un 
exemplu asemănător: apărătorii sinuciderii virtuoase dau 
în favoarea lor exemplul lui Cato care s-a sinucis odată ce 
a realizat că, în ciuda faptului că poporul avea încredere în 
el, nu-i mai era cu putință să scape din mâinile lui Cezar; 
Cato mai era convins că, odată ce el, campionul libertăţii, 
s-ar fi predat, toți ceilalți cetățeni ar fi spus: La ce bun să 
mai luptăm pentru libertate? Așa încât s-a sinucis, sperând 
că romanii vor continua lupta pentru idealurile sale Kane 
comentează cazul în felul următor: dacă în ciuda tuturor 
torturilor la care l-ar fi supus Cezar, Cato și-ar fi menţi- 
nut hotărârea interioară și idealurile, aceasta ar fi fost no- 
bil; dar nu să se sinucidă. El ar fi trebuit să lupte până la 
moarte în apărarea onoarei sale și atunci ar fi acţionat mo- 
ral, căci moartea lui nu ar fi însemnat sinucidere. 

În cazul acesta ne-am mai putea întreba și dacă sinuci- 
derea forţată a Președintelui e realmente „sinucidere“ ; căci 
deși actul e făcut cu intenţie (do/4s), el are mai degrabă as- 
pectul unui sacrificiu deliberat, iar „sacrificarea propriei vieți 
nu € sinucidere“ (LE, Coll., 146). 

Predicarea legitimității sinuciderii este unul dintre cele 
mai rele lucruri ce i se pot întâmpla unei societăți: căci cei 
ce nu-și respectă, din principiu, viaţa nu se pot abține de 
la nici un viciu și nu au teamă de nici un rege ori de tortură 
(LE, Coll., 145, 148). „Există multe în lume care sunt mult 

mai importante decât viaţa. Respectarea moralității este mult 
mai importantă. E mai bine să-ţi sacrifici viaţa decât să ig- 
nori moralitatea“ (LE, Coll., 147). 

Dar Kant nu spune că nu am putea acționa efectiv și ghi- 
dându-ne după un imperativ pragmatic, după regula: Tre- 
buie să te sinucizi pentru a asigura fericirea concetăţenilor 
tăi. Aceasta nu e o „obligaţie“ „L.€. O necesitare absolută, ci 
o necesitare ipotetică, relativă la un scop natural recunos- 
cut al fiinţelor umane: fericirea. Un asemenea imperativ 
poate funcţiona și el ca motiv al acţiunii, deși nu ca motiv 
moral. Imperativul moral este absolut, iar motivul moral 
exprimă un bine absolut. Imperativul pragmatic constrânge 
și el, dar nu în mod absolut; el exprimă un bine ipotetic. 
Președintele poate așadar judeca prudenţial și să spună că 
sinuciderea poate fi bună ca mijloc în vederea fericirii, dar 
că, privită într-un sens absolut, ea esterea. În fața scaunului 
de judecată al rațiunii, el poate ajunge la concluzia că e mai 
oportun să prefere avantajul majorităţi în comparaţie cu 
virtutea sa (LE, Coll., 50 sq). „Prin prisma regulii pruden- 
ței, a te elimina din scenă va fi fiind adesea cea mai bună 
cale; dar prin prisma regulii moralității, acest lucru nu e per- 
mis în nici o condiţie, deoarece el înseamnă distrugerea uma- 
nității, prin care omenirea e coborâtă sub nivelul animalelor. 

.. Temeiul motivaţional pragmatic al vieţii e fericirea. Pot 
eu oare să-mi iau viaţa pentru că nu pot trăi fericit? Nu, 
nu e deloc necesar ca, atâta vreme cât trăiesc, să trăiesc fe- 
ricit; dar e necesar ca atâta vreme cât trăiesc, să trăiesc ono- 
rabil“ (LE, Coll., 147). Căci dacă ne-ar fi permis să ne 
sinucidem din motive de nefericire (durere), atunci ar în- 
semna că toate datoriile noastre morale sunt în vederea fe- 
ricirii, ceea ce nu e așa; ele sunt absolute și vizează ceca ce 
omul are „sfânt“ și „inviolabil“ în el: umanitatea. 

În aceeași problematică a sinuciderii intră și o chestiune 
care și-a păstrat întru totul actualitatea: este morală donarea 
de organe ? Dintr-un punct de vedere utilitarist, dacă pre- 

levarea unui organ sănătos nu afectează sever viaţa dono- 
rului și ajută la salvarea altei vieţi, atunci ea este morală, căci 
sporește fericirea în lume. Chiar și teologii au început să se 
acomodeze cu ideea. Cum stau lucrurile cu Kant ? Este do- 
narea de organe morală din punctul de vedere al teor;ez sale 
etice? 

Răspunsul e negativ și argumentul kantian e că preleva- 
rea și donarea de organe se înscrie în ceea ce s-ar putea numi 
„sinucidere parţială“, iar aceasta e la fel de imorală ca și „si- 
nuciderea totală“, motivul fiind acela că încalcă cea dintâi 
datorie a omului faţă de sine însuși, datoria „autoconser- 
vării naturii animale a omului“: „A se priva de o parte in- 
tegrantă a unui organ (a se mutila), de exemplu, a dărui sau 
a vinde un dinte spre a fi replantat în maxilarul altuia,... 
aparţine sinuciderii parţiale“ (MM, 264). 

2) Să considerăm un caz relativ recent și să ne întrebăm 
cum l-ar fi comentat Kant. Julius și Ethel Rosenberg au fost 
executaţi în 1953 sub acuzaţia de a fi furnizat secrete nu- 
cleare americane către URSS. Fratele lui Ethel, David 
Greenglass, a fost și el acuzat și era pasibil de aceeași pe- 
deapsă. Mult mai târziu, în anul 2001, el recunoaște că, 
printr-o înțelegere cu acuzarea, a convenit să depună o măr- 
turie falsă acuzând-o pe sora sa de spionaj, deși „nu a avut 
certitudinea participării acesteia“, și aceasta pentru că i s-au 
promis doar 10 ani de închisoare în locul scaunului electric. 

S-ar putea spune că David Greenglass a acţionat con- 
form datoriei prezervării propriei vieți. Dar este morală pre- 
zervarea propriei vieţi cu preţul unei crime sau a încălcării 
unei datorii morale? 

Răspunsul lui Kant ar trebui să fie negativ. După cum 
am văzut, FIS sugerează un test de universalizare a unei ma- 
xime care să dea un rezultat coerent cu celelalte legi mora- 
le al căror autor e raţiunea practică. Dacă maxima 7n (e.g. 
Îmi voi prezerva viaţa acuzând mincinos pe sora mea de înal- 
tă trădare) duce, prin universalizare, la o lege G(m) care con- 


442 KANT 





trazice o lege acreditată anterior (e.g. Nu trebuie să minţi; 
sau, Nu trebuie să sacrifici viaţa nimănui), atunci G(m) tre- 
buie respinsă. Voința autonomă trebuie să fie intern-coe- 
rentă. Legile care guvernează în imperiul scopurilor trebuie 
„să se armonizeze între ele“. Iată și comentariul lui Kant: 
„Rămâne, pe de altă parte, condamnabil și contrar datoriei 
să promovezi menținerea vieţii cu prețul sacrificării propriei 
moralități și să consideri viața ca o bonificaţie chiar atunci 
când menţinerea ei e însoţită direct de crimă. ... De exem- 
plu, dacă cuiva i se promite ... că se va putea bucura de o 
viaţă fericită cu preţul unei trădări rușinoase sau a altui act 
criminal“ (LE, Vig., 370). 

3) Este oare prostituţia acceptabilă după standardele mo- 
ralei kantiene? Cum se poate aplica FIS pentru a lua o de- 
cizie în acest sens? (vezi MM, 265). 

Biserica Ortodoxă Română se opune categoric legalizării 
prostituţiei: „Prostituția este, înainte de toate, un subiect 
de morală și atunci BOR nu poate fi niciodată de acord cu 
legalizarea păcatului. Teologic vorbind, dreptul la păcat nu 
există. De fapt ar fi bine dacă s-ar lua în calcul cauzele, în 
principal sărăcia, iar nu efectele“ (C. Stoica, purtător de cu- 
vânt al Patriarhiei Române, 7 dec. 2001). 

O întrebare pe care am putea-o pune este dacă punctul 
de vedere al BOR e un punct de vedere kantian ? Răspun- 
sul e, evident, negativ. Punctul de vedere al BOR este punc- 
tul de vedere al moralei teologice, o morală Peteronomă: 
prostituţia e imorală pentru că nu e conformă datoriei ex- 
terne. După Kant, constrângerea de către alții nu e una pro- 
priu-zis morală; legea morală e o coercitzo interna. O lege 
a lui Dumnezeu are conţinut moral și nu doar rectitudine 
legală numai dacă are un motiv intern. Chiar dacă repre- 
zentantul BOR și un filozof kantian au, în acest caz, ace- 
lași răspuns, anume că prostituţia e imorală, argumentele 
lor sunt diferite. Prostituarea e, pentru Kant, o folosire a 
corpului uman ca obiect, deci maxima ei nu satisface FU. 


ÎNTEMEIEREA METAFIZICII MORAVURILOR 443 





Ne-am putea întreba acum dacă, după părerea lui Kant, 
un principiu imoral ar putea fi legalizat ? Răspunsul lui Kant 
e negativ atâta vreme cât el susţine că orice datorie juridică 
trebuie să satisfacă, totodată, principiul moralității. „Există 
așadar datorii ale virtuţii (sau etice), care nu sunt datorii 
ale dreptului, dar conversa (nu are loc): toate datoriile, fie 
și dacă ele sunt datorii ale dreptului, sunt astfel constituite 
încât, dincolo de legea externă sub care cad, există totodată 
o lege internă care constrânge la executarea lor; și astfel ori- 
ce obligație legală conține în același timp o obligaţie etică. 

.„Rezultă că orice obligaţie, de orice fel, fie ea juridică sau 
Etică. e etică prin natura ei“ (LE, Vig. 334). 

4) Care este interpretarea dată de Kant problemei pe- 
depsei? Dacă omul este valoarea supremă și prezervarea 
vieţii prima noastră datorie morală, putem oare justifica pe- 
deapsa capitală? Kant crede că da și ar fi interesant să ve- 
dem cum. 

Kant este apărătorul unui punct de vedere așa-zis „re- 
tributivist“ cu privire la pedeapsa penală: un „delict public“ 
trebuie pedepsit după „principiul răsplătirii de la egal la egal“ 
(lex talion:s) — forma și gravitatea culpei determină în mod 
proporțional forma și gradul pedepsei; pedeapsa e privită 
ca o plată cu aceeași monedă a faptei rele comise de agre- 
sor. Consecvent teoriei sale deontologiste, Kant susţine că 
„legea penală este un imperativ categoric, disprețuindu-l pe 
acela care se strecoară printre meandrele fericirii spre a des- 
coperi ceva care, pentru profitul ce i s-ar promite, l-ar des- 
cărca pe vinovat de pedeapsă, fie și numai parțial, conform 
devizei fariseice: Este de preferat să moară un om decât să 
decadă întreg poporul“ (MM, 182). Poziția sa anti-conse- 
cinționistă este evidentă: cei ce aplică pedeapsa nu trebuie 
să se lase ghidaţi de considerente privitoare la consecințele 
ei în ce privește fericirea celui pedepsit sau a societăţii în 
ansamblu. A pedepsi cu închisoarea un delincvent pentru 
a spori prin aceasta bunăstarea sau fericirea societăţii pe an- 

samblu (pentru că, în acest fel, ea e scutită de infracțiunile 
lui și el are astfel șansa de a se reabilita) este imoral, pen- 
tru că aceasta înseamnă că noi folosim acel delincvent ca un 
obiect pentru asigurarea fericirii altora. Prin urmare, orice 
justificare consecinţionistă sau corectivă a pedepsei este gre- 
șită sub aspect moral. „Pedeapsa juridică ... nu poate fi pro- 
movată niciodată doar ca mijloc în vederea dobândirii altui 
bun, pentru delincventul însuși sau pentru societatea civi- 
lă, ci întotdeauna trebuie aplicată împotriva celui vinovat 
pentru motivul că a comis delictul“ (MM, 181). În aceste 
condiţii, pedeapsa trebuie să fie proporţională cu delictul 
și pentru delicte foarte grave — cum e crima sau alte delicte 
împotriva statului — ea trebuie să aibă gravitatea maximă: 
moartea. „Condamnarea la moarte este singura care se pro- 
nunţă asupra tuturor, proporţional cu răul interior al cri- 
minalului“ (MM, 183). 

Acest mod kantian de a judeca pedeapsa este conside- 
rat complet inadecvat de utilitariști, care consideră că a pe- 
depsi (a cauza un rău) fără a produce o cantitate de fericire 
compensatorie mai mare în lume este nejustificat din punc- 
tul de vedere al principiului lor al maximizării fericirii. O 
pedeapsă nu este justificată moral decât dacă, ea fiind ine- 
vitabil un rău, evită un rău mai mare sau produce o canti- 
tate comparativ mai mare de fericire. Prin urmare, justiția 
trebuie să urmărească aplicarea pedepselor nu după crite- 
riul simplu al culpei, ci după un criteriu complex, care inclu- 
de utilitatea socială: e.g. descurajarea unor delicte similare, 
reeducarea infractorului în închisoare etc. De aici o întreagă 
viziune umanizată a statutului pedepsei și închisorilor, ca 
și excluderea legii talionului, ca o lege primitivă și rigidă, 
precum și a corolarului ei, pedeapsa capata azt8, 

Cu toate că astăzi nu vom găsi prea ușor susținători ai 
teoriei etice a lui Kant în litera sa, vom găsi foarte mulți 


248 Vezi ]. Rachels, Introducere în etică, Editura Punct, 2000, 
p. 128 sq. 

adepți al spiritului el. Cum spunea un comentator, nu vom 
găsi azi susținători ai teoriei lu: Kant, dar vom găsi susţi- 
nători ai kantianismului. Ideea că temeiurile judecății noas- 
tre morale trebuie să fie unele de natură raţională și având 
o valabilitate universală a rămas o convingere persistentă a 
reflecţie morale. Actualitatea kantianismului e un fapt cu 
care cunoscătorii sunt obișnuiți. Și nu poţi înţelege mai bine 
actualitatea unei teorii. decât dacă îi cunoşti originile. Această 
carte a fost una despre originile kantianismului contemporan. 

Absicht — ţel (finalitate, scop în sens obiectiv, dar și subiectiv, 


intenţie) 
Achtung — respect 
all — întreg (ad).) 
allgemein — universal 
Allbeit — integralitate 
als ob — ca şi cum 
an sich — în sine 
Analyse — analiză 
angeschaut — intuit 
Anlage — predispoziţie (talent) 
Anschanung — intuiţie 
Antrieb — impuls 
aus Interesse bandeln — a acţiona din interes 
Begehrungsvermâgen — capacitatea dorinţei 
Begterde — dorinţă 
begreiflich macben — a face inteligibil 
Begriff — concept 
bebandeln — a trata (fiinţa umană ca scop în sine) 
Beschaffenbeit — constituţie, calitate 
bestimmt — determinat, ca atare 
Bestimmung — determinare, menire (determinatio) 
betrrigliches Versprechen — promisiune înșelătoare 
Beurteilung — judecare 
Beurteilungskraft — putere de judecare 
Bewegungsgrund — motiv 
Bezmwegursache — motivaţie (cauză a mișcării) 
Beziehung — raport (raportul conceptelor la obiecte) 

blof — numai (simplul, simpla) 

brauchen — a folosi (umanitatea...) 

darstellen (exbibitio ) — a prezenta 

das Wollen — act volitiv, act de a vrea 

denken — a gândi 

Ding — lucru 

Disposition — dispoziţie 

Eigenschaft — proprietate 

einerlei — totuna 

einsehen — a pricepe, a surprinde (a intui, perspicere) 

einstimmen, tibereinstimmen, Zusammenstimmen — a fi în armo- 
nie cu 

Empfindung — senzaţie 

erkennen — a cunoaște 

Erkenntnis — cunoaștere, cunoștință (cognitio) 

Erscheinung (phaenomenon) — fenomen 

falsch — fals 

falsches Versprechen — promisiune falsă 

Formel — formulă 

freie Willkiir (arbitrium liberum ) — capacitate de alegere liberă 

fiir sich — pentru sine 

fiir sich selbst — pentru sine însuși 

Ganz — tot 

Gebot — poruncă (praeceptus) 

Gebrauch — folosire 

Gefiihl — sentiment 

Gesetzgeber — legislator 

Geserzgebung — legislare (acţiunea de instituire a legilor) 

Gesetzmăssigkeit — conformitate cu legea, legalitate 

Gesinnung — intenţie (în sens moral, de dispoziţie morală) 

glauben — a crede 

Gliick — noroc, șansă, soartă 

Gliichkseligkeit — fericire 

Gliicksgaben — soartă prielnică 

Grund — temei 

griinden — a întemeia 

Grundsatz — principiu de bază 

bandeln — a acţiona 

Handlung — acţiune 

Hang — predilecție 

bernehmen — a proveni 

Ich — Eu 

immer — întotdeauna 

inner — intern, lăuntric 

intellektuelle Welt — lumea intelectuală 
inteligibile Welt — lumea inteligibilă 
Interesse — interes 

Interesse nebmen — a deveni interesat 
jederzeit — de fiecare dată 

Klugbeit — prudenţă 

Kraft — putere 

liigenbaftes Versprechen — promisiune mincinoasă 
meinen — a opina 

Menschheit — umanitate 

Moralităt, Moral — morală 

Moralităt, Sittlichkeit (moralitas) — moralitate 
Moralpbhilosophie — filozofie morală 

nach — după (în conformitate cu) 

Neigung — înclinaţie 

Nâtigung (necessitatio) — constrângere (necesitare) 
notwending — necesar 

nur — doar 

Objekt, Gegenstand (Sache) — obiect 

Person — persoană 

PHlicht — datorie 

Philosophie — filozofie 

Preis — preţ 

Prinzip — principiu 

Satz — propoziţie 

Schătzung — estimare, stimă 

Schein, Apparenz (apparentia) — aparenţă 
Selbst — sine 

Selbstentleibung (suicidium) — sinucidere 
Selbstliebe — iubire de sine 

Selbstmord — a-și lua singur viaţa (pomocidium dolosum) 
Selbsttătigkeit — auto-activitate 

Sinn — simţ 

Sinnenwelt — lumea simţurilor (lumea sensibilă) 
Sinnlichkeit — sensibilitate 

Sitten — moravuri 

sittlich, moral — moral 

sitthiche Weltweisbeit — înțelepciunea cu privire la moravuri 
sollen — trebuie 

Spontaneităt — spontaneitate 

Tat — faptă 

Tauglichkeit — aptitudine (a fi bun la) 
Totalităt — totalitate 

Trieb feder — mobil 

Tun und Lassen — actele și omisiunile 
jibereinkommen — a fi identic 
iibereinstimmen — a fi în acord 

iiberbaupt — în genere 

unausbleiblich — fără excepţie 
unvermeidlich — inevitabil 

unwabhr — neadevărat 

unwabres Versprechen — promisiune neadevărată 
Urbeber — autor 

Urteil — judecată 

Urteilskraft — putere de judecată 
vereinigen — a concorda, a fi compatibil cu 
verfahren — a te purta 

Verbhăltms — relație 

Vermâgen — capacitate 

Verstand — intelect 

Verstandeswelt — lumea intelectului 
versteben — a înțelege 

von sich — de la sine 

Vorschrift — precept 

Vorstellung — reprezentare 

Weltweisbeit — înţelepciune (filozofică) 
Wert — valoare 

Wille — voință 

Willkiir — capacitate de alegere 

wissen —a Ști 

Wunsch — năzuinţă 

Wirde — demnitate 

Zergliederung — descompunere (a unui concept, analiză) 
zugleich — totodată 

Zusammenstimmen — a fi în armonie 

Zwang (coercitio ) — coerciţie 

Zweck — scop 

acord (a fi în) — bereinstimmen 

act volitiv, act de a vrea — das Wollen 

actele și omisiunile — Tan und Lassen 

acţiona (a) — handeln 

acționa (a) din interes — aus Interesse bandeln 

acţiune — Handlung 

analiză — Analyse 

aparenţă — Schein, Apparenz (apparentia) 

aptitudine (a fi bun la) — Tauglichkeit 

armonie (a fi în) — zusammenstimmen, einstimmen, iibereinstim- 
men 

a-și lua singur viaţa (pomocidinm dolosum) — Selbstmord 

auto-activitate — Selbsttătighkeit 

autor — Urbheber 

ca și cum — als ob 

calitate, constituţie — Beschaffenbeit 

capacitate — Vermâgen 

capacitate de alegere — Wi/kir 

capacitate de alegere liberă — freze Wil/kir (arbitrium liberum) 

capacitatea dorinţei — Begebrungsvermogen 

coerciţie — Zwang (coercitio) 

concept — Begr:ff 

concorda (a), a fi compatibil cu — vereinigen 

conformitate cu legea, legalitate — Gesetzmăssigkeit 

constituţie — Beschaffenbeit 

constrângere — Notigung (necessitatio) 

crede (a) — glauben 

cunoaște (a) — erkennen 

cunoaștere, cunoștință (cogmitio) — Erkenntnis 

datorie — P/licht 

de fiecare dată — jederzeit 

de la sine — von sich 

demnitate — Wzrde 

descompunere (a unui concept, analiză) — Zergliederung 
determinare, menire (determinatio) — Bestimmung 
determinat, ca atare — bestimmt 

deveni (a) interesat — Interesse nehmen 

dispoziţie — Disposition 

doar — nur 

dorință — Begierde 

după (în conformitate cu) — nach 


Eu — Ich 
fals — falsch 
faptă — Tat 


fără excepţie — unausbleiblich 

fenomen — Erscheinung (phaenomenon) 
fericire — Gliicksel:gkeit 

filozofie — Philosophie 

filozofie morală — Moralphilosophie 
folosi (a) (umanitatea ...) — brauchen 
folosire — Gebraucb 

formulă — Formel 

gândi (a) — denken 

identic (a fi) — jbereinkommen 

impuls — Antrieb 

inevitabil — zevermeidhich 

integralitate — Allheit 

intelect — Verstand 

inteligibil (a face) — begreiflich macben 
intenție (în sens subiectiv) — Gesinnung 
interes — Înteresse 

intern, lăuntric — 2nner 

intuit — angeschaut 

intuiţie — Anschanung 

iubire de sine — Selbstliebe 

în genere — iberhaupt 

în sine — an sich 

înclinaţie — Neigung 

întemeta (a) — griinden 

întotdeauna — îmmer 

întreg (adj.) — al] 

înțelege (a) — versteben 

înțelepciune (filozofică) — We/twezsbeit 
înţelepciunea cu privire la moravuri — sztrliche Welrwe:sbeit 
judecare — Beurteilung 

judecată — Urteil 

legislare (acţiunea de instituire a legilor) — Gesetzgebung 
legislator — Geserzgeber 

lucru — Ding 

lumea intelectuală — intel/ekruelle Welt 
lumea intelectului — Verstandeszvelt 

lumea inteligibilă — inte/hgibile Welt 

lumea simţurilor — Sinnenzelt 

mobil — Triebfeder 

moral — szttlich, moral 

morală — Moralităt, Moral 

moralitate — Moralităt, Sittlichkeit (moralitas) 
moravuri — Sitten 

motiv — Bemwegungsgrund 

motivaţie (cauză a mișcării) — Bewegursache 
năzuinţă — Wounscb 

neadevărat — pnwabr 

necesar — notwending 

noroc, șansă, soartă — Glick 

numai (simplul, simpla) — blof 

obiect — Objek, Gegenstand (Sache) 

opina (a) — meznen 

pentru sine — Pr sich 

pentru sine însuși — fir sich selbst 

persoană — Person 

poruncă — Gebot 

precept — Vorschrift 

predilecție — Flang 

predispoziţie (talent) — Anlage 

preţ — Prezs 

prezenta (a) — darstellen (exbibitio) 

pricepe (a), a înțelege, a intui — einseben 
principiu — Prinzip 

principiu de bază — Grundsatz 

promisiune falsă — fa/sches Versprechen 
promisiune înșelătoare — betrigliches Versprechen 
promisiune mincinoasă — liigenbaftes Versprechen 
promisiune neadevărată — unwabres Versprechen 
propoziţie — Sarz 

proprietate — Eigenschaft 

proveni (a) — Pernebmen 

prudență — Klugheit 

purta (a te) — verfabren 

putere — Kraft 

putere de judecare — Urteilskraft 

raport (raportul conceptelor la obiecte) — Beziehung 
relaţie — Verbăltns 

reprezentare — Vorstellung 

respect — Achtung 

scop — Zweck 

sensibilitate — Sinnlichkeit 

sentiment — Gefăbl 

senzaţie — Empfindung 

simț — Sinn 

sine — Selbst 

sinucidere (suicidium) — Selbstentleibung 

soartă prielnică — Gliicksgaben 

spontaneitate — Spontaneităt 

stimă, estimare — Schâtzung 

surprinde (a), a intui, (perspicere) — einsehen 

ști (a) — apissen 

temei — Grund 

tot — Ganz 

totalitate — Totalităt 

totodată — zugleich 

totuna — einerlei 

trata (a) (fiinţa umană ca scop în sine) — behandeln 
trebuie — sollen 

țel (finalitate, intenţie în sens obiectiv și subiectiv) — Abscht 
umanitate — Menschbeit 

universal — a//gemein 

valoare — Wert 

voință — Wille 

